# Gyors kezdetek

# Szekciók konfigurálása

A Personal Communications az emulátor konfigurációs információit egy munkaállomás profilba (.WS), az SNA információkat pedig egy konfigurációs fájlba (.ACG) menti. A Personal Communications terméknek a konfigurációtól függően lehet egyetlen munkaállomás profilja, vagy egy munkaállomás profilja és egy konfigurációs fájlja is egyszerre. A munkaállomás profilt később egyéb Personal Communications szekciók is használhatják, de ennek a szekciónak az újraindítására is használható. Az SNA konfigurációs fájl (.ACG) a Personal Communications SNA csomópontjának inicializálására használható.

Minden egyes munkaállomás profil számára külön ikont hozhat létre. Így a szekcióikonok választásakor a mentett munkaállomás profil felhasználásával hozhatja létre a kommunikációt a gazdarendszerrel.

Megjegyzés:
  Ha több munkaállomás profilt konfigurál egy SNA gazdagépre csatlakozáshoz, akkor az összeshez ugyanazt az SNA konfigurációs fájlt ajánlatos használni. Ha nem használ közös SNA konfigurációs fájlt, akkor ellenőrizze, hogy a csatolásnevek vagy a PU nevek (3270-es szekciók esetében) nem ütköznek-e a két konfigurációs fájlban. Ezenkívül a Helyi rendszer konfigurálása ablakokban található helyi rendszerinformációknak is meg kell egyezniük. Ha nem egyeznek meg, akkor az előre nem látható, vagy következetlen viselkedést eredményezhet.

Beállítás iSeries, eServer i5 és System i5 rendszerekhez
  Ha egy iSeries, eServer i5 vagy System i5 rendszerhez szeretne kapcsolódni, akkor a munkaállomás profilban megadott konfigurációs információknak meg kell egyezniük az iSeries, eServer i5 vagy System i5 rendszeren megadott információkkal. Az iSeries, eServer i5 és System i5 rendszerek képernyő-, vonal- és vezérlőleírásainak létrehozásáról az Emulátor felhasználói kézikönyv kiadvány iSeries, eServer i5 és System i5 rendszer konfigurációs példái között talál további információkat.

Ha több összeköttetést kíván beállítani, akkor olvassa el az Adminisztrátori kézikönyv című kiadványt.

## Konfiguráció létrehozása

Új szekció létrehozásához tegye a következőket:

1. Kattintson a Start menü Programok -> IBM Personal Communications -> Szekciók indítása vagy konfigurálása menüpontjára.
2. A Szekciókezelő párbeszédablakban kattintson az Új szekció elemre.

   Megjelenik a Kommunikáció testreszabása ablak.

3. A Gazdagép típusa legördülő listából válassza ki a gazdagép típusát.
4. Válassza ki a használni kívánt illesztőt az Illesztő legördülő listából.
5. Válassza ki a használni kívánt összeköttetés típusát az Összeköttetés legördülő listából.
6. A szekciótípus (képernyő vagy nyomtató), a gazdakódlap vagy a megjelenítési/grafikus beállítások módosításához kattintson a Szekció paraméterei gombra.

   Megjelenik a Szekció paraméterei - 3270, 5250, ASCII, vagy S/3X - Gazda ablak (a 3. lépésben kiválasztott gazdától függően). Kattintson az OK gombra.

7. Kattintson a Csatolási paraméterek elemre.

   Ha SNA összeköttetést választott ki, akkor felszólítást fog kapni az SNA összeköttetés beállítására. Adja meg minden egyes oldalon a megfelelő információkat, majd a folytatáshoz kattintson a Tovább gombra. Ha elkészült, akkor kattintson a Befejezés gombra.

   Mentse el az SNA konfigurációt a "SNA konfiguráció mentése". oldalon leírtaknak megfelelően.

   Ha nem SNA összeköttetési típust választott ki, akkor a megjelenő ablakban állítsa be a paraméterek értékeit. A paraméterek részleteinek megjelenítéséhez kattintson a Súgó gombra, vagy nyomja meg az F1 funkcióbillentyűt. Ha befejezte, akkor kattintson az OK gombra. Az SNA konfigurációt nem kell elmenteni.

   Megjegyzés:
     Ha a gazda támogatja a Védett socket réteg (SSL) vagy Szállítási réteg biztonság (TLS) protokollt, akkor kattintson a Biztonsági beállítások lapra. A szekció biztonság beállítására vonatkozó részleteket az Adminisztrátori kézikönyv írja le.
8. Kattintson a Gazdameghatározás lapra a Kapcsolati beállítások meghatározásához.
   - Válassza ki az Automatikus újracsatlakozás beállítást a megszakadt kapcsolatok automatikus újrafelvételéhez.
   - A Kapcsolati időkorlát érték adja meg, hogy a Personal Communications milyen hosszan várjon a gazdagép kapcsolatára.
   - Alapértelmezésben a Próbálkozás a legutóbb beállított gazdagéppel, amíg csak szükséges beállítás engedélyezett. Törölje a jelölőnégyzetet, ha nem kívánja, hogy a Personal Communications automatikusan és határozatlan ideig várakozzon a legutóbbi kiszolgáló/gazdagép kapcsolatának visszaigazolására.
   - A Kerberos hitelesítés engedélyezéséhez válassza ki a Bejelentkezés kihagyása Kerberos azonosító használatával beállítást. A rendszer egy jegyet hoz létre, amelyet átad az iSeries, eServer i5 vagy System i5 gazdagépnek a TN5250 egyeztetés során. Ez a lehetőség csak 5250 képernyőszekcióknál áll rendelkezésre.
     Megjegyzés:
       A Kerberos hitelesítés használatához be kell jelentkeznie egy Windows tartományba. Részletes információkat a megfelelő Microsoft dokumentációban talál. A gyors bejelentkezési funkciókról az Adminisztrátori kézikönyv című kiadványban talál részletes információkat.
9. Nyomtatótársítás beállításához kattintson a Nyomtatótársítás lapra, majd tegye a következőket:
   1. Válassza ki a Társított nyomtatószekció elemet.
   2. Adja meg az adott terminállal társítandó nyomtató .WS fájljának nevét. A Tallózás gombra kattintva a fájlt ki is választhatja.

   A következő beállítások meghatározására is lehetőség van:

   - Ha akarja, akkor kiválaszthatja a Társított nyomtató indítása minimalizálva jelölőnégyzetet. A beállítás nem áll rendelkezésre egy társított nyomtató kiválasztásáig.
   - Ha akarja, akkor kiválaszthatja a Társított nyomtatószekció automatikus bezárása a szekcióval jelölőnégyzetet. A beállítás nem áll rendelkezésre egy társított nyomtató kiválasztásáig.
   - Válassza ki a Társított eszköznév elemet, ha a képernyőszekciót bármely iSeries, eServer i5 vagy System i5 gazdagépen lévő nyomtatóeszközhöz szeretné társítani. Ez a lehetőség csak 5250 szekciók esetén áll rendelkezésre.
10. A szekció beállításainak meghatározása után kattintson a Telnet párbeszédablak OK gombjára.
11. A Kommunikáció testreszabása ablakban kattintson az OK gombra. A szekció automatikusan megjelenik.

    Mentse el a munkaállomás profilt (lásd: Munkaállomás profil mentése).

Megjegyzés:
  Ha olyan felhasználói profilja van, amelyet az Personal Communications előző verziójával hozott létre, akkor elképzelhető, hogy nem tud automatikusan kapcsolódni az iSeries, eServer i5 vagy System i5 gazdához SNA kapcsolaton keresztül. Ebben az esetben hozzon létre egy új profilt. Válassza a Felhasználói profil konfigurálása elemet a Szekció paraméterei - 5250 gazda ablakban.

## Konfigurációs információk mentése

Ez a szakasz a konfigurációs információk mentésének módját mutatja be. Az SNA konfigurációs információk egy .ACG fájlban, az emulátor konfigurációs információi pedig egy munkaállomás profilban (.WS) találhatók.

### SNA konfiguráció mentése

Ha SNA összeköttetéssel hoz létre vagy módosít egy konfigurációt, akkor a Mentés másként ablak automatikusan megjelenik. Az információk konfigurációs fájlba mentéséhez tegye a következőket:

1. Írja be a fájlnevet, majd kattintson a Mentés gombra. Az alapértelmezett fájltípus az .ACG, az alapértelmezett alkönyvtár pedig a telepítéskor megadott alkalmazásadat könyvtár.

   SNA konfigurációs fájl mentésekor a mentett fájl az SNA csomópont alapértelmezett konfigurációjává válik.

   Ismét megjelenik a Kommunikáció testreszabása ablak.

2. Kattintson az OK gombra, amíg vissza nem tér a szekcióablakba, majd mentse el a munkaállomás profilt a Munkaállomás profil mentése szakaszban leírtak szerint.

Megjegyzés:
  Az SNA .ACG konfigurációk módosításához vagy létrehozásához kiemelt felhasználói vagy rendszergazda jogosultságokkal kell rendelkezni.

### Munkaállomás profil mentése

Ha elmenti az emulátor konfigurációs információit, akkor a szekció a következő induláskor ugyanazokat a jellemzőket fogja használni. Ha szerepel egy ikon a Personal Communications mappában, akkor újraindíthatja a szekciót a mentett konfigurációs információkkal úgy, hogy a Start menüben erre az ikonra kattint. A szekció bezárásakor a szekció információinak mentésére automatikusan lehetőség nyílik. Ha az információkat máskor szeretné elmenteni, akkor tegye a következőket:

1. Kattintson a szekcióablak Fájl menüjének Mentés elemére.

   Megjelenik a Munkaállomás profil mentése másként ablak.

2. Írja be a fájlnevet (.WS), majd kattintson az OK gombra. A beírt név egyben az ikon neve is lesz, hacsak nem ad meg egy leírást. Vegye figyelembe, hogy megválaszthatja azt az alkönyvtárat, ahova ezt a fájlt menteni kívánja, de az alapértelmezett könyvtár a telepítéskor megadott alkalmazásadat könyvtár.
3. A profilhoz társított ikon meg fog jelenni a Szekciókezelőben.

## A konfigurációs információk módosítása

A munkaállomás profilban és az SNA konfigurációban található összes konfigurációs paramétert módosíthatja.

### Az SNA konfiguráció módosítása

Az SNA konfigurációk szekciókra vonatkozó alapvető konfigurációs paramétereinek módosítása a következőképpen lehetséges:

- Az emulátor SNA konfigurációs varázslójával
- Az SNA csomópont konfigurálása segédprogramban
- A konfigurációs fájl módosításával egy ASCII szerkesztőben

Megjegyzés:
  A részletes konfigurációs beállítások módosításához, illetve egy másik alapértelmezett konfiguráció kijelöléséhez az SNA csomópont konfigurálása programot kell használnia, mivel ez több konfigurációs lehetőséget biztosít a varázslónál. Kézzel is szerkesztheti a konfigurációs fájlokat, de javasoljuk, hogy a fájl első használata előtt vegye igénybe az SNA csomópont konfigurációjának ellenőrzése segédprogramot.

#### Az Emulátor konfigurálása program használata

SNA konfiguráció módosításához tegye a következőket:

1. A Kommunikáció menüben kattintson a Konfigurálás elemre, majd válassza a Szekcióparaméterek lehetőséget.
2. Végezze el a paraméterek módosításait az ablakban, majd kattintson az OK gombra.
3. Kattintson a Csatolási paraméterek elemre.

   Az alapértelmezett konfigurációs fájl automatikusan megnyílik. Ha egy másik konfigurációt kíván módosítani, akkor kattintson a Meglévő gombra, majd válassza ki a konfigurációs fájlt.

   Megjelenik egy varázsló, amely végigkíséri a konfigurálás lépésein.

4. Hajtsa végre módosításokat, majd kattintson a Tovább gombra.

   Haladjon végig a varázslón, és végezze el a szükséges módosításokat.

5. Ha elkészült, akkor kattintson a Befejezés gombra.
6. Ha meglévő konfigurációt kíván lecserélni, akkor a konfiguráció felülírásához kattintson az Igen gombra. Ha egy olyan új konfigurációt kíván létrehozni, amely egy meglévő konfiguráción alapul, akkor írja be az új fájl nevét. Az SNA csomópont konfigurálása program használatával állítsa be az új konfigurációt alapértelmezettnek.
7. Kattintson az OK gombra mindaddig, amíg vissza nem tér a szekcióablakba.

#### Az SNA csomópont konfigurálása program használata

Az SNA csomópont beállítási program az .ACG fájlok grafikus felhasználói felülete (GUI). Ez a program egyedi SNA erőforrások meghatározását, vagy ezen erőforrások meghatározásainak módosítását teszi lehetővé.

#### A konfigurációs fájlok módosítása ASCII szövegszerkesztő segítségével

A konfigurációs fájlokat az SNA csomópont konfigurálása program kezelőfelületének használata nélkül is létrehozhatja vagy módosíthatja. Bármilyen ASCII szövegszerkesztőt használhat. Létezik egy ellenőrző eszköz, amelynek segítségével ellenőrizheti, hogy nem követett-e el hibákat a szerkesztés során.

A konfigurációs fájl kézikönyvben további információkat olvashat arról, hogyan módosíthatja a konfigurációs adatokat egy ASCII szövegszerkesztő segítségével, illetve hogyan ellenőrizheti a módosításokat.

### Munkaállomás profil módosítása

Ha egy munkaállomás profilt szeretne módosítani, akkor tegye a következőket:

1. Ha a szekcióablak nem aktív, akkor válassza ki a módosítani kívánt munkaállomás profilhoz tartozó ikont.

   Megjelenik a szekcióablak.

2. A Kommunikáció menüben kattintson a Konfigurálás elemre.

   Az ezt követő lépések megegyeznek az új konfiguráció létrehozásának a lépés 3 helytől kezdődő lépéseivel.

3. A módosítások végrehajtása után a következő üzenet jelenik meg:

             Mivel módosította a konfigurációt,
             folytatás esetén a kommunikáció befejeződik. Biztos, hogy
             folytatni kívánja?

   Ha az OK gombra kattint, akkor az aktuális kommunikáció befejeződik, de az új konfigurációs információkkal megtörténik az újracsatlakozás.

   A munkaállomás profilban végrehajtott módosítások mentéséhez kattintson a szekcióablak Fájl menüjének Mentés menüpontjára, majd a meglévő fájl lecseréléséhez kattintson az Igen gombra. Ellenkező esetben a Nem gombra kattintva mentheti el az információkat egy új konfigurációs fájlba.

Tanács
Ha ("Beállítások -> Kilépés menüpontot a Szerkesztés menüben" kiválasztásával) nem szünteti meg a Mentés kilépéskor jelölőnégyzet kijelölését a Kilépési beállítások párbeszédablakban, akkor a rendszer a szekcióból való minden egyes kilépéskor automatikusan a munkaállomás profilba menti a változásokat.

## Munkaállomás beállítása thai, hindi, arab vagy héber nyelvre

A kétirányú nyelvi támogatás nyomtatási és egyéb beállítási információit az Adminisztrátori kézikönyv című kiadványban találja.

### Beállítás thai nyelvre

Beállítás thai nyelvre:

1. Kattintson Beállítás menüpontot a Kommunikáció menüben elemre.
2. Kattintson a Szekcióparaméterek elemre.
3. A beállításoknál válasszon az alábbi gazdagép kódlapok közül:
   - 838-as Thai
   - 037-es Thai/US

Thai billentyűzet bemenetének engedélyezése:

1. Kattintson Beállítások -> Billentyűzet menüpontot a Szerkesztés menüben elemre.
2. Válassza a Billentyűzetelrendezés: thai lehetőséget.

### Beállítás hindi nyelvre

Beállítás hindi nyelvre:

1. Kattintson Beállítás menüpontot a Kommunikáció menüben elemre.
2. Kattintson a Szekcióparaméterek elemre.
3. A beállításoknál válasszon az alábbi gazdagép kódlapok közül:
   - 1137 Hindi
   - /US

A hindi billentyűzet bemenet engedélyezése:

1. Kattintson Beállítások -> Billentyűzet menüpontot a Szerkesztés menüben elemre.
2. Válassza a Billentyűzetelrendezés: India -- Hindi elemet.

A hindi támogatásról további információkat az Adminisztrátori kézikönyv kiadványban talál.

### Beállítás arab vagy héber nyelvre

Arab munkaállomás beállításához tegye a következőket:

1. A Kommunikáció legördülő menüben kattintson a Beállítás menüpontra.
2. A Kommunikáció testreszabása panel megjelenítéséhez kattintson a Szekció paraméterei elemre.
3. Gazda kódlapnak válassza a 420-as arab kódlapot.
   Megjegyzés:
     Az 5250-es nyomtatószekcióknál a 420-as gazda kódlap kiválasztása esetén a Personal Communications betölti a PCSPDA.DAT fájlt. Ez a fájl biztosítja, hogy a gazdán meghatározott betűkészletek megfeleljenek az arab írás nyomtatási betűkészleteinek. Az arab szekciók DAT fájl beállításairól az Adminisztrátori kézikönyv című kiadvány Kétirányú nyelvek támogatása részében talál további információkat.
4. A Szekció paraméterei ablakban kattintson az OK gombra.
5. A Kommunikáció testreszabása panelen kattintson az OK gombra.
6. Válassza a Billentyűzet menüpontot a Szerkesztés -> Beállítások legördülő menüből. Billentyűzet kiosztásnak válassza az arab beállítást.
7. Válassza a Betűkészlet elemet a Szerkesztés -> Beállítások -> Megjelenés legördülő menüből. Válassza az ARB3270-et az Automatikus méretezés listában vagy a Rögzített betűméret kiválasztásánál. Így a megjelenítés aktív betűkészlete az arab betűkészlet lesz.
8. Válassza az API menüpontot a Szerkesztés -> Beállítások legördülő menüből.
9. Válassza ki a DDE/EHLLAPI beállítást, majd adja meg a 1256 PC kódlapot.
10. Válassza az Oldalbeállítás elemet a Fájl legördülő menüből. Az arab fájlok nyomtatásához válassza az arab gépelés betűkészlet beállítást.

Arab nyelvnél a Számjegy csere vagy a Szimmetrikus csere használatának beállításához tegye a következőket:

1. Kattintson Beállítások -> Megjelenés -> Képernyő beállítása menüpontot a Szerkesztés menübenra.
2. A baloldali listából válassza a Csere elemet. Megjelennek a számjegy és a szimmetrikus karakterek cseréjére vonatkozó beállítások. A módosítások azonnal láthatók az aktív szekcióban.

   Megjegyzés:
     A numerikus csere csak 3270 szekciókban használható. A funkció nem választható iSeries, eServer i5 és System i5 szekciókban.

Héber munkaállomás beállításához tegye a következőket:

1. Válassza a Kommunikáció menü Beállítás menüpontját, majd a Kommunikáció testreszabása panel megjelenítéséhez kattintson a Szekció paraméterei elemre.
2. Válassza a 424-es héber (hivatalos kód), vagy a 803-as héber (régi kód) beállítást gazda kódlapnak.
3. A Szekció paraméterei ablakban kattintson az OK gombra.
4. A Kommunikáció testreszabása panelen kattintson az OK gombra.
5. Válassza a Billentyűzet menüpontot a Szerkesztés -> Beállítások legördülő menüből. Billentyűzetkiosztásként válassza ki a Héber (hivatalos kód), vagy a Héber (régi kód) lehetőséget.
6. Válassza az Átvitel menüpontot a Szerkesztés -> Beállítások legördülő menüből.
7. Az Általános lapon válassza ki a 862, a 916 vagy az 1255 kódlapot a PC kódlap listából.
8. Válassza az API menüpontot a Szerkesztés -> Beállítások legördülő menüből.
9. Válassza ki a DDE/EHLLAPI jelölőnégyzetet, majd válassza a 862-es, a 916-os vagy az 1255-ös kódlapot PC kódlapnak.
10. Válassza a Betűkészlet elemet a Szerkesztés -> Beállítások -> Megjelenés legördülő menüből.
11. Válassza a HEB3270 elemet az Automatikus méretezés listában, vagy válassza ki a megfelelő betűkép nevet a Rögzített méretű betűkészleteknél.
12. Válassza az Oldalbeállítás elemet a Fájl legördülő menüből.
13. A Szöveg oldalon válassza a (Courier Heb) nyomtató betűkészletet.

#### Jobbról balra (RTL) nyomtatási irány

3270 arab nyomtatószekciókban (420-as kódlap) a fájlok kinyomtathatók jobbról balra irányban. A Nyomtatóbeállítás párbeszédablakban válassza ki a jobbról balra tartó irányt. Megadhatók a szimmetrikus és numerikus csere beállításai is.

#### Oldalbeállítás arab nyomtatás esetén

##### Windows nyomtató illesztőprogram használata

5250 nyomtatószekciók esetén kattintson az Oldalbeállítás párbeszédablak További beállítások lapjára. Állítsa a Nyomtató betűkészlet kódlap beállítást 1008-ra.

3270 szekciók esetén kattintson az Oldalbeállítás párbeszédablak Szöveg lapjára. A Betűkészlet alatt állítsa be a Typing Arabic értéket.

##### Nyomtatómeghatározási tábla (PDT) fájlok használata

5250 nyomtatószekciók esetén kattintson az Oldalbeállítás párbeszédablak További beállítások lapjára. Állítsa a Nyomtató betűkészlet kódlap beállítást 864-re.

##### A Gazdagép nyomtatási átalakítás használata (csak 5250)

5250 nyomtatószekciók esetén kattintson az Oldalbeállítás párbeszédablak További beállítások lapjára. Állítsa a Nyomtató betűkészlet kódlap beállítást 864-re.

#### Lam-Alef kibontás

A kétirányú elrendezési alrendszer átalakítást végez az arab karakterek vizuális és implicit ábrázolása között. A Lam-Alef ligatúra vizuális megjelenéskor egy <Lam> és <Alef> karakterré kerül kibontásra implicit ábrázolás esetén. Ha az arab szöveg végén nincs elegendő üres hely (például egy angol mező kezdete miatt) a Lam-Alef kibontásához, akkor az arab mező végén található karakterek elvesznek, helyettük egy <SUB> vezérlőkarakter jelenik meg.

Hogy elegendő szóköz álljon rendelkezésre a mező elején, a Personal Communications lefoglal egy szóközt minden egyes <Lam-Alef> karakter számára. Ha a védett helyre próbál karaktert írni, akkor hibaüzenet jelenik meg.

Az alábbi példában egy <Lam-Alef> karakter beírása az arab mező elejére egy szóköz levédését eredményezi az angol mező elején.

Pozíció | 1 | 2 | 3 | 4 | 6
Karakter | Nem megengedett (védett) | nyitott | nyitott | nyitott | `<Lam-Alef>`

A példában két <Lam-Alef> került beírásra, így a Personal Communications két szóközt védett le az arab mező végénél.

Pozíció | 1 | 2 | 3 | 4 | 5
Karakter | Nem megengedett (védett) | Nem megengedett (védett) | nyitott | `<Lam-Alef>` | `<Lam-Alef>`

Megjegyzések:

1. Ha a mezőben már nincs rendelkezésre álló szóköz, és megpróbál egy további karaktert beírni, akkor hibaüzenetet kap, a billentyűzet pedig lezáródik. A billentyűzet zárolásának feloldásához kattintson az Alaphelyzet funkcióra.

2. Beillesztés és törlés funkciók esetén ha a mező bal szélső szóköze (a fenti példák 1. pozíciója) nem üres a <Lam-Alef> karakter beírásakor, akkor nem lesz képes a <Lam-Alef> karakter beírására, a Personal Communications pedig érvénytelen billentyű hibát ad vissza.

3. A kibontás szolgáltatás nem támogatott Windows Terminal Server környezetben.

A bővítés védelmi szolgáltatást a Szerkesztés -> Beállítások -> Megjelenés -> Képernyőbeállítás menüben engedélyezheti.

#### Fájlátvitel

Arab nyelvnél a fájok PC és gazda közötti átvitelekor a 864-es (IBM arab PC) és az 1256-os (Microsoft Windows arab) PC kódlapok állnak rendelkezésre.

Héber nyelvnél a fájlok PC és gazda közötti átvitelekor a 862-es (IBM PC héber), a 916-os (héber ISO) és a 1255 (Microsoft Windows héber) PC kódlapok állnak rendelkezésre.

Megjegyzés:
  Amikor PC fájlt tölt fel a gazdagépre, és a PC sorhosszánál kisebb rekordhosszúságot ad meg, akkor a sorok tördelése helytelen lesz a gazdagépen. A probléma elkerülése érdekében a PC fájlt a maximális sorhossznál nagyobb rekordhossz beállítás mellett kell feltölteni. Ezután a gazdagép valamelyik szövegszerkesztőjével (például XEDIT) törheti meg a sorokat.

A fájlátvitel paramétereinek beállításához tegye a következőket:

1. Kattintson a szekcióablak Szerkesztés -> Beállítások -> Átvitel elemére.
2. Kattintson az Általános lapra.
3. Kattintson a Kétirányú beállítások gombra.

   Az alábbi beállítások határozhatók meg.

   - Jobbról balra irány esetén a Gazdafájl iránya beállításnál válassza ki a Jobbról balra értéket. Balról jobbra irányuló gazdafájlok esetén a Balról jobbra lehetőséget válassza ki.
   - Jobbról balra irány esetén a PC fájl iránya beállításnál válassza ki a Jobbról balra értéket. Balról jobbra irányuló PC fájlok esetén a Balról jobbra lehetőséget válassza ki.
   - Amikor a 1255 vagy 1256 PC kódlap használatával végez fájlátvitelt a gazdagép és a PC között, akkor a PC fájl típusának a Vizuális értéket megadva viheti át a fájlt vizuális módban. Az Implicit kiválasztásával a fájl átvitele logikai módban történik. Az alapértelmezett beállítás az implicit.
   - Ha arab fájlt tölt fel (küld) a gazdára, akkor válassza ki a Lam-Alef tömörítés jelölőnégyzetet. Ha arab fájlt tölt le (fogad) a gazdáról, akkor válassza ki a Lam-Alef bővítés jelölőnégyzetet.
   - A felcserélhető karakterek kezelése állítható be a Szimmetrikus csere lehetőséggel. A jobbról-balra karakterláncoknál például a "(" és ")" karaktereket a rendszer felcseréli.
   - A Körbejárás beállítás megakadályozza, hogy a számok fordítva jelenjenek meg, ha a számokat arab karakterek előzik meg.
   - A Számok alakja beállításnál válassza ki a megfelelő alakot: Névleges, Nemzeti vagy Környezeti.

Megjegyzés:
  Jobbról balra irányuló képernyőn végrehajtott fájl küldés vagy fájl fogadás esetén a numerikus és szimmetrikus cserét le kell tiltani. Ehhez válassza a Szerkesztés -> Beállítások -> Képernyőbeállítás lehetőséget. A Csere alatt állítsa a Szimmetrikus csere és Numerikus csere paramétert a Nem értékre.

#### Adatátvitel arab nyelv esetén

Az SQL adatok PC és iSeries, eServer i5 vagy System i5 közötti átvitelekor a 864-es (IBM Arab) és a 1256-os (Microsoft Windows Arab) PC kódlapok állnak rendelkezésre. Az adatátvitelhez tegye a következőket:

1. Válassza a Szerkesztés menü Beállítások -> Átvitel elemét.
2. Válassza ki a Fordítási táblák lapot.
3. Válassza a Felhasználó által megadott elemet.
4. Válassza a Gazdagép kódlapja: 420-as arab nyelvű elemet.
5. Válassza a PC kódlapja: 864-es vagy 1256-os elemet.

   Ha az 1256 kódlap van kiválasztva, akkor a felhasználónak a fájlátvitelnél leírtak szerint be kell állítania a gazdafájl tájolás paramétert.

A kétirányú szekcióknál az alapértelmezett gazda és PC kódlap a Windows rendszer területi beállításától függ. Héber Windows esetén a gazdakódlap 424, a PC kódlap 1255. Arab Windows esetén a gazdakódlap 420, a PC kódlap 1256. Az értékek módosíthatók.

#### Arab OIA jelzők

A hoszt szekcióban a képernyő alsó sorát operátori információs területnek (OIA) nevezzük. Ez a sor mindig balról jobbra jelenik meg. Arab környezetben a rendszer az alábbi szimbólumokat használja:

- Nyelv jelző
  - Elkülönített EIN
    Aktuális nyelv, Arab
  - E : Aktuális nyelv, Angol
- Képernyő iránya
  - S> : Balról jobbra képernyő irány
  - <S : Jobbról balra képernyő irány
- Gépelési irány
  - => : Balról jobbra irány
  - <= : Jobbról balra irány
  - : Balról jobbra tolási irány (csak 3270)
  - : Jobbról balra tolási irány (csak 3270)
- Automatikus mezőfordítási funkció aktív (csak 3270)
  - <->
- Automatikus mezőfordítás a számoknál (csak 3270)
  - N
- Automatikus tolás aktív jelző (csak 3270)
  - P
- Arab karakter alak mód
  - Az Alef-Madda karakter a CSD módot jelöli
  - Az elkülönített GHEIN az Alap/elkülönített alak módot jelöli
  - A kezdeti GHEIN a Kezdő alak módot jelöli (csak 3270)
  - A középső GHEIN a Középső alak módot jelöli (csak 3270)
  - A végső GHEIN a Lezáró alak módot jelöli (csak 3270)

#### Héber OIA jelzők

A hoszt módban a képernyő alsó sora az operátori információs terület (OIA). Ez a sor mindig balról jobbra jelenik meg. Héber környezetben a rendszer az alábbi szimbólumokat használja:

- Nyelv jelző
  - H : Aktuális nyelv a héber
  - E : Aktuális nyelv az angol
- Képernyő iránya
  - S> : Balról jobbra képernyő irány
  - <S : Jobbról balra képernyő irány
- Gépelési irány
  - => : Balról jobbra irány
  - <= : Jobbról balra irány
  - #>: Balról jobbra Tolás irány (csak 3270)
  - <#: Jobbról balra Tolás irány (csak 3270)
- Automatikus mezőfordítási funkció aktív - kétirányú nyíl
  - <-->
- Automatikus mezőfordítás a számoknál
  - N
- Automatikus tolás aktív jelző
  - P

### VT emuláció beállítása arab vagy héber nyelvre

Ha egy arab vagy héber munkaállomást VT emulációra szeretne beállítani, akkor tegye a következőket:

1. A Kommunikáció legördülő menüben kattintson a Beállítás menüpontra.
2. Válassza az ASCII gazda típust.
3. Kattintson a Szekció paraméterei gombra.
4. Válassza ki a Nemzeti gazda kódlap típust.
5. Válassza ki a gazda kódlapot.
   - Ha arab nyelvre végzi a beállítást, akkor a 8 bites kódlaphoz válassza az Arab ASMO 708, a 7 bites kódlaphoz pedig az Arab ASMO 449 kódlapot.
   - Ha héber nyelvre végzi a beállítást, akkor válassza a Héber ISO vagy a Héber NRCS beállítást.
6. Kattintson a Továbbiak gombra.
7. Kattintson a Kétirányú beállítások gombra.
8. Adja meg a kétirányú beállításokat a További kétirányú ASCII gazda párbeszédablakban.
   - Ha arab nyelvre végzi a beállítást, akkor végezze el az alábbi lépéseket:
     - Válassza a Szám alak beállítást.
     - Kapcsolja ki vagy be a Kétirányú mód beállítást.
   - Ha héber nyelvre végzi a beállítást, akkor végezze el az alábbi lépéseket:
     - Válassza a Megjelenített szöveg típusa beállítást.
     - Válassza ki a Kurzor irányt (csak a Vizuális héber szekcióknál).
9. Zárja be a párbeszédablakokat, kattintson az OK gombra minden egyes panelen.
10. Válassza ki a betűkészletet a Szerkesztés menü Beállítások -> Megjelenés -> Betűkészlet menüpontjának segítségével.
11. Válassza ki a Betűkép nevet.
    - Ha héber nyelvre végzi a beállítást, akkor válassza a HEB3270 beállítást.
    - Ha arab nyelvre végzi a beállítást, akkor válassza a AVT3270 beállítást.

#### Fájlátvitel

A rendszer automatikus kódlap átalakítást hajt végre a fájlátvitel közben. Ez csak a 8 bites kódlapokra vonatkozik.

Az arab munkaállomásoknál a rendszer az átalakítást Arabic ASMO 708 kódlapról 1256-os kódlapra végzi a küldésnél. A fogadásnál a rendszer fordított kódlap átalakítást végez.

A héber munkaállomásoknál a rendszer az átalakítást Hebrew ISO kódlapról 1255-ös kódlapra végzi a küldésnél. A fogadásnál a rendszer fordított kódlap átalakítást végez.

#### Másolás/Beillesztés

A rendszer automatikus kódlap átalakítást hajt végre a másolás és a beillesztés műveleteknél. Arab nyelvnél az átalakítás az aktuális gazdakódlapról 1256 kódlapra történik, illetve fordítva. Héber nyelvnél az átalakítás az aktuális gazdakódlapról 1255 kódlapra történik, illetve fordítva.

#### Képernyőnyomtatás

Ha egy arab vagy héber szekció egy képernyőjét ki szeretné nyomtatni, akkor tegye a következőket:

1. Válassza a Fájl menü Oldalbeállítás menüpontját.
2. Arab szekciónál válassza az Arab gépelésű VT betűkészletet. Héber szekciónál válassza a Courier Heb betűkészletet.

#### Arab OIA jelzők VT-hez

Arab környezetben a rendszer az alábbi OIA szimbólumokat használja:

- Nyelv jelző
  - AIN (Arab karakter): Aktuális nyelv az arab
  - E : Aktuális nyelv az angol
- Képernyő iránya
  - S> : Balról jobbra képernyő irány
  - <S : Jobbról balra képernyő irány
- Oszlop fejléc
  - CH : Oszlop fejléc bekapcsolva

#### Héber OIA jelzők VT-hez

Héber környezetben a rendszer az alábbi OIA szimbólumokat használja:

- Nyelv jelző
  - H : Aktuális nyelv a héber
  - E : Aktuális nyelv az angol
- Képernyő iránya
  - S> : Balról jobbra képernyő irány
  - <S : Jobbról balra képernyő irány
- Szövegtípus mód
  - I : Logikai/implicit szövegmód
  - V : Vizuális szövegmód
- Kurzor iránya
  - => : Balról jobbra irány
  - <= : Jobbról balra irány

#### További kétirányú megjelenítési beállítások módosítása

Ha meg szeretné adni a héber szekciók további kétirányú ASCII beállításait, akkor tegye a következőket:

1. Válassza ki a megfelelő héber nemzeti gazda kódlapot. A Szekció paraméterei - ASCII gazdagép panelen kattintson a Továbbiak gombra.
2. Kattintson a Kommunikáció testreszabása - További ASCII gazdagép panel Kétirányú beállítások gombjára.
3. Válassza a Logikai vagy a Vizuális Szöveg megjelenítési típust.
   - A logikai héber szekcióknál Engedélyezze vagy Tiltsa le az Intelligens rendezés beállítást. Ha engedélyezte az Intelligens rendezést, akkor a Szöveg jellemzők megjelenítése beállításnál adja meg az Igen vagy a Nem beállítást.
   - Vizuális héber szekcióknál válassza ki az balról jobbra vagy jobbról balra tartó Kurzor irányt.

Ha meg szeretné adni az arab szekciók további kétirányú ASCII beállításait, akkor tegye a következőket:

1. Válassza ki a megfelelő arab nemzeti gazda kódlapot. A Szekció paraméterei - ASCII gazdagép panelen kattintson a Továbbiak gombra.
2. Kattintson a Kommunikáció testreszabása - További ASCII gazdagép panel Kétirányú beállítások gombjára.
3. Válassza a Környezeti, a Névleges vagy a Nemzeti Szám alakot.
4. Kapcsolja Be vagy Ki a Kétirányú módot.
5. Engedélyezze vagy Tiltsa le az Intelligens rendezés beállítást. Ha engedélyezte az Intelligens rendezést, akkor a Szöveg jellemzők megjelenítése beállításnál adja meg az Igen vagy a Nem beállítást.

[ Oldal eleje | Előző oldal | Következő oldal | Tartalom | Tárgymutató ]