CPI-C til Java En Internet-teknologi, der har vagt stor interesse på det seneste, er Java. Et netværksaktiveret computermiljø udviklet af Sun Microsystems. Java er en nyttig teknologi af to årsager:

1. Den er platformuafhængig, så programmer skrevet i Java, kan udføres på mange forskellige computere.
2. Den kan hentes (downloades) dynamisk, hvilket vil sige, at den kan være placeret på serveren og hentes ned på klienten efter behov, så man sparer omkostninger til klientinstallation.

IBM har skabt en Java-binding til CPI-C (Common Programming Interface for Communications), en åben API til SNA LU 6.2. Det gør Java mere anvendelig på driftssikre intranet i virksomhederne.

CPI-C til Java-toolkit'et stiller følgende til rådighed:

- Mulighed for at skrive et CPI-C til Java-program og udføre det på en hvilken som helst platform, der understøtter CPI-C til Java
- Mulighed for at overføre klientprogrammer til CPI-C til Java og køre med eksisterende APPC- og CPI-C-serverprogrammer uden at ændre serverprogrammet
- Mulighed for at anvende den eksisterende CPI-C-programmeringsviden i den nye Java-verden

JPing - programeksempel

JPing er et eksempel på et CPI-C Java-program, der fungerer på samme måde som klientprogrammet ASUITE "APING". JPing udveksler data med en APING-serverproces (APINGD), der kører på en gateway eller en terminalsession. JPing køres fra kommandolinien, og dets afvikling kontrolleres af de kommandolinieargumenter, der angives, når det startes.

Klassefilen `JPing.class` indgår i JAR-filen (Java Archive) `CPICJAVA.JAR`. Når du udfører eksemplet, skal du angive, hvor JRE (Java Runtime Environment) skal søge efter klassefilen. De følgende eksempler forudsætter, at Personal Communications er installeret i `C:\Program Files\Personal Communications`. JRE'et er installeret i underbiblioteket `JRE`, og JAR-filen findes i underbiblioteket `samples\JPing`.

Det første eksempel udfører JPing med parameteren `-?` for at få vist en meddelelsen med syntaksen.

    C:\Program Files\Personal Communications>jre\bin\jre -cp .\CPICJAVA.JAR JPing -?

    Copyright IBM Corporation 1997. All rights reserved.
    U.S. Government Users Restricted Rights - Use, duplication
    or disclosure restricted by GSA ADP Schedule Contract with
    IBM Corp.

    JPing [-s symb_dest] [-n num_iter] [-d data_len]

Parameteren "`-cp .\CPICJAVA.JAR`" angiver, at søgningen efter klasser skal omfatte `CPICJAVA.JAR` udover standardplaceringerne og systemvariablen `CLASSPATH`.

Det næste eksempel forudsætter, at brugeren har konfigureret en CPI-C-info-record "`APINGM4`".
Dette eksempel udfører JPing med `-s APINGM4` CPI-C symbolsk destinationsnavn til 10 gennemløb:

    C:\Program Files\Personal Communications>jre\bin\jre -cp .\CPICJAVA.JAR JPing -s APINGM4 -n 10

    -----------------JPing Opening------------------
              OS Name      = Windows 95
      CPI-C Side Info (-s) = APINGM4
    Number Iterations (-n) = 10
          Data Length (-d) = 2000
       Max Buffer (cmembs) = 65535

    Allocate Time = 0.05 seconds

    Version Exchange Time = 0.66 seconds

    Server Error Version: 1
    ServerVersion: 2.38

    Ping Time = 0.11 seconds
    Ping Time = 0.05 seconds
    Ping Time = 0.11 seconds
    Ping Time = 0.06 seconds
    Ping Time = 0.05 seconds
    Ping Time = 0.11 seconds
    Ping Time = 0.06 seconds
    Ping Time = 0.05 seconds
    Ping Time = 0.06 seconds
    Ping Time = 0.11 seconds

    Total Ping Time = 0.77
    Average Ping Time = 0.077
    -----------------JPing Closing------------------

I Kom godt i gang og Configuration File Reference er der oplysninger om konfiguration af CPI-C-informationsrecords til APING og JPing. Som eksemplet foreligger her, kan det ikke benytte kontrolpunktnavne som partner LU-navn, men du kan nemt ændre det, så det bliver muligt.

Varemærkerne IBM, eNetwork og OS/2 tilhører International Business Machines Corporation i USA og/eller andre lande. Varemærket Java tilhører Sun Microsystems, Inc. Windows 95 er et varemærke eller registreret varemærke, der tilhører Microsoft Corporation.
Alle andre varemærker anerkendes.

Navigering

[Toppen af siden] [IBM eNetwork Personal Communications-hjemmeside]

[IBM-hjemmeside] [Kontakt IBM]