# Käyttöopas

# Tietoja tästä julkaisusta

Tämä julkaisu sisältää tietoja IBM Personal Communications -ohjelman asennuksesta, kokoonpanon määrityksestä ja aloituksesta. Kun tarvitset apua Personal Communications -ohjelman käytössä asennuksen jälkeen, perehdy käytönaikaiseen ohjeeseen. Lisätietojen saanti sisältää lisätietoja käytönaikaisesta ohjeesta, Personal Communications -kirjastosta ja muista julkaisuista. Julkaisussa käytettyjen teknisten termien määritelmiin voit tutustua englanninkielisessä IBM Glossary of Computing Terms -sanastossa URL-osoitteessa
http://www.networking.ibm.com/nsg/nsgmain.htm

Tämä julkaisu on tarkoitettu seuraavien ohjelmien käyttäjille:

- IBM Personal Communications for Windows, versio 5.9
- IBM Personal Communications iSeries for Windows, versio 5.9

Tietoja tuotepakkauksen sisällöstä on kohdassa Ohjelmistopaketin sisältö.

Tässä julkaisussa Windows tarkoittaa Microsoft Windows 2000-, Windows 2003- ja Windows XP -käyttöjärjestelmiä. Jos jonkin kohdan tiedot liittyvät ainoastaan johonkin käyttöjärjestelmään, tämä ilmaistaan kyseisten tietojen yhteydessä.

## Ohjelmistopaketin sisältö

Personal Communications versio 5.9 -ohjelmapaketti sisältää IBM Personal Communications for Windows, versio 5.9 -ohjelman, jossa on 5250-, 3270- ja VT-emulointiominaisuudet ja jolla voi muodostaa yhteyden z/OS-, z/VM-, eServer i5-, System i5, iSeries-, zSeries-, ASCII- ja System/36- tai System/38 (S/3X) -pääkoneeseen.

Edellä mainittujen ohjelmien lisäksi Personal Communications -ohjelman CD-tietolevyssä on seuraavat ohjelmat ja tiedostot:

- Adobe Acrobat Reader -ohjelma, jonka avulla voit lukea CD-tietolevyssä olevia näyttökirjoja.
- Näyttökirjat PDF-tiedostoina.

Huomautuksia:

1. Molempiin paketteihin on saatavana seuraavat erilliset CD-tietolevyt:

   Monikielinen versio
     Tämä ohjelman versio tukee samanaikaisesti enintään 19 eri kieliversiota. Lisäksi ohjelmasta on olemassa oma versio kullekin seuraavista kielistä:
     - kiina (perinteinen)
     - kiina (yksinkertainen)
     - korea.

   Suojaustasot
     Personal Communications -ohjelma toimitetaan 168-bittisellä salauksella varustettuna.

2. DB2 Connect -ohjelma on erillisessä CD-tietolevyssä.

## Lisätietojen saanti

Tässä luvussa kerrotaan ohjeiden saannista Personal Communications -ohjelman asennuksen, kokoonpanon määrityksen ja käytön aikana.

### Information Center

Julkaisuja sekä linkkejä muihin tietolähteisiin on Personal Communications -ohjelman Information Center-sivustossa osoitteessa
http://publib.boulder.ibm.com/infocenter/pcomhelp

Information Center sisältää aineistoa, jota ei käsitellä tässä julkaisussa, kuten tietoja näppäimistön ulkoasusta sekä koneen koodisivutaulukot. Japaninkielinen Information Center sisältää lisäksi usein esitettyjä kysymyksiä sekä vinkkejä vianmääritykseen.

Personal Communications -ohjelman Information Center-sivuston tiedot ovat englannin ja japanin kielellä.

### Käytönaikainen ohje

Käytönaikainen ohje sisältää tietoja Personal Communications -ohjelman asennuksesta, kokoonpanon määrityksestä ja käytöstä. Perusteelliset ohjeet sisältävät tietoja lähes kaikista Personal Communications -ohjelman kokoonpanon määritykseen ja käyttöön liittyvistä asioista. Voit käyttää Personal Communications -ohjelman ohjetta samalla tavalla kuin Windows-käyttöjärjestelmän ohjetta.

Ohjeista saat tietoja

- valikon vaihtoehdoista
- käyttötoimista
- ikkunakohtaisista toimista
- ikkunoissa näkyvien termien merkityksestä
- virheiden syistä ja niiden korjaustoimista
- hiiren avulla toteutettavista toimista
- ohjelman käytöstä ilman hiirtä
- termien tarkoista merkityksistä
- Personal Communications -ohjelman teknisistä ominaisuuksista
- tilarivin sanomista.

Käyttöopas on saatavana myös HTML-muodossa. Saat sen käyttöön Session Manager -ohjelman Ohje-valikon avulla.

### Personal Communications -kirjasto

Personal Communications -kirjasto sisältää seuraavat julkaisut:

- CD-ROM Guide to Installation
- Käyttöopas (tämä julkaisu)
- Emulator User's Reference
- Administrator's Guide and Reference
- Emulator Programming
- Client/Server Communications Programming
- System Management Programming
- CM Mouse Support User's Guide and Reference
- Host Access Class Library
- Configuration File Reference.

PDF-tiedostojen lisäksi Personal Communications -ohjelman mukana toimitetaan myös seuraavat HTML-muotoiset julkaisut:

Käyttöopas
  Käyttöoppaan HTML-versio sisältää samat tiedot kuin PDF-versio. HTML-tiedostot asentuvat automaattisesti. Voit avata niitä Session Manager -ohjelman Ohje-valikoista ja istuntojen ikkunoista.

Host Access Class Library for Java
  Tämä HTML-julkaisu käsittelee sellaisen ActiveX/OLE 2.0 -yhteensopivan sovelluksen kirjoitusta, joka käyttää Personal Communications -ohjelmaa upotettuna objektina.

Host Access Beans for Java
  Tämä HTML-julkaisu käsittelee Personal Communications -ohjelman JavaBeans-sovelluksina toimitettuja emulointitoimintoja.

### Aiheeseen liittyvät julkaisut

Seuraavat julkaisut sisältävät tietoja lähiverkoista (LAN-verkoista):

- IBM Local Area Network Technical Reference
- AS/400 Communications: Local Area Network (LAN) Guide Version 2.

### Yhteydenotto IBM:ään

Tässä esitellään useita tapoja, joilla voit ottaa yhteyden IBM:ään erilaisissa ongelmatapauksissa. Jotta ongelma ratkeaisi helpommin, valmistaudu antamaan IBM:lle tarpeelliset tiedot.

- Ongelman tapahtumaympäristö:
  - Personal Communications -ohjelman kokoonpano
    - Personal Communications -ohjelman versio ja päivityspakettitaso
    - työasemaprofiilin nimi
    - SNA-solmun kokoonpanotiedoston nimi
  - Työaseman kokoonpano:
    - tietokoneen tyyppi ja malli, järjestelmämuisti ja näyttösovitin
    - käytössä oleva tietoliikennesovitin
    - muut asennetut sovittimet (erityisesti tietoliikennesovittimet)
    - kirjoittimen tyyppi ja malli
    - muut asennetut laitteet, kuten äänikortit, modeemit ja faksit
  - Ohjelmiston kokoonpano:
    - Windowsin versio ja taso
    - tietoliikennesovittimen ja laiteohjaimen versio ja taso
    - muut tietoliikenneohjelmat, kuten Microsoft SNA Server tai Microsoft Data Link Control
    - kirjoitinajurin versio ja taso
  - Pääkoneen kokoonpano:
    - pääkoneyhteys ja sen kokoonpano
- Vianmääritystiedot:
  - oireet
  - ongelman laji
  - mahdolliset tilarivin sanomat ja virhesanomat
  - muut ongelmatilanteen keskeiset piirteet

Jos kohtaat teknisiä ongelmia, lue ensin seuraavat ohjeet. Ennen IBM:n puoleen kääntymistä pyydä apua paikallisilta tukihenkilöiltä. Voit myös tutustua Personal Communications -ohjelman WWW-sivustossa oleviin vihjeisiin. Vain ongelman tarkasti tuntevien on syytä ottaa yhteys IBM:ään, joten paikallisten tukihenkilöiden tulee toimia yhteyshenkilöinä.

Tietoja ongelmanratkaisutyökaluista on Personal Communications -ohjelman, versio 5.9, julkaisussa Emulators User's Reference. Julkaisu sisältää myös tarkat ohjelmakohtaiset tiedot tulostuksesta, tiedostojen- ja tiedonsiirrosta, solmutoiminnoista ja muista aiheista.

### Tukivaihtoehdot

Jos haluat vastaanottaa Personal Communications -ohjelma tukitiedotteita, toimi seuraavasti:

1. Siirry Personal Communications -ohjelman WWW-tukisivustoon osoitteessa
   http://www.ibm.com/software/network/pcomm/support
2. Napsauta Personal Support -kohdassa My Support -linkkiä.

   Jos sinulla jo on IBM:n rekisteröintitunnus, voit kirjautua sisään. Jos sinulla ei ole tunnusta, sinun on rekisteröidyttävä.

3. Kun olet kirjautunut sisään, valitse tuoteperheluettelosta Networking-vaihtoehto.
4. Valitse tuotteet, joista haluat tiedotteita. Napsauta Save and Return -painiketta.

   Tukiprofiilisi tulee näkyviin.

5. Voit valita, haluatko tiedotteita sähköpostitse, noudettavina tiedostoina vai molempina. Napsauta Submit-painiketta.

   Kuvaruutuun tulee profiilin päivityksestä ilmoittava sanoma.

6. Lopeta istunto napsauttamalla Sign out -painiketta.

Voit tilata myös IBM Network Software Support -uutiskirjeen WWW-osoitteessa
http://www.ibm.com/software/network/support/alert/bulletin.html

Kirjoita tarvittavat tiedot ja valitse ne tuotteet, joista haluat saada tietoja sähköpostitse. Jos olet jo rekisteröitynyt uutiskirjeen vastaanottajaksi, voit muokata profiiliasi tällä sivulla.

#### Tuen hankkiminen IBM:ltä

Jos et voi selvittää ongelmaa ilman IBM:n apua, ota yhteys seuraavasti:

- Siirry Personal Communications -ohjelman WWW-sivulle osoitteeseen:
  http://www.ibm.com/software/network/pcomm
- Selvitä IBM:n ohjelmistotuen numero soittamalla Yhdysvalloissa numeroon 1-800-IBM-4YOU. Yhdysvaltojen ulkopuolelta soittavat asiakkaat, jotka voivat soittaa 800-alkuisiin numeroihin, voivat soittaa numeroon 1-800-IBM-4YOU ja pyytää yhdistämään IBM:n kansainvälisen tuen keskukseen Atlantaan. Yhdysvaltojen ulkopuolelta soittavat asiakkaat, jotka eivät voi käyttää 800-alkuisia numeroita, voivat soittaa suoraan kansainvälisen tuen numeroon +1 770 863 1234. Kansainvälisen tuen faksinumero on +1 770 863 3030. Tämä numero on käytettävissä 24 tuntia vuorokaudessa.

[ Sivun alku | Edellinen sivu | Seuraava sivu | Sisällysluettelo | Hakemisto ]