# Komme i gang

# Om denne boken

Denne boken forklarer hvordan du installerer, konfigurerer og starter IBM Personal Communications. Når du har kommet i gang med Personal Communications og begynt å utføre ulike oppgaver, bør du bruke hjelpen på systemet når du har bruk for mer informasjon. Du finner flere opplysninger om hjelpen, Personal Communications-biblioteket og andre publikasjoner i Mer informasjon. Den engelske ordlisten IBM Glossary of Computing Terms inneholder definisjoner av tekniske ord og uttrykk. Den er tilgjengelig på
http://www.networking.ibm.com/nsg/nsgmain.htm

Denne boken er skrevet for brukere av:

- IBM Personal Communications for Windows, Versjon 5.9
- IBM Personal Communications iSeries for Windows, Versjon 5.9

Les Pakkens innhold hvis du vil vite mer om hva produktpakken inneholder.

I denne boken refererer Windows til Microsoft Windows 2000, Windows 2003 og Windows XP. Hvis det er informasjon som bare gjelder et bestemt operativsystem, er dette markert i teksten.

## Pakkens innhold

Pakken Personal Communications Versjon 5.9 inneholder IBM Personal Communications for Windows, Versjon 5.9, som sørger for 5250-, 3270- og VT-emulering og tilkobling til vertssystemene z/OS, z/VM, eServer i5, System i5, iSeries, zSeries, ASCII og System/36 eller System/38 (S/3X).

I tillegg til de nevnte produktene inneholder CDen Personal Communications følgende:

- Adobe Acrobat Reader, som du bruker til å lese de elektroniske bøkene på CDen
- Bokfiler i PDF-format

Merknader:

1. For hver av de to pakkealternativene finnes det også separate CD-ROMer, avhengig av:

   Språk
     Det finnes en flerspråksversjon som støtter opptil 19 språk samtidig. Det finnes også språkversjoner for
     - tradisjonell kinesisk
     - forenklet kinesisk
     - koreansk

   Sikkerhetsnivå
     Personal Communications leveres med 168-biters krypteringsnivå.

2. Produktet DB2 Connect er pakket på en egen CD-ROM.

## Mer informasjon

De neste avsnittene handler om hvordan du kan få hjelp når du installerer, konfigurerer eller bruker Personal Communications.

### Information Center

Du finner dokumentasjon og linker til andre ressurser i Personal Communications Information Center på denne adressen:
http://publib.boulder.ibm.com/infocenter/pcomhelp

Information Center inneholder referansemateriale som ikke finnes i denne boken, som tastbordoppsett og tabeller for vertskodesett. Japansk Information Center inneholder dessuten ofte stilte spørsmål (FAQ) og feilsøkingstips.

Personal Communications Information Center inneholder informasjon på engelsk og japansk.

### Hjelp på systemet

Hjelpefunksjonen forklarer hvordan du installerer, konfigurer og bruker Personal Communications. Den er svært omfattende og inneholder informasjon om alle sider ved konfigurering og bruk av Personal Communications. Du bruker hjelpen til Personal Communications på samme måte som du bruker hjelpen til Windows.

Bruk hjelpen når du ønsker informasjon om dette:

- Menyvalg
- Fremgangsmåter for funksjoner
- Funksjoner i vinduer
- Betydningen av ord som vises i vinduer
- Årsaker til feil og hva du kan gjøre
- Operasjoner med mus
- Operasjoner uten mus
- Detaljert forklaring av bestemte ord og uttrykk
- Mer teknisk informasjon om Personal Communications
- Detaljerte forklaringer av meldinger i informasjonsområdet

Boken Komme i gang er også tilgjengelig elektronisk i HTML-format. Du får tilgang til boken fra menyen Hjelp i Sesjonsstyrer.

### Personal Communications-biblioteket

Personal Communications-biblioteket inneholder disse bøkene:

- CD-ROM Guide to Installation
- Komme i gang (dette dokumentet)
- Emulator User's Reference
- Administrator's Guide and Reference
- Emulator Programming
- Client/Server Communications Programming
- System Management Programming
- CM Mouse Support User's Guide and Reference
- Host Access Class Library
- Configuration File Reference

I tillegg til PDF-dokumentene blir det levert HTML-dokumenter sammen med Personal Communications:

Komme i gang
  HTML-versjonen av Komme i gang inneholder samme informasjon som PDF-versjonen. HTML-filene installeres automatisk, og du får tilgang til dem fra hjelpemenyene i sesjonsstyrer- og sesjonsvinduene.

Host Access Class Library for Java
  Dette HTML-dokumentet beskriver hvordan du skriver et program i samsvar med ActiveX/OLE 2.0 for å bruke Personal Communications som et innebygd objekt.

Host Access Beans for Java
  Dette HTML-dokumentet beskriver Personal Communications' emuleringsfunksjoner som et sett av JavaBeans.

### Annen dokumentasjon

Hvis du ønsker informasjon om lokalnett (LAN), kan du lese i disse publikasjonene:

- IBM Local Area Network Technical Reference
- AS/400 Communications: Local Area Network (LAN) Guide Version 2

### Kontakte IBM

Her beskrives det hvordan du kan kontakte IBM hvis det oppstår et problem med Personal Communications. Avhengig av problemets art eller alvorsgrad blir du bedt om å oppgi en del opplysninger, slik at vi kan behandle problemet på en bedre måte.

- Driftsmiljøet der problemet oppstår:
  - Personal Communications-konfigurasjon
    - Personal Communications-versjon og oppdateringsnivå
    - Navnet på arbeidsstasjonsprofilen
    - Navnet på konfigurasjonsfilen for SNA-noden
  - Arbeidsstasjonens konfigurasjon
    - Maskintype og -modell, systemminne, skjermkort
    - Kommunikasjonskortet du bruker
    - Andre kort som er installert, særlig kommunikasjonskort
    - Skrivertype og -modell
    - Andre enheter som er installert, for eksempel lydkort, modemer og faksmaskiner
  - Programvarekonfigurasjon
    - Windows-versjon og -nivå
    - Versjon og nivå for styreprogram for kommunikasjon
    - Andre kommunikasjonsprogrammer (for eksempel Microsoft SNA Server eller Microsoft Data Link Control) som kjøres og bruker ressurser
    - Versjon og nivå for skriverstyreprogram
  - Vertskonfigurasjon
    - Oppstrøms vertsmaskinforbindelse og -konfigurasjon
- Informasjon for problemanalyse
  - Symptomer
  - Type problem
  - Eventuelle meldinger i informasjonsområdet eller feilmeldinger
  - Nøkkelfaktorer i forbindelse med problemet

Hvis du har et teknisk problem, bør du ta deg tid til å lese gjennom og utføre det som er foreslått her. Bruk det lokale systempersonalet før du kontakter IBM. Du kan også se under Hints and Tips på støttesiden for Personal Communications hvis du trenger mer informasjon. Bare personer med grundige kunnskaper om problemet bør kontakte IBM. Systemavdelingen bør derfor opptre som mellomledd med IBM.

Du finner informasjon om verktøy for problemanalyse i Emulators User's Reference for Personal Communications Versjon 5.9. Denne referansehåndboken inneholder dessuten detaljert informasjon om utskrift, fil- og dataoverføring, nodefunksjoner og andre emner for den enkelte emulatoren.

### Støttealternativer

Gjør slik hvis du ønsker å motta nyheter om Personal Communications:

1. Gå til Personal Communications Support-nettstedet på denne adressen:

   http://www.ibm.com/software/network/pcomm/support

2. Klikk på My Support under Personal Support.

   Hvis du allerede har registrert en IBM-ID, kan du logge deg på. Hvis ikke, må du registrere deg.

3. Når du har logget deg på, velger du Networking fra produktfamilielisten.
4. Velg produktene du vil motta nyheter om. Klikk på Save and Return.

   Din profil blir vist på det neste skjermbildet.

5. Du kan velge om du vil motta nyhetsmeldingene via e-post, som nedlastbare filer eller begge deler. Klikk på Submit.

   Du får en melding om at profilen er oppdatert.

6. Klikk på Sign out for å avslutte sesjonen.

Du kan også abonnere på IBM Network Software Support Bulletin på denne adressen:
http://www.ibm.com/software/network/support/alert/bulletin.html

Oppgi opplysningene som er nødvendige, og velg produktene du vil motta e-post for. Hvis du har registrert abonnement på Network Software Support Bulletin tidligere, kan du endre profilen på samme sted.

#### Kontakte IBM for brukerstøtte

Hvis du finner ut at du må kontakte IBM, kan du gjøre det på en av disse måtene:

- Gå til nettstedet for Personal Communications på denne adressen:
  http://www.ibm.com/software/network/pcomm
- Kunder i USA kan finne telefonnummeret for IBMs programvarestøtte ved å ringe 1-800-IBM-4YOU. Kunder utenfor USA som har tilgang til gratisnumre (800-numre) i USA, kan ringe International Support Center ved å slå 1-800-IBM-4YOU og be om å snakke med International Support Center (ISC) i Atlanta. De som ikke kan ringe gratisnumre i USA, kan ringe ISC direkte på 770-863-1234. Faksnummeret til ISC er 770-863-3030, og det er tilgjengelig 24 timer i døgnet.

[ Øverst på siden | Forrige side | Neste side | Innholdsfortegnelse | Stikkordregister ]