# Käyttöopas

# Emulointi-istuntojen käyttö

Tässä luvussa esitellään emulointi-istunnon tulostus-, muokkaus- ja tiedonsiirtotoimintoja. Lisäksi luvussa kuvataan joitakin emulointi-istunnon Toiminnot-, Ikkuna- ja Muokkaa -> Oletusasetukset -> Ulkoasu -valikkojen vaihtoehtoja.

## Helppokäyttöisyys

Personal Communications -ohjelmassa on toimintoja helppokäyttöisyyslaitteita, kuten näyttölukulaitteita, varten. Tässä jaksossa on tietoja eräistä helppokäyttöisyystoiminnoista.

### Äänet

Personal Communications -ohjelma tukee Äänimerkin näyttö tekstinä- ja Äänimerkin näyttö visuaalisena -toimintoja, jotka saa käyttöön Windows-käyttöjärjestelmän Ohjauspaneeli -> Helppokäyttötoiminnot -> Ääni -valintaikkunassa. Äänimerkin näyttö tekstinä -toiminto tuo tilariviin merkkijonon, joka edustaa äänen aiheuttanutta tapahtumaa.

Voit vaimentaa kaikki Personal Communications -ohjelman tuottamat äänet valitsemalla Muokkaa -> Oletusasetukset -> Ulkoasu -> Näytön asetukset -> Ääni -näytössä vaihtoehdon Vaimennus.

### Näyttölukulaitteen tuki

Käyttäjät voivat määrittää näppäimen, jota painamalla Personal Communications -ohjelma korvaa syöttökentän tyhjät merkit jollakin toisella merkillä. Tämän toiminnon avulla näyttölukulaitteet voivat ilmoittaa kentän pituuden näkövammaisille käyttäjille. Pääkoneesta lähetettävät ja sen vastaanottamat tiedot eivät muutu tätä toimintoa käytettäessä. Toiminto vaikuttaa vain näyttölukulaitteeseen. Oletusarvon mukaan tämä toiminto ei ole käytössä.

3270- ja VT-emulointiohjelmissa oletustäyttömerkki on tyhjä merkki. 5250-emulointiohjelmassa oletustäyttömerkki on alaviiva. Voit halutessasi valita jonkin toisen merkin.

Näyttölukulaitteen tuen voi ottaa käyttöön ja poistaa käytöstä milloin tahansa emulointi-istunnon aikana. Voit määrittää toiminnolle pikanäppäimen valitsemalla vaihtoehdot Muokkaa -> Oletusasetukset -> Näppäimistö. Avaa näppäimistöasetusten määritysikkuna napsauttamalla Mukauta-painiketta. Lisätietoja käytettävissä olevista näppäimistöasetuksista on ohjelman käytönaikaisessa ohjeessa.

### Laajennettu OIA-tilarivi

Voit tuoda näkyviin helppokäyttöisen laajennetun OIA-tilarivin (istuntoikkunan alareunaan). Valitse istunnon valikkoriviltä vaihtoehdot Näytä -> Laajennettu OIA-tilarivi. Voit myös valita istunnon järjestelmävalikosta vaihtoehdon Näytä laajennettu OIA-tilarivi. Voit muuttaa laajennetulla OIA-tilarivillä näkyvien rivien määrää Muokkaa -> Oletusasetukset -> Ulkoasu -> Ikkunan asetukset -valintaikkunassa.

Jos haluat ohjelman siirtyvän laajennetulle OIA-tilariville siten, että näyttölukulaite voi lukea arvot, määritä näppäin toiminnolle OIA-tilarivi: Kohdistus laajennetulle OIA-tilariville tai siitä pois. Tämän näppäimen avulla voit siirtyä edestakaisin istuntoikkunan ja laajennetun OIA-ikkunan välillä. Kun siirryt laajennettuun OIA-ikkunaan näppäimen avulla, kohdistin siirtyy aina ensimmäiselle riville. Kun palaat istuntoikkunaan, kohdistin siirtyy kohtaan, jossa se oli ennen laajennettuun OIA-ikkunaan siirtymistä. Lisätietoja näppäimistön mukautuksesta on Muokkaa -> Oletusasetukset -> Näppäimistö -> Mukauta -valintaikkunan käytönaikaisessa ohjeessa.

### Kohonäppäimistö

Vaikka useimmat käyttäjät käyttävät kohonäppäimistöä hiiren avulla, se on mahdollista mukauttaa pelkästään näppäimistöltä käytettäväksi. Voit tuoda kohonäppäimistön näkyviin ilman hiirtä määrittämällä muutamia näppäimiä Muokkaa -> Oletusasetukset -> Näppäimistö -> Mukauta -valintaikkunassa.

Näytä kohonäppäimistö -toiminto tuo näkyviin edellisen kohonäppäimistön ja siirtyy siihen. Toiminnot Näytä kohonäppäimistö 1, Näytä kohonäppäimistö 2, Näytä kohonäppäimistö 3 ja Näytä kohonäppäimistö 4 tuovat näkyviin tietyn näppäimistön ja siirtyvät kyseiseen näppäimistöön. Voit napsauttaa kulloistakin painiketta painamalla välilyönti- tai Enter-näppäintä.

Jos käytät näkyviin jäävää kohonäppäimistöä, sen ikkuna pysyy avoinna, kunnes suljet ikkunan. Tavallisen kohonäppäimistön ikkuna sulkeutuu, kun napsautat jotakin painiketta. Jos haluat siirtää kohdistimen näkyviin jäävään kohonäppäimistöön ilman hiirtä, määritä Siirrä kohdistin kohonäppäimistöön -toiminnolle näppäin. Tällöin kohdistin siirtyy istuntoikkunasta näkyviin jäävään kohonäppäimistöön. Koska kohdistimen siirto näkyviin jäävästä näppäimistöstä takaisin istuntoon edellyttää näppäinyhdistelmän Ctrl+sarkain käyttöä, Siirrä kohdistin kohonäppäimistöön -toiminnolle ei kannata määrittää näppäinyhdistelmää Ctrl+sarkain.

## Virransyötön hallinta

Personal Communications -ohjelma täyttää Windows 2000 -käyttöjärjestelmän virransyötön hallinnalle asettamat vaatimukset virransäästötoimissa, kuten keskeytys- ja virransäästötilassa. Tämä tuki minimoi virransäästötilaan siirtymisen aiheuttamista verkkokatkoksista johtuvat istuntojen keskeytymiset Windows 2000 -käyttöjärjestelmissä ja sitä uudemmissa versioissa.

Yhteystila
  Kun Personal Communications -ohjelma on yhteystilassa ja Windows 2000 -käyttöjärjestelmä osoittaa, että käyttäjä on valmiina vastaamaan kehotteeseen, Personal Communications -ohjelma pyytää käyttäjää myöntämään luvan virransäästötilaan siirtymiseen.

  Voit määrittää käyttäjän oletusasetusten hallinnassa asetuksen, jonka avulla järjestelmä voi siirtyä valmius- tai lepotilaan ilman erillistä lupaa. Jos ohjelman oletustoimintatilassa (vaihtoehto ei ole valittuna) on muodostettuna vähintään yksi istuntoyhteys, ohjelma pyytää käyttäjää vahvistamaan järjestelmän siirtymisen valmius- tai lepotilaan. Jos ohjelmassa ei ole yhteydessä olevia istuntoja, järjestelmä voi siirtyä valmius- tai lepotilaan vahvistusta pyytämättä. Lisätietoja on kohdassa Valmius- tai lepotila.

Yhteydetön tila
  Kun Personal Communications -ohjelma ei ole yhteystilassa, Windows 2000 -järjestelmä voi siirtyä virransäästötilaan automaattisesti kysymättä käyttäjältä lupaa.

Hätävirransäästötila
  Kun Windows 2000 -järjestelmä palaa toimintaan hätävirransäästötilasta, Personal Communications -ohjelma saattaa tuoda näkyviin ja kirjata lokiin varoitussanoman.

Lisätietoja virransyötön hallinnasta on julkaisussa Administrator's Guide and Reference.

## Kirjoitinistunnon yhdistäminen

Kun määrität 3270- tai 5250-pääteistunnon kokoonpanon, Personal Communications -ohjelma tarjoaa mahdollisuuden määrittää siihen yhdistetty kirjoitinistunto. Tämä toiminto on käytettävissä Communications Server-, iSeries TN5250-, eServer i5 TN5250-, System i5 TN5250- ja zSeries TN3270E -palvelimissa. Ominaisuus on osa Telnet-standardia, eikä se ole käytettävissä SNA-ympäristössä.

Yhdistämisestä on seuraavat edut:

- Jos istunnot on yhdistetty, työaseman kokoonpanoa määrittävän käyttäjän ei tarvitse tietää kirjoitinistunnon yksityiskohtia.
- Kun aloitat pääteistunnon, siihen yhdistetty kirjoitinistunto alkaa automaattisesti.

Jos istuntoa määrittäessäsi haluat palvelimen liittävän kirjoittimen istuntoon, tee seuraavat toimet:

1. Valitse Kirjoittimen yhdistäminen -välilehti.
2. Valitse Yhdistetty kirjoitinistunto.
3. Kirjoita istuntoon yhdistettävän kirjoittimen .WS-tiedosto. Voit valita tiedoston myös napsauttamalla Selaa-painiketta.

Voit tehdä myös seuraavat toimet:

- Valitse halutessasi Aloita kirjoitinistunto pienennettynä -valintaruutu. Valintaruudun voi valita vasta kirjoittimen valinnan jälkeen.
- Valitse halutessasi Sulkee tätä istuntoa suljettaessa siihen yhdistetyn kirjoitinistunnon automaattisesti -valintaruutu. Valintaruudun voi valita vasta kirjoittimen valinnan jälkeen.
- Valitse Yhdistetyn laitteen nimi -vaihtoehto, kun haluat yhdistää pääteistunnon mihin tahansa kirjoitinlaitteeseen, joka on kyseisellä hetkellä käytettävissä iSeries-, eServer i5- tai System i5 -pääkoneessa. Tämä vaihtoehto on käytettävissä vain 5250-istunnoissa.

Huomautuksia:

1. Telnet-istunnon lopetus sulkee automaattisesti myös siihen yhdistetyn kirjoitinistunnon, jos tämä vaihtoehto on valittu istuntoa määritettäessä.

2. Jos 5250 -kirjoitinistunto on yhdistetty useisiin 5250 -pääteistuntoihin, kirjoitinistunto päättyy vasta, kun viimeinen yhdistetty pääteistunto on päättynyt.

3. Jos 5250-istunnossa valitun kirjoitinistunnon profiiliin sisältyvä pääkoneen nimi eroaa pääteistunnon profiiliin sisältyvästä pääkoneen nimestä, järjestelmä käyttää pääteistunnon profiiliin sisältyvää pääkoneen nimen arvoa. Pääteistunnon arvot eivät tallennu kirjoitinistunnon profiiliin.

## Kirjoitinistunnon asetukset (3270 ja 5250)

Kirjoitinistunnon asetukset -valintaikkunassa voit muuttaa 3270- tai 5250-kirjoitinistunnon näyttömäärityksiä. Saat valintaikkunan esiin valitsemalla vaihtoehdot Muokkaa -> Oletusasetukset -> Ulkoasu -> Kirjoitinistunnon asetukset. Voit myös lisätä Kirjoitinistunnon asetukset -valintaikkunan istunnon työkaluriviin.

Seuraavat mukautusasetukset ovat käytettävissä:

Näytä tekstitiedot
  Voit määrittää kirjoitinistuntoikkunan otsikon sekä ikkunassa näytettävät tiedot. Jos vaihtoehtoa ei ole valittu, istuntoikkunassa ei näy mitään tekstimuotoisia tietoja istunnosta.

Kokonpanotiedot

  Tekstitiedot voivat sisältää seuraavia aiheita:

  Yhteyden tiedot
    Seuraavat näyttömääritykset perustuvat istunnon tilaan sekä Mukauta tietoliikenne -valintaikkunan Istunnon parametrit -> Lisäasetukset -välilehdessä tehtyihin asetuksiin.

    Yhteyden tila | Jos valitset tämän vaihtoehdon, Yhteys on muodostettu tulee esiin, kun istunnon yhteys on luotu. Näytössä näkyy Yhteys on purettu, jos istunnon yhteyttä ei ole muodostettu.
    Pääkoneen nimi | Yhteyden käyttämä pääkoneen nimi tai IP-osoite.
    Pääkoneen tyyppi | Sen pääkoneen tyyppi, johon yhteys on muodostettu.
    Liittymä | Mukauta tietoliikenne -valintaikkunassa valittu liittymän tyyppi.
    Yhteys | Istunnolle valittu fyysinen ja looginen yhteys.
    Työasemaprofiili | Jos istunto aloitetaan tallennetun työasemaprofiilin (.WS) avulla, profiilin nimi tulee näkyviin. Kenttä on tyhjä, jos istunto on juuri luotu.
    Pääkoneen koodisivu | Pääkoneen istuntoparametrien kokoonpanonmääritysnäytössä valittu koodisivu.

  Pääkonelaitteen tiedot

    Seuraavat näyttömääritykset perustuvat valittuun laitteeseen sekä asetuksiin valintaikkunassa, jonka saat esiin valitsemalla vaihtoehdot Istunnon parametrit - 5250-pääkone > Lisäasetukset. Nämä valinnat ovat käytettävissä vain 5250-istunnoissa.

    Laitteen tila | Jos tämä asetus on valittuna, näytössä näkyy Aloitettu laitteen ollessa valmiustilassa. Näytössä näkyy Pysäytetty, jos laite ei ole valmiustilassa.
    Työaseman tunnus | Tässä kentässä näkyy istunnon laitteen nimi.
    Sanomajono/Kirjasto | Voit määrittää Sanomajono- ja Sanomakirjasto-asetusten arvot valintaikkunassa, jonka saat näkyviin valitsemalla vaihtoehdot Istunnon parametrit -> Lisäasetukset.
    Pääkoneen fontti | Voit määrittää pääkoneen fontin valintaikkunassa, jonka saat esiin valitsemalla vaihtoehdot Istunnon parametrit -> Lisäasetukset.
    HPT | Jos tämä asetus on valittuna, näytössä näkyy TRUE HPT-toiminnon ollessa käytössä. Näytössä näkyy FALSE, jos asetus ei ole käytössä.
    HPT-kirjoittimen malli | jos valitset tämän vaihtoehdon, näytössä näkyy kirjoittimen malli. Jos HPT-toiminto ei ole käytössä, näytössä näkyy Ei määritetty kokoonpanoon.
    HPT-kirjoittimen lokero1 | Jos valitset tämän vaihtoehdon, näytössä näkyy HPT-paperikoko Lokero 1. Jos HPT-toiminto ei ole käytössä, näytössä näkyy Ei määritetty kokoonpanoon.
    HPT-kirjoittimen lokero2 | Jos valitset tämän vaihtoehdon, näytössä näkyy HPT-paperikoko Lokero 2. Jos HPT-toiminto ei ole käytössä, näytössä näkyy Ei määritetty kokoonpanoon.
    Kirjekuorilokero | Jos valitset tämän vaihtoehdon, näytössä näkyy Kirjekuorilokero. Jos HPT-toiminto ei ole käytössä, näytössä näkyy Ei määritetty kokoonpanoon.
    Mukautetut objektit/kirjasto | Jos valitset tämän vaihtoehdon, näytössä näkyvät Mukautusobjekti ja Mukautuskirjasto. Jos HPT-toiminto ei ole käytössä, näytössä näkyy Ei määritetty kokoonpanoon.
    ASCII-koodisivu 899 | Jos tämä asetus on valittuna, näytössä näkyy TRUE tai FALSE sen mukaan, onko asetus ASCII-koodisivu 899 otettu käyttöön. Jos HPT-toiminto ei ole käytössä, näytössä näkyy Ei määritetty kokoonpanoon.

  Kirjoittimen tiedot
    Seuraavat näyttömääritykset perustuvat Kirjoittimen asetukset -valintaikkunan arvoihin.

    Kirjoitin | Tässä kentässä näkyy istuntoa varten valitun kirjoittimen nimi.
    PDT-tiedosto | Tulostuksessa tällä hetkellä käytössä oleva kirjoitinmääritystiedosto.
    Suunta oikealta vasemmalle (vain kaksisuuntaiset 3270-istunnot) | Jos tämä asetus on valittuna, pääteikkunassa näkyy arvo TRUE pääkonetiedoston suunnan ollessa oikealta vasemmalle.
    Symmetristen merkkien kääntö (vain arabiankieliset 3270-istunnot) | Jos tämä asetus on valittuna, pääteikkunassa näkyy arvo TRUE Symmetristen merkkien kääntö -toiminnon ollessa käytössä.
    Numeromerkkien vaihto (vain arabiankieliset 3270-istunnot) | Jos tämä asetus on valittuna, pääteikkunassa näkyy arvo TRUE Numeromerkkien vaihto -toiminnon ollessa käytössä.

  - Tietoja sivun asetuksista

    Seuraavat näyttömääritykset perustuvat työaseman profiiliin sekä Sivun asetukset -valintaikkunan arvoihin. 3270-istunnoissa valinnat ovat Teksti- ja Tekstin asetukset -välilehdissä. 5250-istunnoissa nämä valinnat ovat Suunta- ja Lisämääritykset-välilehdissä.

    CPI/LPI (vain 3270-istunto) | Määrittää tulostuvien merkkien ja rivien määrän tuumaa kohti.
    MPL/MPP (vain 3270-istunto) | Määrittää tulostettavan rivin enimmäispituuden (MLP, maximum print line) ja merkkien enimmäismäärän riviä kohti (MPP, maximum print position).
    Fontin nimi (vain 3270-istunto) | Määrittää kirjoittimen laiteajurin käyttämän fontin.
    Reunus - vasen/ylä (vain 5250-istunto) | Määrittää ylä- ja alareunuksen koon.
    Lokero1 | Lokeron 1 suunta
    Lokero2 | Lokeron 2 suunta
    Sovitus kokoa muuttamalla | Jos valitset tämän vaihtoehdon, näytössä näkyy TRUE, kun Sovitus kokoa muuttamalla -asetus on otettu käyttöön työasemaprofiilissa (.WS). Jos Sovitus kokoa muuttamalla -asetus ei ole käytössä, näytössä näkyy FALSE.
    Poista tyhjät rivit (vain 3270-istunto) | Jos tämä asetus on valittuna, näytössä näkyy TRUE Poista tyhjät rivit -toiminnon ollessa käytössä. Jos Poista tyhjät rivit -asetus ei ole käytössä, näytössä näkyy FALSE.
    Tyhjämerkit välilyönteinä (vain 3270-istunto) | Jos tämä asetus on valittuna, näytössä näkyy TRUE Tyhjämerkit välilyönteinä -toiminnon ollessa käytössä. Jos Tyhjämerkit välilyönteinä -asetus ei ole käytössä, näytössä näkyy FALSE.
    Ohita lomakkeensyöttö ensimmäisessä merkkipaikassa (vain 3270-istunto) | Jos tämä asetus on valittuna, näytössä näkyy TRUE Ohita lomakkeensyöttö ensimmäisessä merkkipaikassa -toiminnon ollessa käytössä. Jos Ohita lomakkeensyöttö ensimmäisessä merkkipaikassa -asetus ei ole käytössä, näytössä näkyy FALSE.
    Lomakkeensyöttö varaa merkkipaikan, jos sen perässä on tietoja (vain 3270-istunto) | Jos tämä asetus on valittuna, näytössä näkyy TRUE Lomakkeensyöttö varaa merkkipaikan, jos sen perässä on tietoja -toiminnon ollessa käytössä. Jos Lomakkeensyöttö varaa merkkipaikan, jos sen perässä on tietoja -asetus ei ole käytössä, näytössä näkyy FALSE.
    Rivinvaihto enimmäiskohdassa + 1 (vain 3270-istunto) | Jos tämä asetus on valittuna, näytössä näkyy TRUE Rivinvaihto enimmäiskohdassa + 1 -toiminnon ollessa käytössä. Jos Rivinvaihto enimmäiskohdassa + 1 ei ole käytössä, näytössä näkyy FALSE.
    Rivinsiirto enimmäiskohdassa + 1 (vain 3270-istunto) | Jos tämä asetus on valittuna, näytössä näkyy TRUE Rivinvaihto enimmäiskohdassa + 1 -toiminnon ollessa käytössä. Jos Rivinvaihto enimmäiskohdassa + 1 -asetus ei ole käytössä, näytössä näkyy FALSE.
    Lomakkeensyöttö - Mikä tahansa paikka / Sarake 1 (vain 3270-istunto) | Jos tämä asetus on valittuna, näytössä näkyy TRUE Lomakkeensyöttö - Mikä tahansa paikka / Sarake 1 -toiminnon ollessa käytössä. Jos Lomakkeensyöttö - Mikä tahansa paikka / Sarake 1 ei ole käytössä, näytössä näkyy FALSE.
    Automaattinen suunta (vain 5250-istunto) | Jos tämä asetus on valittuna, näytössä näkyy TRUE sivun automaattisen suunnan ollessa käytössä. Jos automaattinen suunta ei ole käytössä, näytössä näkyy FALSE.
    Kirjoitinfontin koodisivu (vain 5250-istunto) | Työaseman koodisivu, jota käytetään tulostukseen.
    Ei rivinvaihtoa kenttien väliin (vain 5250-istunto) | Jos tämä asetus on valittuna, näytössä näkyy TRUE Ei rivinvaihtoa kenttien väliin -toiminnon ollessa käytössä. Jos Ei rivinvaihtoa kenttien väliin ei ole käytössä, näytössä näkyy FALSE.
    Lihavoitu teksti normaalina (vain 5250-istunto) | Jos tämä asetus on valittuna, näytössä näkyy TRUE Lihavoitu teksti normaalina -toiminnon ollessa käytössä. Jos Lihavoitu teksti normaalina ei ole käytössä, näytössä näkyy FALSE.
    Käytä rasterifontteja (vain 5250-istunto) | Jos tämä asetus on valittuna, näytössä näkyy TRUE Rasterifonttien käyttö -toiminnon ollessa käytössä. Jos Rasterifonttien käyttö ei ole käytössä, näytössä näkyy FALSE.

Näytä taustakuva
  Voit määrittää bittikarttatiedoston pääteistunnon taustakuvaksi. Voit käyttää oletusgrafiikkaa tai jotakin muuta yksiväristä, 16 tai 256 väriä sisältävää tai 24-bittistä kuvaa.

Tulostuksen tilaikkuna -> Näytä valintaikkuna
  Voit tuoda näyttöön kirjoittimen tilaikkunan pääteistuntoikkunassa. Tämä vaihtoehto on käytettävissä vain 5250-istunnoissa.

Tulostuksen tilaikkuna -> Sisällytä istuntoikkunaan
  Voit tuoda näyttöön pääteistuntoikkunaan sisältyvän kirjoittimen tilaikkunan. Jos muutat pääteistuntoikkunan kokoa tai sijaintia, myös kirjoittimen tilan osoittavan valintaikkunan koko ja sijainti muuttuu. Tämä vaihtoehto on käytettävissä vain 5250-istunnoissa.

## Tulostus

Personal Communications -ohjelman avulla voit tulostaa pääte- tai kirjoitinistunnoista seuraavasti:

- Pääteistunnoista voit tulostaa työaseman kirjoittimeen joko koko ikkunan näytön (Näytön tulostus) tai osan siitä (Rajattu tulostus).

  Voit tulostaa istuntoikkunan osan, kun merkitset ensin hiirtä vetämällä suorakaiteen muotoisen kehyksen tulostettavan osan ympärille ja valitset sitten Tiedosto-valikon Tulosta näyttö -vaihtoehdon.

- Kirjoitinistunnoissa voit tulostaa tiedostoja suoraan pääkoneesta työaseman kirjoittimeen. Lisätietoja on käytönaikaisissa ohjeissa.

  Määritä kirjoitinistunto nimeämään työaseman kirjoitin järjestelmän kirjoittimeksi, joka käyttää joko Personal Communications -ohjelman mukana toimitettuja tai Windowsin kirjoitinajureiden kirjoittimen määritystaulukkoja (PDT). Lisätietoja on käytönaikaisissa ohjeissa.

Tulostuksessa on seuraavat vaihtoehdot:

- Voit käyttää vaihtoehtojen Tiedosto -> Kirjoittimen asetukset avulla määritettyjä Windowsin kirjoitinasetuksia.
- Voit käyttää kirjoittimen määritystaulukkoja (PDT), joiden avulla voit paremmin valvoa kirjoittimen tietovirtaa.
- Vain 5250-emulointi: Voit käyttää pääkonetulostuksen muuntoa, jossa pääkone muotoilee tulostuskomennot.

Lisätietoja tulostuksesta on julkaisussa Emulator User's Reference.

### Näytön tulostusten keruutoiminnot

Näyttökuvien keruutoiminnon avulla voit lisätä kokoelmaan siepatun näytön tai osan siitä. Tämän jälkeen voit tulostaa kaikki kerätyt näyttökuvat samanaikaisesti käyttämällä kokoelman tulostustoimintoa.

Voit lisätä nykyisen näytön (tai osan siitä) kokoelmaan valitsemalla vaihtoehdot Tiedosto -> Kerää näyttökuvat tulostusta varten -> Kerää näyttökuva. Voit tulostaa kaikki kerätyt näytöt valitsemalla vaihtoehdot Tiedosto -> Kerää näyttökuvat tulostusta varten -> Tulosta kerätyt näyttökuvat.

Voit poistaa kaikki kerätyt näytöt tulostamatta niitä valitsemalla vaihtoehdot Tiedosto -> Kerää näyttökuvat tulostusta varten -> Tyhjennä näyttökuvat. Yksittäistä näyttökuvaa tai kokoelman osaa ei voi poistaa.

Valitsemalla vaihtoehdot Tiedosto -> Kerää näyttökuvat tulostusta varten -> Tulosta näyttökuvat lopetuksen yhteydessä voit varmistaa, että kerätyt näytöt tulostuvat ennen istunnon sulkemista. Tämä vaihtoehto on oletusarvon mukaan käytössä. Voit lopettaa istunnon tulostamatta kerättyä näyttöä poistamalla Tulosta näyttökuvat lopetuksen yhteydessä -vaihtoehdon valinnan. Järjestelmä poistaa kaikki kerätyt näyttökuvat, kun suljet tai lopetat istunnon.

Huomautus:
  Näyttökuvien keräystoiminto toimii erillään tavallisesta näyttöjen tulostuksesta. Voit edelleen käyttää näyttöjen tulostustoimintoa yksittäisten näyttöjen tulostukseen samalla, kun keräät useita näyttöjä.

Voit lisätä näyttöjen keräys- ja kokoelman tulostustoiminnot työkaluriviin, kohonäppäimistöön tai mukautettuun näppäimistöön. Käytössä ovat Sivun asetukset -valintaikkunan asetukset (samat kuin tavallisessa näytön tulostuksessa).

PDT-tilassa käytettävissä on vaihtoehto, jonka avulla voi tulostaa sivulle enemmän kuin yhden näyttökuvan. Lisätietoja on julkaisussa Administrator's Guide and Reference.

### Tulostustöiden keruu (5250-kirjoitinistunto)

Voit kerätä 5250-istunnon tulostustöitä ja tulostaa ne yhtenä työnä tai ryhmänä. Kerätyt tulostustyöt tallentuvat .SCS-tiedostoon.

Voit määrittää .SCS-tiedoston polun ja tiedostonimen asettamalla seuraavat .WS-profiilin avainsanat.

    [Printers]
    SCSFile=<tiedostonimi>.scs
    SCSPath=<paikallinen polku>

Seuraavassa on lueteltu tähän ominaisuuteen liittyvät toiminnot. Toiminnot voidaan määrittää näppäimistöön, kohonäppäimistöön, hiiren painikkeeseen tai työkalurivin painikkeeseen.

- Keräystila

  Kun keräystila on aloitettu, lähetetyt tulostustyöt tallentuvat .SCS-tiedostoon. Työt eivät tulostu heti.

- Kerättyjen näyttökuvien tulostus

  Tallennetut tulostustyöt lähetetään kirjoittimeen yhtenä työnä.

- Kerättyjen näyttökuvien tyhjennys

  Kerätyt tulostustyöt poistetaan.

Lisätietoja toimintojen määrityksestä on käytönaikaisessa ohjeessa.

Profiilin avainsana CombineJobs mahdollistaa töiden keruun tulostusta varten siten, että työt pysyvät erillisinä töinä (sen sijaan että ne tallentuisivat yhdeksi työksi .SCS-tiedostoon). Voit määrittää .WS-avainsanan seuraavasti:

    [Printers]
    CombineJobs=N

Jos asetat CombineJobs-avainsanan arvoksi N, kokoelman tulostustoiminto lähettää kirjoittimeen kootut erilliset työt. Kun avainsanan arvona on Y tai arvoa ei ole määritetty, tulostustyöt yhdistetään keruutilassa yhdeksi työksi, joka tallentuu .SCS-tiedostoon.

### Windows-kirjoitinajuri

Voit asettaa kirjoittimen käyttämään Windows-kirjoitinajuria seuraavasti:

1. Valitse istuntoikkunassa Tiedosto -> Kirjoittimen asetukset.

   Kirjoittimen asetukset -ikkunassa näkyy ohjelman tukemien kirjoittimien luettelo.

2. Valitse Kirjoitin-luettelosta käytettävä kirjoitinajuri. Jos valitset vaihtoehdon OLETUS, ohjelma käyttää Windowsin oletuskirjoitinta.

   Huomautuksia:

   1. Vaihtoehto OLETUS tulee näkyviin, kun .WS-tiedoston [printers]-kohdassa on määritys `printer=DEFAULT`.

   2. Jos valitset tämän vaihtoehdon, näkyviin ei tule sanomaa ennen työn tulostusta.

   3. Kun istunnolle on valittu kirjoitin, kirjoittimen nimi näkyy istuntoikkunan tilarivillä.
3. Valitse halutessasi Näytä tämä ikkuna ennen jokaista tulostusta -valintaruutu.
4. Varmista, että Käytä PDT-tiedostoa -valintaruutu ei ole valittuna, ja napsauta OK-painiketta.

   Tämän jälkeen Kirjoittimen asetukset -ikkuna sulkeutuu ja Personal Communications -ohjelma käyttää valitsemaasi ajuria.

### Kirjoittimen määritystaulukon (PDT-tiedoston) käyttö

Kirjoittimen määritystaulukkotiedostot määrittävät merkkien ja ohjauskoodien siirron kirjoittimeen sekä kirjoittimen tulostusmuodon. Jos ohjelma käyttää PDT-tiedostoa, se ei voi käyttää Windowsin kirjoitinajuria. Personal Communications -ohjelma luo tulosteen, joka perustuu PDT-tiedostossa määritettyihin kirjoittimen ohjaustietoihin.

Lisätietoja PDT-tiedostoista on julkaisussa Administrator's Guide and Reference.

Voit käyttää PDT-tiedostoja seuraavasti:

1. Valitse istuntoikkunassa Tiedosto -> Kirjoittimen asetukset.

   Kuvaruutuun tulee Kirjoittimen asetukset -ikkuna.

2. Valitse Kirjoitin-luettelosta käytettävä portti.

   Valitut PDT-tiedostot ovat tässä valitun portin käytettävissä.

3. Napsauta Asetukset-painiketta ja määritä valitun kirjoitinajurin paperikoko.
4. Valitse Käytä PDT-tiedostoa -valintaruutu ja napsauta sitten Valitse PDT -painiketta.

   Valitse PDT-tiedosto -ikkuna tulee näkyviin.

5. Jos haluat käyttää valmista PDT-tiedostoa, valitse käyttöön otettava PDT-tiedosto ja napsauta sitten OK-painiketta.

### Pääkonetulostuksen käyttö (vain 5250)

Kun määrität 5250-kirjoitinistunnon kokoonpanoa, voit valita käyttöön HPT-tilan. Voit käyttää pääkonetulostusta (HPT) seuraavasti:

1. Valitse Istunnon parametrit -ikkunan Lisäasetukset-välilehti.
2. Valitse Pääkonetulostus-vaihtoehto. Voit määrittää seuraavat parametrit:
   - Kirjoitinmoduuli
   - Lokero 1, Lokero 2 ja kirjekuorilomakkeiden nimet
   - Koodisivu 899, Kyllä tai Ei
   - Objektin ja kirjaston mukautus (valinnainen).

#### Kuvien tulostuksen muunto

Personal Communications -ohjelma mahdollistaa kuvien tulostuksen muunnon 5250-kirjoitinistunnoissa käytettäessä kirjoitintulostuksen muuntoa (HPT). Lisätietoja aiheesta on uusimmassa IBM iSeries-, eServer i5- tai System i5 -järjestelmän tulostusoppaassa.

### Sivun asetukset

Personal Communications -ohjelman avulla voit määrittää sivun asetukset, kuten sivun rivien ja sarakkeiden enimmäismäärän ja fontit. Voit myös lisätä sivuun ylä- tai alatekstin.

Lisätietoja sivun asetuksista ja niihin liittyviä ohjeita on julkaisussa Emulator User's Reference.

### Skaalattavien (TrueType) APL-fonttien tuki kirjoittimissa

Koska kirjoittimissa ei ole käytettävissä APL-merkkejä, kirjoitin käyttää APL-merkkien tulostukseen APL-näyttöfontteja. Joissakin tapauksissa APL-merkit tulostuvat melko pieninä. Jos haluat tulostaa APL-merkit suurempina, asenna Personal Communications -ohjelman AICAPL-fontti Windowsin Ohjauspaneeli -> Fontit -valintaikkunassa.

## ZipPrint (vain 3270-istunnot)

ZipPrint-ohjelman avulla voit tulostaa PROFS- tai OfficeVision-viestejä, kalentereita, OfficeVision-asiakirjoja, CMS-tiedostoja, XEDIT-työtiloja ja 3270-istuntojen näyttöjä.

### ZipPrint-ohjelman käytön valmistelu

DDE/EHLLAPI-liittymä on otettava käyttöön istunnossa, ennen kuin voit käyttää ZipPrint-ohjelmaa. Voit tehdä tämän valitsemalla vaihtoehdot Muokkaa -> Oletusasetukset -> API. Lisätietoja on käytönaikaisissa ohjeissa. Oletusarvona on DDE/EHLLAPI.

Huomautus:
  ZipPrint-ohjelman PROFS-ohjelmaan liittyvien toimintojen oletuskielenä on englanti (Yhdysvallat). Voit mukauttaa ZipPrint-ohjelman käyttämään muita kieliä. Aloita ZipPrint-ohjelma ennen pääteistuntojen aloitusta.

### ZipPrint-ohjelman aloitus

Aloita ZipPrint-ohjelma ennen pääteistuntojen aloitusta. Voit sitten käyttää ohjelmaa istuntoikkunan valikkoriviltä niin kuin muitakin toimintoja.

Aloita ZipPrint-ohjelma valitsemalla ZipPrint-kuvake Personal Communications -ohjelmakansiosta. Tämä aloittaa ZipPrint-ohjelman vain istunnossa A.

Voit aloittaa ZipPrint-ohjelman myös siirtämällä sen Personal Communications -ohjelman komentotiedoston ensimmäiseksi komennoksi.

Saat lisätietoja ZipPrint-ohjelman käytöstä, esimerkiksi sen käytöstä toisissa emulointi-istunnoissa, etsimällä ohjeista sanaa ZipPrint.

### ZipPrint-ohjelman käyttö

Kun käytät ZipPrint-ohjelmaa, muista seuraavassa kuvatut seikat.

ZipPrint-ohjelma käyttää Personal Communications -ohjelman tiedostonsiirtotoimintoa VM/CMS-viestien ja -tiedostojen tulostukseen. Jos käytät hitaita tietoliikennelinjoja, kuten SDLC-, Async (IIN)- tai Home3270-liitäntöjä, tai käytät suurta paketti- tai lohkokokoa, voi tapahtua tiedostonsiirron aikakatkaisu. Jos aikakatkaisu tapahtuu, voit suurentaa aikakatkaisun viipymää seuraavasti:

1. Valitse istuntoikkunassa vaihtoehdot Muokkaa -> Oletusasetukset -> Siirrä.
2. Määritä aikakatkaisuarvoksi vähintään 150 sekuntia.

Jos käytät ODPS-merkkejä (japaninkielistä PROFS-ohjelmaa tai muita DBCS PROFS -ohjelmia), ZipPrint-ohjelma käyttää Hankaku (SBCS) -fonttia. Jos siis haluat käyttää jotakin Zenkaku-fonttia, kuten Kanjia tai Hiraganaa, fonttiasetuksia on muutettava seuraavasti:

1. Valitse istuntoikkunan ZipPrint-valikosta vaihtoehto Määritä ZipPrint.
2. Napsauta Aseta fontti -vaihtoehtoa.
3. Valitse jokin Zenkaku-fontti, kuten Mincho tai Gothic, ja napsauta sitten OK-painiketta.

### Kaksisuuntaisuus

Personal Communications -ohjelma tukee heprean- ja arabiankielisissä istunnoissa seuraavia ZipPrint-toimintoja:

- Näytön tulostus (Print Screen) -toiminto
- CMS-tiedoston tulostus
- XEDIT-työtilan tulostus.

Kaksisuuntaisissa istunnoissa myös ZipPrint-ohjelman toiminnot määräytyvät tiedostojen siirron kaksisuuntaisuusparametrien mukaan.

Voit poistaa numeromerkkien suunnan vaihdon käytöstä silloin, kun niiden edellä on kaksisuuntaisia merkkejä, käyttämällä arabiankielisissä ZipPrint-istunnoissa Typing Arabic -fonttia ja hepreankielisissä istunnoissa Cumberland Hebrew -fonttia.

Huomautus: Jos haluat käyttää Typing Arabic -fonttia ZipPrint-ohjelmassa, määritä tiedostojen siirron asetuksissa koodisivu 1008.

### IBM 5586-H02 -kirjoitin (vain Japani)

Käytä tiedostoa IBM5585.PDT, kun tulostat IBM 5586-H02 -kirjoittimella PDT-tilassa.

## Muokkaus

Voit muokata istuntoikkunan sisältöä Windowsin Leikepöydän ja Muokkaa-valikon avulla.

Huomautus:
  Kopiointi- ja Leikkaus-toimintoa käytettäessä Personal Communications -ohjelma kopioi koko istuntoikkunan sisällön Leikepöydälle. Jos haluat kopioida tai leikata vain istuntoikkunan valitut osat, Kopiointi- ja Leikkaus-toiminnon asetuksia on muutettava. Voit muuttaa asetukset seuraavasti:
  1. Valitse vaihtoehdot Muokkaa -> Oletusasetukset -> Muokkaa.
  2. Valitse Asetukset-ikkunan välilehti Leikkaa tai kopioi.
  3. Valitse Leikkaa tai kopioi -välilehden Vain, jos rajauskehys on valittuna -valintaruutu.
  4. Sulje Asetukset-ikkuna.

Kumoa
  Peruuttaa edellisen muokkaustoimen, ei kuitenkaan linkin kopiointia, ja palauttaa istuntoikkunan ja Leikepöydän sisällön.

Leikkaa
  Kopioi merkityn alueen Leikepöydälle ja poistaa sen pääteistunnon ikkunasta.

Kopioi
  Toisintaa (eli monistaa) merkityn alueen Leikepöydälle poistamatta aluetta pääteistunnon ikkunasta.

Kopioi liittäen
  Kopioi merkityn alueen Leikepöydälle poistamatta aluetta pääteistunnon ikkunasta. Jos Leikepöydällä on jo tietoja, Kopioi liittäen -komento lisää uudet tiedot Leikepöydällä oleviin tietoihin.

Liitä
  Kopioi Leikepöydällä olevat tiedot istuntoikkunassa olevien tietojen päälle kohdistimen nykyisestä sijainnista lähtien.

Liitä seuraavaan
  Jos kaikkia tietoja ei ole liitetty, Liitä seuraavaan -vaihtoehto on käytettävissä ja jäljellä olevat Leikepöydän tiedot voidaan liittää.

Tyhjennä
  Tyhjentää istuntoikkunan merkityn osan. Leikepöydän sisältö ei muutu.

Kopioi linkki
  Tukee linkin DDE-kopiointitoimintoa. Voit luoda linkin Personal Communications -ohjelman ja toisen sovellusohjelman välille merkitsemällä ensin istuntoikkunan alueen, valitsemalla sitten Kopioi linkki -vaihtoehdon ja valitsemalla lopuksi toisen sovellusohjelman Liitä linkki -vaihtoehdon.
  Huomautus:
    Liitä linkki- tai Liitä määräten -toiminnossa käytettävä komento määräytyy käyttämäsi sovellusohjelman mukaan.

Poista valinta
  Poistaa suorakulmiolla merkityn alueen valinnan. Istuntoikkunan tai Leikepöydän sisältö ei muutu.

Valitse kaikki
  Merkitsee istuntoikkunan koko sisällön.

### Muokkausasetukset

#### Liittämisasetukset

Voit määrittää, kuinka teksti liitetään ennen suojattuja kenttiä ja niiden jälkeen ja kuinka sarkaimin varustettu teksti muotoillaan liittämisen jälkeen. Seuraavat liittämistoiminnot ovat käytettävissä:

Rivitä kentät
  Valitse tämä valintaruutu, jos haluat, että suojattuun kenttään osuvat liitetyt tiedot siirretään seuraavaan suojaamattomaan kenttään. Jos et valitse tätä valintaruutua, suojattuun kenttään osuvat tiedot katoavat.

Kierrätä rivit
  Valitse tämä ruutu, jos haluat sallia kopioidun tekstin liittämisen useille riveille.

Älä katkaise sanoja
  Valitse tämä valintaruutu, jos haluat, ettei sanoja katkaista kentän tai rivin vaihtuessa. Kenttiin liitettävä teksti katkaistaan kenttiin jaettaessa sanavälien kohdalta. Jos kenttään liitetään yksittäinen sana, jonka pituus ylittää kentän pituuden, mahdollisimman suuri osa sanasta sijoitetaan ensimmäiseen kenttään ja loput sanasta siirretään seuraavaan kenttään.
  Huomautus:
    Jos Rivitä kentät tai Kierrätä rivit -vaihtoehto ei ole valittuna, Älä katkaise sanoja -vaihtoehto ei ole valittavissa.

Liitä valitulle alueelle
  Valitse tämä valintaruutu, jos haluat rajoittaa liittämisen mahdolliselle valitulle alueelle. Jos aluetta ei ole valittu, kopioitu teksti liitetään nykyiseen sijaintiin.

Lopeta liittäminen suojatun rivin kohdalla
  Valitse tämä valintaruutu, jos haluat, että emulointiohjelman näyttöön liitetty teksti päättyy kohdatessaan suojatun rivin. Jos et valitse tätä valintaruutua, liitettyä tekstiä jatketaan.

Sarkainten käsittely

  Siirry seuraavaan sarkaimeen
    Voit määrittää sarkaimin varustetun tekstin kohdistettavaksi määrävälein. Jos määrität Siirry seuraavaan sarkaimeen -arvoksi esimerkiksi 4 saraketta, sarkainmerkkiä seuraava teksti siirretään seuraavaan neljällä jaolliseen sarakkeeseen.

  Korvaa n välillä
    Voit valita sarkainmerkit korvattaviksi tietyllä määrällä välejä. Jos määrität asetuksen arvoksi esimerkiksi 3, kaikki alkuperäisessä tekstissä olevat sarkainmerkit korvataan kolmella välillä.

    Oletusarvon mukaan sarkainmerkit korvataan yhdellä välillä.

  Liitä tiedot kenttiin
    Voit valita sarkaimin varustetun tekstin sijoitettavaksi peräkkäisiin suojaamattomiin kenttiin. Kun tämä vaihtoehto on valittuna, sarkainmerkkiä seuraavat tekstitiedot liitetään seuraavaan emulointi-istunnon suojaamattomaan kenttään.
    Huomautus:
      Tämä vaihtoehto on käytettävissä vain 5250-istunnoissa.

#### Leikkaus- ja kopiointiasetukset

Voit hallita kopioitavan alueen kokoa ja tapaa, jolla merkkejä + ja - käsitellään etumerkillisten numerokenttien yhteydessä (vain 5250).

Vain, jos rajauskehys on valittuna
  Valitse tämä valintaruutu, jos haluat, että vain istuntonäytössä merkityn rajauskehyksen sisältö kopioidaan. Oletusarvon mukaan koko näyttö kopioidaan, jos rajauskehystä ei ole merkitty.

Pakota etumerkiksi +/-
  Etumerkillisen numeron kentässä Pakota etumerkiksi +/- -vaihtoehto siirtää + (plus)- tai - (miinus) -merkin kentän alkuun.
  Huomautus:
    Tämä vaihtoehto on käytettävissä vain 5250-istunnoissa.

#### Rajausasetukset

Voit hallita rajauskehyksen toimintatapaa.

Rajauskehyksen koon muuttokahvat
  Valitse tämä valintaruutu, jos haluat lisätä rajauskehykseen kahvat, joiden avulla voit muuttaa kehyksen kokoa.

Rajauskehyksen säilytys muokkaustoiminnon jälkeen
  Tämä vaihtoehto säilyttää rajauskehyksen aktiivisena rajauksen jälkeen.

Rajauskehyksen laajennus vedon aikana
  Valitse tämä valintaruutu, jos haluat rajauskehyksen laajentuvan automaattisesti tekstin ympärille.

Käytä yhtenäistä rajauskehystä
  Tämän vaihtoehdon avulla voit muuttaa rajauskehyksen ulkoasua. Rajauskehys näkyy normaalin reunuksen asemesta yhtenäisenä ruutuna.

### Muokkaus Windows-sovelluksiin muodostetun linkin avulla

Kun muodostat linkin sellaisiin Windows-sovelluksiin, jotka tukevat Liitä linkki -toimintoa, voit liittää istuntoikkunan tietoja näiden sovellusohjelmien ikkunoihin. Voit toteuttaa Kopioi linkki -toiminnon, kun DDE/EHLLAPI-liittymä on käytettävissä.

#### DDE/EHLLAPI-liittymän asetusten vahvistus

Varmista seuraavasti, onko DDE/EHLLAPI-liittymä käytettävissä:

1. Valitse vaihtoehdot Muokkaa -> Oletusasetukset -> API.
2. Varmista, että DDE/EHLLAPI-valintaruutu on valittuna.

   Jos valintaruutu on valittuna, DDE/EHLLAPI-liittymä on määritetty käyttöön. Jatka vaiheesta 4.

3. Jos valintaruutu ei ole valittuna, toimi seuraavasti:
   1. Napsauta ensin DDE/EHLLAPI-valintaruutua ja sitten OK-painiketta.
   2. Ota uudet asetukset käyttöön lopettamalla istunto ja aloittamalla se uudelleen.
4. Jos DDE/EHLLAPI-liittymä on jo käytettävissä, napsauta OK-painiketta.

#### Kopioi linkki- ja Liitä linkki -toimintojen käyttö

1. Merkitse istuntoikkunasta alue, johon haluat käyttää Kopioi linkki -toimintoa.
2. Valitse Muokkaa-valikon Kopioi linkki -vaihtoehto.

   Jos istuntoikkunasta on jo muodostettu linkki johonkin sovellusohjelmaan, Kopioi linkki -vaihtoehto näkyy harmaana eikä sitä voi valita. Tässä tapauksessa voit pakottaa sovellusohjelman lopettamaan linkin tai sulkemaan linkkiä käyttävän sovellusohjelman. Sitten voit valita Kopioi linkki -vaihtoehdon.

3. Aloita Windows-sovellusohjelma ja avaa ikkuna, johon haluat kopioida alueen.
4. Määritä paikka, jossa haluat toteuttaa Kopioi linkki -toiminnon.
5. Valitse sovellusohjelman valikosta Liitä linkki- tai Liitä määräten -vaihtoehto.

   Ohjelma liittää merkityn alueen sovellusohjelman ikkunaan määrittämääsi kohtaan.

   Kopioi linkki -toiminto on nyt toteutunut.

Jos istuntoikkunaan merkityn alueen sisältöä muutetaan linkin muodostuksen yhteydessä, linkitetyn sovellusohjelman ikkunaan liitetyn alueen sisältö muuttuu samalla.

Lisätietoja linkin kopioinnista ja liittämisestä on käytönaikaisissa ohjeissa.

### Taulukon tietojen kopiointi laskentataulukkoon

Muokkaa-valikon Leikkaa-, Kopioi-, Kopioi linkki- tai Kopioi liittäen -vaihtoehdon avulla voit kopioida tietoja istuntoikkunasta Windowsin taulukkolaskentasovellukseen.

Voit käyttää Kopioi-toimintoa valitsemalla Liitä- tai Liitä linkki -vaihtoehdon siitä sovellusohjelman ikkunasta, johon haluat kopioida tiedot.

Voit kopioida merkityn alueen tiedot kolmea seuraavaa tiedostomuotoa käyttäen sen mukaan, mitä muotoa sen ikkunan laskentataulukko tukee, johon tiedot kopioidaan:

Sylk-muoto
  Yleiseen käyttöön tarkoitettujen laskentataulukkojen tiedostomuoto, esimerkiksi Multiplan

Biff3-muoto
  Microsoft Excel -ohjelman tiedostomuoto

Wk3-muoto
  Lotus 1-2-3 -ohjelman tiedostomuoto.

Huomautus:
  Yksittäisten sovellusohjelmien määritykset vaikuttavat siihen, tukevatko Excel- tai Lotus 1-2-3 -ohjelman kaltaisten ohjelmien seuraavatkin versiot näitä tiedostomuotoja.

Ohjelma jakaa automaattisesti istuntoikkunan taulukoiden yksittäiset tiedot niin, että ne sopivat laskentataulukkoon. Sitten ohjelma kopioi tiedot sovellusohjelman taulukoiden yksittäisiin soluihin.

#### Merkittyjen tietojen kopiointi jakamatta tietoja soluihin

Jos haluat liittää tietoja merkitylle alueelle riveittäin jakamatta tietoja soluihin, lisää työasemaprofiiliin seuraavat rivit:

    [Edit]
    Sylk=N       (Jos Sylk-muotoisia tietoja ei jaeta soluihin)
    Biff3=N      (Jos Biff3-muotoisia tietoja ei jaeta soluihin)
    Wk3=N        (Jos Wk3-muotoisia tietoja ei jaeta soluihin)

#### Vain matemaattisia merkkejä sisältävien rivien kopiointi

Jos merkityn alueen tiedoissa on matemaattisia merkkejä, kuten +, -, = tai |, ohjelma pitää niitä taulukon viivoina. Kun ohjelma poistaa nämä viivat, vain numerotiedot kopioituvat.

Taulukko 8. Taulukon merkityn alueen tiedot.

| 1 | 2 | 3 | 4
1990 | 60 | -63 | 71 | +58
1991 | +69 | 69 | 90 | 80
1992 | 71 | +80 | 80 | -30

Taulukko 9. Laskentataulukkoon kopioidut tiedot.

| 1 | 2 | 3 | 4
1990 | 60 | -63 | 71 | 58
1991 | 69 | 69 | 90 | 80
1992 | 71 | 80 | 80 | -30

Jos haluat kopioida nämä merkit tyhjämerkeillä korvauksen asemesta, lisää seuraavat rivit työaseman profiiliin:

    [Edit]
    MaskGridCharacter=N

#### Solujen tietojen kopiointi tekstitiedoiksi

Oletusarvona on, että ohjelma käsittelee merkityn alueen tietoja numeerisina tietoina. Siksi ohjelma poistaa ennen kopiointia valuuttamerkit, kuten $-merkin, ja välimerkit, kuten pilkut. Jos haluat kopioida näitä merkkejä sisältäviä tietoja tekstitietoina numeeristen tietojen asemesta, lisää työasemaprofiiliin seuraavat rivit:

    [Edit]
    ConvertToNumeric=N

Tällöin ohjelma kopioi merkityn alueen matemaattisia merkkejä sisältävät tiedot tekstitietoina. Lisäksi ohjelma kopioi tekstitietoina kaikki numeeriset tiedot, jotka eivät sisällä matemaattisia merkkejä.

#### Home3270-liitännän rajoitukset

Jos käytössäsi on Home3270-liitäntä, et voi käyttää seuraavia toimintoja:

Kumoa-toiminto
  Et voi kumota Leikkaa-, Liitä,- Liitä seuraavaan- tai Tyhjennä-toimintoja, koska nämä toiminnot muokkaavat yhteyskäytännön muuntimen näyttöaluetta.

Leikkaa- ja Tyhjennä-toiminto
  Jos leikattavassa tai tyhjennettävässä alueessa on kenttämäärite tai suojattu kenttä tai jos alueen jokainen rivi loppuu suojaamattoman kentän lopussa, seuraavat tilanteet ovat mahdollisia:
  - Ohjelma voi tyhjentää myös leikattavan tai poistettavan alueen ulkopuolella olevan suojaamattoman kentän merkit.
  - Kuulet äänimerkin.
  - Kohdistin ei tule näkyviin alkukohtaan.

  Kun käytät Leikkaa- tai Tyhjennä-toimintoa, määritä mahdollisimman pieni alue (esimerkiksi yhdellä rivillä oleva yksi kenttä tai muutamia sanoja) ja varmista, että kehys on suojaamattomassa kentässä.

Liitä- ja Liitä seuraavaan -toiminto
  Jos liitettävässä alueessa on kenttämäärite tai suojattu kenttä tai jos liitettävän alueen loppu jokaisella rivillä on suojaamattoman kentän lopussa, seuraavat tilanteet ovat mahdollisia:
  - Ohjelma ei liitä merkkiä olettamaasi paikkaan.
  - Kuulet äänimerkin.
  - Kohdistin ei tule näkyviin alkukohtaan.

  Kun käytät Liitä-toimintoa, liitä mahdollisimman lyhyt merkkijono (esimerkiksi vain merkkijono, ei rivinvaihtoa tai rivinsiirtoa). Varmista, että liitettävä alue on suojaamattomassa kentässä.

### Automaattisen DBCS IME -aloituksen määritys (vain DBCS-merkit)

Istunnossa on oletusarvona IME-muokkausohjelman automaattinen aloitus. Kun kohdistin siirtyy DBCS-kenttään, järjestelmän valitsema IME-muokkausohjelma alkaa automaattisesti. Voit poistaa tämän toiminnon käytöstä lisäämällä yhden merkinnän PCSWIN.INI-tiedoston DBCS-osaan.

    [DBCS]         IME_AUTO_START=N

Oletusarvo on Kyllä (Y). Jos määrität INI-tiedostoon vaihtoehdon N, IME-muokkausohjelma ei ala automaattisesti, vaan käyttäjän on aloitettava IME-muokkausohjelma järjestelmänäppäimillä.

### DOS GAIJI -tiedostot (vain Japani)

Gaiji-muokkausohjelma J osaa käsitellä vain Windows 3.1 -käyttöjärjestelmän Gaiji-muokkausohjelmalla luotuja Gaiji-tiedostoja. Se ei osaa käsitellä DOS Gaiji -tiedostoja. Voit muuntaa DOS GAIJI -tiedostot GAIJI-HENKAN-HOJO-työkalun (GAIJICNV.EXE-ohjelman) avulla seuraavasti:

1. Aloita ohjelma GAIJICNV.EXE, joka sijaitsee Personal Communications -ohjelman asennushakemistossa.

   Valintaikkuna, jossa voit määrittää lähde- ja kohdetiedoston, tulee näkyviin.

2. Määritä lähdepoluksi ja -tiedostoksi `C:\$SYS1Z24.FNT` ja kohdepoluksi ja -tiedostoksi `C:\USERFONT.FON`.
3. Aloita muunto napsauttamalla muuntopainiketta (Conversion).
4. Aja Windows-käyttöjärjestelmän Gaiji-muokkausohjelma ja sieppaa vaiheessa 3 luotu tiedosto, joka on `C:\USERFONT.FON`.

Kutakin tiedostoa varten tulee muuntaa vain joko 24 x 24 -fontti tai 16 x 16 -fontti GAIJICNV.EXE-ohjelmalla, ei molempia fontteja.

### Käyttäjän iSeries-, eServer i5- tai System i5 -järjestelmässä määrittämän fontin käyttö (vain Japani)

Voit siepata iSeries-, eServer i5- tai System i5 -järjestelmässä määritetyn käyttäjän määrittämän fontin (GAIJI) Windows-käyttöjärjestelmään IBM Personal Communications Tools/400 (PCT/400) -ohjelman, IBM Personal Communications -ohjelman ja Windows-käyttöjärjestelmän Gaiji-muokkausohjelman avulla.

Sieppaus tapahtuu seuraavasti:

1. PCT/400
   - CPYUSRFNT-komento (käyttäjän fontin kopiointi)

     Komento toteutetaan iSeries-, eServer i5- tai System i5 -järjestelmässä. Komento kopioi käyttäjän määrittämän fontin DBCS-fonttitaulukosta tiedostoon. PCT/400- ohjelman julkaisuissa on lisätietoja tämän komennon käytöstä.

2. Personal Communications -ohjelma
   - Tiedostonsiirto-apuohjelma

     Tämä apuohjelma siirtää CPYUSRFNT-komennolla kopioidun tiedoston jäsenen.

     - GAIJI-HENKAN-HOJO-työkalu (GAIJICNV.EXE-ohjelma)

       Aja tämä komento Windows-käyttöjärjestelmässä. Se muuntaa CPYUSRFNT-komennolla kopioidun tiedoston Windows 3.1 -muotoiseksi Gaiji-tiedostoksi, jolloin Windows-käyttöjärjestelmässä toimiva Gaiji-muokkausohjelma voi siepata sen.

3. Windows 2000 ja Windows XP
   - Gaiji-muokkausohjelma

     Ohjelma sieppaa GAIJI-HENKAN-HOJO-työkalulla (GAIJICNV.EXE-ohjelmalla) muunnetun tiedoston Windows 3.1 -muotoisen Gaiji-tiedoston sieppaukseen tarkoitetulla apuohjelmalla.

#### Esimerkki

1. Kopioi käyttäjän määrittämät fontit DBCS-fonttitaulukosta tiedostoon antamalla CPYUSRFNT-komento.

             a. ADDLIBLE QPCT  (QPCT-kirjaston lisäys kirjastoluetteloon)
             b. CPYUSRFNT  (Fonttien kopiointi oletusparametrien avulla)

   Ohjelma luo fyysisen tiedoston USRFNT kirjastoon QTEMP ja kopioi käyttäjän määrittämät fontit DBCS-fonttitaulukosta jäseneen USRFNT.

2. Siirrä Personal Communications -ohjelman tiedostonsiirtotoiminnon avulla tiedosto QTEMP/USRFNT(USRFNT) PC:hen tiedostoksi USRFNT.FNT.
3. Muunna USRFNT.FNT-tiedosto GAIJI-HENKAN-HOJO-työkalun (GAIJICNV.EXE-ohjelman) avulla.
   - `C:\OHJELMATIEDOSTOT\PERSONAL COMMUNICATIONS\GAIJICNV.EXE`

     (Tämä komento ajaa GAIJICNV.EXE-ohjelman.)

   - Määritä lähdetiedostoksi USRFNT.FNT-tiedosto, jonka olet ladannut vaiheessa 2. Anna määritys muodossa `c:\usrfnt.fnt`
   - Määritä kohdepolku ja -tiedosto `c:\userfont.fon`
   - Aloita muunto napsauttamalla Conversion-painiketta.
4. Sieppaa ohjelman luoma tiedosto ajamalla Windows-käyttöjärjestelmän Gaiji-muokkausohjelma.

#### Erot Windows 3.1 -järjestelmään

1. Tämä järjestelmä käyttää USRFNT.FNT-tiedoston muuntoon GAIJI-HENKAN-HOJO-työkalua (GAIJICNV.EXE-ohjelmaa). PCT/400- ohjelman mukana toimitettu fontin asetuksen apuohjelma (SETUFNTV.EXE) ei ole käytössä. Tämän vuoksi ohjelmaa ei myöskään tarvitse ladata iSeries-, eServer i5- tai System i5 -käyttöjärjestelmästä.
2. Fontin sieppaus Windows-käyttöjärjestelmään tapahtuu Windowsin GAIJI-muokkausohjelmalla.

## Tiedostojen siirto

Personal Communications -ohjelma mahdollistaa tiedostojen siirron pääkoneen ja työaseman välillä. Voit helpottaa ja nopeuttaa useiden tiedostojen siirtoa määrittämällä tiedostonsiirron vaihtoehdot etukäteen.

Huomautus:
PCT400 on poistettu myynnistä maaliskuussa 1998.

Personal Communications -ohjelmalla voit toteuttaa seuraavat tiedostonsiirtotoiminnot:

Tiedostojen lähetys pääkoneeseen
  Voit lähettää tiedostoja joko valitsemalla Toiminnot-valikon vaihtoehdon Lähetä tiedosto pääkoneeseen, napsauttamalla työkalurivin Lähetä-painiketta tai 3270-istunnosta antamalla DOS-kehotteessa komennon SEND.

  Voit lähettää tiedostoja myös EHLLAPI- tai DDE-sovelluksen tai tiedoston siirron aloittavan makron avulla.

Tiedostojen vastaanotto pääkoneesta
  Voit vastaanottaa tiedostoja joko valitsemalla Toiminnot-valikon vaihtoehdon Vastaanota tiedosto pääkoneesta, napsauttamalla työkalurivin Vastaanota-painiketta tai 3270-istunnosta antamalla DOS-kehotteessa komennon RECEIVE.

  Voit vastaanottaa tiedostoja myös EHLLAPI- tai DDE-sovelluksen tai tiedoston siirron aloittavan makron avulla.

Tiedonsiirto-apuohjelma
  Jos käytät 5250-istuntoa, valitse Muokkaa-valikosta vaihtoehdot Oletusasetukset > Siirrä. Valitse tämän jälkeen Yleiset-välilehdestä vaihtoehto Tiedonsiirto. Kun vaihtoehto on valittuna, ohjelma kutsuu tiedonsiirtotoimintoa aina, kun käyttäjä tekee jommankumman yllä olevista toimista. Jos Tiedonsiirto-vaihtoehto ei ole valittuna, aloitetaan tavallinen tiedoston siirto.

Mallipohjien luonti, testaus, korvaus ja poisto
  Voit luoda mallipohjan, jonka avulla Personal Communications -ohjelma tuottaa automaattisesti työasema- tai pääkonetiedoston nimen ja siirtolajin, kun valitset lähetettävän tai vastaanotettavan tiedoston.
  Huomautus:
    Tiedostonsiirron mallipohjissa ei voi käyttää pitkiä tiedoston nimiä.

Siirtolajien määritys
  Voit määrittää enintään 16 siirtolajia kussakin pääkonejärjestelmässä. Siirtolajien alkuasetukset ovat teksti-, binaari- ja liitoslaji (ei CICS-ympäristössä).

Muuntotaulukoiden valinta, luonti ja mukautus
  Voit määrittää tiedostonsiirrossa käytettävän muuntotaulukon valitsemalla halutun taulukon.

DBCS-muuntotaulukon valinta, luonti ja mukautus
  Valitse DBCS-muuntotaulukot, joita käytetään tiedostonsiirrossa. (Vain japani tai korea.)

Tiedostojen tuonti ja vienti (vain PC/3270)
  Tuonti ja vienti on toimistojärjestelmän tietoliikennetoiminto ja sovellusohjelma, joka ajetaan IBM:n CICS-järjestelmässä (Customer Information Control System). Tuonti- ja vientitoiminnon avulla on mahdollista tuoda ja viedä FFT- ja RFT-muotoisia tekstejä sekä PC-asiakirjoja.

  Kun viet tiedoston pääkoneesta, työasema vastaanottaa viemäsi tiedoston ja asiakirjan DIA-profiilin (IDP). Ennen kuin tiedoston voi tuoda työasemaan, on luotava siirtotiedot sisältävä IDP-tiedosto.

IDP-tiedoston luonti (vain PC/3270)
  IDP-tiedostossa on asiakirjan otsikkotiedot. Tiedoston nimi on sama kuin siirrettävän tiedoston, ja sen tunniste on .IDP.

  Voit luoda IDP-tiedoston valitsemalla Muokkaa-valikon vaihtoehdot Oletusasetukset > Siirrä.

Huomautus:
  Jos haluat siirtää tiedoston Telnet5250-istunnossa, huomaa, että et voi siirtää tiedostoa, jossa on FFEF-merkkisarja. iSeries-, eServer i5- ja System i5 -järjestelmän Telnet-ohjelman nykyinen versio tulkitsee tiedostossa olevan FFEF-merkkisarjan väärin tietueen loppumerkiksi.

### ASCII-tietojen siirto

Kun siirrät tiedostoja tietokoneesta toiseen, määritä siirrossa käytettävä yhteyskäytäntö. Tiedostoja voi siirtää vain, jos molemmat koneet käyttävät samaa yhteyskäytäntöä. Personal Communications -ohjelma tukee XMODEM- ja YMODEM-yhteyskäytäntöä, jotka ovat julkisia yhteyskäytäntöjä.

XMODEM-siirrossa Personal Communications -ohjelma käyttää XMODEM- ja XMODEM1K-yhteyskäytäntöä. XMODEM on lohkoja ja virheentarkistusta käyttävä, vuorosuuntainen yhteyskäytäntö, joka lähettää yhden tiedoston kerrallaan. XMODEM1K on sama kuin XMODEM, paitsi että sen paketit ovat suurempia 1 024 tavun (1 kilotavun) paketteja.

YMODEM-yhteyskäytäntö on samanlainen kuin XMODEM1K-yhteyskäytäntö siinä, että se siirtää tiedot 1 kilotavun paketeissa, mutta YMODEM-yhteyskäytännön avulla on mahdollista lähettää useita tiedostoja kerrallaan.

YMODEMG-yhteyskäytäntö siirtää YMODEM-yhteyskäytännön tavoin useita tiedostoja samanaikaisesti, mutta se ei etsi eikä korjaa virheitä. Se voi olla nopeampi kuin YMODEM-yhteyskäytäntö, mutta se edellyttää häiriötöntä tietoliikenneyhteyttä.

Personal Communications -ohjelman avulla voit toteuttaa seuraavat tiedostonsiirtotoiminnot:

Minkä tahansa muotoisten tiedostojen lähetys pääkonejärjestelmään
  Voit lähettää tiedostoja Siirrä-valikon ja XMODEM-, YMODEM-, XMODEM1K- tai YMODEMG-yhteyskäytännön avulla.

Tiedostojen vastaanotto pääkoneesta
  Voit vastaanottaa tiedostoja Siirrä-valikon ja XMODEM-, YMODEM-, XMODEM1K- tai YMODEMG-yhteyskäytännön avulla.

Mallipohjien luonti, testaus, korvaus ja poisto
  Voit luoda mallipohjan, jonka avulla Personal Communications -ohjelma tuottaa automaattisesti työasema- tai pääkonetiedoston nimen ja siirtolajin, kun valitset lähetettävän tai vastaanotettavan tiedoston.

## Istuntoikkunan ulkoasun määritys

Voit määrittää istuntoikkunan ulkoasun seuraavien Muokkaa -> Oletusasetukset -> Ulkoasu -valikon asetusten avulla:

Näytön asetukset
  Voit mukauttaa useita pääteistuntoikkunan ominaisuuksia, kuten kohdistinta, osoitinta, kohdistusviivaa ja rajausaluetta, grafiikkaa, ääniä, DBCS-ominaisuuksia ja värivalikoimaa.

Värien valinta
  Voit asettaa istuntoikkunoiden värit.

Fontti
  Voit valita istuntoikkunoissa käytettävän fontin ja tyylin sekä sen, onko fontin koko kiinteä vai automaattinen. Valittavana olevien fonttien määrä määräytyy käyttämäsi päätteen mukaan.
  Huomautus:
    Fontin koon muutto ei ole mahdollista, kun istuntoikkuna on suurennettu.

Ikkunan asetukset
  Voit muuttaa istuntoikkunan ulkoasua ja otsikkoa sekä istunnon kuvaketta.

### Äänet

Voit mukauttaa Personal Communications -ohjelman äänet Windows-käyttöjärjestelmän Ohjauspaneeli-sovelluksen avulla. Voit määrittää Personal Communications -ohjelman toiminnoille ääniä ohjelman mukana toimitettujen äänitiedostojen avulla.

Voit mykistää kaikki ohjelman äänet mykistystoiminnon avulla. Voit käyttää äänitoimintoja Muokkaa -> Ominaisuudet -> Ulkoasu -> Näytön asetukset -> Ääni -ikkunassa.

### Työkalurivin asetukset

Työkalurivi on istuntoikkunassa valikkorivin alapuolella. Työkalurivin avulla pääset käyttämään nopeasti Personal Communications -ohjelman toimintoja ja komentoja sekä määrittämiäsi makroja.

Työkalurivin koko -valikon avulla voit nopeasti ja helposti luoda, muokata ja poistaa työkalurivin painikkeita sekä tallentaa ja ottaa käyttöön mukautettuja työkalurivejä. Kun mukautat työkalurivin, voit vaihtaa painikkeiden järjestystä, lisätä ja poistaa painikkeita, vaihtaa painikkeen toimintoa, nimeä tai kuvaa sekä vaihtaa työkalurivin fontteja, värejä ja muita muotoelementtejä. Ohjelma tallentaa asetukset .BAR-tiedostoon.

Voit mukauttaa työkalurivin valitsemalla Muokkaa-valikon vaihtoehdot Oletusasetukset > Työkalurivi > Työkalurivin tyylit tai tuomalla Työkalurivi-kohovalikon näkyviin napsauttamalla hiiren kakkospainiketta hiiren osoittimen ollessa työkalurivin päällä.

Lisätietoja työkalurivin mukautuksesta on käytönaikaisissa ohjeissa.

Jos haluat piilottaa työkalurivin, katso seuraavaa kohtaa.

### Valikkorivin, tilarivin ja työkalurivin näyttö ja piilotus

Voit tuoda näkyviin tai piilottaa valikkorivin, tilarivin tai työkalurivin. Jos valikkorivi on näkyvissä, voit ottaa tilarivin tai työkalurivin käyttöön tai poistaa sen käytöstä istunnon Näyttö-valikossa. Voit tehdä myös seuraavat toimet:

- Tuo ohjausvalikko näkyviin napsauttamalla istuntoikkunan vasemman yläkulman painiketta.
  - Piilota valikkorivi -vaihtoehto on näkyvissä, kun valikkorivi on näkyvissä.
  - Näytä valikkorivi -vaihtoehto on näkyvissä, kun valikkorivi ei ole näkyvissä.
  - Piilota tilarivi -vaihtoehto on näkyvissä, kun tilarivi on näkyvissä.
  - Näytä tilarivi -vaihtoehto on näkyvissä, kun tilarivi ei ole näkyvissä.
  - Piilota työkalurivi -vaihtoehto on näkyvissä, kun työkalurivi on näkyvissä.
  - Näytä työkalurivi -vaihtoehto on näkyvissä, kun työkalurivi ei ole näkyvissä.
  - Näytä laajennettu OIA-tilarivi -vaihtoehto on näkyvissä, kun laajennettu OIA-tilarivi ei ole näkyvissä.
  - Piilota laajennettu OIA-tilarivi -vaihtoehto on näkyvissä, kun laajennettu OIA-tilarivi on näkyvissä.
- Voit piilottaa valikkorivin, tilarivin, työkalurivin tai laajennetun OIA-tilarivin valitsemalla vaihtoehdon Piilota valikkorivi, Piilota tilarivi, Piilota Työkalurivi tai Piilota laajennettu OIA-tilarivi.
- Voit tuoda valikkorivin, tilarivin, työkalurivin tai laajennetun OIA-tilarivin näkyviin valitsemalla vaihtoehdon Näytä valikkorivi, Näytä tilarivi, Näytä työkalurivi tai Näytä laajennettu OIA-tilarivi.

  Jos piilotat valikkorivin, ohjausvalikkoon tulee näkyviin Kohovalikko-vaihtoehto. Kohovalikosta voi avata alivalikon, jossa ovat kaikki piilotetun valikkorivin vaihtoehdot.

### Ikkunan asetukset

Jos istunnon Muokkaa -> Oletusasetukset -> Ikkunan asetukset -ikkunan Suurennettu ikkuna -> Otsikkorivi käytössä valintaruutu tyhjennetään, ikkunoiden pienennystoiminto ei toimi kaikissa Windows-käyttöjärjestelmissä. Voit pienentää ikkunan painamalla Alt- ja välilyöntinäppäintä ja napsauttamalla Pienennys-painiketta.

## Tukitoimintojen asetus ja käyttö

Tässä luvussa kuvattujen lisätoimintojen avulla voit tehostaa järjestelmän käyttöä. Voit mukauttaa näppäimistö-, makro- tai komentotiedostotoiminnon Toiminnot-valikossa. Voit mukauttaa muita toimintoja Muokkaa-valikon avulla.

### Näppäimistö-, makro- ja komentotiedostotoiminnot

Näppäimistö-, makro- ja komentotiedostotoimintojen avulla voit ajaa komentotiedostoja, makroja tai Personal Communications -ohjelman näppäintoimintoja käyttämättä näppäimistöä. Voit ajaa komentotiedostot, makrot tai näppäintoiminnot istuntoikkunasta siitä kohdasta, jossa kohdistin on.

#### Komentotiedostotoiminnot

Voit kirjoittaa, toteuttaa, nauhoittaa ja lopettaa VBScript-komentotiedostoja emulointiympäristössä. Nämä komentotiedostot voivat käyttää automaattista HACL-liittymää. Ohjelmointiympäristöön kuuluu menetelmiä, luokan kuvauksia ja ominaisuuksia. VBScript on Visual Basic -ohjelmointikielen osa.

#### Makrotoiminnot

Makro on näppäinpainallusten tai hiiren toimintojen ja pääkonekomentojen sarja, jonka voit toteuttaa yhdellä toimella, esimerkiksi yhdellä näppäimen painalluksella. Makrotoiminto on määritettävä, ennen kuin sitä voi käyttää. Lisätietoja on kohdassa Makron tai komentotiedoston määritys ja käyttö.

#### Näppäimistötoiminnot

Personal Communications -ohjelmassa on useita näppäimistötoimintoja, jotka voidaan määrittää näppäimiin, hiiren painikkeisiin tai kohonäppäimistön painikkeisiin. Voit luoda makroja myös näppäimistötoimintojen avulla.

### CM Mouse -ohjelma (esimerkkisovellus)

CM Mouse -ohjelma on Personal Communications -ohjelman mukana toimitettava esimerkkisovellus, joka mahdollistaa monipuolisen ja ohjelmoitavissa olevan hiirituen 3270- ja 5250-istuntoja varten. Sen avulla pääkonesovellusten käyttäjät voivat toteuttaa pääkonetoimintoja hiirtä käyttäen. CM Mouse -ohjelmassa on ainutlaatuinen näytön tunnistustekniikka, jonka ansiosta ohjelman Hotspot-kohdat toteuttavat kutakin sovellusikkunaa vastaavia toimintoja.

CM Mouse -ohjelman kohovalikkojen avulla asetusluetteloita ja toimintoja voi käyttää helposti hiirellä. Kohovalikot helpottavat komentojen ja asetusten valintaa. Niiden avulla voit myös automatisoida toistuvia tehtäviä.

Lisätietoja CM Mouse -ohjelman käytöstä on julkaisussa CM Mouse Support User's Guide and Reference.

### Hotspot-asetukset

Kaksoisnapsauttamalla istuntoikkunan Hotspot-kohtaa hiiren ykköspainikkeella voit toteuttaa komennon tai toiminnon. Sinun ei tarvitse painaa näppäimistön näppäimiä. Voit toteuttaa toiminnon esimerkiksi kaksoisnapsauttamalla toimintonäppäimen numeroa.

Vihje:
  Saat kolmiulotteiset Hotspot-kohdat näkyviin valitsemalla Hotspot-kohdat-valintaruudun. Kolmiulotteisina painikkeina näkyvät Hotspot-kohdat toimivat yhdellä hiiren painikkeen napsautuksella.

Voit määrittää Hotspot-kohdalle seuraavia toimintoja:

- yhteyden muodostaminen WWW-sivustoon URL-osoitetta napsautettaessa
- toimintonäppäinten simulointi
- sellaisen makron toisto, jonka nimi on sama kuin istuntoikkunasta valitsemasi merkkijonon nimi
- valitun merkkijonon syöttö kohdistimen sijaintikohtaan
- Enter-näppäimen painalluksen simulointi kohdistimen sijaintikohdassa
- kahden toimintonäppäinjoukon, näppäinten PF1-PF4 ja F6-F20, simulointi VT-yhteydessä.

#### Hotspot-kohtien käyttö

Huomautus:
  Voit käyttää Hotspot-kohtia vain, jos sinulla on hiiri käytössäsi.

Voit käyttää Hotspot-kohtia seuraavasti:

1. Siirrä hiiren osoitin istuntoikkunassa näkyvään Hotspot-kohtaan.
2. Kaksoisnapsauta hiiren ykköspainiketta. Jos kyseessä on kolmiulotteinen Hotspot-kohta, napsauta vain kerran.

   Personal Communications -ohjelma selvittää, oletko määrittänyt Hotspot-toiminnon, joka vastaa hiiren osoittimen kohdalla olevaa tietoa. Jos tällainen toiminto löytyy, ohjelma toteuttaa Hotspot-komennon. Jos samalle merkkijonolle on määritetty vähintään kaksi toimintoa, ohjelma toteuttaa ensimmäisen Hotspot-toiminnon.

   Ohjelma noutaa Hotspot-toiminnot seuraavassa järjestyksessä:

   1. Osoita ja valitse (muodosta yhteys URL-osoitteeseen)
   2. PFnn-, FPnn-, Fnn- ja nn-Hotspot-kohdat
   3. Osoita ja valitse (aja makro) -Hotspot-kohdat
   4. Osoita ja valitse (lisää valittu merkkijono) -Hotspot-kohdat
   5. Osoita ja valitse (lisää kohdistimen kohtaan) -Hotspot-kohdat.

### Näppäimistön asetukset

Näppäimistön asetuksissa voit muuttaa muiden kuin erikoistehtäviin varattujen näppäimien toimintaa.

Voit määrittää näppäimiin seuraavat toiminnot:

- näppäintoiminnon toteutus
- makron toisto
- merkkien syöttö.

Huomautus:
  Oletusarvon mukaan CTRL-näppäin on määritetty vastaamaan Enter-näppäintä. Voit halutessasi muuttaa tätä määritystä. Näppäimistön mukautus on tarpeen myös silloin, jos käytössäsi on muu kuin IBM-yhteensopiva näppäimistö eikä Enter-näppäin toimi oikein. 3270- ja 5250-istunnoissa voit käyttää Personal Communications -ohjelman mukana toimitettuja näppäimistön vastaavuustiedostoja. Lisätietoja näppäimistön vastaavuuksista ja toiminnoista on julkaisussa Emulator User's Reference.

#### Näppäimistötiedosto

Kun määrität näppäimen, voit tallentaa uuden näppäimistökaavion tiedostoon (.KMP). Jos luot useita näppäimistötiedostoja, voit tarvittaessa vaihtaa käyttämääsi tiedostoa.

Voit määrittää toiminnon näppäimeen seuraavasti:

1. Valitse Muokkaa-valikon vaihtoehdot Oletusasetukset > Näppäimistö tai napsauta työkalurivin karttakuvaketta.
2. Kun Näppäimistöasetukset-ikkuna tulee näkyviin, napsauta Mukauta-painiketta.
3. Määritä näppäintoiminnot noudattamalla käytönaikaisen ohjeiston ohjeita.
4. Tallenna muutokset ja poistu Mukauta näppäimistö -ikkunasta.
5. Kun asetus on valmis, napsauta OK-painiketta.

Voit palauttaa oletusarvot koko näppäimistöön tai vain tiettyihin näppäimiin.

- Jos haluat palauttaa oletusarvot koko näppäimistöön, valitse Näppäimistöasetukset-ikkunassa IBM:n oletusarvo -valintanappi.
- Jos haluat palauttaa oletusarvot vain määrittämiisi näppäimiin, valitse ensin näppäimet Mukauta näppäimistö -ikkunassa ja valitse sitten Oletus-painike kohdasta Valitun näppäimen nykyiset toiminnot.

Huomautus:
  Näppäimistössä on seitsemän näppäintä, joiden määritystä ei voi muuttaa, ja ne näkyvät harmaina tai himmennettyinä Näppäimistöasetukset-ikkunassa. Nämä näppäimet ovat: Alt, AltGr, Print Screen, Scroll Lock, CapsLock, NumLock ja vaihtonäppäin.

#### VT-emulointiohjelman näppäimistön mukautus

Jos käytössäsi on VT-emulointiohjelman istunto, voit käyttää ASCII-ohjausmerkkejä merkkijonoissa, jotka määrität mukautettua näppäimistöä varten.

Kirjoita CTRL-näppäimen tilalle #-merkki ja sitten haluamasi merkki seuraavasta luettelosta (vain isot kirjaimet ovat sallittuja):

    @ABCDEFGHIJKLMNOPQRSTUVWXYZ[\]^_

Jos haluat #-merkin tulostuvan, kirjoita se kaksi kertaa: ##. Esimerkiksi merkkijono `123##45` vastaa merkkijonoa `123#45`.

Jos kirjoitat merkin # perään jonkin muun kuin edellä esitetyn merkin, saat seuraavan virhesanoman:

    PCSKBD160 -
    Järjestelmä ei tunnista näppäintoimintoa: "merkkijono

Virhesanoma esimerkiksi merkkijonolle "#a on

    PCSKBD160 - Järjestelmä ei tunnista näppäintoimintoa: "#a

Ohjausmerkit ovat seuraavat:

Merkkipari | Ohjausmerkki | Huomautus
--- | --- | ---
#@ | Control-@ | tyhjämerkki
#A | Control-A |
- |  |
#Z | Control-Z |
#[ | Control-[ | ESC
#\ | Control-\ |
#] | Control-] |
#^ | Control-^ |
#_ | Control-_ |

Koska *.KMP-tiedosto on muokattavissa, ohjelmassa on tarkistustoiminto, jonka avulla voit ajon aikana varmistaa, että merkkijono on kelvollinen. Jos esimerkiksi kirjoitat `"###`, näkyviin tulee vain merkki `#` ja kuulet äänimerkin, mikä tarkoittaa, että ohjelma ei käsittele koko merkkijonoa. Jos kirjoitat `"123#a456`, näkyviin tulee vain merkkijono `123` ja kuulet äänimerkin.

### Makron tai komentotiedoston määritys ja käyttö

Makro on näppäinpainallusten tai hiiren toimintojen ja pääkonekomentojen sarja, jonka voit toteuttaa yhdellä toimella, esimerkiksi yhdellä näppäimen painalluksella. Voit muokata valmista makroa tai luoda uuden makron valitsemalla Muokkaa-valikon vaihtoehdot Oletusasetukset > Makro tai komentotiedosto.

Komentotiedosto on VBScript-ohjelma. VBScript on Visual Basic -ohjelmointikielen osa. Lisätietoja VBScript-kielestä on käytönaikaisissa ohjeissa.

#### Makron tai komentotiedoston käyttö

Makrolla on useita käyttötapoja. Taulukossa 9 on esimerkkejä makrojen ja komentotiedostojen käyttöönotosta ja käytöstä.

Taulukko 10. Esimerkkejä makrojen ja komentotiedostojen käyttöönotosta ja käytöstä.

Toiminto | Toimet
--- | ---
Ajaa makron tai komentotiedoston automaattisesti istunnon alussa. | Valitse vaihtoehto Aloita makro tai komentotiedosto automaattisesti.
Toistaa makron tai komentotiedoston pääkonesovelluksen käytön aikana. | Valitse vaihtoehto Aloita makro tai komentotiedosto.
Toistaa makron tai komentotiedoston näppäimistö- tai makrotoiminnon avulla. | Valitse vaihtoehto Näppäimistö-, makro- tai komentotiedostotoiminto.
Toistaa makron tai komentotiedoston Hotspot-kohtaa napsautettaessa. | Aseta Hotspot-kohta.
Määrittää makron tai komentotiedoston kohonäppäimistön painikkeeseen. | Mukauta kohonäppäimistötiedostoa.
Toistaa makron hiiren painiketta napsautettaessa. | Mukauta hiiritiedostoa.
Toistaa makron tai komentotiedoston näppäimistön näppäintä painettaessa. | Mukauta näppäimistötiedostoa.

#### Makron luonti

Voit luoda makron manuaalisesti tai nauhoittamalla joitakin pääkonejärjestelmän kanssa toteutuneita vuorovaikutteisia tapahtumia, kuten sisäänkirjauksia.

Voit luoda makron manuaalisesti seuraavasti:

1. Muokkaa-valikon vaihtoehdot Oletusasetukset -> Makro tai komentotiedosto.
2. Kun Makron tai komentotiedoston asetus -ikkuna tulee näkyviin, napsauta Mukauta-painiketta.
3. Kun Mukauta makro tai komentotiedosto -ikkuna tulee näkyviin, valitse ensin Tiedosto-valikon Uusi-vaihtoehto ja sitten Makro-vaihtoehto ja luo makro. Voit kirjoittaa käskyt suoraan tai valita toiminnot, merkit tai jopa valmiit makrot Valitse näppäintoiminnot -ikkunan Näppäintoiminnot-luettelosta.

   Lisätietoja on käytönaikaisissa ohjeissa.

4. Tallenna makro valitsemalla Tiedosto-valikon vaihtoehto Tallenna.

Huomautuksia:

1. XML-tiedostoiksi muunnetut makrot on tarkoitettu käytettäväksi Host On-Demand -ohjelmassa. Ne eivät toimi Personal Communications -ohjelman emulointi-istunnoissa. Voit tuoda muunnetun Personal Communications -makron HOD-ohjelmaan HOD-ohjelman makrojen hallintaohjelmalla. Muunnetut makrot eivät tule näkyviin käytettävissä olevien Personal Communications -makrojen luetteloon.

2. Arabiankielisten koodisivujen muunto tehdään XML- tai VBScript-makron luonnin aikana, jotta makron arabiankieliset merkit näkyvät oikein. Koodisivut muuntuvat seuraavasti makroa tallennettaessa:
   - 3270- ja 5250-istunnot: 1008-sivusta (arabiankielisen fontin koodisivu) 1256-sivuksi
   - VT-istunnot: 1089-sivusta 1256-sivuksi.

   Koodisivut muuntuvat seuraavasti makroa ajettaessa:

   - 3270- ja 5250-istunnot: 1256-sivusta 1008-sivuksi
   - VT-istunnot: 1256-sivusta 1089-sivuksi.

#### Makrokomennot

Voit käyttää makron luonnissa seuraavia komentoja:

Näppäimistötoiminto
  Käytä mitä tahansa Personal Communications -ohjelman näppäimistötoimintoa.

Makro
  Määritä makro toisen makron avulla. Et voi kuitenkaan luoda makroa käyttäen toistuvaa silmukkaa, jossa ensimmäistä makroa kutsutaan makrojen lopussa toistuvasti.

Merkki
  Käytä Makron mukautus -ikkunan Merkki-luettelossa olevaa mitä tahansa merkkiä.

Merkkijono
  Käytä näppäimistöllä kirjoitettavia merkkijonoja. Merkkijonon alkuun on kirjoitettava lainausmerkki (").

Odotusehto
  Määritä odotusehdot, joiden avulla voit keskeyttää käsittelyn siihen asti, kunnes määrittämäsi aika on kulunut tai määritetyt ehdot toteuttava tila ilmenee.

Sanakkeet
  Voit lisätä ohjelmatoimintoja käyttämällä sanakkeita kuten goto ja run.

#### Huomioon otettavaa makrosilmukoista

Jos luot silmukan käyttämällä GOTO-komentoa ja nimiötä, ohjelma saattaa toimia odottamattomasti, jos silmukka toteutetaan monta kertaa (yli 1 000 kertaa).

#### Komentotiedoston luonti

Voit luoda komentotiedoston manuaalisesti tai nauhoittamalla joitakin pääkonejärjestelmän kanssa toteutuneita vuorovaikutteisia tapahtumia, kuten sisäänkirjauksia. Komentotiedostoja käytettäessä ohjelmanhallinta on kuitenkin monipuolisempaa kuin makroja käytettäessä.

Voit luoda komentotiedoston seuraavasti:

1. Muokkaa-valikon vaihtoehdot Oletusasetukset -> Makro tai komentotiedosto.
2. Kun Makron tai komentotiedoston asetus -ikkuna tulee näkyviin, napsauta Mukauta-painiketta.
3. Kun Mukauta makro tai komentotiedosto -ikkuna tulee näkyviin, valitse ensin Tiedosto-valikon Uusi-vaihtoehto ja sitten Komentotiedosto-vaihtoehto ja luo komentotiedosto. Valitse näppäintoiminto -vaihtoehto ei ole käytettävissä komentotiedostojen luonnissa, vaan se näkyy harmaana.

   Lisätietoja on käytönaikaisissa ohjeissa.

4. Tallenna komentotiedosto valitsemalla Tiedosto-valikon vaihtoehto Tallenna.

#### Makron tai komentotiedoston automaattisen aloituksen määritys

Voit määrittää makron tai komentotiedoston alkamaan automaattisesti seuraavasti:

1. Valitse vaihtoehdot Muokkaa -> Oletusasetukset -> Makro tai komentotiedosto.

   Makron tai komentotiedoston asetus -ikkuna tulee näkyviin.

2. Määritä makro tai komentotiedosto alkamaan automaattisesti työaseman aloituksen yhteydessä.
3. Katso lisätietoja käytönaikaisista ohjeista ja lopeta sitten asetus napsauttamalla OK-painiketta.

#### Java-sovelman automaattisen aloituksen määritys

Voit määrittää järjestelmän ajamaan Java-sovelman automaattisesti lisäämällä makroon Run Applet -funktion. Voit lisätä funktion automaattisesti alkavaan makroon siten, että järjestelmä ajaa sovelman istunnon aloituksen yhteydessä.

1. Valitse vaihtoehdot Muokkaa -> Oletusasetukset -> Makro tai komentotiedosto.

   Makron tai komentotiedoston asetus -ikkuna tulee näkyviin.

2. Valitse funktioluettelosta vaihtoehto Run Applet ja kirjoita luokan nimi.

Syntaksitietoja ja tarkempia ohjeita on käytönaikaisissa ohjeissa.

Huomautus: Määritetyn sovelmaluokan tulee sijaita samassa hakemistopolussa kuin .WS-tiedosto, johon makro sisällytetään.

#### Komentotiedostojen tai makrojen nauhoitus

Voit aloittaa makron tai komentotiedoston nauhoituksen seuraavasti:

1. Valitse Toiminnot-valikosta vaihtoehto Aloita makron nauhoitus menu.
2. Kirjoita makron tai komentotiedoston nimi.
3. Valitse nauhoitusmuoto.

   Jos nauhoitat makromuotoista tiedostoa pikasisäänkirjausta varten, valitse Kyllä-valintaruutu ja kirjoita Pikasisäänkirjaustoiminnon (ELF) sovellustunnus.

4. Määritä muut asetukset ja napsauta sitten OK-painiketta.

Huomautus:
  Kun makroa nauhoitetaan, piilokenttien käsittelyä ohjaa .WS-tiedoston [Keyboard]-kohdassa sijaitsevan parametrin HideNonDisplayDataOnRecord=Y arvo. Piilokentät jätetään huomioimatta nauhoituksen aikana.

Voit peruuttaa makron tai komentotiedoston nauhoituksen valitsemalla vaihtoehdot Toiminnot -> Peruuta makron nauhoitus. Ohjelma lopettaa nauhoituksen eikä tallenna makroa tai komentotiedostoa.

Voit keskeyttää makron tai komentotiedoston nauhoituksen valitsemalla vaihtoehdot Toiminnot -> Keskeytä makron nauhoitus. Makron nauhoitus keskeytyy. Voit jatkaa nauhoitusta valitsemalla vaihtoehdon Jatka makron nauhoitusta.

Voit keskeyttää makron tai komentotiedoston nauhoituksen valitsemalla vaihtoehdot Toiminnot -> Lopeta makron nauhoitus. Ohjelma lopettaa nauhoituksen ja tallentaa makron määritettyyn tiedostoon.

#### Makron tai komentotiedoston toisto

Voit toistaa makron tai komentotiedoston valitsemalla vaihtoehdot Toiminnot -> Aloita makron tai komennon toisto, valitsemalla haluamasi makron tai komentotiedoston ja napsauttamalla sitten OK-painiketta. Valitsemasi makron toisto alkaa.

Voit lopettaa makron tai komentotiedoston toiston valitsemalla vaihtoehdot Toiminnot -> Lopeta makro tai komentotiedosto. Makron tai komentotiedoston toisto loppuu.

Huomautus:
  Makroa toistettaessa piilokenttien käsittelyä ohjaa .WS-tiedoston [Keyboard]-kohdassa sijaitsevan parametrin HideNonDisplayDataOnRecord=Y arvo. Jos tämä arvo on asetettu, näkyviin tulee ikkuna, joka kehottaa antamaan tiedot. Kun ikkuna tulee näkyviin, anna siihen pyydetyt tiedot ja jatka painamalla Enter-näppäintä.

### Pikasisäänkirjaustoiminto

Pikasisäänkirjaustoiminto (ELF) mahdollistaa Personal Communications -ohjelman TN3270E-yhteyttä käyttävän käyttäjän sisäänkirjautumisen ilman käyttäjätunnuksen ja salasanan lähetystä. Tämä toiminto on suunniteltu Personal Communications -ohjelman pääkäyttäjille käytettäväksi vain tietyissä olosuhteissa. Lisätietoja toiminnon käytöstä on julkaisussa Administrator's Guide and Reference.

#### Pikasisäänkirjauksen makron nauhoitus

Voit nauhoittaa pikasisäänkirjaustoiminnon makron seuraavasti:

1. Valitse nauhoitettavan tiedoston lajiksi Makro.
2. Valitse Pikasisäänkirjauksen määritys makroon -kohdassa Kyllä-valintaruutu.
3. Kirjoita pikasisäänkirjauksen sovellustunnus.
4. Tee seuraavat toimet annetussa järjestyksessä, kun pääkone kehottaa kirjoittamaan käyttäjätunnuksen:
   1. Kirjoita käyttäjätunnus.
   2. Kirjoita salasana salasanakenttään, jonka sisältö ei tule näkyviin.
   3. Kirjoita mahdolliset muut sisäänkirjaukseen tarvittavat tiedot vasta salasanan kirjoittamisen jälkeen.

   Kun sisäänkirjauksen yhteydessä kirjoitetut merkit tallennetaan pikasisäänkirjauksen makrotiedostoon, Personal Communications -ohjelma yrittää tunnistaa ja korvata kirjoittamasi käyttäjätunnuksen ja salasanan erityisillä paikanvarausmerkkijonoilla `)USR.ID(` ja `)PSS.WD(`. Tämä automaattinen tunnistus edellyttää, että salasana kirjoitetaan ensimmäiseen syöttökenttään, jonka sisältö ei tule näkyviin. Ohjelma olettaa, että käyttäjätunnus on kirjoitettu juuri ennen salasanaa.

   Jos sisäänkirjaustietoihin tulee kirjoitusvirhe, makro on nauhoitettava uudelleen.

Kun makro myöhemmin toistetaan, sisäänkirjaus toistetaan makroon tallennetun pikasisäänkirjauksen sovellustunnuksen ja suojatun yhteyden avulla ilman käyttäjätunnuksen ja salasanan uudelleenkirjoitusta.

Voit myös määrittää pikasisäänkirjauksen makron manuaalisesti. Lisätietoja on julkaisussa Administrator's Guide and Reference.

#### Pikasisäänkirjauksen makron tarkistus

Voit tarkastella pääkonesovelluksen sisäänkirjauksen nauhoitettua makroa varmistaaksesi, että käyttäjätunnus ja salasana on korvattu pikasisäänkirjaustoiminnon tunnisteilla. Voit tehdä tämän seuraavasti:

1. Avaa nauhoitetut merkkijonot sisältävä makro valitsemalla vaihtoehdot Muokkaa -> Oletusasetukset -> Makro tai komentotiedosto.
2. Valitse nauhoittamasi makrotiedosto ja napsauta Mukauta-painiketta.
3. Varmista, että käyttäjätunnus on korvattu kahdella tunnisteella, pikasisäänkirjauksen sovellustunnuksella ja pikasisäänkirjauksen käyttäjätunnuksen paikanvaraajalla. Sovellustunnus koostuu kolmesta sanasta, jotka on erotettu tyhjämerkillä: `elf`, `applid` ja sen pääkonesovelluksen tunnus, johon makrolla kirjaudutaan. Käyttäjätunnuksen paikanvaraaja on `)USR.ID(`.

   Esimerkiksi käyttäjätunnuksen `"omaTunnus` paikalla tulee näkyä merkintä `")USR.ID(`.

4. Varmista, että salasana on korvattu pikasisäänkirjaustoiminnon paikanvaraustunnisteella `)PSS.WD(`.

   Esimerkiksi salasanan `"omaSalasana` paikalla tulee näkyä merkintä `")PSS.WD(`.

### Hiiren asetukset

Hiiren asetukset -vaihtoehdolla voit määrittää toimintoja hiiren ykkös- ja kakkospainikkeeseen. Voit sitten toteuttaa seuraavia toimintoja ilman näppäimistöä:

- Personal Communications -ohjelman näppäintoimintojen ajo
- käyttäjän määrittämien makrojen ajo
- merkin syöttö kohdistimen sijaintipaikkaan.

#### Hiiritiedosto

Voit tallentaa hiiren painikkeisiin määritetyt toiminnot hiiritiedostoon (*.MMP). Jos luot useita hiiritiedostoja, voit tarvittaessa vaihtaa tiedostosta toiseen.

Voit mukauttaa hiiren toimintaa ja määrittää toimintoja hiiren painikkeisiin seuraavasti:

1. Valitse Muokkaa-valikon vaihtoehdot Oletusasetukset > Hiiri.

   Hiiren nykyiset asetukset näkyvät Hiiren asetukset -ikkunassa.

2. Määritä haluamasi toiminnot noudattamalla käytönaikaisen ohjeiston ohjeita.

   Voit luoda hiiritiedoston ja muokata sitä seuraavasti:

   1. Valitse Mukauta-vaihtoehto.
   2. Kun Mukauta hiiri -ikkuna tulee näkyviin, määritä toimintoja hiiren ykkös- ja kakkospainikkeeseen. Toiminnot näkyvät kohdassa Hiiren painikkeen nykyinen toiminto.
   3. Valitse haluamasi toiminnot Näppäintoimintojen luettelo -luetteloruudusta.
   4. Tallenna muutokset ja napsauta sitten OK-painiketta.
3. Napsauta OK-painiketta.

   Hiiren mukautus on valmis.

### Kohonäppäimistön asetukset

Kohonäppäimistö on pieni ikkuna, jossa on näkyvissä joitakin painikkeita. Saat kohonäppäimistön näkyviin siirtämällä hiiren osoittimen johonkin istuntoikkunan kohtaan ja napsauttamalla hiiren kakkospainiketta.

Voit määrittää näihin painikkeisiin seuraavat toiminnot:

- Personal Communications -ohjelman vakionäppäintoiminto
- käyttäjän määrittämä makro
- merkin syöttö.

Voit toteuttaa nämä toiminnot napsauttamalla kohonäppäimistön painiketta hiiren ykköspainikkeella.

Saat pikanäppäintoiminnon tai makron kuvauksen näkyviin napsauttamalla hiiren kakkospainiketta hiiren osoittimen ollessa toiminnon tai makron nimen kohdalla.

#### Kohonäppäimistötiedosto

Voit määrittää kohonäppäimistössä näkyvien painikkeiden määrän, painikkeiden toiminnot ja värit. Voit tallentaa määrittämäsi kohonäppäimistön tiedot kohonäppäimistötiedostoon.

Kohonäppäimistötiedostossa (*.PMP) on tietoja kuvaruudussa näkyvien painikkeiden määrästä, painikkeisiin määritetyistä toiminnoista ja näppäimistön väreistä. Voit määrittää kutakin kohonäppäimistöä vastaavan kohonäppäimistötiedoston.

#### Kohonäppäimistön käyttö

Saat kohonäppäimistön käyttöön seuraavasti:

1. Siirrä hiiren osoitin istuntoikkunan kohdalle ja napsauta hiiren kakkospainiketta.
2. Valitse näppäimistö 1, 2, 3 tai 4.
3. Napsauta haluamaasi kohonäppäimistön painiketta.

Voit määrittää kohonäppäimistön asetukset seuraavasti:

1. Valitse Muokkaa-valikon vaihtoehdot Oletusasetukset > Kohonäppäimistö.
2. Kun Kohonäppäimistön asetukset -ikkuna tulee kuvaruutuun, määritä näppäintoiminnot noudattaen käytönaikaisten ohjeiden yksityiskohtaisia neuvoja.

   Jos haluat muokata kohonäppäimistötiedostoa, valitse Mukauta-painike ja tee tarvittavat muutokset.

3. Napsauta OK-painiketta. Valitsemasi kohonäppäimistö on käyttövalmis.

### Sarkainasetukset (vain VT-istunto)

Voit määrittää sarkaimet VT-istuntoja varten Sarkainasetukset-vaihtoehdon avulla.

### WWW-selaimen asetukset

WWW-selaimen asetukset -vaihtoehdon avulla voit määrittää haluamasi WWW-selaimen ja käyttää sitä käyttöjärjestelmän mukana toimitetun selaimen asemesta.

## Emulointi-istuntojen hallinta

Käsiteltäessä useita avoimia istuntoja samanaikaisesti Personal Communications -ohjelmassa on Windowsin toimintojen lisäksi käytettävissä seuraavat toiminnot, joiden avulla voit hallita istuntoikkunoita helposti ja nopeasti. Ikkuna-valikossa on seuraavat vaihtoehdot:

Siirry
  Voit siirtyä avoimena olevasta istuntoikkunasta toiseen valitsemalla Siirry-vaihtoehdon.

  Tällä vaihtoehdolla et voi siirtyä piilotettuun istuntoikkunaan. Saat tällaisen istuntoikkunan näkyviin valitsemalla Ikkuna-valikon Näytä istunto -vaihtoehdon. Valitse sitten vaihtoehto Siirry.

Piilota istunto
  Tämän vaihtoehdon avulla voit poistaa istuntoikkunan näkyvistä.

  Et voi piilottaa kaikkia istuntoja. Vähintään yksi istunto on aina näkyvissä.

Näytä istunto
  Tämän vaihtoehdon avulla voit tuoda Piilota istunto -vaihtoehdolla näkyvistä poistetun istuntoikkunan kuvaruutuun.

Näytä-valikon avulla voit tuoda näkyviin aikaisemmin tallentamasi ikkunoiden asettelun tai tallentaa nykyisen asettelun.

Personal Communications -ohjelmassa voit tallentaa ja palauttaa istuntoikkunanäkymästä seuraavat tiedot:

- kunkin ikkunan paikan ja koon
- ikkunan tilan (normaali, pienennetty tai suurennettu)
- ikkunan fontin.

Voit tallentaa enintään kahdeksan ikkunan näkymätiedot.

### Ohjeiden saanti

Lisätietoja istuntoikkunoiden hallinnasta on käytönaikaisissa ohjeissa, jotka saat näkyviin seuraavasti:

1. Valitse Ohje-valikon Toiminnot-vaihtoehto.
2. Kun ohjeikkuna tulee näkyviin, etsi sieltä kohta Työasemaikkunoiden hallinta.

   Valitse luettelosta vaihtoehdot, joista haluat lisätietoja.

## Koodisivun 1390/1399 tuki

Personal Communications -ohjelma tukee koodisivua 1390 ja 1399, mikä mahdollistaa japanilaisten merkkien käsittelyn. Lisätietoja aiheesta on julkaisun Administrator's Guide and Reference Unicode-tukea käsittelevissä kohdissa.

## Tutki ja korjaa

Voit tarkistaa Personal Communications -ohjelman eheyden valitsemalla vaihtoehdot Ohje -> Tutki ja korjaa. Havainnointi- ja korjaustoiminto selvittää tällöin, onko Personal Communications -ohjelman asennus kunnossa, tarkistamalla asennetut tiedostot. Tarvittaessa toiminto korjaa tiedostot.

Huomautus: Sulje kaikki aktiiviset istunnot tai SNA-solmut, ennen kuin aloitat Tutki ja korjaa -toiminnon.

Valitse Palauta pikakuvakkeet korjauksen yhteydessä -vaihtoehto, jos haluat palauttaa asennuksen alkuperäiset pikakuvakkeet. Jos olet muokannut pikakuvakkeiden asetuksia Personal Communications -ohjelman alkuperäisen asennuksen jälkeen, haluat ehkä säilyttää tekemäsi määritykset. Älä valitse tällöin tätä vaihtoehtoa.

Havainnointi- ja korjaustoiminnon käyttöön tarvitaan erityiset järjestelmän käyttörajoituksissa asetetut käyttöoikeudet. Saatat lisäksi tarvita Personal Communications -ohjelman alkuperäistä asennuslähdettä.

Personal Communications -ohjelman havainnointi- ja korjaustoiminnon voi ajaa Session Manager -ohjelmasta tai emulointi-istunnon ikkunasta. Windows Installer -ohjelman Personal Communications -ohjelman korjauksen voi aloittaa Windowsin Lisää tai poista sovellus -työkalusta. Näissä korjaustoiminnoissa on seuraavat erot:

Personal Communications -ohjelman havainnointi- ja korjaustoiminto tekee seuraavat toimet:

- puuttuvien, vahingoittuneiden ja vanhentuneiden tiedostojen asennus uudelleen
- sovelluksen rekisteriasetusten kirjoitus uudelleen käyttöjärjestelmän rekisterin LOCAL_MACHINE-osaan
- sovelluksen rekisteriasetusten kirjoitus uudelleen käyttöjärjestelmän rekisterin CURRENT_USER-osaan
- kaikkien pikakuvakkeiden asennus uudelleen (valinnainen).

Windows Installer -ohjelma tekee seuraavat toimet:

- puuttuvien ja vanhentuneiden tiedostojen asennus uudelleen (Windowsin asennus ei tarkista, ovatko tiedostot vahingoittuneet)
- sovelluksen rekisteriasetusten kirjoitus uudelleen käyttöjärjestelmän rekisterin LOCAL_MACHINE-osaan
- sovelluksen rekisteriasetusten kirjoitus uudelleen käyttöjärjestelmän rekisterin CURRENT_USER-osaan
- kaikkien pikakuvakkeiden asennus uudelleen (tämä toiminto ei ole valinnainen Windowsin asennuksessa).

[ Sivun alku | Edellinen sivu | Seuraava sivu | Sisällysluettelo | Hakemisto ]