# Kom godt i gang

# Meddelelser

Du får vist onlinemeddelelser i Personal Communications-sessioner, men en meddelelse betyder ikke altid, at der er opstået en fejl. Du kan f.eks. få vist en meddelelse om, at der udføres en funktion, eller at den er afsluttet. Du kan også få vist en meddelelse om, at du skal vente, til en funktion er afsluttet.

Tryk på F1, hvis du vil have hjælp til den meddelelse, der vises.

## Sikkerhedsrelaterede meddelelser

Personal Communications kan benytte TLS (Transport Layer Security) eller SSL (Secure Sockets Layer) til at oprette sessioner med servere. Dette kan kræve input fra brugeren, f.eks. et kodeord. Der er flere oplysninger i Administrator's Guide and Reference.

## Funktioner, der er begrænset af systempolitik

Hvis arbejdsstationen administreres fra centralt hold, vises der måske en fejlmeddelelse, når du forsøger at bruge visse funktioner med restriktioner. Hvis du f.eks. ikke kan omdefinere tastaturet, vises der en meddelelse, når du vælger Indstillinger -> Tastatur på menuen Redigér.

Du kan få flere oplysninger hos systemadministratoren. Yderligere oplysninger om systempolitik i forbindelse med Personal Communications findes i Administrator's Guide and Reference.

## Systemfejlmeddelelser

Hvis der vises en fejlmeddelelse om 'page fault' eller en tilsvarende fejlmeddelelse i et pop op-vindue, kan du kopiere dens indhold til udklipsholderen i Windows. Brug følgende fremgangsmåde:

1. Vælg Detaljer i pop op-vinduet.
2. Markér det område, der skal kopieres.
3. Klik med højre museknap på den markerede tekst. Vælg derefter Kopiér.
4. Start et redigeringsprogram, f.eks. Notesblok, og vælg Redigér -> Klistre.
5. Gem teksten som fil, hvis oplysningerne f.eks. skal anvendes af en tekniker for at løse et problem.

## Meddelelser på statuslinjen

Personal Communications viser meddelelser på statuslinjen (OIA) eller i et pop op-vindue. Meddelelser fra Personal Communications vises i meddelelsesvinduet. Meddelelser fra værten vises på statuslinjen i sessionsvinduet.

Statuslinjen er placeret nederst i sessionsvinduet. En indikator viser status for Personal Communications, oplysninger om arbejdsstationen, værten og forbindelsestypen.

Alle indikatorer og meddelelser beskrives i onlinehjælpen.

[ Øverst på siden | Forrige side | Næste side | Indholdsfortegnelse | Stikordsregister ]