# Pomožni programi

Personal Communications nudi različne pomožne programe, vključno z naslednjim:

32-bitni skrbnik ODBC
  Ta skrbnik omogoča dodajanje, konfiguriranje ali brisanje izvorov podatkov ODBC.
Database Access
  Ko konfigurirate izvor podatkov, ta pomožni program omogoča bralni dostop do podatkov v ustrezni bazi podatkov.
Miška CM
  Omogoča inteligenco in programabilno podporo za emulacijske seje 3270 in 5250.
Prilagajanje menijske vrstice
  Nudi sredstvo za spreminjanje vsebine menijske vrstice okna seje Personal Communications.
Več sej
  Nudi zmožnost za izvajanje več gostiteljskih sej z uporabo ene same ikone.
ZipPrint
  Omogoča tiskanje opomb PROFS ali OfficeVision, koledarjev, dokumentov OV, datotek CMS, delovnih prostorov XEDIT in zaslonskih sej 3270.
Pretvorba makra
  Omogoča pretvarjanje obstoječe datoteke makra programa Personal Communications v datoteko VBScript ali XML.
Organizator PC
  Iz zaslonske seje 5250 zažene aplikacijo Windows.
Prenos podatkov
  Prenese podatke iz sistema iSeries, eServer i5 ali System i5 na vašo delovno postajo ali z delovne postaje v sisteme iSeries, eServer i5 ali System i5 (prenos podatkov na ravni zapisa).
Text Assist (samo za SBCS)
  Omogoča izdelavo in urejanje dokumentov ali kratkih sporočil.
Konfiguracija povezave iSeries
  Definira povezave z vsemi gostitelji iSeries, eServer i5 ali System i5, ki bodo uporabljali funkcijo za prenos podatkov.
Uporabniške nastavitve
  Konfiguracija določenih zahtevnejših parametrov.
Orodje za ažuriranje izdelka
  Omogoča preizkušanje ter uporabo proizvodnih osvežitev in poročil o pooblaščenem razčlenjevanju programov (APAR)

## 32-bitni skrbnik ODBC

ODBC je programerski vmesnik, ki aplikacijam omogoča dostop do podatkov v sistemih za upravljanje baz podatkov, ki za dostop do podatkov uporabljajo standard SQL (Structured Query Language).

Za nastavitev izvora podatkov OCBC Personal Communications naredite naslednje:

1. Na nadzorni plošči sistema Windows Windows izberite ikono 32-bitnega skrbnika ODBC. Prikaže se okno Izvori podatkov.
2. Na seznamu Izvori podatkov (Gonilniki) izberite izvor podatkov gonilnika ODBC IBM DB2. Nato kliknite Dokončaj.
3. Kliknite Dodaj bazo podatkov. Prikaže se pametni vodič za dodajanje baze podatkov Personal Communications, ki vam bo pomagal pri nastavitvi.
4. Izberite izbirni gumb Ročno konfiguriranje povezave z bazo podatkov DB2.
5. Podajte informacije za nastavitev izvora podatkov, tako da kliknete Naprej.
6. Ko boste podali informacije, kliknite Potrdi.
7. Program vas bo vprašal, če želite preizkusiti povezavo. Če jo želite preveriti, kliknite Potrdi.

Opombe:

1. Program Personal Communications uporablja 32-bitne gonilnike ODBC. Aplikacije, kot je Lotus 1-2-3, ki je del paketa Lotus SmartSuite 96, zahteva 16 bitni gonilnik in ne bo deloval s programom Personal Communications. Katera različica uporablja 32-bitne gonilnike ODBC, boste izvedeli pri prodajalcu izdelka (na primer Lotus 1-2-3, ki je del paketa Lotus SmartSuite 97).
2. Če želite uspešno preizkusiti povezavo DB2, morate najprej zagnati podsistem SNA programa Personal Communications z ustreznimi konfiguracijskimi podatki. Ti konfiguracijski podatki morajo zajemati naslednje:
   - Definicija vozlišča
   - Definicija naprave
   - Definicija povezave
   - Definicija partnerskega LU
   - Definicija načina (izdelati morate IBMRDB)
   - Stranske informacije CPI-C

   Morda boste morali vključiti tudi definicijo lokalnega LU 6.2.

   Vodič in referenčni opis za skrbnike nudi podrobnejše informacije o operacijah vozlišča SNA.

Spodaj je zgled datoteke .ACG:

    NODE=(
         ANYNET_SUPPORT=ANYNET_SUPPORTED
    	  CP_ALIAS=YOURALIAS
         DEFAULT_PREFERENCE=NATIVE
         DISCOVERY_SUPPORT=DISCOVERY_CLIENT
         FQ_CP_NAME=YOUR.CPNAME              * <---- Spremenite w/ ime CP
         NODE_ID=05D00000
         NODE_TYPE=END_NODE
         REGISTER_WITH_CDS=1
         REGISTER_WITH_NN=1
    )
    PORT=(
         PORT_NAME=LAN0_04
         DLC_DATA=00000000000004
         DLC_NAME=LAN
         IMPLICIT_CP_CP_SESS_SUPPORT=1
         IMPLICIT_DEACT_TIMER=0
         IMPLICIT_DSPU_SERVICES=NONE
         IMPLICIT_HPR_SUPPORT=1
         IMPLICIT_LIMITED_RESOURCE=NO
         LINK_STATION_ROLE=NEGOTIABLE
         MAX_IFRM_RCVD=8
         MAX_RCV_BTU_SIZE=32767
         PORT_TYPE=SATF
         PORT_LAN_SPECIFIC_DATA=(
              ACK_DELAY=100
              ACK_TIMEOUT=3000
              ADAPTER_NUMBER=0
              BUSY_STATE_TIMEOUT=60
              IDLE_STATE_TIMEOUT=30
              LOCAL_SAP=04
              MAX_RETRY=10
              OUTSTANDING_TRANSMITS=16
              POLL_TIMEOUT=3000
              POOL_SIZE=16
              REJECT_RESPONSE_TIMEOUT=30
              TEST_RETRY_INTERVAL=8
              TEST_RETRY_LIMIT=5
              XID_RETRY_INTERVAL=8
              XID_RETRY_LIMIT=5
         )
    )
    LINK_STATION=(
         LS_NAME=LINKMVS
         ACTIVATE_AT_STARTUP=1
         ADJACENT_NODE_TYPE=APPN_NODE
         AUTO_ACTIVATE_SUPPORT=0
         CP_CP_SESS_SUPPORT=1
         DEFAULT_NN_SERVER=0
         DEST_ADDRESS=40000000000000      * <---- Spremenite w/ Ciljni naslov
         DISABLE_REMOTE_ACT=0
         DSPU_SERVICES=NONE
         ETHERNET_FORMAT=0
         HPR_SUPPORT=0
         LIMITED_RESOURCE=NO
         LINK_DEACT_TIMER=0
         LINK_STATION_ROLE=USE_ADAPTER_DEFAULTS
         MAX_IFRM_RCVD=0
         MAX_SEND_BTU_SIZE=32767
         NODE_ID=05D00000
         PORT_NAME=LAN0_04
         SOLICIT_SSCP_SESSION=0
         TARGET_PACING_COUNT=1
         TG_NUMBER=0
         USE_DEFAULT_TG_CHARS=1
    )
    DLUR_DEFAULTS=(
         DEFAULT_PU_NAME=YOURALIAS    * <---- Spremenite w/ ime
         DLUS_RETRY_LIMIT=3
         DLUS_RETRY_TIMEOUT=5
    )
    LOCAL_LU=(
         LU_NAME=LUNAME               * <---- Spremenite w/ Ime LU
         LU_ALIAS=LUALIAS             * <---- Spremenite w/ Vzdevek LU
         LU_SESSION_LIMIT=0
         NAU_ADDRESS=0
         ROUTE_TO_CLIENT=0
         DEFAULT_POOL=0
    )
    .
    .
    .
    PARTNER_LU=(
         FQ_PLU_NAME=PARTNER.LUNAME       * <---- Spremenite w/ Informacije o partnerju
         CONV_SECURITY_VERIFICATION=1
         MAX_MC_LL_SEND_SIZE=32767
         PARALLEL_SESSION_SUPPORT=1
         PARTNER_LU_ALIAS=RBNAME          * <---- Spremenite w/ Mesto/RDBNAME
         PREFERENCE=USE_DEFAULT_PREFERENCE
    )
    CPIC_SIDE_INFO=(
         SYM_DEST_NAME=DB2CPIC            * <----- Potrebno za konfiguracijo ODBC
         CONVERSATION_SECURITY_TYPE=NONE
         MODE_NAME=IBMRDB
         PARTNER_LU_NAME=USIBMNM.NM57DB21 * <---- Spremenite w/ Informacije o partnerju
         TP_NAME=DB2DRDA                  * <---- Spremenite w/Ime TP (za pomoč DB2)
         TP_NAME_TYPE=APPLICATION_TP
    )
    VERIFY=(
         CFG_MODIFICATION_LEVEL=13
         CFG_VERSION_LEVEL=1
    )

## Database Access

Database Access omogoča dostop do podatkov na gostiteljih in na PC-jih ter priklic podatkov z uporabo gonilnikov ODBC. Če podate pogoje za dostopanje do podatkov v vsakem oknu, lahko želeno poizvedbo izdelate samodejno.

Iz Database Accessa lahko:

- prikažete in spreminjate samodejno izdelane stavke SQL
- prikažete razpoložljive sezname tabel baz podatkov
- prekopirate podatke preglednice v odložišče
- prikažete podatke na mreži preglednice glavnega okna, podatke pošljete drugim aplikacijam (npr. Lotus 1-2-3 or Microsoft Excel) ali pošljete podatke tiskalniku.

Pred uporabo Database Accessa preberite informacije pomoči za

- omejitev velikosti baze podatkov
- nameščene programe.

## Miška CM

Miška CM omogoča uporabnikom gostiteljskih aplikacij, da za izvajanje gostiteljskih aplikacij uporabijo tehniko pokaži in klikni. Če z miško CM kliknete na vročo točko, boste vsakemu zaslonu gostiteljske aplikacije dodelili pravo funkcijo občutljivosti na vsebino. Vroče točke niso nespremenljiva funkcija ali stalna postavitev, saj se pri premikanju skozi gostiteljsko aplikacijo dinamično spreminjajo.

Pojavni meniji miške CM nudijo takojšnji dostop do seznamov možnosti in funkcij tako, da jih enostavno pokažete in kliknete. Pojavni meniji lahko poenostavijo izbiro ukazov, izbiro možnosti in avtomatizirajo ponavljajoče naloge. Urejevalnik pojavnih menijev miške CM omogoča hitro in enostavno prilagajanje menijev ali izdelavo novih menijev.

Skriptni jezik miške CM je dovolj močan, da omogoča avtomatiziranje zapletenega vzajemnega delovanja z gostiteljem, vendar tako enostaven, da ga lahko uporabljajo tudi začetniki.

Za podrobnejše informacije preglejte priročnik CM Mouse Support User's Guide and Reference.

## Prilagajanje menijske vrstice

Ta pomožni program omogoča odstranjevanje postavk z menijske vrstice okna seje Personal Communications. Spremembe vplivajo le na seje, ki jih prilagodite, zato lahko spremembe opravite v vsaki seji. Odstranite lahko tri vrste postavk:

- Ukaz menijske vrstice, kot je Datoteka, Urejanje ali Komunikacije
- Ukaz padajočega menija, kot je Nov, Odpri..., Preslikava barv, Konfiguriraj
- Vrstico ločila, ki je med dvema ukazoma na padajočem meniju

Spremembe menijske vrstice so shranjene v izbranem profilu delovne postaje, ki postanejo aktivne pri naslednjem zagonu seje.

Opomba:
Če ste v prejšnji različici programa Personal Communications izdelali prilagojeni meni, boste morda morali znova konfigurirati nastavitve šifre za novo menijsko strukturo v različici 5.6.

## Več sej

Paketni program za več sej Personal Communications omogoča, da s klikom ene ikone poženete več sej gostiteljev; potrebni ukazi so podani v paketni datoteki (.BCH). V paketno datoteko lahko vključite druge programe, ki z gostiteljsko sejo komunicirajo prek vmesnika DDE ali EHLLAPI.

## ZipPrint

ZipPrint je pomožni program 3270, ki omogoča tiskanje opomb PROFS ali OfficeVision (OV), koledarjev, dokumentov OV, datotek CMS, delovnih prostorov XEDIT in zaslonskih sej 3270. Po privzetku uporablja tiskalnik Windows, trenutno nastavljen za sejo gostitelja, vendar lahko to po želji spremenite.

Programa ZipPrint ni potrebno namestiti, pač pa samo zagnati. Program se sam doda na menijsko vrstico sej, za katerega ga definirate, zato ga lahko uporabite na enak način kot vse druge funkcije menijske vrstice. ZipPrint morate zagnati pred sejo, v kateri ga želite uporabiti.

ZipPrint potrebuje DDE/EHLLAPI, zato morate zagotoviti, da je omogočen za sejo, za katere ga želite uporabiti. (Omogočen je po privzetku, vendar preverite, da ni bil izključen.)

Podrobnejše informacije o pomožnem programu ZipPrint boste našli v ZipPrint (samo 3270).

### Premisleki v zvezi s prenosom datotek

ZipPrint za tiskanje opomb in datotek VM/CMS uporablja funkcijo za prenos datotek programa Personal Communications. Če želite, da bo ta funkcija delovala pravilno, za prenos datotek 3270 uporabite tip gostitelja VM/CMS.

V oknu seje emulatorja kliknite Urejanje -> Nastavitve -> Prenos. Na jezičku Nastavitve prenosa datotek -> Splošno izberite VM/CMS na spustnem seznamu Tip gostitelja.

Na počasnih komunikacijskih linijah, kot so nekatere povezave IBM Global NetWork ali Home3270, ali kadar uporabljate velike pakete ali bloke, lahko pride do izteka čakalnega časa pri prenosu datotek. Če se to zgodi, morate povečati zakasnitev. Če želite spremeniti zakasnitev čakalnega časa, naredite naslednje:

1. Na meniju seje kliknite Urejanje -> Nastavitve -> Prenos.
2. Na jezičku Splošno spremenite Čakalni čas prenosa datoteke na 150 sekund.

## Pretvorba makra

Pomožni program Pretvorba makra v VBScript omogoča pretvorbo datoteke makra Personal Communications v datoteko XML ali VBScript.

Opomba:
Makroji, ki so pretvorjeni v XML so namenjeni za uporabo v programu Host On-Demand, in ne bodo delovali v emulacijskih sejah Personal Communications. Pretvorjeni makro programa Personal Communications lahko v HOD uvozite s pomočjo Upravljalnika makrov HOD. Ti pretvorjeni makroji ne bodo prikazani na seznamu razpoložljivih makrojev Personal Communications.

Če želite uporabiti pomožni program za pretvorbo, kliknite IBM Personal Communications -> Pomožni programi -> Pretvori makro.

Če želite obstoječi makro pretvoriti v XML ali VBScript, naredite naslednje:

1. Izberite ime obstoječega makra, ki ga želite pretvoriti.
   Opomba:
   Makro mora biti v imeniku aplikacijskih podatkov, podanem med namestitvijo.
2. Izberite VBScript ali XML kot tip makra, v katerega želite pretvoriti.
3. Kliknite Pretvori.
4. Vnesite ime za novi XML ali VBScript ali pa sprejmite ponujeno ime. Pripona se bo dodala samodejno.
   Opomba:
   Pri shranjevanju pretvorjenega makra XML lahko izberete, kam ga želite shraniti. Nahajališča pretvorjenih makrojev VBScript ne smete spreminjati.
5. Kliknite Shrani.
6. Če želite pretvoriti še en makro, ponovite ta postopek ali pa kliknite Zapri, da boste zaprli aplikacijo.

## Organizator PC

Organizator PC lahko uporabljate za zaganjanje DOS ukazov in aplikacij ali aplikacij Windows iz zaslonske seje 5250.

Zahteve za sisteme iSeries, eServer i5 ali System i5

Preden lahko uporabljate organizator PC mora biti v iSeries, eServer i5 ali System i5 nameščen eden od naslednjih programov:

- i5/OS ali OS/400 V3 ali novejši
- iSeries Access za Windows
- PC Support/400 (5738-PC1)

### Zagon Organizatorja PC

Če želite zagnati Organizator PC:

1. Zaženite zaslonsko sejo 5250.
2. Prijavite se v sistem iSeries, eServer i5 ali System i5.
3. V ukazno vrstico sistema iSeries, eServer i5 ali System i5 vnesite naslednji ukaz:

         STRPCO PCTA(*NO)

   Opomba:
   Personal Communications ne podpira funkcije PCTA (PC Text Assist), zato morate podati ta parameter z *NO. Tudi, če podate *YES, ne morete uporabiti funkcije PC Text Assist, ki jo nudi možnost Delovna postaja PC Support/400.

Zdaj lahko uporabite funkcije organizatorja PC-ja v zaslonski seji 5250 na enega od teh načinov:

- Prikažite in nato izberite izbire iz menija.

  Če želite prikazati meni organizatorja programa PC Support/400 ali iSeries Access za Windows, vnesite:

        GO PCOMNU

- Vnesite ukaze organizatorja PC.

  Če želite zagnati funkcije organizatorja PC, vnesite:

        STRPCCMD

Sporočilo PCO.EXE

Kadar zaganjate ukaz ali program delovne postaje, lahko sprejmete sporočilo, da program PCO.EXE ni aktiven. To sporočilo lahko zanemarite, ker za PC400 ni potrebno aktivirati PCO.EXE.

### Ključna beseda STRPCCMD_PAUSE

Ključno besedo profila .WS STRPCCMD_PAUSE lahko uporabite za nadzor vedenja premora, ko ukaz izdate z STRPCCMD. Ključna beseda ima lahko vrednost Y (Da) ali N (Ne).

Če možnost STRPCCMD_PAUSE ni omogočena (vrednost je N) PC5250 obdela ukaz STRPCCMD na naslednji način, ki je privzeto vedenje.

- Če je podani ukaz DOS, PC5250 ustvari ukaz DOS. PC5250 ne izda ukaza DOS PAUSE, pač pa preprosto počaka na dokončanje ukaza DOS, nakar takoj zapre okno DOS in obvesti gostitelja iSeries, eServer i5 ali System i5 o zaključku.
- Če je podan ukaz aplikacija Windows, PC5250 zanemari možnost PAUSE, ker ne obstaja nobena možnost za izvedbo DOS PAUSE po končani izvedbi aplikacije Windows. Ko se aplikacija Windows konča, obvesti PC5250 gostitelja iSeries, eServer i5 ali System i5 o zaključku. PC5250 predpostavi, da se je aplikacija zaključila, ko se žarišče vrne v okno seje PC5250. Če uporabnik ne naredi ničesar, se bo aplikacija Windows zagnala in tako dobila žarišče. Po njenem zaključku bo žarišče vrnjeno v zadnje okno, ki je imelo žarišče, ki bi moralo biti okno seje PC5250.
  Opomba:
  Ta izvedba ima tudi stranski učinek: PC5250 lahko s preprostim klikom v oknu seje PC5250 prisilite, da obvesti gostitelja iSeries, eServer i5 ali System i5 o zaključku ukaza STRPCCMD (tudi če se ni končal).

Če omogočite funkcijo STRPCCMD_PAUSE, PC5250 ustvari ukaz STRPCCMD (ukaz DOS ali aplikacijo Windows). PC5250 počaka na dokončanje ukaza/aplikacije, preden obvesti gostitelja iSeries, eServer i5 ali System i5 o zaključku.

Opombe:

1. Za ukaze DOS ne obstaja nobena možnost, da bi bilo besedilo Za nadaljevanje pritisnite poljudno tipko... prikazano v oknu DOS ali da bi PC5250 počakal, da uporabnik pritisne tipko, preden obvesti gostitelja iSeries, eServer i5 ali System i5 o zaključku.
2. Med čakanjem na dokončanje ukaza/aplikacije je predstavitveni prostor (zaslon) prazen.

### Pridobivanje pomoči

Podrobnejše informacije o uporabi organizatorja PC boste našli v zaslonski pomoči.

1. S padajočega menija Pomoč izberite Procedure.
2. Ko se pojavi okno pomoči, poiščite `organizator` ali listajte do Organizator PC (seja 5250).

   S seznama izberite teme za prikaz informacij o zagonu in uporabi organizatorja PC ter o razlikah med organizatorjem PC z PC400 in PC Support/400.

## Prenos podatkov

Prenos podatkov v Personal Communications vam omogoča prenos podatkov med sistemom iSeries in vašo delovno postajo. Če želite uporabiti funkcijo prenosa podatkov, izberite ikono Prenos podatkov.

Prenos podatkov je drugačen od prenosa datotek, ki je opisan v razdelku Prenašanje datotek.

Zahteve

Preden lahko prenesete podatke s Personal Communications:

- Če uporabljate povezljivosti SNA, morate imeti aktivno sejo iSeries, eServer i5 ali System i5.
- IBM PC Support/400 (5738-PC1) morate imeti nameščen v sistemu iSeries, eServer i5 ali System i5, razen, če nimate nameščen OS/400 različice 3 (ali novejše) ali i5/OS.

Obstajata dva tipa prenosa podatkov, ki sta odvisna od smeri prenosa.

Pošiljanje podatkov
  Podatki so preneseni z delovne postaje v sistem iSeries, eServer i5, ali System i5. Podatke lahko prenesete na kateregakoli od naslednjih ciljev:
  - Obstoječi člani v obstoječi fizični datoteki iSeries, eServer i5 ali System i5
  - Novi člani v obstoječi fizični datoteki iSeries, eServer i5 ali System i5
  - Novi člani v novi fizični datoteki iSeries, eServer i5 ali System i5
  Opomba:
  Podatkov ne morete prenesti iz datoteke delovne postaje v logično datoteko iSeries, eServer i5 ali System i5.
Sprejem podatkov
  Podatki so preneseni iz sistema iSeries, eServer i5 ali System i5 na vašo delovno postajo.

  Med sprejemanjem podatkov z gostitelja lahko podatke, kateri podatki naj se sprejmejo in kam naj se usmerijo.

  Sprejemljivi podatki so:

  - Celotna datoteka iSeries, eServer i5 ali System i5
  - Del datoteke iSeries, eServer i5 ali System i5
  - Podatki, kombinirani iz več datotek iSeries, eServer i5 ali System i5
  - Povzetek skupin zapisa

  Podajte naslednje izhode:

  - Prikaz
  - Disk
  - Tiskalnik

  Podajte tudi format številčnih vrednosti.

Referenčni priročnik za uporabnike emulatorja nudi dodatne informacije o prenosu podatkov.

## Text Assist (samo za SBCS)

S Personal Communications lahko uporabite izboljšane zmogljivosti za urejanje programa Text Assist, ki ga nudi funkcija obdelave besedil OfficeVision/400, za izdelavo dokumenta, kratkega sporočila ali za urejanje obstoječega dokumenta.

Če želite uporabiti funkcijo text assist, vnesite `WRKDUC` v ukazno vrstico 5250.

Če želite dodatne informacije o uporabi programa Text Assist, v dokumentaciji poiščite program OfficeVision/400.

Funkcija Text Assist v Personal Communications je Controller Text Assist in ne PC Text Assist, ki ga podpira možnost delovne postaje PC Support/400.

Controller Text Assist v Personal Communications nudi naslednje funkcije, ki niso vključene v PC Text Assist:

- Ukaze za delo z vrsticami
- 132 stolpcev

Controller Text Assist v Personal Communications tega ne podpira, vendar pa nudi funkcijo za urejanje, ki je vključena v PC Text Assist.

Opomba:
V okolju Text Assist so funkcije tipke Alt dodeljene stanju tipke Ctrl, da ne pride do navzkrižij z obstoječimi funkcijami emulatorja. Npr. tipka Podčrtaj besedo (WrdUnd) je Ctrl+W in ne Alt+W. Mnoge od teh funkcij je mogoče preslikati na stanje tipke Alt, ne da bi prišlo do navzkrižja s funkcijami emulatorja.

Ko rišete črto s pomočjo možnosti za risanje s kazalko programa OfficeVision/400, vrivni način ni na voljo.

Zahteve po programski opremi za sisteme iSeries, eServer i5 ali System i5

Sistem iSeries, eServer i5 ali System i5 mora imeti za podporo možnosti Text Assist nameščene naslednje programe:

- OS/400 V2R2.0 s kumulativnimi PTF-ji C3285220 s PTF-jem SF14687
- OS/400 V2R3.0 s PTF-jem SF14495
- OS/400 V3R0.5
- OS/400 V3R1.0 ali novejši
- i5/OS

### Funkcije tipk za Text Assist

Seznam funkcij tipk OfficeVision/400 v Text Assist:

Funkcija | Opis
--- | ---
Začetek vrstice | Premakne kazalec na začetek vrstice
Krepko | Začne krepko označevanje
Dno strani | Premakne kazalec na konec strani
Pomik na začetek vrstice | Konča vrstico besedila ali odstavek z vstavitvijo preskoka v novo vrstico
Sredinska poravnava | Sredinsko poravna vrstico besedila
Konec vrstice | Premakne kazalec na konec vrstice
Konec strani | Na mestu kazalke vstavi znak za konec strani.
Konec krepkega/podčrtanega | Konča krepko označevanje in podčrtavanje
Pol indeksa navzdol | Začne spodnji indeks ali konča zgornji indeks
Pol indeksa navzgor | Začne zgornji indeks ali konča spodnji indeks
Vrini simbol | Prikaže meni za posebne znake
Prikaži kode besedila | Prikaže skrite krmilne elemente besedila
Naslednji stolpec | Na mestu kazalke vstavi ukaz za naslednji stolpec
Naslednja zaustavitvena koda | Premakne kazalko na naslednjo kodo zaustavitve
Zahtevan Backspace | Premakne kazalko za eno mesto v levo
Zahtevan presledek | Vrine zahtevani presledek, da ostanejo besede skupaj v vrstici
Zahtevani tabulator | Zamakne blok besedila
Zaustavitvena koda | Vstavi kodo zaustavitve na mestu kazalke
Vrh strani | Utripalko premakne na vrh strani
Podčrtano | Začne podčrtano besedilo
Podčrtaj besedo | Podčrta besedo, ki se začne na položaju kazalke

## Pomožni program za konfiguriranje povezave iSeries

Pomožni program za konfiguriranje povezave iSeries je namenjen definiranju povezav z vsakim gostiteljem iSeries, eServer i5 ali System i5, ki bo uporabljal funkcijo prenosa podatkov. Definicije povezav so shranjene v datoteki .NDC v obliki ASCII.

Pomožni program lahko uporabite za povezave SNA ali TCP/IP.

Za podrobnejše informacije o prenosu podatkov preglejte Prenos podatkov.

Če želite uporabiti ta pomožni program, kliknite Start -> Programi -> IBM Personal Communications -> Pomožni programi -> Konfiguracija za povezovanje iSeries. Na zaslonu nastale konfiguracije iSeries, eServer i5 ali System i5 so prikazane naslednje možnosti:

Prikaži povezave z gostiteljem IP
  Ta gumb omogoča, da prikažete in konfigurirate povezave IP z gostiteljem iSeries, eServer i5 ali System i5.
Prikaži gostitelje SNA
  Ta gumb omogoča, da prikažete in konfigurirate povezave SNA z gostiteljem iSeries, eServer i5 ali System i5.
Dodaj
  Kliknite tip povezave (IP ali SNA), nato kliknite Dodaj. V prikazano pogovorno okno vnesite Ime gostitelja in Vzdevek.
Spremeni
  S seznama povezav izberite ime gostitelja, kliknite Spremeni, da spremenite Ime gostitelja in Vzdevek v datoteki .NDC.
Odstrani
  S seznama povezav izberite ime gostitelja in kliknite Odstrani, da bo ta definicija povezave zbrisana iz datoteke .NDC.
  Opomba:
  Če onemogočate povezavo in želite ohraniti definicijo povezave, samo povezavo pa onemogočiti, odstranite potrditveno polje ob imenu na seznamu povezav.
Izberi datoteko ACG
  Ta gumb kliknite, če želite izbrati konfiguracijsko datoteko povezanega SNA Node (.ACG).
Globalni parametri
  Kliknite ta gumb in uredite Extension list in Cache size.

### Extension List

Parameter za razširitveni seznam podaja pripono datoteke v sistemu iSeries, eServer i5 ali System i5. Na seznamu pripon lahko podate več parametrov pripon. Kodne strani datotek s podanimi priponami so prevedene iz kodne strani EBCDIC v kodno stran ASCII pri prenosu med iSeries, eServer i5 ali System i5 in odjemalcem. Vnesete lahko največ tri znake. Pomembna sta dva posebna primera:

- Pika (`.` ) nakazuje, naj bodo pretvorjeni podatki za datoteke brez pripone.
- Par znakov `.*` nakazuje, naj bodo pretvorjeni podatki za vse datoteke.

### Velikost predpomnilnika

Parameter za velikost predpomnilnika podaja število kilobajtov podatkov iSeries, eServer i5 ali System i5, ki so shranjeni v vmesni pomnilnik predpomnilnika z vnaprejšnjim branjem odjemalca. Privzeta vrednost je 256 kB, največja pa 4 MB. Vrednost nič nakazuje, naj predpomnilnik ne bo uporabljen. Podatke sistema iSeries, eServer i5 ali System i5 je mogoče sneti v količinah, ki so najprej shranjene v predpomnilnik lokalno na odjemalcu. Odjemalec sname podatke iz predpomnilnika, da napolni lokalno napravo. Predpomnjenje z vnaprejšnjim branjem zmanjša število dostopov odjemalca do iSeries, eServer i5 ali System i5 med snemanjem podatkov.

## Upravljalnik uporabniških nastavitev

Upravljalnik uporabniških nastavitev (User Preference Manager - UPM) nudi način za spreminjanje postavk konfiguracije in nastavitev.

Opombe:

1. Nastavitve, nastavljene z UPM, se na vas nanašajo vedno, ko se na delovno postajo prijavite z istim ID-jem uporabnika. Medtem, ko ste prijavljeni v sistem, se nanašajo na vse vaše seje.
2. Nastavitve, nastavljene s pomočjo menija Urejanje v seji, se nanašajo na vse seje, ki jih nadzira profil delovne postaje, izdelan ali spremenjen med uporabo seje. Če znova uporabite profil seje, se nastavitve uporabijo ne glede na ID uporabnika.
3. Ena od zmožnosti UPM-ja je, da omogoča uporabo specifikacije imenika za shranjevanje profilov. To omogoča popoln nadzor vašega okolja.

Za dostop do UPM kliknite Programi -> IBM Personal Communications -> Pomožni programi -> Uporabniške nastavitve z menija Windows Start. Začetni zaslon UPM-ja prikaže osnovne informacije o namestitvi programa Personal Communications na jezičku Splošno na strani lastnosti. Uporabniške nastavitve lahko spremenite na jezičku Osnovno.

### Mesto datoteke s profilom emulatorja

Če ste med namestitvijo programa Personal Communicationsizbrali običajno mesto za imenik podatkov aplikacije, lahko izberete privzeto mesto profilov delovne postaje.

### Mesto makrov/skriptov

Mesto, kjer naj bodo shranjene datoteke makrov in skriptov emulatorja, lahko podate. Ta imenik bo skupen za vse seje.

Privzeto so makroji postavljeni v podatkovni imenik aplikacije, ki je bil podan med namestitvijo programa Personal Communications in je polje za mesto makrojev/skriptov prazno.

### Jezik uporabniškega vmesnika

Če je sistem nameščen s podporo za več jezikov, je na strani lastnosti Osnovno prikazan razdelek Izbira privzetega jezika uporabniškega vmesnika. Če kliknete izbirni gumb za Nastavitev jezika uporabniškega vmesnika Personal Communications, se prikaže tudi spustni seznam z izbranim jezikom, ki je trenutno v uporabi. S seznama lahko izberete katerikoli drug jezik in izbrani jezik bo pri naslednjih zagonih programa Personal Communications uporabljen v uporabniškem vmesniku. Kliknete lahko tudi izbirni gumb Uporabniški privzetki iz področnih nastavitev, če želite uporabiti jezik, nastavljen v nastavitvah sistema Windows. Na voljo je tudi izbirni gumb Za vsak proces prikaži pogovorno okno za izbiro jezika. V tem primeru se pri vsakem zagonu nove aplikacije iz skupine programov Personal Communications prikazalo pogovorno okno.

Opomba:
Če izbrani jezik ni združljiv s trenutno kodno stranjo sistema, se lahko prikaže opozorilno sporočilo. Če izbrani jezik ni združljiv s trenutno kodno stranjo sistema, se lahko prikaže opozorilno sporočilo.

### Pripravljenost/Mirovanje

Izberite, ali naj program vpraša za dovoljenje, preden preklopi v način pripravljenosti ali mirovanja (varčevanje z energijo). Če izberete Pripravljenost/Mirovanje brez pozivanja, Personal Communications omogoči sistemu preklop v način pripravljenosti ali mirovanja, ne da bi vas vprašal, tudi če so seje povezane. Privzeto ta možnost ni izbrana.

Upravljanje napajanja nudi podrobnejše informacije.

## Orodje za ažuriranje izdelka

IBM nudi dve obliki nadgradnje na izdelek Personal Communications: proizvodne popravke in APAR-je (Authorized Program Analysis Reports). Proizvodni popravki so nadgradnje za celoten izdelek, APAR-ji pa so popravki posameznih modulov izdelka. Proizvodnih popravkov ali APAR-jev ne izvršite brez odobritve skrbnika.

Z uporabo orodja za ažuriranje izdelka lahko prek interneta poiščete proizvodne popravke in APAR-je za Personal Communications. Pooblaščeni morate biti v sistemskih načelih--če niste pooblaščeni, se odpre okno Omejitev sistemskih načel.

Če želite poiskati proizvodne popravke in APAR-je, naredite naslednje:

1. Na meniju Windows Start kliknite IBM Personal Communications-> Pomožni programi za upravljanje in PD.
2. Izberite Orodje za ažuriranje izdelka.
3. Če po prvi namestitvi programa Personal Communications še niste izvedli spletnega ažuriranja, se samodejno prikaže pogovorno okno za konfiguriranje. Kliknite Konfiguracija povezave in izberite naslednje možnosti:
   - Način povezave

     Podajte način internetne povezave. Če želite povezavo vzpostaviti prek modema, s seznama izberite ime klicne povezave.

   - Nastavitve povezave proxy

     Med namestitvijo Personal Communications samodejno preveri nastavitve proxy internetnega brskalnika in konfigurira WebUpdate za njihovo uporabo. Če nastavitve proxy niso na voljo, Personal Communications po privzetku ne uporabi nobenih nastavitev. Izberite Uporablja povezavo proxy in dodajte ali spremenite nastavitve proxy za spletno ažuriranje. Če uporabljate strežnik HTTP proxy, lahko vnesete ime uporabnika in geslo.

     Če se povezujete prek strežnika SOCKS, vpišite `socks=` pred naslov strežnika.

4. Kliknite Potrdi, da zaprete okno za konfiguriranje.
5. Kliknite Poišči proizvodne popravke, da dostopite do storitev WebUpdate in poiščete razpoložljive proizvodne popravke. Če so ti na voljo, se bo prikazal poziv za prikaz prijavnih spletnih strani za proizvodne popravke. Če ne odprete prijavne spletne strani, datum, ki je namenjen samodejnemu preverjanju, v registru ne bo ažuriran. Če za trenutno različico ni na voljo nobenega proizvodnega popravka, se bo prikazalo pojavno okno.
6. Del pomožnega programa, ki vsebuje APAR, je prvotno namenjen skrbnikom programa Personal Communications. APAR-jev ne preskušajte, izvajajte odobritev le-teh ali jih odstranjujte brez dovoljenja skrbnika. Če želite preizkusiti ali odobriti APAR-je, morate biti povezani v internet.

Če želite podrobnejše informacije o APAR-jih, proizvodnih osvežitvah in uporabi orodja za ažuriranje izdelka, preglejte Vodič in referenčni opis za skrbnike.