# Omogočanje aplikacij odjemalec/strežnik

Podpora Personal Communications za končna vozlišča APPN omogoča, da izkoriščate prednost omrežij APPN. Omrežje APPN dopušča samodejno iskanje partnerskih aplikacij in dinamično, optimizirano izbiro smeri. Te možnosti omogočajo, da delovne postaje laže komunicirajo z ostalimi sistemi v omrežju.

Personal Communications nudi tudi podporo za 32-bitne aplikacijske programerske vmesnike APPC in CPI-C, ki nudijo primerne načine za komuniciranje 32-bitnih odjemalskih uporabniških programov med delovnimi postajami.

## Konfiguriranje vozlišča

Preden lahko izkoristite prednost odjemalskih API-jev in komuniciranje z ostalimi uporabniškimi programi, morate Personal Communications najprej konfigurirati kot končno vozlišče SNA.

Če želite konfigurirati vozlišče SNA, naredite naslednje:

1. Z menija Start meni, kliknite Programi -> IBM Personal Communications -> Konfiguracija vozlišča SNA.

   Prikaže se pogovorno okno Konfiguracija vozlišča SNA Personal Communications.

2. V vrstnem redu, navedenem v pogovornem oknu, izberite potrebne konfiguracijske možnosti.

   Če želite možnost izbrati, jo kliknite in nato kliknite Nova.

   V oknih konfiguracije za vse možnosti vnesite ustrezne informacije. Najbolj potrebne informacije so navedene na strani Osnovno. Ko končate z vnosom, kliknite Potrdi. Če želite dodatne informacije o posameznih parametrih, kliknite Pomoč.

3. Kliknite Datoteka -> Shrani ali Shrani kot.
4. Vpišite ime datoteke in nato kliknite Shrani. Pri tem lahko izberete tip datoteke in mesto, na katerega želite to datoteko shraniti. Privzeti tip datoteke je .ACG in privzeto nahajališče je podatkovni imenik aplikacije sistemskega razreda.
5. Kliknite Datoteka -> Izhod.

Namig

Če imate več konfiguracijskih datotek, lahko na aktivnem vozlišču uveljavite dodatne konfiguracijske datoteke. Podrobnosti preglejte v razdelku pomoči Operacije vozlišča SNA.

## Zagon vozlišča SNA

1. Če želite zagnati vozlišče SNA, z menija Start kliknite Programi -> IBM Personal Communications -> Konfiguracija vozlišča SNA.

   Prikaže se pogovorno okno Delovanje vozlišča SNA Personal Communications.

2. Na meniju Delovanje kliknite Zaženi vozlišče.

   Prikaže se pogovorno okno Izbira konfiguracijskih datotek.

3. Dvakrat kliknite konfiguracijsko datoteko (.ACG), ki določa vozlišče, ki ga želite zagnati.

Opomba:
Drug način za zagon vozlišča SNA je uporaba ukazne vrstice. Uporabite ukaz CSSTART. Vodič in referenčni opis za skrbnike nudi opis ustrezne skladnje.

## Zaustavitev vozlišča SNA

1. Če želite zaustaviti vozlišče SNA, kliknite Programi -> IBM Personal Communications -> Upravne in PD pomoči -> Operacije vozlišča SNA.

   Prikaže se pogovorno okno Delovanje vozlišča SNA Personal Communications.

2. V stolpcu Vzdevek izberite vir.
3. Na meniju Delovanje kliknite Zaustavi vozlišče.

Opomba:
Drug način za zaustavitev vozlišča SNA je uporaba ukazne vrstice. Uporabite ukaz CSSTOP. Vodič in referenčni opis za skrbnike nudi opis ustrezne skladnje.

## Zahteve APING

Če želite zagnati pripomoček za preverjanje povezave (APING), ki je na voljo s tem paketom, v sistemu iSeries, eServer i5 ali System i5, v katerem se izvaja OS/400 V3R1, morate najprej namestiti PTF MF10808 v sistem iSeries, eServer i5 ali System i5. Če PTF-ja ne namestite, bo prišlo do napak s kodami zaznavanja 080F 6051 in 1008 201D.