# Komme i gang

# Hjelpefunksjoner

Personal Communications inneholder forskjellige hjelpefunksjoner, blant annet:

32-biters ODBC-administrator
  Du bruker denne til å tilføye, konfigurere eller slette en ODBC-datakilde.

Databasetilgang
  Gir deg lesetilgang til data i den valgte databasen når du har konfigurert en datakilde.

CM Mouse
  Gir intelligent og programmerbar musestøtte for 3270- og 5250-emuleringssesjoner.

Tilpass handlingslinje
  Gir mulighet til å endre innholdet på handlingslinjen i Personal Communications-sesjonsvinduet.

Flere sesjoner
  Gir mulighet til å kjøre flere vertssesjoner ved hjelp av ett enkelt ikon.

ZipPrint
  Brukes til å skrive ut PROFS- eller OfficeVision-meldinger, kalendere, OV-dokumenter, CMS-filer, XEDIT-arbeidsområder og 3270-sesjonsskjermbilder.

Konverter makro
  Brukes til å konvertere en Personal Communications-makrofil til en XML- eller VBScript-fil.

Fellesmeny
  Kjører Windows-programmer fra en 5250-skjermsesjon.

Dataoverføring
  Overfører data fra iSeries, eServer i5- eller System i5-systemet til arbeidsstasjonen, eller fra arbeidsstasjonen til iSeries-, eServer i5- eller System i5-systemet (dataoverføring på postnivå).

Tekstassistent (bare SBCS)
  Brukes til å lage eller redigere et dokument eller korte meldinger.

Konfigurer iSeries-tilkobling
  Definerer forbindelser til hver iSeries-, eServer i5- eller System i5-vertsmaskin som skal bruke dataoverføringsfunksjonen.

Brukerinnstillinger
  Gjør det mulig å konfigurere avanserte parametere.

Verktøy for produktoppdatering
  Gjør det mulig å teste og ta i bruk produktoppdateringer og APARer (Authorized Program Analysis Reports).

## 32-biters ODBC-administrator

ODBC er et programmeringsgrensesnitt som gjør at applikasjoner får tilgang til data i databasesystemer som bruker SQL som datatilgangsstandard.

Bruk denne fremgangsmåten for å konfigurere Personal Communications ODBC-datakilden:

1. Velg ikonet 32-biters ODBC-administrator fra kontrollpanelet i Windows. Vinduet Data Sources blir vist.
2. Velg datakilden IBM DB2 ODBC Driver på listen Data Sources (Drivers). Klikk deretter på Finish.
3. Klikk på Add Database. Du får frem Personal Communications-SmartGuiden Add Database, som hjelper deg gjennom konfigureringen.
4. Velg valgknappen Manually Configure a Connection to a DB2 Database.
5. Oppgi opplysninger om datakilden ved å klikke på Next.
6. Når du er ferdig med å oppgi opplysninger, klikker du på Done.
7. Du blir bedt om å teste forbindelsen. Klikk på OK.

Merknader:

1. Personal Communications bruker ODBC 32-biters styreprogrammer. Programmer som for eksempel Lotus 1-2-3 som er inkludert i pakken Lotus SmartSuite 96, krever et 16-biters styreprogram, og vil ikke fungere med Personal Communications. Du bør kontakte produktleverandøren for å få en versjon som bruker 32-biters ODBC-styreprogram (for eksempel Lotus 1-2-3 som følger med Lotus SmartSuite 97).

2. Hvis du skal kunne teste DB2-forbindelsen, må du først starte Personal Communications' SNA-delsystem med riktige konfigurasjonsopplysninger. Disse konfigurasjonsopplysningene må inneholde følgende:
   - Nodedefinisjon
   - Enhetsdefinisjon
   - Forbindelsesdefinisjon
   - Partner-LU-definisjon
   - Modusdefinisjon (IBMRDB må opprettes)
   - CPI-C-tilleggsinformasjon

   Det kan også være nødvendig å ha med en LU 6.2-definisjon.

   Du finner flere opplysninger om SNA-nodefunksjoner i Administrator's Guide and Reference.

Dette er et eksempel på en ACG-fil:

    NODE=(
         ANYNET_SUPPORT=ANYNET_SUPPORTED
         CP_ALIAS=DITT_TILNAVN
         DEFAULT_PREFERENCE=NATIVE
         DISCOVERY_SUPPORT=DISCOVERY_CLIENT
         FQ_CP_NAME=DITT.CPNAVN              * <---- Bytt ut med CP-navn
         NODE_ID=05D00000
         NODE_TYPE=END_NODE
         REGISTER_WITH_CDS=1
         REGISTER_WITH_NN=1
    )
    PORT=(
         PORT_NAME=LAN0_04
         DLC_DATA=00000000000004
         DLC_NAME=LAN
         IMPLICIT_CP_CP_SESS_SUPPORT=1
         IMPLICIT_DEACT_TIMER=0
         IMPLICIT_DSPU_SERVICES=NONE
         IMPLICIT_HPR_SUPPORT=1
         IMPLICIT_LIMITED_RESOURCE=NO
         LINK_STATION_ROLE=NEGOTIABLE
         MAX_IFRM_RCVD=8
         MAX_RCV_BTU_SIZE=32767
         PORT_TYPE=SATF
         PORT_LAN_SPECIFIC_DATA=(
              ACK_DELAY=100
              ACK_TIMEOUT=3000
              ADAPTER_NUMBER=0
              BUSY_STATE_TIMEOUT=60
              IDLE_STATE_TIMEOUT=30
              LOCAL_SAP=04
              MAX_RETRY=10
              OUTSTANDING_TRANSMITS=16
              POLL_TIMEOUT=3000
              POOL_SIZE=16
              REJECT_RESPONSE_TIMEOUT=30
              TEST_RETRY_INTERVAL=8
              TEST_RETRY_LIMIT=5
              XID_RETRY_INTERVAL=8
              XID_RETRY_LIMIT=5
         )
    )
    LINK_STATION=(
         LS_NAME=LINKMVS
         ACTIVATE_AT_STARTUP=1
         ADJACENT_NODE_TYPE=APPN_NODE
         AUTO_ACTIVATE_SUPPORT=0
         CP_CP_SESS_SUPPORT=1
         DEFAULT_NN_SERVER=0
         DEST_ADDRESS=40000000000000      * <---- Bytt ut med måladresse
         DISABLE_REMOTE_ACT=0
         DSPU_SERVICES=NONE
         ETHERNET_FORMAT=0
         HPR_SUPPORT=0
         LIMITED_RESOURCE=NO
         LINK_DEACT_TIMER=0
         LINK_STATION_ROLE=USE_ADAPTER_DEFAULTS
         MAX_IFRM_RCVD=0
         MAX_SEND_BTU_SIZE=32767
         NODE_ID=05D00000
         PORT_NAME=LAN0_04
         SOLICIT_SSCP_SESSION=0
         TARGET_PACING_COUNT=1
         TG_NUMBER=0
         USE_DEFAULT_TG_CHARS=1
    )
    DLUR_DEFAULTS=(
         DEFAULT_PU_NAME=DITT_TILNAVN    * <---- Bytt ut med ditt tilnavn
         DLUS_RETRY_LIMIT=3
         DLUS_RETRY_TIMEOUT=5
    )
    LOCAL_LU=(
         LU_NAME=LUNAVN               * <---- Bytt ut med LU-navn
         LU_ALIAS=LUTILNAVN           * <---- Bytt ut med LU-tilnavn
         LU_SESSION_LIMIT=0
         NAU_ADDRESS=0
         ROUTE_TO_CLIENT=0
         DEFAULT_POOL=0
    )
    .
    .
    .
    PARTNER_LU=(
         FQ_PLU_NAME=PARTNER.LUNAVN       * <---- Bytt ut med partnerinfo
         CONV_SECURITY_VERIFICATION=1
         MAX_MC_LL_SEND_SIZE=32767
         PARALLEL_SESSION_SUPPORT=1
         PARTNER_LU_ALIAS=RBNAME          * <---- Bytt ut med plassering
         PREFERENCE=USE_DEFAULT_PREFERENCE
    )
    CPIC_SIDE_INFO=(
         SYM_DEST_NAME=DB2CPIC            * <----- Nødvendig for ODBC-konf
         CONVERSATION_SECURITY_TYPE=NONE
         MODE_NAME=IBMRDB
         PARTNER_LU_NAME=USIBMNM.NM57DB21 * <---- Bytt ut med partnerinfo
         TP_NAME=DB2DRDA                  * <---- Bytt ut med TP-navn (se DB2-hjelp)
         TP_NAME_TYPE=APPLICATION_TP
    )
    VERIFY=(
         CFG_MODIFICATION_LEVEL=13
         CFG_VERSION_LEVEL=1
    )

## Databasetilgang

Med Databasetilgang kan du få tilgang til databaser på vertsmaskiner eller PCer og hente data, ved hjelp av ODBC-styreprogrammer. Hvis du oppgir betingelsene for tilgang til data i hvert vindu, kan den ønskede spørringen lages automatisk.

Fra Databasetilgang kan du gjøre dette:

- Se og endre SQL-setningene som blir laget automatisk.
- Se tilgjengelige databasetabellister.
- Kopiere regnearkdata til utklippstavlen.
- Vise data i rutenettet i hovedvinduets regneark, sende data til andre applikasjoner (for eksempel Lotus 1-2-3 eller Microsoft Excel), eller sende data til en skriver.

Før du bruker Databasetilgang, bør du lese hjelpeinformasjonen om:

- Begrensninger på databasestørrelse
- Installerte programmer

## CM Mouse

CM Mouse gjør at brukere av vertsprogrammer kan utføre vertsfunksjoner ved å peke og klikke. Når du klikker med en CM Mouse på såkalte hot spot, får du virkelig kontekstavhengig funksjon for hver vertsapplikasjonsskjermbilde. En Hotspot er ikke en fast funksjon eller en fast plassering, men endres dynamisk etter hvert som du beveger deg gjennom en vertsapplikasjon.

CM Mouse-menyer gir deg rask tilgang til lister med alternativer og funksjoner ved bare å peke og klikke. Tilleggsmenyer kan gjøre det enklere å velge kommandoer, alternativer og automatisere oppgaver som gjentas ofte. Med menyredigeringsprogrammet for CM Mouse kan du raskt og enkelt tilpasse menyene til dine egne behov eller lage nye menyer.

Skriptspråket for CM Mouse er kraftig nok til å automatisere sammensatte interaksjoner på vertsmaskinen, men likevel enkelt nok for nye brukere.

Slå opp i boken CM Mouse Support User's Guide and Reference hvis du ønsker mer informasjon.

## Tilpass handlingslinje

Dette hjelpeprogrammet kan du bruke til å fjerne objekter fra handlingslinjen i Personal Communications-sesjonsvinduet. Endringene påvirker bare den sesjonen du tilpasser, så du kan gjøre ulike endringer i hver sesjon. Du kan fjerne tre typer objekter:

- Et valg på handlingslinjen, for eksempel Fil, Rediger, Kommunikasjon
- Et menyvalg, for eksempel Ny, Åpne..., Definer farger, Konfigurer
- En skillelinje som ligger mellom to menyvalg på en meny

Endringene av handlingslinjen lagres i arbeidsstasjonsprofilen du velger, og blir aktive neste gang du starter sesjonen.

Merk:
  Hvis du har tilpasset en meny i en tidligere versjon av Personal Communications, er det mulig du må konfigurere innstillingene på nytt på grunn av den nye menystrukturen i versjon 5.9.

## Flere sesjoner

Med det satsvise programmet Flere sesjoner i Personal Communications kan du starte flere vertssesjoner ved å klikke på ett enkelt ikon. De nødvendige kommandoene er spesifisert i en satsfil (*.BCH). I en satsfil kan du inkludere andre programmer, som kan kommunisere med en vertssesjon ved hjelp av grensesnittene DDE eller EHLLAPI.

## ZipPrint

ZipPrint er et hjelpeprogram for 3270 som du kan bruke til å skrive ut PROFS- eller OfficeVision-notater, kalendere, OfficeVision-dokumenter, CMS-filer, XEDIT-arbeidsområder og 3270-sesjonsskjermbilder. Som standard bruker det den gjeldende Windows-skriveren som er definert for vertssesjonen, men du kan endre den om du vil.

Du behøver ikke å installere ZipPrint -- du bare starter det. Det blir automatisk lagt inn på handlingslinjen i de sesjonene som du definerer det for, slik at du kan bruke det på samme måte som alle andre funksjoner på handlingslinjen. Du må starte ZipPrint før du starter en sesjon der du vil bruke det.

ZipPrint trenger DDE/EHLLAPI, så du må sørge for at det er aktivert for sesjonene som du skal bruke ZipPrint for. (Det er aktivert som standard, men du bør kontrollere at det ikke er deaktivert.)

Du finner mer informasjon om ZipPrint under ZipPrint (bare 3270).

### Filoverføringsvalg

ZipPrint bruker filoverføringsfunksjonen i Personal Communications til å skrive ut VM/CMS-notater og -filer. Hvis denne funksjonen skal fungere riktig, må du bruke vertstypen VM/CMS for 3270-filoverføring.

Velg Rediger -> Innstillinger -> Overføring i emulatorsesjonsvinduet. På flippen Innstillinger for filoverføring -> Generelt velger du VM/CMS fra valglisten Vertstype.

På langsomme kommunikasjonslinjer, for eksempel enkelte IBM Global Network- eller Home3270-tilkoblinger, eller hvis du bruker en stor pakke- eller blokklengde, kan du få tidsutkobling av filoverføringen. Hvis du får det, bør du velge lengre frist for tidsutkobling. Slik endrer du tidsutkoblingen:

1. Velg Rediger -> Innstillinger -> Overføring fra handlingslinjen i sesjonsvinduet.
2. Endre verdien for Tidsgrense for filoverføring på flippen Generelt til 150 sekunder.

## Konverter makro

Med funksjonen Konverter makro kan du konvertere en Personal Communications-makrofil til en XML- eller VBScript-fil.

Merk:
  Makroer som konverteres til XML, er beregnet på å brukes i Host On-Demand og fungerer ikke i Personal Communications-emuleringssesjoner. Bruk HOD Makrostyrer til å importere en konvertert Personal Communications-makro til HOD. Slike konverterte makroer blir ikke vist på listen over tilgjengelige Personal Communications-makroer.

Når du skal bruke denne konverteringfunksjonen, klikker du på IBM Personal Communications -> Hjelpefunksjoner -> Konverter makro.

Slik konverterer du en eksisterende makro til XML eller et VBScript:

1. Velg navnet på makroen som skal konverteres.
   Merk:
     Makroen må finnes i katalogen for applikasjonsdata som ble oppgitt under installeringen.
2. Velg VBScript eller XML som type for konverteringen av makroen.
3. Klikk på Konverter.
4. Oppgi navn for den nye XML-filen eller VBScript-skriptet eller godta det genererte navnet. Filtypen blir tilføyd automatisk.
   Merk:
     Når du lagrer en konvertert XML-makro, kan du velge hvor du vil lagre den. Du bør ikke endre passeringen av de konverterte VBScript-makroene.
5. Klikk på Lagre.
6. Gjenta denne fremgangsmåten hvis du vil konvertere en annen makro, eller klikk på Lukk for å avslutte applikasjonen.

## Fellesmeny

Du kan bruke Fellesmeny når du skal kjøre DOS-kommandoer og -programmer eller Windows-programmer fra en 5250-skjermsesjon.

Krav til iSeries, eServer i5 og System i5
Før du kan bruke fellesmenyen, må ett av disse programmene være installert på iSeries-, eServer i5- eller System i5-systemet:

- i5/OS eller OS/400 V3 eller senere
- iSeries Access for Windows
- Client Access/400 (5738-PC1)

### Starte fellesmenyen

Slik starter du fellesmenyen:

1. Start en 5250-skjermsesjon.
2. Logg deg på iSeries, eServer i5 eller System i5.
3. Oppgi denne kommandoen på iSeries-, eServer i5- eller System i5-kommandolinjen:

         STRPCO PCTA(*NO)

   Merk:
     Personal Communications støtter ikke funksjonen PC Tekstassistent (PCTA). Du bør derfor oppgi *NO for denne parameteren. Selv om du oppgir *YES, kan du ikke bruke funksjonen PC Tekstassistent som følger med PC Support/400.

Du kan nå bruke funksjonene på fellesmenyen i en 5250-skjermsesjon ved hjelp av en av disse metodene:

- Åpne og deretter velge alternativer fra menyen.

  For å åpne fellesmenyen for Client Access/400 eller iSeries Access for Windows skriver du dette:

        GO PCOMNU

- Oppgi Fellesmeny-kommandoer.

  Når du skal starte Fellesmeny-funksjonene, skriver du dette:

        STRPCCMD

PCO.EXE-melding
Når du kjører en arbeidsstasjonskommando eller -program, får du kanskje en melding om at programmet PCO.EXE ikke er aktivt. Du kan overse denne meldingen. Det er ikke nødvendig for PC400 å aktivere PCO.EXE.

### Nøkkelordet STRPCCMD_PAUSE

Med WS-profilnøkkelordet STRPCCMD_PAUSE kan du styre pausevirkemåten etter at en kommando er sendt ved hjelp av STRPCCMD. Nøkkelordet kan inneholde verdien Y (ja) eller N (nei).

Hvis STRPCCMD_PAUSE-funksjonen ikke er aktivert (verdien er N), behandler PC5250 STRPCCMD-kommandoen slik det er beskrevet nedenfor. Dette er standard virkemåte.

- Hvis kommandoen er en DOS-kommando, starter PC5250 DOS-kommandoen. PC5250 sender ikke en DOS PAUSE. Programmet venter bare til DOS-kommandoen er utført, lukker straks DOS-vinduet og forteller iSeries-, eServer i5- eller System i5-verten at kommandoen er ferdig.
- Hvis kommandoen er en Windows-applikasjon, overser PC5250 parameteren PAUSE fordi det ikke er mulig å utføre en DOS PAUSE når en Windows-applikasjon er utført. Når Windows-applikasjonen er utført, forteller PC5250 iSeries-, eServer i5- eller System i5-verten at applikasjonen er ferdig. PC5250 antar at applikasjonen er ferdig når fokus blir returnert til PC5250-sesjonsvinduet. Hvis brukeren ikke gjør noe, starter Windows-applikasjonen slik at den får fokus. Når applikasjonen deretter er ferdig, blir fokus returnert til det siste vinduet som hadde fokus, og dette skal være PC5250-sesjonsvinduet.
  Merk:
    Denne implementeringen har en annen virkning. Du kan tvinge PC5250 til å fortelle iSeries-, eServer i5- eller System i5-verten at STRPCCMD-kommandoen er fullført, selv om den ikke er det. Det er nok at du klikker i PC5250-sesjonsvinduet.

Hvis funksjonen STRPCCMD_PAUSE er aktivert, starter PC5250 STRPCCMD-kommandoen (DOS-kommando eller Windows-applikasjon). PC5250 venter til kommandoen/applikasjonen er utført før programmet forteller iSeries-, eServer i5- eller System i5-verten at kommandoen/applikasjonen er ferdig.

Merknader:

1. For DOS-kommandoer er det ikke mulig å vise Trykk en tast for å fortsette... i DOS-vinduet eller få PC5250 til å vente til brukeren trykker på en tast, før det forteller iSeries-, eServer i5- eller System i5-verten at kommandoen er ferdig.

2. Mens programmet venter på at kommandoen/applikasjonen skal fullføres, er visningsområdet (skjermen) tomt.

### Bruke hjelp

Slå opp i hjelpen på systemet hvis du vil ha flere opplysninger om hvordan du bruker fellesmenyen.

1. Velg Prosedyrer fra Hjelp-menyen.
2. Når hjelpevinduet åpnes, søker du etter `fellesmeny` eller blar ned til Fellesmeny (5250-sesjon).

   Velg emner på listen hvis du vil se på informasjon om hvordan du starter og bruker fellesmenyen, og om forskjellene mellom fellesmenyene som følger med PC400 og Client Access/400.

## Dataoverføring

Med dataoverføring i Personal Communications kan du overføre data mellom et iSeries-system og arbeidsstasjonen. Når du skal bruke dataoverføringsfunksjonen, velger du ikonet Dataoverføring.

Overføring av data er ganske forskjellig fra overføring av filer, som er beskrevet under Overføre filer.

Krav
Disse kravene gjelder for å kunne overføre data med Personal Communications:

- Hvis du bruker SNA-tilkobling, må du ha en aktiv iSeries-, eServer i5- eller System i5-sesjon.
- IBM PC Support/400 (5738-PC1) må være installert på iSeries-, eServer i5- eller System i5-systemet, hvis ikke OS/400 versjon 3 (eller nyere) eller i5/OS er installert.

Det er to typer dataoverføring, avhengig av retningen på overføringen.

Sende data
  Data overføres fra arbeidsstasjonen til iSeries-, eServer i5- eller System i5-systemet. Du kan overføre data til disse mottakerne:
  - Eksisterende komponenter i en eksisterende fysisk iSeries-, eServer i5- eller System i5-fil
  - Nye komponenter i en eksisterende fysisk iSeries-, eServer i5- eller System i5-fil
  - Nye komponenter i en ny fysisk iSeries-, eServer i5- eller System i5-fil

  Merk:
    Du kan ikke overføre data fra en arbeidsstasjonsfil til en logisk iSeries-, eServer i5-, eller System i5-fil.

Motta data
  Data overføres fra iSeries-, eServer i5- eller System i5-systemet til arbeidsstasjonen.

  Mens du mottar data fra vertsmaskinen, kan du oppgi hvilke data som skal mottas, og hvor dataene skal skrives til.

  Data som kan mottas er:

  - En hel iSeries-, eServer i5- eller System i5-fil
  - En del av en iSeries-, eServer i5- eller System i5-fil
  - Data slått sammen fra flere iSeries-, eServer i5- eller System i5-filer
  - Sammendrag av postgrupper

  Oppgi disse målene for utdata:

  - Skjerm
  - Platelager
  - Skriver

  Du kan også oppgi formatet for numerisk verdi.

Du finner flere opplysninger om dataoverføring i Emulator User's Reference.

## Tekstassistent (bare SBCS)

I Personal Communications kan du bruke den forbedrede tekstredigeringsfunksjonen Tekstassistent som følger med tekstbehandlingsfunksjonen i OfficeVision/400, når du skal lage et dokument eller korte meldinger, eller når du skal redigere et eksisterende dokument.

Du starter tekstassistentfunksjonen ved å skrive `WRKDUC` på 5250-kommandolinjen.

Hvis du vil ha flere opplysninger om hvordan du bruker tekstassistenten, ser du i dokumentasjonen til OfficeVision/400.

Tekstassistent-funksjonen i Personal Communications er en tekstassistent for styreenhet, ikke PC Tekstassistent som følger med arbeidsstasjonsfunksjonen for Client Access/400.

Tekstassistenten i Personal Communications har disse funksjonene som ikke er med i PC Tekstassistent:

- Linjekommandoer
- 132 kolonner

Men tekstassistenten i Personal Communications inneholder ikke funksjonen for redigering av flere kolonner som er med i PC Tekstassistent.

Merk:
  I tekstassistentmiljøet blir Alt-tastfunksjonene tildelt Ctrl-taster for å unngå konflikter med eksisterende emuleringssesjoner. For eksempel er tasten for ordunderstreking (OrdUndSt) Ctrl+W i stedet for Alt+W. Du kan omdefinere flere av disse funksjonene til Alt-taster uten å komme i konflikt med emulatorfunksjoner.

Når du tegner en strek med markørtegningsfunksjonen i OfficeVision/400, kan du ikke bruke innskytingsmodus.

Programvarekrav til iSeries, eServer i5 og System i5
iSeries-, eServer i5- eller System i5-systemet må ha ett av disse programmene installert for å støtte funksjonene i Tekstassistent:

- OS/400 V2R2.0 med kumulativ PTF C3285220 med PTF SF14687
- OS/400 V2R3.0 med PTF SF14495
- OS/400 V3R0.5
- OS/400 V3R1.0 eller senere
- i5/OS

### Tastfunksjoner i Tekstassistent

Nedenfor finner du en liste over tastfunksjoner i Tekstassistent for OfficeVision/400:

Funksjon | Beskrivelse
--- | ---
Begynnelsen av linjen | Flytter markøren til begynnelsen av linjen
Start fete typer | Starter utheving med fete typer
Nederst på siden | Flytter markøren til slutten av siden
Linjeskift | Avslutter en tekstlinje eller et avsnitt ved å sette inn et linjeskift
Midtstill tekst | Midtstiller en tekstlinje
Slutten av linjen | Flytter markøren til slutten av linjen
Slutten av siden | Setter inn et tegn for sideslutt ved markørposisjonen
Avslutt fete typer/understreking | Avslutter utheving og understreking
Halvsteg ned | Starter halvsteg ned eller avslutter halvsteg opp
Halvsteg opp | Starter halvsteg opp eller avslutter halvsteg ned
Sett inn symbol | Viser en meny for spesialsymboler
Vis tekstkoder | Viser skjulte tekstkontrollkoder
Neste kolonne | Setter inn en kode for neste kolonne ved markørposisjonen
Neste stoppkode | Flytter markøren til neste stoppkodetegn
Fast tilbakesteg | Flytter markøren en posisjon til venstre
Fast mellomrom | Setter inn et fast mellomrom, slik at ordene blir holdt sammen på samme linje
Fast tabulator | Rykker inn en tekstblokk
Stoppkode | Setter inn en stoppkode ved markørposisjonen
Øverst på siden | Flytter markøren til øverst på siden
Start understreking | Starter understreking av tekst
Ordunderstreking | Understreker ordet som begynner ved markørposisjonen

## Programmet Konfigurer iSeries-tilkobling

Programmet Konfigurer iSeries-tilkobling brukes til å definere tilkoblinger til hver iSeries-, eServer i5- eller System i5-vertsmaskin som skal bruke dataoverføringsfunksjonen. Forbindelsesdefinisjonene blir lagret i en .NDC-fil i ASCII-format.

Du kan bruke dette programmet for både SNA- og TCP/IP-forbindelser.

Du finner flere opplysninger om dataoverføring under Dataoverføring.

Når du skal bruke denne funksjonen, velger du Start -> Programmer -> IBM Personal Communications -> Hjelpefunksjoner -> Konfigurer iSeries-tilkobling. Du får frem et konfigureringsvindu for iSeries, eServer i5 eller System i5 med disse alternativene:

Vis IP-vertsmaskiner
  Klikk på denne skjermtasten hvis du vil se på og konfigurere IP-tilkoblinger til iSeries-, eServer i5- eller System i5-vertsmaskinen.

Vis SNA-vertsmaskiner
  Klikk på denne skjermtasten hvis du vil se på og konfigurere SNA-tilkoblinger til iSeries-, eServer i5- eller System i5-vertsmaskinen.

Tilføy
  Klikk på forbindelsestypen (IP eller SNA), og klikk deretter på Tilføy. Oppgi Vertsnavn og Tilnavn i det neste vinduet.

Endre
  Velg et vertsnavn fra forbindelseslisten og klikk på Endre for å redigere vertsnavnet og tilnavnet i .NDC-filen.

Fjern
  Velg et vertsnavn fra forbindelseslisten og klikk på Fjern for å slette denne forbindelsesdefinisjonen fra .NDC-filen.
  Merk:
    Når du deaktiverer en forbindelse og vil beholde forbindelsesdefinisjonen, men deaktivere selve forbindelsen, fjerner du merket i ruten ved siden av navnet på forbindelseslisten.

Velg ACG-fil
  Klikk på denne skjermtasten for å velge en tilknyttet SNA-nodekonfigurasjonsfil (.ACG).

Globale parametere
  Klikk på denne skjermtasten hvis du vil redigere listen Filtyper og Hurtigbufferstørrelse.

### Filtyper

Filtypeparameteren oppgir filtypen til en fil på en iSeries-, eServer i5- eller System i5-maskin. Du kan oppgi flere filtypeparametere på filtypelisten. Kodesettene til filer med de oppgitte filtypene blir oversatt fra EBCDIC-kodesett til ASCII-kodesett når filen overføres mellom iSeries-, eServer i5- eller System i5-maskinen og klienten. Du kan oppgi opptil tre tegn. Det finnes to spesialverdier:

- Bare et punktum (`.`) angir at data for filer som ikke har noen filtype, skal konverteres.
- Punktum og stjerne (`.*`) angir at data for alle filtyper skal konverteres.

### Hurtigbufferstørrelse

Parameteren for hurtigbufferstørrelse oppgir hvor mange kilobyte med iSeries-, eServer i5- eller System i5-data som blir bufret i hurtigbufferen for forhåndslesing på klienten. Standardverdien er 256 kB, og maksimumsverdien er 4 MB. Verdien null oppgir at hurtigbufring ikke skal brukes. iSeries-, eServer i5- eller System i5-data kan hentes i mengder som først blir hurtigbufret lokalt på klienten. Klienten henter dataene fra hurtigbufferen til den lokale enheten. Denne forhåndslesingsbufringen reduserer antall ganger som klienten må gå inn på iSeries, eServer i5 eller System i5 for å hente dataene.

## Brukerinnstillinger

Ved hjelp av Brukerinnstillinger (UPM, User Preference Manager) kan du endre konfigurasjonsposter.

Merknader:

1. Innstillinger du har definert ved hjelp av UPM, gjelder hver gang du logger deg på med den samme bruker-IDen på arbeidsstasjonen de er definert for, og de gjelder for alle sesjoner mens du er logget på.

2. Innstillinger du har definert ved hjelp av sesjonsmenyen Rediger, gjelder for alle sesjoner som styres av arbeidsstasjonsprofilen du opprettet eller endret mens du brukte en sesjon, og hver gang denne sesjonsprofilen brukes igjen, gjelder innstillingene uavhengig av bruker-IDen.

3. En av funksjonene i UPM tillater at du oppgir en katalog som skal brukes til å lagre profilene dine, og dette gir deg full kontroll over systemmiljøet.

Du får tilgang til UPM ved å klikke på Programmer -> IBM Personal Communications -> Hjelpefunksjoner -> Brukerinnstillinger fra Start-menyen i Windows. Det første UPM-vinduet viser generell informasjon om Personal Communications på egenskapssiden med flippen Generelt. Velg flippen Grunnleggende hvis du vil endre brukerinnstillingene.

### Filplassering for emulatorprofil

Hvis Tradisjonell katalog ble valgt for plasseringen av katalogen for applikasjonsdata under installeringen av Personal Communications, kan du oppgi standardplasseringen for arbeidsstasjonsprofiler.

### Plassering av makro/skript

Du kan oppgi hvor makro- og skriptfiler skal plasseres. Denne katalogen blir felles for alle sesjoner.

Som standard blir makroene plassert i katalogen for applikasjonsdata som ble oppgitt under installeringen av Personal Communications, og feltet for makro/skriptplassering er tomt.

### Språk for brukergrensesnitt

Hvis systemet ble installert med støtte for flere språk, inneholder egenskapssiden Grunnleggende et område merket Velg et standard grensesnittspråk. Hvis du klikker på valgknappen for Språkinnstillinger for Personal Communications-brukergrensesnitt, blir det vist en valgliste der det aktive språket er valgt. Du kan velge et hvilket som helst av de andre språkene på listen, og da blir dette språket brukt i brukergrensesnittet neste gang du starter Personal Communications. Du kan også klikke på knappen Standard nasjonale innstillinger fra Regionale innstillinger hvis du vil bruke språket som er oppgitt i Windows. Dessuten kan du klikke på knappen Vis et vindu for valg av språk for hver applikasjon. Da blir det vist et tilleggsvindu hver gang du starter en applikasjon fra Personal Communications-programgruppen.

Merk:
  Hvis språket du velger ikke er kompatibelt med kodesettet til systemet, får du en varselmelding. Du kan overse denne meldingen hvis du har tenkt å starte maskinen på nytt for å velge nye regionale innstillinger for systemet med et kompatibelt kodesett.

### Ventemodus/dvalemodus

Velg om du skal få en forespørsel når systemet prøver å gå i ventemodus eller dvalemodus (strømsparende). Hvis du merker av for Ventemodus/dvalemodus uten forespørsel, setter Personal Communications systemet i vente- eller dvalemodus uten å spørre deg, selv om sesjonene er tilkoblet. Standardverdien er at alternativet ikke er valgt.

Se Strømstyring for mer informasjon.

## Verktøy for produktoppdatering

IBM leverer to typer oppdateringer til Personal Communications, produktoppdateringer og APARer (Authorized Program Analysis Reports). Produktoppdateringer er fullstendige oppdateringer, mens APARer er rettelser til en enkelt modul. Du må ikke implementere produktoppdateringer og APARer uten godkjenning fra administratoren.

Du kan bruke Verktøy for produktoppdatering til å kontrollere om det finnes produktoppdateringer og APARer for Personal Communications ved hjelp av Internett. Du må være autorisert i systempolicyene. Hvis du ikke er det, får du frem et meldingsvindu.

Slik ser du etter produktoppdateringer og APARer:

1. Velg IBM Personal Communications-> Administrasjon og problemløsing fra Start-menyen i Windows.
2. Velg Verktøy for produktoppdatering.
3. Konfigureringsvinduet blir vist automatisk hvis WebUpdate ikke har vært kjørt etter installeringen av Personal Communications. Klikk på Konfigurering av tilkobling og velg disse alternativene:
   - Tilkoblingsmetode

     Oppgi din metode for tilkobling til Internett. Hvis du oppretter tilkobling gjennom et modem, velger du navnet på oppringingstilkoblingen fra valglisten.

   - Innstillinger for proxy-tilkobling

     Under installeringen kontrollerer Personal Communications automatisk nettleserens proxy-innstillinger og konfigurerer WebUpdate til å bruke disse innstillingene. Hvis ingen proxy-innstillinger er tilgjengelige, bruker Personal Communications tomme innstillinger som standardverdi (ingen innstillinger). Velg Bruker proxy-tilkobling hvis du vil tilføye eller endre proxy-innstillingene for WebUpdate. Hvis du bruker en HTTP-proxy-tjener, kan du oppgi brukernavn og passord.

     Hvis du kobler til ved hjelp av en SOCKS-tjener, må du skrive `socks=` foran tjeneradressen.

4. Klikk på OK for å lukke konfigureringsvinduet.
5. Klikk på Se etter produktoppdateringer for å få tilgang til WebUpdate og se etter tilgjengelige produktoppdateringer. Hvis det finnes tilgjengelige produktoppdateringer, får du spørsmål om du vil gå til registreringssiden for produktoppdateringene. Hvis du ikke går til registreringssiden, blir datoen som brukes ved automatisk kontroll, ikke oppdatert i registeret. Et tilleggsvindu blir vist hvis det ikke finnes noen tilgjengelige produktoppdateringer for den gjeldende versjonen.
6. APAR-delen av verktøyet er først og fremst beregnet på systemansvarlige for Personal Communications. Ikke test, bekreft eller fjern en APAR uten godkjennelse fra den systemansvarlige. Du må være koblet til Internett for å kunne teste eller bekrefte APARer.

Boken Administrator's Guide and Reference inneholder flere opplysninger om APARer og produktoppdateringer og bruken av Verktøy for produktoppdatering.

[ Øverst på siden | Forrige side | Neste side | Innholdsfortegnelse | Stikkordregister ]