# Komme i gang

# Bruke emuleringssesjoner

Dette kapittelet beskriver hvordan du bruker utskrifts-, redigerings- og dataoverføringsfunksjonene i en emuleringssesjon. Det beskriver dessuten enkelte av valgene på emulatorsesjonsmenyene Handlinger, Vindu, og Rediger -> Innstillinger -> Utseende.

## Tilgjengelighet

Personal Communications inneholder funksjoner for hjelpeverktøy, for eksempel skjermtolker. Nedenfor er noen av forbedringene i tilgjengelighet beskrevet.

### Lyd

Personal Communications støtter alternativene Lydvisning og Skjermsignal som er tilgjengelige i Windows-vinduet Kontrollpanel -> Alternativer for tilgjengelighet -> Lyd. Alternativet Lydvisning viser en streng som representerer hendelsen som genererte en lyd, på statuslinjen.

Hvis du vil slå av alle lydene som genereres av Personal Communications, velger du Lyddemping i vinduet Rediger -> Innstillinger -> Utseende -> Konfigurer skjerm -> Lyd.

### Screen Reader Assist

Brukere kan konfigurere en veksletast som gjør det mulig for Personal Communications å erstatte blanktegn og nullverdier i inndatafelt med et annet tegn. Med dette alternativet kan skjermtolker informere synshemmede brukere om lengden på et felt. Dataene som sendes til og fra vertssystemet, endres ikke, det er bare visningen av skjermbildet og skjermtolkens beskrivelse av skjermbildet som påvirkes. Denne funksjonen er ikke aktivert som standard.

For 3270- og VT-emulatorer er standard utfyllingstegn et blanktegn. For 5250 er standard erstatningstegn understrek. Du kan velge et annet tegn hvis du ønsker det.

Under emuleringssesjonen kan du slå Screen Reader Assist av og på etter behov. Hvis du vil tilordne Slå på/av skjermtolk til en tast, velger du Rediger -> Innstillinger -> Tastbord. Klikk på Tilpass for å åpne vinduet Konfigurer tastbord. Du finner en fullstendig liste over de tilgjengelige tastbordfunksjonene i hjelpen.

### Utvidet informasjonsområde

Hvis du ønsker en tekstversjon av informasjonsområdet (nederste linje i sesjonsvinduet), kan du vise vinduet med det utvidede informasjonsområdet. Velg Vis -> Utvidet informasjonsområde på handlingslinjen i sesjonsvinduet. Du kan også velge Vis utvidet informasjonsområde fra sesjonens systemmeny. Du kan endre antall linjer som blir vist i det utvidede informasjonsområdet, i vinduet Rediger -> Innstillinger -> Utseende -> Vindusutseende.

For å sette fokus på det utvidede informasjonsområdet slik at en skjermtolk kan lese verdiene, må du definere en tast for funksjonen OIA: Flytt fokus til/fra utvidet informasjonsområde. Med denne tasten kan du veksle mellom sesjonsvinduet og vinduet med det utvidede informasjonsområdet. Hvis du setter fokus på vinduet med det utvidede informasjonsområdet ved hjelp av en tast, blir fokus satt på den første linjen. Når du går tilbake til sesjonsvinduet, står markøren der den var før du satte fokus på vinduet med det utvidede informasjonsområdet. Se i hjelpen til vinduet Rediger -> Innstillinger -> Tastbord -> Tilpass hvis du ønsker mer informasjon om hvordan du definerer taster.

### Tastgruppevindu

Selv om de fleste bruker tastgruppevinduer sammen med en mus, er det mulig å tilpasse og bruke tastgrupper sammen med tastbordet. Hvis du vil vise (utføre) et tastgruppevindu uten en mus, må du definere noen få taster i vinduet Rediger -> Innstillinger -> Tastbord -> Tilpass.

Funksjonen Vis tastgruppevindu viser den siste tastgruppen og setter tastbordfokus på den. Funksjonene Vis tastgruppe Tastgruppe 1, Vis tastgruppe Tastgruppe 2, Vis tastgruppe Tastgruppe 3 og Vis tastgruppe Tastgruppe 4 viser en bestemt tastgruppe og setter tastbordfokus på den tastgruppen. Du kan utføre knappen med gjeldende fokus ved å trykke på mellomromstasten eller Enter-tasten.

Hvis du bruker et fast tastgruppevindu, er tastgruppevinduet åpent til du lukker det. Et vanlig tastgruppevindu lukkes når du trykker på en av tastene. Hvis du vil sette fokus på et fast tastgruppevindu uten en mus, må du definere funksjonen Sett fokus på tastgruppevindu til en tast som setter fokus på det faste tastgruppevinduet fra sesjonsvinduet. Siden du må bruke tastkombinasjonen Ctrl-Tab for å bytte fokus fra det faste tastgruppevinduet tilbake til sesjonen, må du ikke definere funksjonen Sett fokus på tastgruppevindu til tastkombinasjonen Ctrl-Tab.

## Strømstyring

Personal Communications oppfyller kravene til strømstyring i Windows 2000 for behandling av hvilemodushendelser (ventemodus og dvalemodus). Denne støtten begrenser avbrytelser av sesjoner som skyldes nettverksfrakobling på grunn av hvilemodus i Windows 2000 og senere versjoner.

Tilkoblet
  Når Personal Communications er tilkoblet og Windows 2000 indikerer at brukeren er tilgjengelig for interaksjon, spør Personal Communications brukeren om tillatelse til å gå over i hvilemodus.

  Du kan oppgi en innstilling i Brukerinnstillinger, som tillater at systemet kan gå over i vente- eller dvalemodus uten forespørsel. I standardmodus (ikke valgt) blir du spurt om du vil at systemet skal gå i vente- eller dvalemodus, hvis det finnes minst en tilkoblet sesjon. Hvis det ikke finnes noen tilkoblede sesjoner, setter Personal Communications systemet i vente- eller dvalemodus uten at du får noen forespørsel. Se Ventemodus/dvalemodus.

Ikke tilkoblet
  Når Personal Communications ikke er tilkoblet, kan Windows 2000 gå automatisk over i hvilemodus uten å be om tillatelse.

Kritisk hvilemodus
  Når Windows 2000 gjenopprettes etter en kritisk hendelse, kan Personal Communications vise og logge en varselmelding.

Boken Administrator's Guide and Reference inneholder mer informasjon om strømstyring.

## Skriversesjonstilknytning

Når du konfigurerer en 3270- eller 5250-skjermsesjon i Personal Communications, kan du oppgi en tilknyttet skriversesjon. Denne funksjonen er implementert på Communications Server, iSeries, eServer i5 eller System i5 TN5250-tjenere og zSeries TN3270E-tjenere. Dette er spesielt for Telnet, og funksjonen er ikke tilgjengelig i SNA-miljøet.

Fordeler med slik tilknytning:

- Hvis sesjoner er tilknyttet hverandre, trenger ikke den som konfigurerer klientarbeidsstasjonen å kjenne detaljer om skriversesjonen.
- Når du starter skjermsesjonen, blir den tilknyttede skriversesjonen startet automatisk.

Gjør slik når du konfigurerer en sesjon hvis du vil at tjeneren skal knytte en skriver til sesjonen:

1. Klikk på flippen Skrivertilknytning.
2. Velg Tilknyttet skriversesjon.
3. Oppgi WS-filen for skriveren som skal knyttes til sesjonen. Du kan også klikke på Bla gjennom for å finne filen.

Du kan dessuten definere disse alternativene:

- Merk av for Start tilknyttet skriver minimert hvis du foretrekker det. Dette alternativet er ikke tilgjengelig før du velger en tilknyttet skriver.
- Merk av for Lukk automatisk den tilknyttede skriversesjonen sammen med denne sesjonen hvis du foretrekker det. Dette alternativet er ikke tilgjengelig før du velger en tilknyttet skriver.
- Velg Navn på tilknyttet enhet hvis du vil knytte skjermsesjonen til en skriverenhet som finnes på en iSeries-, eServer i5- eller System i5-vertsmaskin. Dette alternativet er bare tilgjengelig for 5250-sesjoner.

Merknader:

1. Når du stopper en Telnet-sesjon, blir en tilknyttet skriversesjon lukket automatisk hvis dette alternativet ble valgt under konfigureringen av sesjonen.

2. Hvis en 5250-skriversesjon er knyttet til flere 5250-skjermsesjoner, blir skriversesjonen avsluttet først når den siste tilknyttede skjermsesjonen blir avsluttet.

3. Hvis vertsnavnet i den valgte skriversesjonsprofilen er forskjellig fra verdien i 5250-skjermsesjonsprofilen, blir vertsnavnet i skjermsesjonsprofilen brukt i stedet. Skjermsesjonsverdiene blir ikke lagret i skriversesjonsprofilen.

## Konfigurer skriversesjon (3270 og 5250)

I vinduet Konfigurer skriversesjon kan du tilpasse visningsalternativene for en 3270- eller 5250-skriversesjon. Du åpner dette vinduet ved å velge Rediger -> Innstillinger -> Utseende -> Konfigurer skriversesjon. Du kan også tilføye vinduet Konfigurer skriversesjon på verktøylinjen.

Disse tilpasningsalternativene er tilgjengelige:

Vis tekstinformasjon
  Du kan oppgi tittelen og annen informasjon som skal vises i skriversesjonsvinduet. Hvis dette alternativet ikke er valgt, blir det ikke vist noen tekstinformasjon om sesjonen.

Konfigurasjonsdetaljer

  Objektene nedenfor kan tas med i tekstinformasjonen.

  Tilkoblingsdetaljer
    Følgende visningsalternativer er basert på sesjonsstatusen og innstillingene i vinduet Sesjonsparametere -> Avansert og Tilpass kommunikasjon.

    Tilkoblingsstatus | Hvis dette objektet er valgt, blir Tilkoblet vist hvis sesjonen er tilkoblet. Frakoblet blir vist hvis sesjonen ikke er tilkoblet.
    Vertsnavn | Vertsnavnet eller IP-adressen for tilkoblingen.
    Vertsmaskintype | Vertssystemtypen som sesjonen er koblet til.
    Grensesnitt | Typen grensesnitt som ble valgt i vinduet Tilpass kommunikasjon.
    Tilkoblingstype | Fysisk og logisk tilkobling som er valgt for sesjonen.
    WS-profil | Hvis sesjonen er startet fra en lagret arbeidsstasjonsprofil (.WS), blir navnet på profilen vist. Feltet er tomt hvis det er en nykonfigurert sesjon.
    Vertskodesett | Kodesettet som er valgt i konfigureringsvinduet for vertssesjonsparametere.

  Vertsenhetsdetaljer

    Følgende visningsalternativer er basert på den valgte enheten og innstillingene i vinduet Sesjonsparametere - 5250-vertsmaskin > Avansert. Disse alternativene er bare tilgjengelige for 5250-sesjoner.

    Enhetsstatus | Hvis dette objektet er valgt, blir Startet vist hvis enheten er klar. Stoppet blir vist hvis enheten ikke er klar.
    Arbeidsstasjons- ID | Enhetsnavn for sesjonen.
    Meldingskø/ bibliotek | Meldingskøen og meldingsbiblioteket som er oppgitt i vinduet Sesjonsparametere -> Avansert
    Vertsfont | Vertsfonten som er valgt i vinduet Sesjonsparametere -> Avansert
    HPT | Hvis dette objektet er valgt, blir TRUE vist hvis Omdanning av vertsutskrift er aktivert. FALSE blir vist hvis Omdanning av vertsutskrift ikke er aktivert.
    HPT-skrivermodell | Hvis dette objektet er valgt, blir skrivermodellen vist. Hvis Omdanning av vertsutskrift (HPT) ikke er aktivert, blir Ikke konfigurert vist.
    HPT-skuff 1 | Hvis dette objektet er valgt, blir papirstørrelsen i skuff 1 vist. Hvis Omdanning av vertsutskrift (HPT) ikke er aktivert, blir Ikke konfigurert vist.
    HPT-skuff 2 | Hvis dette objektet er valgt, blir papirstørrelsen i skuff 2 vist. Hvis Omdanning av vertsutskrift (HPT) ikke er aktivert, blir Ikke konfigurert vist.
    Konvoluttmater | Hvis dette objektet er valgt, blir konvoluttmateren vist. Hvis Omdanning av vertsutskrift (HPT) ikke er aktivert, blir Ikke konfigurert vist.
    Tilpasnings- objekt/ bibliotek | Hvis dette objektet er valgt, blir tilpasningsobjektet og tilpasningsbiblioteket vist. Hvis Omdanning av vertsutskrift (HPT) ikke er aktivert, blir Ikke konfigurert vist.
    ASCII-kodesett 899 | Hvis dette objektet er valgt, blir TRUE eller FALSE vist avhengig av om ASCII-kodesett 899 er aktivert eller ikke. Hvis Omdanning av vertsutskrift (HPT) ikke er aktivert, blir Ikke konfigurert vist.

  Skriverdetaljer
    Følgende visningsalternativer er basert på innstillingene i vinduet Konfigurer skriver.

    Skriver | Navnet på skriveren som er valgt for sesjonen.
    PDT-fil | Skriverdefinisjonsfilen som brukes til utskrift.
    RTL-retning (bare 3270-bidi-sesjoner) | Hvis dette objektet er valgt, blir TRUE vist i sesjonsvinduet hvis RTL-retning er aktivert for vertsfilen.
    Symmetrisk veksling (bare arabiske 3270-sesjoner) | Hvis dette objektet er valgt, blir TRUE vist i sesjonsvinduet hvis Symmetrisk veksling er aktivert.
    Numerisk veksling (bare arabiske 3270-sesjoner) | Hvis dette objektet er valgt, blir TRUE vist i sesjonsvinduet hvis Numerisk veksling er aktivert.

  - Sideformatdetaljer

    Følgende visningsalternativer er basert på arbeidsstasjonsprofilen og innstillingene i vinduet Sideformat. For 3270-sesjoner finnes alternativene på flippene Tekst og Tekstalternativer. For 3270-sesjoner finnes alternativene på flippene Papirretning og Avanserte valg.

    CPI/LPI (bare 3270-sesjoner) | Antall tegn som skrives ut per tomme, og antall linjer per tomme.
    MPL/MPP (bare 3270-sesjoner) | Maksimalt antall utskriftslinjer og maksimalt antall utskriftsposisjoner.
    Fontnavn (bare 3270-sesjoner) | Enhetsfonten i styreprogrammet for skriver.
    Marg - Venstre/topp (bare 5250-sesjoner) | Verdier for venstremarg og toppmarg.
    Skuff 1 | Papirretningen i skuff 1.
    Skuff 2 | Papirretningen i skuff 2.
    Beste skalering | Hvis dette objektet er valgt, blir TRUE vist hvis Beste tilpassing er aktivert i arbeidsstasjonsprofilen. Hvis Beste tilpassing ikke er aktivert, blir FALSE vist.
    Utelat nullinjer (bare 3270-sesjoner) | Hvis dette objektet er valgt, blir TRUE vist hvis Utelat nullinjer er aktivert. Hvis Utelat nullinjer ikke er aktivert, blir FALSE vist.
    Nullverdier som mellomrom (bare 3270-sesjoner) | Hvis dette objektet er valgt, blir TRUE vist hvis Nullverdier som mellomrom er aktivert. Hvis Nullverdier som mellomrom ikke er aktivert, blir FALSE vist.
    Overse FF i første skriveposisjon (bare 3270-sesjoner) | Hvis dette objektet er valgt, blir TRUE vist hvis Overse FF i første skriveposisjon er aktivert. Hvis Overse FF i første skriveposisjon ikke er aktivert, blir FALSE vist.
    FF opptar en skriveposisjon når data følger etter (bare 3270-sesjoner) | Hvis dette objektet er valgt, blir TRUE vist hvis FF opptar en skriveposisjon når data følger etter er aktivert. Hvis FF opptar en skriveposisjon når data følger etter ikke er aktivert, blir FALSE vist.
    CR på maks. skriveposisjon + 1 (bare 3270-sesjoner) | Hvis dette objektet er valgt, blir TRUE vist hvis CR er på maks. skriveposisjon + 1 er aktivert. Hvis CR er på maks. skriveposisjon + 1 ikke er aktivert, blir FALSE vist.
    NL på maks. skriveposisjon + 1 (bare 3270-sesjoner) | Hvis dette objektet er valgt, blir TRUE vist hvis NL er på maks. skriveposisjon + 1 er aktivert. Hvis NL er på maks. skriveposisjon + 1 ikke er aktivert, blir FALSE vist.
    FF - Alle posisjoner/kolonne 1 (bare 3270-sesjoner) | Hvis dette objektet er valgt, blir TRUE vist hvis FF - Alle posisjoner/kolonne 1 er aktivert. Hvis FF - Alle posisjoner/kolonne 1 ikke er aktivert, blir FALSE vist.
    Automatisk retning (bare 5250-sesjoner) | Hvis dette objektet er valgt, blir TRUE vist hvis automatisk papirretning er aktivert. Hvis automatisk papirretning ikke er aktivert, blir FALSE vist.
    Kodesett for skriverfont (bare 5250-sesjoner) | Kodesettet for skriverfont som brukes for utskrift på arbeidsstasjonen.
    Ingen linjeskift mellom felt (bare 5250-sesjoner) | Hvis dette objektet er valgt, blir TRUE vist hvis Ingen linjeskift mellom felt er aktivert. Hvis Ingen linjeskift mellom felt ikke er aktivert, blir FALSE vist.
    Fete typer som normale (bare 5250-sesjoner) | Hvis dette objektet er valgt, blir TRUE vist hvis Fete typer som normale er aktivert. Hvis Fete typer som normale ikke er aktivert, blir FALSE vist.
    Bruk rasterfonter (bare 5250-sesjoner) | Hvis dette objektet er valgt, blir TRUE vist hvis Bruk rasterfonter er aktivert. Hvis Bruk rasterfonter ikke er aktivert, blir FALSE vist.

Vis bakgrunn
  Du kan oppgi en bitmønsterfil som bakgrunn i sesjonsvinduet. Du kan bruke standardgrafikken eller oppgi banen til en annen bitmønsterfil som kan være monokrom, 16-fargers, 256-fargers eller 24-bits.

Vindu for utskriftsstatus -> Vis vindu
  Du kan vise et skriverstatusvindu sammen med sesjonsvinduet. Dette alternativet er bare tilgjengelig for 5250-sesjoner.

Vindu for utskriftsstatus -> Vis i sesjonsvindu
  D kan vise et skriverstatusvindu som er bundet til sesjonsvinduet. Når sesjonsvindet flyttes eller minimeres, flyttes skriverstatusvinduet sammen med det. Dette alternativet er bare tilgjengelig for 5250-sesjoner.

## Skrive ut

Du kan bruke Personal Communications til å skrive ut fra skjerm- eller skriversesjoner:

- Fra skjermsesjoner kan du skrive ut hele (skjermbildeutskrift) eller en del av (beskjære utskrift) skjermbildet i sesjonsvinduet på en arbeidsstasjonskriver.

  Hvis du vil skrive ut deler av sesjonsvinduet, drar du musen for å lage et beskjæringsrektangel rundt deler av vinduet du vil skrive ut. Deretter velger du Skriv ut skjermbilde fra menyen Fil.

- Med skriversesjoner kan du skrive ut filer direkte fra et vertssystem til en arbeidsstasjonsskriver. Se i hjelpen på systemet hvis du ønsker mer informasjon.

  Konfigurer en skriversesjon for å definere en arbeidsstasjonsskriver som en systemskriver som skal bruke enten skriverdefinisjonstabellene (PDTene) som leveres med Personal Communications, eller skriverstyreprogrammene i Windows. Se i hjelpen på systemet hvis du ønsker mer informasjon.

Når du skal skrive ut, kan du bruke en av disse metodene:

- Du kan bruke skriverstyreprogrammene i Windows, som du konfigurerer fra menyvalget Fil -> Konfigurer skriver i sesjonsvinduet.
- Du kan bruke skriverdefinisjonstabellene (PDTene), som gir større kontroll over utskriftsdatastrømmen.
- For 5250 kan du bruke omdanning av vertsutskrift, der vertsmaskinen formaterer og bygger skriverkommandoer.

Du finner flere opplysninger om utskrift i Emulator User's Reference.

### Funksjoner for innsamling av skjermbildeutskrifter

Med funksjonen Samle inn skjermbilde kan du tilføye en avlesing av hele eller en del av skjermbildet til en samling av skjermbildeavlesinger. Deretter kan du skrive ut alle de innsamlede avlesingene samtidig med funksjonen Skriv ut samling.

Hvis du vil tilføye det gjeldende skjermbildet (eller en del av skjermbildet) til samlingen, velger du Fil -> Innsamling av skjermbildeutskrifter -> Samle inn skjermbilde. Hvis du vil skrive ut alle de samlede skjermbildene, velger du Fil -> Innsamling av skjermbildeutskrifter -> Skriv ut samling.

Du kan slette alle de innsamlede skjermbildene uten å skrive dem ut, ved å velge Fil -> Innsamling av skjermbildeutskrifter -> Slett samling. Du kan ikke slette ett enkelt skjermbilde eller en del av samlingen.

Alternativet Fil -> Innsamling av skjermbildeutskrifter -> Skriv ut samling ved avslutning sikrer at de innsamlede skjermbildene blir skrevet ut før du lukker eller frakobler sesjonen. Dette alternativet er valgt som standard. Hvis du ønsker å avslutte sesjonen uten å skrive ut de innsamlede skjermbildene, fjerner du merkingen for Skriv ut samling ved avslutning. Alle de innsamlede skjermbildene blir da slettet når du lukker eller kobler fra sesjonen.

Merk:
  Funksjonen Samle inn skjermbilde fungerer uavhengig av den vanlige funksjonen Skriv ut skjermbilde. Du kan bruke Skriv ut skjermbilde for å skrive ut enkeltskjermbilder mens du samler inn flere skjermbilder.

Du kan tilføye funksjonene Samle inn skjermbilde og Skriv ut samling på verktøylinjen, i et tastgruppevindu eller i en tilpasset tastborddefinisjon. Innstillingene i vinduet Sideformat blir brukt (felles med den vanlige funksjonen Skriv ut skjermbilde).

I PDT-modus finnes det et alternativ for å skrive ut flere skjermbilder per side. Du finner flere opplysninger i Administrator's Guide and Reference.

### Samling av utskriftsjobber (5250-skriversesjoner)

Du kan samle 5250-utskriftsjobber og skrive dem ut som en enkelt jobb eller i en gruppe. De samlede utskriftsjobbene lagres i en SCS-fil.

Du kan definere følgende nøkkelord i arbeidsstasjonsprofilen for å oppgi banen og navnet på SCS-filen.

    [Printers]
    SCSFile=<filename>.scs
    	SCSPath=<local path>

Funksjonene som er knyttet til denne hovedfunksjonen, er oppført nedenfor. Funksjonene kan tilordnes til tastbordet, tastgruppevinduet, museknapper eller verktøylinjeknapper.

- Samlemodus

  Når du har startet samlemodus, blir utskriftsjobber du sender, lagret i SCS-filen. De blir ikke skrevet ut med en gang.

- Skriv ut samling

  Utskriftsjobbene som er lagret, blir sendt til skriveren som en enkelt jobb.

- Slett samling

  De innsamlede utskriftsjobbene blir slettet.

Slå opp i hjelpen på systemet hvis du vil ha flere opplysninger om hvordan du tilordner funksjonene.

Profilnøkkelordet CombineJobs gjør det mulig å samle jobbene for utskrift mens du samtidig beholder dem som atskilte jobber (i stedet for en enkelt jobb i SCS-filen). Slik oppgir du nøkkelordet i arbeidsstasjonsprofilen:

    [Printers]
    CombineJobs=N

Hvis du setter CombineJobs til verdien N, sender funksjonen Skriv ut samling de atskilte, innsamlede jobbene til skriveren. Hvis nøkkelordet er satt til verdien Y eller ikke er oppgitt og du er i samlemodus, blir utskriftsjobbene kombinert til en enkelt jobb i SCS-filen.

### Bruke Windows-styreprogram for skriver

Slik konfigurerer du skriveren slik at den bruker et Windows-styreprogram for skriver:

1. Velg Fil -> Konfigurer skriver i sesjonsvinduet.

   Vinduet Skriverinnstillinger lister opp skrivere som kan brukes.

2. Velg skriverstyreprogrammet som skal brukes, fra listen Skriver. Hvis du velger DEFAULT, blir standardskriveren i Windows brukt.

   Merknader:

   1. Alternativet DEFAULT blir vist når WS-filen oppgir `printer=DEFAULT` i strengen [printers].

   2. Når du velger dette alternativet, blir det ikke vist noen melding før jobben skrives ut.

   3. Når du har valgt en skriver for en sesjon, blir navnet på denne skriveren vist på statuslinjen i sesjonsvinduet.
3. Hvis du ønsker det, kan du velge Vis dette vinduet før hver utskrift.
4. Kontroller at det ikke er krysset av for Bruk PDT-fil og velg deretter OK.

   Personal Communications vil nå bruke det skriverstyreprogrammet du valgte, og vinduet Skriverinnstillinger blir lukket.

### Bruke skriverdefinisjonstabeller (PDT-filer)

Skriverdefinisjonstabeller (PDT-filer) definerer overføringen av tegn og kontrollkoder til en skriver, og utskriftsformatet på skriveren. Hvis du bruker en PDT-fil, blir ikke Windows-skriverstyreprogrammet brukt, og Personal Communications genererer utskriften basert på skriverinnstillingene som er definert i PDT-filen.

Du finner mer informasjon om PDT-filer i Administrator's Guide and Reference.

Slik bruker du PDT-filer:

1. Velg Fil -> Konfigurer skriver i sesjonsvinduet.

   Vinduet Skriveroppsett blir vist.

2. Velg porten du vil bruke, fra listen Skriver.

   Valgte PDT-filer er tilgjengelige for porten som blir valgt her.

3. Velg Konfigurer og oppgi deretter papirstørrelsen for det valgte skriverstyreprogrammet.
4. Velg Bruk PDT-fil og velg deretter Velg PDT.

   Du får frem vinduet PDT-fil.

5. Hvis du vil bruke en eksisterende PDT-fil, velger du en PDT-fil som skal brukes, og velg deretter OK.

### Bruke omdanning av vertsutskrift (bare 5250)

Når du konfigurerer en 5250-skriversesjon, kan du velge HPT-modus. Slik bruker du omdanning av vertsutskrift (HPT):

1. I vinduet Sesjonsparametere klikker du på Avansert.
2. Velg HPT Ja. Deretter kan du oppgi disse parameterne:
   - Skrivermodell
   - Formatnavn for skuff 1, skuff 2 og konvolutt
   - Kodesett 899, Ja eller Nei
   - Tilpasningsobjekt og bibliotek (valgfritt)

#### Omdanning av bildeutskrift

I Personal Communications er det mulig å bruke funksjonen for omdannet bildeutskrift (Image Print Transform) i 5250-skriversesjoner når du bruker omdanning av vertsutskrift. Du kan lese mer om denne funksjonen i de nyeste referansehåndbøkene for IBM iSeries, eServer i5 eller System i5.

### Sideformat

I Personal Communications kan du definere parametere for sideformat, for eksempel maksimalt antall linjer per side, maksimalt antall kolonner eller fonter. Du kan også tilføye en topp- eller bunntekst på en side.

Du finner detaljerte opplysninger og instruksjoner i Emulator User's Reference.

### Bruk av skalerbare APL-fonter (Truetype) på skrivere

Fordi det ikke leveres spesielle APL-tegn for skrivere, blir APL-fontene som finnes for skjermer, brukt når APL-tegn skrives ut. I enkelte tilfeller blir APL-tegn ganske små på utskriften. Hvis du skal skrive ut større APL-tegn, bør du installere fonten Personal Communications AICAPL ved å velge Kontrollpanel -> Skrifter i Windows.

## ZipPrint (bare 3270)

ZipPrint brukes til å skrive ut PROFS- eller OfficeVision-meldinger og -kalendere, OfficeVision-dokumenter, CMS-filer, XEDIT-arbeidsområder og 3270-sesjonsskjermbilder.

### Gjøre ZipPrint klar til bruk

Før du kan bruke ZipPrint, må du aktivere DDE/EHLLAPI for sesjonene. Når du skal gjøre det, velger du Rediger -> Innstillinger -> API og finner nærmere instruksjoner i hjelpen. DDE/EHLLAPI er aktivert som standard.

Merk:
  Som standard er PROFS-orienterte funksjoner for ZipPrint for den amerikansk-engelske utgaven av PROFS. Du kan tilpasse ZipPrint for andre språk. Start ZipPrint før du starter noen skjermsesjoner.

### Starte ZipPrint

Start ZipPrint før du starter noen skjermsesjoner. Menyen ZipPrint blir lagt inn på handlingslinjen i det oppgitte sesjonsvinduet. Du kan nå bruke den fra handlingslinjen på samme måte som andre funksjoner.

Start ZipPrint ved å velge ikonet ZipPrint i programmappen Personal Communications. Dette starter ZipPrint bare for Sesjon A.

Du kan også starte ZipPrint ved å plassere det som første kommando i en Personal Communications-satsfil.

Hvis du ønsker mer informasjon om ZipPrint, inkludert informasjon om bruk av ZipPrint for flere emuleringssesjoner, kan du søke etter ZipPrint i hjelpen.

### Bruke ZipPrint

Du bør huske på dette når du bruker ZipPrint.

ZipPrint bruker filoverføringsfunksjonen i Personal Communications til å skrive ut VM/CMS-notater og -filer. Når du bruker langsommere kommunikasjonslinjer, for eksempel SDLC-, Async- (IIN) eller Home3270-tilkobling, eller når du bruker en større pakke- eller blokkstørrelse, kan du få tidsutkobling av filoverføringen. Hvis dette skjer, bør du øke tidsutkoblingsverdien slik:

1. Velg Rediger -> Innstillinger -> Overføring i sesjonsvinduet.
2. Øk tidsgrensen til 150 eller mer.

Ved bruk av ODPS (japansk PROFS eller PROFS for andre dobbeltbytetegnsett) bruker ZipPrint fonten Hankaku (enkeltbytetegnsett). Så når du bruker en ZENKAKU-font, for eksempel KANJI eller HIRAGANA, bør du endre fontinnstillingen slik:

1. Velg Configure ZipPrint fra menyen ZipPrint i sesjonsvinduet.
2. Velg Setup font.
3. Velg en ZENKAKU-font, for eksempel MINCHO eller GOTHIC, og velg deretter OK.

### Toveisstøtte

For hebraiske og arabiske sesjoner støtter Personal Communications disse ZipPrint-funksjonene.

- Skriv ut skjermbilde
- Skriv ut CMS-fil
- Skriv ut XEDIT-arbeidsområdet

For toveissesjoner definerer de toveisspesifikke parameterne for filoverføring også funksjonaliteten til ZipPrint.

Hvis du vil deaktivere reversering av tall som følger etter toveistegn, bruker du fonten Typing Arabic for arabiske ZipPrint-sesjoner og Cumberland Hebrew for hebraiske sesjoner.

Merk: Hvis du skal bruke fonten Typing Arabic for ZipPrint, må du oppgi kodesett 1008 i filoverføringsinnstillingene.

### IBM 5586-H02 Printer (bare japansk)

Bruk IBM5585.PDT for utskrift i PDT-modus med skriveren IBM 5586-H02.

## Redigering

Du kan redigere innholdet i sesjonsvinduet ved hjelp av utklippstavlen i Windows og menyen Rediger.

Merk:
  Når du bruker kopierings- og utklippsfunksjoner, tar Personal Communications hele innholdet fra sesjonsvinduet og legger det på utklippstavlen. Hvis du bare vil kopiere eller klippe ut merkede deler av sesjonsvinduet, må du oppdatere utklipps-/kopieringsalternativene. Slik oppdaterer du utklipps-/kopieringsalternativene:
  1. Velg Rediger -> Innstillinger -> Rediger.
  2. Fra menyen Redigeringsalternativer velger du flippen Klipp ut/kopier.
  3. Fra menyen Klipp ut/kopier velger du Bare hvis beskjæringsrektangelet er avmerket.
  4. Lukk vinduet Redigeringsalternativer.

Opphev
  Opphever siste redigeringsoperasjon, unntatt Kopier link, og gjenoppretter innholdet i sesjonsvinduet og utklippstavlen.

Klipp ut
  Kopierer det merkede området til utklippstavlen og fjerner det fra skjermsesjonsvinduet.

Kopier
  Kopierer det merkede området til utklippstavlen uten å fjerne det fra sesjonsvinduet.

Kopier og tilføy
  Kopierer det merkede området til utklippstavlen uten å fjerne det fra sesjonsvinduet. Hvis det allerede er data i utklippstavlen, vil Kopier og tilføy tilføye de nye dataene i den.

Lim inn
  Setter inn innholdet av utklippstavlen i sesjonsvinduet fra gjeldende markørposisjon.

Lim inn neste
  Hvis ikke alle dataene ble limt inn, blir Lim inn neste aktivert, og du kan lime inn resten av dataene på utklippstavlen.

Slett
  Fjerner det merkede området i sesjonsvinduet. Innholdet i utklippstavlen blir ikke endret.

Kopier link
  Støtter funksjonen Kopier link for DDE. Når du skal opprette en forbindelse mellom Personal Communications og et annet program, merker du et område i sesjonsvinduet, velger Kopier link, og velger deretter Lim inn link i det andre programmet.
  Merk:
    Hvilken kommando du bør bruke for Lim inn link eller Lim inn utvalg, avhenger av hvilket program du bruker.

Fjern merking
  Fjerner utklippsrektangelet (merkingsrektangelet). Innholdet i sesjonsvinduet og utklippstavle blir ikke endret.

Merk hele
  Merker hele sesjonsvinduet.

### Redigeringsalternativer

#### Alternativer for Lim inn

Du kan bestemme hvordan tekst skal limes inn før og etter beskyttede felt, og hvordan tabulert tekst skal vises etter at den er limt inn. Disse innlimingsfunksjonene er tilgjengelige.

Feltjustering
  Merk av for dette alternativet hvis du vil at innlimte data som kommer på et beskyttet felt, skal flyttes til neste ubeskyttede felt. Hvis du ikke velger dette alternativet, går alle data som kommer på beskyttede felt, tapt.

Linjedeling
  Merk av i denne ruten hvis du vil tillate innliming av kopiert tekst på flere linjer.

Ikke del ord
  Merk av i denne ruten hvis du vil unngå at ord blir delt på flere felt og linjer. Teksten du limer inn i felt, blir delt ved grenser mellom ord. Innlimingen av det nye ordet starter da i det neste feltet. Hvis ett ord blir limt inn i et felt og feltet ikke har plass til hele ordet, blir så mye som mulig av ordet limt inn i feltet, og resten av ordet blir limt inn i det neste feltet.
  Merk:
    Hvis verken Feltjustering eller Linjedeling er aktivert, er ikke funksjonen for oppdeling etter ord tilgjengelig.

Lim inn i merket område
  Merk av i denne ruten hvis du vil begrense innlimingen til et eventuelt merket område. Hvis det ikke finnes noe merket område, blir den gjeldende plasseringen brukt.

Stopp innliming når beskyttet linje blir nådd
  Merk av i denne ruten hvis du vil stoppe innliming av teksten når den når en beskyttet linje på emulatorskjermbildet. Hvis du ikke velger dette alternativet, fortsetter innlimingen.

Behandling av tabulatortegn

  Gå til neste tabulatorposisjon
    Du kan velge å justere tabulert tekst etter bestemte tabulatorstopper. Hvis du for eksempel velger Gå til neste tabulatorstopp 4 kolonne(r), blir den tabulerte teksten flyttet frem til neste kolonneposisjon som er delelig med 4.

  Erstatt med n ordmellomrom
    Du kan velge å erstatte tabulatorstopper med et bestemt antall mellomrom. Hvis du for eksempel velger Erstatt med 3 mellomrom, blir hver tabulatorstopp i originalteksten erstattet av 3 mellomrom.

    Standardverdien er at hvert tabulatortegn erstattes av ett mellomrom.

  Lim inn data i felt
    Du kan velge å sette inn den tabulerte teksten i etterfølgende ubeskyttede felt. Når du velger dette alternativet og det blir funnet et tabulatortegn, blir tekstdataene etter tabulatortegnet limt inn i det neste ubeskyttede feltet i emulatorsesjonen.
    Merk:
      Dette alternativet er bare tilgjengelig for 5250-sesjoner.

#### Alternativer for Klipp ut/Kopier

Du kan styre størrelsen på kopieringsområdet og hvordan tegnene +/- behandles i felt med fortegn (gjelder bare 5250).

Bare hvis et beskjæringsrektangel er merket
  Merk av i denne ruten hvis du vil kopiere bare beskjæringsrektangelet som er merket på sesjonsskjermbildet. Standardverdien er at hele skjermbildet kopieres hvis ikke noe rektangel er merket.

Tvungen foranstilt +/-
  I et numerisk felt med fortegn blir tegnene +/- vist ved begynnelsen av feltet i stedet for ved slutten.
  Merk:
    Dette alternativet er bare tilgjengelig for 5250-sesjoner.

#### Alternativer for Beskjær

Du kan styre virkemåten til beskjæringsrektangelet.

Beskjæringsrektangel med justeringshåndtak
  Merk av i denne ruten hvis du vil føye "håndtak" til beskjæringsrektangelet, slik at du kan justere størrelsen på rektangelet.

Vis beskjæringsrektangel etter redigeringsfunksjon
  Med dette alternativet kan du beholde beskjæringsrektangelet etter at du har utført beskjæringen.

Utvid beskjæringsrektangel under draing
  Med dette alternativet blir beskjæringsrektangelet tilpasset tegngrensene når størrelsen på rektangelet blir justert.

Bruk heltrukket beskjæringsrektangel
  Dette alternativet endrer utseendet til beskjæringsrektangelet. I stedet for standard innramming vises beskjæringsområdet som en heltrukket rute.

### Redigering med linker til Windows-programmer

Ved hjelp av linker til Windows-programmer som støtter Lim inn link, kan du lime inn data fra sesjonsvinduet til vinduene i Windows-programmene. Du kan utføre Kopier link når DDE/EHLLAPI kan brukes.

#### Bekrefte DDE/EHLLAPI-innstillingene

Slik kontrollerer du om DDE/EHLLAPI er stilt inn slik at det kan brukes:

1. Velg Rediger -> Innstillinger -> API.
2. Kontroller at valgruten DDE/EHLLAPI er valgt.

   Hvis det er merket av i valgruten, betyr det at DDE/EHLLAPI kan brukes. Fortsett med trinn 4.

3. Hvis valgruten ikke er avmerket:
   1. Velg valgruten DDE/EHLLAPI og deretter OK.
   2. Stopp og start sesjonen for å aktivere de nye innstillingene.
4. Hvis DDE/EHLLAPI allerede var stilt inn til å kunne brukes, velger du OK.

#### Bruke Kopier link og Lim inn link

1. Merk området i sesjonsvinduet der du vil at Kopier link skal utføres.
2. Velg Kopier link fra menyen Rediger.

   Hvis sesjonsvinduet allerede er linket til et program, er ikke Kopier link valgbar. Da må du tvinge applikasjonen til å avslutte linkingen, eller stoppe applikasjonen. Deretter kan du velge Kopier link.

3. Start Windows-applikasjonen for vinduet som området skal kopieres til.
4. Oppgi hvor Lim inn link skal utføres.
5. Utfør Lim inn link eller Lim inn utvalg fra menyen i programmet.

   Innholdet i det merkede området blir limt inn på det oppgitte stedet i vinduet til applikasjonen.

   Kopier link er nå utført.

Hvis innholdet i det merkede området i sesjonsvinduet blir oppdatert mens koblingen pågår, oppdateres også innholdet i området som er limt inn i vinduet for den koblede applikasjonen.

Se i hjelpen på systemet hvis du ønsker mer informasjon om funksjonene Kopier link og Lim inn link.

### Kopiere tabelldata til et regneark

Du kan bruke valgene Klipp ut, Kopier, Kopier link og Kopier og tilføy på menyen Rediger når du vil kopiere data i sesjonsvinduet til vinduet i et regnearkprogram.

Når du skal bruke Kopier, velger du Lim inn eller Lim inn link i vinduet for programmet som dataene skal kopieres til.

Dataene i det merkede området kan kopieres i de tre dataformatene nedenfor, avhengig av hvilket dataformat som kan brukes i regnearket i vinduet du skal kopiere data til:

SYLK-format
  Dataformat for generelle regneark, for eksempel Multiplan

Biff3-format
  Dataformat for Microsoft Excel

Wk3-format
  Dataformat for Lotus 1-2-3

Merk:
  Det er det enkelte programmets spesifikasjoner som avgjør om senere versjoner av programmet, for eksempel Excel eller Lotus 1-2-3, kan bruke disse dataformatene.

Enkeltdataene i tabellene i sesjonsvinduet blir automatisk delt inn slik at de passer for regneark, og de kopieres inn i enkeltruter i tabeller i programmet.

#### Kopiere merkede data uten å dele dem inn i ruter

Hvis du skal lime inn dataene i det merkede området linjevis, uten å dele det inn i enkeltruter, tilføyer du linjene nedenfor i arbeidsstasjonsprofilen.

    [Edit]
    Sylk=N       (Hvis data i Sylk-format ikke skal deles inn i ruter)
    Biff3=N      (Hvis data i Biff3-format ikke skal deles inn i ruter)
    Wk3=N        (Hvis data i Wk3-format ikke skal deles inn i ruter)

#### Kopiere linjer som bare inneholder operasjonelle tegn

Hvis data i det merkede området inneholder tegn, som for eksempel +, -, = eller |, blir tegnene tolket som streklinjer i tabellen. Når de er fjernet, blir bare numeriske data kopiert.

Tabell 8. Tabelldata i merket område

| 1 | 2 | 3 | 4
1990 | 60 | -63 | 71 | +58
1991 | +69 | 69 | 90 | 80
1992 | 71 | +80 | 80 | -30

Tabell 9. Data kopiert til regneark

| 1 | 2 | 3 | 4
1990 | 60 | -63 | 71 | 58
1991 | 69 | 69 | 90 | 80
1992 | 71 | 80 | 80 | -30

Hvis du skal kopiere disse tegnene uten å erstatte dem med nulltegn, tilføyer du linjene nedenfor i arbeidsstasjonsprofilen.

    [Edit]
    MaskGridCharacter=N

#### Kopiere data i ruter som tekstdata

Standardverdien er at dataene i det merkede området blir behandlet som numeriske data. Derfor blir valutasymboler, for eksempel $ og skilletegn som kommaer, fjernet før kopieringen. Hvis du vil kopiere data som inneholder slike tegn, som tekstdata i stedet for numeriske data, må du tilføye disse linjene i arbeidsstasjonsprofilen:

    [Edit]
    ConvertToNumeric=N

Dataene i det merkede området som inneholder tegn, blir da kopiert som tekstdata. I tillegg blir alle numeriske data som ikke inneholder tegn, også kopiert som tekstdata.

#### Begrensninger med Home3270-tilkobling

Når du bruker Home3270-tilkoblingen, er disse redigeringsfunksjonene begrenset:

Opphev
  Du kan ikke utføre funksjonen Opphev når du har brukt funksjonene Klipp ut, Lim inn, Lim inn neste eller Fjern, fordi disse funksjonene endrer visningsområdene i protokollomformeren.

Klipp ut og Fjern
  Når du skal klippe ut eller slette et område som inneholder et feltattributtegn eller et beskyttet felt, eller der hver linje i området ender på slutten av et ubeskyttet felt, kan dette skje:
  - Tegnene i et ubeskyttet felt utenfor området som skal klippes ut eller fjernes, kan også bli fjernet.
  - Du kan få et lydsignal.
  - Markøren står ikke i opprinnelig posisjon.

  Når du utfører funksjonene Klipp ut eller Fjern, må du oppgi et så lite område som mulig (for eksempel noen ord eller ett felt på en linje), og deretter kontrollere at rammen befinner seg i et ubeskyttet felt.

Lim inn og Lim inn neste
  Hvis området du skal lime inn, inneholder et feltattributt eller beskyttet felt, eller hvis slutten av området som skal limes inn, er på slutten av et ubeskyttet felt, kan dette skje:
  - Tegnet som skal limes inn, blir kanskje ikke skrevet i den forventede posisjonen.
  - Du kan få et lydsignal.
  - Markøren står ikke i opprinnelig posisjon.

  Når du bruker innlimingsfunksjonen, må du lime inn en så kort tegnstreng som mulig (for eksempel en tegnstreng, men uten CR/LF). Kontroller at området du skal lime inn, befinner seg i et ubeskyttet felt.

### Automatisk start av IME for DBCS

Standardvalg for sesjonen er automatisk start av IME, som betyr at når markøren flyttes til et DBCS-felt, blir det valgte IME-programmet startet automatisk. I PCSWIN.INI kan du legge inn et attributt i seksjonen [DBCS] for å deaktivere denne funksjonen.

    [DBCS]         IME_AUTO_START=N

Standard er Ja (Y). Når N er oppgitt i INI-filen, blir ikke IME startet automatisk. Brukeren må starte IME ved å trykke på systemtaster.

### DOS GAIJI-filer (bare japansk)

GAIJI-redigeringsprogrammet J kan bare behandle GAIJI-filer som er laget med GAIJI-redigeringsprogrammet i Windows 3.1. Det kan ikke behandle DOS GAIJI-filer. Verktøyet GAIJI-HENKAN-HOJO (GAIJICNV.EXE) kan brukes til å konvertere DOS GAIJI-filer slik det er beskrevet nedenfor.

1. Start GAIJICNV.EXE, som ligger i katalogen der Personal Communications er installert.

   Du får frem et tilleggsvindu der du kan oppgi kildefil og målfil.

2. Oppgi kildebane/-fil `C:\$SYS1Z24.FNT` og målbane/-fil `C:\USERFONT.FON`.
3. Start konverteringen ved å klikke på Konvertering.
4. Kjør Gaiji-redigeringsprogrammet for Windows og hent inn filen som ble opprettet i trinn 3, `C:\USERFONT.FON`.

For hver fil behøver du bare å konvertere enten 24x24-fonten eller 16x16-fonten med GAIJICNV.EXE, og ikke begge to.

### Bruke brukerfonter definert på iSeries, eServer i5 eller System i5 (bare for Japan)

Du kan hente den brukerdefinerte fonten (GAIJI) som er definert på iSeries, eServer i5 eller System i5 inn i Windows ved hjelp av IBM Personal Communications Tools/400 (PCT/400), IBM Personal Communications og Gaiji-redigeringsprogrammet for Windows.

Gjør slik:

1. PCT/400
   - Kommando for å kopiere brukerfont (CPYUSRFNT)

     Denne kommandoen utføres på iSeries, eServer i5 eller System i5. Den kopierer den brukerdefinerte fonten fra en DBCS-fonttabell til en fil. Slå opp i PCT/400-dokumentasjonen hvis du vil ha nærmere opplysninger om kommandoen.

2. Personal Communications
   - Filoverføring

     Denne funksjonen overfører filkomponenten som kopieres av kommandoen for brukerfont (CPYUSRFNT).

     - GAIJI-HENKAN-HOJO (GAIJICNV.EXE)

       Dette programmet blir utført i Windows. Det konverterer filen som kopieres av kommandoen for kopiering av brukerfont (CPYUSRFNT), til en GAIJI-fil i Windows 3.1-format, slik at den kan hentes inn i Gaiji-redigeringsprogrammet i Windows.

3. Windows 2000 og Windows XP
   - GAIJI-redigeringsprogram

     Ved hjelp av funksjonen for å hente inn GAIJI-filen i Windows 3.1-format blir filen som er konvertert av GAIJI-HENKAN-HOJO (GAIJICNV.EXE), hentet inn.

#### Eksempel

1. Kopier de brukerdefinerte fontbildene fra DBCS-fonttabellen til en fil ved hjelp av kommandoen for den kopierende brukerfonten (CPYUSRFNT).

             a. ADDLIBLE QPCT          (Tilføy biblioteket QPCT til biblioteklisten)
             b. CPYUSRFNT              (Kopierer fonter med standardparameter)

   Den fysiske filen USRFNT blir opprettet i biblioteket QTEMP, og brukerdefinerte fonter blir kopiert til komponenten USRFNT fra DBCS-fonttabellen.

2. Last ned QTEMP/USRFNT(USRFNT) på PCen som filen USRFNT.FNT ved hjelp av filoverføringsfunksjonen i Personal Communications.
3. Konverter USRFNT.FNT ved hjelp av GAIJI-HENKAN-HOJO (GAIJICNV.EXE).
   - `C:\PROGRAMFILER\PERSONAL COMMUNICATIONS\GAIJICNV.EXE`

     (Denne kommandoen kjører GAIJICNV.EXE.):

   - Som kildefil oppgir du filen USRFNT.FNT, som du lastet ned i trinn 2. Oppgi den som `c:\usrfnt.fnt`
   - Som målbane/-fil oppgir du `c:\userfont.fon)`
   - Start konverteringen ved å klikke på Konvertering.
4. Kjør GAIJI-redigeringsprogrammet for Windows for å hente inn filen som er opprettet.

#### Forskjeller fra Windows 3.1

1. Verktøyet GAIJI-HENKAN-HOJO (GAIJICNV.EXE) brukes til å konvertere USRFNT.FNT. Fontkonfigureringsverktøyet (SETUFNTV.EXE), som følger med PCT/400, brukes ikke. Derfor behøver du ikke laste ned fontkonfigureringsverktøyet (SETFNTV.EXE) fra iSeries, eServer i5 eller System i5.
2. Når du skal hente inn fonten i Windows, blir GAIJI-redigeringsprogrammet for Windows brukt.

## Overføre filer

Med Personal Communications kan du overføre en eller flere filer mellom et vertssystem og arbeidsstasjonen. Du kan definere filoverføringsalternativer på forhånd, slik at du kan overføre en rekke ulike filer raskt og enkelt.

Merk:
PCT400 ble trukket tilbake fra markedet 3/98.

Du kan utføre disse filoverføringsfunksjonene med Personal Communications:

Sende filer til vertssystemet
  Sende filer ved hjelp av Send filer til vertsmaskin fra menyen Handlinger eller ved å klikke på Send-knappen på verktøylinjen. I 3270-sesjoner kan du også bruke kommandoen SEND fra DOS-ledeteksten.

  Du kan også sende filer ved hjelp av en EHLLAPI- eller DDE-applikasjon eller en makro som starter filoverføring.

Motta filer fra vertssystemet
  Motta filer ved hjelp av Motta filer fra vertsmaskin fra menyen Handlinger eller ved å klikke på Motta-knappen på verktøylinjen. I 3270-sesjoner kan også du bruke kommandoen RECEIVE fra DOS-ledeteksten.

  Du kan også motta filer ved hjelp av en EHLLAPI- eller DDE-applikasjon eller en makro som starter filoverføring.

Dataoverføring
  For 5250-sesjoner velger du Innstillinger -> Overføring fra menyen Rediger og deretter Dataoverføring på egenskapssiden med flippen Generelt. Da startes dataoverføringsfunksjonen når du utfører en av handlingene ovenfor. Hvis du ikke velger Dataoverføring, startes normal filoverføring.

Opprette, teste, erstatte og slette maler
  Opprette en mal som gjør slik at Personal Communications automatisk genererer et filnavn og en overføringstype på arbeidsstasjonn eller vertsmaskinen når du velger en fil som skal sendes eller mottas.
  Merk:
    Det er ikke mulig å definere en mal for filoverføring med lange filnavn.

Definere overføringstyper
  Du kan definere opptil 16 overføringstyper for hvert vertssystem. Tekst (text), binær (binary) og tillegg (append) (unntatt for CICS) er opprinnelig definerte overføringstyper.

Velge, opprette og tilpasse oversettelsestabeller
  Du kan velge Oversettelsestabeller for å definere hvilken oversettelsestabell som skal brukes under filoverføringen.

Velge, opprette og tilpasse oversettelsestabeller for dobbeltbytetegnsett
  Du kan velge DBCS-oversettelsestabeller for å definere hvilken DBCS-oversettelsestabell som skal brukes under filoverføringen. (Bare japansk og koreansk.)

Importere eller eksportere filer (bare PC/3270)
  Importer/eksporter er et kommunikasjonsprogram for kontorsystem og en applikasjon som kjøres på IBM Customer Information Control System (CICS). Importer/eksporter gjør det mulig å importere eller eksportere dokumenter i formatene FFT (Final Form Text), RFT (Revisable Form Text) og PC-dokumenter

  Når du eksporterer en fil fra vertsmaskinen, mottar arbeidsstasjonen filen du eksporterte og en IDP-fil (Interchange Document Profile). Før du kan importere en fil til arbeidsstasjonen, må du lage en IDP-fil med overføringsinformasjon.

Lage IDP-filer (interaktiv dokumentprofil) (bare PC/3270)
  En IDP-fil inneholder kontrolltegninformasjon for dokumentet, og har samme navn som filen som skal overføres, og filtypen IDP.

  Når du skal lage en IDP-fil, velger du Innstillinger -> Overføring fra menyen Rediger.

Merk:
  Når du overfører en fil i en Telnet5250-sesjon, kan du ikke overføre en fil som inneholder FFEF. Gjeldende versjon av iSeries, eServer i5 eller System i5 Telnet-programmet feiltolker FFEF i filen som en markør for postslutt.

### Overføring av ASCII-vertsdata

Når du overfører filer mellom to datamaskiner, må bestemte protokoller følges, og du kan bare overføre filer når PCen bruker den samme protokollen som vertsmaskinen. Personal Communications støtter fellesprotokollene XMODEM og YMODEM.

For XMODEM bruker Personal Communications protokollene XMODEM og XMODEM1K. XMODEM er blokkorientert og har feilkontroll, og er en protokoll for enkeltfiler og halv dupleksoverføring. XMODEM1K er lik XMODEM, bortsett fra at den bruker pakker på 1024 byte (1K).

Protokollen YMODEM er lik protokollen XMODEM1K på den måten at den overfører data i pakker på 1K, men den tillater også at flere filer sendes i en overføring.

Protokollen YMODEMG overfører flere filer slik som YMODEM, men utfører ikke feiloppdaging eller feilretting. Den kan være mye raskere enn YMODEM, men krever en feilfri dataforbindelse.

Med Personal Communications kan du utføre disse dataoverføringsfunksjonene til eller fra en ASCII-vertsmaskin:

Sende alle typer filer til vertssystemet
  Sende filer ved hjelp av menyen Overfør og XMODEM, YMODEM, XMODEM1K eller YMODEMG.

Motta filer fra vertssystemet
  Motta filer ved hjelp av menyen Overfør og XMODEM, YMODEM, XMODEM1K eller YMODEMG.

Opprette, teste, erstatte og slette maler
  Opprette en mal som gjør slik at Personal Communications automatisk genererer et filnavn og en overføringstype på arbeidsstasjonen eller vertsmaskinen når du velger en fil som skal sendes eller mottas.

## Definere utseendet til et sesjonsvindu

Du kan bruke funksjonene nedenfor til å definere utseendet til sesjonsvinduet. Funksjonene finnes på menyen Rediger -> Innstillinger -> Utseende.

Konfigurer skjerm
  Tilpasser en rekke ulike egenskaper, for eksempel markør, peker, streklinje og beskjæringsstiler, grafikk, lyd, DBCS og fargepalett, i skjermsesjonen.

Definer farger
  Definerer fargene i sesjonsvinduene.

Font
  Velg fonten du vil bruke i skjermsesjonsvinduer, skrifttypen og om det skal være automatisk størrelse eller en fast fontstørrelse. Hvis du bruker en font med fast størrelse, kan du også velge størrelsen på den. Hvilke fonter du kan velge, avhenger av hvilken type skjerm du bruker.
  Merk:
    Du kan ikke endre fontstørrelsen når sesjonsvinduet er maksimert.

Vindusutseende
  Her kan du endre utseendet og tittelen på sesjonsvinduet og endre sesjonsikonet.

### Lyd

Personal Communications gjør det mulig å tilpasse programlyder ved hjelp av kontrollpanelet i Windows. Du kan konfigurere bestemte programlyder ved hjelp av lydfiler som er inkludert med Personal Communications-produktet.

En lyddempingsfunksjon kan brukes til å slå av alle programlyder. Dette alternativet finner du i vinduet Rediger -> Innstillinger -> Utseende -> Konfigurer skjerm -> Lyd.

### Konfigurere verktøylinjen

Du kan vise verktøylinjen under handlingslinjen i sesjonsvinduet for å få rask tilgang til funksjoner, kommandoer og definerte makroer i Personal Communications.

Med objektmenyen for verktøylinjen kan du raskt og enkelt lage, redigere og slette verktøylinjeobjekter, og du kan lagre og laste inn tilpassede verktøylinjer. Når du tilpasser verktøylinjen, kan du endre rekkefølgen på objektene, tilføye og slette objekter, endre funksjonen, tittelen eller grafikken som er tilknyttet objektene, endre font, farger og andre elementer for utseendet til verktøylinjen. Innstillingene blir lagret i en BAR-fil.

Når du skal tilpasse verktøylinjen, velger du Innstillinger -> Verktøylinje -> Verktøylinjeutforming fra menyen Rediger, eller viser tilleggsmenyen for verktøylinjen ved å klikke med høyre museknapp mens du peker på en del av verktøylinjen.

Hvis du ønsker mer informasjon om tilpassing av verktøylinjen, kan du slå opp i hjelpen på systemet.

Hvis du vil skjule verktøylinjen, kan du lese Vise eller skjule handlingslinjen, statuslinjen og verktøylinjen.

### Vise eller skjule handlingslinjen, statuslinjen og verktøylinjen

Du kan vise eller skjule handlingslinjen, statuslinjen eller verktøylinjen. Hvis handlingslinjen er vist, kan du aktivere eller deaktivere statuslinjen eller verktøylinjen fra menyen Vis i sesjonen. Du kan også gjøre slik:

- Klikk i øverste venstre hjørne av sesjonsvinduet for få frem systemmenyen.
  - Skjul handlingslinje blir vist mens handlingslinjen er vist.
  - Vis handlingslinje blir vist mens handlingslinjen er skjult.
  - Skjul statuslinje blir vist mens statuslinjen er vist.
  - Vis statuslinje blir vist mens statuslinjen er skjult.
  - Skjul verktøylinje blir vist mens verktøylinjen er vist.
  - Vis verktøylinje blir vist mens verktøylinjen er skjult.
  - Vis utvidet informasjonsområde blir vist når det utvidede informasjonsområdet ikke er vist.
  - Skjul utvidet informasjonsområde blir vist når det utvidede informasjonsområdet er vist.
- Hvis du vil skjule handlingslinjen, statuslinjen, verktøylinjen eller det utvidede informasjonsområdet, velger du Skjul handlingslinje, Skjul statuslinje, Skjul verktøylinje eller Skjul utvidet informasjonsområde.
- Hvis du vil vise handlingslinjen, statuslinjen, verktøylinjen eller det utvidede informasjonsområdet, velger du Vis handlingslinje, Vis statuslinje, Vis verktøylinje eller Vis utvidet informasjonsområde.

  Hvis du skjuler handlingslinjen, blir alternativet Handlingslinje i vindu tilføyd til systemmenyen. Handlingslinje i vindu viser en meny med alle menyvalgene på den skjulte handlingslinjen.

### Vindusutseende

Hvis du på enkelte Windows-operativsystemer fjerner valget av Maksimert oppsett -> Med tittellinje i sesjonsvinduet Rediger -> Innstillinger -> Vindusutseende, er det mulig at alternativet Minimer alle vinduer på Microsoft Windows-oppgavelinjen ikke lenger har noen virkning. Hvis du vil minimere vinduet, må du trykke på Alt+mellomrom og velge Minimer.

## Konfigurere og bruke verktøy

Med hjelpefunksjonene som er beskrevet i dette kapittelet, kan du bruke systemet mer effektivt. Tastbord-/makro-/skriptfunksjonen kan du tilpasse fra menyen Handlinger. De andre funksjonene kan du tilpasse fra menyen Rediger.

### Tastbord-, makro- og skriptfunksjoner

Med kommandoer under Tastbord/makro/skript-funksjoner kan du kjøre skript, makroer eller tastfunksjoner som er definert i Personal Communications, uten å bruke tastbordet. Kjør skriptene, makroene eller tastfunksjonene fra gjeldende markørposisjon i sesjonsvinduet.

#### Skriptfunksjoner

Du kan skrive, utføre, registrere og avslutte VBScripts i emuleringsmiljøet. Disse skriptene har tilgang til HACL-automatiserings-APIen. Programmeringsmiljøet inneholder metoder, klassebeskrivelser og innstillinger. VBScript er en undergruppe av programmeringsspråket Visual Basic.

#### Makrofunksjoner

En makro er en sekvens av tast- eller musefunksjoner og vertskommandoer som du kan utføre med en enkelt handling, for eksempel et tasttrykk. Før du kan bruke en makrofunksjon, må du definere den. Hvis du ønsker flere opplysninger, slår du opp på Definere og bruke makro/skript.

#### Tastfunksjoner

Personal Communications inneholder mange tastfunksjoner som kan tildeles til taster på tastbordet, museknappene eller knappene i tastgruppevinduet. Du kan også bruke dem til å generere makroer.

### CM Mouse

CM Mouse følger med Personal Communications og sørger for intelligent og programmerbar bruk av mus for 3270- og 5250-emuleringssesjoner. Det gjør at brukere av vertsprogrammer kan utføre vertsfunksjoner ved å peke og klikke. Med den unike skjermgjenkjenningsteknologien blir Hotspot for CM Mouse endret umiddelbart for å gi kontekstavhengige funksjoner i hvert vertsapplikasjonsvindu.

Fra CM Mouse-menyer kan du raskt starte alternativer og funksjoner ved bare å peke og klikke. Ved hjelp av menyer blir det enklere å velge kommandoer og alternativer, og du kan automatisere oppgaver som gjentas ofte.

Hvis du ønsker mer informasjon om CM Mouse, kan du slå opp i boken CM Mouse Support User's Guide and Reference.

### Konfigurere Hotspot

En Hotspot er et område i sesjonsvinduet der du kan klikke med venstre museknapp for å utføre en kommando eller funksjon. Du trenger ikke å bruke tastbordet. For eksempel kan du dobbeltklikke på et funksjonstastnummer når du skal utføre funksjonen.

Tips:
  Velg Vis Hotspot hvis du ønsker tredimensjonale (3D) Hotspot. På disse trenger du bare å klikke en gang, og de ser ut som de er forhøyet.

Du kan definere disse handlingene for en Hotspot:

- Klikke på en URL hvis du vil koble deg til en side på World Wide Web.
- Simulere funksjonstaster.
- Utføre en makro som har samme navn som tegnstrengen du velger i sesjonsvinduet.
- Oppgi den valgte strengen ved markørposisjonen.
- Simulere Enter-tasten ved markørposisjonen.
- Simulere to sett med funksjonstaster for VT, PF1 til PF4 og F6 til F20.

#### Bruke Hotspot

Merk:
  Du må ha en mus for å kunne bruke Hotspot.

Slik bruker du en Hotspot:

1. Flytt musepekeren til en Hotspot som vises i sesjonsvinduet.
2. Dobbeltklikk med venstre museknapp, unntatt for 3D-Hotspot, som bare krever et enkeltklikk.

   Personal Communications avgjør om du har oppgitt en Hotspot-funksjon som stemmer med det som står ved musepekeren. Hvis det er tilfelle, blir den aktuelle Hotspoten utført. Når to eller flere Hotspot blir oppgitt for en enkelt tegnstreng, behandles den første Hotspoten som blir hentet.

   Hotspot blir hentet i denne rekkefølgen:

   1. Pek-og-velg (gå til Web-sted ved hjelp av URL)
   2. PFnn, FPnn, Fnn, nn
   3. Pek og velg (utfør makro)
   4. Pek og velg (valgt streng + Enter)
   5. Pek og velg (Enter ved markørposisjonen)

### Konfigurer tastbord

Med Konfigurer tastbord kan du endre funksjonen som er definert for hver tast på tastbordet, bortsett fra enkelte reserverte taster.

Du kan definere disse funksjonene for tastene.

- Utføre en tastfunksjon
- Utføre en makro
- Skrive inn tegn

Merk:
  Som standard er Enter-funksjonen tildelt til Ctrl-tasten. Hvis du vil endre denne tildelingen, eller hvis du bruker et tastbord som ikke er IBM-kompatibelt og Enter-tasten ikke fungerer som den skal, må du tilpasse tastbordet. For 3270- og 5250-sesjoner kan du bruke tastborddefinisjonsfilen som leveres sammen med Personal Communications. Du finner mer informasjon om tastborddefinering og tastbordfunksjoner i Emulator User's Reference.

#### Tastbordfil

Når du oppgir en tast, kan du lagre det nye tastbordoppsettet i en fil (*.KMP). Hvis du oppretter to eller flere tastbordfiler, kan du veksle mellom dem slik du ønsker.

Slik tildeler du en funksjon til en tast på tastbordet:

1. Velg Innstillinger -> Tastbord fra menyen Rediger eller klikk på kart-ikonet på verktøylinjen.
2. Velg Tilpass når vinduet Konfigurer tastbord blir vist.
3. Tildel funksjonene til tastene. Du finner nærmere instruksjoner i hjelpen.
4. Lagre endringene og lukk vinduet Tilpass tastbord.
5. Velg OK når du er ferdig med konfigureringen.

Du kan tilbakestille hele tastbordet eller bestemte taster til standardverdiene:

- Hvis du vil tilbakestille hele tastbordet, velger du IBM-standard i vinduet Konfigurer tastbord.
- Hvis du vil tilbakestille bestemte taster, velger du en tast i vinduet Tilpass tastbord og velger deretter Standard i ruten Gjeldende funksjoner for valgt tast.

Merk:
  Det er sju taster du ikke kan omdefinere, og de er grå i Konfigurer tastbord: Alt, AltGr, Print Screen, Scroll Lock, CapsLock, NumLock og Skift.

#### Tilpasse VT-emuleringstastbordet

Hvis du bruker en VT-emuleringssesjon, kan du sette inn tegn som representerer ASCII-kontrolltegn, i tegnstrengene du definerer for det tilpassede tastbordet.

Bruk tegnet # for å representere CTRL-tasten, etterfulgt av tegnene på listen under (bare store bokstaver er tillatt):

    @ABCDEFGHIJKLMNOPQRSTUVWXYZ[\]^_

Bruk ## for å representere et faktisk #. For eksempel vil `123##45` representere `123#45`.

Hvis du etterfølger # med et hvilket som helst annet tegn enn dem som er vist, vil du få en feilmelding.

    PCSKBD160 - Ukjent tastfunksjon: "tegnstreng

For eksempel blir feilmeldingen for strengen "#a

    PCSKBD160 - Ukjent tastfunksjon: "#a

Her er settet av kontrolltegn:

Tegnpar | Ctrl | Merknad
--- | --- | ---
#@ | Ctrl-@ | NULL
#A | Ctrl-A |
til og med |  |
#Z | Ctrl-Z |
#[ | Ctrl-[ | ESC
#\ | Ctrl-\ |
#] | Ctrl-] |
#^ | Ctrl-^ |
#_ | Ctrl-_ |

Fordi *.KMP-filen kan redigeres, er det kjøretidskontroll for å sikre at tegnstrengen er riktig. Hvis `"###` blir behandlet, blir `#` vist, etterfulgt av et lydsignal for å markere at hele tegnstrengen ikke ble kjørt. Hvis `"123#a456` blir behandlet, blir `123` vist, etterfulgt av et lydsignal.

### Definere og bruke makro/skript

En makro er en sekvens av tast- eller musefunksjoner og vertskommandoer som du kan utføre med en enkelt handling, for eksempel et tasttrykk. Du kan redigere en eksisterende makro eller lage en ny makro ved å velge Innstillinger -> Makro/Skript fra menyen Rediger.

Et skript er et VBScript-program som er en undergruppe av programmeringsspråket Visual Basic. Informasjon om VBScript finner du i hjelpen på systemet.

#### Bruke en makro eller et skript

Du kan bruke en makro eller et skript på flere måter. I Tabell 10 ser du eksempler på hvordan du kan definere og deretter bruke makroer og skript.

Tabell 10. Eksempler på bruk av makro med innstillinger

Hvis du vil... | gjør du dette...
--- | ---
utføre en makro eller et skript automatisk når sesjonen starter, | Definer å starte makro/skript automatisk.
utføre en makro eller et skript mens du er tilkoblet en vertsapplikasjon, | Utfør makro/skript.
utføre en makro eller et skript med tastbord- eller makrofunksjonen, | Bruk Tastbord-/makro-/skriptfunksjon.
klikke på en Hotspot for å utføre en makro eller et skript, | Definer en Hotspot.
tildele en makro eller et skript til en knapp på tastgruppen, | Tilpass tastgruppefilen.
trykke på museknappen for å utføre en makro, | Tilpass en musefil.
trykke på en tast på tastbordet for å utføre en makro eller et skript, | Tilpass en tastbordfil.

#### Opprette en makro

Du kan opprette en makro manuelt eller ved å registrere noen av funksjonene du gjør mot vertssystemet, for eksempel påloggingsrutinen.

Slik oppretter du en makro manuelt:

1. Innstillinger -> Makro/Skript fra menyen Rediger.
2. Når vinduet Definer makro/skript blir vist, velger du Tilpass.
3. Når vinduet Tilpass makro/skript blir vist, velger du Fil, Ny og Makro og redigerer makroen. Du kan skrive inn setninger direkte eller velge funksjoner, tegn og også makroer, fra listen over tastfunksjoner i området Velg en tastfunksjon.

   Slå opp i hjelpen på systemet hvis du ønsker nærmere opplysninger.

4. Velg Fil og deretter Lagre for å lagre makrofilen.

Merknader:

1. Makroer som konverteres til XML, er beregnet på å brukes i Host On-Demand og fungerer ikke i Personal Communications-emuleringssesjoner. Bruk HOD Makrostyrer til å importere en konvertert Personal Communications-makro til HOD. Slike konverterte makroer blir ikke vist på listen over tilgjengelige Personal Communications-makroer.

2. Konvertering til arabisk kodesett utføres når en XML/VBScript-makro er opprettet slik at de arabiske tegnene i makroen vises riktig. Når du registrerer makroen, er konvertering av kodesett slik:
   - 3270/5250-sesjoner: 1008 (kodesett for arabiske fonter) til 1256
   - VT-sesjoner: 1089 til 1256

   Når du utfører makroen, er konvertering av kodesett slik:

   - 3270/5250-sesjoner: 1256 til 1008
   - VT-sesjoner: 1256 til 1089

#### Makrosetninger

Du kan bruke disse setningene når du lager en makro:

Tastfunksjon
  Bruke tastfunksjoner som følger med Personal Communications

Makro
  Definere en makro inne i en annen makro, men du kan ikke lage en makro i en uendelig sløyfe der den første makroen blir startet på nytt på slutten av makroene.

Tegn
  Bruke alle tegn på listen Tegn i vinduet Tilpass makro.

Tegnstreng
  Bruke tegnstrenger som du kan skrive fra tastbordet. Du må bruke et dobbelt anførselstegn (") på begynnelsen av tegnstrengen.

Ventebetingelse
  Oppgi ventebetingelser for å stoppe prosessen helt til den oppgitte tiden er gått, eller tilstanden som oppfyller den gitte betingelsen, oppstår.

Symboler
  Du kan bruke uttrykk som goto og run, for å legge inn logikk.

#### Sløyfer i makroer

Hvis du bruker en GOTO og et merke i en makro for å lage en sløyfe, kan du oppleve uventet virkemåte hvis denne sløyfen utfører et stort antall (over 1000) gjentakelser.

#### Opprette et skript

Du kan opprette et skript manuelt eller ved å registrere noen av funksjonene du gjør mot vertssystemet, for eksempel påloggingsrutinen. Skript tillater et høyere nivå av programmeringskontroll som ikke er tilgjengelig med makroer.

Slik oppretter du et skript:

1. Innstillinger -> Makro/Skript fra menyen Rediger.
2. Når vinduet Definer makro/skript blir vist, velger du Tilpass.
3. Når vinduet Tilpass makro/skript blir vist, velger du Fil, Ny og Skript og redigerer skriptet. Området Velg en tastfunksjon, som er i grått, er ikke tilgjengelig for oppretting av skript.

   Slå opp i hjelpen på systemet hvis du ønsker nærmere opplysninger.

4. Velg Fil og deretter Lagre for å lagre skriptfilen.

#### Definere en makro eller et skript som skal startes automatisk

Slik definerer du en makro eller et skript som skal startes automatisk:

1. Velg Rediger -> Innstillinger -> Makro/skript.

   Vinduet Definer makro/skript blir vist.

2. Definer en makro eller et skript som skal startes automatisk når arbeidsstasjonen starter.
3. Se i hjelpen hvis du ønsker nærmere instruksjoner, og velg deretter OK når du er ferdig med konfigureringen.

#### Definere en Java-applett som skal startes automatisk

Hvis du vil kjøre en Java-applett automatisk, kan du tilføye funksjonen Kjør applett i en makro. Du kan tilføye denne funksjonen i en makro som startes automatisk, slik at en applett kan kjøres når systemet starter.

1. Velg Rediger -> Innstillinger -> Makro/skript.

   Vinduet Definer makro/skript blir vist.

2. Velg Kjør applett fra valglisten Funksjon og oppgi navnet på klassen.

Slå opp i hjelpen på systemet hvis du ønsker nærmere opplysninger om syntaks og fremgangsmåte.

Merk: Applettklassen du oppgir, må finnes i samme katalogbane som WS-filen der makroen blir tatt med.

#### Registrere makroer eller skript

Slik starter du en makro- eller skriptregistrering:

1. Velg Registrer makro fra menyen Handlinger.
2. Oppgi makro- eller VBScript-navnet.
3. Velg postformatet.

   Hvis du registrerer en makrofil for funksjonen Hurtigpålogging, merker du av for Aktiver og oppgir applikasjons-IDen for hurtigpålogging.

4. Konfigurer de andre alternativene og klikk på OK.

Merk:
  Når du registrerer en makro, blir behandlingen av et felt som ikke vises, bestemt av innstillingen for parameteren HideNonDisplayDataOnRecord=Y i strengen [Keyboard] i WS-filen. De skjulte feltene blir oversett under registreringen.

Hvis du vil avbryte registreringen av en makro eller et skript, velger du Handlinger -> Avbryt registrering av makro. Registreringen blir avbrutt, og makroen eller skriptet blir ikke lagret.

Hvis du vil ta en pause i registreringen av en makro eller et skript, velger du Handlinger -> Pause i registrering av makro. Registreringen stopper. Du gjenopptar registreringen ved å velge Gjenoppta registrering av makro.

Hvis du vil avslutte registreringen av en makro eller et skript, velger du Handlinger -> Stopp registrering av makro. Registreringen avsluttes, og makroen lagres i en oppgitt fil.

#### Utføre makroer og skript

Du starter en makro eller et skript ved å velge Handlinger -> Utfør makro/skript. Velg makroen eller skriptet og klikk på OK. Den valgte makroen starter.

Du stopper en makro eller et skript ved å velge Handlinger -> Avbryt makro/skript. Makroen eller skriptet som utføres, stopper.

Merk:
  Når du utfører en makro, blir behandlingen av et felt som ikke kan vises, bestemt av innstillingen for parameteren HideNonDisplayDataOnRecord=Y i strengen [Keyboard] i WS-filen. Når du har valgt denne innstillingen, blir det vist et tilleggsvindu der du skal oppgi inndata. Når du får frem vinduet, skriver du inn informasjonen det blir bedt om, og trykker på Enter for å fortsette.

### Hurtigpålogging

Med Hurtigpålogging (ELF, Express Logon Feature) kan en Personal Communications TN3270E-bruker logge seg på en vertsapplikasjon uten å sende bruker-ID og passord. Denne funksjonen er utformet for implementering av den systemansvarlige for Personal Communications i spesielle situasjoner. Boken Administrator's Guide and Reference inneholder detaljert informasjon om implementering.

#### Registrere en makro for hurtigpålogging

Slik registrerer du en makro for hurtigpålogging:

1. Velg filformatet Makro for registreringen.
2. Merk valgruten Aktiver for Hurtigpålogging for makro.
3. Oppgi en applikasjons-ID for Hurtigpålogging.
4. Følg denne fremgangsmåten når vertsmaskinen ber deg oppgi bruker-ID:

   1. Skriv bruker-IDen.
   2. Skriv passordet i passordfeltet uten visning.
   3. Først når du har skrevet passordet, kan du oppgi andre data som trengs til påloggingen.

   Når tasttrykkene som ble registrert under påloggingen blir lagret i makrofilen for hurtigpålogging, prøver Personal Communications å identifisere og erstatte bruker-IDen og passordet du skrev inn, med plassholderstrengene `)USR.ID(` og `)PSS.WD(`. Denne automatiske gjenkjenningen krever at du skriver inn passordet i det første inndatafeltet som ikke er for visning. Det antas at bruker-IDen ble skrevet inn rett før passordet.

   Hvis du gjør en feil når du skriver inn påloggingsdataene, må du registrere makroen på nytt.

Når du senere utfører makroen, blir applikasjons-IDen for hurtigpålogging (som er lagret i makroen) og den sikre tilkoblingen brukt til å gjenta påloggingen uten at du trenger å oppgi bruker-ID og passord.

Du kan også konfigurere en makro for hurtigpålogging manuelt. Du finner flere opplysninger i Administrator's Guide and Reference.

#### Kontrollere en makro for hurtigpålogging

Du kan se på makroregistreringen av en pålogging til en vertsapplikasjon for å kontrollere at bruker-IDen og passordet er erstattet av kodene for hurtigpålogging. Gjør slik:

1. Åpne makrofilen som inneholder de registrerte tasttrykkene, ved å velge Rediger -> Innstillinger -> Makro/skript.
2. Velg makrofilen du nettopp registrerte, og deretter Tilpass.
3. Kontroller at bruker-IDen er erstattet med to koder, koden for applikasjons-ID og plassholderen for bruker-ID. Koden for applikasjons-ID består av følgende tre ord skilt med mellomrom: `elf`, `applid` og IDen til vertsapplikasjonen du skal logge deg på. Plassholderen for bruker-ID er `)USR.ID(`.

   For eksempel skal `"minBrukerID` være erstattet med `")USR.ID(`.

4. Kontroller at passordet er erstattet med plassholderen for passord, `)PSS.WD(`.

   For eksempel skal `"mittPassord` være erstattet med `")PSS.WD(`.

### Konfigurer mus

Med alternativet Konfigurer mus kan du tildele funksjoner til høyre og venstre museknapp. Da kan du utføre disse handlingene uten at du trenger å bruke tastbordet:

- Kjøre tastfunksjonene som følger med Personal Communications
- Kjøre de brukerdefinerte makroene
- Plassere et tegn ved den gjeldende markørposisjonen

#### Musefil

Du kan lagre funksjonene som er definert for museknappene, i en musefil (*.MMP). Du kan opprette to eller flere musefiler og veksle mellom dem som du ønsker.

Slik konfigurerer du musen og tildeler funksjoner til museknappene:

1. Velg Innstillinger -> Mus fra menyen Rediger.

   De gjeldende innstillingene vises i vinduet Konfigurer mus.

2. Konfigurer de funksjonene du ønsker. Du finner nærmere instruksjoner hvis du slår opp i hjelpen.

   Hvis du vil lage eller redigere en musefil:

   1. Velg Tilpass.
   2. Når vinduet Tilpass mus vises, tildeler du funksjoner til høyre og venstre museknapp. Disse ser du i Gjeldende museknappdefinisjon.
   3. Velg de nødvendige funksjonene fra Liste over tastfunksjoner.
   4. Lagre endringene og velg OK.
3. Velg OK.

   Musen er konfigurert.

### Konfigurere tastgruppevindu

Tastgruppevinduet er et lite vindu der noen knapper er samlet. Du viser tastgruppevinduet ved å plassere pekeren i sesjonsvinduet og trykke på høyre museknapp.

Du kan tildele disse funksjonene til knappene:

- En standard tastfunksjon som gis av Personal Communications
- En brukerdefinert makro
- En tegnstreng

For å utføre disse funksjonene, behøver du bare å klikke på en knapp i tastgruppevinduet med venstre museknapp.

Hvis du vil se beskrivelsen av en tastfunksjon eller makro med kortnavn, klikker du med høyre museknapp mens du peker på et funksjons- eller makronavn.

#### Tastgruppefil

Du kan oppgi hvor mange knapper som skal vises i tastgruppevinduet, hvilke funksjoner som skal tildeles disse knappene og fargen på knappene. Du kan lagre innholdet i det oppgitte tastgruppevinduet i en tastgruppefil.

En tastgruppefil (*.PMP) inneholder informasjon om antallet knapper som vises i tastgruppen, funksjonene som er tildelt til disse tastene, og fargen på tastene. Du kan definere hvilken tastgruppefil som skal tildeles tastgruppevinduet.

#### Bruke tastgruppevinduet

Slik bruker du et tastgruppevindu:

1. Pek med musepekeren hvor som helst i sesjonsvinduet, og klikk med den høyre museknappen.
2. Velg Grp 1, Grp 2, Grp 3 eller Grp 4.
3. Klikk på den ønskede knappen i tastgruppevinduet.

Slik konfigurerer du tastgruppevinduet:

1. Velg Innstillinger -> Tastgruppevindu fra menyen Rediger.
2. Når vinduet Konfigurer tastgruppevindu blir vist, velger du de ønskede funksjonene. Du finner nærmere instruksjoner i hjelpen.

   Hvis du vil redigere tastgruppefilen, velger du Tilpass og gjør de endringene du ønsker.

3. Velg OK. Tastgruppevinduet du har valgt, er klart til bruk.

### Tabulatoroppsett (bare VT)

Med Tabulatoroppsett kan du definere tabulatorstopp for VT-sesjonene.

### Konfigurere nettleser

I Konfigurer nettleser kan du definere en foretrukket nettleser og bruke den i stedet for den som følger med operativsystemet.

## Administrere emuleringssesjoner

Personal Communications har disse funksjonene, i tillegg til de som finnes i Windows, for dem som arbeider med flere åpne sesjonsvinduer samtidig. Disse funksjonene gjør at du kan behandle sesjonsvinduene på en enkel og rask måte. På menyen Vindu finner du disse valgene:

Hopp
  Med Hopp kan du veksle mellom sesjonsvinduene som er åpne.

  Du kan ikke bruke Hopp til å veksle til et sesjonsvindu som er skjult. Da må du i stedet velge Vis sesjon fra menyen Vindu for å vise sesjonsvinduet på skjermen. Deretter velger du Hopp.

Skjul sesjon
  Bruk Skjul sesjon hvis du vil stoppe visningen av et synlig sesjonsvindu.

  Du kan ikke skjule alle sesjonene. Det blir alltid vist minst en sesjon.

Vis sesjon
  Bruk Vis sesjon hvis du vil vise et sesjonsvindu som tidligere er skjult med Skjul sesjon.

Med menyen Vis kan du vise et tidligere lagret arrangement av vinduer, eller lagre et arrangement av vinduer.

Personal Communications kan lagre og gjenopprette disse opplysningene som gjelder visningen av sesjonsvinduet:

- Plassering og størrelse for hvert vindu
- Status for vinduet (standard, minimert, maksimert)
- Font for vinduet

Du kan lagre visningsinformasjon for opptil åtte vinduer.

### Bruke hjelp

Hvis du ønsker flere opplysninger om hvordan du behandler sesjonsvinduer, kan du slå opp i hjelpen på systemet:

1. Velg Prosedyrer fra Hjelp-menyen.
2. Når hjelpevinduet åpnes, blar du ned til Behandle arbeidsstasjonsvinduer.

   Velg alternativer fra denne listen som du vil ha nærmere opplysninger om.

## Støtte for kodesett 1390/1399

Personal Communications støtter kodesett 1390 og 1399, med mulighet for behandling av japanske tegn. Du finner mer informasjon om Unicode-støtte i Administrator's Guide and Reference.

## Finn og reparer

Du kan bruke funksjonen Hjelp -> Finn og reparer til å kontrollere produktintegriteten til Personal Communications. Funksjonen Finn og reparer kontrollerer de installerte Personal Communications-filene for å avgjøre om installasjonen er skadet. Hvis det er nødvendig, blir det utført en reparasjon etterpå.

Merk: Du må stoppe alle aktive sesjoner og SNA-noder før du starter funksjonen Finn og reparer.

Merk av for Gjenopprett snarveier hvis du vil gjenopprette de opprinnelige snarveiene. Hvis du har endret noen snarveier siden den første installeringen av Personal Communications, som du gjerne vil beholde, må du ikke velge dette alternativet.

Hvis du vil bruke funksjonen Finn og reparer, må du være autorisert i systempolicyene. Du kan få spørsmål om den opprinnelige installeringskilden for Personal Communications.

Personal Communications Finn og reparer kan startes fra sesjonsstyreren eller fra en emulatorsesjon. Windows Installer-reparasjon av Personal Communications-produktet startes fra funksjonen Legg til/fjern programmer i Windows. Merk deg følgende forskjeller i operasjoner:

Personal Communications Finn og reparer utfører følgende operasjoner:

- Reinstallerer en fil som mangler eller er ødelagt, eller hvis den er en eldre versjon.
- Oppdaterer alle registerinnstillingene for applikasjonen i LOCAL_MACHINE-seksjonen i registeret.
- Oppdaterer alle registerinnstillingene for applikasjonen i CURRENT_USER-seksjonen i registeret.
- Reinstallerer alle snarveier (valgfritt).

Windows Installer utfører til sammenlikning følgende operasjoner:

- Reinstallerer en fil som mangler eller er en eldre versjon. Windows Installer kontrollerer ikke om filen er skadet.
- Oppdaterer alle registerinnstillingene for applikasjonen i LOCAL_MACHINE-seksjonen i registeret.
- Oppdaterer alle registerinnstillingene for applikasjonen i CURRENT_USER-seksjonen i registeret.
- Reinstallerer alle snarveier. Denne funksjonen er ikke valgfri i Windows Installer.

[ Øverst på siden | Forrige side | Neste side | Innholdsfortegnelse | Stikkordregister ]