# Käyttöopas

# Apuohjelmat

Personal Communications -ohjelma sisältää muun muassa seuraavat apuohjelmat:

32-bittinen ODBC-hallintaohjelma
  Tämän ohjelman avulla voit lisätä ja poistaa ODBC-tietolähteitä sekä määrittää niiden kokoonpanon.

Database Access -työkalu
  Tämän ohjelman avulla voit tarkastella halutun tietokannan tietoja vain luku -tilassa tietolähteen kokoonpanon määrityksen jälkeen.

CM Mouse -ohjelma
  CM Mouse -ohjelma on monipuolinen ja ohjelmoitavissa oleva hiiritoimintojen tuki 3270- ja 5250-emulointi-istuntoja varten.

Valikkorivin mukautusapuohjelma
  Tämän ohjelman avulla voit muuttaa Personal Communications -istuntoikkunan valikkoriviä.

Useita istuntoja -apuohjelma
  Tämän ohjelman avulla voit aloittaa useita pääkoneistuntoja yhden kuvakkeen avulla.

ZipPrint-ohjelma
  Tämän ohjelman avulla voit tulostaa PROFS- ja OfficeVision-viestejä, kalentereita, OV-asiakirjoja, CMS-tiedostoja, XEDIT-työtiloja ja 3270-istunnon näyttöjä.

Makron muunto-ohjelma
  Tämän ohjelman avulla voit muuntaa Personal Communications -ohjelman makrotiedoston XML- tai VBScript-tiedostoksi.

PC-järjestelijä
  Tämän ohjelman avulla voit aloittaa Windows-sovelluksia 5250-pääteistunnosta.

Tiedonsiirto-apuohjelma
  Tämän ohjelman avulla voit siirtää tietoja iSeries-, eServer i5- tai System i5 -järjestelmästä työasemaan tai työasemasta iSeries-, eServer i5- tai System i5 -järjestelmään (tietuetason tiedonsiirto).

Tekstinsyötön tuki (vain SBCS-merkistö)
  Tekstinsyötön tuen avulla voit luoda tai muokata asiakirjaa tai lyhyitä sanomia.

iSeries-yhteyden määritys
  iSeries-, eServer i5- tai System i5 -yhteyden määrityksen avulla voit määrittää yhteyksiä kuhunkin tiedonsiirtotoimintoa käyttävään iSeries-pääkoneeseen.

Käyttäjän oletusasetukset
  Näiden asetusten avulla voit määrittää joitakin lisäparametreja.

Tuotteen päivitystyökalu
  Mahdollistaa päivityspakettien ja APAR-korjausten etsinnän.

## 32-bittinen ODBC-hallintaohjelma

ODBC on ohjelmointiliittymä, jonka avulla sovellukset voivat käyttää niiden tietokantahallintajärjestelmien tietoja, jotka käyttävät tietojen käsittelyyn SQL-kieltä (Structured Query Language).

Personal Communications -ohjelman ODBC-tietolähteen määritys tapahtuu seuraavasti.

1. Valitse Windowsin Ohjauspaneelista 32-bittinen ODBC-hallintaohjelma -kuvake. Tietolähteet-ikkuna tulee kuvaruutuun.
2. Valitse Tietolähteet (ohjaimet) -luetteloruudusta IBM DB2 ODBC -tietolähde. Napsauta sitten Valmis-painiketta.
3. Napsauta Lisää tietokanta -painiketta. Personal Communications -ohjelman ohjattu tietokannan lisäystoiminto helpottaa asennusta.
4. Valitse Manually Configure a Connection to a DB2 Database -valintanappi.
5. Määritä tietolähde napsauttamalla Seuraava-painiketta.
6. Kun tietolähteen määritys on valmis, napsauta Valmis-painiketta.
7. Ohjelma pyytää testaamaan yhteyttä. Testin voi toteuttaa napsauttamalla OK-painiketta.

Huomautuksia:

1. Personal Communications -ohjelma käyttää 32-bittisiä ODBC-ajureita. Sovellukset, jotka vaativat 16-bittisen ajurin (esimerkiksi Lotus SmartSuite 96 -ohjelmiston Lotus 1-2-3), eivät toimi yhdessä Personal Communications -ohjelman kanssa. Tällaisista ohjelmista kannattaa hankkia 32-bittisiä ODBC-ajureita käyttävä versio (esimerkiksi Lotus SmartSuite 97 -ohjelmiston Lotus 1-2-3).

2. DB2-yhteyden onnistunut testaus edellyttää sitä, että Personal Communications -ohjelman SNA-alijärjestelmä aloitetaan oikein määrityksin. Kokoonpanon määritystiedoissa on oltava seuraavat tiedot:
   - solmun määritys
   - laitteen määritys
   - yhteyden määritys
   - yhteyskumppanin LU-määritys
   - tilan määritys (IBMRDB-tietokanta on luotava)
   - CPI-C-ohjelman tiedot.

   Kokoonpanoon on ehkä lisättävä myös paikallis-LU 6.2:n määritys.

   Lisätietoja SNA-solmutoiminnoista on julkaisussa Administrator's Guide and Reference.

Seuraavassa on esimerkki .ACG-tiedostosta:

    NODE=(
         ANYNET_SUPPORT=ANYNET_SUPPORTED
    	  CP_ALIAS=YOURALIAS
         DEFAULT_PREFERENCE=NATIVE
         DISCOVERY_SUPPORT=DISCOVERY_CLIENT
         FQ_CP_NAME=OMA.CP-NIMI        * <---- Kirjoita tähän oma CP-nimi
         NODE_ID=05D00000
         NODE_TYPE=END_NODE
         REGISTER_WITH_CDS=1
         REGISTER_WITH_NN=1
    )
    PORT=(
         PORT_NAME=LAN0_04
         DLC_DATA=00000000000004
         DLC_NAME=LAN
         IMPLICIT_CP_CP_SESS_SUPPORT=1
         IMPLICIT_DEACT_TIMER=0
         IMPLICIT_DSPU_SERVICES=NONE
         IMPLICIT_HPR_SUPPORT=1
         IMPLICIT_LIMITED_RESOURCE=NO
         LINK_STATION_ROLE=NEGOTIABLE
         MAX_IFRM_RCVD=8
         MAX_RCV_BTU_SIZE=32767
         PORT_TYPE=SATF
         PORT_LAN_SPECIFIC_DATA=(
              ACK_DELAY=100
              ACK_TIMEOUT=3000
              ADAPTER_NUMBER=0
              BUSY_STATE_TIMEOUT=60
              IDLE_STATE_TIMEOUT=30
              LOCAL_SAP=04
              MAX_RETRY=10
              OUTSTANDING_TRANSMITS=16
              POLL_TIMEOUT=3000
              POOL_SIZE=16
              REJECT_RESPONSE_TIMEOUT=30
              TEST_RETRY_INTERVAL=8
              TEST_RETRY_LIMIT=5
              XID_RETRY_INTERVAL=8
              XID_RETRY_LIMIT=5
         )
    )
    LINK_STATION=(
         LS_NAME=LINKMVS
         ACTIVATE_AT_STARTUP=1
         ADJACENT_NODE_TYPE=APPN_NODE
         AUTO_ACTIVATE_SUPPORT=0
         CP_CP_SESS_SUPPORT=1
         DEFAULT_NN_SERVER=0
         DEST_ADDRESS=40000000000000      * <---- Kirjoita tähän kohdeosoite
         DISABLE_REMOTE_ACT=0
         DSPU_SERVICES=NONE
         ETHERNET_FORMAT=0
         HPR_SUPPORT=0
         LIMITED_RESOURCE=NO
         LINK_DEACT_TIMER=0
         LINK_STATION_ROLE=USE_ADAPTER_DEFAULTS
         MAX_IFRM_RCVD=0
         MAX_SEND_BTU_SIZE=32767
         NODE_ID=05D00000
         PORT_NAME=LAN0_04
         SOLICIT_SSCP_SESSION=0
         TARGET_PACING_COUNT=1
         TG_NUMBER=0
         USE_DEFAULT_TG_CHARS=1
    )
    DLUR_DEFAULTS=(
         DEFAULT_PU_NAME=OMA_VALENIMI * <---- Kirjoita tähän oma nimi
         DLUS_RETRY_LIMIT=3
         DLUS_RETRY_TIMEOUT=5
    )
    LOCAL_LU=(
         LU_NAME=LU-NIMI              * <---- Kirjoita tähän oma LU-nimi
         LU_ALIAS=LU-VALENIMI         * <---- Kirjoita tähän oma LU-valenimi
         LU_SESSION_LIMIT=0
         NAU_ADDRESS=0
         ROUTE_TO_CLIENT=0
         DEFAULT_POOL=0
    )
    .
    .
    .
    PARTNER_LU=(
         FQ_PLU_NAME=KOHDE.LU-NIMI        * <---- Kirjoita tähän yhteyskumppanin nimi
         CONV_SECURITY_VERIFICATION=1
         MAX_MC_LL_SEND_SIZE=32767
         PARALLEL_SESSION_SUPPORT=1
         PARTNER_LU_ALIAS=RB-NIMI          * <---- Kirjoita tähän sijainti/RB-NIMI
         PREFERENCE=USE_DEFAULT_PREFERENCE
    )
    CPIC_SIDE_INFO=(
         SYM_DEST_NAME=DB2CPIC            * <---- ODBC-kokoonpano vaatii tämän rivin
         CONVERSATION_SECURITY_TYPE=NONE
         MODE_NAME=IBMRDB
         PARTNER_LU_NAME=USIBMNM.NM57DB21 * <---- Kirjoita tähän yhteyskumppanin nimi
         TP_NAME=DB2DRDA                  * <---- Kirjoita tähän TP-nimi (DB2-ohje)
         TP_NAME_TYPE=APPLICATION_TP
    )
    VERIFY=(
         CFG_MODIFICATION_LEVEL=13
         CFG_VERSION_LEVEL=1
    )

## Database Access -työkalu

Database Access -ohjelman avulla voidaan noutaa tietoja pääkone- tai PC-tietokannoista käyttämällä ODBC-ajureita. Jos määrität kunkin ikkunan tietojenkäsittelyehdot, ohjelma voi muodostaa halutun kyselyn automaattisesti.

Database Access -ohjelman avulla voit

- tarkastella ja muokata SQL-käskyjä, jotka ohjelma luo automaattisesti
- tarkastella käytettävissä olevia tietokantataulukoiden luetteloita
- kopioida taulukon tietoja Leikepöydälle
- tarkastella pääikkunassa olevan laskentataulukon tietoja, lähettää tietoja muihin sovelluksiin (esimerkiksi Lotus 1-2-3- tai Microsoft Excel -sovellukseen) tai lähettää tietoja kirjoittimeen.

Ennen Database Access -ohjelman käyttöä on suositeltavaa lukea seuraavat ohjeaiheet:

- Tietokannan koon rajoitukset
- Asennetut ohjelmat.

## CM Mouse -ohjelma

CM Mouse -ohjelman avulla pääkonesovellusten käyttäjät voivat toteuttaa pääkonetoimintoja napsauttamalla pääkonesovelluksen näytön Hotspot-kohtaa hiiren avulla. Hotspot-kohtien sijainti ja toteutettava toiminto vaihtelevat pääkonesovelluksen mukaan.

CM Mouse -ohjelman kohovalikkojen avulla asetusluetteloiden ja toimintojen käyttö on helppoa. Kohovalikot yksinkertaistavat vaihtoehtojen ja asetusten valintaa sekä automatisoivat toistuvia tehtäviä. CM Mouse -ohjelman kohovalikkojen muokkaustoiminnon avulla on helppoa ja nopeaa muuttaa valikkojen kokoonpanoa tarpeiden mukaan tai luoda uusia valikkoja.

CM Mouse -ohjelman komentokieli on niin tehokas, että sen avulla voidaan automatisoida monimutkaisia pääkonetoimintoja. Se on kuitenkin tarpeeksi yksinkertainen aloittelevillekin käyttäjille.

Lisätietoja aiheesta on julkaisussa CM Mouse Support User's Guide and Reference.

## Valikkorivin mukautus

Tämän apuohjelman avulla voi poistaa kohteita Personal Communications -istuntoikkunan valikkoriviltä. Muutokset vaikuttavat vain mukautettavaan istuntoon, joten istuntoihin voidaan tehdä yksilölliset muutokset. Voit poistaa kolmenlajisia kohteita:

- valikkorivin vaihtoehtoja, kuten Tiedosto, Muokkaa tai Tietoliikenne
- valikon vaihtoehtoja, kuten Uusi, Avaa..., Määritä värit, Määritä kokoonpano
- erotinviivoja, jotka ovat valikossa kahden vaihtoehdon välissä.

Ohjelma tallentaa valikkoriviin tehdyt muutokset haluttuun työasemaprofiiliin. Muutokset tulevat voimaan, kun seuraavan kerran aloitat istunnon.

Huomautus:
  Jos olet luonut mukautetun valikon Personal Communications -ohjelman aiemmassa versiossa, saatat joutua määrittämään asetukset uudelleen version versio 5.9 uuden valikkorakenteen mukaisiksi.

## Useita istuntoja -apuohjelma

Personal Communications -ohjelman Useita istuntoja -komentotiedoston avulla voi aloittaa useita pääkoneistuntoja yhtä kuvaketta napsauttamalla. Tarvittavat komennot määritetään komentotiedostossa (.BCH). Komentotiedosto voi sisältää ohjelmia, jotka vaihtavat tietoja pääkoneistunnon kanssa DDE- tai EHLLAPI-liittymän välityksellä.

## ZipPrint-ohjelma

ZipPrint on 3270-apuohjelma, jonka avulla voit tulostaa PROFS- ja OfficeVision (OV) -viestejä, kalentereita, OV-asiakirjoja, CMS-tiedostoja, XEDIT-työtiloja ja 3270-istunnon näyttöjä. Oletusarvon mukaan ohjelma käyttää pääkoneistunnolle määritettyä Windows-kirjoitinta, mutta kirjointinasetuksen voi muuttaa.

ZipPrint-ohjelmaa ei tarvitse asentaa. Järjestelmä lisää ohjelman valittujen istuntojen valikkoriveille, jolloin sitä voi käyttää samalla tavalla kuin muita valikkorivin toimintoja. ZipPrint-ohjelma on aloitettava ennen istuntoa, jossa sitä halutaan käyttää.

ZipPrint-ohjelma tarvitsee DDE/EHLLAPI-liittymän. Varmista, että liittymä on käytössä istunnoissa, joissa haluat käyttää ZipPrint-ohjelmaa. ( Oletusarvon mukaan liittymä on käytössä, mutta varmista, ettei sitä ole poistettu käytöstä.)

Lisätietoja ZipPrint-ohjelmasta on kohdassa ZipPrint (vain 3270-istunnot).

### Tiedostonsiirto

ZipPrint-ohjelma käyttää Personal Communications -ohjelman tiedostonsiirtotoimintoa VM/CMS-viestien ja -tiedostojen tulostukseen. Tämä toiminto toimii oikein vain, jos 3270-tiedostonsiirron pääkonelajiksi on asetettu VM/CMS.

Valitse emulointi-istunnon ikkunassa valikon vaihtoehdot Muokkaa -> Oletusasetukset -> Tiedonsiirto. Valitse Tiedostonsiirtoasetukset -> Yleiset -välilehden Pääkonelaji-luettelosta vaihtoehto VM/CMS.

Käytettäessä hitaita tietoliikenneyhteyksiä, esimerkiksi IBM Global Network- tai Home3270-yhteyksiä, tai käytettäessä suurta paketin tai lohkon kokoa, saattaa ilmetä tiedostonsiirron aikakatkaisu. Jos näin käy, suurenna aikakatkaisuarvoa. Voit muuttaa aikakatkaisuasetusta seuraavasti:

1. Valitse istunnon valikosta vaihtoehdot Muokkaa -> Oletusasetukset -> Tiedonsiirto.
2. Muuta Yleiset-välilehden Tiedostonsiirron aikakatkaisu -kentän arvoksi 150 sekuntia.

## Makron muunto-ohjelma

Makron muunto-ohjelman avulla voit muuntaa Personal Communications -ohjelman makrotiedoston XML- tai VBScript-tiedostoksi.

Huomautus:
  XML-tiedostoiksi muunnetut makrot on tarkoitettu käytettäväksi Host On-Demand -ohjelmassa. Ne eivät toimi Personal Communications -ohjelman emulointi-istunnoissa. Voit tuoda muunnetun Personal Communications -makron HOD-ohjelmaan HOD-ohjelman makrojen hallintaohjelmalla. Muunnetut makrot eivät tule näkyviin käytettävissä olevien Personal Communications -makrojen luetteloon.

Voit aloittaa muunto-ohjelman napsauttamalla IBM Personal Communications -ohjelman Apuohjelmat-kansion Makron muunto -kuvaketta.

Voit muuntaa makron XML- tai VBScript-tiedostoksi seuraavasti:

1. Valitse muunnettavan makron nimi.
   Huomautus:
     Makron on sijaittava asennuksen yhteydessä määritetyssä sovellustietojen hakemistossa.
2. Valitse muunnon kohdelajiksi VBScript tai XML.
3. Napsauta Muunna-painiketta.
4. Kirjoita uuden XML-tiedoston tai VBScript-komentotiedoston nimi tai hyväksy ohjelman muodostama nimi. Järjestelmä lisää tunnisteen tiedoston nimeen automaattisesti.
   Huomautus:
     Voit valita muunnetun XML-makron tallennuspaikan. Älä muuta muunnettujen VBScript-makrojen tallennuspaikkaa.
5. Napsauta Tallenna-painiketta.
6. Muunna lisää makroja toistamalla nämä vaiheet tai lopeta sovellus napsauttamalla Sulje-painiketta.

## PC-järjestelijä

PC-järjestelijän avulla voit ajaa DOS-komentoja ja -sovelluksia sekä Windows-sovelluksia 5250-emulointi-istunnosta.

iSeries-, eServer i5- ja System i5 -järjestelmän vaatimukset
Ennen kuin PC-järjestelijää voidaan käyttää, iSeries-, eServer i5- tai System i5 -järjestelmässä on oltava asennettuna jokin seuraavista ohjelmista:

- i5/OS-käyttöjärjestelmä tai OS/400-käyttöjärjestelmän versio 3 tai uudempi
- iSeries Access for Windows
- PC Support/400 -ohjelma (5738-PC1).

### PC-järjestelijän aloitus

Voit aloittaa PC-järjestelijän seuraavasti:

1. Aloita 5250-pääteistunto.
2. Kirjaudu iSeries-, eServer i5- tai System i5 -järjestelmään.
3. Anna iSeries-, eServer i5- tai System i5 -järjestelmän komentorivillä seuraava komento:

         STRPCO PCTA(*NO)

   Huomautus:
     Personal Communications -ohjelma ei tue tekstinsyötön tukitoimintoa (PCTA), joten tämän parametrin arvon tulee olla *NO. Vaikka parametrin arvo olisi *YES, tekstinsyötön tuen käyttö ei onnistu.

Näiden toimien jälkeen voit käyttää 5250-pääteistunnoissa PC-järjestelijän toimintoja seuraavilla tavoilla:

- Tuomalla valikon kuvaruutuun ja valitsemalla jonkin valikon vaihtoehdoista.

  Voit tuoda PC Support/400- tai iSeries Access for Windows -järjestelijän valikon kuvaruutuun komennolla

        GO PCOMNU

- Kirjoittamalla PC-järjestelijän komentoja.

  Voit aloittaa PC-järjestelijän toiminnot kirjoittamalla seuraavan komennon.

        STRPCCMD

PCO.EXE-sanoma
Työasemakomentoa tai -ohjelmaa ajettaessa järjestelmä saattaa ilmoittaa, että PCO.EXE-ohjelma ei ole käytössä. Voit jättää sanoman huomiotta, sillä PC400-ohjelma toimii, vaikka PCO.EXE-ohjelma ei olisi käytössä.

### STRPCCMD_PAUSE-avainsana

Voit ohjata STRPCCMD-komennon avulla antamaasi komentoon liittyviä taukoja .WS-profiilitiedoston avainsanan STRPCCMD_PAUSE avulla. Avainsanan mahdollisia arvoja ovat Y (Yes) ja N (No).

Jos STRPCCMD_PAUSE-ominaisuus ei ole käytössä (arvona on N), PC5250-komponentti käsittelee STRPCCMD-komennon seuraavasti. Tämä on oletuskäsittelytapa.

- Jos annettu komento on DOS-komento, PC5250-komponentti ajaa DOS-komennon. PC5250-komponentti ei anna DOS PAUSE -komentoa. Komponentti odottaa DOS-komennon päättymistä, sulkee DOS-ikkunan ja ilmoittaa iSeries-, eServer i5- tai System i5 -pääkoneelle komennon päättymisestä.
- Jos annettu komento on Windows-sovellus, PC5250-komponentti jättää PAUSE-asetuksen huomiotta, koska DOS PAUSE -komentoa ei voi antaa Windows-sovelluksen ajon päätyttyä. Kun Windows-sovelluksen ajo on päättynyt, PC5250-komponentti lähettää iSeries-, eServer i5- tai System i5 -pääkoneeseen ilmoituksen ajon päättymisestä. PC5250-komponentti olettaa sovelluksen ajon päättyneen, kun ohjelma siirtyy takaisin PC5250-istuntoikkunaan. Jos käyttäjä ei tee mitään, Windows-sovellus alkaa, jolloin ohjelma siirtyy sovellukseen. Kun sovelluksen ajo on päättynyt, ohjelma siirtyy takaisin edelliseen ikkunaan, jonka tulisi olla PC5250-istuntoikkuna.
  Huomautus:
    Tällä toiminnolla on toinenkin vaikutus: voit määrittää PC5250-komponentin ilmoittamaan iSeries-, eServer i5- tai System i5 -pääkoneelle STRPCCMD-komennon ajon päättymisestä (vaikka se ei olisi päättynyt) napsauttamalla jotakin kohtaa PC5250-istuntoikkunassa.

Jos STRPCCMD_PAUSE-ominaisuus on käytössä, PC5250-komponentti toteuttaa annetun STRPCCMD-komennon (DOS-komento tai Windows-sovellus). PC5250-komponentti odottaa komennon tai sovelluksen ajon päättymistä ja lähettää iSeries-, eServer i5- tai System i5 -pääkoneeseen ilmoituksen ajon päättymisestä.

Huomautuksia:

1. Kun kyseessä on DOS-komento, ei ole mahdollista tuoda sanomaa Press any key to continue... näkyviin DOS-ikkunaan tai saada PC5250-komponenttia odottamaan, että käyttäjä painaa jotakin näppäintä, ennen kuin se lähettää iSeries-, eServer i5- tai System i5 -pääkoneeseen ilmoituksen ajon päättymisestä.

2. Komennon tai sovelluksen ajon aikana esitystila (näyttö) on tyhjänä.

### Ohjeiden saanti

Lisätietoja PC-järjestelijän käytöstä on käytönaikaisessa ohjeessa.

1. Valitse Ohje-valikon Toiminnot-vaihtoehto.
2. Kun ohjeikkuna tulee kuvaruutuun, etsi siitä `järjestelijä`-kohta tai selaa kohtaan PC-järjestelijä (5250-istunto).

   Valitsemalla luettelon otsikoita voit tarkastella tietoja PC-järjestelijän aloituksesta ja käytöstä, PC-järjestelijän valikon käytöstä sekä PC400- ja PC Support/400 -ohjelman mukana tulevan PC-järjestelijän eroista.

## Tiedonsiirto-apuohjelma

Personal Communications -ohjelman Tiedonsiirto-apuohjelman avulla voit siirtää tietoja iSeries-järjestelmän ja työaseman välillä. Voit käyttää tiedonsiirtotoimintoa valitsemalla Tiedonsiirto-kuvakkeen

Tiedonsiirto eroaa merkittävästi tiedostojen siirrosta, josta on lisätietoja kohdassa Tiedostojen siirto.

Vaatimukset
Personal Communications -ohjelman avulla toteutettavan tiedonsiirron edellytykset ovat seuraavat:

- Jos käytät SNA-yhteysominaisuuksia, iSeries-, eServer i5- tai System i5 -istunnon on oltava aktiivisena.
- iSeries-, eServer i5- tai System i5 -järjestelmässä on oltava asennettuna IBM PC Support/400 (5738-PC1) -ohjelma, jos asennettuna ei ole OS/400-käyttöjärjestelmän versio 3 (tai uudempi versio) tai i5/OS-käyttöjärjestelmä.

Tiedonsiirtolajeja on kaksi. Käytettävä laji määräytyy tiedonsiirron suunnan mukaan.

Tietojen lähetys
  Tiedot siirtyvät työasemasta iSeries-, eServer i5- tai System i5 -järjestelmään. Voit siirtää tietoja seuraaviin kohteisiin:
  - Käytössä olevan iSeries-, eServer i5- tai System i5 -järjestelmän fyysisessä tiedostossa sijaitsevat nykyiset jäsenet
  - Käytössä olevan iSeries-, eServer i5- tai System i5 -järjestelmän fyysisessä tiedostossa sijaitsevat uudet jäsenet
  - Uuden iSeries-, eServer i5- tai System i5 -järjestelmän fyysisessä tiedostossa sijaitsevat uudet jäsenet

  Huomautus:
    Tiedonsiirto työasematiedostosta iSeries-, eServer i5- tai System i5 -järjestelmän loogiseen tiedostoon ei ole mahdollista.

Tietojen vastaanotto
  Tiedot siirtyvät iSeries-, eServer i5- tai System i5 -järjestelmästä työasemaan.

  Kun työasema vastaanottaa pääkoneen lähettämiä tietoja, voit määrittää vastaanotettavan tiedon lajin sekä sen, mihin tiedot ohjataan.

  Seuraavanlajisten tietojen vastaanotto on mahdollista:

  - Kokonainen iSeries-, eServer i5- tai System i5 -järjestelmän tiedosto
  - iSeries-, eServer i5- tai System i5 -järjestelmän tiedoston osa
  - Useista iSeries-, eServer i5- tai System i5 -järjestelmän tiedostoista kootut tiedot
  - tietueryhmien kooste.

  Tulostuskohde voi olla jokin seuraavista:

  - näyttö
  - levy
  - kirjoitin.

  Voit valita myös numeerisen muodon.

Lisätietoja tiedonsiirrosta on julkaisussa Emulator User's Reference.

## Tekstinsyötön tuki (vain SBCS-merkistö)

Personal Communications -ohjelman avulla voit käyttää OfficeVision/400-ohjelman tekstinsyötön tuen tekstinmuokkaustoimintoja asiakirjan tai lyhyiden viestien laatimiseen ja tallennetun asiakirjan muokkaukseen.

Voit aloittaa tekstinsyötön tuen kirjoittamalla 5250-komentoriville `WRKDUC`.

Lisätietoja tekstinsyötön tuesta on OfficeVision/400-ohjelman julkaisuissa.

Personal Communications -ohjelman tekstinsyötön tuki on ohjaimen tekstinsyötön tuki, ei PC Support/400 -ohjelman työasematoiminnon tukema PC:n tekstinsyötön tuki.

Personal Communications -ohjelman ohjaimen tekstinsyötön tuki sisältää seuraavat ominaisuudet, joita ei ole PC:n tekstinsyötön tuessa:

- rivikomennot
- 132 sarakkeen tuki.

Personal Communications -ohjelman ohjaimen tekstinsyötön tuki ei sisällä PC:n tekstinsyötön tuen usean sarakkeen muokkausominaisuutta.

Huomautus:
  Tekstinsyötön tuki -ympäristössä Alt-näppäintoiminnot on määritetty Ctrl-näppäinyhdistelmiksi, jotta vältytään päällekkäisyyksiltä emulointiohjelman toimintojen kanssa. Esimerkiksi sanan alleviivaus (WrdUnd) -näppäintä vastaava näppäinyhdistelmä on Ctrl+W eikä Alt+W-yhdistelmä. Osan näistä toiminnoista voi määrittää uudestaan Alt-näppäinyhdistelmiksi niin, ettei päällekkäisyyksiä emulointiohjelman toimintojen kanssa esiinny.

Kun piirrät viivaa OfficeVision/400-ohjelman piirto kohdistimella -toiminnon avulla, lisäystila ei ole käytettävissä.

iSeries-, eServer i5- ja System i5 -ohjelmistovaatimukset
Tekstinsyötön tuen käyttöä varten iSeries-, eServer i5- tai System i5 -järjestelmässä on oltava asennettuna jokin seuraavista ohjelmista:

- OS/400-käyttöjärjestelmän versio V2R2.0, jossa on PTF-korjauksen SF14687 sisältävä kumuloituva PTF-paketti C3285220
- OS/400-käyttöjärjestelmän versio V2R3.0, jossa on PTF-korjaus SF14495
- OS/400-käyttöjärjestelmän versio V3R0.5
- OS/400-käyttöjärjestelmän versio V3R1.0 tai uudempi
- i5/OS-käyttöjärjestelmä.

### Tekstinsyötön tuen näppäintoiminnot

Seuraavassa on luettelo OfficeVision/400-ohjelman tekstinsyötön tuen näppäintoiminnoista:

Toiminto | Kuvaus
--- | ---
Rivin alkuun | Siirtää kohdistimen rivin alkuun.
Lihavoinnin aloitus | Aloittaa lihavoinnin.
Sivun alareunaan | Siirtää kohdistimen sivun alareunaan.
Rivinvaihto | Lopettaa tekstirivin tai -kappaleen lisäämällä rivinvaihtomerkin.
Keskitys | Keskittää tekstirivin.
Rivin loppuun | Siirtää kohdistimen rivin loppuun.
Sivunvaihto | Lisää kohdistimen paikalle sivunvaihtomerkin.
Lihav. tai allev. lopetus | Lopettaa lihavoinnin ja alleviivauksen.
Puoli riviä alas | Aloittaa lasketun tekstitilan tai lopettaa korotetun tekstitilan.
Puoli riviä ylös | Aloittaa korotetun tekstitilan tai lopettaa lasketun tekstitilan.
Merkin lisäys | Tuo kuvaruutuun erikoismerkkivalikon.
Ohjausmerkkien näyttö | Tuo näkyviin piilotetut tekstinohjausmerkit.
Palstanvaihto | Lisää kohdistimen paikalle palstanvaihtomerkin.
Seuraava pysäytyskoodi | Siirtää kohdistimen seuraavan pysäytyskoodin kohdalle.
Askelpalautin | Siirtää kohdistimen yhden merkin vasemmalle.
Sanaside | Lisää sanasiteen, joka pitää kaksi sanaa samalla rivillä.
Sisennyssarkain | Sisentää tekstijakson.
Pysäytyskoodi | Lisää kohdistimen paikalle pysäytyskoodin.
Sivun yläreunaan | Siirtää kohdistimen sivun yläreunaan.
Alleviivauksen aloitus | Aloittaa tekstin alleviivauksen.
Sanan alleviivaus | Alleviivaa sanan, joka alkaa kohdistimen paikasta.

## iSeries-yhteyden määritysapuohjelma

iSeries-yhteyden määritystoiminnolla voidaan määrittää yhteyksiä tiedonsiirtotoimintoa käyttäviin iSeries-, eServer i5- ja System i5 -palvelimiin. Yhteysmääritykset tallennetaan .NDC-tiedostoon ASCII-muodossa.

Tätä apuohjelmaa voidaan käyttää sekä SNA- että TCP/IP-yhteyksissä.

Tiedonsiirto-apuohjelma sisältää lisätietoja tiedonsiirrosta.

Voit aloittaa toiminnon käytön napsauttamalla Käynnistä-painiketta ja valitsemalla vaihtoehdot Ohjelmat -> IBM Personal Communications -> Apuohjelmat -> iSeries-yhteyden määritys. Kuvaruutuun tulee ikkuna, jossa on seuraavat vaihtoehdot:

Näytä IP-yhteydet
  Tämän painikkeen avulla voit tarkastella ja määrittää IP-yhteyksiä iSeries-, eServer i5- tai System i5 -palvelimeen.

Näytä SNA-pääkoneet
  Tämän painikkeen avulla voit tarkastella ja määrittää SNA-yhteyksiä iSeries-, eServer i5- tai System i5 -palvelimeen.

Lisää
  Valitse yhteyden laji (IP tai SNA) ja napsauta sitten Lisää-painiketta. Kirjoita pääkoneen nimi ja valenimi kuvaruutuun tulevaan valintaikkunaan.

Muuta
  Valitse pääkoneen nimi luettelosta. Pääset muuttamaan .NDC-tiedostossa määritetyn pääkoneen nimen ja valenimen napsauttamalla Muuta-painiketta.

Poista
  Valitse pääkoneen nimi luettelosta. Voit poistaa tämän yhteysmäärityksen .NDC-tiedostosta napsauttamalla Poista-painiketta.
  Huomautus:
    Jos haluat yhteyden katkaisun yhteydessä säilyttää yhteyden määritykset, mutta poistaa yhteyden käytöstä, poista valintamerkki yhteyden nimen vieressä olevasta valintaruudusta.

Valitse ACG-tiedosto
  Tämän painikkeen avulla voit valita yhteyteen liitettävän SNA-solmun kokoonpanotiedoston (.ACG).

Yleisparametrit
  Tämän painikkeen avulla voit muokata tunnisteluetteloa ja välimuistin kokoa.

### Tunnisteluettelo

Tämä parametri määrittää tiedoston tunnisteen iSeries-, eServer i5- tai System i5 -järjestelmässä. Voit määrittää tunnisteluetteloon useamman kuin yhden tunnisteparametrin. Määritettyjä tunnisteita käyttävien tiedostojen koodisivut muunnetaan EBCDIC-koodisivusta ASCII-koodisivuksi, kun tiedostoa siirretään iSeries-, eServer i5- tai System i5 -palvelimen ja työaseman välillä. Tunnisteessa voi olla enintään kolme merkkiä. Luettelossa voi käyttää kahta erikoismerkintää:

- Piste (`.`) ilmaisee, että kaikkien niiden tiedostojen tiedot on muunnettava, joilla ei ole tiedostotunnistetta.
- Merkkijono `.*` ilmaisee, että kaikkien tiedostojen tiedot on muunnettava.

### Välimuistin koko

Tämä parametri määrittää, kuinka monta kilotavua iSeries-, eServer i5- tai System i5 -tietoja työasema voi vastaanottaa ennakoivaan välimuistiin. Oletusarvo on 256 kilotavua. Enimmäismäärä on 4 megatavua. Arvo nolla tarkoittaa, että välimuistia ei käytetä lainkaan. iSeries-, eServer i5- tai System i5 -tietoja voidaan noutaa määrinä, jotka viedään ensin työaseman paikalliseen välimuistiin. Työasema noutaa tiedot välimuistista ja siirtää ne paikalliseen laitteeseen. Ennakoivan välimuistin käyttö vähentää niiden kertojen määrää, jolloin työaseman on noudettava tiedot iSeries-, eServer i5- tai System i5 -palvelimesta.

## Käyttäjän oletusasetusten hallinta

Käyttäjän oletusasetusten hallinnan (User Preference Manager, UPM) avulla voit muuttaa kokoonpano- ja asetustietoja.

Huomautuksia:

1. Käyttäjän oletusasetusten hallinnan avulla määritetyt oletusasetukset ovat voimassa aina, kun kirjaudut samalla käyttäjätunnuksella siihen työasemaan, johon asetukset on määritetty. Ollessasi kirjautuneena asetukset vaikuttavat kaikkiin aloittamiisi istuntoihin.

2. Istunnon Muokkaa-valikon avulla määritetyt oletusasetukset koskevat kaikkia istuntoja, joita ohjaa istunnon aikana luotu tai muutettu työasemaprofiili. Kyseistä istuntoprofiilia jälleen käytettäessä oletusasetukset ovat voimassa käyttäjätunnuksesta riippumatta.

3. Käyttäjän oletusasetusten hallinnan avulla voit myös määrittää hakemiston, johon käyttäjän profiilit tallennetaan.

Voit käyttää käyttäjän oletusasetusten hallintaa valitsemalla Windowsin Käynnistä-valikosta vaihtoehdot Ohjelmat -> IBM Personal Communications -> Apuohjelmat -> Käyttäjän oletusasetukset. Kun aloitat käyttäjän oletusasetusten hallinnan, näkyviin tulee Yleiset-välilehti, jossa näkyy yleisiä tietoja työasemaan asennetusta Personal Communications -ohjelmasta. Voit muuttaa käyttäjän oletusasetuksia Perusasetukset-välilehdessä.

### Emulointiohjelman profiilitiedostojen sijainti

Jos perinteinen oma sovellustietojen hakemisto on määritetty Personal Communications -ohjelman asennuksen yhteydessä, voit määrittää työasemaprofiilien oletussijainnin.

### Makrojen ja komentotiedostojen sijainti

Voit määrittää emulointiohjelman makrojen ja komentotiedostojen sijoituspaikan. Tämä hakemisto on yhteinen kaikille istunnoille.

Oletusarvon mukaan makrot sijaitsevat Personal Communications -ohjelman asennuksen yhteydessä määritetyssä sovellustietojen hakemistossa ja makron tai komentotiedoston sijaintikenttä on tyhjä.

### Käyttöliittymän kieli

Jos järjestelmään on asennettu usean kielen tuki, Perusasetukset-ominaisuussivulla näkyy osa, jonka otsikko on Valitse käyttöliittymän oletuskieli. Jos valitset Personal Communications -ohjelman käyttöliittymän oletuskieli -valintanapin, näkyviin tulee avattava luetteloruutu, jossa on valittuna tällä hetkellä käytössä oleva kieli. Voit valita luettelosta uuden kielen, jota käytetään käyttöliittymän kielenä seuraavasta Personal Communications -ohjelman uudelleenaloituksesta alkaen. Jos haluat käyttää Windowsin asetuksissa määritettyä kieltä, valitse Käyttäjän oletusmaa-asetus alueasetuksista -valintanappi. Voit myös valita Näytä kielen valinnan ikkuna kussakin sovelluksessa -valintanapin, jolloin ohjelma tuo näkyviin valintaikkunan aina, kun aloitat uuden sovelluksen Personal Communications -ohjelmaryhmästä.

Huomautus:
  Näkyviin saattaa tulla varoitussanoma, jos valittu kieli ei ole yhteensopiva järjestelmän nykyisen koodisivun kanssa. Voit jättää varoituksen huomiotta, jos aiot käynnistää tietokoneen uudelleen valitaksesi uuden järjestelmän maa-asetuksen, jonka koodisivu on yhteensopiva valitun kielen kanssa.

### Valmius- tai lepotila

Voit valita, pyytääkö ohjelma vahvistamaan virransäästötilaan siirtymisen järjestelmän yrittäessä siirtyä valmius- tai lepotilaan. Jos valitset Siirry valmius- tai lepotilaan vahvistusta pyytämättä -vaihtoehdon, Personal Communications -ohjelma antaa järjestelmän siirtyä valmius- tai lepotilaan vahvistusta pyytämättä, vaikka ohjelmassa olisi yhteydessä olevia istuntoja. Oletusarvo on, että tämä vaihtoehto ei ole valittuna.

Lisätietoja on kohdassa Virransyötön hallinta.

## Tuotteen päivitystyökalu

IBM:ltä on saatavana Personal Communications -ohjelmaan kahdenlaisia päivityksiä, päivityspaketteja ja APAR (Authorized Program Analysis Report) -korjauksia. Päivityspaketit ovat koko tuotetta koskevia päivityksiä, ja APAR-korjaukset ovat yksittäisiin moduuleihin liittyviä korjauksia. Käyttäjien ei tule asentaa päivityspaketteja tai APAR-korjauksia ilman pääkäyttäjän hyväksyntää.

Tuotteen päivitystyökalun avulla käyttäjät voivat tarkistaa Personal Communications -ohjelmaan saatavana olevat päivityspaketit ja APAR-korjaukset Internetistä. Käyttäjälle on oltava määritettynä tämän mahdollistavat valtuudet järjestelmän käyttörajoituksissa. Jos käyttäjällä ei ole valtuuksia päivitysten etsimiseen, näkyviin tulee käyttörajoituksesta kertova näyttö.

Voit etsiä päivityspaketteja ja APAR-korjauksia seuraavasti:

1. Valitse Windowsin Käynnistä-valikosta vaihtoehdot IBM Personal Communications -> Hallinnan ja vianmäärityksen apuvälineet.
2. Valitse Päivitystyökalu.
3. Kokoonpanon määritysnäyttö tulee näkyviin automaattisesti, jos WebUpdate-toimintoa ei ole ajettu Personal Communications -ohjelman asennuksen jälkeen. Voit määrittää seuraavat asetukset valitsemalla Yhteyden kokoonpanon määritys -vaihtoehdon:
   - Yhteydenmuodostustapa

     Määritä käyttämäsi Internet-yhteyden laji. Jos muodostat yhteyden modeemin avulla, valitse puhelinverkkoyhteyden nimi luettelosta.

   - Välityspalvelimen asetukset

     Asennuksen yhteydessä Personal Communications -ohjelma tarkistaa Internet-selaimen välityspalvelinasetukset ja käyttää samoja asetuksia WebUpdate-toiminnossa. Jos selaimen välityspalvelinasetuksia ei ole saatavilla, Personal Communications -ohjelma määrittää asetukset tyhjiksi (ei asetuksia). Voit lisätä tai muuttaa välityspalvelimen asetuksia valitsemalla Käyttää välityspalvelinyhteyttä -vaihtoehdon. Jos käytät HTTP-välityspalvelinta, voit kirjoittaa käyttäjänimen ja salasanan.

     Jos muodostat yhteyden SOCKS-palvelimen kautta, kirjoita palvelinosoitteen alkuun teksti `socks=`.

4. Sulje kokoonpanon määritysnäyttö napsauttamalla OK-painiketta.
5. Voit aloittaa WebUpdate-toiminnon ja etsiä saatavana olevia päivityspaketteja valitsemalla Tarkista päivityspakettien saatavuus -vaihtoehdon. Jos päivityspaketteja on saatavilla, sinua kehotetaan siirtymään päivityspakettien rekisteröintisivuille. Jos et siirry rekisteröintisivustoon, rekisteritiedoissa sijaitseva automaattisen tarkistuksen päivämäärä ei päivity. Näyttöön tulee asiasta kertova kohoikkuna, jos käytössä olevaa versiota varten ei ole päivityspaketteja.
6. Työkalun APAR-osuus on tarkoitettu etenkin Personal Communications -ohjelman pääkäyttäjille. Älä testaa, ota käyttöön tai poista APAR-korjausta ilman pääkäyttäjän lupaa. Voit testata APAR-korjauksia ja ottaa niitä käyttöön vain, jos käyttämässäsi tietokoneessa on Internet-yhteys.

Lisätietoja APAR-korjauksista, päivityspaketeista ja tuotteen päivitystyökalun käytöstä on julkaisussa Administrator's Guide and Reference.

[ Sivun alku | Edellinen sivu | Seuraava sivu | Sisällysluettelo | Hakemisto ]