# Komme i gang

# Konfigurere sesjoner

Personal Communications lagrer konfigurasjonsopplysninger for emulering i en arbeidsstasjonsprofil (WS) og SNA-informasjon i en konfigurasjonsfil (ACG). Avhengig av hvordan Personal Communications er konfigurert, kan det hende du bare har en arbeidsstasjonsprofil eller både en arbeidsstasjonsprofil og en konfigurasjonsfil. Arbeidsstasjonsprofilen kan brukes senere av andre Personal Communications-sesjoner, eller til å starte denne sesjonen på nytt. SNA-konfigurasjonsfilen (ACG) blir brukt til å klargjøre SNA-noden for Personal Communications.

Du kan opprette et ikon for hver arbeidsstasjonsprofil. Da kan du velge sesjonsikonet når du skal opprette kommunikasjon med vertssystemet ved hjelp av den lagrede arbeidsstasjonsprofilen.

Merk:
  Hvis du konfigurerer mer enn en arbeidsstasjonsprofil for tilkobling til en SNA-vertsmaskin, anbefaler vi sterkt at du bruker den samme SNA-konfigurasjonsfilen for alle. Hvis du ikke bruker en felles SNA-konfigurasjonsfil, må du sørge for at det ikke er konflikter med linknavn eller PU-navn (for 3270-sesjoner) mellom de to konfigurasjonsfilene. Dessuten bør opplysningene om lokalt system være de samme i vinduene Konfigurer lokalt system. Hvis ikke, kan resultatet bli uventet eller ustabil funksjonalitet.

Konfigurere for iSeries, eServer i5 eller System i5
  Hvis du vil koble deg til et iSeries-, eServer i5- eller System i5-system, må bestemte konfigurasjonsopplysninger i arbeidsstasjonsprofilen tilsvare opplysningene som er oppgitt på iSeries-, eServer i5- eller System i5-systemet. Se konfigurasjonseksemplene for iSeries, eServer i5 eller System i5 i Emulator User's Reference hvis du ønsker flere opplysninger om hvordan du oppretter skjerm-, linje- og styreenhetsbeskrivelser på iSeries-, eServer i5- eller System i5-systemet.

Hvis du vil konfigurere flere linker, slår du opp i Administrator's Guide and Reference.

## Lage en konfigurasjon

Slik oppretter du en ny sesjon:

1. Fra Start-menyen velger du Programmer -> IBM Personal Communications -> Start eller konfigurer sesjoner.
2. I sesjonsstyrervinduet klikker du på Ny sesjon.

   Vinduet Tilpass kommunikasjon blir vist.

3. Velg type vertssystem fra listen Vertsmaskintype.
4. Velg grensesnittet du vil bruke, fra listen Grensesnitt.
5. Velg tilkoblingstypen du vil bruke, fra listen Tilkobling.
6. Velg Sesjonsparametere hvis du vil endre sesjonstypen (skjerm eller skriver), vertskodesettet eller alternativene for visning/grafikk.

   Vinduet Sesjonsparametere - 3270, 5250, ASCII eller S/3X - Vertsmaskin blir vist (avhengig av hvilken vertsmaskin du har valgt i trinn 3). Klikk på OK.

7. Klikk på Linkparametere.

   Hvis du har valgt SNA-tilkobling, blir du bedt om å konfigurere en SNA-tilkobling. Oppgi relevante opplysninger på hver side og klikk på Neste for å gå videre. Velg Ferdig når du er ferdig.

   Lagre SNA-konfigurasjonen slik det er beskrevet på side "Lagre en SNA-konfigurasjon".

   Hvis du har valgt en annen tilkoblingstype enn SNA, velger du alternativer for parameterne i vinduet som blir vist. Velg Hjelp eller trykk på F1 hvis du vil ha nærmere informasjon om parameterne. Klikk på OK når du er ferdig. Du trenger ikke å lagre en SNA-konfigurasjon.

   Merk:
     Hvis vertsmaskinen er konfigurert for å støtte SSL (Secure Sockets Layer) eller TLS (Transport Layer Security), klikker du på flippen Konfigurer sikkerhet. Du finner detaljerte opplysninger om hvordan du konfigurerer sesjonssikkerhet, i Administrator's Guide and Reference.
8. Klikk på flippen Vertsdefinisjon for å konfigurere tilkoblingsalternativene.
   - Velg Gjenopprett forbindelse automatisk hvis du vil gjenopprette en avbrutt forbindelse.
   - Verdien for Tidsgrense for tilkobling forteller Personal Communications hvor lenge programmet skal vente på en tilkobling til vertsmaskinen.
   - Alternativet Prøv å koble til sist konfigurerte vertsmaskin uten tidsgrense er aktivert som standard. Fjern merkingen i denne ruten hvis du ikke vil at Personal Communications automatisk og uten tidsbegrensning skal vente på en kvittering for en tilkoblingsforespørsel fra den sist konfigurerte tjeneren/vertsmaskinen.
   - Velg Hopp over pålogging og bruk Kerberos-prinsipal hvis du vil aktivere Kerberos-autentisering. En billett blir generert og sendt til iSeries-, eServer i5- eller System i5-vertsmaskinen under TN5250-forhandlingene. Dette alternativet er bare tilgjengelig for 5250-skjermsesjoner.
     Merk:
       Du må være logget på et Windows-domene hvis du skal bruke Kerberos-autentisering. Se relevant dokumentasjonen fra Microsoft hvis du ønsker mer detaljert informasjon. Du finner mer informasjon om funksjonene for hurtigpålogging, i Administrator's Guide and Reference.
9. Hvis du skal konfigurere en Skrivertilknytning, klikker du på flippen Skrivertilknytning og gjør slik:
   1. Velg Tilknyttet skriversesjon.
   2. Oppgi WS-filen for skriveren som skal knyttes til terminalen. Du kan også klikke på Bla gjennom for å finne filen.

   Du kan dessuten definere disse alternativene:

   - Merk av for Start tilknyttet skriver minimert hvis du foretrekker det. Dette alternativet er ikke tilgjengelig før du velger en tilknyttet skriver.
   - Merk av for Lukk automatisk den tilknyttede skriversesjonen sammen med denne sesjonen hvis du foretrekker det. Dette alternativet er ikke tilgjengelig før du velger en tilknyttet skriver.
   - Velg Navn på tilknyttet enhet hvis du vil knytte skjermsesjonen til en skriverenhet som finnes på en iSeries-, eServer i5- eller System i5-vertsmaskin. Dette alternativet er bare tilgjengelig for 5250-sesjoner.
10. Når du har konfigurert sesjonsalternativene, velger du OK på flippen Telnet.
11. Klikk på OK i vinduet Tilpass kommunikasjon. Sesjonen blir vist automatisk.

    Lagre arbeidsstasjonsprofilen slik det er beskrevet under Lagre en arbeidsstasjonsprofil.

Merk:
  Hvis du har en brukerprofil som er laget i en tidligere versjon av Personal Communications, kan det hende at automatisk pålogging ikke fungerer ved tilkobling til en iSeries-, eServer i5- eller System i5-vertsmaskin over en SNA-forbindelse. I så fall må du gjenopprette profilen. Velg Konfigurer brukerprofil i vinduet Sesjonsparametere - 5250-vertsmaskin.

## Lagre konfigurasjonsopplysninger

Nedenfor blir det beskrevet hvordan du lagrer konfigurasjonsopplysninger. SNA-konfigurasjonsopplysninger blir lagret i en ACG-fil, og emuleringskonfigurasjonsopplysninger blir lagret i en arbeidsstasjonsprofil (WS).

### Lagre en SNA-konfigurasjon

Vinduet Lagre som blir vist automatisk når du har opprettet eller endret en konfigurasjon med en SNA-tilkobling. Slik lagrer du disse opplysningene i en konfigurasjonsfil:

1. Skriv filnavnet og velg Lagre. Standard filtype er ACG, og standardkatalog er katalogen for applikasjonsdata som ble oppgitt under installeringen.

   Når du lagrer en SNA-konfigurasjonsfil, gjør du den også til standardkonfigurasjon for SNA-noden.

   Du kommer tilbake til vinduet Tilpass kommunikasjon.

2. Velg OK helt til du kommer tilbake til sesjonsvinduet, og lagre deretter arbeidsstasjonsprofilen, slik det er beskrevet i neste avsnitt, Lagre en arbeidsstasjonsprofil.

Merk:
  Du må ha rettigheter som privilegert bruker eller administrator hvis du skal endre eller opprette en ACG-konfigurasjonsfil for SNA.

### Lagre en arbeidsstasjonsprofil

Hvis du lagrer opplysningene i emuleringskonfigurasjonen, får sesjonen de samme egenskapene neste gang du starter den. Hvis du har lagt inn et ikon i Personal Communications-mappen, kan du starte sesjonen på nytt med de lagrede konfigurasjonsopplysningene ved å klikke på dette ikonet på Start-menyen. Du får automatisk mulighet til å lagre sesjonsopplysningene når du lukker en sesjon. Men du kan også lagre opplysningene når som helst, ved å gjøre slik:

1. Velg Lagre fra Fil-menyen i sesjonsvinduet.

   Vinduet Lagre arbeidsstasjonsprofil som blir vist.

2. Skriv et filnavn (WS) og klikk på OK. Navnet du skriver, blir tittelen på ikonet med mindre du oppgir en beskrivelse. Legg merke til at du kan velge hvilken katalog filen skal lagres i, men standardkatalogen er katalogen for applikasjonsdata som ble oppgitt under installeringen.
3. Hvis du knytter et ikon til profilen, blir det vist i sesjonsstyrervinduet.

## Endre konfigurasjonsopplysninger

Du kan endre alle konfigurasjonsparameterne i arbeidsstasjonsprofilen og SNA-konfigurasjonen.

### Endre en SNA-konfigurasjon

Du kan endre de grunnleggende konfigurasjonsparameterne i en SNA-konfigurasjon for sesjonen på følgende måter:

- Ved å bruke emulatorens veiviser for SNA-konfigurering
- Ved å bruke funksjonen for SNA-nodekonfigurering
- Ved å redigere konfigurasjonsfilen med et ASCII-redigeringsprogram

Merk:
  Hvis du skal endre avanserte konfigurasjonsalternativer eller oppgi en annen standardkonfigurasjon, bør du bruke programmet SNA-nodekonfigurering, som inneholder flere konfigureringsalternativer enn emulatorveiviseren. Hvis du redigerer konfigurasjonsfilene manuelt, bør du bruke programmet Verifiser SNA-nodekonfigurasjon før du bruker filen for første gang.

#### Bruke emulatorkonfigurering

Slik endrer du en SNA-konfigurasjon:

1. Velg Konfigurer fra menyen Kommunikasjon og klikk deretter på Sesjonsparametere.
2. Endre parameterne i dette vinduet slik du ønsker, og klikk på OK.
3. Klikk på Linkparametere.

   Standardkonfigurasjonsfilen blir nå åpnet automatisk. Hvis du vil endre en annen konfigurasjon, velger du Eksisterende og velger den konfigurasjonsfilen du vil endre.

   Det blir vist en veiviser som hjelper deg gjennom konfigureringen.

4. Gjør endringene og velg Neste.

   Du kan nå fortsette med veiviseren og gjøre de endringer som måtte være nødvendige.

5. Velg Ferdig når du er ferdig.
6. Hvis du vil erstatte den eksisterende konfigurasjonen, velger du Ja for å overskrive den. Hvis du vil lage en ny konfigurasjon som er basert på den eksisterende, skriver du et nytt filnavn. Du er imidlertid nødt til å bruke SNA-nodekonfigurering hvis du skal gjøre en ny konfigurasjon til standardkonfigurasjon.
7. Velg OK helt til du kommer tilbake til sesjonsvinduet.

#### Bruke programmet SNA-nodekonfigurering

Programmet SNA-nodekonfigurering er et grafisk brukergrensesnitt (GUI) for administrasjon av innholdet i ACG-filene. Med dette programmet kan du definere individuelle SNA-ressurser eller endre definisjonen av disse ressursene.

#### Bruke et ASCII-redigeringsprogram til å endre konfigurasjonsfiler

Du kan opprette og endre en konfigurasjonsfil uten å gå via grensesnittet SNA-nodekonfigurering. Du kan bruke det ASCII-redigeringsprogrammet du ønsker. Det finnes et verifiseringsverktøy du kan bruke til å kontrollere at du ikke har gjort noen feil under redigering av filen.

Slå opp i håndboken Configuration File Reference hvis du ønsker mer informasjon om hvordan du redigerer konfigurasjonsopplysningene ved hjelp av et ASCII-redigeringsprogram, og hvordan du kan verifisere endringene.

### Endre en arbeidsstasjonsprofil

Slik endrer du en arbeidsstasjonsprofil:

1. Hvis sesjonsvinduet ikke er aktivt, velger du ikonet for den arbeidsstasjonen du skal endre.

   Du får frem sesjonsvinduet.

2. Velg Konfigurer fra menyen Kommunikasjon.

   De neste trinnene er de samme som for å lage en ny konfigurasjon, som begynner med trinn 3.

3. Etter at du har gjort endringene, får du denne meldingen:

             Du har endret konfigurasjonen.
             Kommunikasjonen blir avsluttet hvis du
             fortsetter. Er du sikker?

   Hvis du velger OK, blir kommunikasjonen stoppet, men deretter blir du tilkoblet på nytt ved hjelp av de nye konfigurasjonsopplysningene.

   Hvis du vil lagre endringene i arbeidsstasjonsprofilen, velger du Lagre på Fil-menyen i sesjonsvinduet og velger deretter Ja for å erstatte den eksisterende filen. Hvis ikke velger du Nei for å lagre disse opplysningene i en ny konfigurasjonsfil.

Tips
Hvis du ikke har fjernet valget av Lagre ved avslutning i vinduet Avslutningsalternativer ved å velge Innstillinger -> Avslutt fra menyen Rediger, blir endringene automatisk lagret i arbeidsstasjonsprofilen hver gang du avslutter en sesjon.

## Konfigurere arbeidsstasjonen for thai, hindi, arabisk eller hebraisk

Kapittelet Bidirectional Language Support i boken Administrator's Guide and Reference inneholder tilleggsopplysninger om utskrift og andre konfigureringsalternativer.

### Konfigurere for thai

Slik konfigurerer du for thai:

1. Velg Konfigurer fra menyen Kommunikasjon.
2. Velg Sesjonsparametere.
3. Velg et av følgende vertskodesett for hver konfigurasjon:
   - 838 Thai
   - 037 Thai/US

Slik aktiverer du thai tastbordinndata:

1. Velg Innstillinger -> Tastbord fra menyen Rediger.
2. Velg Tastbordoppsett: Thai.

### Konfigurere for hindi

Slik konfigurerer du for hindi:

1. Velg Konfigurer fra menyen Kommunikasjon.
2. Klikk på Sesjonsparametere.
3. Velg et av følgende vertskodesett for hver konfigurasjon:
   - 1137 Hindi
   - /US

Slik aktiverer du tastbordet for hindi:

1. Velg Innstillinger -> Tastbord fra menyen Rediger.
2. Velg Tastbordoppsett: India--Hindi.

Du finner flere opplysninger om støtte for hindi i Administrator's Guide and Reference.

### Konfigurere for arabisk eller hebraisk

Slik konfigurerer du en arbeidsstasjon for arabisk:

1. Velg Konfigurer fra menyen Kommunikasjon.
2. Klikk på Sesjonsparametere for å få frem vinduet Tilpass kommunikasjon.
3. Velg 420 Arabic Speaking som vertskodesett.
   Merk:
     Når du velger vertskodesett 420 for 5250-skriversesjoner, laster Personal Communications inn filen PCSPDA.DAT. Denne filen sikrer at fonter som oppgis av vertsmaskinen, blir omgjort til arabiske utskriftsfonter. Kapittelet Bidirectional Language Support i Administrator's Guide and Reference inneholder opplysninger om DAT-filalternativer for arabiske sesjoner.
4. Klikk på OK i vinduet Sesjonsparametere.
5. Klikk på OK i vinduet Tilpass kommunikasjon.
6. Velg Tastbord fra menyen Rediger -> Innstillinger. Velg Arabisktalende som tastbordoppsett.
7. Velg Font fra menyen Rediger -> Innstillinger -> Utseende. Velg ARB3270 i valglisten Automatisk størrelse eller som fontvalg for fast størrelse. Dette sikrer at den aktive fonten for visning er den arabiske fonten.
8. Velg API fra menyen Rediger -> Innstillinger.
9. Velg DDE/EHLLAPI og velg 1256 som PC-kodesett.
10. Velg Sideformat fra menyen Fil. Velg Typing Arabic som font for å kunne skrive ut arabiske filer.

Slik konfigurerer du numerisk veksling eller symmetrisk veksling for arabisk:

1. Velg Innstillinger -> Utseende -> Konfigurer skjerm fra menyen Rediger.
2. Velg Veksling fra valglisten til venstre. Innstillingene for numeriske og symmetriske tegn blir vist. Endringer blir umiddelbart gjenspeilet i den aktive sesjonen.
   Merk:
     Numerisk veksling er bare tilgjengelig for 3270-sesjoner. Denne funksjonen kan du ikke velge i iSeries-, eServer i5- eller System i5-sesjoner.

Slik konfigurerer du en arbeidsstasjon for hebraisk:

1. Velg Konfigurer fra menyen Kommunikasjon og klikk på Sesjonsparametere for å få frem vinduet Tilpass kommunikasjon.
2. Velg 424 Hebraisk (Bulletin-kode) eller 803 Hebraisk (gammel kode) som vertskodesett.
3. Klikk på OK i vinduet Sesjonsparametere.
4. Klikk på OK i vinduet Tilpass kommunikasjon.
5. Velg Tastbord fra menyen Rediger -> Innstillinger. Velg Hebraisk (Bulletin-kode) eller Hebraisk (gammel kode) som tastbordoppsett.
6. Velg Overføring fra menyen Rediger -> Innstillinger.
7. Velg 862, 916 eller 1255 fra listen PC-kodesett på flippen Generelt.
8. Velg API fra menyen Rediger -> Innstillinger.
9. Merk av for DDE/EHLLAPI og velg 862, 916 eller 1255 som PC-kodesett.
10. Velg Font fra menyen Rediger -> Innstillinger -> Utseende.
11. Velg HEB3270 i valglisten Automatisk størrelse eller velg riktig skriftstørrelse for fontvalget Fast størrelse.
12. Velg Sideformat fra menyen Fil.
13. Velg skriverfonten (Courier Heb) på flippen Tekst.

#### RTL-papirretning

I arabiske 3270-skriversesjoner (kodesett 420) kan du skrive ut en fil i RTL-retning. Velg retningen Høyre til venstre i vinduet Konfigurer skriver. Deretter kan du velge alternativet for symmetrisk eller numerisk veksling.

#### Sideformat for arabisk utskrift

##### Bruke Windows-styreprogram for skriver

For 5250-skriversesjoner - klikk på flippen Avanserte alternativer i vinduet Sideformat. Oppgi 1008 for Kodesett for skriverfont.

For 3270-skriversesjoner - klikk på flippen Tekst i vinduet Sideformat. Oppgi Typing Arabic for Font.

##### Bruke skriverdefinisjonstabeller (PDT-filer)

For 5250-skriversesjoner - klikk på flippen Avanserte alternativer i vinduet Sideformat. Oppgi 864 for Kodesett for skriverfont.

##### Bruke omdanning av vertsutskrift (bare 5250)

For 5250-skriversesjoner - klikk på flippen Avanserte alternativer i vinduet Sideformat. Oppgi 864 for Kodesett for skriverfont.

#### Lam-Alef-utvidelse

Motoren for BIDI-oppsett konverterer mellom visuell og implisitt visning av arabiske tegn. Lam-Alef-ligaturen i visuell fremstilling er utvidet til <Lam>- og <Alef>-tegn i implisitt fremstilling. Hvis det ikke er nok blanktegn på slutten av arabisk tekst (det vil si begynnelsen av det engelske feltet) til å utvide Lam-Alef, kan tegn på slutten av det arabiske feltet gå tapt og erstattes med <SUB>-kontrolltegnet.

For å sikre at det er nok antall plasser i begynnelsen av feltet beskytter Personal Communications en plass for hvert <Lam-Alef>-tegn. Det blir vist en feilmelding hvis du forsøker å skrive inn et tegn på den beskyttede plassen.

I eksemplet nedenfor blir en plass i begynnelsen av det engelske feltet beskyttet når et <Lam-Alef>-tegn skrives inn i begynnelsen av det arabiske feltet.

Posisjon | 1 | 2 | 3 | 4 | 6
Tegn | Ingen tillatt (beskyttet) | åpen | åpen | åpen | `<Lam-Alef>`

I dette eksemplet er to <Lam-Alef>-tegn skrevet inn, og Personal Communications beskytter dermed to plasser på slutten av det arabiske feltet.

Posisjon | 1 | 2 | 3 | 4 | 5
Tegn | Ingen tillatt (beskyttet) | Ingen tillatt (beskyttet) | åpen | `<Lam-Alef>` | `<Lam-Alef>`

Merknader:

1. Hvis det ikke er flere ubeskyttede plasser tilgjengelig i et felt og du forsøker å skrive inn flere tegn, blir det vist en feilmelding og tastbordet låses. Klikk på Tilbakestill for å låse opp tastbordet.

2. Hvis plassen helt til venstre i feltet (posisjon 1 i eksemplene ovenfor) ikke er tom når <Lam-Alef>-tegnet skrives inn i forbindelse med lime- og slettefunksjoner, får du ikke lov til å skrive inn <Lam-Alef>-tegnet og Personal Communications viser en feilmelding om ugyldig tast.

3. Denne utvidede funksjonen støttes ikke av Windows Terminal Server.

Du kan aktivere denne utvidede beskyttelsesfunksjonen fra menyen Rediger -> Innstillinger -> Utseende -> Konfigurer skjerm.

#### Filoverføring

For arabisk er de tilgjengelige PC-kodesettene ved filoverføring mellom PC og vertssystem kodesett 864 (IBM PC-kodesett for arabisk) og kodesett 1256 (Microsoft Windows-kodesett for arabisk).

For hebraisk er de tilgjengelige PC-kodesettene ved filoverføring mellom PC og vertssystem kodesett 862 (IBM PC-kodesett for hebraisk), kodesett 916 (hebraisk kodesett i samsvar med ISO) og kodesett 1255 (Microsoft Windows-kodesett for hebraisk).

Merk:
  Hvis du oppgir en postlengde som er mindre enn PC-linjelengden når du laster en PC-fil opp på vertsmaskinen, kan linjene deles feil på vertsmaskinen. For å unngå dette problemet bør du laste opp PC-filen med en postlengde som er større enn den største PC-linjelengden. Deretter kan du dele linjene ved hjelp av et redigeringsprogram på vertsmaskinen (for eksempel XEDIT).

Du kan definere filoverføringsparameterne på denne måten:

1. Velg Rediger -> Innstillinger -> Overføring i sesjonsvinduet.
2. Klikk på flippen Generelt.
3. Klikk på BIDI-alternativer.

   Du kan endre alternativene nedenfor.

   - For vertsfilretningen høyre til venstre merker du av for Høyre til venstre. For vertsfilretningen venstre til høyre merker du av for Venstre til høyre.
   - For PC-filretningen høyre til venstre merker du av for Høyre til venstre. For PC-filretningen venstre til høyre merker du av for Venstre til høyre.
   - Når du overfører en fil mellom vertsmaskinen og PCen, kan du velge PC-filtypen Visuell hvis du vil overføre filen i visuell modus. Velg Implisitt hvis du vil overføre filen i logisk modus. Implisitt er standardinnstillingen.
   - Når du laster opp (sender) en arabisk fil til vertsmaskinen, merker du av for LamAlef-komprimering. Når du laster ned (mottar) en arabisk fil fra vertsmaskinen, merker du av for LamAlef-utvidelse.
   - Bruk Symmetrisk veksling til å behandle tegn som kan byttes om. I en Høyre til venstre-streng blir for eksempel ( og ) byttet om.
   - Bruk alternativet Rundtur til å bestemme plasseringen av tall hvis de kommer etter arabiske tegn.
   - Velg riktig verdi for Tallform, Nominal, Nasjonal eller Kontekstuell.

Merk:
  Når du sender eller mottar en fil i et RTL-skjermbilde, må numerisk og symmetrisk veksling være deaktivert. Da velger du Rediger -> Innstillinger -> Konfigurer skjerm. For alternativet Veksling setter du Symmetrisk veksling og Numerisk veksling til Nei.

#### Dataoverføring for arabisk

Når du overfører SQL-data mellom PCen og iSeries, eServer i5 eller System i5, er de tilgjengelige kodesettene 864 (IBM-kodesett for arabisk) og 1256 (Microsoft Windows-kodesett for arabisk). Slik overfører du data:

1. Velg Innstillinger -> Overføring fra menyen Rediger.
2. Velg flippen Oversettelsestabeller.
3. Velg Brukerdefinert.
4. Velg Vertskodesett: 420 Arabisktalende.
5. Velg PC-kodesett: 864 eller 1256.

   Hvis du velger kodesett 1256, må du definere parameteren for vertsfilretning, slik det er beskrevet for filoverføring.

For bidi-sesjoner er standard verts- og PC-kodesett avhengig av Windows-systemets nasjonale innstillinger. For hebraisk Windows er vertskodesettet 424 og PC-kodesettet 1255. For arabisk Windows er vertskodesettet 420 og PC-kodesettet 1256. Du kan endre verdiene manuelt.

#### IO-indikatorer for arabisk

Den nederste linjen på skjermen i vertssesjonen kalles informasjonsområdet (IO). Denne linjen blir alltid vist fra venstre til høyre. På arabiske systemer blir disse symbolene brukt:

- Språkindikator
  - Isolated EIN
    Gjeldende språk er arabisk
  - E: Gjeldende språk er engelsk
- Skjermretning
  - S>: Venstre til høyre
  - <S: Høyre til venstre
- Skriveretning
  - =>: Venstre til høyre
  - <=: Høyre til venstre
  - : Venstre til høyre Push (bare 3270)
  - : Høyre til venstre Push (bare 3270)
- "Auto Field Reverse" aktiv (bare 3270)
  - <->
- "Auto Field Reverse" for tall (bare 3270)
  - N
- "Auto push" aktiv (bare 3270)
  - P
- Formmodus for arabiske tegn
  - Tegnet Alef-Madda angir CSD-modus
  - Isolated GHEIN angir Base/Isolated Shaping Mode
  - Initial GHEIN angir Initial Shaping Mode (bare 3270)
  - Middle GHEIN angir Middle Shaping Mode (bare 3270)
  - Final GHEIN angir Final Shaping Mode (bare 3270)

#### IO-indikatorer for hebraisk

Når du arbeider i vertsmodus, blir den nederste linjen på skjermen et informasjonsområde (IO). Denne linjen blir alltid vist fra venstre til høyre. På hebraiske systemer blir disse symbolene brukt:

- Språkindikator
  - H: Gjeldende språk er hebraisk
  - E: Gjeldende språk er engelsk
- Skjermretning
  - S>: Venstre til høyre
  - <S: Høyre til venstre
- Skriveretning
  - =>: Venstre til høyre
  - <=: Høyre til venstre
  - #>: Venstre til høyre Push (bare 3270)
  - <#: Høyre til venstre Push (bare 3270)
- "Auto Field Reverse" aktiv - toveispil
  - <-->
- "Auto Field Reverse" for tall
  - N
- Autopush aktiv
  - P

### Konfigurere VT-emulering for arabisk eller hebraisk

Slik konfigurerer du en arabisk eller hebraisk arbeidsstasjon for VT-emulering:

1. Velg Konfigurer fra menyen Kommunikasjon.
2. Velg ASCII som vertsmaskintype.
3. Klikk på Sesjonsparametere.
4. Velg Nasjonal som type vertskodesett.
5. Velg vertskodesettet.
   - Hvis du konfigurerer for arabisk, velger du Arabisk ASMO 708 for 8-biters kodesett eller arabisk ASMO 449 for 7-biters kodesett.
   - Hvis du konfigurerer for hebraisk, velger du Hebraisk ISO eller Hebraisk NRCS.
6. Klikk på Avansert.
7. Klikk på BIDI-alternativer.
8. Definer BIDI-alternativer i vinduet Avansert - BIDI-ASCII-vertsmaskin.
   - Gjør slik hvis du konfigurerer for arabisk:
     - Velg Tallform.
     - Velg om BIDI-modus skal være av eller på.
   - Gjør slik hvis du konfigurerer for hebraisk:
     - Velg Teksttype for visning.
     - Velg Markørretning (bare for hebraiske sesjoner med teksttypen Visuell).
9. Lukk de åpne vinduene ved å klikke på OK i alle vinduene.
10. Velg fonten ved å gå til menyen Rediger og velge Innstillinger -> Utseende -> Font.
11. Velg Skrift.
    - Hvis du konfigurerer for hebraisk, velger du HEB3270.
    - Hvis du konfigurerer for arabisk, velger du AVT3270.

#### Filoverføring

Det blir utført automatisk kodesettkonvertering under filoverføring. Dette gjelder imidlertid bare for 8-biters kodesett.

For arabiske arbeidsstasjoner er konverteringen fra Arabisk ASMO 708 til 1256 ved sending. Kodesettkonverteringen utføres den andre veien ved mottak.

For hebraiske arbeidsstasjoner er konverteringen fra Hebraisk ISO til 1255 ved sending. Kodesettkonverteringen utføres den andre veien ved mottak.

#### Kopier/Lim inn

Det blir utført automatisk kodesettkonvertering ved kopiering og innliming. For arabisk er konverteringen fra gjeldende vertskodesett til 1256, eller omvendt. For hebraisk er konverteringen fra gjeldende vertskodesett til 1255, eller omvendt.

#### Skjermbildeutskrift

Slik skriver du ut et skjermbilde i en arabisk eller hebraisk sesjon:

1. Velg Sideformat fra menyen Fil.
2. For en arabisk sesjon velger du fonten Typing Arabic VT. For en hebraisk sesjon velger du fonten Courier Heb.

#### Arabiske IO-indikatorer for VT

På arabiske systemer blir disse IO-symbolene brukt:

- Språkindikator
  - AIN (arabisk tegn): Gjeldende språk er arabisk
  - E: Gjeldende språk er engelsk
- Skjermretning
  - S>: Venstre til høyre
  - <S: Høyre til venstre
- Kolonneoverskrift
  - CH: Kolonneoverskrift er på

#### Hebraiske IO-indikatorer for VT

På hebraiske systemer blir disse IO-symbolene brukt:

- Språkindikator
  - H: Gjeldende språk er hebraisk
  - E: Gjeldende språk er engelsk
- Skjermretning
  - S>: Venstre til høyre
  - <S: Høyre til venstre
- Teksttypemodus
  - I: Logisk/implisitt tekstmodus
  - V: Visuell tekstmodus
- Markørretning
  - =>: Venstre til høyre
  - <=: Høyre til venstre

#### Endre avanserte BIDI-visningsalternativer

Slik definerer du avanserte ASCII-BIDI-alternativer for hebraiske sesjoner:

1. Velg riktig nasjonalt vertskodesett for hebraisk. Klikk på Avansert i vinduet Sesjonsparametere - ASCII-vertsmaskin.
2. Klikk på BIDI-alternativer i vinduet Tilpass kommunikasjon - Avansert - ASCII-vertsmaskin.
3. Velg Logisk eller Visuell som teksttype for visning.
   - For hebraiske sesjoner med teksttypen Logisk velger du Aktiver eller Deaktiver for alternativet Smart sortering. Hvis du aktiverer Smart sortering, velger du Ja eller Nei for alternativet Vis tekstattributter.
   - For hebraiske sesjoner med teksttypen Visuell velger du Venstre til høyre eller Høyre til venstre for Markørretning.

Slik definerer du avanserte ASCII-BIDI-alternativer for arabiske sesjoner:

1. Velg riktig nasjonalt vertskodesett for arabisk. Klikk på Avansert i vinduet Sesjonsparametere - ASCII-vertsmaskin.
2. Klikk på BIDI-alternativer i vinduet Tilpass kommunikasjon - Avansert - ASCII-vertsmaskin.
3. Velg Kontekstuell, Nominal eller Nasjonal for Tallform.
4. Velg På eller Av for BIDI-modus.
5. Velg Aktiver eller Deaktiver for alternativet Smart sortering. Hvis du aktiverer Smart sortering, velger du Ja eller Nei for alternativet Vis tekstattributter.

[ Øverst på siden | Forrige side | Neste side | Innholdsfortegnelse | Stikkordregister ]