# Konfiguriranje sej

Personal Communications shrani informacije o konfiguraciji emulatorja v profil delovne postaje (.WS), informacije SNA pa v konfiguracijsko datoteko (.ACG). Glede na konfiguracijo Personal Communications imate lahko samo profil delovne postaje ali pa oboje, profil delovne postaje in konfiguracijsko datoteko. Profil delovne postaje lahko uporabljajo kasneje druge seje Personal Communications ali pa se uporabi pri vnovičnem zagonu te seje. Konfiguracijska datoteka SNA (.ACG) se uporablja za inicializacijo vozlišča SNA v Personal Communications.

Za vsak profil delovne postaje lahko izdelate ikono. Ikono seje lahko nato izberete za vzpostavitev povezave s sistemom gostitelja, ki uporablja shranjeni profil delovne postaje.

Opomba:
Če konfigurirate več profilov delovne postaje za povezavo z gostiteljem SNA, priporočamo, da za vse uporabite isto konfiguracijsko datoteko SNA. Če ne uporabljate splošne konfiguracijske datoteke SNA, zagotovite, da ni navzkrižij med imeni povezav in imeni PU (za seje 3270) med dvema konfiguracijskima datotekama. Informacije o lokalnem sistemu morajo biti enake kot v oknu Konfiguracija lokalnega sistema. Neujemanje lahko povzroči nepredvidljivo ali neskladno obnašanje.

Konfiguriranje za iSeries, eServer i5 ali System i5
  Če se želite povezati s sistemom iSeries, eServer i5 ali System i5, se morajo posamezne informacije o konfiguraciji v profilu delovne postaje skladati z informacijami, ki so podane v sistemu iSeries, eServer i5 ali System i5. V zgledih konfiguracij iSeries, eServer i5 ali System i5 v Referenčni priročnik za uporabnike emulatorja lahko najdete dodatne informacije o izdelavi opisov zaslona, linije in krmilnika v sistemu iSeries, eServer i5 ali System i5.

Če želite konfigurirati več povezav, preglejte Vodič in referenčni opis za skrbnike.

## Izdelava konfiguracije

Če želite izdelati novo sejo, naredite naslednje:

1. Z menija Start meni, kliknite Programi -> IBM Personal Communications -> Zagon ali konfiguriranje sej.
2. V pogovornem oknu Upravljalnik sej kliknite Nova seja.

   Prikaže se pogovorno okno Prilagajanje komunikacije.

3. S padajočega seznama Tip gostitelja izberite vrsto gostitelja.
4. S padajočega seznama Vmesniki izberite vmesnik, ki ga želite uporabiti.
5. S padajočega seznama Priključitev izberite vrsto priključitve, ki jo želite uporabiti.
6. Kliknite Parametri seje, da spremenite tip seje (zaslon ali tiskalnik), kodno stran gostitelja in možnosti prikaza/grafike.

   Prikaže se okno Parametri seje - 3270, 5250, ASCII, ali S/3X- (glede na gostitelja, ki ste ga izbrali v koraku 3). Kliknite Potrdi.

7. Kliknite Parametri povezave.

   Če ste izbrali priključitev SNA, bo program zahteval, da jo konfigurirate. Na vsako stran vnesite ustrezne informacije in za nadaljevanje kliknite Naprej. Ko končate, kliknite Dokončaj.

   Shranite konfiguracijo SNA, kot je opisano na strani Shranjevanje konfiguracije SNA.

   Če ste izbrali tip priključitve, ki ni SNA, v prikazanem pogovornem oknu vnesite ustrezne parametre. Če želite prikazati podrobnosti parametrov, kliknite Pomoč ali pritisnite F1. Ko končate, pritisnite Potrdi. Konfiguracijo SNA morate shraniti.

   Opomba:
   Če gostitelj podpira plast zaščitenih vtičnic (SSL) ali zaščito na transportni ravni(TLS), kliknite jeziček Nastavitev zaščite. Vodič in referenčni opis za skrbnike nudi dodatne informacije o konfiguriranju zaščite seje.
8. Možnosti povezave lahko konfigurirate na jezičku Definicija gostitelja.
   - Izberite Samodejno znova vzpostavi, če želite znova vzpostaviti prekinjeno povezavo.
   - Vrednost Čakalni čas povezave sporoči programu Personal Communications kako dolgo naj čaka na povezavo z gostiteljem.
   - Možnost Poskusi vzpostavljati povezavo z nazadnje konfiguriranim gostiteljem neskončno dolgo je omogočena privzeto. Razveljavite izbiro te možnosti, če ne želite, da bi Personal Communications samodejno in neskončno dolgo čakal na potrditev zahteve za povezavo z nazadnje pravilno konfiguriranega strežnika/gostitelja.
   - Izberite Zaobidi prijavo s pomočjo poverilnice Kerberos, da omogočite overjanje Kerberos. Generira se vstopnica, ki je med pogajanjem TN5250 posredovana gostitelju iSeries, eServer i5 ali System i5. Ta možnost je na voljo samo za zaslonske seje 5250.
     Opomba:
     Če želite uporabljati overjanje Kerberos, se morate prijaviti v domeno Windows. Podrobnejše informacije najdete v ustrezni Microsoftovi dokumentaciji. Vodič in referenčni opis za skrbnike nudi dodatne informacije o funkcijah hitre prijave.
9. Če želite nastaviti povezavo tiskalnik, kliknite jeziček Povezava tiskalnika in naredite naslednje:
   1. Izberite Seja povezanega tiskalnika.
   2. Vnesite datoteko .WS za tiskalnik, ki naj bo povezan z določenim terminalom. Datoteko lahko poiščete tudi tako, da kliknete Preglej.

   Nastavite lahko tudi naslednje možnosti:

   - Če želite, lahko označite potrditveno polje Zaženi povezani tiskalnik minimizirano. Ta možnost ni na voljo, dokler ne izberete povezanega tiskalnika.
   - Če želite, lahko označite potrditveno polje S to sej samodejno zapri sejo povezanega tiskalnika . Ta možnost ni na voljo, dokler ne izberete povezanega tiskalnika.
   - Izberite Ime povezane naprave, da povežete zaslonsko sejo s tiskalnikom, ki trenutno obstaja na gostitelju iSeries, eServer i5, or System i5. Ta možnost je na voljo samo za seje 5250.
10. Ko konfigurirate možnosti seje, kliknite Potrdi v oknu jezička Telnet.
11. V oknu Prilagajanje komunikacij kliknite Potrdi. Seja se prikaže samodejno.

    Shranite profil delovne postaje, kot je opisano v poglavju Shranjevanje profila delovne postaje.

Opomba:
Če imate profil uporabnika, ki je bil izdelan s predhodno različico Personal Communications, samodejna prijava morda ne bo delovala pri povezovanju z gostiteljem iSeries, eServer i5, or System i5 prek povezave SNA. V tem primeru morate profil znova izdelati. Izberite Konfiguriraj profil uporabnika v oknu Parametri seje - Gostitelj 5250.

## Shranjevanje informacij o konfiguraciji

Ta razdelek opisuje postopek za shranjevanje informacij o konfiguraciji. Informacije o konfiguraciji SNA so shranjene v datoteki .ACG, informacije o konfiguraciji emulatorja pa so shranjene v profilu delovne postaje (.WS).

### Shranjevanje konfiguracije SNA

Po izdelavi ali spremembi priključitve SNA se samodejno prikaže okno Shrani kot. Če želite informacije shraniti v konfiguracijsko datoteko, naredite naslednje:

1. Vpišite ime datoteke in nato kliknite Shrani. Privzeti tip datoteke je .ACG, privzeti imenik pa je imenik podatkov aplikacije, podan med namestitvijo.

   Ko shranite konfiguracijsko datoteko SNA, jo hkrati naredite privzeto konfiguracijo za vozlišče SNA.

   Nato se povrnete v okno Prilagajanje komunikacije.

2. Potrdi kliknite tolikokrat, da se ne vrnete v okno seje in nato shranite vaš profil delovne postaje, kot je opisano v naslednjem razdelku Shranjevanje profila delovne postaje.

Opomba:
Če želite spreminjati ali izdelovati konfiguracijo .ACG SNA, morate imeti pooblastila skrbnika ali naduporabnika.

### Shranjevanje profila delovne postaje

Če ste shranili informacije o konfiguraciji emulatorja, bo imela seja iste značilnosti pri naslednjem zagonu. Če ste ikono dodali v mapo Personal Communications, lahko sejo znova zaženete s shranjenimi informacijami o konfiguraciji tako, da kliknete to ikono na meniju Start. Pri zapiranju seje se samodejno prikaže možnost za shranitev informacij o seji. Če želite kadarkoli shraniti informacije, naredite naslednje:

1. V oknu seje s padajočega menija Datoteka izberite Shrani.

   Prikaže se okno Shranjevanje profila delovne postaje kot.

2. Vpišite ime datoteke (.WS) in nato kliknite Potrdi. Vneseno ime bo tudi naziv ikone, če ne vnesete opisa. Imenik, v katerem naj bo shranjena datoteka, lahko izberete sami, privzeti imenik pa je imenik podatkov aplikacije, podan med namestitvijo.
3. V upravljalniku sej bo prikazana ikona, povezana s profilom.

## Spreminjanje informacij o konfiguraciji

Spremenite lahko vse parametre konfiguracije v profilu delovne postaje ali konfiguraciji SNA.

### Spreminjanje konfiguracije SNA

Osnovne parametre konfiguracije SNA za sejo lahko spremenite na naslednje načine:

- Z uporabo čarovnika za konfiguriranje SNA emulatorja
- Z uporabo pomožnega programa za konfiguriranje vozlišča SNA
- S popravljanjem konfiguracijske datoteke v urejevalniku ASCII

Opomba:
Če želite spremeniti zahtevnejše možnosti konfiguracije ali podati drugo privzeto konfiguracijo, morate uporabiti program za konfiguriranje vozlišča SNA, ki nudi več konfiguracijskih možnosti kot čarovnik emulatorja. Če konfiguracijske datoteke urejate ročno, priporočamo, da pred prvo uporabo datoteke uporabite pomožni program za preverjanje konfiguracije vozlišča SNA.

#### Uporaba konfiguracije emulatorja

Če želite spremeniti konfiguracijo SNA, naredite naslednje:

1. Z menija Komunikacije izberite Konfiguriraj in nato kliknite Parametri seje.
2. V tem oknu spremenite ustrezne parametre in kliknite Potrdi.
3. Kliknite Parametri povezave.

   Samodejno bi se morala odpreti privzeta konfiguracijska datoteka. Če želite spremeniti drugo konfiguracijo, kliknite Obstoječa in nato izberite konfiguracijsko datoteko, ki jo želite spremeniti.

   Prikaže se čarovnik, ki vam pomaga pri konfiguriranju.

4. Izvedite spremembe in nato kliknite Naprej.

   Preglejte čarovnika in če je potrebno, izvedite spremembe.

5. Ko končate, kliknite Dokončaj.
6. Če želite zamenjati obstoječo konfiguracijo, kliknite Da. S tem jo boste prepisali. Če želite izdelati novo konfiguracijo, ki temelji na obstoječi, vpišite novo ime; možnost Konfiguracija vozlišča SNA morate vseeno uporabiti za določitev nove konfiguracije za privzeto konfiguracijo.
7. Potrdi izbirajte toliko časa, da se vrnete v okno seje.

#### Uporaba programa Konfiguracija vozlišča SNA

Konfiguracija vozlišča SNA je grafični uporabniški vmesnik (GUI) za upravljanje vsebine datotek .ACG. S tem programom lahko definirate posamezne vire SNA ali spremenite definicijo teh virov.

#### Uporaba urejevalnika besedil ASCII za spreminjanje konfiguracijskih datotek

Z njim lahko izdelate ali spremenite konfiguracijske datoteke brez uporabe vmesnika za konfiguriranje vozlišča SNA. Izberete lahko poljubni urejevalnik besedil ASCII. Na voljo je orodje za preverjanje, s katerim lahko zagotovite, da med urejanjem datoteke niste naredili napak.

Če želite podrobnejše informacije o urejanju konfiguracijskih podatkov s pomočjo urejevalnika besedil ASCII in o preverjanju opravljenih sprememb, preglejte priročnik Configuration File Reference.

### Spreminjanje profila delovne postaje

Če želite spremeniti profil delovne postaje, naredite naslednje:

1. Če okno seje ni aktivno, izberite ikono, ki ustreza profilu delovne postaje, ki ga želite spremeniti.

   Prikaže se okno seje.

2. S padajočega menija Komunikacije izberite Konfiguriraj.

   Naslednji koraki so enaki kot pri izdelavi nove konfiguracije, začenši s korakom 3.

3. Ko opravite vse spremembe, se prikaže naslednje sporočilo:

             Če nadaljujete, bo komunikacija zaključena,
             ker ste spremenili konfiguracijo.
             Ali ste prepričani ?

   Če kliknete Potrdi, se komunikacija zaključi, vendar se nato znova vzpostavi z uporabo novih informacij o konfiguraciji.

   Če želite shraniti spremembe v profil delovne postaje, v oknu seje na padajočem meniju Datoteka kliknite Shrani in nato Da za nadomestitev obstoječe datoteke. Ne kliknite, če želite te informacije shraniti v novo konfiguracijsko datoteko.

Namig

Če v pogovornem oknu Možnosti izhoda, ki ga prikažete tako, da z menija Urejanje izberete Nastavitve > Izhod, označite Shrani ob izhodu, se spremembe profila delovne postaje samodejno shranijo pri vsakem izhodu iz seje.

## Konfiguriranje delovne postaje za tajščino, hindujščino, arabščino ali hebrejščino

Za dodatne informacije o tiskanju in ostalih konfiguracijskih možnostih preglejte razdelek o podpori za dvosmerne jezike v priročniku Vodič in referenčni opis za skrbnike.

### Konfiguriranje za tajščino

Če želite delovno postajo konfigurirati za tajščino, naredite naslednje:

1. Izberite Konfiguriraj z menija Komunikacije .
2. Kliknite Parametri seje.
3. Za vsako konfiguracijo izberite kodno stran gostitelja tako, da bo ena od naslednjih:
   - Tajščina 838
   - Tajščina/ameriška 037

Če želite omogočiti vnašanje prek tajske tipkovnice, naredite naslednje:

1. Izberite Nastavitve -> Tipkovnica z menija Urejanje .
2. Izberite Postavitev tipkovnice: tajščina.

### Konfiguriranje za hindi

Če želite konfigurirati za jezik hindi, naredite naslednje:

1. Izberite Konfiguriraj z menija Komunikacije .
2. Kliknite Parametri seje.
3. Za vsako konfiguracijo izberite kodno stran gostitelja tako, da bo ena od naslednjih:
   - 1137 Hindi
   - /US

Če želite omogočiti tipkovnico za jezik hindi, naredite naslednje:

1. Izberite Nastavitve -> Tipkovnica z menija Urejanje .
2. Izberite Postavitev tipkovnice: Indija--hindi.

Za podrobnejše informacije o podpori za Hindi preglejte priročnik Vodič in referenčni opis za skrbnike.

### Konfiguriranje za arabščino ali hebrejščino

Arabsko delovno postajo nastavite takole:

1. Na padajočem meniju Komunikacije izberite Konfiguriraj.
2. Kliknite Parametri seje, da prikažete okno Prilagajanje komunikacij.
3. Izberite 420 arabsko govoreči za kodno stran gostitelja.
   Opomba:
   Če za tiskalniške seje 5250 izberete kodno stran gostitelja 420, bo moral Personal Communications naložiti datoteko PCSPDA.DAT. Ta datoteka zagotavlja, da se bodo na gostitelju podane pisave pravilno preslikale v tiskalniško pisavo Typing Arabic. Za podrobnejše informacije o možnostih datoteke DAT za arabske seje preglejte razdelek o podpori za dvosmerne jezike v priročniku Vodič in referenčni opis za skrbnike.
4. V oknu Parametri seje kliknite Potrdi.
5. V oknu Prilagajanje komunikacij kliknite Potrdi.
6. Izberite Tipkovnica s padajočega menija Urejanje -> Nastavitve. Za postavitev tipkovnice izberite Arabsko govoreči.
7. Izberite Pisava s padajočega menija Urejanje -> Nastavitve -> Videz. Na seznamu Samodejno spreminjanje velikosti ali v izbiri Pisava nespremenljive velikosti izberite ARB3270. To zagotavlja, da je aktivna pisava za zaslon, arabska pisava.
8. Izberite API s padajočega menija Urejanje -> Nastavitve.
9. Izberite DDE/EHLLAPI in 1256 za kodno stran PC.
10. Na padajočem meniju Datoteka izberite Nastavitev strani. Za pisavo izberite Arabsko tipkanje, da boste lahko tiskali arabske datoteke.

Če želite za arabščino nastaviti številčno in simetrično izmenjavo, naredite naslednje:

1. Izberite Nastavitve -> Videz -> Nastavitev prikaza z menija Urejanje .
2. S seznama na levi strani izberite Izmenjava; prikazale se bodo nastavitve za številčne in simetrične znake. Spremembe se bodo takoj odrazile v aktivni seji.
   Opomba:
   Številčna izmenjava je na voljo le za seje 3270. Te funkcije ni mogoče izbrati, če uporabljate seje iSeries, eServer i5 ali System i5.

Hebrejsko delovno postajo nastavite takole:

1. Izberite Konfiguriraj s padajočega menija Komunikacije in nato kliknite Parametri seje, da prikažete okno Prilagajanje komunikacij.
2. Izberite za kodno stran gostitelja Hebrejščina 424 (Bulletin Code) ali Hebrejščina 803 (Old Code).
3. V oknu Parametri seje kliknite Potrdi.
4. V oknu Prilagajanje komunikacij kliknite Potrdi.
5. Izberite Tipkovnica s padajočega menija Urejanje -> Nastavitve. Za postavitev tipkovnice izberite Hebrejščina (Bulletin Code) ali Hebrejščina (Old Code).
6. Z menija Urejanje-> Nastavitve izberite Prenos.
7. Na jezičku Urejanje izberite na seznamu Kodna stran PC 862, 916 ali 1255.
8. Izberite API s padajočega menija Urejanje -> Nastavitve.
9. Označite potrditveno polje DDE/EHLLAPI, nato izberite 862, 916 ali 1255 za kodno stran PC-ja.
10. Izberite Pisava s padajočega menija Urejanje -> Nastavitve -> Videz.
11. Izberite HEB3270 na seznamu Samodejno spreminjanje velikosti ali izberite ustrezno velikost pisave v izbiri pisave Nespremenljiva velikost.
12. Na padajočem meniju Datoteka izberite Nastavitev strani.
13. Na jezičku Besedilo izberite tiskalniško pisavo (Courier Heb).

#### Orientacija tiskanja od desne proti levi (RTL)

Za seje arabskega tiskalnika 3270 (kodna stran 420) lahko datoteko natisnete v orientaciji RTL. Orientacijo od desne proti levi izberete v pogovornem oknu Nastavitev tiskalnika. Nato lahko izberete možnosti za simetrično ali številsko izmenjavo.

#### Nastavitev strani za arabsko tiskanje

##### Uporaba gonilnika tiskalnika Windows

Za seje tiskalnika 5250 kliknite jeziček Zahtevnejše možnosti v pogovornem oknu Nastavitev strani. Nastavite Kodno stran pisave tiskalnika na 1008.

Za seje 3270 kliknite jeziček Besedilo v pogovornem oknu Nastavitev strani. Nastavite pisavo na arabsko tipkanje.

##### Uporaba datotek PDT (Printer Definition Table)

Za seje tiskalnika 5250 kliknite jeziček Zahtevnejše možnosti v pogovornem oknu Nastavitev strani. Nastavite Kodno stran pisave tiskalnika na 864.

##### Uporaba pretvorbe za tiskanje na gostitelju (samo 5250)

Za seje tiskalnika 5250 kliknite jeziček Zahtevnejše možnosti v pogovornem oknu Nastavitev strani. Nastavite Kodno stran pisave tiskalnika na 864.

#### Razširitev Lam-Alef

Motor postavitve dvosmernih jezikov pretvarja med vizualno in implicitno predstavitvijo arabskih znakov. Vezava Lam-Alef je v vizualni predstavitvi razširjena v znaka <Lam> in <Alef> v implicitni predstavitvi. Če ni dovolj prostora na koncu arabskega besedila (na začetku angleškega polja), v katerega je mogoče razširiti Lam-Alef, se znaki na koncu arabskega polja izgubijo in zamenjajo s krmilnim znakom <SUB>.

Da bi zagotovil zadostno število presledkov na začetku polja, Personal Communications zaščiti en presledek za vsak znak <Lam-Alef>. Če poskušate vnesti znak v zaščiteni prostor, se prikaže sporočilo o napaki.

V naslednjem zgledu bo imel vnos enega znaka <Lam-Alef> na začetku arabskega polja za posledico zaščito enega presledka na začetku angleškega polja.

Položaj | 1 | 2 | 3 | 4 | 6
Znak | Ni dovoljeno (zaščiteno) | odprto | odprto | odprto | `<Lam-Alef>`

V tem zgledu sta bila vnesena dva znaka <Lam-Alef>, tako da Personal Communications zaščiti dva presledka na koncu arabskega polja.

Položaj | 1 | 2 | 3 | 4 | 5
Znak | Ni dovoljeno (zaščiteno) | Ni dovoljeno (zaščiteno) | odprto | `<Lam-Alef>` | `<Lam-Alef>`

Opombe:

1. Če v polju ni na voljo več nobenega nezaščitenega presledka in poskušate vnesti dodatne znake, boste prejeli sporočilo o napaki in tipkovnica bo zaklenjena. Kliknite Nastavi na novo, da odklenete tipkovnico.
2. Za funkciji lepljenja in brisanja: Če najbolj levi presledek v polju (položaj 1 v zgornjih zgledih) ni prazen, ko vnesete znak <Lam-Alef>, znaka <Lam-Alef> ne boste mogli vnesti in Personal Communications bo vrnil sporočilo o napaki o neveljavni tipki.
3. Ta razširitvena možnost ni podprta v Windows Terminal Server.

To možnost zaščite razširitve lahko omogočite na meniju Urejanje -> Nastavitve -> Videz -> Nastavitev prikaza.

#### Prenos datotek

Za arabščino sta za prenos datotek med PC-jem in gostiteljem na voljo kodni strani PC 864 (IBM-ova arabska kodna stran PC) in 1256 (Microsoft Windows-ova arabščina).

Za hebrejščino so pri prenosu datotek med PC-jem in gostiteljem na voljo kodne strani 862 (IBM-ova hebrejska kodna stran PC), 916 (hebrejska kodna stran, ki ustreza ISO) in 1255 (Microsoft Windows-ova hebrejščina).

Opomba:
Če pri nalaganju datoteke PC-ja na gostitelja podate dolžino zapisa, ki je manjša od dolžine vrstice PC-ja, so lahko vrstice nepravilno prepisane na gostitelju. Če se želite izogniti tej težavi, naložite datoteko PC z dolžino zapisa, večjo od največje dolžine vrstice PC-ja. Za razdeljevanje vrstic lahko nato uporabite urejevalnik gostitelja (kot je XEDIT).

Parametre za prenos datotek lahko nastavite na naslednji način:

1. V oknu seje kliknite Urejanje -> Nastavitve -> Prenos.
2. Kliknite jeziček Splošno.
3. Kliknite Možnosti Bidi.

   Spremenite lahko naslednje možnosti.

   - Za Orientacijo datoteke gostitelja od desne proti levi izberite Od desne proti levi. Za orientacijo datoteke gostitelja od leve proti desni izberite Od leve proti desni.
   - Za Orientacijo datoteke PC-ja od desne proti levi izberite Od desne proti levi. Za orientacijo datoteke PC-ja od leve proti desni izberite Od leve proti desni.
   - Če prenašate datoteko med gostiteljem in PC-jem z uporabo kodne strani PC-ja 1255 ali 1256, lahko izberete vizualni tip datoteke PC-ja, da prenesete datoteko v vizualnem načinu. V nasprotnem primeru lahko z možnostjo Implicitno datoteko prenesete v logičnem načinu. Implicitni način je privzeta nastavitev.
   - Če pošiljate arabske datoteke gostitelju izberite možnost Stiskanje Lam-Alef. Pri sprejemanju arabske datoteke z gostitelja izberite možnost Razširitev Lam-Alef.
   - Uporabite Simetrično izmenjavo za ponastavitev izmenjljivih znakov. Tako bosta na primer v nizu od desne proti levi znaka ( in ) obrnjena.
   - Z možnostjo Krožno onemogočite obračanje števil, če so pred njimi arabski znaki.
   - Za možnost Številska oblika izberite ustrezno obliko: Nominalna, Narodna ali Kontekstna.

Opomba:
Če izvajate možnost Pošlji datoteko ali Sprejmi datoteko na zaslonu RTL, onemogočite številsko in simetrično izmenjavo. To naredite tako, da kliknete Urejanje -> Nastavitve -> Nastavitev zaslona. V izbiri Izmenjava nastavite možnosti Simetrična izmenjava in Številska izmenjava na Ne.

#### Prenos podatkov za arabščino

Če prenašate podatke SQL med PC-jem in sistemom iSeries, eServer i5 ali System i5, so vam na voljo kodne strani PC 864 (IBM Arabic) in 1256 (Microsoft Windows Arabic). Za prenos podatkov naredite naslednje:

1. Izberite Nastavitve -> Prenos z menija Urejanje.
2. Izberite jeziček Prevajalne tabele.
3. Izberite Uporabniško definirana.
4. Izberite Kodna stran gostitelja : 420 Arabsko govoreči.
5. Izberite Kodna stran PC-ja: 864 ali 1256.

   Če izberete kodno stran 1256, morate nastaviti parameter za orientacijo gostiteljske datoteke, kot je opisano za prenos datotek.

Za dvosmerne seje so privzete kodne strani gostitelja in PC-ja odvisne od državnih nastavitev sistema Windows. Za hebrejski sistem Windows je kodna stran gostitelja 424 in kodna stran PC-ja je 1255. Za arabski sistem Windows je kodna stran gostitelja 420 in kodna stran PC-ja je 1256. Vrednosti lahko spremenite ročno.

#### Indikatorji OIA za arabščino

V seji gostitelja se spodnja vrstica zaslona imenuje informacijsko področje operaterja (OIA). Ta vrstica je vedno prikazana od leve proti desni. V arabskem okolju so uporabljeni naslednji simboli:

- Indikator jezika
  - Izolirani EIN
    Trenutni jezik, arabščina
  - E : trenutni jezik, angleščina
- Smer zaslona
  - S> : smer zaslona od leve proti desni
  - <S : Smer zaslona od desne proti levi
- Smer tipkanja
  - => : smer od leve proti desni
  - <= : Od desne proti levi
  - : Usmeritev potiskanja od leve proti desni (samo 3270)
  - : Smer potiskanja od desne proti levi (samo 3270)
- Aktivna funkcija Samodejen zasuk polja (samo za 3270)
  - <->
- Samodejen zasuk polja za števila (samo za 3270)
  - N
- Indikator aktivnosti samodejnega potiskanja (samo za 3270)
  - P
- Način oblikovanja arabskih znakov
  - Znak Alef-Madda
    kaže način CSD
  - Izolirani GHEIN
    kaže način oblikovanja Osnovno/izolirano
  - Začetni GHEIN
    kaže začetni način oblikovanja (samo 3270)
  - Sredinski GHEIN
    kaže sredinski način oblikovanja (samo 3270)
  - Končni GHEIN
    kaže končni način oblikovanja (samo 3270)

#### Indikatorji OIA za hebrejščino

Če delate v načinu gostitelja, spodnja vrstica zaslona postane informacijsko področje operaterja (OIA). Ta vrstica je vedno prikazana od leve proti desni. Za delo v hebrejskem okolju so na voljo naslednji simboli:

- Indikator jezika
  - H : Trenutni jezik je hebrejščina
  - E : Trenutni jezik je angleščina
- Smer zaslona
  - S> : smer zaslona od leve proti desni
  - <S : Smer zaslona od desne proti levi
- Smer tipkanja
  - => : smer od leve proti desni
  - <= : Od desne proti levi
  - #>: smer potiskanja od leve proti desni (samo za 3270)
  - <#: smer potiskanja od desne proti levi (samo za 3270)
- Aktivna funkcija Samodejen zasuk polja - dvosmerna puščica
  - <-->
- Samodejen zasuk polja za števila
  - N
- Indikator aktivnosti samodejnega potiskanja
  - P

### Konfiguriranje emulacije VT za arabščino ali hebrejščino

Arabsko ali hebrejsko delovno postajo nastavite za emulacijo VT takole:

1. Na padajočem meniju Komunikacije izberite Konfiguriraj.
2. Za tip gostitelja izberite ASCII.
3. Kliknite gumb Parametri seje.
4. Izberite tip kodne strani gostitelja Narodna.
5. Izberite kodno stran gostitelja.
   - Če izdelujete konfiguracijo za arabščino, izberite Arabski ASMO 708 za 8-bitno kodno stran ali Arabski ASMO 449 za 7-bitno kodno stran.
   - Če izdelujete konfiguracijo za hebrejščino, izberite hebrejski ISO ali hebrejski NRCS.
6. Kliknite gumb Zahtevnejše.
7. Kliknite gumb Možnosti Bidi.
8. V pogovornem oknu Zahtevnejši gostitelj Bidi ASCII nastavite možnosti za dvosmerne jezike.
   - Če izdelujete konfiguracijo za arabščino, naredite naslednje:
     - Izberite Oblika številke.
     - Za Način Bidi izberite Vključen ali Izključen.
   - Če izdelujete konfiguracijo za hebrejščino, naredite naslednje:
     - Izberite Tip besedila zaslona.
     - Izberite Smer utripalke (samo za vizualne hebrejske seje).
9. Zaprite odprta pogovorna okna, tako da kliknete Potrdi v vsakem oknu.
10. Pisavo izberete tako, da odprete padajoči meni Urejanje in izberete Nastavitve -> Videz -> Pisava.
11. Izberite Pisava.
    - Če izvajate konfiguracijo za hebrejščino, izberite HEB3270.
    - Če izvajate konfiguracijo za arabščino, izberite AVT3270.

#### Prenos datotek

Med prenosom datotek se zgodi samodejna pretvorba kodne strani. Vendar to velja samo za 8-bitne kodne strani.

Za arabske delovne postaje se izvaja pretvorba iz arabščine ASMO 708 v 1256 pri pošiljanju. Pretvorba kodne strani se obrne pri sprejemanju.

Za hebrejske delovne postaje se izvaja pretvorba iz hebrejščine ISO v 1255 pri pošiljanju. Pretvorba kodne strani se obrne pri sprejemanju.

#### Prekopiraj/Prilepi

Med operacijami kopiranja in lepljenja pride do samodejne pretvorbe kodne strani. Za arabščino se izvaja pretvorba iz trenutne kodne strani gostitelja v 1256 in obratno. Za hebrejščino se izvaja pretvorba iz trenutne kodne strani gostitelja v 1255 in obratno.

#### Tiskanje zaslona

Zaslon v arabski ali hebrejski seji natisnete takole:

1. Na meniju Datoteka kliknite Nastavitev strani.
2. Za arabsko sejo izberite pisavo Typing Arabic VT. Za hebrejsko sejo izberite pisavo Courier Heb.

#### Indikatorji arabskega OIA za VT

V arabskem okolju so uporabljeni naslednji simboli OIA:

- Indikator jezika
  - AIN (arabski znak): trenutni jezik je arabščina
  - E : Trenutni jezik je angleščina
- Smer zaslona
  - S> : smer zaslona od leve proti desni
  - <S : Smer zaslona od desne proti levi
- Naslov stolpca
  - CH : naslov stolpca je vključen

#### Indikatorji hebrejskega OIA za VT

V hebrejskem okolju so uporabljeni naslednji simboli OIA:

- Indikator jezika
  - H : Trenutni jezik je hebrejščina
  - E : Trenutni jezik je angleščina
- Smer zaslona
  - S> : smer zaslona od leve proti desni
  - <S : Smer zaslona od desne proti levi
- Način besedilnega tipa
  - I : logičen/impliciten način besedila
  - V : vizualen način besedila
- Smer utripalke
  - => : smer od leve proti desni
  - <= : Od desne proti levi

#### Spreminjanje zahtevnejših možnosti dvosmernega prikaza

Zahtevnejše dvosmerne možnosti ASCII za hebrejske seje nastavite takole:

1. Izberite ustrezno hebrejsko narodno kodno stran gostitelja. V oknu Parametri seje - gostitelj kliknite gumb Zahtevnejše.
2. V oknu Prilagajanje komunikacij - Zahtevnejši gostitelj ASCII kliknite gumb Možnosti BiDi.
3. Za tip besedila prikaza izberite Logičen ali Vizualen.
   - Za logične hebrejske seje izberite možnost Pametno urejanje, nato pa Omogoči ali Onemogoči. Za omogočeno možnost Pametno urejanje izberite možnost Prikaži lastnosti besedila, nato pa Da ali Ne.
   - Za vizualne hebrejske seje izberite smer utripalke od leve proti desni ali od desne proti levi.

Zahtevnejše dvosmerne možnosti ASCII za arabske seje nastavite takole:

1. Izberite ustrezno arabsko državno kodno stran gostitelja. V oknu Parametri seje - gostitelj kliknite gumb Zahtevnejše.
2. V oknu Prilagajanje komunikacij - Zahtevnejši gostitelj ASCII kliknite gumb Možnosti BiDi.
3. Izberite Številska oblika, nato pa Kontekstna, Nominalna ali Narodna.
4. Izberite Dvosmerni način, nato pa Vključen ali Izključen.
5. Izberite možnost Pametno urejanje, nato pa Omogoči ali Onemogoči. Za omogočeno možnost Pametno urejanje izberite možnost Prikaži lastnosti besedila, nato pa Da ali Ne.