# Gyors kezdetek

# Üdvözli a Personal Communications

A Personal Communications a hálózat képességeinek kihasználásával a munkaállomásra integrálja a személyes hálózatok erejét, mellyel széles körű lehetőségeket biztosít a helyi (LAN) és távoli (WAN) hálózati környezetekbe csatlakozáshoz. Akár gazdagép terminálemulációról, akár ügyfél/kiszolgáló alkalmazásokról, akár csatlakozási lehetőségekről van szó, a Personal Communications erőteljes kommunikációs, hálózatkezelési és adminisztrációs szolgáltatásokat biztosít.

A Personal Communications teljes funkciós emulátor. A gazdagép terminál emuláción kívül a következő hasznos szolgáltatásokat nyújtja:

- Fájlátvitel
- Dinamikus konfigurálás
- Könnyen használható grafikus felület
- Emulátor API-k, például EHLLAPI, HACL és PCSAPI. Az EHLLAPI például olyan automatizált operátori alkalmazásokhoz használható, amelyek beavatkozás nélkül olvassák le a gazdaképernyőket, és viszik be a megfelelő billentyűleütéseket. További részleteket az Emulátor programozás és Host Access Class Library című kiadványokban talál.

A Personal Communications az IBM gazdagép integrációs portfóliójának egy kulcs ügyfele LAN és WAN hálózatokhoz, a távoli hozzáféréshez és a kapcsolatkezeléshez. A Personal Communications hozzáférést biztosít a középkategóriás kiszolgálókon illetve a vállalati kiszolgálókon található alkalmazásokhoz és adatokhoz. Ezenkívül optimális platformot biztosít a gazdagépen található adatok és alkalmazások hagyományos eléréséhez. A Personal Communications új eszközei segítséget nyújtanak a hagyományos üzlet e-business üzletté alakításához.

A Personal Communications Enterprise Extender szolgáltatásával fenntarthatja az SNA LU6.2/CPIC/APPC alkalmazások integritását IP hálózat felett. Ezt a szolgáltatást csak az IBM biztosítja a munkaasztalon és a kommunikációs kiszolgálókon, amelyek egyébként átjárót biztosítanak az SNA környezethez. Ez az egyetlen megoldás az SNA alkalmazások IP hálózat feletti átvitelére.

Az Enterprise Extender lehetővé teszi az SNA alkalmazások és adatok kiterjesztését az IP hálózatokra és IP kapcsolattal rendelkező ügyfelekre, így biztosítva számukra az SNA felhasználóknak rendelkezésére álló megbízhatósági, méretezhetőségi és felügyelhetőségi szintet. A Personal Communications támogatja az Enterprise Extender (EE) DLC-t.

A Personal Communications többféle SNA alapú ügyfél alkalmazásprogram illesztőt (API) is támogat. Ennek segítségével olyan alkalmazások hozhatók létre, amelyek a Personal Communications által biztosított LU 6.2 alapú egyenrangú ügyfél API funkciókat használnak. Ezen API-k lehetővé teszik az információk egyidejű elérését és feldolgozását az egyenrangú munkaállomásokon.

A Personal Communications végponti csomópontként támogatja az Advanced Peer-to-Peer Networking (APPN) hálózatokat és ehhez fejlett hálózati szolgáltatásokat, például nagy teljesítményű útvonalkezelést és függő LU kérőt (DLUR) kínál.

A Personal Communications AnyNet TCP/IP feletti SNA szolgáltatása lehetővé teszi az emulátor és az ügyfél/kiszolgáló SNA alkalmazások működtetését TCP/IP környezetben.

## A Personal Communications 5.9 változatának újdonságai

A Personal Communications 5.9 változata a Personal Communications népszerű 5.8 változatán alapul. Ha már ismeri a Personal Communications 5.8 változatát, lehet, hogy a következő újdonságok és javítások mégis érdeklik.

Emulátor szekció bővítések

  Windows x64 platform támogatás
    A Personal Communications 5.9 változata nem-SNA platform támogatás biztosít a Windows XP Professional x64 Edition valamint a Windows Server 2003 Standard x64 Edition és Enterprise x64 Edition operációs rendszerekhez.

  Oldal fejléc és lábléc
    A képernyőnyomtatás és a képernyőnyomtatás gyűjtemény feladatokkal kinyomtatott oldalakhoz fejlécet vagy láblécet adhat meg.

    A szolgáltatásról részletes információkat a Emulátor felhasználói kézikönyv tartalmaz.

  Windows nyomtató illesztőprogram a virtuális terminál gazda nyomtatáshoz
    A virtuális terminál gazda nyomtatásaihoz használhatja a Windows nyomtató illesztőprogramját. Ez a szolgáltatás a PDT nyomtatási képesség kibővítése.

  Párhuzamos IPv4 és IPv6 kapcsolatok EEDLC használata esetén
    EEDLC használata esetén megadhatja az IPv4 és az IPv6 kapcsolatok párhuzamos futtatását.

  Házirend bővítések a szekciónézet módosításához
    A Windows csoport házirendjének módosításával elrejtheti a szekcióablak eszköztárát, menüsorát és a kibővített OIA-t.

    A Nézet házirend módosításáról az Adminisztrátori kézikönyvben talál további információkat.

  Házirend bővítések a szekcióablak kezelésének korlátozásához
    A Windows csoport házirendjének szerkesztésével korlátozhatja a felhasználókat a szekcióablakok teljes méretűre vagy kis méretűre állításában illetve bezárásában.

    A Végrehajtási házirend módosításáról az Adminisztrátori kézikönyvben talál további információkat.

  Nyomtatási feladatok összegyűjtése az 5250 nyomtatószekcióknál
    Ez a szolgáltatás lehetővé teszi a nyomtatási feladatok összegyűjtését, és egyetlen feladatként vagy csoportként való kinyomtatását. Az ehhez a szolgáltatáshoz társított funkciók hozzárendelhetők a billentyűzethez, az előugró billentyűblokkhoz, az egérgombhoz vagy az eszköztár gombokhoz.

    A szolgáltatásról részletes információkat a Emulátor felhasználói kézikönyv tartalmaz.

  Bővített nyomkövetési pufferek
    További CSTrace pufferek állnak rendelkezésre, így minden nyomkövetési rekord elfogásra kerül nagy nyomkövetési terheléskor.

  Legjobb illeszkedés az Oldalbeállításban
    Megadhatja a Legjobb illeszkedésnek megfelelő méretezést az Oldalbeállítás párbeszédablak egyik jelölőnégyzetével. Ez a szolgáltatás csak az alábbi szekcióknál áll rendelkezésre:
    - 3270 képernyő és nyomtató
    - Virtuális terminál, beleértve a Nyomtatóvezérlő módot

    A szolgáltatásról részletes információkat a Emulátor felhasználói kézikönyv tartalmaz.

Biztonsági és hitelesítési továbbfejlesztések

  Kerberos alapú bejelentkezés automatizálás
    Az 5250 képernyőszekcióknál ez a szolgáltatás automatikus bejelentkezést biztosít a gazdagépekre a bejelentkezett felhasználó hitelesítési adatainak felhasználásával. Az Adatátviteli segédprogramnál a Kerberos hitelesítéssel kihagyhatja a bejelentkezési lépést.

    A szolgáltatásról részletes információkat a Adminisztrátori kézikönyv tartalmaz.

  Telnet által egyeztetett biztonság
    A TLS biztonságot a Telnet egyeztetési folyamat részeként egyeztetni lehet a gazda és a Personal Communications között.

    A szolgáltatásról részletes információkat az Adminisztrátori kézikönyv tartalmaz.

Támogatási és adminisztrációs továbbfejlesztések

  IBM Support Assistant
    Az IBM Support Assistant lehetővé teszi a szoftverproblémák gyors megoldását. A Support Assistant az alábbi összetevőkből áll:
    - Keresés

      Lehetővé teszi a szoftver információs adatbázis keresését.

    - Szerviz

      Azokat a felhasználókat segíti, akik PMR elküldésével biztosítanak hozzáférést az Elektronikus szervizkérés webhelyhez.

    - Támogatási hivatkozások

      IBM hivatkozások egyesített listája, márkák és termékek szerint csoportosítva.

    A gyorssegélyszolgálat személyzete és a Personal Communications adminisztrátorai a Support Assistant telepítésével jobb támogatást biztosíthatnak a végfelhasználók számára. A Support Assistant a következő címről tölthető le:
    http://www.ibm.com/software/support/isa/index.html

  ITLM képesség
    Ez a szolgáltatás az IBM Tivoli License Manager használatával lehetővé teszi a Personal Communications telepítésének és használatának felismerését.

## Personal Communications program ikonok

A Personal Communications telepítése után a főbb funkciók ikonként jelennek meg. Az ikonok az IBM Personal Communications programcsoport almappáiba vannak csoportosítva.

A következőkben minden funkcióról rövid magyarázatot olvashat:

Szekciók indítása vagy beállítása
  Ezzel az ikonnal jelenítheti meg a Szekciókezelőt. Ezzel a párbeszédablakkal indíthatja és konfigurálhatja a szekciókat. Konfigurálás közben megadhatja a szekciótípust, a képernyőméretet, az LU számot, a grafikai támogatást, a kommunikációs összeköttetés típusát és annak paramétereit, valamint egyéb információkat. Ezeket az információkat elmentheti egy munkaállomás profilban. A mentés után a szekció az ikonjára kattintással indítható. A jogosult felhasználók új kötegelt fájlokat is létrehozhatnak a párbeszédablakban.

SNA csomópont konfigurálása
  Ezzel az ikonnal egy SNA csomópont és a hozzá tartozó erőforrások konfigurálását vagy a részletes konfigurálási paraméterek módosítását tudja végrehajtani. Bár a legtöbb emulátorszekció a segédprogram nélkül is konfigurálható, az ügyfél-kiszolgáló és az egyenrangú kommunikáció engedélyezéséhez létre kell hoznia egy SNA csomópont konfigurációt. Aktív szekcióból is futtatható. Kattintson a Műveletek -> Indítás -> SNA csomópont beállítása menüpontokra.

### Adminisztrációs és hibafelderítési segédeszközök

Igazolás áttelepítés
  Ezzel az ikonnal viheti át a biztonsági igazolásokat a GSKit alól a Microsoft CryptoAPI (MSCAPI) tárolójába. A szekció biztonság engedélyezéséről és használatáról az Adminisztrátori kézikönyv című kiadványban olvashat bővebben.

SNA érzékelési adatok megjelenítése
  Ezt az ikont az SNA érzékelési adatok és a hozzájuk tartozó magyarázatok megjelenítésére használhatja. Az érzékelési adatok a belső SNA folyamokban, hibanaplókban, hibaüzenetekben és nyomkövetésekben található SNA hibainformációk. Bizonyos Personal Communications hibaüzenetek érzékelési adatokat is tartalmaznak.

Információkötegelő
  Ezt az ikont rendszerfájlok és adott nyomkövetési, valamint naplófájlok gyűjtésére, ezen kívül pedig a rendszerleíró adatbázis információinak gyűjtésére is használhatja, mint például a számítógépre telepített, illetve azon futó szoftverek. Aktív szekcióból is futtatható a Műveletek -> Indítás -> Információkötegelő menüpontokra kattintva.

Internet szolgáltatás
  Ezzel az ikonnal az Információkötegelő által összegyűjtött rendszer- és diagnosztikai adatokat küldheti el egy FTP kiszolgálóra. Aktív szekcióból is futtatható. Kattintson a Műveletek -> Indítás -> Internet szolgáltatás menüpontokra.

Naplómegjelenítő
  Ezt az ikont a Personal Communications üzenet- és nyomkövetési naplóinak megtekintésére, összefésülésére és rendezésére használhatja. A Personal Communications naplózza az inicializálás és a működés során bekövetkezett hibákat és információs üzeneteket. Aktív szekcióból a Műveletek -> Indítás -> Naplómegjelenítő menüpontok kiválasztásával futtatható.

Áttérési segédprogram
  Ezzel az ikonnal veheti át a Personal Communications 5.9 változatának felhasználói és rendszerfájljait, illetve munkaasztal ikonjait.

Termékfrissítési eszköz
  Ezzel az ikonnal érheti el a WebUpdate szolgáltatást, és keresheti meg az új Hiteles programelemzési jelentéseket (APAR) és hivatalos frissítéseket.

SNA csomópont konfiguráció ellenőrzése
  Ezzel az ikonnal ellenőrizheti az SNA csomópont konfigurációs adatain manuálisan végrehajtott ASCII szerkesztés módosításainak érvényességét.

SNA csomóponti műveletek
  Ezzel az ikonnal különféle SNA csomóponti műveletek hajthatók végre, például erőforrások indítása vagy leállítása, illetve az erőforrások információinak megjelenítése. Aktív szekcióból is futtatható. Kattintson a Műveletek -> Indítás -> SNA csomópont műveletek menüpontokra.

Nyomkövetési szolgáltatás
  Ezzel az ikonnal kapcsolhatja be és ki a nyomkövetési funkciókat, illetve mentheti el a munkaállomás és más gazdarendszerek között folyó kommunikációs protokollinformációkat. A nyomkövetéseket a kommunikációs problémák megoldására használhatja. Aktív szekcióból a Műveletek -> Indítás -> Nyomkövetési szolgáltatás menüpontok kiválasztásával futtatható.

### Segédprogramok

Az APING és az AFTP segédprogramok kizárólag angol nyelven érhetők el.

Megjegyzés
`A programok önmagukban, bármiféle kifejezett vagy vélelmezett garancia vállalása nélkül kerülnek biztosításra, ideértve, de nem kizárólag a kereskedelmi értékesíthetőségre és az adott célra való alkalmasságra vonatkozó vélelmezett garanciákat is.`

iSeries kapcsolati konfiguráció
  Ezzel az ikonnal adhatja meg a kapcsolatokat azokhoz az iSeries, az eServer i5 vagy a System i5 gépekhez, amelyek az adatátviteli funkciókat fogják használni.

Igazoláskezelés
  Ezzel az ikonnal engedélyezheti a kiszolgáló és ügyfél közötti Védett socket réteg (SSL) kommunikációt. A segédprogram használatáról az Adminisztrátori kézikönyv című kiadványban talál részletes információkat.

Kapcsolat ellenőrzése (APING)
  Ezzel a minta CPI-C programmal ellenőrizheti a hálózati kapcsolatokat. Az APING segítségével hálózati kapcsolatokat hozhat létre, hibákat diagnosztizálhat, és egyszerű teljesítményméréseket hajthat végre. Az APING adatcsomagokat cserél a társ számítógéppel, és méri az adatátvitel időtartamát.

CM Mouse
  Ezzel az ikonnal tetszőleges gazdagép billentyűlenyomás sorozatot - beleértve a PF billentyűket és a különleges emulátorbillentyűket - rendelhet hozzá az egérgombokhoz. Ezenkívül a gazdagép programok megváltoztatása nélkül készíthet a gazdagép alkalmazások vezérlésére szolgáló előugró menüket.
  Megjegyzés:
    A CM Mouse egy mintaalkalmazás, amely segédprogramként is használható. Csak angol változata van, és csak SBCS rendszereken fut.

    Ezt a segédprogramot a Egyéni telepítéssel lehet telepíteni. További információkat a CD-ROM telepítési útmutató című kiadványban talál.

CM Mouse konfigurálása
  Ezzel az ikonnal állítható be a CM Mouse parancsfájlkészítő segédprogram.

Makró átalakítása
  Ezzel az ikonnal alakíthatja át a meglévő Personal Communications makrókat XML vagy VBScript fájllá.

Adatátvitel (csak iSeries)
  Ennek az ikonnak a segítségével végezhet adatátvitelt a munkaállomás és egy iSeries, az eServer i5 vagy a System i5 adatbázis között.

Adatbázis hozzáférés
  Ezzel az ikonnal az Adatbázis-hozzáférés segédprogramot indíthatja el, amelynek segítségével adatokat olvashat be egy adatbázisból, például SQL kiszolgálóról, Microsoft Excel, Lotus 1-2-3, vagy dBASE adatbázisból (a Microsoft ODBC szabványok 1-es szintjének megfelelően). A visszakeresett adatokat ezután átadhatja az Excelnek, a Lotus 1-2-3-nak és az egyéb alkalmazásoknak.

DOS EHLLAPI
  Ezzel az ikonnal engedélyezheti vagy tilthatja le a 32 bites Personal Communications emulátorral kommunikáló DOS alapú EHLLAPI programokat.

Menüsor testreszabása
  Ezzel az ikonnal szabhatja testre a szekcióablak menüsorát.

Többszörös szekciók
  Ezzel az ikonnal hozhat létre olyan kötegelt fájlokat (.BCH), amelyek több emulátor szekciót (munkaállomás profilt) vagy támogatott Windows programot határozhatnak meg, és indíthatnak el. Minden egyes parancsfájlhoz létrehozhat egy ikont, amelyre duplán kattintva egyszerűen indíthatja el a programokat.

Fájlátvitel (AFTP)
  Ez a program szöveges és bináris fájlok gyors és hatékony átvitelét biztosítja.

Felhasználói beállítások
  Ezzel az ikonnal állíthatja be vagy módosíthatja a felhasználói beállításokat, így a felhasználói felület nyelvét.

ZipPrint (csak 3270)
  Ezt az ikont a ZipPrint program elindításához használhatja. A ZipPrint gazdarendszer-fájlok és -képernyők, PROFS vagy OfficeVision jegyzetek, naptárak és dokumentumok, CMS fájlok és XEDIT munkaterületek nyomtatását teszi lehetővé. Elindítása után a ZipPrint hozzáad egy menüt a szekcióablak menüsorához.

## Personal Communications szekciók

A Personal Communications által biztosított szekciók olyan logikai kapcsolatok, amelyek lehetővé teszik a munkaállomás és a különféle gazdarendszerek kommunikációját. A következő szekciótípus áll rendelkezésre:

Képernyőszekció
  A munkaállomást a gazdarendszerhez kapcsolt terminál monitorjaként használhatja.
Nyomtatószekció
  A munkaállomás nyomtatóját gazdarendszer-nyomtatóként használhatja.
Ügyfél/kiszolgáló szekció
  Olyan, CPI-C és APPC (LU 6.2) funkciókat használó kapcsolatokat hozhat létre, amelyek lehetővé teszik az egyenrangú munkaállomások közötti kommunikációt.

## Personal Communications kapcsolatok

A Personal Communications többféle kapcsolati lehetőséget is biztosít az alábbi gazdarendszerekhez. Az emulátorszekció konfigurálásának kezdetén a következő ikonokkal fog találkozni:

zSeries

iSeries

ASCII

S/3X

### zSeries emulátor kapcsolatok

táblázat 1. zSeries emulátorkapcsolat ikonok

Illesztő | Összeköttetés
--- | ---
LAN |

  IEEE 802.2 feletti LAN
  Communications Server for Windows terméken keresztüli 3270
  Telnet3270
  iSeries rendszeren keresztüli 3270 (átjelentkezés)
  LAN feletti APPC 3270
  FMI feletti Microsoft SNA ügyfél
  Microsoft SNA ügyfél (LUA illesztő segítségével)
  Microsoft SNA ügyfél (APPC illesztővel)
  Függő LU kérelmező (DLUR)
  3174 partner kommunikáció
  Telnet feletti VT (TCP/IP)

KOAX |

  SNA elosztott funkciójú terminál
  Nem-SNA elosztott funkciójú terminál

Soros port |

  Aszinkron feletti SNA
  IBM Global Network (Japánban nem)
  Home3270
  IBM Global Network - Aszinkron feletti SNA
  Függő LU kérelmező (DLUR)
    Aszinkron feletti SNA
    Hayes AutoSync
  Hayes AutoSync
  APPC 3270 a következők felett:
    Aszinkron feletti SNA
    Hayes AutoSync
  Aszinkron feletti VT
  Telnet 3270
  Telnet feletti VT (TCP/IP)
  X.25 Hayes AutoSync
  Hayes AutoSync feletti X.25 DLUR
  Hayes AutoSync feletti X.25 APPC 3270

5250 |

  iSeries rendszeren keresztüli 3270
  Függő LU kérelmező (DLUR)

SDLC |

  Szinkron adatkapcsolati vezérlés (SDLC)
  iSeries rendszeren keresztüli 3270 (átjelentkezés)
  SDLC-n keresztüli APPC3270
  Függő LU kérelmező (DLUR)

SNA/IP |

  LU 0, 1, 2, 3
  APPC 3270
  DULR-en keresztüli LU 0,1,2,3

IBM ISA/MCA WAC |

  Szinkron adatkapcsolati vezérlés (SDLC)
  iSeries rendszeren keresztüli 3270 (átjelentkezés)
  SDLC feletti APPC 3270
  Függő LU kérelmező (DLUR)
  X.25 Meghatározott logikai kapcsolati vezérlés
  iSeries rendszeren keresztüli X.25 3270
  X.25 feletti APPC 3270
  X.25 DLUR

API ügyfél |

  Communications Server ügyfél
  Communications Server

IBM-EEDLC |

  DLUR keresztüli LU (0, 1, 2, 3)
  APPC 3270

OEM |

  LU (0, 1, 2, 3)
  iSeries rendszeren keresztüli 3270 (átjelentkezés)
  APPC 3270
  Függő LU kérelmező (DLUR)

### iSeries emulátor kapcsolatok

táblázat 2. iSeries emulátorkapcsolat ikonok

Illesztő | Összeköttetés
--- | ---
LAN |

  IEEE 802.2 feletti LAN
  TCP/IP feletti Telnet5250
  IPX/SPX feletti Telnet5250
  Telnet feletti VT

5250 |

  Twinaxiális adatkapcsolati vezérlés (APPC)
  Twinaxiális adatkapcsolati vezérlés (konzol)

Soros port |

  Aszinkron feletti SNA
  Hayes AutoSync
  Aszinkron feletti SNA (Konzol)
  Aszinkron feletti VT
  Telnet feletti VT
  Telnet 5250
  X.25 Hayes AutoSync

SDLC |

  Szinkron adatkapcsolati vezérlés (SDLC)

SNA/IP |

  5250

IBM ISA/MCA WAC |

  Szinkron adatkapcsolati vezérlés (SDLC) (WAC)
  X.25 Meghatározott logikai kapcsolati vezérlés

IBM-EEDLC |

  5250

OEM |

  APPC 5250

### ASCII emulátor kapcsolatok (csak SBCS)

táblázat 3. ASCII emulátorkapcsolat ikonok

Illesztő | Összeköttetés
--- | ---
LAN |

  Telnet feletti VT (TCP/IP)

Soros port |

  Aszinkron feletti VT
  Telnet feletti VT (TCP/IP)

### S/3X emulátor kapcsolatok

táblázat 4. S/3X emulátorkapcsolat ikonok

Illesztő | Összeköttetés
--- | ---
5250 |

  Twinaxiális adatkapcsolati vezérlés (konzol)

### Ügyfél/kiszolgáló (egyenrangú) kapcsolatok

A Personal Communications APPN végponti csomópont támogatást biztosít a munkaállomások számára, így rugalmasabb kommunikációt biztosítva a hálózat többi rendszerével.

Ha a munkaállomás APPN végponti csomópontnak van beállítva, akkor egy APPN hálózati csomópont kiszolgáló az alábbi címtár és útvonalkezelési szolgáltatásokat biztosítja a munkaállomásnak:

- Köztes szekció útvonalkezelés
- Címtár szolgáltatások
- Topológia és útvonal kiválasztási szolgáltatások

A Personal Communications használatakor többféle számítógéppel és Windows 2000 vagy Windows XP operációs rendszert futtató munkaállomással alakíthat ki ügyfél/kiszolgáló kapcsolatot. Egy másik lehetőség a számítógépek csatlakoztatása a Communications Servert futtató munkaállomásokhoz. A rendelkezésre álló SNA ügyfél/kiszolgáló kapcsolati típusok a következők:

- IEEE 802.2 feletti LAN
- Szinkron adatkapcsolati vezérlés (SDLC)
- Aszinkron feletti SNA
- AnyNet TCP/IP feletti SNA
- Hayes AutoSync
- IBM Global Network - Aszinkron feletti SNA
- Twinaxiális adatkapcsolati vezérlés (APPC)
- X.25
- OEM Deep kártya
- WAC
- Enterprise Extender

### APPN hálózatkezelés

Az Advanced Peer-to-Peer Networking (APPN) az az alárendelt hálózati protokoll, amely továbbítja az APPC forgalmat a hálózat köztes csomópontjain keresztül. Ha például az A program APPC segítségével kommunikál a B programmal, akkor az APPN megkeresi azt a csomópontot, ahol a B program található, és az APPC forgalmat oda irányítja a hálózaton keresztül.

Az APPN több szolgáltatást is tartalmaz, amellyel a hálózat beállítása és karbantartása kevesebb ráfordítást igényel. Ezek a szolgáltatások számos időigényes, bonyolult és sok hibalehetőséget rejtő feladatot automatizálnak. Ha például egy új APPN funkciót használó munkaállomást telepít a hálózaton, akkor a konfigurációs információkat nem kell minden munkaállomáson beállítani, amellyel az kommunikálni fog. Egyszerűen meg kell adni a számítógép nevét és a forgalmat kezelő köztes csomópont címét. A munkaállomás APPC forgalmának továbbításához szükséges további információkat az APPN kezeli.

APPN hálózathoz csatlakozva egyszerűbbé válik a saját hálózat karbantartása, és a többi számítógép is egyszerűbben megtalál mindent a hálózaton.

Az SNA ügyfél/kiszolgáló alapelvekről további információkat az Adminisztrátori kézikönyv című kiadványban talál.

#### APPC

A Továbbfejlesztett programközti kommunikáció (APPC), más néven LU 6.2 egy olyan szoftver, amely nagysebességű kommunikációt tesz lehetővé különböző számítógépeken futó programok között. Ezek a számítógépek lehetnek hordozható gépek, munkaállomások, középkategóriás és gazdagépek is. Az APPC szoftver a legtöbb operációs rendszerhez rendelkezésre áll, akár annak részeként, akár önálló szoftvercsomagként.

Az APPC olyan kommunikációs protokoll, amelynek segítségével a különböző számítógépeken található programok "beszélhetnek" egymással. Az APPC biztosítja a programok és a hálózati hardver és szoftver közötti illesztőt, valamint meghatározza azokat a szabályokat, amelyeket a programok az információcseréhez használnak.

Az APPC illesztőként szolgál az alkalmazásprogramok és a hálózat között. Ha a munkaállomáson található kommunikációs alkalmazások információkat adnak át az APPC szoftvernek, akkor az átveszi, és elküldi egy hálózati illesztőnek (például egy Token ring kártyának). Az információk a hálózaton keresztül eljutnak egy másik számítógéphez, ahol az APPC szoftver a hálózati illesztőn keresztül kapja meg. Az APPC visszaállítja az információkat az eredeti formátumba, és átadja a megfelelő kommunikációs alkalmazásnak.

További információkat az Emulátor felhasználói kézikönyv című kiadványban talál.

#### APPN hálózat

Az APPN hálózatban való részvétel előnyeit a következő két funkción keresztül a Personal Communications munkaállomásai is kihasználhatják:

- Nagy teljesítményű útvonalválasztás
- Függő LU kérelmező

##### Nagy teljesítményű útvonalkezelés (HPR)

A Personal Communications a Token ring és Ethernet kapcsolatokban támogatja a nagyteljesítményű útvonalválasztást (HPR), amely az adattovábbítás teljesítményét és megbízhatóságát növeli. A HPR támogatja a gyors átviteli protokollt. Ennek előnye a hálózati hiányosságokat megkerülő, megszakítás nélküli új útvonalválasztás, a hatékony és szelektív újraátvitel, valamint a végpontok közötti adatintegritás és torlódásvezérlés biztosítása.

##### Függő LU kérelmező (DLUR)

A DLUR lehetővé teszi az APPN hálózatból adódó előnyök kihasználását a függő LU-k (LU 0, 1, 2, 3, és függő LU 6.2) számára. A hálózaton támogatja a dinamikus és többszörös elérési útvonalakat, és szükségtelenné teszi azt a követelményt, amely a függő LU-k (vagy átjáróik) a VTAM gazdagéppel szomszédos elhelyezését írja elő.

A DLUR olyan APPN végponti csomópont vagy hálózati csomópont, amely rendelkezik saját függő LU-kkal, de ezen függő LU-k számára egy függő LU kiszolgálótól (DLUS) kéri a rendszerszolgáltatási vezérlőpontokat (SSCP). A DLUS vezérli az alterület környezetéből az APPN környezetbe végzett átalakítást, lehetővé téve a távoli függő LU-k központi kezelését az APPN hálózat előnyeinek kihasználása mellett.

A Personal Communications a VTAM V4R2 támogatását használja a függő LU-k számára az APPN hálózatok, illetve a kombinált alterület és APPN hálózatok között. A VTAM függő LU kiszolgáló funkciója a függő másodlagos logikai egység (SLU) támogatást egy függő LU kérelmező (DLUR) csomópont és egy függő LU kiszolgáló (DLUS) csomópont között létrehozott LU 6.2 szekció segítségével támogatja.

Az SNA ügyfél/kiszolgáló koncepciót az Emulátor felhasználói kézikönyv írja le részletesen.

### AnyNet

Az A Personal Communications tartalmazza az AnyNet TCP/IP feletti SNA támogatást, amely lehetővé teszi az SNA emulátorok ügyfél/kiszolgáló alkalmazások számára a TCP/IP hálózat feletti kommunikációt. Az AnyNet funkció használatával csökkenteni lehet a telepített hálózati protokollok számát, és a meglévő alkalmazások vagy hardver módosítása nélkül csökkenthető a működés bonyolultsága.

Az AnyNet protokollról további alapinformációkat az Emulátor felhasználói kézikönyv ír le.

Ha az AnyNet kapcsolatok beállításához példákra van szüksége, akkor olvassa el az Adminisztrátori kézikönyv című kiadványt.

### Enterprise Extender (IP feletti HPR)

Az Enterprise Extender lehetővé teszi az SNA alkalmazások és adatok kiterjesztését az IP hálózatokra és IP kapcsolattal rendelkező ügyfelekre, így biztosítva számukra az SNA felhasználóknak rendelkezésére álló megbízhatósági, méretezhetőségi és felügyelhetőségi szintet. Az Enterprise Extender integráció szabványos IP technológiára épül, így nem igényel új hardvert vagy szoftvert az IP gerinchálózatokon.

Az Enterprise Extender a meglévő HPR technológia egyszerű kiterjesztése, amely a következő lehetőségeket biztosítja:

- Nem megszakítható tartalékkapcsolat a munkaasztal és a gazdagép között
- SNA átvitel eredeti IP hálózatokon
- Végpontok közötti hibavédelem
- Végpontok közötti adatpriorálás
- Méretezhető és költséghatékony csatlakozás

## ActiveX/OLE 2.0 támogatás

A Personal Communications szekciói összetett dokumentumok részét is képezhetik. Az összetett dokumentum egyedi egységnek tűnő dokumentum, de valójában több programból származó információkból épül fel. Olyan adatokat is tartalmazhat, amelyek lehetővé teszik a Personal Communications futását egy táblázatkezelő program környezetén belül.

Ha a Personal Communications egy másik program részeke, akkor beágyazott vagy csatolt objektumnak nevezik, a másik programot pedig tárolónak. A Personal Communications az ActiveX/OLE 2.0 kompatíbilis tárolókat támogatja, például Lotus Notes, Lotus WordPro és Microsoft Word. A legtöbb tároló esetén az objektumokat egy menüparanccsal (a Microsoft Wordben például a Beszúrás menü Objektum menüpontjával), vagy a munkaállomás profil megfogásával és a dokumentumba húzásával ágyazhatja be.

Beágyazott objektumként a Personal Communications megváltoztathatja megjelenését, és a tároló program részévé válhat, ha ezt a tároló program engedélyezi. A Personal Communications elindítható úgy is, hogy saját különálló ablakában fut, és saját profiljára és képernyő megjelenítésére támaszkodik.

Beágyazott objektumként a Personal Communications sokféleképpen aktiválható. A Personal Communications megjeleníthető például egy másik programon belül ikonként, és így egy dupla kattintással aktiválható. Másik lehetőség a Personal Communications aktiválására egy parancsfájlon keresztül. Ez lehet Visual Basic vagy LotusScript, de a Personal Communications minden parancsfájl-nyelvet támogat, amelyben megtalálható az ActiveX/OLE automatizálás.

A parancsfájlok lehetővé teszik, hogy a Personal Communications egy automatizálási kérés részeként aktiválódjon. A parancsfájlban például megadható, hogy a tároló objektum minden egyes indításakor automatikusan induljon el a Personal Communications, és a parancsfájl segítségével a gazdagép beviteli képernyőire automatikusan lehet adatokat bevinni.

A Personal Communications szekció akkor ér véget, ha a bezárul a tároló, vagy ha bezárja a Personal Communications ablakot. Ha a Personal Communications csatolt objektumként indult, akkor külön kell bezárni.

## Objektumorientált API

A Personal Communications egy új, nyelvfüggetlen, objektumorientált API-val rendelkezik. A Visual Basic, LotusScript vagy bármely ActiveX/OLE automatizálást támogató parancsfájl-nyelvvel hét objektum használható olyan összetett dokumentumok készítésére, amelyekben a Personal Communications egy másik programba beágyazott objektumként szerepel.

Ha olyan alkalmazások írása iránt érdeklődik, amelyek az ActiveX/OLE 2.0-t támogató programban objektumként tartalmazzák a Personal Communications terméket, akkor lapozza fel az Host Access Class Library (HACL) programozási kézikönyvet. Ez a könyv bemutatja a Personal Communications objektumait és a Personal Communications adatok elérésének módját. Ezenkívül információkat nyújt a Visual Basic és LotusScript parancsfájlokat, valamint a C++ programozási nyelvet használó programozók számára. A Personal Communications CD-n Visual Basic és LotusScript példák is találhatók.

[ Oldal eleje | Előző oldal | Következő oldal | Tartalom | Tárgymutató ]