# Gyors kezdetek

# API ügyfél összeköttetések

## Communications Server támogatás

Ha Communications Server ügyfél segítségével kapcsolódik IBM Communications Server for Windows kiszolgálóhoz, vagy ha Communications Server gépre végez telepítést, akkor a Personal Communications terméket az SNA API ügyfél felület használatára kell beállítani.

Az API ügyfél kezelőfelülete a következő összeköttetéseket teszi lehetővé:

- 3270 emuláció

  WinRUI kezelőfelület feletti LUA - LU 0, 1, 2, 3. Ezáltal lehetővé válik normál képernyő- vagy nyomtatószekciók használata.

- APPC3270

  Ez 3270 képernyőszekciókat (nyomtatószekciót nem) biztosít LU 6.2 kapcsolatok felett.

- 5250 emuláció

  Ez 5250 képernyő- és nyomtatószekciókat biztosít APPC-n keresztül.

Megjegyzés:
  Először telepíteni kell a Communications Server for Windows 5.0 vagy újabb ügyfelet.

A Personal Communications Communications Server for Windows kiszolgáló vagy az API ügyfél fölé telepíthető.

Két felület támogatott:

- Communications Server for Windows

  A Personal Communications terméket elindíthatja egy Communications Serveren, így az a Communications Server protokollvermét használja a gazdagép kapcsolatához.

- Communications Server for Windows ügyfél

  Ügyfél munkaállomások esetén a Communications Server rendelkezik egy ügyféllel, amely a kiszolgálóval kommunikál, és olyan kezelőfelületet nyújt, amelyet a Personal Communications is képes használni. Ezen ügyfél telepítésének még a Personal Communications telepítése előtt meg kell történnie.

Megjegyzés:
  Ha az API ügyfél kezelőfelületet szándékozik használni, akkor nem telepítheti a Personal Communications saját protokollvezérlőjét. Használhatja viszont a nem SNA összeköttetési típusokat, például a HPO-t, a Home3270-et, a TN3270-et, és az IPX/SPX-et.

## Terheléselosztás

A Personal Communications minden ügyfél típus esetén támogatja a terheléselosztást. A terheléselosztás lehetővé teszi, hogy elossza az LU 0-3 és az LU 6.2 szekciókat a Personal Communications kiszolgálók között. A kiszolgáló olyan szolgáltatásokat tesz közzé, mint például a terhelési tényezők, amelyeket az ügyfelek vagy a kiszolgálók összegyűjthetnek, és felhasználhatnak a kiszolgáló kiválasztásához.

### Terheléselosztás TCP/IP protokollok felett

A TCP/IP protokollok feletti terheléselosztás az IBM Communications Server for Windows 5.1 fontos jellemzője. Ez a szolgáltatás dinamikusan kiegyensúlyozza a függő LU2 (gazdagép-munkaállomás) szekciókat. TCP/IP összeköttetések feletti LU2 szekciók esetén a kiszolgálók közötti terhelés elosztása egy névvel ellátott LU2 készleten és egy névvel ellátott érvényességi tartományon belül történik. Így az a kiszolgáló fog válaszolni egy adott LU2 kérésre, amelynek a névvel ellátott érvényességi tartományon belül a legkisebb a teljes terhelése, és támogatja a névvel ellátott LU2 készletet.

Megjegyzések:

1. Az IBMSLP.DLL fájlnak az ügyfél rendszerkönyvtárában kell lennie. A fájl beszerzéséről a kiszolgáló dokumentációjában talál információkat.

2. Valódi terheléselosztásnál a kiszolgálónévnek és szolgáltatásnévnek adjon meg egy helyettesítő karaktert ('*'), a tárolóba rendezett LU kategóriát pedig az LU tároló nevével adja meg.

## Készenléti képesség

A készenlét képességével biztosítani lehet, hogy egy gazdagéppel fennálló kapcsolat akkor is működőképes maradjon, ha egy kritikus kiszolgáló leáll, mivel ilyenkor egy másodlagos kiszolgálóval jön létre kapcsolat. A terheléselosztás és a készenlét funkciók együtt is használhatók.

Ha a kiszolgálóval folytatott aktív szekció a kiszolgáló, vagy az összeköttetés hibája miatt leáll, akkor a Personal Communications megkísérli a szekció újrakapcsolását a megadott másodlagos kiszolgálónévvel, szolgáltatásnévvel vagy készletnévvel.

Az IBMSLP.DLL fájlnak az ügyfél rendszerkönyvtárában kell lennie.

[ Oldal eleje | Előző oldal | Következő oldal | Tartalom | Tárgymutató ]