# Dobrodošli v Personal Communications

Personal Communications nudi prednost omrežnega dela z delovno postajo, ker izkorišča zmožnost dela z omrežjem sistemov, ki podpirajo okolja lokalnega (LAN) in javnega omrežja (WAN). Ne glede na to, ali gre za emulacijo gostiteljskega terminala, odjemalsko/strežniške aplikacije ali povezljivost, nudi Personal Communications nabor komunikacij, dela v omrežju in upravljalne zmožnosti.

Personal Communications je emulator z vsemi funkcijami. Poleg emulacije gostiteljskega terminala nudi tudi naslednje uporabne zmožnosti:

- prenos datotek
- dinamična konfiguracija
- grafični vmesnik, enostaven za uporabo
- API-ji emulatorja, kot so EHLLAPI (Emulator High-Level Language Programming Interface), HACL (Host Access Class Library) in PCSAPI. EHLLAPI je na primer pogosto uporabljen za avtomatizirane operaterske aplikacije, ki preberejo zaslone gostitelja in vnesejo tipke brez uporabnikovega posredovanja. Za podrobnejše informacije preglejte Programiranje emulatorja in Host Access Class Library.

Personal Communications je ključna komponenta odjemalca v IBM-ovem portfelju integracije gostitelja za LAN, WAN in oddaljeni dostop ter povezljivost. Personal Communications nudi dostop do aplikacij in podatkov, ki se nahajajo na strežnikih podjetja ali srednje velikih strežnikih. Prav tako vam lahko ponudi optimalno platformo za tradicionalni dostop do podatkov in aplikacij na gostitelju. Personal Communications ponuja nova orodja, s pomočjo katerih lahko preoblikujete tradicionalno poslovanje v elektronsko poslovanje.

Enterprise Extender v programu Personal Communications omogoča vzdrževanje neokrnjenosti aplikacij SNA LU6.2/CPIC/APPC prek IP. To zmožnost ponuja izključno samo IBM. Izvaja se lahko na namizjih in komunikacijskih strežnikih, ki nudijo prehod nazaj v okolje SNA. Na voljo imate edino rešitev, ki rešuje težavo prenosa teh aplikacij SNA prek omrežja IP.

Enterprise Extender omogoča, da razširite obseg aplikacij SNA in podatkov za vključitev omrežij IP in odjemalcev, povezanih z IP, s podobnimi ravnmi zanesljivosti, nastavljivosti in nadzora kot uporabnikov SNA. Personal Communications podpira DLC razširitve za podjetja (EE).

Personal Communications podpira različne aplikacijske programerske vmesnike (API-je) za odjemalce na osnovi SNA. Izdelate lahko aplikacije, ki uporabljajo odjemalske API-je enakovrednih računalnikov, osnovanih na LU, in jih omogoča Personal Communications. Ti API-ji omogočajo sočasen dostop in obdelavo informacij na enakovrednih delovnih postajah.

Personal Communications podpira APPN (Advanced Peer-to-Peer Networking) kot končno vozlišče ter uporablja zmožnosti zahtevnejšega omrežja: HPR (visoko zmogljivo usmerjanje) ter DLUR (odjemalec odvisnega LU).

AnyNet SNA TCP/IP je zmožnost programa Personal Communications, ki omogoča emulatorju in odjemalsko/strežniškim aplikacijam SNA komuniciranje prek omrežja TCP/IP.

## Novosti v programu Personal Communications različica 5.9

Personal Communications različica 5.9 temelji na popularnem programu Personal Communications različice 5.8. Če poznate Personal Communications različice 5.8, verjetno želite izvedeti nekaj o novih funkcijah in izboljšavah.

Izboljšave seje emulatorja
  Podpora za platforme Windows x64
    Personal Communications različica 5.9 nudi podporo za ne-SNA platforme za izdajo sistema Windows XP Professional x64 in izdajo sistema Windows Server 2003 Standard x64 Edition ter izdajo Enterprise x64 Edition.
  Glava in noga strani
    Na natisnjene strani v natisnjenih zaslonih in zbirkah natisnjenih zaslonov lahko dodate glavo in nogo.

    Referenčni priročnik za uporabnike emulatorja nudi podrobnejše informacije o tej komponenti.

  Gonilnik tiskalnika Windows za tiskanje na gostitelju VT
    Za tiskanje na gostitelja VT si lahko pomagate z gonilnikom tiskalnika Windows. Ta funkcija je dodana obstoječim zmožnostim tiskanja PDT.
  Sočasne povezave IPv4 in IPv6 za EEDLC
    Za EEDLC, lahko konfigurirate in sočasno zaženete povezave IPv4 in IPv6.
  Izboljšave načel za spreminjanje pogleda seje
    Zdaj lahko skrijete orodjarno, menijsko vrstico in razširjeni OIA v oknu seje tako, da spremenite načela skupine Windows.

    Vodič in referenčni opis za skrbnike nudi podrobnejše informacije o spreminjanju pravil za pogled.

  Izboljšave načel za omejitev nadzora nad oknom seje
    Če spremenite načela skupine sistema Windows, lahko uporabnikom omejite zmožnost maksimiziranja, minimiziranja ali zapiranja oken seje.

    Vodič in referenčni opis za skrbnike nudi podrobnejše informacije o spreminjanju pravil za izvrševanje.

  Zbiranje tiskalnih opravil za seje tiskalnika 5250
    S pomočjo te komponente lahko zberete tiskalna opravila in jih natisnete kot eno opravilo ali v skupini opravil. Funkcije, povezane s to komponento, lahko preslikate na tipkovnico, pojavno številsko tipkovnico, gumb miške ali gumb orodjarne.

    Referenčni priročnik za uporabnike emulatorja nudi podrobnejše informacije o tej komponenti.

  Izboljšani vmesni pomnilniki sledenja
    Na voljo so dodatni vmesni pomnilniki CSTrace, tako da so vsi zapisi sledenja zajeti med s sledenjem povečanimi obremenitvami.
  Možnost najboljšega prileganja v nastavitvah strani
    V pogovornem oknu Nastavitve strani lahko s potrditvenim poljem omogočite možnost tiskanja z najboljšim prileganjem. Ta komponenta je omogočena za naslednje seje:
    - Zaslon in tiskalnik 3270
    - Zaslon VT, vključno z načinom krmilnika tiskalnika

    Referenčni priročnik za uporabnike emulatorja nudi podrobnejše informacije o tej komponenti.

Izboljšave zaščite in overjanja
  Avtomatizacija prijave, ki temelji na Kerberos
    Za zaslonske seje 5250 ta komponenta nudi zmožnost samodejne prijave na gostitelje s pomočjo poverilnic prijavljenega uporabnika. V pomožnem programu za prenos podatkov lahko z overjanjem Kerberos zaobidete prijavo.

    Vodič in referenčni opis za skrbnike nudi podrobnejše informacije o tej komponenti.

  Zaščita, usklajena prek Telnet-a
    O zaščiti TLS se lahko gostitelj in Personal Communication uskladita v postopku pogajanja Telnet.

    Vodič in referenčni opis za skrbnike nudi podrobnejše informacije o tej komponenti.

Izboljšave za podporo in upravljanje
  IBM Support Assistant
    S programom IBM Support Assistant lahko preprosto rešite vprašanja, povezana s programsko opremo. Support Assistant nudi naslednje komponente:
    - Iskanje (Search)

      Omogoča iskanje v bazi podatkov z informacijami o programski opremi.

    - Storitve (Service)

      Ta komponenta asistira strankam, ki se odločijo predložiti PMR, tako da jim nudi dostop do spletnega mesta, na kateri lahko oddajo zahtevo za elektronsko storitev.

    - Povezave do podpore (Support Links)

      Obširen seznam IBM-ovih spletnih povezav, organiziran po znamkah in izdelkih.

    Priporočamo, da osebje v službi pomoči in administratorji programa Personal Communications namestijo Support Assistant, da bodo laže nudili pomoč končnim uporabnikom. Support Assistant je za prenos na voljo na naslednjem naslovu:
    http://www.ibm.com/software/support/isa/index.html
  Pripravljenost na ITLM
    Ta komponenta omogoča odkrivanje namestitve in uporabe programa Personal Communications s pomočjo izdelka IBM Tivoli License Manager.

## Ikone programa Personal Communications

Ko namestite Personal Communications, bodo glavne funkcije, ki jih uporabljate, prikazane kot ikone. Ikone so združene v podmape mape programa IBM Personal Communications.

Spodaj je na voljo kratka razlaga posamezne funkcije:

Zagon ali konfiguriranje sej
  S to ikono lahko zaženete Upravljalnik sej. V tem pogovornem oknu lahko zaženete ali konfigurirate seje. Med konfiguracijo lahko podate tip seje, velikost zaslona, številko LU, grafično podporo, tip komunikacijske povezave in njen parameter, kot tudi druge informacije. Vse te informacije lahko shranite v profil delovne postaje. Po shranitvi lahko zaženete sejo z enostavnim klikom ikone seje. Pooblaščeni uporabniki lahko v tem pogovornem oknu izdelajo nove paketne datoteke.
Konfiguracija vozlišča SNA
  To ikono uporabite za konfiguriranje vozlišča SNA in z njim povezanih virov ali za spreminjanje zahtevnejših konfiguracijskih parametrov. Čeprav lahko večino emulatorskih sej konfigurirate brez uporabe tega pomožnega programa, boste morali izdelati konfiguracijo vozlišča SNA, če želite omogočiti komunikacije odjemalec/strežnik ali komunikacije med enakovrednimi računalniki. To lahko izberete tudi v aktivni seji, tako da izberete Dejanja -> Zaženi -> Konfiguriranje vozlišča SNA.

### Pomoč za upravljanje in odkrivanje težav (PD)

Certificate Migration
  S pomočjo te ikone preselite varnostna potrdila iz GSKit v Microsoft CryptoAPI (MSCAPI). Vodič in referenčni opis za skrbnike nudi dodatne informacije o omogočanju in uporabi zaščite seje.
Prikaz podatkov zaznavanja SNA
  To ikono uporabite za prikaz podatkov zaznavanja SNA in z njimi povezanih razlag. Podatki zaznavanja so informacije o napakah SNA, ki jih najdete v notranjih tokovih SNA, dnevnikih napak, sporočilih o napakah in v sledenju. Nekatera sporočila o napakah Personal Communications vključujejo podatke zaznavanja.
Povezovalnik informacij
  S pomočjo te ikone lahko zberete sistemske datoteke in specifične datoteke dnevnika in sledenja ter informacije o registru, kot je programska oprema, nameščena na računalniku. To lahko izberete tudi v aktivni seji, tako da kliknete Dejanja -> Zaženi -> Povezovalnik informacij.
Internetna storitev
  S pomočjo te ikone lahko pošljete sistemske in diagnostične podatke, ki jih je zbral Povezovalnik informacij za strežnik FTP. To lahko izberete tudi v aktivni seji, tako da izberete Dejanja -> Zaženi -> Internetna storitev.
Prikazovalnik dnevnika
  S to ikono lahko prikažete, zlijete in uredite dnevnike sporočil in sledenja programa Personal Communications. Personal Communications med inicializacijo in delovanjem beleži napake in informacijska sporočila. To lahko izberete tudi v aktivni seji, tako da izberete Dejanja -> Zaženi -> Prikazovalnik dnevnika.
Pomožni program za selitev
  S pomočjo te ikone lahko preselite datoteke uporabniških in sistemskih razredov ter namizne ikone v Personal Communications različica 5.9.
Orodje za ažuriranje izdelka
  S pomočjo te ikone lahko dostopite do možnosti WebUpdate in preverite APAR-je (Authorized Program Analysis Reports) in proizvodne popravke.
Preverjanje konfiguracije vozlišča SNA
  To ikono uporabite, da boste preverili, ali so veljavne spremembe v urejevalniku ASCII, ki ste jih ročno opravili v konfiguracijskih podatkih vozlišča SNA.
Operacije vozlišča SNA
  To ikono uporabite za izvajanje operacij vozlišča SNA, kot so zagon in zaustavitev virov ali prikaz informacij o virih. To lahko izberete tudi v aktivni seji, tako da izberete Dejanja -> Zaženi -> Operacije vozlišča SNA.
Pomožni program za sledenje
  To ikono uporabite za vključitev ali izključitev funkcij sledenja in za zajemanje informacij komunikacijskega protokola, ki potujejo med delovno postajo in drugimi gostiteljskimi sistemi. Sledenje lahko uporabite za razrešitev komunikacijskih težav. To lahko izberete tudi v aktivni seji, tako da izberete Dejanja -> Zaženi -> Pomožni program za sledenje.

### Pomožni programi

Pomožna programa APING in AFTP sta na voljo samo v ameriški angleščini.

Opomba

Ti programi so na voljo v obliki kot so, brez jamstva kakršnekoli vrste, vključno z jamstvi za tržnost in primernost za določen namen, ki so izrecno zanikani.

Konfiguracija povezave iSeries
  S pomočjo te ikone lahko definirate povezave s posameznim gostiteljem iSeries, eServer i5 ali System i5, ki bo uporabljal funkcijo za prenos podatkov.
Upravljanje potrdil
  S pomočjo te ikone lahko omogočite komunikacije SSL med komunikacijskim strežnikom in odjemalcem. Vodič in referenčni opis za skrbnike nudi podrobnosti o uporabi tega pomožnega programa.
APING preverjanja povezave
  Ta vzorčni program CPI-C uporabite za preverjanje omrežnih povezav. APING uporabite za vzpostavitev omrežnih povezav, diagnosticiranje težav in izvajanje preprostih meritev zmogljivosti. APING izmenja podatkovne pakete s partnerskim računalnikom in izmeri čas izmenjave podatkov.
Miška CM
  To ikono uporabite za definiranje gumbov miške tako, da izvajajo kakršnokoli zaporedje tipk gostitelja, vključno s tipkami PF in posebnimi krmilnimi tipkami emulatorja. Izdelate lahko tudi pojavne menije, s katerimi lahko krmilite gostiteljske aplikacije, ne da bi spreminjali gostiteljske programe.
  Opomba:
  CM Mouse je vzorčna aplikacija, ki je na voljo kot pomožni program. Na voljo je samo v angleščini in se izvaja samo v sistemih SBCS.

  Ta pomožni program lahko namestite samo z namestitvijo po meri. Podrobnejše informacije boste našli v priročniku Vodič za namestitev z zgoščenke.

Konfiguracija miške CM
  S to ikono lahko konfigurirate skriptni pomožni program za miško CM.
Pretvori makro
  S pomočjo te ikone lahko pretvorite obstoječi makro Personal Communications v datoteko VBScript ali XML.
Prenos podatkov (samo iSeries)
  S to ikono lahko prenašate podatke med delovno postajo in bazo podatkov iSeries, eServer i5 ali System i5.
Database Access
  To ikono uporabite za zagon pomožnega programa Database Access, ki omogoča pridobivanje podatkov iz baz podatkov, kot so npr. SQL server, Microsoft Excel, Lotus 1-2-3 ali baza podatkov dBASE (ki ustreza Microsoft-ovim standardom ODBC, ravni 1). Pridobljene podatke lahko nato posredujete neposredno v Excel, Lotus 1-2-3 in druge aplikacije.
DOS EHLLAPI
  To ikono uporabite, da boste omogočili ali onemogočili programe EHLLAPI, osnovane na DOS-u, ki komunicirajo z 32-bitnim emulatorjem Personal Communications.
Prilagajanje menijske vrstice
  To ikono uporabite za prilagajanje menijske vrstice v oknu seje.
Večkratne seje
  To ikono lahko uporabite za izdelavo paketnih datotek (.BCH), ki lahko podajajo več emulatorskih sej (profili delovnih postaj) ali druge programe Windows, ki jih želite zagnati sočasno. Za vsako paketno datoteko lahko izdelate ikono in programe zaženete z njenim klikom.
AFTP prenosa datotek
  S tem programom lahko hitro in učinkovito prenesete besedilne in dvojiške datoteke.
Uporabniške nastavitve
  S to ikono lahko nastavite ali spremenite uporabniške nastavitve, kot je spreminjanje jezika uporabniškega vmesnika .
ZipPrint (samo 3270)
  To ikono uporabite za zagon programa ZipPrint, ki omogoča tiskanje datotek ali zaslonov gostiteljskega sistema, opomb PROFS ali OfficeVision , koledarjev in dokumentov, datotek CMS in delovnih prostorov XEDIT. Ko zaženete ZipPrint, ta na menijsko vrstico okna seje doda postavko.

## Seje programa Personal Communications

Seje, ki jih nudi Personal Communications, so logične povezave, ki omogočajo komuniciranje delovne postaje z gostiteljskim sistemom. Na voljo so naslednji tipi sej:

Zaslonska seja
  Delovno postajo uporabite kot zaslonski terminal, povezan z gostiteljskim sistemom.
Tiskalniška seja
  Tiskalnik delovne postaje uporabite kot tiskalnik gostiteljskega sistema.
Seja odjemalec/strežnik
  Vzpostavi povezavo, ki omogoča komuniciranje enakovrednih partnerjev z uporabo CPI-C in APPC (LU 6.2).

## Povezave Personal Communications

Personal Communications podpira številne povezave za naslednje gostiteljske sisteme. Sledijo ikone, na katere boste naleteli, ko boste začeli konfigurirati emulatorsko sejo:

zSeries
iSeries
ASCII
S/3X

### Povezave emulatorja zSeries

Tabela 1. Ikone povezave emulatorja zSeries
Vmesnik | (IPX/SPX-IP)
--- | ---
LAN |

- LAN prek IEEE 802.2
- 3270 prek komunikacijskega strežnika za Windows
- Telnet3270
- 3270 prek iSeries (prehod)
- APPC 3270 prek LAN
- Odjemalec Microsoft SNA prek FMI
- Odjemalec Microsoft SNA (z uporabo vmesnika LUA)
- Odjemalec Microsoft SNA (z uporabo vmesnika APPC)
- Odjemalec odvisnega LU (DLUR)
- povezave enakovrednih partnerjev 3174
- VT-prek-Telnet (TCP/IP)

COAX |

- Terminal s porazdeljeno funkcijo SNA
- Terminal s porazdeljeno funkcijo, ki ni SNA

Vrata COM |

- SNA-over-Async
- IBM Global Network (ne na Japonskem)
- Home3270
- IBM Global Network - SNA prek Async
- Odjemalec odvisnega LU (DLUR) prek
  - SNA-over-Async
  - Hayes AutoSync
- Hayes AutoSync
- APPC 3270 prek:
  - SNA-over-Async
  - Hayes AutoSync
- VT prek Async
- Telnet 3270
- VT prek Telnet (TCP/IP)
- X.25 Hayes AutoSync
- X.25 DLUR prek Hayes AutoSync
- X.25 APPC 3270 prek Hayes AutoSync

5250 |

- 3270 prek iSeries
- Odjemalec odvisnega LU (DLUR)

SDLC |

- Sinhrono krmiljenje podatkovne povezave
- 3270 prek iSeries (prehod)
- APPC3270 prek SDLC
- Odjemalec odvisnega LU (DLUR)

SNA/IP |

- LU0, 1, 2, 3
- APPC 3270
- LU 0,1,2,3 prek DLUR

IBM ISA/MCA WAC |

- Sinhrono krmiljenje podatkovne povezave
- 3270 prek iSeries (prehod)
- APPC3270 prek SDLC
- Odjemalec odvisnega LU (DLUR)
- Krmiljenje celotne logiźne povezave X.25
- X.25 3270 prek iSeries
- APPC 3270 prek X.25
- X.25 DLUR

Odjemalec API |

- Odjemalec komunikacijskega strežnika
- Komunikacijski strežnik

IBM-EEDLC |

- LU (0, 1, 2, 3) prek DLUR
- APPC 3270

OEM |

- LU (0, 1, 2, 3)
- 3270 prek iSeries (prehod)
- APPC 3270
- Odjemalec odvisnega LU (DLUR)

### Povezave emulatorja iSeries

Tabela 2. Ikone povezave emulatorja iSeries
Vmesnik | (IPX/SPX-IP)
--- | ---
LAN |

- LAN prek IEEE 802.2
- Telnet5250 prek TCP/IP
- Telnet5250 prek IPX/SPX
- VT prek Telneta

5250 |

- Krmiljenje podatkovne povezave twinax (APPC)
- Krmiljenje pod. povezave twinax (konzola)

Vrata COM |

- SNA-over-Async
- Hayes AutoSync
- SNA-over-Async (ukazna miza)
- VT prek Async
- VT prek Telneta
- Telnet 5250
- X.25 Hayes AutoSync

SDLC |

- Sinhrono krmiljenje podatkovne povezave

SNA/IP |

- 5250

IBM ISA/MCA WAC |

- Sinhrono krmiljenje podatkovne povezave (WAC)
- Krmiljenje celotne logiźne povezave X.25

IBM-EEDLC |

- 5250

OEM |

- APPC 5250

### Povezave emulatorja ASCII (samo za SBCS)

Tabela 3. Ikone povezave emulatorja ASCII
Vmesnik | (IPX/SPX-IP)
--- | ---
LAN |

- VT prek Telnet (TCP/IP)

Vrata COM |

- VT prek Async
- VT prek Telnet (TCP/IP)

### Povezave emulatorja S/3X

Tabela 4. Ikone povezave emulatorja S/3X
Vmesnik | (IPX/SPX-IP)
--- | ---
5250 |

- Krmiljenje pod. povezave twinax (konzola)

### Povezave odjemalec/strežnik (enakovredne)

Personal Communications nudi podporo za končno vozlišče APPN za delovne postaje, ki jim omogoča laže komuniciranje z ostalimi sistemi v omrežju.

Če je delovna postaja definirana kot končno vozlišče APPN, ji strežnik omrežnega vozlišča APPN nudi naslednje imeniške in usmerjevalne storitve:

- Usmerjanje vmesne seje
- Imeniške storitve
- Storitve za izbiro topologije in poti

Z uporabo programa Personal Communications lahko vzpostavite odjemalsko/strežniške povezave s številnimi računalniki in z delovnimi postajami, na katerih se izvajajo sistemi Windows 2000 ali Windows XP. Računalnike lahko povežete tudi z delovnimi postajami, na katerih se izvaja komunikacijski strežnik. Na voljo so naslednje vrste povezav odjemalec/strežnik SNA:

- LAN prek IEEE 802.2
- Sinhrono krmiljenje podatkovne povezave
- SNA-over-Async
- AnyNet SNA prek TCP/IP
- Hayes AutoSync
- IBM Global Network - SNA prek Async
- Krmiljenje podatkovne povezave twinax (APPC)
- X.25
- Vmesnik OEM Deep
- WAC
- Enterprise Extender

### Delo z omrežjem APPN

APPC (APPN Advanced Peer-to-Peer Networking) je podrejeni omrežni protokol, ki usmerja promet APPC prek vmesnih vozlišč v omrežju. Če na primer program A uporablja APPC za komuniciranje s programom B, APPN poišče vozlišče, v katerem se izvaja program B in promet APPC usmeri prek omrežja.

APPN vsebuje nekaj zmožnosti, s katerimi lahko zmanjšate količino konfiguriranja, ki je potrebna za nastavitev in vzdrževanje omrežja. Te zmožnosti avtomatizirajo veliko opravil, ki porabljajo čas, so komplicirana in pogosto povzročijo težave. Če na primer nameščate novo delovno postajo, ki uporablja APPN, vam podatkov konfiguracije ni potrebno nastaviti za vsako delovno postajo, s katero želite komunicirati. Te zmožnosti omogočajo, da podate samo ime računalnika in naslov vmesnega vozlišča, ki usmerja vaš promet. APPN poskrbi za ostale podatke, ki so potrebni za usmerjanje prometa APPC na delovno postajo in z nje v omrežje.

Če se povežete v omrežje APPN, s tem poenostavite svojo konfiguracijo, ostala vozlišča v omrežju pa vas laže najdejo.

Vodič in referenčni opis za skrbnike nudi podrobnejše informacije o zasnovi odjemalec/strežnik SNA.

#### APPC

APPC (Advanced program-to-program communication), poznan tudi kot LU 6.2 je programska oprema, ki omogoča hitro komuniciranje med programi na različnih računalnikih. (iz prenosnih računalnikov in delovnih postaj na gostiteljske računalnike). Programska oprema APPC je na voljo za veliko operacijskih sistemov, kot del operacijskega sistema ali pa kot ločen paket programske opreme.

APPC je komunikacijski protokol, ki omogoča, da se programi na različnih računalnikih "pogovarjajo" med seboj. APPC nudi vmesnik med programi in omrežno strojno ter programsko opremo in definira pravila, ki jih morajo programi upoštevati pri izmenjavi informacij.

APPC deluje kot vmesnik med uporabniški programi in omrežjem. Ko komunikacijska aplikacija na delovni postaji posreduje informacije programski opremi APPC, jih APPC prevzame in pošlje omrežnemu vmesniku, kot je npr. vmesniška kartica Token-Ring. Informacije potujejo prek omrežja na drug računalnik, kjer jih programska oprema APPC sprejme iz vmesnika omrežja. APPC spremeni informacije nazaj v njihov izvorni format in jih posreduje ustrezni aplikaciji za komuniciranje.

Podrobnejše informacije boste našli v priročniku Referenčni priročnik za uporabnike emulatorja.

#### Omrežje APPN

V omrežju APPN lahko delovne postaje Personal Communications izkoriščajo še dve dodatni funkciji:

- Visoko zmogljivo usmerjanje
- Odjemalec odvisnega LU

##### Visoko zmogljivo usmerjanje (HPR)

Personal Communications podpira HPR prek povezav token-ring in ethernet, s čimer se poveča zmogljivost in zanesljivost usmerjanja podatkov. HPR podpira protokol za hitri prenos, s katerim omogoča neprekinjeno usmerjanje v omrežjih, učinkovit izbirni vnovični prenos, neokrnjenost podatkov in krmiljenje zastojev.

##### Odjemalec odvisnega LU (DLUR)

DLUR omogoča odvisnim LU-jem (LU 0, 1, 2, 3 in odvisnim LU 6.2), da izkoriščajo omrežje APPN. Podpira dinamične in večkratne poti prek omrežja in odvisnim LU-jem (ali njihovim prehodom) omogoča, da jim ni potrebno biti zraven gostitelja VTAM.

DLUR je končno vozlišče APPN ali omrežno vozlišče, ki je lastnik odvisnega LU-ja, vendar zahteva, da odvisni strežnik LU (DLUS) za odvisne LU-je nudi SSCP (system services control point). DLUS nadzira pretvorbo iz okolja podpodročja v okolje APPN in omogoča, da nadzirate osrednje upravljanje oddaljenega odvisnega LU-ja in pri tem izkoriščate omrežje APPN.

Personal Communications uporablja podporo v VTAM V4R2 za odvisne LU-je prek omrežij APPN in kombiniranih podpodročij ter omrežij APPN. Funkcija strežnika odvisnega LU (v VTAM) nudi podporo odvisnega sekundarnega strežnika odvisnega LU.

Referenčni priročnik za uporabnike emulatorja nudi informacije o pojmih odjemalca/strežnika SNA.

### AnyNet

Program Personal Communications nudi podporo AnyNet SNA prek TCP/IP, ki emulatorju SNA in aplikacijam odjemalec/strežnik omogoča komuniciranje prek omrežja TCP/IP. S funkcijo AnyNet lahko zmanjšate število nameščenih omrežnih protokolov ter zapletenost delovanja, ne da bi spremenili obstoječe aplikacije ali strojno opremo.

Referenčni priročnik za uporabnike emulatorja nudi dodatne osnovne informacije o AnyNet-u.

Vodič in referenčni opis za skrbnike nudi zglede nastavitev povezav AnyNet.

### Enterprise Extender (HPR prek IP)

Enterprise Extender omogoča, da razširite obseg aplikacij SNA in podatkov za vključitev omrežij IP in odjemalcev, povezanih z IP, s podobnimi ravnmi zanesljivosti, nastavljivosti in nadzora kot uporabnikov SNA. Integracija Enterprise Extenderja uporablja običajno tehnologijo IP in ne zahteva nove strojne opreme ali programske opreme v hrbtenici IP.

Razširitev podjetja je preprost niz pripon za obstoječo tehnologijo HPR in nudi naslednje:

- Nemoteno varnostno kopiranje z namizja na gostitelja
- Prenos SNA prek izvirnega omrežja IP
- Zaščita pred napakami na obeh koncih
- Prednost podatkov na obeh straneh
- Povezljivost, ki zmanjšuje stroške in jo je mogoče nastaviti

## Podpora za ActiveX/OLE 2.0

Seje Personal Communications lahko vključite kot del sestavljenega dokumenta. Sestavljeni dokument je prikazan kot enojna enota, v resnici pa je sestavljen iz informacij iz več kot enega programa. Tako lahko npr. vključuje podatke, ki Personal Communications omogočajo izvajanje znotraj konteksta programa preglednice.

Če Personal Communications vključite kot del drugega programa, se imenuje vdelani ali povezani objekt, program pa vmesnik. Personal Communications podpira vmesnike, skladne z ActiveX/OLE 2.0-, kot so Lotus Notes, Lotus WordPro in Microsoft Word. Za večino vmesnikov lahko objekt vdelate z uporabo zaporedja menijev (tako npr. v Microsoft Wordu uporabite Vstavljanje, nato pa Objekt), ali tako, da profil delovne postaje povlečete in spustite na dokument.

Kot vdelani objekt lahko Personal Communications spremeni svoj videz tako, da je del vsebniškega programa, seveda pod pogojem, da vsebniški program omogoča to spremembo. Personal Communications lahko zaženete tudi tako, da se izvaja v svojem oknu in uporablja svoje profile in seje.

Za aktiviranje Personal Communications kot vdelanega objekta obstajajo številni načini. Tako je lahko npr. Personal Communications prikazan kot ikona znotraj drugega programa, ki jo aktivirate z dvoklikom. Personal Communications lahko aktivirate tudi prek skripta; skripta Visual Basic ali LotusScript sta zgleda skriptnih jezikov, ki ju podpira Personal Communications, vendar lahko uporabite katerikoli avtomatizacijski skriptni jezik ActiveX/OLE.

Uporaba skriptov omogoča, da Personal Communications aktivirate kot del avtomatizacijske zahteve. Tako lahko npr. napišete skript, ki samodejno zažene Personal Communications pri vsakem zagonu objekta vsebnika, ali skript, ki v vnosne zaslone gostitelja samodejno vnese podatke.

Seja Personal Communications se konča, ko zaprete vsebnik ali ko zaprete okno Personal Communications. Če je Personal Communications deloval kot povezani objekt, ga morate zapreti ločeno.

## Objektno orientirani API

Personal Communications nudi novi objektno orientirani API, ki ni odvisen od jezika. Na voljo je sedem objektov, ki jih lahko uporabite z Visual Basic, Lotus Script ali katerimkoli avtomatizacijskim skriptnim jezikom ActiveX/OLE, da boste izdelali sestavljene dokumente, v katerih je Personal Communications vdelani objekt znotraj drugega programa.

Če želite napisati aplikacijo, v kateri je Personal Communications vključen kot objekt znotraj programa, skladnega z ActiveX/OLE 2.0, preglejte programerski priročnik Host Access Class Library (HACL). V tem priročniku so opisani objekti, ki so na voljo v Personal Communications, opisuje pa tudi, kaj morate narediti za dostop do podatkov Personal Communications. Programerji lahko dobijo informacije z uporabo skriptov Visual Basic in Lotus ter s programskim jezikom C++. Zgledi skriptov Visual Basic in Lotus so na voljo na zgoščenki Personal Communications.