IBM Personal Communications -ohjelman versio 5.9 Windows-käyttöjärjestelmille

## Read Me -tiedosto

Ensimmäinen painos

Tämä asiakirja sisältää käytönaikaista ohjetta ja julkaisuja täydentäviä tietoja. Lisäksi se sisältää tietoja uusista toiminnoista, vihjeitä, ohjeita, rajoituksia ja korjauksia. Personal Communications -ohjelman Information Center -sivusto sisältää lisätietoja ohjelman version 5.9 käytöstä ja tuotteen täydet ohjeet.

Tietoja IBM Personal Communications for Windows -ohjelman asennuksesta on CD-tietolevyssä olevassa asennusoppaassa. Tietoja version 5.9 uusista ominaisuuksista ja toiminnoista on käyttöoppaassa.

Kolmansien osapuolten toimittamien osien nimet ja niihin liittyvät käyttöoikeusehdot ovat license.txt-tiedostossa, joka sijaitsee Personal Communications -ohjelman asennushakemistossa tai tuotteen näköistiedostossa.

Tervetuloa IBM Personal Communications -ohjelman version 5.9 käyttäjäksi.

## Sisällysluettelo

### Uudet ominaisuudet

Windows x64 -ympäristön tuki
Sivun ylä- ja alatekstirivi
Windows-kirjoitinajuri VT-pääkonetulostusta varten
IPv4- ja IPv6-yhteyskäytäntöjen samanaikaisen käytön tuki EEDLC-yhteyksissä
Ryhmäkäytäntöjen parannukset näkymien muokkausta varten
Ryhmäkäytäntöjen parannukset istuntoikkunanmuokkauksen rajoittamista varten
Tulostustöiden keräys 5250-kirjoitinistunnossa
Jäljityspuskureiden parannukset
Sivun asetusten Sovita-toiminto
Kerberos-perustainen automaattinen sisäänkirjaus
Telnet-yhteydessä neuvoteltu suojaus
IBM Support Assistant -ohjelma
ITLM-valmius
Käyttäjän määrittämän merkkialueen muutto perinteisessä kiinassa
Vaihtolukkonäppäimen vaikutuksen ohitus Saksassa ja Itävallassa käytettävän näppäimistön numeronäppäimissä
Ympäristömuuttujat työasemaprofiilissa
Japanin koodisivujen 1390 ja 1399 muuntotaulukon muutto
ohjelmapaketin tiedot Tietoja-valintaikkunassa
Komennon STRPCCMD tuen poisto käytöstä

### Personal Communications -ohjelman Information Center -sivusto

### Ohjelmistotukea koskevia huomautuksia

Tukitiedotteiden tilaus
IBM Support Assistant -ohjelma

### Käyttöjärjestelmät

Personal Communications -ohjelman käyttö yhdessä Windowsin palomuurin kanssa Windows XP Service Pack 2 -ympäristössä

### Muuta huomioon otettavaa

Personal Communications -ohjelman asennus ja siirto Communications Server -palvelinohjelmaa käytettäessä
Arabiankielisten tietojen tarkastelu VBHLLAPI-malliohjelmassa

## Personal Communications -ohjelman version 5.9 uudet toiminnot

Personal Communications -ohjelman versio 5.9 perustuu suosittuun Personal Communications -ohjelman versioon 5.8. Jos olet käyttänyt Personal Communications -ohjelman versiota 5.8, kannattaa tutustua seuraaviin uusiin toimintoihin ja muihin uudistuksiin.

### Windows x64 -ympäristön tuki

Personal Communications -ohjelmiston versio 5.9 tukee muussa kuin SNA-ympäristössä seuraavia 64-bittisiä Windows-käyttöjärjestelmän versioita: Windows XP Professional x64 Edition, Windows Server 2003 Standard x64 Edition ja Enterprise x64 Edition.

Takaisin alkuun

### Sivun ylä- ja alatekstirivi

Voit lisätä ylä- ja alatekstirivin tulostettaviin näyttökuviin ja näyttäkuvien kokoelmiin.

Lisätietoja tästä toiminnosta on emulointiohjelman käyttöoppaassa.

Takaisin alkuun

### Windows-kirjoitinajuri VT-pääkonetulostusta varten

VT-pääkonetulostuksessa voi käyttää Windows-kirjoitinajuria. Tämä ominaisuus on lisätty olemassa olevaan kirjoittimen määritystaulukkoa käyttävään tulostustoimintoon.

Takaisin alkuun

### IPv4- ja IPv6-yhteyskäytäntöjen samanaikaisen käytön tuki EEDLC-yhteyksissä

EEDLC-yhteyttä käytettäessä voit käyttää IPv4- ja IPv6-yhteyskäytäntöä samanaikaisesti.

Takaisin alkuun

### Ryhmäkäytäntöjen parannukset näkymien muokkausta varten

Windowsin ryhmäkäytäntöä muokkaamalla voi piilottaa istuntoikkunan työkalurivin, valikkorivin ja laajennetun OIA-tilarivin.

Lisätietoja näkymien ryhmäkäytännön muokkauksesta on julkaisussa Administrator's Guide and Reference.

Takaisin alkuun

### Ryhmäkäytäntöjen parannukset istuntoikkunanmuokkauksen rajoittamista varten

Windowsin ryhmäkäytäntöä muokkaamalla voi estää käyttäjää suurentamasta, pienentämästä tai sulkemasta istuntoikkunaa.

Lisätietoja ryhmäkäytännön muokkauksesta on julkaisussa Administrator's Guide and Reference.

Takaisin alkuun

### Tulostustöiden keräys 5250-kirjoitinistunnossa

Tämän ominaisuuden avulla voidaan kerätä tulostustöitä tulostettaviksi yhtenä työnä tai ryhmänä. Toiminnot voidaan määrittää näppäimistöön, kohonäppäimistöön, hiiren painikkeeseen tai työkalurivin painikkeeseen.

Lisätietoja tästä toiminnosta on emulointiohjelman käyttöoppaassa.

Takaisin alkuun

### Jäljityspuskureiden parannukset

Ohjelmistossa on uusi CSTrace-puskuri, joka varmistaa, että kaikki jäljitystietueet siepataan vaikka jäljityskuormitus olisi suuri.

Takaisin alkuun

### Sivun asetusten Sovita-toiminto

Sivun asetukset -valintaikkunassa voi ottaa käyttöön Sovita-asetuksen tulostusta varten. Tämä toiminto on käytettävissä seuraavissa istunnoissa:

- 3270-näyttö- ja kirjoitinistunto
- VT-näyttöistunto (myös Printer Controller -tila).

Lisätietoja tästä toiminnosta on emulointiohjelman käyttöoppaassa.

Takaisin alkuun

### Kerberos-perustainen automaattinen sisäänkirjaus

5250-näyttö- ja tiedonsiirtoistunnoissa tämän toiminnon avulla voi kirjautua automaattisesti pääkoneeseen työasemaan kirjautuneen käyttäjän valtuustiedoilla.

Lisätietoja tästä toiminnosta on julkaisussa Administrator's Guide and Reference.

Takaisin alkuun

### Telnet-yhteydessä neuvoteltu suojaus

Telnet-yhteydessä neuvoteltu suojaus on Telnet-yhteyden laajennus, joka mahdollistaa TLS-suojausneuvottelun Telnet-yhteydessä. Telnet-yhteydessä neuvotellun suojauksen voi ottaa käyttöön 3270-näyttö- ja kirjoitinistunnoissa.

Telnet-yhteydessä neuvoteltu suojaus tukee TLS-suojausyhteyskäytännön versiota 1.0. Tämä yhteyskäytäntö sallii suojausneuvottelut TLS-suojauksen versiosta 1.0 SSL-suojauksen versioon 3.0. sellaisia palvelimia varten, jotka eivät tue TSL 1.0 -suojausta.

Telnet-yhteydessä neuvoteltu suojaus

Istuntoa määritettäessä Telnet-yhteydessä neuvoteltu -asetuksen voi ottaa käyttöön, kun Ota suojaus käyttöön -vaihtoehto on valittuna. Jos sekä Ota suojaus käyttöön- ja Telnet-yhteydessä neuvoteltu -vaihtoehto on valittuna, TLS-suojausneuvottelu käydään, kun normaali Telnet-yhteys on ensin muodostettu. 3270-istunto ei kuitenkaan käynnisty, ennen kuinTLS-suojausneuvottelu on onnistunut. Jos palvelin ei tue TLS-suojattua Telnet-yhteyttä, istunto ei käynnisty ja järjestelmä antaa virhesanoman.

Jos Ota suojaus käyttöön -asetus poistetaan, Telnet-suojausneuvottelu poistuu myös käytöstä. Jos suojausta ei ole otettu käyttöön ja palvelin edellyttää TLS-suojausta Telnet-yhteydessä, Personal Communications -ohjelma ei voi aloittaa TLS-suojattua Telnet-yhteyttä käyttävää istuntoa. Järjestelmä antaa tällöin virhesanoman.

Suojaus ilman Telnet-suojausneuvottelua

Jos Ota suojaus käyttöön -asetus on käytössä ja Telnet-yhteydessä neuvoteltu -asetus ei ole käytössä, TLS-suojausneuvottelu palvelimen kanssa käydään TLS-yhteydessä. Tämä on oletusarvo, koska Telnet-palvelimet eivät usein tue TLS-suojausta Telnet-yhteydessä.

Huomautus: Jos Telnet-suojausneuvottelu on otettu käyttöön ja haluat poistaa sen käytöstä, Ota suojaus käyttöön -vaihtoehto on valittava, ennen kuin Telnet-yhteydessä neuvoteltu -valintaruutua voi käyttää.

Lisätietoja Personal Communications -ohjelmiston suojausominaisuuksista on julkaisussa Administrator's Guide and Reference.

Takaisin alkuun

### IBM Support Assistant -ohjelma

IBM Support Assistant -ohjelman avulla voi ratkaista ohjelmisto-ongelmia. Lisätietoja on kohdassa Support Assistant -ohjelma.

Takaisin alkuun

### ITLM-valmius

Tämä toiminto mahdollistaa IBM Tivoli License Manager -ohjelmiston käytön Personal Communications -ohjelmiston asennukseen ja käytön seurantaan.

Takaisin alkuun

### Käyttäjän määrittämän merkkialueen muutto perinteisessä kiinassa

PC-tietokoneessa voidaan asettaa perinteiselle kiinalle avainsana, joka vaihtaa käyttäjän määrittämän merkkialueen 0x8181 - 0x8C82 merkkialueeksi 0xC6A1 - 0xC8F1 ja määrittää sitä vastaavaksi EBCDIC-koodialueeksi jakson 0xEOEB -0xE2FD. Avainsana asetetaan seuraavasti:

    [Translation]
    NewUDCRangeCHT=Y

Takaisin alkuun

### Vaihtolukkonäppäimen vaikutuksen ohitus Saksassa ja Itävallassa käytettävän näppäimistön numeronäppäimissä

Saksassa ja Itävallassa käytettävälle näppäimistölle voidaan määrittää avainsana, jonka avulla ohjelma ohittaa numeronäppäinten oletustoiminnan vaihtolukkoa (Shift Lock) käytettäessä. Komennon muoto on seuraava:

    [Keyboard]
    ShiftlockOverride=Y

Kun avainsana on otettu käyttöön, numeronäppäimet palauttavat vastaavan numeron näppäimeen liittyvän erikoismerkin asemesta. Tämä toimintatila on sama kuin aakkoslukkoa (Caps Lock) käytettäessä.

Huomautus: Tämän toiminnon käyttö edellyttää, että näppäimistöasetteluksi on Windowsin aluekohtaisissa asetuksissa määritetty saksalainen (IBM).

Takaisin alkuun

### Ympäristömuuttujat työasemaprofiilissa

.WS-profiilitiedostossa voidaan määrittää ympäristömuuttujien avulla polku seuraaville Personal Communications -ohjelman tiedostoille:

- työkalurivitiedostot (.bar)
- kohonäppäimistötiedostot (.pmp)
- hiiren mukautustiedostot (.mmp)
- näppäimistön määritystiedostot (.kmp).

Komennon muoto on seuraava:

    [Toolbar]
    BarFile=C:\%USERDIR%\disp.bar

    [Poppad]
    DefaultPoppad=C:\%PROFILEDIR%\test.pmp

    [Mouse]
    DefaultMouse=%PCOMMPROFILE%\vtpf.mmp

    [Keyboard}
    DefaultKeyboard=C:\%USERFOLDER%UserMap.kmp

Esimerkeissä mainitut merkkijonot USERDIR, PROFILEDIR, PCOMMPROFILE ja USERFOLDER ovat ympäristömuuttujia, jotka käyttäjä määrittää. Katso seuraavaa esimerkkiä:

    USERDIR = profile\toolbarfiles

Takaisin alkuun

### Japanin koodisivujen 1390 ja 1399 muuntotaulukon muutto

Personal Communications -ohjelman oletusmuuntotaulukko japanin koodisivuille 1390 ja 1399 poikkeaa IBM WebSphere Host On-Demand -ohjelman käyttämästä muuntotaulukosta. Seuraavan .WS-profiilitiedoston avainsanan määrityksen avulla ohjelma ottaa käyttöön Host On-Demand -ohjelman käyttämän muuntotaulukon.

    [Translation]
    UsePcomCDRA1399=N

Seuraavassa taulukossa esitetään Personal Communications -ohjelman oletusmuuntotaulukon (avainsanaa UsePcomCDRA1399=Y tai arvoa ei ole määritetty) ja Host On-Demand -ohjelman muuntotaulukon (avainsanan arvoksi on annettu N) väliset vastaavuuserot.

Merkin EBCDIC-koodi | Personal Communications -ohjelman Unicode-oletusarvo | Unicode-arvo, jos UsePcomCDRA1399=N
--- | --- | ---
0x4260 | U+2212 (miinusmerkki) | U+FF0D (täyspitkä yhdysmerkki-miinusmerkki)
0x43A1 | U+301C (aaltomainen ajatusviiva) | U+FF5E (täyspitkä tilde)
0x447C | U+2016 (kaksoispystyviiva) | U+2225 (yhdensuuntaisuusmerkki)
0x444A | U+2014 (pitkä ajatusviiva) | U+2015 (vaakapalkki)
0x426A | U+00A6 (katkopystyviiva) | U+FFE4 (täyspitkä katkopystyviiva)
0xE9F3 | U+FF0D (täyspitkä yhdysmerkki-miinusmerkki) | U+2212 (miinusmerkki)
0xE9F4 | U+FF5E (täyspitkä tilde) | U+301C (aaltomainen ajatusviiva)
0xDFE5 | U+2225 (yhdensuuntaisuusmerkki) | U+2016 (kaksoispystyviiva)
0xDDB7 | U+2015 (vaakapalkki) | U+2014 (pitkä ajatusviiva)
0xE9F5 | U+FFE4 (täyspitkä katkopystyviiva) | U+00A6 (katkopystyviiva)

Takaisin alkuun

### Ohjelmapaketin tiedot Tietoja-valintaikkunassa

Voit tarkastella asennetun paketin kielitietoja valitsemalla istunnon työkaluriviltä vaihtoehdot Ohje > Tietoja Personal Communications -ohjelmasta. Kielen ilmaisimet ovat seuraavat:

- S - Maltan kieli
- T - Perinteinen kiina
- P - Yksinkertaistettu kiina
- K - Korea.

Takaisin alkuun

### Komennon STRPCCMD tuen poisto käytöstä

Komennon STRPCCMD tuki voidaan poistaa käytöstä seuraavan .WS-profiilitiedoston avainsanan avulla:

    [5250]
    Ignore_STRPCCMD=Y

Jos avainsanan arvoksi on annettu N tai jos avainsanaa ei ole määritetty, komennon STRPCCMD tuki pysyy käytössä.
Takaisin alkuun

## Personal Communications -ohjelman Information Center -sivusto

Ohjeita ja linkkejä muihin resursseihin on Personal Communications -ohjelman Information Center -sivustossa, jonka osoite on

> http://publib.boulder.ibm.com/infocenter/pcomhelp

Japaninkielinen Information Center -sivusto sisältää myös vastauksia yleisimpiin kysymyksiin sekä vianmääritysvihjeitä.

Samassa Personal Communications -ohjelman Information Center -sivuston osoitteessa on saatavissa tietoja sekä englanniksi että japaniksi. Japaninkielisen sisällön tarkastelu edellyttää, että järjestelmässä on japanilaiset maa-asetukset. Kaikilla muilla maa-asetuksilla näkyviin tulee englanninkielinen sisältö.

Takaisin alkuun

## Ohjelmistotukea koskevia huomatuksia

### Tukitiedotteiden tilaus

Voit tilata Personal Communications -ohjelman tukitiedotteet seuraavasti:

1. Siirry Personal Communications -ohjelman tukisivustoon, jonka osoite on

   > http://www.ibm.com/software/network/pcomm/support

2. Napsauta kohdassa Personalized Support olevaa My Support -linkkiä. Jos sinulla on IBM:n rekisteröintitunnus, voit kirjautua järjestelmään. Muussa tapauksessa on rekisteröidyttävä.
3. Valitse kirjautumisen jälkeen tuoteperheluettelosta Networking.
4. Valitse tuotteet, joihin liittyviä tiedotteita haluat ottaa vastaan. Napsauta Save and Return -painiketta. Tukiprofiilisi näkyy seuraavassa ikkunassa.
5. Voit valita, haluatko tiedotteet sähköpostina, noudettavina tiedostoina vai molempina. Napsauta Submit-painiketta. Näkyviin tulee profiilin päivityksestä ilmoittava sanoma.
6. Lopeta istunto valitsemalla Sign out -painike.

Takaisin alkuun

### Support Assistant -ohjelma

IBM Support Assistant -ohjelman avulla voi ratkaista ohjelmisto-ongelmia. Support Assistant -ohjelma sisältää seuraavat toiminnot

- Search (haku)
  Haku ohjelmistoa koskevia tietoja sisältävästä tietokannasta.
- Service (huolto)
  Service-osan avulla huoltopyynnön lähettävä asiakas pääsee käyttämään sähköisille huoltopyynnöille tarkoitettua Electronic Service Request -WWW-sivustoa.
- Support Links (tukilinkit)
  Support Links -osa sisältää luettelon IBM:n WWW-linkeistä tuotemerkin ja tuotteen mukaan jaoteltuna.

Help desk -henkilökunta ja Personal Communications -ohjelman pääkäyttäjät voivat halutessaan tarjota käyttäjille lisätukea asentamalla Support Assistant -ohjelman. Support Assistant -ohjelman voi noutaa seuraavasta osoitteesta:
http://www.ibm.com/software/support/isa/index.html

Takaisin alkuun

## Käyttöjärjestelmät

### Personal Communications -ohjelman käyttö yhdessä Windowsin palomuurin kanssa Windows XP Service Pack 2 -ympäristössä

Microsoft Windows XP Service Pack 2 -päivityspakettiin sisältyvä Windowsin palomuuritoiminto estää sekä IPv4- että IPv6 EEDLC -pakettien siirron.
EEDLC-yhteyden käyttöönotto edellyttää, että EEDLC-yhteyden UDP-standardiportit (porttien numerot 12000 - 12004) lisätään Windowsin palomuurin poikkeusluetteloon. Voit lisätä portit seuraavassa kuvatuilla tavoilla.

#### Windowsin palomuurin kokoonpanoikkuna:

1. Aloita Windowsin palomuuri Windowsin Ohjauspaneelista.
2. Napsauta Poikkeukset-välilehteä.
3. Napsauta Lisää-painiketta ja lisää UDP-portit 12000 - 12004.

#### Verkkoyhteydet-ikkuna:

1. Avaa Verkkoyhteydet-valintaikkuna ja valitse vaihtoehdot Ominaisuudet > Lisäasetukset > Asetukset.
2. Napsauta Poikkeukset-välilehteä.
3. Napsauta Lisää portti -painiketta ja lisää UDP-portit 12000 - 12004.

#### Komentorivi:

Lisää portit yksitellen seuraavien komentojen avulla:

>     netsh firewall set portopening UDP 12000 Udp_12000_EEDLC

>     netsh firewall set portopening UDP 12001 Udp_12001_EEDLC

>     netsh firewall set portopening UDP 12002 Udp_12002_EEDLC

>     netsh firewall set portopening UDP 12003 Udp_12003_EEDLC

>     netsh firewall set portopening UDP 12004 Udp_12004_EEDLC

Kun olet lisännyt portit, uudet UDP-portit tulevat näkyviin Windowsin palomuuri -ikkunan poikkeusluetteloon.
Lisätietoja Windowsin palomuurista on Microsoft Developer Network -tietokannassa seuraavassa osoitteessa:

> http://msdn.microsoft.com

Tämä toiminto toimii eri tavalla kuin SP2-laitosta edeltävien Windows XP -laitosten sisältämän Internet-yhteyden palomuurin IPV6-suodatus. Lisätietoja Personal Communications -ohjelman käytöstä yhdessä Internet-yhteyden palomuurin kanssa on Personal Communications -tukisivuston Technote-asiakirjassa 1176310. Tukisivustoon vievä linkki on Personal Communications -ohjelman Information Center -sivustossa sekä monissa muissa tietolähteissä.

Takaisin alkuun

## Muuta huomioon otettavaa

### Personal Communications -ohjelman asennus ja siirto Communications Server -palvelinohjelmaa käytettäessä

Jos järjestelmään on asennettu sekä Personal Communications- että IBM Communications Server for Windows -ohjelma, Personal Communications -ohjelman uusimman version asennusta ei tule toteuttaa automaattisen siirtotoiminnon avulla.

Käyttäjän on ensin poistettava sekä Personal Communications- että Communications Server for Windows -ohjelma järjestelmästä. Tämän jälkeen Communications Server -ohjelma on asennettava uudelleen ennen Personal Communications -ohjelman uuden version asennusta.

### Arabiankielisten tietojen tarkastelu VBHLLAPI-malliohjelmassa

Voit tarkastella arabiankielisiä tietoja VBHLLAPI-malliohjelmassa seuraavasti:

1. Muokkaa VBHLLAPI-malliohjelman lähdekoodia. Vaihda kunkin lomakkeen oletusfontiksi Windowsin arabialaista merkistöä tukeva True Type -fontti (esimerkiksi Courier New).
2. Käännä VBHLLAPI-malliohjelma uudelleen.

Lisätietoja API-malliohjelmista on julkaisussa Emulator Programming.

Takaisin alkuun

.