# Käyttöopas

# API-työasemaohjelmien liitännät

## Communications Server -ohjelmiston tuki

Jos muodostat yhteyden IBM Communications Server for Windows NT -palvelimeen Communications Server -työasemaohjelman avulla tai toteutat Communications Server -koneen asennuksen, määritä Personal Communications -ohjelma käyttämään SNA API -työasemaohjelmaliittymää.

API-työasemaohjelmaliittymän avulla seuraavat liitännät ovat mahdollisia:

- 3270-emulointi

  LUA - LU -0-, -1-, -2- tai -3-istunto WinRUI-liittymän avulla. Tämä emulointi mahdollistaa tavalliset pääteistunnot ja kirjoitinistunnot.

- APPC3270-emulointi

  Tämä liitäntä mahdollistaa LU 6.2 -pääkoneyhteyttä käyttävät 3270-pääteistunnot (ei kirjoitinistuntoja).

- 5250-emulointi

  Tämä emulointi mahdollistaa APPC-yhteyttä käyttävät 5250-pääte- ja kirjoitinistunnot.

Huomautus:
  Asenna ensin Communications Server for Windows -ohjelman versio 5.0 tai uudempi.

Voit asentaa Personal Communications -ohjelman Communications Server for Windows -palvelimen tai API-työaseman päälle.

Ohjelma tukee kahta liittymää:

- Communications Server for Windows -palvelin

  Voit käyttää Personal Communications -ohjelmaa Communications Server -palvelimessa. Ohjelma käyttää Communications Server -palvelimen yhteyskäytäntöpinoa yhteyden muodostuksessa etäkoneeseen.

- Communications Server for Windows -työasema

  Työasemia varten Communications Server -palvelimessa on työasemaohjelma, joka vaihtaa tietoja palvelimen kanssa ja jonka liittymää Personal Communications -ohjelma voi käyttää. Työasemaohjelma on asennettava työasemaan ennen Personal Communications -ohjelman asennusta.

Huomautus:
  Et voi asentaa Personal Communications -ohjelman omia SNA-yhteyskäytäntöajureita, jos aiot käyttää API-työasemaohjelmaliittymää. Voit kuitenkin käyttää muita kuin SNA-yhteyslajeja. Niitä ovat HPO-, Home3270-, TN3270- ja IPX/SPX-yhteys.

## Kuorman jako

Personal Communications -ohjelmassa on kaikkien työasematyyppien kuorman jaon tuki. Kuorman jako -toiminnon avulla voit jakaa istunnot LU 0 - LU 3 ja LU 6.2 -istunnot Personal Communications -palvelimille. Palvelin ilmoittaa palveluista, myös kuormaan vaikuttavista tekijöistä, joita työasemat tai palvelimet voivat kerätä ja järjestää voidakseen valita palvelimen.

### Kuorman jako TCP/IP-yhteyskäytäntöjen avulla

Kuorman jako TCP/IP-yhteyskäytäntöjen avulla on IBM Communications Server for Windows -ohjelman version 5.1 tärkeä ominaisuus. Se tasapainottaa ajon aikana alisteiset LU2-istunnot (pääkoneen ja työaseman välillä). TCP/IP-yhteyksissä muodostettavissa LU2-istunnoissa ohjelma jakaa kuorman palvelimille nimetyssä LU2-varannossa ja nimetyllä vaikutusalueella. Toisin sanoen palvelin, jolla on pienin kokonaiskuormitus nimetyllä vaikutusalueella ja joka tukee nimettyä LU2-varantoa, toteuttaa annetun LU2-yhteyspyynnön.

Huomautuksia:

1. IBMSLP.DLL-tiedoston tulisi olla käytettävissä työaseman järjestelmähakemistossa. Lisätietoja tämän ajon aikana linkitettävän kirjastotiedoston hankinnasta on palvelimen julkaisuissa.

2. Käytä todellisessa kuorman jaossa yleismerkkiä ('*') palvelimen nimenä ja palvelun nimenä sekä anna varanto (LU-luokka) ja LU-varannon nimi.

## Nopea valmiustila

Nopea valmiustila -ominaisuuden avulla voit varmistaa, että kokoonpanoon määritetyt yhteydet pääkoneeseen voivat jatkaa toimintaa, jos tärkeä palvelin lakkaa toimimasta, ottamalla vaihtoehtoiset yhteydet käyttöön varmistuspalvelimen kautta. Kuorman jakoa voidaan käyttää yhdessä nopean valmiustilan kanssa.

Jos aktiivinen palvelinistunto keskeytyy, koska palvelin tai linkki ei toimi, Personal Communications -ohjelma yrittää muodostaa istunnon uudelleen määritetyn varmistuspalvelimen, palvelun ja varannon nimen avulla.

IBMSLP.DLL-tiedoston tulisi olla käytettävissä työaseman järjestelmähakemistossa.

[ Sivun alku | Edellinen sivu | Seuraava sivu | Sisällysluettelo | Hakemisto ]