# Komme i gang

# API-klienttilkoblinger

## Støtte for Communications Server

Hvis du oppretter forbindelse til en IBM Communications Server for Windows ved hjelp av Communications Server-klienten eller installerer på Communications Server-maskinen, må du konfigurere Personal Communications til å bruke grensesnittet SNA API-klient.

Ved hjelp av API-klientgrensesnittet kan du lage disse tilkoblingene:

- 3270-emulering

  LUA - LU 0, 1, 2 eller 3 via WinRUI-grensesnittet. Dette kan du bruke til normale skjerm- eller skriversesjoner.

- APPC3270

  Dette sørger for 3270-skjermsesjoner (ikke skriversesjoner) over en LU 6.2-tilkobling til vertsmaskinen.

- 5250-emulering

  Dette sørger for 5250-skjerm- og -skriversesjoner via APPC.

Merk:
  Du må først installere Communications Server for Windows-klienten versjon 5.0 eller nyere.

Du kan installere Personal Communications over Communications Server for Windows Server eller over API-klienten.

To grensesnitt kan brukes:

- Communications Server for Windows

  Du kan kjøre Personal Communications på en Communications Server. Programmet bruker protokollstakken i Communications Server til å koble seg til vertsmaskinen.

- Klient for Communications Server for Windows

  For klientarbeidsstasjoner har Communications Server en klient som kommuniserer med tjeneren og et grensesnitt som Personal Communications kan bruke. Klienten må være installert på arbeidsstasjonen din før du installerer Personal Communications.

Merk:
  Du kan ikke installere Personal Communications' SNA-protokollstyreprogrammer hvis du vil bruke grensesnittet for API-klient. Men du kan bruke tilkoblingstypene som ikke bruker SNA, som omfatter HPO, Home3270, TN3270 og IPX/SPX.

## Avlastning

Personal Communications støtter avlastning ("load balancing") for alle klienttyper. Avlastning gjør at du kan distribuere LU 0 til 3- og LU 6.2-sesjoner over Personal Communications-tjenere. Tjeneren bekjentgjør tjenester, inkludert belastningsfaktorer, som klientene og tjenerne kan samle og organisere for å velge tjener.

### Avlastning over TCP/IP-protokoller

Avlastning over TCP/IP-protokoller er en nøkkelfunksjon for IBM Communications Server for Windows 5.1. Denne funksjonen avlaster avhengige LU2-sesjoner (vertssystem til arbeidsstasjon) dynamisk. For LU2-sesjoner over TCP/IP-forbindelser blir belastningen distribuert over tjenere innen en navngitt LU2-gruppe og et navngitt område. Det er tjeneren med minst samlet belastning innen det navngitte området som støtter den navngitte LU2-gruppen, som vil oppfylle en gitt LU2-tilkoblingsforespørsel.

Merknader:

1. IBMSLP.DLL må være tilgjengelig i klientarbeidsstasjonens systemkatalog. Slå opp i tjenerdokumentasjonen hvis du vil ha opplysninger om hvordan du får tak i denne DLL-filen.

2. For virkelig avlastning kan du bruke jokertegn ('*') for tjenernavn og tjenestenavn og bruke kategorien LU-gruppe med et LU-gruppenavn.

## Støttefunksjon

Støttefunksjonen gjør det mulig å sikre at konfigurerte forbindelser til en vertsmaskin kan fortsette å fungere når en nødvendig tjenermaskin svikter, ved at alternative forbindelser til en reservetjener aktiveres. Avlastning ("load balancing") kan brukes i forbindelse med støttefunksjonen.

Hvis den aktive sesjonen til tjeneren svikter på grunn av en tjener- eller linkfeil, vil Personal Communications forsøke å gjenopprette sesjonen med den oppgitte reservetjeneren, -tjenesten eller -gruppen.

IBMSLP.DLL må være tilgjengelig i klientarbeidsstasjonens systemkatalog.

[ Øverst på siden | Forrige side | Neste side | Innholdsfortegnelse | Stikkordregister ]