# Komme i gang

# Velkommen til Personal Communications

Personal Communications gir deg nettverkstjenester på din egen arbeidsstasjon ved å utnytte nettverksfunksjonene slik at du får en rekke tilkoblingsalternativer som kan brukes i lokalnett (LAN) og fjernnett (WAN). For vertsterminalemulering, klient/tjener-applikasjoner og tilkoblingsmuligheter inneholder Personal Communications et robust sett av kommunikasjons-, nettverks- og administrasjonsfunksjoner.

Personal Communications er en emulator med alle funksjoner. I tillegg til vertsterminalemulering inneholder programmet disse nyttige funksjonene:

- Filoverføring
- Dynamisk konfigurering
- Et brukervennlig grafisk grensesnitt
- Emulator-APIer som EHLLAPI (Emulator High-Level Language Programming Interface), HACL (Host Access Class Library) og PCSAPI. EHLLAPI brukes for eksempel ofte til automatiserte operatørapplikasjoner som leser vertsskjermbilder og utfører tasttrykk uten direkte inngrep fra brukere. Se Emulator Programming og Host Access Class Library hvis du ønsker nærmere opplysninger.

Personal Communications er en viktig klientkomponent i IBM Host Integration-produktene for tilgang via LAN eller WAN, eller ekstern tilgang. Personal Communications gir tilgang til applikasjoner og data på mellomstore og store tjenere. Programmet gir deg dessuten den optimale plattformen for tradisjonell tilgang til data og applikasjoner på vertssystemet. Personal Communications omfatter nye verktøy som hjelper deg med å legge om fra tradisjonell forretningsdrift til e-business.

Ved bruk av Enterprise Extender i Personal Communications kan du opprettholde integriteten til SNA LU6.2/CPIC/APPC-applikasjoner over IP. Dette er en enestående IBM-funksjon både på PCene og på kommunikasjonstjenerne som leverer portneren til SNA-miljøet. Du har det eneste verktøyet som kan løse problemet med transport av disse SNA-applikasjonene over et IP-nettverk.

Enterprise Extender gjør at du kan utvide rekkevidden til SNA-applikasjoner og -data til å omfatte IP-nettverk og IP-tilkoblede klienter med liknende grad av pålitelighet, skalerbarhet og styring som SNA-brukere. Personal Communications støtter Enterprise Extender (EE) Data Link Control (DLC).

Personal Communications støtter en rekke SNA-baserte programmeringsgrensesnitt for klientapplikasjoner (APIer). Du kan lage applikasjoner som bruker klient-APIer mellom datamaskiner, som er basert på LU 6.2 og er en del av Personal Communications. Med disse APIene kan du samtidig åpne og behandle informasjon på arbeidsstasjoner.

Personal Communications støtter APPN (Advanced Peer-to-Peer Networking) som sluttnode og bruker de avanserte nettverksfunksjonene HPR (High Performance Routing, ruting med høy ytelse) og DLUR (Dependent LU Requester, anmoder for avhengige logiske enheter).

AnyNet SNA over TCP/IP er en funksjon i Personal Communications som gjør det mulig for emuleringsprogrammer og klient/tjener-SNA-programmer å kommunisere over et TCP/IP-nettverk.

## Nyheter i Personal Communications versjon 5.9

Personal Communications versjon 5.9 er basert på Personal Communications versjon 5.8. Hvis du er fortrolig med Personal Communications versjon 5.8, kan det være greit å se gjennom denne oversikten over nye funksjoner og forbedringer.

Forbedringer til emulatorsesjoner

  Støtte for Windows x64-plattformen
    Personal Communications versjon 5.9 har støtte for ikke-SNA-plattform for Windows XP Professional x64 Edition og Windows Server 2003 Standard x64 Edition og Enterprise x64 Edition.

  Topptekst og bunntekst på sider
    Du kan tilføye en topp- eller bunntekst på utskriftssidene ved skjermbildeutskrifter og innsamling av skjermbildeutskrifter.

    Se Emulator User's Reference hvis du ønsker mer informasjon om denne funksjonen.

  Windows-utskriftsdriver for VT-vertsutskrift
    Du kan bruke Windows-utskriftsdriveren for VT-vertsutskrifter. Denne funksjonaliteten utvider de eksisterende PDT-utskriftsfunksjonene.

  Samtidige IPv4- og IPv6-tilkoblinger for EEDLC
    For EEDLC kan du konfigurere og kjøre IPv4- og IPv6-tilkoblinger samtidig.

  Forbedret policy for endring av sesjonsvinduet
    Ved å redigere Windows-gruppepolicyen kan du skjule verktøylinjen menylinjen og det utvidede informasjonsområdet i sesjonsvinduet.

    Se Administrator's Guide and Reference hvis du ønsker mer informasjon om endring av visningspolicyen.

  Forbedret policy for å begrense endringer av sesjonsvinduet
    Ved å redigere Windows-gruppepolicyen kan du begrense brukernes mulighet til å maksimere, minimere og lukke sesjonsvinduet.

    Se Administrator's Guide and Reference hvis du ønsker mer informasjon om endring av utføringspolicyen.

  Samling av utskriftsjobber for 5250-skriversesjoner
    Med denne funksjonen kan du samle utskriftsjobber og skrive dem ut som en enkelt jobb eller i en gruppe. Funksjonene som er knyttet til denne hovedfunksjonen, kan tilordnes til tastbordet, tastgruppevinduet, museknapper eller verktøylinjeknapper.

    Se Emulator User's Reference hvis du ønsker mer informasjon om denne funksjonen.

  Utvidede sporingsbuffere
    CSTrace-bufferne er utvidet slik at alle sporingsposter blir fanget opp under store sporingsbelastninger.

  Alternativ for beste tilpassing av sideformat
    Du kan aktivere en funksjon for beste tilpassing av utskriftsskalering ved hjelp av en valgrute i vinduet Sideformat. Denne funksjonen er aktivert for disse sesjonene:
    - 3270-skjerm- og -skriversesjoner
    - VT-skjermsesjoner, inklusive skriverkontrollermodus

    Se Emulator User's Reference hvis du ønsker mer informasjon om denne funksjonen.

Forbedringer innenfor sikkerhet og autentisering

  Kerberos-basert automatisering av pålogging
    For 5250-skjermsesjoner gir denne funksjonen automatisk pålogging til vertsmaskiner med legitimasjonen til den påloggede brukeren. For dataoverføring kan du bruke Kerberos-autentisering for å hoppe over påloggingen.

    Se Administrator's Guide and Reference hvis du ønsker mer informasjon om denne funksjonen.

  Telnet-forhandlet sikkerhet
    TLS-sikkerhet kan forhandles mellom vertsmaskinen og Personal Communications som en del av Telnet-forhandlingsprosessen.

    Se Administrator's Guide and Reference hvis du ønsker mer informasjon om denne funksjonen.

Forbedringer innenfor støtte og administrasjon

  IBM Support Assistant
    Med IBM Support Assistant får du hjelp til å løse spørsmål i forbindelse med programvare. Support Assistant har følgende komponenter:
    - Søkefunksjon

      Gjør det mulig å søke i databasen med programvareinformasjon.

    - Service

      Gir kunder som ønsker å sende en PMR, tilgang til nettstedet for elektronisk servicebestilling (Electronic Service Request).

    - Støttelinker

      En samlet liste med linker til IBM-nettsteder ordnet etter merke- og produktnavn.

    Help Desk-personale og Personal Communications-administratorer kan ha nytte av å installere Support Assistant for å kunne gi sine sluttbrukere bedre støtte. Du kan laste ned Support Assistant fra denne adressen:
    http://www.ibm.com/software/support/isa/index.html

  Forberedt for ITLM
    Denne funksjonen gjør det mulig å påvise installering og bruk av Personal Communications ved hjelp av IBM Tivoli License Manager.

## Programikoner i Personal Communications

Når du har installert Personal Communications, blir det vist ikoner for de viktigste funksjonene du kan bruke. Ikonene er gruppert i undermapper under IBM Personal Communications-mappen.

Her er en kort forklaring av hver funksjon:

Start eller konfigurer sesjoner
  Bruk dette ikonet hvis du vil åpne vinduet Sesjonsstyrer. I dette vinduet kan du starte eller konfigurere sesjoner. Under konfigureringen kan du oppgi sesjonstype, skjermstørrelse, LU-nummer, grafikkstøtte, kommunikasjonstilkoblingstype og -parametere, samt andre opplysninger. Du kan lagre alle disse opplysningene i en arbeidsstasjonsprofil. Når opplysningene er lagret, kan du starte sesjonen ved bare å klikke på sesjonsikonet. Autoriserte brukere kan dessuten lage nye satsfiler fra dette vinduet.

SNA-nodekonfigurering
  Bruk dette ikonet hvis du skal konfigurere en SNA-node og ressurser knyttet til den, eller hvis du skal endre avanserte konfigurasjonsparametere. Selv om de fleste emuleringssesjoner kan konfigureres uten denne funksjonen, må du opprette en SNA-nodekonfigurasjon for å kunne bruke klient/tjener-kommunikasjon og kommunikasjon mellom tjeneremuleringsmaskiner. Du kan også kjøre funksjonen fra en aktiv sesjon ved å velge Handlinger -> Start -> SNA-nodekonfigurering.

### Verktøy for administrasjon og problemløsing

Sertifikatmigrering
  Bruk dette ikonet hvis du skal migrere sertifikater fra GSKit til Microsoft CryptoAPI (MSCAPI). Du finner detaljerte opplysninger om hvordan du aktiverer og bruker sesjonssikkerhet, i Administrator's Guide and Reference.

Vis SNA-referansedata
  Bruk dette ikonet når du vil ha frem SNA-referansedata og tilhørende forklaringer. Referansedata er SNA-feilinformasjon som finnes i intern SNA-flyt, feillogger, feilmeldinger og sporinger. Noen Personal Communications-feilmeldinger inneholder referansedata.

Informasjonssamler
  Bruk dette ikonet hvis du vil samle systemfiler og bestemte sporings- og loggfiler, eller registerinformasjon, for eksempel om hva slags programvare som er installert eller i drift på en maskin. Du kan også kjøre funksjonen fra en aktiv sesjon ved å velge Handlinger -> Start -> Informasjonssamler.

Internett-tjeneste
  Bruk dette ikonet når du vil sende system- og feilsøkingsdata som er samlet inn av informasjonssamleren, til en FTP-tjener. Du kan også kjøre funksjonen fra en aktiv sesjon ved å velge Handlinger -> Start -> Internett-tjeneste.

Visningsprogram for logg
  Bruk dette ikonet hvis du vil se på, slå sammen eller sortere meldings- og sporingslogger for Personal Communications. Personal Communications logger feil og informasjonsmeldinger under klargjøring og drift. Du kan også kjøre funksjonen fra en aktiv sesjon ved å velge Handlinger -> Start -> Visningsprogram for logg.

Migreringsprogram
  Bruk dette ikonet hvis du vil migrere brukerklasse- og systemklassefiler og arbeidsområdeikoner til Personal Communications versjon 5.9.

Verktøy for produktoppdatering
  Bruk dette ikonet når du vil ha tilgang til WebUpdate og se etter APARer og produktoppdateringer.

Verifiser SNA-nodekonfigurasjon
  Bruk dette ikonet hvis du vil forsikre deg om at manuelt redigerte endringer i SNA-nodekonfigurasjonsfilen er riktige.

SNA-nodefunksjoner
  Bruk dette ikonet når du skal utføre SNA-nodefunksjoner, for eksempel starte eller stoppe ressurser, eller vise informasjon om ressurser. Du kan også kjøre funksjonen fra en aktiv sesjon ved å velge Handlinger -> Start -> SNA-nodefunksjoner.

Sporingsfunksjon
  Bruk dette ikonet når du skal slå på og av sporingsfunksjoner og hente kommunikasjonsprotokollopplysninger som sendes mellom arbeidsstasjonen og andre vertssystemer. Du kan bruke sporinger når du skal løse kommunikasjonsproblemer. Du kan også kjøre funksjonen fra en aktiv sesjon ved å velge Handlinger -> Start -> Sporingsfunksjon.

### Hjelpefunksjoner

APING og AFTP er bare tilgjengelig på amerikansk-engelsk.

Merk
`Disse programmene leveres i den stand de befinner seg ("AS IS") uten noen form for garanti.`

Konfigurer iSeries-tilkobling
  Bruk dette ikonet når du skal konfigurere tilkoblinger til hver iSeries-, eServer i5- eller System i5-vertsmaskin som skal bruke dataoverføringsfunksjonen.

Sertifikatadministrasjon
  Bruk dette ikonet hvis du vil aktivere SSL-kommunikasjon (Secure Sockets Layer) mellom kommunikasjonstjeneren og klienten. Boken Administrator's Guide and Reference inneholder opplysninger om hvordan du bruker denne funksjonen.

Kontroller forbindelsen APING
  Bruk dette CPI-C-programeksemplet når du skal kontrollere nettverksforbindelser. Du kan bruke APING til å opprette nettverksforbindelser, diagnostisere problemer og foreta enkle målinger av ytelsen. APING utveksler datapakker med en partnermaskin og måler hvor lang tid dataoverføringen tar.

CM Mouse
  Bruk dette ikonet når du skal definere at museknappene skal utføre en sekvens med tasttrykk på vertsmaskinen, inkludert PF-taster og spesielle kontrolltaster for emulering. Du kan også bygge opp tilleggsmenyer for å styre vertsapplikasjoner uten å måtte gjøre endringer i disse vertsprogrammene.
  Merk:
    CM Mouse er et eksempelprogram som leveres som en hjelpefunksjon. Det er bare tilgjengelig på engelsk og kan bare kjøres på SBCS-systemer (med enkeltbytetegnsett).

    Denne hjelpefunksjonen kan du bare installere med alternativet Tilpasset installering. Du finner flere opplysninger i CD-ROM Guide to Installation.

Konfigurer CM Mouse
  Bruk dette ikonet hvis du vil konfigurere skriptfunksjonen til CM Mouse.

Konverter makro
  Bruk dette ikonet hvis du vil konvertere en eksisterende Personal Communications-makro til en XML- eller VBScript-fil.

Dataoverføring (bare for iSeries)
  Bruk dette ikonet når du skal overføre data mellom en arbeidsstasjon og en iSeries-, eServer i5- eller System i5-database.

Databasetilgang
  Med dette ikonet starter du hjelpeprogrammet Databasetilgang som du kan bruke til å hente data fra en database, for eksempel en SQL-tjener-, Microsoft Excel-, Lotus 1-2-3- eller dBASE-database (som er i samsvar med Microsoft ODBC-standardene, nivå 1). Du kan deretter sende dataene du henter, direkte til Excel, Lotus 1-2-3 og andre applikasjoner.

DOS EHLLAPI
  Bruk dette ikonet hvis du skal aktivere eller deaktivere DOS-baserte EHLLAPI-programmer som kommuniserer med den 32-biters Personal Communications-emuleringsprogrammet.

Tilpass handlingslinje
  Bruk dette ikonet når du skal tilpasse handlingslinjen i sesjonsvindu.

Flere sesjoner
  Bruk dette ikonet til å opprette satsfiler (*.BCH), som kan oppgi flere emulatorsesjoner (arbeidsstasjonsprofiler) eller andre støttede Windows-programmer som du vil starte samtidig. Du kan opprette et ikon for hver satsfil og starte programmene ved bare å klikke på ikonet.

Overfør filer (AFTP)
  Dette programmet overfører tekstfiler og binære filer raskt og effektivt.

Brukerinnstillinger
  Bruk dette ikonet hvis du vil konfigurere eller endre brukerinnstillingene, for eksempel endre valg av språk for brukergrensesnittet.

ZipPrint (bare 3270)
  Bruk dette ikonet når du skal starte programmet ZipPrint, som du kan bruke til å skrive ut vertssystemfiler eller -skjermbilder, PROFS- eller OfficeVision-notater, -kalendere og -dokumenter, CMS-filer og XEDIT-arbeidsområder. Når ZipPrint startes, blir det lagt inn et objekt på handlingslinjen i sesjonsvinduet.

## Personal Communications-sesjoner

Sesjonene som finnes i Personal Communications, er logiske forbindelser som du kan bruke til kommunikasjon mellom arbeidsstasjonen og et vertssystem. Disse sesjonstypene er tilgjengelige:

Skjermsesjon
  Bruk arbeidsstasjonen som en skjermterminal som er tilkoblet vertssystemet.
Skriversesjon
  Bruk arbeidsstasjonsskriveren som en vertssystemskriver.
Klient/tjener-sesjon
  Opprett forbindelser som gjør det mulig med kommunikasjon mellom tjeneremuleringmaskiner ved hjelp av CPI-C og APPC (LU 6.2).

## Personal Communications-forbindelser

Med Personal Communications kan du bruke en rekke typer tilkobling til disse vertssystemene. Nedenfor ser du ikonene du vil møte når du begynner å konfigurere en emuleringssesjon:

zSeries

iSeries

ASCII

S/3X

### zSeries-emuleringsforbindelser

Tabell 1. Ikoner for zSeries-emuleringsforbindelser

Grensesnitt | Tilkoblingstype
--- | ---
LAN (Logical Area Network) |

  LAN via IEEE 802.2
  3270 via Communications Server for Windows
  Telnet3270
  3270 via iSeries (overgang)
  APPC3270 via LAN
  Microsoft SNA-klient over FMI
  Microsoft SNA-klient (med LUA-grensesnitt)
  Microsoft SNA-klient (med APPC-grensesnitt)
  DLUR (Dependent LU Requester)
  3174 Peer Communications
  VT over Telnet (TCP/IP)

COAX |

  SNA-DFT-terminal
  Ikke-SNA-DFT-terminal

COM-port |

  SNA over asynkron
  IBM Global Network (ikke i Japan)
  Home3270
  IBM Global Network - SNA over asynkron
  DLUR (Dependent LU Requester) via
    SNA over asynkron
    Hayes AutoSync
  Hayes AutoSync
  APPC3270 via
    SNA over asynkron
    Hayes AutoSync
  VT over asynkron
  Telnet 3270
  VT over Telnet (TCP/IP)
  X.25 Hayes AutoSync
  X.25 DLUR via Hayes AutoSync
  X.25 APPC3270 via Hayes AutoSync

5250 |

  3270 via iSeries
  DLUR (Dependent LU Requester)

Synchronous Data Link Control |

  SDLC (synkron kommunikasjon)
  3270 via iSeries (overgang)
  APPC3270 via SDLC
  DLUR (Dependent LU Requester)

SNA/IP |

  LU 0, 1, 2, 3
  APPC3270
  LU 0,1,2,3 via DLUR

IBM ISA/MCA WAC |

  SDLC (synkron kommunikasjon)
  3270 via iSeries (overgang)
  APPC3270 via SDLC
  DLUR (Dependent LU Requester)
  X.25 QLLC (Qualified Logical Link Control)
  X.25 3270 via iSeries
  APPC3270 via X.25
  X.25 DLUR

API-klient |

  Communications Server-klient
  Communications Server

IBM-EEDLC |

  LU (0, 1, 2, 3) via DLUR
  APPC3270

OEM |

  Logisk enhet (0, 1, 2, 3)
  3270 via iSeries (overgang)
  APPC3270
  DLUR (Dependent LU Requester)

### iSeries-emuleringsforbindelser

Tabell 2. Ikoner for iSeries-emuleringsforbindelser

Grensesnitt | Tilkoblingstype
--- | ---
LAN (Logical Area Network) |

  LAN via IEEE 802.2
  Telnet5250 over TCP/IP
  Telnet5250 over IPX/SPX
  VT over Telnet

5250 |

  TDLC (twinaksial komm.) (APPC)
  TDLC (twinaksial komm.) (konsoll)

COM-port |

  SNA over asynkron
  Hayes AutoSync
  SNA over asynkron (konsoll)
  VT over asynkron
  VT over Telnet
  Telnet 5250
  X.25 Hayes AutoSync

Synchronous Data Link Control |

  SDLC (synkron kommunikasjon)

SNA/IP |

  5250

IBM ISA/MCA WAC |

  Synkron kommunikasjon (SDLC) (WAC)
  X.25 QLLC (Qualified Logical Link Control)

IBM-EEDLC |

  5250

OEM |

  APPC 5250

### ASCII-emuleringsforbindelser (bare SBCS)

Tabell 3. Ikoner for ASCII-emuleringsforbindelser

Grensesnitt | Tilkoblingstype
--- | ---
LAN (Logical Area Network) |

  VT over Telnet (TCP/IP)

COM-port |

  VT over asynkron
  VT over Telnet (TCP/IP)

### S/3X-emuleringsforbindelser

Tabell 4. Ikoner for S/3X-emuleringsforbindelser

Grensesnitt | Tilkoblingstype
--- | ---
5250 |

  TDLC (twinaksial komm.) (konsoll)

### Klient/tjener-forbindelser (tjeneremulering)

Personal Communications har støtte for APPN-sluttnode for arbeidsstasjoner, slik at de kan kommunisere på en mer fleksibel måte med andre systemer i nettverket.

Når arbeidsstasjonen er definert som en APPN-sluttnode, gir en APPN-nettverksnodetjener disse katalog- og systemtjenestene for arbeidsstasjonen:

- Ruting av mellomliggende sesjoner
- Katalogtjenester
- Tjenester for topologi og rutevalg

Ved hjelp av Personal Communications kan du opprette klient/tjener-tilkoblinger til en rekke ulike maskiner og til arbeidsstasjoner som kjører Windows 2000 eller Windows XP. En annen mulighet er å koble maskinene til en arbeidsstasjon som kjører Communications Server. Disse typene SNA-klient/tjenerforbindelser er tilgjengelige:

- LAN via IEEE 802.2
- SDLC (synkron kommunikasjon)
- SNA over asynkron
- AnyNet SNA over TCP/IP
- Hayes AutoSync
- IBM Global Network - SNA over asynkron
- TDLC (twinaksial komm.) (APPC)
- X.25
- OEM Deep-kort
- WAC
- Enterprise Extender

### APPN-nettverk

APPN (Advanced Peer-to-Peer Networking, avansert kommunikasjon mellom likeverdige maskiner) er den underliggende nettverksprotokollen som ruter APPC-trafikk via mellomliggende noder i nettverket. Når for eksempel program A bruker APPC til å snakke med program B, finner APPN den noden som program B ligger på, og styrer APPC-trafikken gjennom nettverket.

APPN inneholder flere funksjoner som gjør at det kreves mindre konfigurering når du skal etablere og vedlikeholde et nettverk. Disse funksjonene automatiserer mange tidkrevende og kompliserte oppgaver som dessuten kan være kilder til feil. Hvis du for eksempel installerer en ny arbeidsstasjon som bruker APPN, trenger du ikke å oppgi konfigurasjonsopplysninger for hver arbeidsstasjon du vil kommunisere med. Du oppgir bare navnet på maskinen og adressen til mellomnoden som behandler trafikken. APPN tar seg av resten av informasjonen som er nødvendig for å rute APPC-trafikken til og fra arbeidsstasjonen.

Hvis du kobler deg til et APPN-nettverk, blir din egen konfigurering enklere, og det blir lettere for andre maskiner i nettverket å finne deg.

Du finner mer informasjon om SNA-klient/tjenerforbindelser i Administrator's Guide and Reference.

#### APPC

APPC (Advanced Program-to-Program Communication, avansert kommunikasjon mellom programmer), også kjent som LU 6.2, er programvare som brukes til å kommunisere med høy hastighet mellom programmer på ulike maskiner, fra bærbare og arbeidsstasjoner til mellomstore maskiner og hovedmaskiner. Det finnes APPC-programvare for mange ulike operativsystemer, enten som en del av operativsystemet eller som en egen programpakke.

APPC er en kommunikasjonsprotokoll som gjør at programmer på ulike datamaskiner kan "snakke" med hverandre. APPC utgjør grensesnittet mellom programmene og nettverksmaskinvaren og -programvaren, og det definerer reglene som programmer bruker for å utveksle informasjon.

APPC fungerer som et grensesnitt mellom applikasjoner og nettverket. Når kommunikasjonsprogrammet på arbeidsstasjonen sender informasjon til APPC-programvaren, sender APPC informasjonen videre til et nettverksgrensesnitt, for eksempel et Token-Ring-kort. Informasjonen går via nettverket til en annen datamaskin, der APPC-programvaren mottar informasjonen fra nettverksgrensesnittet. APPC fører informasjonen tilbake til sitt opprinnelige format, og sender den til det tilhørende kommunikasjonsprogrammet.

Du finner flere opplysninger i Emulator User's Reference.

#### APPN-nettverk

Ved å delta i et APPN-nettverk kan Personal Communications-arbeidsstasjoner også benytte seg av to tilleggsfunksjoner:

- HPR (High-performance Routing)
- DLUR (Dependent LU Requester)

##### HPR (High-Performance Routing, ruting med høy ytelse)

Personal Communications støtter HPR over Token-Ring- og Ethernet-forbindelser, som øker ytelsen og påliteligheten ved dataruting. HPR kan bruke den svært hurtige transportprotokollen slik at du oppnår uavbrutt omdirigering rundt punkter som er falt ut, effektiv selektiv sending på nytt og full dataintegritet og trafikkontroll fra begynnelse til slutt.

##### DLUR (Dependent LU Requester, anmoder for avhengige logiske enheter)

DLUR gjør at avhengige logiske enheter (LU 0, 1, 2, 3 og avhengig LU 6.2) kan benytte et APPN-nettverk. Det gir mulighet til å bruke flere og dynamiske baner gjennom nettverket, og gjør at det ikke er nødvendig med avhengige logiske enheter (eller portnere for dem) i nærheten av VTAM-vertsmaskinen.

En DLUR er en APPN-sluttnode eller nettverksnode som eier avhengige logiske enheter, men som krever at en avhengig LU-tjener (DLUS) sørger for kontrollpunkt for systemtjenester (SSCP) for disse avhengige logiske enhetene. En DLUS styrer konverteringen fra et delområdemiljø til et APPN-miljø, slik at du kan opprettholde sentral administrasjon av fjerntliggende avhengige logiske enheter og samtidig dra nytte av et APPN-nettverk.

Personal Communications bruker støtten i VTAM V4R2 for avhengige logiske enheter gjennom APPN-nettverk og kombinerte delområde- og APPN-nettverk. Funksjonen for avhengig LU-tjener (i VTAM) sørger for støtte for avhengig sekundær logisk enhet (SLU) ved å etablere en LU 6.2-sesjon mellom en anmodernode for avhengig logisk enhet (DLUR) og en tjenernode for avhengig logisk enhet (DLUS).

Du finner mer informasjon under SNA Client/Server i Emulator User's Reference.

### AnyNet

Personal Communications kan bruke AnyNet SNA over TCP/IP, som gjør at SNA-emulerings- og klient/tjener-applikasjoner kan kommunisere over et TCP/IP-nettverk. Når du bruker AnyNet-funksjonen, kan du redusere antall installerte nettverksprotokoller og forenkle driften uten å måtte endre eksisterende programmer eller maskinvare.

Boken Emulator User's Reference inneholder grunnleggende informasjon om AnyNet.

Slå opp i Administrator's Guide and Reference hvis du vil se eksempler på hvordan du oppretter AnyNet-forbindelser.

### Enterprise Extender (HPR over IP)

Enterprise Extender gjør at du kan utvide rekkevidden til SNA-applikasjoner og -data til å omfatte IP-nettverk og IP-tilkoblede klienter med liknende grad av pålitelighet, skalerbarhet og styring som SNA-brukere. Enterprise Extender-integrering bruker standard IP-teknologi og krever ikke ny maskinvare eller programvare i IP-strukturen.

Enterprise Extender er et enkelt sett med utvidelser av den eksisterende HPR-teknologien og inneholder følgende:

- Uavbrutt reservekopiering fra PC til vertsmaskin
- SNA-transport over internt IP-nettverk
- Feilbeskyttelse ende-til-ende
- Dataprioritering ende-til-ende
- Skalerbar og kostnadseffektiv tilknytning

## Støtte for ActiveX/OLE 2.0

Personal Communications-sesjoner kan legges inn som en del av et sammensatt dokument. Et sammensatt dokument er et dokument som ser ut som en enkelt enhet, men som faktisk består av informasjon fra flere programmer. For eksempel kan et sammensatt dokument inneholde data som gjør at Personal Communications kan kjøres innenfor et regnearkprogram.

Når Personal Communications inkluderes som en del av et annet program, kalles det et innebygd eller koblet objekt, og programmet kalles en container. Personal Communications kan brukes sammen med containere som er i samsvar med ActiveX/OLE 2.0, for eksempel Lotus Notes, Lotus WordPro og Microsoft Word. For de fleste containere kan du bygge inn et objekt ved hjelp av en menysekvens (i Microsoft Word velger du for eksempel Sett inn og deretter Objekt), eller ved å dra en arbeidsstasjonsprofil til dokumentet og slippe den.

Som innebygd objekt kan du endre utseendet til Personal Communications slik at det blir en del av containerprogrammet, forutsatt at containerprogrammet tillater en slik endring. Eller Personal Communications kan startes slik at det kjøres i et eget atskilt vindu som bruker sine egne profil- og skjermvisninger.

Du kan aktivere Personal Communications som innebygd objekt på en rekke ulike måter. For eksempel kan Personal Communications vises som et ikon innenfor et annet program, og du kan aktivere det ved å dobbeltklikke på ikonet. En annen måte du kan aktivere Personal Communications på, er å bruke et skript. Visual Basic eller Lotus Script er eksempler på skriptspråk som støttes av Personal Communications, men alle skriptspråk for ActiveX/OLE-automatisering kan brukes.

Bruk av skript gjør at Personal Communications kan aktiveres som en del av en automatisert anmodning. Du kan for eksempel skrive et skript for å starte Personal Communications automatisk hver gang containerobjektet blir startet, eller du kan bruke et skript til å legge inn data automatisk i åpningsskjermbilder for vertsmaskiner.

Personal Communications-sesjonen avsluttes når containeren blir lukket eller når du lukker Personal Communications-vinduet. Hvis Personal Communications ble aktivert som et koblet objekt, må du lukke det separat.

## Objektorientert API

Personal Communications inneholder en ny språkuavhengig, objektorientert API. Det er sju objekter som kan brukes sammen med Visual Basic, Lotus Script eller et hvilket som helst ActiveX/OLE-automatiseringsskriptspråk til å lage sammensatte dokumenter der Personal Communications er et innebygd objekt i et annet program.

Hvis du er interessert i å skrive en applikasjon som omfatter Personal Communications som et objekt i et program som er i samsvar med ActiveX/OLE 2.0, kan du lese programmeringshåndboken Host Access Class Library (HACL). I denne håndboken beskrives objektene som finnes i Personal Communications og hva du trenger for å få tilgang til Personal Communications-dataene. Opplysningene er utviklet for programmerere som bruker Visual Basic-skript, Lotus-skript og programmeringsspråket C++. Eksempler på Visual Basic- og Lotus-skript finnes på Personal Communications-CDen.

[ Øverst på siden | Forrige side | Neste side | Innholdsfortegnelse | Stikkordregister ]