# Gyors kezdetek

# Emulátorszekciók indítása és leállítása

Ez a fejezet az egyedi és többszörös emulátorszekciók indításának és leállításának módját mutatja be.

Ha az emulátor konfigurációs információi a Konfigurációs információk mentése részben leírtak szerint kerültek mentésre, akkor az információk egy munkaállomás profilban (*.WS) találhatók, amely a Szekciókezelővel jeleníthető meg.

Megjegyzés:
  Ha először használja a Personal Communications terméket, vagy nincsenek szekcióikonok a Szekciókezelőben, akkor a Szekciók konfigurálása részből megtudhatja, hogyan kell konfigurációt létrehozni.

## Szekciókezelő

A Personal Communications a Szekciókezelő párbeszédablakkal biztosítja az egyszerű hozzáférést a munkaállomás profilokhoz és a kötegelt fájlokhoz. A Szekciókezelővel indíthat el egy vagy több szekciót, és hozhat létre új szekciót vagy kötegelt fájlt.

Megjegyzés:
  A Szekciókezelő párbeszédablak csak azokat a munkaállomás profilokat és kötegelt fájlokat jeleníti meg, amelyek a Personal Communications telepítésekor megadott alkalmazásadatok könyvtárban találhatók. Az alkalmazásadatokról további információkat az Alkalmazás adatok részben talál.

Az ikonokat a Szekciókezelő ablakból a Windows Start menüjébe vagy a munkaasztalra húzhatja. Válasszon ki legalább egy szekciót, majd húzza át őket a jobb oldali egérgombbal. Az ikonok elengedésekor megjelenő előugró menü menüpontjai segítségével áthelyezésre, másolásra illetve parancsikonok létrehozására van lehetőség. Ha egy ikont a bal egérgombbal húz át, akkor az ikon áthelyezésre kerül az új helyre. Ha egy ikont a CTRL billentyű lenyomva tartása mellett húz át a bal egérgombbal, akkor az ikon másolásra kerül az új helyre. Ha egy ikont az Alt billentyű lenyomva tartása mellett húz át a bal egérgombbal, akkor az új helyen parancsikon jön létre.

Ahol csak lehetséges, a parancsikon létrehozását válassza. Az áthelyezés és a másolás hatással van a profil helyére (így a funkciójára is). Pontosabban ha parancsikon létrehozása helyett egy profilt átmásol az asztalra, akkor valójában egy új szekciót hoz létre. Az asztalon található profil változásai nem jelennek meg az eredeti profilban (és viszont). Emellett az asztalra másolt profil az Asztal mappában található (nem az alkalmazás adatok könyvtárában), így a Szekciókezelőben sem fog megjelenni. A Szekciókezelőben továbbra is az eredeti változat fog látszani.

### Szekciókezelő beállítások

Számos Szekciókezelő beállítás elérhető a menüsorból és az előugró menüből. Például: a Szekciókezelőben megjelenő információk megjelenését testreszabhatja, és szekciókat vagy kötegelt fájlokat importálhat a Personal Communications alkalmazásadat könyvtárába.

#### Szekciókezelő menük

A Szekciókezelő menüben az alábbi menüpontok találhatók.

Fájl

  Könyvtárváltás
    Olyan fájlokat is futtathat, amelyek nem a Personal Communications alkalmazásadat könyvtárában vannak.

  Importálás
    Ezzel a menüponttal másolhatja a szekciókat vagy a kötegelt fájlokat a Personal Communications alkalmazásadat könyvtárába. Az importált fájlok később megjeleníthetők a Szekciókezelő párbeszédablakban.

Nézet

  Szekció
    Ez a menüpont megjeleníti az alkalmazás adatok könyvtárában található valamennyi .WS kiterjesztéssel rendelkező érvényes munkaállomás profilt.

  Többszörös szekciók
    Ez a menüpont megjeleníti az alkalmazás adatok könyvtárában található valamennyi .BCH kiterjesztéssel rendelkező érvényes kötegelt fájlt.

  Minden fájlkiterjesztés
    Ez a menüpont a kiterjesztéstől függetlenül az alkalmazás adatok könyvtárában található valamennyi többszörös szekciót és munkaállomás profilt megjeleníti.

  Rejtett
    Ez a menüpont azokat a fájlokat jeleníti meg, amelyeket előzőleg az előugró menü (jobb egérgomb kattintással megjelenő menü) segítségével rejtettnek állított be. Ha ez a beállítás ki van választva, akkor a rejtett szekciók fekete-fehér ikonokkal jelennek meg. Ezek a szekciók egyébként nem jelennek meg.

  Nagy ikonok
    Ez a menüpont nagy ikonokat jelenít meg a Szekciókezelőben.

  Kis ikonok
    Ez a menüpont kis ikonokat jelenít meg a Szekciókezelőben.

  Részletek
    A panel oszlopokban az alábbi szekció információk jelennek meg. Az oszlopok igény szerint átméretezhetők.
    - Fájl neve
    - Fájl kiterjesztése
    - Típus (szekció vagy kötegelt fájl)
    - Leírás (a .WS fájl `Description=` mezőjének információit jeleníti meg)
    - Az alábbi szekció információk a kötegelt fájloknál nem jelennek meg.
      - Gazda neve (ha SNA, akkor ez az oszlop az .ACG fájl nevét mutatja)
      - Gazda típusa (a szekció konfigurálásakor a Kommunikációs testreszabása párbeszédablakban megadott gazda típust jeleníti meg)
      - Illesztő (a szekció konfigurálásakor a Kommunikációs testreszabása párbeszédablakban megadott illesztőt jeleníti meg)
      - Csatlakozás (a szekció konfigurálásakor a Kommunikáció testreszabása párbeszédablakban megadott csatlakozást jeleníti meg)
      - Szekció típusa (nyomtató vagy képernyő)
    - Módosítva (a fájl utolsó módosításának dátumát és idejét mutatja)

  Frissítés
    Ha egy szekciót vagy egy kötegelt fájlt manuálisan másol az alkalmazásadat könyvtárba, akkor az új fájok megjelenéséhez frissítenie kell a Szekciókezelő nézetet.

#### Előugró (környezeti) menü

Ha a jobb oldali egérgombbal szekció(k)ra kattint, akkor az előugró menüben a következő menüpontok jelennek meg.

Indítás
  Elindítja a kiválasztott szekciókat.

Törlés
  Törli a kiválasztott szekciókat. Ha szekciókat szeretne törölni a Szekciókezelőből, akkor ehhez jogosultsággal kell rendelkeznie a Rendszerházirendben.

Elrejtés/Felfedés
  Ezzel a menüponttal rejtheti el illetve fedheti fel a szekciókat. A rejtett szekciók megjelenítéséhez válassza a Nézet -> Rejtett menüpontot. A rejtett szekciók fekete-fehér ikonokkal jelennek meg.

Módosítás
  Ez a menüpont csak kötegelt fájlok kiválasztásakor jelenik meg. A kötegelt fájlok ilyenkor szerkesztés módra váltanak. Ha kötegelt fájlokat szeretne módosítani a Szekciókezelőben, akkor rendelkeznie kell jogosultsággal a Rendszerházirendben.

## Szekciók indítása

Az alábbi módokon indíthat el szekciókat:

- Válassza ki egy korábban beállított szekció ikonját a Szekciókezelőben.
- Indítson el egyet egy meglévő szekcióablakból.
- A Futtatás ablakban adja meg egy munkaállomás profil nevét.
- Írja be a PCOMSTRT parancsot a Futtatás ablakba vagy egy MS-DOS parancssorba.
- Válasszon ki egy olyan ikont, amelyet előzőleg a Szekciókezelőből húzott át.
- Indítson többszörös szekciókat egy kötegelt fájllal.

Megjegyzés:
  A gazdagéphez csatlakozás során a szekcióablak alján található állapotsorban kapcsolatállapot-üzenetek jelennek meg.

Indítás az Szekció indítása/beállítása ikonból
  Válassza a Start menü Programok -> IBM Personal Communications -> Szekciók indítása vagy beállítása menüpontját. Válassza ki a kívánt szekciót a Szekciókezelő párbeszédablakban, majd kattintson az Indítás gombra.

Indítás egy meglévő szekció ablakból
  Az alábbi módszerekkel indíthat szekciót meglévő szekcióablakból:

  Másik szekció indítása ugyanazzal a profillal
    A Fájl menüből válassza az Ugyanolyan indítása menüpontot. Elindul egy másik szekció, amely ugyanazt a profilt használja.

  Másik szekció indítása más profillal
    1. A Fájl menüből válassza a Más profilú indítása menüpontot.

       Megjelenik a Más munkaállomás profil megnyitása ablak.

    2. A Fájlnév listán kattintson duplán a kívánt munkaállomás profilra.
    3. Kattintson az OK gombra.

       Elindul egy másik szekció, amely a lépés 2 helyen megadott profilt használja.

  Más típusú szekció indítása szekcióablakból
    1. Válassza a Fájl menüben a Megnyitás menüpontot.
    2. Adja meg a kívánt munkaállomás profilt, majd kattintson az OK gombra.

       Az aktuális szekció véget ér, és másik szekció indul a kiválasztott profil használatával.

Indítás parancs használatával
  Szekció indításához tegye a következőket:
  1. Indítson el egy DOS parancssort.
  2. Írja be a következő parancsot:

           PCOMSTRT /P=x:\AppData\sajat.WS

     A `sajat.WS` a telepítés közben meghatározott alkalmazásadat könyvtárban tárolt munkaállomás profil. Csak ezt az egy paramétert kell megadni.

     Megjegyzés:
       Több `/p` paraméter megadásakor a PCOMSTRT csak az utolsót használja fel a profil (.WS file). indításához.

     A paraméterek teljes leírását az Adminisztrátori kézikönyv című kiadványban találja.

  A Personal Communications egy másik módon is meghívható paranccsal, a PCSWS.EXE modul parancsával (lásd: PCSWS.EXE beállítások).

## Többszörös szekciók indítása

Ha telepítette a Többszörös szekciók segédprogramot, akkor a kötegelt fájlokat (*.BCH) futtató PCSWS.EXE kötegfájl program segítségével egyidejűleg két vagy több munkaállomás profilt is elindíthat. A Personal Communications kötegelt fájlok egyéb programokat is indíthatnak, ha tartalmazzák azok indításai parancsait. Ez különösen hasznos, ha mindig el kíván indítani egy alkalmazást, valahányszor elindít egy szekciót. Az alkalmazás lehet például a ZipPrint, amely Personal Communications API-t használ.

Megjegyzés:
  Új parancsfájl létrehozásához jogosultsággal kell rendelkeznie a Rendszerházirendben.

Ha létrehozott egy ikont a parancsfájlhoz, akkor kattintson duplán az ikonon a Szekciókezelőben, vagy válassza ki az ikont, majd kattintson az Indítás gombra.

### PCSWS.EXE beállítások

Kötegelt fájlok létrehozásakor és módosításakor az alábbi beállítások használhatók.

- Ha meg kívánja adni a szekcióhoz a nézetet, akkor adja meg a `/V=sajatnezet` paramétert, ahol a `sajatnezet` egy előzőleg elmentett nézet neve:

       C:\Pcomm\PCSWS.EXE C:\AppData\LAN1.WS /V=myview

  Ha a megadott nézet nem létezik, akkor a rendszer figyelmen kívül hagyja a parancsot. A nézetek mentéséről az Emulátorszekciók kezelése részben talál információkat.
- Ha a szekciók indításakor el szeretné kerülni az IBM logó megjelenését, akkor adja hozzá a `/Q` kapcsolót a parancsfájl első parancsához:

       C:\Pcomm\PCSWS.EXE C:\AppData\TCPIP1.WS /Q

  A parancsban a `C:\Pcomm\` az a könyvtár, ahová a Personal Communications telepítésre került, a C:\AppData\ pedig az alkalmazásadat könyvtár.
- Egy szekció ikonként (nem ablakként) indításához adja hozzá a `/I` paramétert a parancsfájl első parancsához:

        C:\Pcomm\PCSWS.EXE C:\AppData\TWINAX.WS /I

  A parancsban a `C:\Pcomm\` az a könyvtár, ahová a Personal Communications telepítésre került, a C:\AppData\ pedig az alkalmazásadat könyvtár.
- Ha egy rejtett szekciót szeretne indítani (nem ikonként és nem ablakként), akkor adja hozzá a `/h` paramétert a parancsfájlhoz:

        C:\Pcomm\PCSWS.EXE C:\AppData\TWINAX.WS /H

  A parancsban a `C:\Pcomm\` az a könyvtár, ahová a Personal Communications telepítésre került, a C:\AppData\ pedig az alkalmazásadat könyvtár.
- Ha egy szekciót adott rövid szekcióazonosítóval (szekció betűjellel) kíván elindítani, akkor adja meg a `/S=m` paramétert a PCSWS.EXE után a parancsfájlban:

        C:\Pcomm\PCSWS.EXE /S=m C:\AppData\LAN1.WS

  A parancsban a `C:\Pcomm\` az a könyvtár, ahová a Personal Communications telepítésre került, az `m` a rövid szekcióazonosító, a `C:\AppData\` pedig az alkalmazás adatok könyvtára.

Megjegyzések:

1. Ha az /S paraméter segítségével jelöli ki az A-t rövid szekcióazonosítónak, akkor használja a kötegelt fájl összes szekciójára ezt a paramétert. Ha másik szekció indul először, az lesz az A szekció, és az `/S=a` paraméterrel rendelkező szekció nem fog elindulni az ütköző rövid szekcióazonosítók miatt. A konfliktusok megakadályozásának másik módja az, hogy az abc sorrendben később következő karaktert választ rövid szekcióazonosítónak.

2. Számos paraméterrel lehet szabályozni az indítandó szekció jellemzőit. A kapcsolók értékét egyetlen karakter jelzi.

### Kötegelt fájl létrehozása

Parancsfájl létrehozásához tegye a következőket:

1. A Szekciókezelő párbeszédablakban kattintson az Új többszörös szekciók elemre. Új parancsfájlt a Windows Start menüjéből is elindíthat az IBM Personal Communications -> Segédprogramok -> Többszörös szekciók kiválasztásával.

   Megjelenik a Parancsfájl létrehozása/módosítása panel.

2. Profilok vagy programok többféleképpen is befoglalhatók kötegelt fájlokba:
   - Kattintson duplán a Fájlnév listában található fájlnevekre.
   - Húzza át a fájlneveket (a jobb egérgomb segítségével) a Fájlnév panelről a Kötegfájl bejegyzések panelre.
   - A Fájlnév listáról válasszon egy fájlnevet, majd válassza a Hozzáadás gombot.
   - A kötegelt fájl beviteli területén írja be a teljes elérési útvonalat és a kötegelt fájl nevét.
   - A Nézet elfogása gombbal több szekcióablakot foghat el egy nézetbe.

   A Personal Communications a munkaállomás profil vagy egyéb program futtatásához szükséges teljes elérési útvonalat és parancsot a szerkesztési terület kurzorsora fölé helyezi. Ha nincsen kurzor, akkor a parancs az utolsó sor után kerül.

   A kötegelt fájlba felvett profil tartalmának megtekintéséhez a Fájlnév listában kattintson a profilra, majd kattintson a Fájl megjelenítése pontra, vagy a nagyítóra.

   Megjegyzés:
     A Kötegelt fájl bejegyzései tetején néhány rövid utasítás jelenik meg. Ezeket nem szükséges eltávolítani, mert nincsenek hatással a kötegelt fájl futtatására.

     Ez alól egy kivétel van: ha a Personal Communications japán változatát használja, akkor törölni kell az utasításokat. Ezt úgy teheti meg, hogy a fájlok hozzáadása előtt kiválasztja a Fájl -> Új menüpontot a Parancsfájl létrehozása/módosítása párbeszédablakból.

3. Minden felvenni kívánt fájlnál ismételje meg a lépés 2. útmutatásait.
4. Ha elkészült a szerkesztéssel, akkor a Fájl menü Mentés menüpontjával mentse el a létrehozott kötegelt fájlt.

   Megjelenik a Kötegelt fájl mentése másként ablak.

5. Adja meg a kötegelt fájl nevét (*.BCH).

   Az ikon címe a megadott név lesz, hacsak nem ad meg leírást is.

Az alábbi példa egy olyan parancsfájl, amely az alkalmazásadat könyvtárban található hat munkaállomás profilt, majd a MYAPP.EXE fájlt futtatja.

    C:\dir\PCSWS.EXE C:\dir\COAX1.WS /Q
    C:\dir\PCSWS.EXE C:\AppData\COAX2.WS /I
    C:\dir\PCSWS.EXE C:\AppData\SLAN1.WS
    C:\dir\PCSWS.EXE C:\AppData\SLAN2.WS
    C:\dir\PCSWS.EXE C:\AppData\AS4Y1.WS
    C:\dir\PCSWS.EXE C:\AppData\VT220.WS
    C:\APPL\MYAPP.EXE

A parancsban a `C:\AppData` a telepítéskor megadott alkalmazásadat könyvtár, a `dir` pedig a telepítési könyvtár.

#### Több szekció nézet mentése

A Parancsfájl létrehozása/módosítása panelen foghat el több szekció nézetet. Helyezzen el és méretezzen be akár 26 szekcióablakot, majd kattintson a Nézet elfogása gombra. Adjon nevet a nézetnek, majd kattintson a Nézet mentése elemre a Nézet beállítása panelen. Maximum nyolc nézetet menthet el. A Nézet beállítása panelen törölheti is az előzőleg elmentett nézeteket a legördülő menüből.

Ha egy nézet már használatban van amikor a Nézet elfogása gombra kattint, akkor a rendszer automatikusan használja a nézetet, és nem kéri új nézet mentését.

### Parancsfájl indítása

A következő módszerek egyikével futtathat kötegelt fájlt:

- Ha létrehozott egy ikont a parancsfájlhoz, akkor kattintson duplán az ikonon a Szekciókezelőben, vagy válassza ki az ikont, majd kattintson az Indítás gombra.
- Kötegelt fájl futtatása a Futtatás parancssorból:

        [meghajtó]:\[útvonal]\PCSBAT.EXE  [meghajtó]:\[útvonal]\xxxx.BCH /R

  Megjegyzés:
    Kötegelt fájl futtatásához adja meg a /R paramétert.
- Indítsa el a Többszörös szekciók segédprogramot.
  1. A Parancsfájl létrehozása/módosítása ablak Fájl menüjében válassza a Megnyitás menüpontot.
  2. Válassza ki a kívánt kötegelt fájlt, majd válassza az OK gombot.

     A szerkesztési területen megjelenik a kötegelt fájl tartalma.

  3. Válassza a Futtatás menüből a Futtatás lehetőséget.

### Meglévő kötegelt fájl szerkesztése

Meglévő parancsfájl szerkesztéséhez tegye a következőket:

- Kattintson az jobb egérgombbal az ikonon a Szekciókezelőben, majd válassza az előugró menü módosítás menüpontját.

  Az alábbi eljárást is alkalmazhatja:

  1. Indítsa el a Többszörös szekciók segédprogramot a Start menüből. Megjelenik a Kötegelt fájl létrehozása/módosítása ablak.
  2. Válassza a Fájl menüben a Megnyitás menüpontot. Megjelenik a Kötegelt fájl megnyitása ablak.
  3. Válassza ki a szerkesztendő kötegelt fájlt, majd kattintson az OK gombra. A Kötegelt fájl létrehozása/módosítása ablak szerkesztési területén megjelenik a kiválasztott kötegelt fájl tartalma.
- Módosítsa a kötegelt fájlt. További részleteket a lépés 2 helyen talál.
- Ha elkészült a szerkesztéssel, akkor a Fájl menü Mentés vagy Mentés másként menüpontjával mentse el a módosításokat.
  - A Mentés kiválasztásával a meglévő fájlba mentheti a módosításokat.
  - A Mentés másként kiválasztásával új fájlba mentheti a módosításokat. Ezután folytassa a lépés 5 helyen megadott tennivalóival.
- Lépjen ki a Létrehozás/módosítás ablakból.

### Többszörös szekciók indítása Kötegelt fájl nélkül

Ha parancsfájl nélkül kíván több szekciót elindítani, akkor tegye a következőket:

1. Indítsa el a Szekciókezelőt.
2. Válassza ki a szekciók ikonjait, majd kattintson az Indítás gombra. Az ikonokat kiválaszthatja a kijelölő négyzettel, vagy a Ctrl billentyűt lenyomva végig kattinthatja azokat az egérgombbal.
3. Miután összeköttetésbe lépett a gazdagéppel, a Fájl menüből válassza a következő menüpontok egyikét:
   - Ugyanolyan indítása másik szekció azonos konfigurációval történő indításához.
   - Más profilú indítása más konfigurációjú szekció indításához.

     A Másik munkaállomás megnyitása ablak megjelenése után válassza ki az indítandó profilt, majd kattintson az OK gombra.

## Szekciók automatikus indítása

Szekciók automatikus indításához tegye a következőket:

1. Válassza a Start menü Beállítások -> Tálca menüpontját.
2. Kattintson a Start menü programjai fülre, majd a Hozzáadás pontra.
3. Kattintson a Tallózás gombra, majd nyissa meg a telepítéskor megadott alkalmazásadat könyvtárat.
4. Változtassa a fájltípust `Minden fájl` beállításra.
5. Kattintson duplán a szekcióikonra vagy a kötegelt ikonjára.
6. Kattintson a Tovább gombra, majd kattintson duplán az Indítópult mappára.
7. Fogadja el az ikon nevét, vagy írjon be egy újat.
8. Ha elkészült, akkor kattintson a Befejezés, majd az OK gombra.

Az ikonokat parancsikonként az Indítópult mappába is behúzhatja a Szekciókezelőből.

## Szekciók leállítása

Szekció leállításához kattintson a jobb felső sarokban az X-re, vagy kattintson duplán a szekcióablak bal felső sarkára, esetleg válassza a Fájl menü Kilépés menüpontját.

Többszörös szekciók egyidejű leállításához a Fájl menüből válassza a Kilépés mindenhonnan pontot. Minden emulátorszekció véget ér, és a hozzájuk tartozó szekcióablakok lezárulnak.

A szekciókat paranccsal is le lehet állítani:

1. Válassza a Start menü Futtatás vagy Programok -> MS-DOS parancssor menüpontját.
2. Írja be az alábbi parancsok valamelyikét:

          PCOMSTOP /S=x
          PCOMSTOP /ALL

   A parancsban az `x` a leállítandó szekció betűje. Az összes szekció leállításához használja az `ALL` paramétert. A programnak további paraméterei is vannak, a teljes leírást az Emulátor felhasználói kézikönyv című kiadványban találja.

Megjegyzés:
  A Telnet szekciók leállításakor a rendszer automatikusan leállítja a társított nyomtatószekciót, ha ezt a beállítást a szekció konfigurálásakor megadta. A társított nyomtatószekciók automatikus bezárásáról a Nyomtatószekció társítás részben talál információkat.

[ Oldal eleje | Előző oldal | Következő oldal | Tartalom | Tárgymutató ]