# Priključitve odjemalca API

## Podpora za komunikacijske strežnike

Če se povezujete z IBM-ovim komunikacijskim strežnikom za Windows z uporabo odjemalca komunikacijskega strežnika ali nameščate na računalniku komunikacijskega strežnika, konfigurirajte Personal Communications tako, da bo uporabljal vmesnik odjemalca SNA API.

Vmesnika odjemalca API omogoča vzpostavitev naslednjih priključitev:

- Emulacija 3270

  LUA - LU 0, 1, 2 ali 3 prek vmesnika WinRUI. Omogoča običajne zaslonske in seje tiskalnika.

- APPC3270

  Omogoča zaslonske seje 3270 (ne tiskalniške) prek povezave LU 6.2 z gostiteljem.

- Emulacija 5250

  Omogoča uporabo zaslonskih in tiskalniških sej 5250.

Opomba:
Najprej morate namestiti odjemalca 5.0 ali novejšega za komunikacijski strežnik za Windows.

Personal Communications lahko namestite prek komunikacijskega strežnika za Windows Server ali prek odjemalca API.

Podprta sta dva vmesnika.

- Komunikacijski strežnik za Windows

  Program Personal Communications lahko zaženete na komunikacijskem strežniku. Za vzpostavljanje povezave z gostiteljem uporablja sklad protokolov komunikacijskega strežnika.

- Odjemalec za komunikacijski strežnik za Windows

  Za odjemalske delovne postaje ima komunikacijski strežnik odjemalca, ki komunicira s strežnikom in nudi vmesnik, ki ga lahko uporablja program Personal Communications. Preden namestite program Personal Communications, mora biti na vaši delovni postaji nameščen odjemalec.

Opomba:
Če nameravate uporabljati vmesnik odjemalca API, ne morete namestiti gonilnikov protokolov SNA programa Personal Communications. Uporabite lahko tudi tipe priključitve, ki niso SNA, in vključujejo HPO, Home3270, TN3270, in IPX/SPX.

## Porazdelitev obremenitve

Program Personal Communications podpira porazdeljevanje obremenitve za vse tipe odjemalcev. Porazdeljevanje obremenitve omogoča razdeljevanje sej LU od 0 do 3 in LU 6.2 prek programa Personal Communications. Strežnik objavi storitve, vključno s faktorji obremenitve, ki jih lahko odjemalci ali strežniki zberejo in organizirajo za izbiro strežnika.

### Porazdelitev obremenitve prek protokolov TCP/IP

Porazdelitev obremenitve prek protokolov TCP/IP je ključna zmožnost za IBM Communications Server for Windows 5.1. Ta zmožnost dinamično porazdeljuje seje odvisnih LU-jev (od gostitelja do delovne postaje). Za seje LU2 prek povezav TCP/IP se obremenitev porazdeli na strežnikih znotraj poimenovanega področja LU2 in poimenovanega območja. To pomeni, da bo strežnik z najmanjšo obremenitvijo znotraj poimenovanega območja, ki podpira področje imenovanega LU2, zadovoljil povezovalno zahtevo podanega LU2.

Opombe:

1. IBMSLP.DLL mora biti na voljo v sistemskem imeniku odjemalske delovne postaje. Če želite informacije, kje lahko dobite datoteko dinamične knjižnice, preglejte dokumentacijo strežnika.
2. Za resnično porazdelitev obremenitve uporabite ime strežnika in ime storitve z univerzalnim znakom (*) in uporabite kategorijo LU iz področja z imenom področja LU.

## Vroča stalna pripravljenost

Zmožnost vroče stalne pripravljenosti zagotavlja, da bodo konfigurirane povezave z gostiteljem lahko delovale v primeru, da se eden od kritičnih strežnikov zaustavi, s tem da sproži aktiviranje alternativne povezave na nadomestnem strežniku. Porazdelitev obremenitve lahko uporabite skupaj z vročo stalno pripravljenostjo.

Če se aktivna seja s strežnikom zaustavi zaradi napake strežnika ali povezave, bo program Personal Communications poskusil znova vzpostaviti povezavo z imenom nadomestnega strežnika, naslova IP ali imena gostitelja, imenom storitve ali imenom področja.

IBMSLP.DLL mora biti na voljo v sistemskem imeniku odjemalske delovne postaje.