# Kom godt i gang

# Aktivering af client/server-programmer

Med Personal Communications-støtte til APPN-slutnoder kan du anvende APPN-netværk. I et APPN-netværk lokaliseres partnerprogrammer automatisk, og der foretages dynamisk, optimeret rutevalg. Det betyder, at arbejdsstationer kommunikerer mere fleksibelt med andre systemer i netværket.

Personal Communications understøtter også 32-bit APPC- og CPI-C-API'er, der stiller en række kommunikationsmuligheder med andre arbejdsstationer til rådighed for 32-bit klientprogrammer.

## Konfiguration af en node

Du skal konfigurere Personal Communications som en SNA-slutnode, før du kan anvende klient-API'er og kommunikere med andre programmer.

Sådan konfigurerer du SNA-noder:

1. Vælg følgende fra menuen Start: Klik på Programmer -> IBM Personal Communications -> SNA-nodekonfiguration.

   Du får vist vinduet SNA-nodekonfiguration.

2. Vælg de konfigurationsparametre, du skal bruge.

   Du vælger en parameter ved at klikke på den og derefter klikke på Ny.

   For hver parameter skal du angive de relevante oplysninger på konfigurationsskærmbillederne. På siden Basis er der flere oplysninger, der skal angives. Klik på OK for at gemme oplysningerne. Klik på Hjælp, hvis du vil have flere oplysninger om de individuelle parametre.

3. Vælg Fil -> Gem eller Gem som.
4. Angiv filnavnet, og vælg Gem. Bemærk, at du kan vælge filtype og angive, hvor filen skal gemmes. Standardfiltypen er .ACG, og standardbiblioteket er biblioteket til systemklasse programdata.
5. Vælg Fil -> Afslut.

Tip
Hvis du anvender mere end én konfigurationsfil, kan du tilføje flere konfigurationsfiler til en aktiv node. Der er flere oplysninger i afsnittet om SNA-nodekonfiguration.

## Start af SNA-node

1. Hvis du vil starte SNA-noden, skal du fra menuen Start klikke på Programmer -> IBM Personal Communications -> SNA-nodekonfiguration.

   Du får vist vinduet SNA-nodefunktioner.

2. Vælg Start node på menuen Funktioner.

   Vinduet Markér den konfigurationsfil, der skal bruges vises.

3. Dobbeltklik på den konfigurationsfil (.ACG), der definerer den node, du vil starte.

Bemærk:
  Du kan også starte en SNA-node fra en kommandolinje med kommandoen CSSTART. Der er oplysninger om den korrekte syntaks i Administrator's Guide and Reference.

## Stop af SNA-node

1. Stop SNA-noden ved at klikke på Programmer -> IBM Personal Communications -> Administrativ og anden hjælp -> SNA-nodefunktioner.

   Du får vist vinduet SNA-nodefunktioner.

2. Vælg en ressource under Alias.
3. Vælg Stop node... på menuen Funktioner.

Bemærk:
  Du kan også stoppe en SNA-node fra en kommandolinje. Kommandoen hedder CSSTOP. Der er oplysninger om den korrekte syntaks i Administrator's Guide and Reference.

## APING-krav

Hvis du vil bruge funktionen Kontrollér APING-forbindelse til iSeries, eServer i5 eller System i5, der anvender OS/400 V3R1, skal du først installere PTF MF10808 på iSeries, eServer i5 eller System i5. Hvis denne PTF ikke er installeret, vises fejlmeddelelser med årsagskoderne 080F 6051 og 1008 201D.

[ Øverst på siden | Forrige side | Næste side | Indholdsfortegnelse | Stikordsregister ]