# Käyttöopas

# Istuntojen määritys

Personal Communications -ohjelma tallentaa emuloinnin asetukset työasemaprofiiliin (.WS) ja SNA-tiedot kokoonpanotiedostoon (.ACG). Personal Communications -ohjelman määritykset ratkaisevat sen, onko käyttäjällä pelkkä työasemaprofiili vai sekä työasemaprofiili että kokoonpanotiedosto. Työasemaprofiilia voi käyttää myöhemmin uudelleen toisia Personal Communications -ohjelman istuntoja aloitettaessa tai samaa istuntoa uudelleen aloitettaessa. SNA-kokoonpanotiedostoa (.ACG) käytetään Personal Communications -ohjelman SNA-solmua aloitettaessa.

Voit luoda jokaiselle työasemaprofiilille oman kuvakkeensa. Voit sitten luoda yhteyden pääkonejärjestelmään tallennettua työasemaprofiilia käyttäen kaksoisnapsauttamalla istunnon kuvaketta.

Huomautus:
  Jos määrität SNA-pääkoneyhteyksiä varten useita työasemaprofiileita, on suositeltavaa käyttää kaikissa samaa SNA-kokoonpanotiedostoa. Jos et käytä yhteistä SNA-kokoonpanotiedostoa, varmista, että eri tiedostoissa ei ole päällekkäisiä linkin tai fyysisen yksikön nimiä (3270-istunnoissa). Lisäksi paikallisjärjestelmän tietojen tulee olla samat Määritä paikallisen järjestelmän kokoonpano -ikkunassa. Muussa tapauksessa järjestelmä saattaa toimia odottamattomasti tai epäjohdonmukaisesti.

Kokoonpanon määritys iSeries-, eServer i5- tai System i5 -järjestelmää varten
  Kun muodostetaan yhteys iSeries-, eServer i5- tai System i5 -järjestelmään, työasemaprofiilin tietojen tulee vastata kyseisen järjestelmän asetuksia. Julkaisussa Emulator User's Reference olevat iSeries-, eServer i5- ja System i5 -esimerkkikokoonpanot sisältävät lisätietoja iSeries-, eServer i5- ja System i5 -järjestelmien näyttölaitteiden, linjojen ja ohjainten kuvausten luonnista.

Julkaisu Administrator's Guide and Reference sisältää lisätietoja useiden linkkien määrityksestä.

## Kokoonpanon määritys

Voit luoda uuden istunnon seuraavasti:

1. Valitse Käynnistä-valikosta vaihtoehdot Ohjelmat -> IBM Personal Communications -> Aloita tai määritä istunto.
2. Valitse Session Manager -valintaikkunassa vaihtoehto Uusi istunto.

   Näyttöön tulee Mukauta tietoliikenne -ikkuna.

3. Valitse pääkoneen tyyppi Pääkoneen tyyppi -luetteloruudusta.
4. Valitse käytettävä liittymä Liittymä-luetteloruudusta.
5. Valitse Liitäntä-luettelosta haluamasi vaihtoehto.
6. Valitse Istuntoparametrit-vaihtoehto, jotta voit muokata istunnon lajia (näyttö- tai tulostinistunto), pääkoneen koodisivua sekä näyttimen asetuksia.

   Näkyviin tulee Istuntoparametrit - 3270-, 5250-, ASCII- tai S/3X-pääkone -ikkuna kohdassa 3 valitsemasi pääkonetyypin mukaan. Napsauta OK-painiketta.

7. Napsauta Linkin parametrit -painiketta.

   Jos olet valinnut SNA-liitännän, näkyviin tulee kehotteita, joiden avulla voit määrittää SNA-liitännän. Anna kullakin sivulla tarvittavat tiedot ja jatka napsauttamalla Seuraava-painiketta. Napsauta lopuksi Valmis-painiketta.

   Tallenna SNA-kokoonpanon määritys sivulla "SNA-kokoonpanon tallennus" kuvatulla tavalla.

   Jos olet valinnut jonkin muun liitännän lajin, valitse parametrit näkyviin tulevasta valintaikkunasta. Saat näkyviin lisätietoja parametreista napsauttamalla Ohje-painiketta tai painamalla F1-näppäintä. Napsauta lopuksi OK-painiketta. SNA-kokoonpanon määritystä ei tarvitse tallentaa.

   Huomautus:
     Jos pääkoneen kokoonpano on määritetty tukemaan SSL (Secure Sockets Layer)- tai TLS (Transport Security Layer) -suojausta, napsauta Suojauksen lisäasetukset -välilehteä. Lisätietoja istunnon suojauksen määrityksestä on julkaisussa Administrator's Guide and Reference.
8. Voit määrittää yhteyden asetukset valitsemalla Pääkoneen määritys -välilehden.
   - Voit muodostaa keskeytyneen yhteyden uudelleen valitsemalla Yhteyden automaattinen uudelleenmuodostus -vaihtoehdon.
   - Yhteyden aikakatkaisu -asetuksen arvo ilmaisee, kuinka kauan Personal Communications -ohjelma odottaa yhteyttä pääkoneeseen.
   - Yritä muodostaa yhteys viimeksi määritettyyn pääkoneeseen toteuttamatta aikakatkaisua -valintaruutu on oletusarvon mukaan valittuna. Poista valintaruudun valinta, jos et halua Personal Communications -ohjelman odottavan automaattisesti loputtomiin yhteyspyynnön hyväksyntää viimeksi määritetystä palvelimesta tai pääkoneesta.
   - Voit ottaa käyttöön Kerberos-todennuksen valitsemalla Ohita sisäänkirjaus Kerberos-käyttöoikeustunnuksen avulla. Järjestelmä luo palveluluvan ja välittää sen iSeries-, eServer i5- tai System i5 -pääkoneeseen TN5250-neuvottelun yhteydessä. Tämä vaihtoehto on käytettävissä vain 5250-pääteistunnoissa.
     Huomautus:
       Kerberos-todennuksen käyttö edellyttää kirjautumista Windows-verkkoalueelle. Lisätietoja on aiheeseen liittyvissä Microsoftin julkaisuissa. Lisätietoja pikasisäänkirjauksesta on julkaisussa Administrator's Guide and Reference.
9. Voit määrittää kirjoittimen yhdistämisen napsauttamalla Kirjoittimen yhdistäminen -välilehteä ja toimimalla seuraavasti:
   1. Valitse Yhdistetty kirjoitinistunto.
   2. Anna päätteeseen yhdistettävän kirjoittimen .WS-tiedosto. Voit valita tiedoston myös napsauttamalla Selaa-painiketta.

   Voit tehdä myös seuraavat toimet:

   - Valitse halutessasi Aloita kirjoitinistunto pienennettynä -valintaruutu. Valintaruudun voi valita vasta kirjoittimen valinnan jälkeen.
   - Valitse halutessasi Sulkee tätä istuntoa suljettaessa siihen yhdistetyn kirjoitinistunnon automaattisesti -valintaruutu. Valintaruudun voi valita vasta kirjoittimen valinnan jälkeen.
   - Valitse Yhdistetyn laitteen nimi -vaihtoehto, kun haluat yhdistää pääteistunnon mihin tahansa kirjoitinlaitteeseen, joka on kyseisellä hetkellä käytettävissä iSeries-, eServer i5- tai System i5 -pääkoneessa. Tämä vaihtoehto on käytettävissä vain 5250-istunnoissa.
10. Kun olet määrittänyt istunnon asetukset, napsauta Telnet-välilehden OK-painiketta.
11. Napsauta Mukauta tietoliikenne -ikkunan OK-painiketta. Istunto tulee näkyviin automaattisesti.

    Tallenna työaseman profiili kohdassa Työasemaprofiilin tallennus kuvatulla tavalla.

Huomautus:
  Jos käyttäjäprofiili on luotu Personal Communications-ohjelman aikaisemmalla versiolla, automaattinen sisäänkirjaus saattaa epäonnistua muodostettaessa yhteys iSeries-, eServer i5- tai System i5 -pääkoneeseen SNA-yhteyden avulla. Tällöin käyttäjäprofiili on luotava uudelleen. Napsauta Istunnon parametrit - 5250-pääkone -ikkunassa Määritä käyttäjäprofiili -painiketta.

## Määritystietojen tallennus

Tässä osassa kerrotaan, kuinka määritystiedot tallennetaan. SNA-kokoonpanon tiedot on tallennettu .ACG-tiedostoon, ja emulointiohjelman määritystiedot on tallennettu työasemaprofiiliin (.WS).

### SNA-kokoonpanon tallennus

Tallenna nimellä -ikkuna tulee näkyviin automaattisesti, kun olet luonut SNA-liitännän kokoonpanon tai muuttanut sitä. Voit tallentaa asetukset kokoonpanotiedostoon seuraavasti:

1. Kirjoita tiedoston nimi ja napsauta Tallenna-painiketta. Oletustiedostolaji on .ACG ja oletushakemisto on asennuksen yhteydessä määritetty sovellustietojen hakemisto.

   Kun ohjelma tallentaa SNA-kokoonpanotiedoston, se tekee kokoonpanosta samalla SNA-tilan oletuskokoonpanon.

   Kuvaruutuun tulee Mukauta tietoliikenne -ikkuna.

2. Napsauta OK-painiketta niin monta kertaa, että kuvaruutuun tulee istunnon ikkuna, ja tallenna sitten työasemaprofiili seuraavan jakson, Työasemaprofiilin tallennus, ohjeiden mukaan.

Huomautus:
  SNA-kokoonpanotiedoston (.ACG) muutto tai luonti edellyttää tehokäyttäjän tai pääkäyttäjän käyttöoikeuksia.

### Työasemaprofiilin tallennus

Jos tallennat emulointiohjelman asetukset, istunnon ominaisuudet ovat samat seuraavalla kerralla aloittaessasi ohjelman. Jos olet liittänyt kuvakkeen Personal Communications -ohjelman kansioon, voit aloittaa istunnon käyttäen tallennettuja asetuksia napsauttamalla tätä kuvaketta Käynnistä-valikossa. Ohjelma tarjoaa automaattisesti mahdollisuuden tallentaa istunnon tiedot istuntoa lopetettaessa. Voit kuitenkin tallentaa istunnon tiedot milloin tahansa tekemällä seuraavat toimet:

1. Valitse istuntoikkunan Tiedosto-valikosta vaihtoehto Tallenna.

   Näkyviin tulee Tallenna työasemaprofiili nimellä -ikkuna.

2. Kirjoita tiedoston nimi (.WS) ja napsauta OK-painiketta. Kirjoittamasi nimi on myös kuvakkeen otsikko, jos et kirjoita kuvausta. Huomaa, että voit valita hakemiston, johon tiedosto tallennetaan. Oletushakemisto on asennuksen yhteydessä määritetty sovellustietojen hakemisto.
3. Profiiliin liittyvä kuvake tulee näkyviin Session Manager -ohjelmassa.

## Kokoonpanotietojen muutto

Voit muuttaa kaikkia työasemaprofiilin ja SNA-kokoonpanon parametreja.

### SNA-kokoonpanon muutto

Voit muuttaa istunnon SNA-kokoonpanon perusparametreja seuraavilla tavoilla:

- käyttämällä emulointiohjelman ohjattua SNA-solmun määritystä
- käyttämällä SNA-solmun määritysohjelmaa
- muokkaamalla kokoonpanotiedostoa ASCII-tekstinmuokkausohjelman avulla.

Huomautus:
  Jos haluat muuttaa kokoonpanon lisäasetuksia tai haluat määrittää uuden oletuskokoonpanon, käytä SNA-solmun määritysohjelmaa, jossa on enemmän kokoonpanomäärityksiä kuin emulointiohjelman ohjatussa toiminnossa. Jos muokkaat kokoonpanotiedostoja manuaalisesti, on suositeltavaa käyttää SNA-solmun kokoonpanon tarkistustoimintoa, ennen kuin kokoonpanotiedosto otetaan käyttöön.

#### Emulointiohjelman määritysohjelman käyttö

Voit muuttaa SNA-määrityksiä seuraavasti:

1. Valitse Tietoliikenne-valikon vaihtoehto Määritä kokoonpano ja napsauta sitten Istunnon parametrit -painiketta.
2. Muuta linkin määrityksiä tarpeen mukaan ja napsauta OK-painiketta.
3. Napsauta Linkin parametrit -painiketta.

   Oletuskokoonpanotiedosto aukeaa tällöin automaattisesti. Jos haluat muuttaa jotakin muuta kokoonpanoa, valitse vaihtoehto Olemassa oleva ja valitse kokoonpanotiedosto, jota haluat muuttaa.

   Ohjattu toiminto tulee näkyviin, ja sen esittämät kehotteet auttavat kokoonpanon määrityksessä.

4. Tee haluamasi muutokset ja napsauta Seuraava-painiketta.

   Voit nyt edetä ohjatun toiminnon avulla ja tehdä tarpeelliset muutokset.

5. Napsauta lopuksi Valmis-painiketta.
6. Voit korvata nykyisen kokoonpanon valitsemalla vaihtoehdon Kyllä. Jos haluat luoda uuden kokoonpanon, joka perustuu nykyiseen tiedostoon, kirjoita uusi tiedoston nimi. Uuden kokoonpanon määritys oletuskokoonpanoksi edellyttää SNA-solmun määritysohjelman käyttöä.
7. Napsauta OK-painiketta niin monta kertaa, että kuvaruutuun tulee istunnon ikkuna.

#### SNA-solmun määritysohjelman käyttö

SNA-solmun määritysohjelma on graafinen käyttöliittymä (GUI), jonka avulla hallitaan .ACG-tiedostojen sisältöä. Tämän ohjelman avulla voit määrittää yksittäisiä SNA-resursseja tai muuttaa näiden resurssien määrityksiä.

#### Määritystiedostojen muokkaus ASCII-tekstinmuokkausohjelmalla

Voit luoda ja muokata kokoonpanotiedostoja käyttämättä SNA-solmun määritysliittymää. Voit käyttää haluamaasi ASCII-tekstinmuokkausohjelmaa. Käytettävissä on tarkistustyökalu, jonka avulla voit varmistaa, ettei tiedostoon ole jäänyt virheitä sitä muokattaessa.

Lisätietoja kokoonpanotiedostojen muokkauksesta ASCII-tekstinmuokkausohjelmalla ja muokatun tiedoston tarkistamisesta on julkaisussa Configuration File Reference.

### Työasemaprofiilin vaihto

Voit muuttaa työaseman profiilia seuraavasti:

1. Jos istunnon ikkuna ei ole aktiivinen, valitse vaihdettavan työasemaprofiilin kuvake.

   Istunnon ikkuna tulee näkyviin.

2. Valitse Tietoliikenne-valikon vaihtoehto Määritä kokoonpano.

   Seuraavat vaiheet ovat samat kuin uutta kokoonpanoa luotaessa, alkaen kohdasta 3.

3. Kun muutokset on tehty, näkyviin tulee seuraava sanoma:

             Koska tämän istunnon profiilia on muokattu,
             tietoliikenne loppuu, jos jatkat toimintoa.
             Haluatko jatkaa?

   Jos valitset vaihtoehdon OK, tietoliikenne loppuu, mutta ohjelma muodostaa yhteyden uudelleen käyttäen uutta kokoonpanoa.

   Voit tallentaa muutokset työasemaprofiiliin valitsemalla istunnon ikkunan Tiedosto-valikosta vaihtoehdon Tallenna ja valitsemalla sitten vaihtoehdon Kyllä, jos haluat korvata vanhan tiedoston. Voit valita myös vaihtoehdon Ei, jolloin tiedot tallentuvat uuteen kokoonpanotiedostoon.

Vihje
Jos et ole poistanut Lopetusasetukset-valintaikkunan Tallenna lopetettaessa -vaihtoehdon valintaa (valitsemalla Muokkaa-valikon vaihtoehdot Oletusasetukset -> Lopeta) ohjelma tallentaa työasemaprofiiliin tehdyt muutokset automaattisesti aina ohjelman lopetuksen yhteydessä.

## Työaseman kokoonpanon määritys thain, hindin, arabian tai heprean kieltä varten

Lisätietoja tulostuksesta ja muista kokoonpanoasetuksista on julkaisun Administrator's Guide and Reference kaksisuuntaisten kielten tukea käsittelevässä osassa.

### Kokoonpanon määritys thain kieltä varten

Voit määrittää työaseman kokoonpanon thain kieltä varten seuraavasti:

1. Valitse Tietoliikenne-valikon Määritä kokoonpano -vaihtoehto.
2. Napsauta Istunnon parametrit -painiketta.
3. Valitse kullekin kokoonpanolle pääkoneen koodisivuksi jompikumpi seuraavista vaihtoehdoista:
   - 838 Thai
   - 037 Thai/US.

Voit ottaa thainkielisen näppäimistön käyttöön seuraavasti:

1. Valitse Muokkaa-valikosta vaihtoehdot Oletusasetukset > Näppäimistö.
2. Valitse Näppäimistökaavio: thai -vaihtoehto.

### Kokoonpanon määritys hindin kieltä varten

Voit määrittää työaseman kokoonpanon hindin kieltä varten seuraavasti:

1. Valitse Tietoliikenne-valikon Määritä kokoonpano -vaihtoehto.
2. Napsauta Istunnon parametrit -painiketta.
3. Valitse kullekin kokoonpanolle pääkoneen koodisivuksi jompikumpi seuraavista vaihtoehdoista:
   - 1137 hindi
   - /US.

Voit ottaa hindinkielisen näppäimistön käyttöön seuraavasti:

1. Valitse Muokkaa-valikosta vaihtoehdot Oletusasetukset > Näppäimistö.
2. Valitse Näppäimistökaavio: Intia -- Hindi.

Julkaisu Administrator's Guide and Reference sisältää lisätietoja hindin kielen tuesta.

### Työaseman kokoonpanon määritys arabian tai heprean kieltä varten

Voit määrittää työaseman kokoonpanon arabian kieltä varten seuraavasti:

1. Valitse Tietoliikenne-valikon vaihtoehto Määritä kokoonpano.
2. Tuo Mukauta tietoliikenne -näyttö näkyviin napsauttamalla Istunnon parametrit -painiketta.
3. Valitse pääkoneen koodisivuksi 420 Arabiankieliset maat.
   Huomautus:
     5250-tulostusistunnoissa pääkoneen koodisivun 420 valitseminen kehottaa Personal Communications -ohjelmaa lataamaan PCSPDA.DAT-tiedoston. Tämä tiedosto varmistaa sen, että pääkoneen määrittämät fontit vastaavat Typing Arabic -tulostusfonttia. Lisätietoja DAT-tiedostojen käytöstä arabiankielisissä istunnoissa on julkaisun Administrator's Guide and Reference kaksisuuntaisten kielten tukea käsittelevässä osassa.
4. Napsauta Istunnon parametrit -näytössä OK-painiketta.
5. Napsauta Mukauta tietoliikenne -näytössä OK-painiketta.
6. Valitse Muokkaa -> Oletusasetukset -valikon Näppäimistö-vaihtoehto. Valitse näppäimistöasetukseksi Arabiankieliset maat.
7. Valitse Muokkaa -> Oletusasetukset -> Ulkoasu -valikon vaihtoehto Fontti. Valitse Automaattinen koko -luetteloruudusta tai Kiinteä koko -luetteloruudusta ARB3270-vaihtoehto. Tämä varmistaa sen, että aktiivisena näyttöfonttina on arabialainen fontti.
8. Valitse Muokkaa -> Oletusasetukset -valikon API-vaihtoehto.
9. Valitse DDE/EHLLAPI-vaihtoehto ja valitse PC:n koodisivuksi 1256.
10. Valitse Tiedosto-valikosta Sivun asetukset -vaihtoehto. Valitse fontiksi Typing Arabic, joka mahdollistaa arabiankielisten tiedostojen tulostamisen.

Jos haluat käyttää arabiaa, voit ottaa numeeristen merkkien vaihdon tai symmetristen merkkien käännön käyttöön seuraavasti:

1. Valitse Muokkaa-valikosta vaihtoehdot Oletusasetukset > Ulkoasu > Näytön asetukset.
2. Valitse kuvaruudun vasemmassa osassa näkyvästä luetteloruudusta Vaihto-vaihtoehto. Kuvaruutuun tulee näkyviin numeromerkkien ja symmetristen merkkien asetukset. Muutokset vaikuttavat heti aktiiviseen istuntoon.
   Huomautus:
     Numeeristen merkkien vaihto on käytettävissä vain 3270-istunnossa. Tämä vaihtoehto ei ole valittavissa, jos kyseessä on iSeries-, eServer i5- tai System i5 -istunto.

Voit määrittää työaseman kokoonpanon heprean kieltä varten seuraavasti:

1. Valitse Tietoliikenne-valikon vaihtoehto Määritä kokoonpano ja napsauta Istunnon parametrit -painiketta. Näkyviin tulee Mukauta tietoliikenne -näyttö.
2. Valitse pääkoneen koodisivuksi Heprea (koodisivu 424) tai Heprea (koodisivu 803).
3. Napsauta Istunnon parametrit -näytössä OK-painiketta.
4. Napsauta Mukauta tietoliikenne -näytössä OK-painiketta.
5. Valitse Muokkaa -> Oletusasetukset -valikon Näppäimistö-vaihtoehto. Valitse Heprea (koodisivu 424)- tai Heprea (koodisivu 803) -vaihtoehto heprealaisen näppäimistön käyttöönottoa varten
6. Valitse Muokkaa -> Oletusasetukset -valikon Siirrä-vaihtoehto.
7. Valitse Yleiset-välilehden PC:n koodisivu -luettelosta 862, 916 tai 1255.
8. Valitse Muokkaa -> Oletusasetukset -valikon API-vaihtoehto.
9. Valitse DDE/EHLLAPI-valintaruutu ja valitse sitten PC:n koodisivu -luettelosta 862, 916 tai 1255.
10. Valitse Muokkaa -> Oletusasetukset -> Ulkoasu -valikon vaihtoehto Fontti.
11. Valitse Automaattinen koko -luetteloruudusta HEB3270 tai valitse sopiva kirjasinkoko Kiinteä koko -fonttivalikoimasta.
12. Valitse Tiedosto-valikosta Sivun asetukset -vaihtoehto.
13. Valitse Teksti-välilehdessä (Courier Heb) -kirjoitinfontti.

#### RTL (oikealta vasemmalle) -tulostussuunta

Arabiankielisissä 3270-kirjoitinistunnoissa (koodisivu 420) voit tulostaa tiedoston RTL-suuntauksella (oikealta vasemmalle). Voit valita oikealta vasemmalle -suunnan Kirjoittimen asetukset -valintaikkunassa. Tämän jälkeen voit valita haluamasi symmetristen merkkien ja numeromerkkien vaihtoasetukset.

#### Sivun asetukset arabiankielisessä tulostuksessa

##### Windows-kirjoitinajuri

Jos kyseessä on 5250-kirjoitinistunto, valitse Sivun asetukset -valintaikkunan Lisäasetukset-välilehti. Määritä Tulostusfontin koodisivu -asetuksen arvoksi 1008.

Jos kyseessä on 3270-istunto, valitse Sivun asetukset -valintaikkunan Teksti-välilehti. Määritä Fontti-asetuksen arvoksi Arabia (konekirjoitusfontti).

##### Kirjoittimen määritystaulukon (PDT-tiedoston) käyttö

Jos kyseessä on 5250-kirjoitinistunto, valitse Sivun asetukset -valintaikkunan Lisäasetukset-välilehti. Määritä Tulostusfontin koodisivu -asetuksen arvoksi 864.

##### Pääkonetulostuksen käyttö (vain 5250)

Jos kyseessä on 5250-kirjoitinistunto, valitse Sivun asetukset -valintaikkunan Lisäasetukset-välilehti. Määritä Tulostusfontin koodisivu -asetuksen arvoksi 864.

#### Lam alef -laajennus

Kaksisuuntainen asettelutoiminto muuntaa arabiankieliset visuaalisesti esitetyt merkit implisiittisiksi ja päinvastoin. Visuaalisesti esitetty Lam alef -ligatuuri laajentuu implisiittisesti esitettyyn muotoon (<Lam>- ja <Alef>-merkeiksi). Jos Lam alef -laajennusta varten ei ole riittävästi tilaa, arabiankielisen tekstikentän lopussa (eli englanninkielisen kentän alkuun tulevat) merkit korvautuvat <SUB>-ohjausmerkillä.

Jotta kenttien tila riittäisi laajennusta varten, Personal Communications -ohjelma varaa kullekin <Lam alef> -merkille tyhjän tilan kentän alusta. Jos yrität kirjoittaa tähän suojattuun tilaan, järjestelmä tuo näkyviin virhesanoman.

Oletetaan, että arabiankielisen kentän alkuun kirjoitetaan <Lam alef> -merkki. Tällöin ohjelma suojaa englanninkielisen kentän ensimmäisen merkkipaikan seuraavasti:

Merkkipaikka | 1 | 2 | 3 | 4 | 6
Merkki | Ei mitään (suojattu) | vapaa | vapaa | vapaa | `<Lam alef>`

Oletetaan, että kentän alkuun kirjoitetaan kaksi <Lam alef>-merkkiä. Tällöin Personal Communications -ohjelma suojaa arabiankielisen kentän kaksi viimeistä merkkipaikkaa seuraavasti:

Merkkipaikka | 1 | 2 | 3 | 4 | 5
Merkki | Ei mitään (suojattu) | Ei mitään (suojattu) | vapaa | `<Lam alef>` | `<Lam alef>`

Huomautuksia:

1. Jos kentän kaikki merkkipaikat on suojattu ja käyttäjä yrittää lisätä kenttään tekstiä, järjestelmä tuo näyttöön virhesanoman ja lukitsee näppäimistön. Voit poistaa lukituksen napsauttamalla Palautus-painiketta.

2. Jos yrität liittää <Lam alef> -merkin kenttään, jonka ensimmäinen merkkipaikka ei ole suojattu, Personal Communications -ohjelma ei lisää <Lam alef> -merkkiä ja tuo näkyviin virhesanoman.

3. Windows Terminal Server -ohjelma ei tue tätä laajennustoimintoa.

Voit ottaa laajennustoiminnon käyttöön valitsemalla vaihtoehdot Muokkaa -> Ominaisuudet -> Ulkoasu -> Näytön asetukset.

#### Tiedostojen siirto

Jos käytössä on arabian kieli, PC-työaseman ja pääkoneen välisessä tiedonsiirrossa voidaan käyttää PC-koodisivua 864 (IBM PC:n arabiankielinen koodisivu) tai 1256 (Microsoft Windowsin arabiankielin en koodisivu).

Jos käytössä on heprean kieli, PC-työaseman ja pääkoneen välisessä tiedonsiirrossa voidaan voidaan käyttää PC:n koodisivua 862 (IBM PC:n hepreankielinen koodisivu), 916 (ISO-standardin mukainen hepreankielinen koodisivu) tai 1255 (Microsoft Windowsin hepreankielinen koodisivu).

Huomautus:
  Kun siirrät PC-tiedostoa pääkoneeseen ja olet määrittänyt tietueen pituuden PC-rivin pituutta pienemmäksi, pääkone saattaa tehdä rivivaihdot vääriin kohtiin. Voit välttää tämän ongelman siirtämällä PC-tiedoston siten, että valitset tietueen pituuden suuremmaksi kuin PC-rivin enimmäispituus. Voit tehdä rivivaihdot myöhemmin pääkoneen tekstinmuokkausohjelmalla (esimerkiksi XEDIT-ohjelmalla).

Voit määrittää tiedostonsiirron parametrit seuraavasti:

1. Valitse istuntoikkunassa vaihtoehdot Muokkaa -> Oletusasetukset -> Siirrä.
2. Valitse Yleiset-välilehti.
3. Valitse Kaksisuuntaisuusasetukset-vaihtoehto.

   Voit muuttaa seuraavia asetuksia:

   - Voit ottaa pääkonetiedoston suunnaksi oikealta vasemmalle valitsemalla Pääkonetiedoston suunta -kohdassa vaihtoehdon Oikealta vasemmalle. Voit määrittää pääkonetiedoston suunnaksi vasemmalta oikealle valitsemalla vaihtoehdon Vasemmalta oikealle.
   - Voit ottaa PC-tiedoston suunnaksi oikealta vasemmalle valitsemalla PC-tiedoston suunta -kohdassa vaihtoehdon Oikealta vasemmalle. Voit määrittää PC-tiedoston suunnaksi vasemmalta oikealle valitsemalla vaihtoehdon Vasemmalta oikealle.
   - Kun siirrät tiedostoja pääkoneen ja PC:n välillä käyttämällä PC-koodisivua 1255 tai 1256, voit siirtää tiedoston visuaalisessa tilassa valitsemalla PC-tiedoston lajiksi Visuaalinen. Voit siirtää tiedoston loogisessa tilassa valitsemalla lajiksi Implisiittinen. Tämä on oletusarvo.
   - Kun lähetät arabiankielistä tiedostoa pääkoneeseen, valitse Lam alef -tiivistys -valintaruutu. Kun vastaanotat arabiankielistä tiedostoa pääkoneesta, valitse Lam alef -laajennus -valintaruutu.
   - Symmetristen merkkien kääntö -toiminnon avulla voit palauttaa käännettävät merkit alkutilaansa. Oikealta vasemmalle luettavassa merkkijonossa suljemerkit ( ja ) käännetään.
   - Numeroiden paikanvaihdon esto -asetuksen avulla voit estää numeromerkkien kääntämisen, jos niitä edeltää arabialainen merkki.
   - Valitse sopiva numeroiden muoto: Nimellinen, Kansallinen tai Tilannekohtainen.

Huomautus:
  Numeromerkkien ja symmetristen merkkien kääntötoiminnon on oltava poissa käytöstä lähetettäessä tai vastaanotettaessa tiedostoa RTL-näytössä. Voit poistaa toiminnon käytöstä valitsemalla vaihtoehdot Muokkaa -> Oletusasetukset -> Näytön asetukset. Määritä Merkkien kääntö -kohdassa asetusten Symmetristen merkkien kääntö ja Numeromerkkien vaihto arvoksi Ei.

#### Arabiankielinen tiedonsiirto

Siirrettäessä SQL-tietoja PC:n ja iSeries-, eServer i5- tai System i5 -järjestelmän välillä voidaan käyttää PC:n koodisivua 864 (IBM:n arabiankielinen koodisivu) tai 1256 (Microsoft Windowsin arabiankielinen koodisivu). Voit siirtää tietoja seuraavasti:

1. Valitse Muokkaa-valikosta vaihtoehdot Oletusasetukset -> Siirrä.
2. Valitse Muuntotaulukot-välilehti.
3. Valitse Käyttäjän määrittämä -painike.
4. Valitse Pääkoneen koodisivu: 420 Arabiankieliset maat -vaihtoehto.
5. Valitse Pääkoneen koodisivu: 864 tai 1256 -vaihtoehto.

   Jos koodisivu 1256 on valittuna, käyttäjän on asetettava pääkonetiedoston suunnan määrittävä parametri tiedonsiirron yhteydessä esitettyjen ohjeiden mukaan.

Pääkoneen ja PC:n oletuskoodisivut määräytyvät kaksisuuntaisissa istunnoissa Windows-käyttöjärjestelmän maakohtaisten asetusten mukaan. Hepreakielisessä Windowsissa pääkoneen koodisivu on 424 ja PC:n koodisivu on 1255. Arabiankielisessä Windowsissa pääkoneen koodisivu on 420 ja PC:n koodisivu on 1256. Voit muuttaa arvoja manuaalisesti.

#### Arabiankieliset tilarivin ilmaisimet

Pääkoneistunnon näytön alareunassa olevaa riviä kutsutaan tilariviksi. Sen suunta on aina vasemmalta oikealle. Arabiankielisessä ympäristössä käytetään seuraavia merkkejä:

- Kielen ilmaisin
  - Yksinään EIN
    : Nykyinen kieli, arabia
  - E : Nykyinen kieli, englanti
- Näyttösuunta
  - S> : tekstin näyttö vasemmalta oikealle
  - <S : tekstin näyttö oikealta vasemmalle
- Kirjoitussuunta
  - => : Vasemmalta oikealle
  - <= : Oikealta vasemmalle
  - : Työntösuunta vasemmalta oikealle (vain 3270)
  - : Työntösuunta oikealta vasemmalle (vain 3270)
- Automaattinen kentän suunnanvaihtotoiminto käytössä (vain 3270)
  - <->
- Automaattinen kentän numeroiden suunnanvaihtotoiminto (vain 3270)
  - N
- Automaattinen työntö käytössä -ilmaisin (vain 3270)
  - P
- Arabialaisen merkkimuodon tila
  - Alef madda -merkki ilmaisee CSD-tilaa.
  - Yksinään GHEIN viittaa Perusmuoto- tai Yksinään-muotoilutilaan
  - Alussa GHEIN viittaa Alussa-muotoilutilaan (vain 3270)
  - Keskellä GHEIN viittaa Keskellä-muotoilutilaan (vain 3270)
  - Lopussa GHEIN viittaa Lopussa-muotoilutilaan (vain 3270).

#### Hepreankieliset tilarivin ilmaisimet

Työskenneltäessä pääkonetilassa näytön alareuna toimii tilarivinä (OIA). Sen suunta on aina vasemmalta oikealle. Hepreankielisessä ympäristössä käytetään seuraavia merkkejä:

- Kielen ilmaisin
  - H : Nykyinen kieli on heprea
  - E : Nykyinen kieli on englanti
- Näyttösuunta
  - S> : tekstin näyttö vasemmalta oikealle
  - <S : tekstin näyttö oikealta vasemmalle
- Kirjoitussuunta
  - => : Vasemmalta oikealle
  - <= : Oikealta vasemmalle
  - #>: Työntösuunta vasemmalta oikealle (vain 3270)
  - <#: Työntösuunta oikealta vasemmalle (vain 3270)
- Automaattinen kentän suunnanvaihtotoiminto käytössä (kaksisuuntainen nuoli)
  - <-->
- Automaattinen kentän numeroiden suunnanvaihtotoiminto
  - N
- Automaattinen työntö käytössä -ilmaisin
  - P

### VT-emuloinnin määritys arabian tai heprean kieltä varten

Voit määrittää työaseman kokoonpanon arabian tai heprean kieltä varten tekemällä seuraavat toimet:

1. Valitse Tietoliikenne-valikon vaihtoehto Määritä kokoonpano.
2. Valitse pääkoneen tyypiksi ASCII.
3. Napsauta Istunnon parametrit -painiketta.
4. Valitse pääkoneen koodisivun tyypiksi Kansallinen.
5. Valitse pääkoneen koodisivu.
   - Jos määrität emulointia arabian kieltä varten, valitse Arabia (ASMO 708), jos haluat 8-bittisen koodisivun, tai Arabia (ASMO 449), jos haluat 7-bittisen koodisivun.
   - Jos määrität emulointia heprean kieltä varten, valitse Heprea (ISO) tai Heprea (NRCS).
6. Napsauta Lisäasetukset-painiketta.
7. Napsauta Kaksisuuntaisuusasetukset-painiketta.
8. Määritä kaksisuuntaisuusasetukset BIDI ASCII -pääkone -valintaikkunassa.
   - Jos määrität työasemaa arabian kieltä varten, tee seuraavat toimet:
     - Valitse Numeroiden muoto.
     - Ota Kaksisuuntaisuustila käyttöön tai poista se käytöstä.
   - Jos määrität työasemaa heprean kieltä varten, tee seuraavat toimet:
     - Valitse Näytön tekstilaji.
     - Valitse Kohdistimen suunta (vain visuaalisissa hepreankielisissä istunnoissa).
9. Sulje avoimet valintaikkunat napsauttamalla OK-painiketta kussakin näytössä.
10. Valitse fontti valitsemalla Muokkaa-valikon vaihtoehto Oletusasetukset -> Ulkoasu -> Fontti.
11. Valitse Kirjasin.
    - Jos määrität kokoonpanoa heprean kieltä varten, valitse HEB3270.
    - Jos määrität kokoonpanoa arabian kieltä varten, valitse AVT3270.

#### Tiedostojen siirto

Koodisivu muunnetaan automaattisesti tiedostonsiirron aikana. Muunto koskee kuitenkin vain 8-bittisiä koodisivuja.

Arabiankielisissä työasemissa muunto tapahtuu lähetettäessä Arabia (ASMO 708) -koodisivusta koodisivuun 1256. Vastaanotettaessa koodisivun muunto tehdään päinvastaiseen suuntaan.

Hepreankielisissä työasemissa muunto tehdään lähetettäessä Heprea (ISO) -koodisivusta koodisivuun 1255. Vastaanotettaessa koodisivun muunto tehdään päinvastaiseen suuntaan.

#### Kopiointi ja liittäminen

Koodisivu muunnetaan automaattisesti kopioinnin ja liittämisen aikana. Arabiankielisissä työasemissa muunto tapahtuu nykyisestä pääkoneen koodisivusta koodisivuksi 1256 ja päinvastoin. Hepreankielisissä työasemissa muunto tapahtuu nykyisestä pääkoneen koodisivusta koodisivuksi 1255 ja päinvastoin.

#### Näytön tulostus

Voit tulostaa näytön arabian- tai hepreankielisessä istunnossa tekemällä seuraavat toimet:

1. Valitse Tiedosto-valikosta vaihtoehto Sivun asetukset.
2. Arabiankielisessä istunnossa valitse Typing Arabic VT -fontti. Hepreankielisessä istunnossa valitse Courier Heb -fontti.

#### Arabiankieliset tilarivin ilmaisimet VT-istunnossa

Arabiankielisessä ympäristössä käytetään seuraavia tilarivin merkkejä:

- Kielen ilmaisin
  - AIN (arabialainen merkki): Nykyinen kieli on arabia
  - E : Nykyinen kieli on englanti
- Näyttösuunta
  - S> : tekstin näyttö vasemmalta oikealle
  - <S : tekstin näyttö oikealta vasemmalle
- Sarakeotsikko
  - CH : Sarakeotsikko on käytössä

#### Hepreankieliset tilarivin ilmaisimet VT-istunnossa

Hepreankielisessä ympäristössä käytetään seuraavia tilarivin merkkejä:

- Kielen ilmaisin
  - H : Nykyinen kieli on heprea
  - E : Nykyinen kieli on englanti
- Näyttösuunta
  - S> : tekstin näyttö vasemmalta oikealle
  - <S : tekstin näyttö oikealta vasemmalle
- Tekstin kirjoitustila
  - I : Looginen tai implisiittinen tila
  - V : Visuaalinen tila
- Kohdistimen suunta
  - => : Vasemmalta oikealle
  - <= : Oikealta vasemmalle

#### Kaksisuuntaisten lisänäyttöominaisuuksien muutto

Voit asettaa kaksisuuntaisuuden ASCII-lisäasetuksia hepreankielisiä istuntoja varten tekemällä seuraavat toimet:

1. Valitse oikea hepreankielinen kansallinen pääkoneen koodisivu. Napsauta Istunnon parametrit - ASCII-pääkone -ikkunassa Lisäasetukset-painiketta.
2. Napsauta Mukauta tietoliikenne - ASCII-pääkone -ikkunan Kaksisuuntaisuusasetukset-painiketta.
3. Valitse näytön tekstilajiksi joko Looginen tai Visuaalinen.
   - Valitse loogisia hepreankielisiä istuntoja varten Automaattinen järjestäminen -asetuksen arvoksi joko Käytössä tai Ei käytössä. Jos valitset Automaattinen järjestäminen -asetuksen arvoksi Käytössä, valitse Näytä tekstin määritteet -asetuksen arvoksi Kyllä tai Ei.
   - Valitse visuaalisia hepreankielisiä istuntoja varten Kohdistimen suunta -asetuksen arvoksi Vasemmalta oikealle tai Oikealta vasemmalle.

Voit asettaa kaksisuuntaisuuden ASCII-lisäasetuksia arabiankielisiä istuntoja varten tekemällä seuraavat toimet:

1. Valitse oikea arabiankielinen kansallinen pääkoneen koodisivu. Napsauta Istunnon parametrit - ASCII-pääkone -ikkunassa Lisäasetukset-painiketta.
2. Napsauta Mukauta tietoliikenne - ASCII-pääkone -ikkunan Kaksisuuntaisuusasetukset-painiketta.
3. Valitse Numeroiden muoto -asetuksen arvoksi Tilannekohtainen, Nimellinen tai Kansallinen.
4. Valitse Kaksisuuntaisuustila-asetuksen arvoksi Käytössä tai Ei käytössä.
5. Valitse Automaattinen järjestäminen -asetuksen arvoksi joko Käytössä tai Ei käytössä. Jos valitset Automaattinen järjestäminen -asetuksen arvoksi Käytössä, valitse Näytä tekstin määritteet -asetuksen arvoksi Kyllä tai Ei.

[ Sivun alku | Edellinen sivu | Seuraava sivu | Sisällysluettelo | Hakemisto ]