# Käyttöopas

# Sanomat

Sanomat tulevat näkyviin Personal Communications -istuntojen aikana, mutta sanoma ei aina ole merkki virhetilanteesta. Sanoma voi ilmoittaa esimerkiksi, että toiminto on kesken tai että sen toteutus on valmis. Sanoma voi myös kehottaa odottamaan toiminnon toteutumista.

Saat näkyviin kuhunkin sanomaan liittyvän ohjeen painamalla F1-näppäintä.

## Suojaukseen liittyvät sanomat

Personal Communications -ohjelma sisältää mahdollisuuden käyttää TLS- tai SSL-suojausta palvelinistuntojen muodostukseen, jolloin ohjelma saattaa pyytää syötettä käyttäjältä (esimerkiksi salasanaa). Lisätietoja on julkaisussa Administrator's Guide and Reference.

## Järjestelmän käyttörajoitusten rajoittamat toiminnot

Jos työasemaa hallitaan keskitetysti, saattaa näkyviin tulla varoitus tai virhesanoma, jos yrität käyttää toimintoa, jonka käyttö on estetty. Jos esimerkiksi näppäimistön uudelleenmääritys on estetty, näkyviin tulee sanoma aina, kun valitset Muokkaa-valikon vaihtoehdot Oletusasetukset > Näppäimistö.

Saat opastusta järjestelmän pääkäyttäjältä. Lisätietoja Personal Communications -ohjelman mukana toimitetuista järjestelmän käyttörajoituksista on julkaisussa Administrator's Guide and Reference.

## Järjestelmän virhesanomat

Jos kuvaruutuun tulee sivutusvirheestä tai muusta vastaavasta järjestelmävirheestä kertova sanomaikkuna, voit kopioida sen sisällön Windowsin Leikepöydälle Toimi seuraavasti:

1. Napsauta sanomaikkunassa Tiedot-painiketta.
2. Merkitse kopioitava teksti.
3. Napsauta merkittyä tekstiä hiiren kakkospainikkeella ja valitse sen jälkeen Kopioi-vaihtoehto.
4. Aloita jokin tekstinmuokkausohjelma, esimerkiksi Muistio-ohjelma, ja valitse Muokkaa -> Liitä.
5. Tallenna tiedosto, jotta IBM:n ohjelmistotuki voi tarvittaessa käyttää tietoja vianmääritykseen.

## Tilarivin sanomat

Personal Communications -ohjelman sanomat näkyvät tilarivillä tai sanomaikkunassa. Pääkoneen lähettämät sanomat näkyvät istuntoikkunan tilarivillä.

Istuntoikkunan alin rivi on tilarivi (OIA). Se näyttää Personal Communications -ohjelman tilan ja tietoja työasemasta, pääkoneesta sekä yhteystavasta.

Kaikki tilarivin ilmaisimet, muistutukset ja sanomat on kuvattu käytönaikaisessa ohjeessa.

[ Sivun alku | Edellinen sivu | Seuraava sivu | Sisällysluettelo | Hakemisto ]