# Gyors kezdetek

# Ügyfél/kiszolgáló alkalmazások engedélyezése

A Personal Communications terméknek az APPN végponti csomópontokra vonatkozó támogatása lehetővé teszi az APPN hálózatok előnyeinek kihasználását. Az APPN hálózatok lehetővé teszik a partner alkalmazások helyének automatikus meghatározását, továbbá dinamikus és optimalizált útválasztást biztosítanak. Ezen szolgáltatások segítségével a munkaállomások rugalmasabban kommunikálhatnak a hálózat más rendszereivel.

A Personal Communications ezen kívül támogatja a 32 bites APPC és CPI-C alkalmazásprogram illesztőket (API) is, amelyek segítségével a munkaállomáson található 32 bites ügyfélalkalmazások könnyedén kommunikálhatnak a más munkaállomásokon található hasonló ügyfélalkalmazásokkal.

## Csomópont konfigurálása

Az ügyfél API-k által nyújtott előnyök kihasználása, illetve a többi alkalmazásprogrammal való kommunikáció előtt a Personal Communications terméket be kell állítani SNA végponti csomópontként.

Az SNA csomópont beállítása:

1. Kattintson a Start menü Programok -> IBM Personal Communications -> SNA csomópont konfigurálása menüpontjaira.

   Megjelenik a Personal Communications SNA csomópont konfigurálása ablak.

2. Az ablakban jelzett sorrendben válassza ki a szükséges konfigurációs beállításokat.

   A beállítások kiválasztásához kattintson a beállításra, majd az Új gombra.

   Minden egyes beállításhoz adja meg a megfelelő információkat a konfigurációs paneleken. A legszükségesebb információk az Alapvető lapon vannak felsorolva. Kattintson az OK gombra a beállítás befejezéséhez. Kattintson a Súgó gombra az egyes paraméterekkel kapcsolatos további információkért.

3. Válassza a Fájl -> Mentés vagy Mentés másként menüpontot.
4. Írja be a fájlnevet, majd kattintson a Mentés gombra. Megjegyezzük, hogy a fájl típusát és a mentés helyét is megadhatja. Az alapértelmezett fájltípus az .ACG, az alapértelmezett hely pedig a rendszerszintű alkalmazás adat könyvtár.
5. Válassza a Fájl -> Kilépés menüpontot.

Tanács
Ha egynél több konfigurációs fájllal rendelkezik, akkor az aktív csomópontokra további konfigurációs fájlokat alkalmazhat. További információkat a súgó SNA csomóponti műveletek című fejezetében talál.

## SNA csomópont indítása

1. Az SNA csomópont elindításához kattintson a Start menü Programok -> IBM Personal Communications -> SNA csomópont konfigurálása menüpontjaira.

   Megjelenik a Personal Communications SNA csomóponti műveletek ablak.

2. Kattintson a Műveletek menü Csomópont indítása menüpontjára.

   Megjelenik a Használni kívánt konfigurációs fájl kiválasztása ablak.

3. Kattintson duplán az elindítani kívánt csomópontot meghatározó konfigurációs fájlra (.ACG).

Megjegyzés:
  Az SNA csomópontot a parancssorból is elindíthatja. Ehhez használja a CSSTART parancsot. A megfelelő szintaxist az Adminisztrátori kézikönyv című kiadványban találja.

## SNA csomópont leállítása

1. Az SNA csomópont leállításához válassza a Start menü Programok -> IBM Personal Communications -> Adminisztrációs és hibakeresési segédletek -> SNA csomóponti műveletek menüpontjait.

   Megjelenik a Personal Communications SNA csomóponti műveletek ablak.

2. Válasszon ki egy erőforrást az Álnév oszlopban.
3. Kattintson a Műveletek menü Csomópont leállítása menüpontjára.

Megjegyzés:
  Az SNA csomópontot parancssorból is leállíthatja. Az ehhez szükséges parancs a CSSTOP. A megfelelő szintaxist az Adminisztrátori kézikönyv című kiadványban találja.

## APING követelmények

Ha a termékhez tartozó Kapcsolat ellenőrzése (APING) segédprogramot az OS/400 V3R1 változatát futtató iSeries, eServer i5 vagy System i5 rendszeren kívánja futtatni, akkor ehhez először telepíteni kell az MF10808 javítást (PTF) az iSeries, eServer i5 vagy System i5 rendszerre. Ha a PTF nincs telepítve, akkor 080F 6051 és 1008 201D érzékelési kóddal hibaüzenetek jelennek meg.

[ Oldal eleje | Előző oldal | Következő oldal | Tartalom | Tárgymutató ]