# Gyors kezdetek

# Néhány szó a könyvről

Ez a könyv az IBM Personal Communications telepítését, beállítását és használatának megkezdését írja le. A Personal Communications használatának megkezdése után, illetve a különféle feladatok végrehajtása során további információkhoz az online súgóból juthat. Az online súgóról, a Personal Communications könyvtárról és a kapcsolódó kiadványokról szóló további információkat a További információk részben találja. A könyvben használt technikai szakkifejezések magyarázatát az IBM Glossary of Computing Terms online kiadványában találja a következő címen:
http://www.networking.ibm.com/nsg/nsgmain.htm

Ez a könyv a következő programok felhasználóinak szól:

- IBM Personal Communications for Windows, 5.9 változat
- IBM Personal Communications iSeries for Windows, 5.9 változat

A termékcsomag tartalmára vonatkozó információkat a Csomag tartalma részben találja.

A könyvben a Windows megnevezés a Microsoft Windows 2000, Windows 2003 és Windows XP operációs rendszerekre utal. Ahol a megadott információk csak egy adott operációs rendszerre vonatkoznak ott a szöveg ezt külön jelzi.

## Csomag tartalma

A Personal Communications 5.9 változatának csomagja az IBM Personal Communications for Windows, 5.9 változatát tartalmazza, amely 5250, 3270 és VT emulációt, valamint z/OS, z/VM, eServer i5, System i5, iSeries, zSeries, ASCII, System/36 és System/38 (S/3X) gazdarendszer kapcsolatokat biztosít.

A korábban említett termékek mellett a Personal Communications CD-ROM a következőket tartalmazza:

- Az Adobe Acrobat Reader program, amelynek segítségével a CD-n található elektronikus könyveket olvashatja el.
- PDF formátumú kiadványok.

Megjegyzések:

1. Mindkét alapcsomagban további CD-ROM-ok vannak, az alábbiaktól függően:

   Nemzeti nyelvek
     A többnyelvű változat legfeljebb 19 nyelvet támogat egyszerre. Az alábbi nyelvekhez önálló nyelvi változat tartozik:
     - Hagyományos kínai
     - Egyszerűsített kínai
     - Koreai

   Biztonsági szintek
     A Personal Communications titkosítási szintje 168 bites.

2. A DB2 Connect termék külön CD-n található.

## További információk

Az alábbi szakaszok írják le, hol talál további információkat a Personal Communications telepítésével, beállításával és használatával kapcsolatban.

### Információs központ

A termékdokumentációt, illetve a további információforrásokhoz vezető hivatkozásokat a Personal Communications Információs központban találja a következő címen:
http://publib.boulder.ibm.com/infocenter/pcomhelp

Az Információs központ olyan referencia anyagokat, például billentyűzetkiosztásokat és gazdakódlap táblázatokat is tartalmaz, amelyek ennek a kiadványnak nem részei. A japán nyelvű Információs központban GYIK és hibaelhárítási tippek is találhatók.

A Personal Communications Információs központ angolul és japánul áll rendelkezésre.

### Online súgó

A súgó leírja a Personal Communications telepítését, beállítását és használatát. Az online súgó igen kiterjedt, és a Personal Communications beállításának és használatának valamennyi szempontját leírja. A Personal Communications online súgóját a Windows rendszereken megszokott módon használhatja.

A súgó használatával az alábbiakról kaphat információkat:

- Menüpontok
- Műveleti eljárások
- Műveletek az ablakokban
- A ablakokban megjelenő kifejezések jelentése
- A hibák okai és a megfelelő teendők
- Egérműveletek
- Egér nélküli működtetés
- Adott kifejezések részletes magyarázata
- További technikai információk a Personal Communications termékről
- Az operátori információs terület (OIA) üzeneteinek részletes magyarázata

Segítségként a Gyors kezdetek című kiadvány elektronikusan, HTML formátumban is rendelkezésre áll. A könyvet a Szekciókezelő Segítség menüjéből érheti el.

### Personal Communications könyvtár

A Personal Communications könyvtár a következő kiadványokat tartalmazza:

- CD-ROM telepítési útmutató
- Gyors kezdetek (ez a dokumentum)
- Emulátor felhasználói kézikönyv
- Adminisztrátori kézikönyv
- Emulátor programozás
- Ügyfél/kiszolgáló kommunikáció programozása
- Rendszerkezelés programozása
- CM Mouse Support User's Guide and Reference
- Host Access Class Library
- Configuration File Reference

A PDF dokumentumokon kívül a Personal Communications termékhez az alábbi HTML dokumentumok is tartoznak:

Gyors kezdetek
  A Gyors kezdetek könyv HTML formátuma a PDF változattal megegyező információkat tartalmazza. A HTML fájlok automatikusan telepítésre kerülnek, és a Szekciókezelő illetve a .WS szekcióablakok Súgó menüjéből érhetők el.

Host Access Class Library for Java
  Ez a HTML dokumentum bemutatja, hogyan kell olyan ActiveX/OLE 2.0 támogatással rendelkező programot írni, amely a Personal Communications terméket beágyazott objektumként használja.

Host Access Beans for Java
  Ez a HTML dokumentum írja le a Personal Communications terméknek a JavaBean komponensként elérhető emulációs funkcióit.

### Kapcsolódó kiadványok

A helyi hálózatokkal (LAN) kapcsolatban az alábbi kiadványokban talál információkat:

- IBM Local Area Network Technical Reference
- AS/400 Communications: Local Area Network (LAN) Guide Version 2

### Kapcsolatfelvétel az IBM-mel

Ez a szakasz sorolja fel, hogy a Personal Communications termékkel kapcsolatos problémák esetén hogyan tud kapcsolatba lépni az IBM-mel. A megfelelő támogatás nyújtásához a probléma jellegétől függően készüljön fel a következő információk megadására.

- A környezet, amelyben a hiba történt:
  - Personal Communications konfiguráció
    - Personal Communications verziószáma és hivatalos javítási szintje
    - A munkaállomás profil neve
    - Az SNA csomópont konfigurációs fájl neve
  - Munkaállomás konfiguráció
    - A számítógép típusa és modellje, a rendszermemória mennyisége és a videokártya típusa
    - A használt kommunikációs kártya
    - További telepített kártyák (különösen kommunikációs kártyák esetén)
    - A nyomtató típusa és modellje
    - Egyéb telepített eszközök, például hangkártya, modem vagy faxberendezés.
  - Szoftverkonfiguráció
    - A Windows verziószáma és javítócsomag szintje
    - A kommunikációs eszköz illesztőprogramjának verziószáma és szintje
    - További futó és erőforrásokat használó kommunikációs programok (például Microsoft SNA Server vagy Microsoft Data Link Control).
    - A nyomtató illesztőprogramjának verziószáma és szintje
  - Gazdagép konfiguráció
    - A felmenő gazdagép kapcsolata és konfigurációja
- Hibaelemzési információk
  - Tünetek
  - A hiba típusa
  - Operátori információs terület üzenetei vagy hibaüzenetei (ha vannak)
  - A problémára vonatkozó legfontosabb tényezők

Ha technikai jellegű probléma merül fel, akkor nézze át és hajtsa végre az itt javasolt műveleteket. Az IBM megkeresése előtt először mindig kérdezze meg a helyi támogatási személyzetet. További információkért megnézheti a Personal Communications támogatási weboldalának tippjeit és trükkjeit is. Az IBM-mel csak a hiba természetét alaposan ismerő személy lépjen kapcsolatba, mivel a bejelentő lesz a kapcsolattartó az IBM-mel.

A problémaelemzési eszközökről további információkat a Personal Communications 5.9 változat Emulátor felhasználói kézikönyv című kiadványban talál. Ebben a kézikönyvben részletes, az adott emulátorra jellemző információkat talál a nyomtatásról, a fájl- és adatátvitelről, a csomópont műveletekről és az egyéb témakörökről.

### Támogatási lehetőségek

Ha meg szeretné kapni a Personal Communications terméktámogatási híreit, akkor tegye a következőket:

1. Látogasson el a Personal Communications terméktámogatási webhelyére a következő címen:
   http://www.ibm.com/software/network/pcomm/support
2. A Személyes támogatás kategóriában kattintson a Saját támogatás hivatkozásra.

   Ha már van IBM regisztrációs azonosítója, akkor jelentkezzen be. Ha nem, akkor regisztrálnia kell magát.

3. A bejelentkezés után a termékcsaládok listájából válassza ki a Hálózatkezelés elemet.
4. Válassza ki, mely termékekről kívánja megkapni a híreket. Kattintson a Mentés és visszatérés gombra.

   A terméktámogatási profilja a következő képernyőn jelenik meg.

5. A levelezés beállításánál az e-mail üzeneteket, a letölthető fájlokat vagy mindkét lehetőséget is kiválaszthatja. Kattintson az Elküldés gombra.

   Megjelenik egy üzenet, mely szerint a profilja frissítésre került.

6. A munkamenet befejezéséhez kattintson a Kijelentkezés hivatkozásra.

Emellett a következő címen az IBM hálózati szoftver terméktámogatási ismertetőre is előfizethet:
http://www.ibm.com/software/network/support/alert/bulletin.html

Adja meg a szükséges információkat, és válassza ki, mely termékekről kíván e-mailt kapni. Ha korábban már regisztrálta magát az ismertetőhöz, akkor ugyanitt módosíthatja is a profilját.

#### Az IBM terméktámogatás megkeresése

Ha úgy dönt, hogy meg kívánja keresni az IBM-et, akkor tegye a következők valamelyikét:

- Látogasson el a Personal Communications weboldalára a következő címen:
  http://www.ibm.com/software/network/pcomm
- Az IBM szoftvertámogatási részleg telefonszámát az amerikai felhasználók az 1-800-IBM-4YOU telefonszámon tudhatják meg. Az amerikai 800-as (ingyenesen hívható) telefonszámok hívására képes felhasználók az 1-800-IBM-4YOU telefonszámon kérjék az Atlantában található International Support Centert. Azok a nemzetközi vásárlók, akik nem férnek hozzá az amerikai ingyenesen hívható telefonszámokhoz, közvetlenül hívhatják az ISC-t a (+1)-770-863-1234 telefonszámon. Az ISC faxszáma (+1)-770-863-3030, amely a nap 24 órájában rendelkezésre áll.

[ Oldal eleje | Előző oldal | Következő oldal | Tartalom | Tárgymutató ]