# Käyttöopas

# Tietoja Personal Communications -ohjelmasta

Personal Communications -ohjelman avulla verkon käyttö on tehokasta ja joustavaa. Ohjelman verkkotoiminnot tukevat monia yhteystapoja lähiverkossa (LAN) tai suuralueverkossa (WAN). Personal Communications -ohjelma tarjoaa pääte-emulointiyhteyksiin, palvelin-työasemasovelluksiin sekä tietoliikenneyhteyksiin runsaasti toimintoja tietoliikennettä sekä verkon käyttöä ja hallintaa varten.

Personal Communications on monipuolinen emulointiohjelma, jossa on pääte-emuloinnin lisäksi seuraavat hyödylliset ominaisuudet:

- tiedostonsiirto
- ajonaikainen kokoonpanon määritys
- helppokäyttöinen graafinen liittymä
- emuloinnin API-liittymät, kuten Emulator High-Level Language Programming Interface (EHLLAPI), Host Access Class Library (HACL) ja PCSAPI. Esimerkiksi EHLLAPI-liittymää käytetään usein automaattisissa operaattorisovelluksissa, jotka lukevat pääkoneen näyttöjä ja syöttävät näppäinpainalluksia ilman käyttäjän toimia. Lisätietoja on julkaisuissa Emulator Programming ja Host Access Class Library.

Personal Communications -ohjelma on keskeinen osa IBM Host Integration -salkun työasemaohjelmaa lähiverkko-, WAN- ja etäyhteyksiä varten. Personal Communications -ohjelman avulla on mahdollista käyttää sovelluksia ja tietoja, jotka sijaitsevat keskiluokan palvelimessa tai yrityspalvelimessa. Lisäksi se luo parhaan mahdollisen ympäristön perinteisen yhteyden muodostamiseen palvelimessa olevien tietojen ja sovellusten käyttöä varten. Personal Communications -ohjelma sisältää uusia työkaluja, joiden avulla voit muuntaa perinteisen liiketoimintasi e-business-liiketoiminnaksi.

Personal Communications -ohjelman Enterprise Extender -yhteyskäytännön avulla voit säilyttää IP-yhteyttä käyttävien SNA LU6.2/CPIC/APPC -sovellusten IP eheyden. Tämä ominaisuus on käytössä vain IBM:n pöytätietokoneissa ja tietoliikennepalvelimissa, jotka tarjoavat yhdyskäytävän takaisin SNA-ympäristöön. Käytössäsi on ainoa ratkaisu, jonka avulla SNA-sovelluksia voi siirtää IP-verkossa.

Enterprise Extender -ohjelman ansiosta SNA-sovelluksia ja -tietoja voi käyttää myös IP-verkoissa ja IP-liittymää käyttävät työasemat voivat käyttää samoja toimintoja kuin SNA-käyttäjät. Personal Communications -ohjelma tukee Enterprise Extender (EE) -DLC-yhteyskäytäntöä.

Personal Communications -ohjelma tukee monia SNA-perustaisia työasemasovellusten sovellusohjelmaliittymiä (API). Voit luoda sovelluksia, jotka käyttävät Personal Communications -ohjelman LU 6.2 -perustaisia työasemien vertaisyhteyksien sovellusohjelmaliittymiä. Näiden sovellusohjelmaliittymien avulla voit samanaikaisesti tarkastella ja käsitellä vertaistyöasemissa olevia tietoja.

Personal Communications -ohjelma tukee APPN (Advanced-Peer-to-Peer Networking) -tietoliikenneohjelmaa loppusolmuna ja käyttää kehittyneitä verkko-ominaisuuksia, HPR-reititystä ja alisteista loogisen yksikön pyyntöohjelmaa (DLUR).

Personal Communications -ohjelman AnyNet SNA - TCP/IP -toiminto mahdollistaa emulointiohjelman ja SNA-perustaisten työasema-palvelinsovellusten välisen tietoliikenteen TCP/IP-verkossa.

## Personal Communications -ohjelman version versio 5.9 uudet ominaisuudet

Personal Communications -ohjelman versio versio 5.9 perustuu suosittuun Personal Communications -ohjelman versioon versio 5.8. Jos olet käyttänyt Personal Communications -ohjelman versiota versio 5.8, olet varmaankin kiinnostunut uuden version sisältämistä uusista toiminnoista.

Emulointi-istuntojen uudet ominaisuudet

  Windows x64 -ympäristön tuki
    Personal Communications -ohjelman versio versio 5.9 sisältää muun kuin SNA-ympäristön tuen Windows XP Professional x64 Edition-, Windows Server 2003 Standard x64 Edition- ja Enterprise x64 Edition -käyttöjärjestelmiä varten.

  Sivun ylä- ja alatekstit
    Voit lisätä tulostettaviin sivuihin ylä- tai alatekstin näytön tulostuksen ja näytön tulostusten keruun yhteydessä.

    Lisätietoja tästä ominaisuudesta on julkaisussa Emulator User's Reference.

  Windows-kirjoitinajuri VT-pääkonetulostusta varten
    Voit käyttää Windows-kirjoitinajuria VT-pääkonetulostukseen. Tämä toiminto laajentaa aiempaa PDT-tulostusominaisuutta.

  EEDLC-yhteyskäytännön samanaikaiset IPv4- ja IPv6-yhteydet
    EEDLC-yhteyskäytännössä on mahdollista määrittää ja ajaa IPv4- ja IPv6-yhteyksiä samanaikaisesti.

  Menettelyjen laajennukset istuntonäkymän muokkausta varten
    Voit piilottaa istuntoikkunan työkalurivin, valikkorivin ja laajennetun OIA-tilarivin muokkaamalla Windows-ryhmän menettelyjä.

    Lisätietoja tarkastelumenettelyn muokkauksesta on julkaisussa Administrator's Guide and Reference.

  Menettelyjen laajennukset istuntoikkunan hallinnan rajoitusta varten
    Voit rajoittaa käyttäjän oikeutta suurentaa, pienentää tai sulkea istuntoikkunoita muokkaamalla Windows-ryhmän menettelyjä.

    Lisätietoja toteutusmenettelyn muokkauksesta on julkaisussa Administrator's Guide and Reference.

  Tulostustöiden keräys 5250-kirjoitinistuntoja varten
    Tämän ominaisuuden avulla voit kerätä tulostustöitä ja tulostaa ne yhtenä työnä tai ryhmänä. Tähän ominaisuuteen liittyvät toiminnot voidaan määrittää näppäimistöön, kohonäppäimistöön, hiiren painikkeeseen tai työkalurivin painikkeeseen.

    Lisätietoja tästä ominaisuudesta on julkaisussa Emulator User's Reference.

  Laajennetut jäljityspuskurit
    Käytettävissä on uusia CSTrace-puskureita, joten kaikki jäljitystietueet tallentuvat myös silloin, kun jäljitystietoja on runsasti.

  Sivun asetusten sovitustoiminto
    Voit ottaa käyttöön sovitustoimintoihin kuuluvan tulosteen koon muuton valitsemalla Sivun asetukset -valintaikkunassa asianmukaisen valintaruudun. Tämä ominaisuus on käytettävissä seuraavissa istunnoissa:
    - 3270-pääte- ja kirjoitinistunto
    - VT-pääteistunnot, mukaan luettuna kirjoitinohjaintila

    Lisätietoja tästä ominaisuudesta on julkaisussa Emulator User's Reference.

Suojaus- ja todennusominaisuuksien laajennukset

  Kerberos-perustainen automaattinen sisäänkirjaus
    5250-pääteistunnoissa tämä ominaisuus mahdollistaa automaattisen sisäänkirjauksen pääkoneisiin kirjautuneen käyttäjän käyttäjätietojen avulla. Tiedonsiirto-apuohjelmassa voit ohittaa sisäänkirjauksen Kerberos-todennuksen avulla.

    Lisätietoja tästä ominaisuudesta on julkaisussa Administrator's Guide and Reference.

  Telnet-yhteyksissä neuvoteltava suojaus
    TLS-suojaus voidaan neuvotella pääkoneen ja Personal Communications -istunnon välillä osana Telnet-yhteyden neuvotteluprosessia.

    Lisätietoja tästä ominaisuudesta on julkaisussa Administrator's Guide and Reference.

Tuki- ja hallintaominaisuuksien laajennukset

  IBM Support Assistant
    IBM Support Assistant -laajennusosan avulla voit helposti ratkaista ohjelmistoon liittyviä ongelmia. Support Assistant sisältää seuraavat osat:
    - Hakutoiminto

      Mahdollistaa tietojen haun ohjelmistotietoja sisältävästä tietokannasta.

    - Palvelu

      Tarjoaaaa PMR-pyynnön lähettäville asiakkaille pääsyn elektronisten palvelupyyntöjen sivustoon.

    - Tukilinkit

      IBM:n WWW-linkkien yhdistetty luettelo, joka on järjestetty tuotemerkin ja tuotteen nimen mukaan.

    Teknisen tuen henkilöstö ja Personal Communications -pääkäyttäjät haluavat ehkä asentaa Support Assistant -laajennusosan parantaakseen peruskäyttäjälle tarjottavaa tukea. Support Assistant voidaan noutaa seuraavasta osoitteesta:
    http://www.ibm.com/software/support/isa/index.html

  ITLM-valmius
    Tämä ominaisuus mahdollistaa Personal Communications -ohjelman asennuksen ja käytön seuraannan IBM Tivoli License Manager -ohjelman avulla.

## Personal Communications -ohjelman kuvakkeet

Kun Personal Communications -ohjelma on asennettu, tärkeimmät käytettävissä olevat toiminnot näkyvät kuvakkeina. Ne on ryhmitelty IBM Personal Communications -kansion alikansioihin.

Seuraavassa on lyhyt kuvaus toimintokuvakkeista.

Istunnon aloitus tai kokoonpanon määritys
  Tämän kuvakkeen avulla voit tuoda esiin Session Manager -ohjelman. Näkyviin tulevassa valintaikkunassa voit aloittaa tai määrittää istuntoja. Kokoonpanoa määritettäessä voit valita muun muassa istunnon lajin, ikkunan koon, loogisen yksikön numeron, grafiikkatuen sekä tietoliikennelinkin lajin ja parametrit. Voit tallentaa tiedot työasemaprofiiliin. Kun tiedot on tallennettu, voit aloittaa istunnon napsauttamalla sen kuvaketta. Käyttäjät, joilla on tarvittavat valtuudet, voivat myös luoda uusia komentotiedostoja tässä valintaikkunassa.

SNA-solmun kokoonpano
  Tämän kuvakkeen avulla voit määrittää SNA-solmun kokoonpanon ja siihen liittyvät resurssit tai voit muuttaa kokoonpanon lisäparametreja. Vaikka useimpien istuntojen kokoonpanon voi määrittää ilman tätä toimintoa, SNA-solmun määritys on luotava, jotta työasema-palvelinyhteydet ja vertaisyhteydet toimisivat. Voit myös ajaa toiminnon aktiivisesta istunnosta valitsemalla Toiminnot-valikon vaihtoehdot Aloita > SNA-solmujen määritystoiminto.

### Hallinnan ja vianmäärityksen apuvälineet

Varmenteiden siirto
  Tämä kuvakkeen avulla voit siirtää suojausvarmenteita GSKit-ohjelmasta Microsoft CryptoAPI (MSCAPI) -ohjelmaan. Tietoja istunnon suojauksen käyttöönotosta ja käytöstä on julkaisussa Administrator's Guide and Reference.

SNA-tunnistustietojen näyttö
  Tämän kuvakkeen avulla voit tuoda näkyviin SNA-tunnistustiedot ja niihin liittyvät selitykset. Tunnistustiedot ovat sisäisistä SNA-tietovirroista, virhelokeista, virhesanomista ja jäljityksistä saatuja SNA-virhetietoja. Jotkin Personal Communications -ohjelman virhesanomat sisältävät tunnistustietoja.

Information Bundler
  Tämän kuvakkeen avulla voit kerätä järjestelmätiedostoja sekä tiettyjä jäljitys- ja lokitiedostoja. Voit kerätä myös erilaisia rekisteritietoja. Lisäksi voit ajaa toiminnon aktiivisesta istunnosta valitsemalla vaihtoehdot Toiminnot -> Aloita -> Information Bundler -ohjelma.

Internet-palvelu
  Tämän kuvakkeen avulla voit lähettää kerätyt järjestelmä- ja vianmääritystiedot FTP-palvelimeen. Voit myös ajaa toiminnon aktiivisesta istunnosta valitsemalla Toiminnot-valikon vaihtoehdot Aloita > Internet-palvelu.

Lokin katseluohjelma
  Tämän kuvakkeen avulla voit tarkastella, yhdistää ja järjestää Personal Communications -ohjelman sanomia ja jäljityksen lokitiedostoja. Personal Communications tallentaa lokitiedostoon virhe- ja ilmoitussanomia alustuksen ja toiminnan aikana. Voit myös ajaa toiminnon aktiivisesta istunnosta valitsemalla Toiminnot-valikosta vaihtoehdot Aloita > Lokin katseluohjelma.

Siirtymisapuohjelma
  Tämän kuvakkeen avulla voit siirtää käyttäjä- ja järjestelmäluokan tiedostot ja työpöytäkuvakkeet Personal Communications -ohjelman versioon versio 5.9.

Tuotteen päivitystyökalu
  Tämän kuvakkeen avulla voit käyttää WebUpdate-päivitystoimintoa ja tarkistaa, onko APAR-korjauksia tai päivityspaketteja saatavana.

SNA-solmujen määrityksen tarkistus
  Tämän kuvakkeen avulla voit tarkistaa, etteivät ASCII-tekstinmuokkausohjelmalla manuaalisesti SNA-solmun määrityksiin tehdyt muutokset sisällä virheitä.

SNA-solmun toiminnot
  Tämän kuvakkeen avulla voit toteuttaa SNA-solmun toimintoja, esimerkiksi aloittaa tai lopettaa resurssien käytön tai tuoda näkyviin niiden tietoja. Voit myös ajaa toiminnon aktiivisesta istunnosta valitsemalla Toiminnot-valikosta vaihtoehdot Aloita > SNA-solmun toiminnot.

Jäljitystoiminnot
  Tämän kuvakkeen avulla voit ottaa jäljitystoiminnot käyttöön tai lopettaa niiden käytön sekä tallentaa työaseman ja muiden pääkonejärjestelmien välisen tietoliikenteen yhteyskäytäntötietoja. Jäljitystoimintojen avulla voit selvittää tietoliikenteen häiriöitä. Voit myös ajaa toiminnon aktiivisesta istunnosta valitsemalla Toiminnot-valikon vaihtoehdot Aloita > Jäljitystoiminto.

### Apuohjelmat

APING- ja AFTP-ohjelmat ovat saatavissa vain englanninkielisinä.

Huomautus
`Nämä ohjelmat tarjotaan sellaisinaan ilman mitään takuita, mukaan luettuina taloudellista hyödynnettävyyttä ja sopivuutta tiettyyn tarkoitukseen koskevat takuut.`

iSeries-yhteyden määritys
  Tämän kuvakkeen avulla voit määrittää yhteyksiä tiedonsiirtotoimintoa käyttäviin iSeries-, eServer i5- ja System i5 -palvelimiin.

Varmenteiden hallinta
  Tämän kuvakkeen avulla voit ottaa käyttöön SSL-suojatun (Secure Sockets Layer) yhteyden tietoliikennepalvelimen ja työaseman välillä. Lisätietoja tämän apuohjelman käytöstä on julkaisussa Administrator's Guide and Reference.

APING (yhteyden tarkistus)
  Tämä CPI-C-ohjelma tarkistaa verkkoyhteyden toiminnan. APING-ohjelman avulla voit muodostaa verkkoyhteyksiä, selvittää häiriöiden syitä ja toteuttaa yksinkertaisia suorituskyvyn mittauksia. APING-ohjelma vaihtaa tietopaketteja kumppanitietokoneen kanssa ja mittaa tiedonsiirtoon kuluvan ajan.

CM Mouse
  Tämän kuvakkeen avulla voit määrittää hiiren painikkeet vastaamaan haluamaasi näppäilysarjaa. Sarja voi sisältää myös PF-näppäimiä ja emulointiohjelman toimintonäppäimiä. Voit myös luoda kohovalikkoja ja ohjata pääkonesovelluksia niiden avulla tekemättä muutoksia kyseisiin pääkonesovelluksiin.
  Huomautus:
    CM Mouse -ohjelma on esimerkkisovellus, joka toimitetaan apuohjelmana. Ohjelma on saatavissa vain englanninkielisenä ja toimii vain SBCS-merkistöä käyttävissä järjestelmissä.

    Tämä apuohjelma voidaan asentaa vain valitsemalla Mukautettu asennus. Lisätietoja on julkaisussa CD-ROM Guide to Installation.

CM Mouse -ohjelman kokoonpano
  Tämän kuvakkeen avulla voit määrittää CM Mouse -ohjelman kokoonpanon.

Makron muunto
  Tämän kuvakkeen avulla voit muuntaa aiemmin luodun Personal Communications -makron XML- tai VBScript-tiedostoksi.

Tiedonsiirto (vain iSeries)
  Tämän kuvakkeen avulla voit siirtää tietoja työaseman ja iSeries-, eServer i5- tai System i5 -tietokannan välillä.

Database Access -työkalu
  Tämän kuvakkeen avulla voit aloittaa Database Access -työkalun, jolla voit hakea tietoja esimerkiksi SQL-palvelimesta, Microsoft Excel- tai Lotus 1-2-3 -ohjelmasta tai dBASE-tietokannasta (joka on Microsoft ODBC -standardin tason 1 mukainen). Voit siirtää haetut tiedot suoraan Excel- tai Lotus 1-2-3 -ohjelmaan tai muihin sovelluksiin.

DOS EHLLAPI
  Tämän kuvakkeen avulla voit ottaa käyttöön DOS-perustaiset EHLLAPI-ohjelmat, jotka ovat yhteydessä 32-bittiseen Personal Communications -emulointiohjelmaan.

Valikkorivin mukautus
  Tämän kuvakkeen avulla voit mukauttaa istuntoikkunan valikkorivin.

Useita istuntoja
  Tämän kuvakkeen avulla voit luoda komentotiedoston (.BCH), joka määrittää useita samanaikaisesti aloitettavia emulointi-istuntoja (työasemaprofiileita) tai muita tuettuja Windows-ohjelmia. Voit luoda oman kuvakkeen kutakin komentotiedostoa varten ja aloittaa ohjelmat napsauttamalla kuvaketta.

AFTP (tiedostonsiirto)
  Tämän ohjelman avulla voit siirtää tekstiä ja binaaritiedostoja nopeasti ja tehokkaasti.

Käyttäjän asetukset
  Tämän kuvakkeen avulla voit asettaa tai muuttaa käyttäjän oletusasetuksia. Voit esimerkiksi vaihtaa käyttöliittymän kieltä.

ZipPrint (vain 3270)
  Tämän kuvakkeen avulla voit aloittaa ZipPrint-ohjelman ja tulostaa pääkonejärjestelmän tiedostoja tai näyttöjä, PROFS- tai OfficeVision-ohjelman viestejä, kalentereita ja asiakirjoja, CMS-tiedostoja sekä XEDIT-työtiloja. Kun ZipPrint-ohjelma aloitetaan, se lisää oman valikkonsa istuntoikkunan valikkoriville.

## Personal Communications -ohjelman istunnot

Personal Communications -ohjelman muodostamat istunnot ovat loogisia yhteyksiä, joiden avulla voi siirtää tietoja työaseman ja pääkonejärjestelmän välillä. Käytettävissä ovat seuraavat istuntolajit:

Pääteistunto
  Työasema toimii pääkoneen päätteenä.
Kirjoitinistunto
  Työaseman kirjoitin toimii pääkonejärjestelmän kirjoittimena.
Työasema-palvelinistunto
  Tämä istuntolaji mahdollistaa CPI-C- ja APPC (LU 6.2) -vertaisyhteydet.

## Personal Communications -ohjelman yhteydet

Personal Communications -ohjelma tukee useita yhteyslajeja seuraaviin pääkonejärjestelmiin. Emulointi-istuntoa määritettäessä näkyviin voi tulla seuraavanlaisia kuvakkeita:

zSeries

iSeries

ASCII

S/3X

### zSeries-emulointiyhteydet

Taulukko 1. zSeries-emulointiyhteyden kuvakkeet.

Liittymä | Yhteys
--- | ---
LAN |

  LAN - IEEE 802.2 -liittymä
  3270 - Communications Server for Windows
  Telnet3270-yhteysohjelma
  3270 - iSeries -liittymä (läpivienti)
  APPC 3270 - LAN -liittymä
  Microsoft SNA -työasema (FMI-liittymän kautta)
  Microsoft SNA -työasema (LUA-liittymän kautta)
  Microsoft SNA -työasema (APPC-liittymän kautta)
  Alisteinen LU-pyyntöohjelma (DLUR)
  3174-vertaisyhteydet
  VT - Telnet (TCP/IP)

COAX |

  SNA-DFT-pääte
  Muu kuin SNA-DFT-pääte

COM-portti |

  Asynkroninen SNA-yhteys
  IBM Global Network (ei Japanissa)
  Home3270
  IBM Global Network - asynkroninen SNA -yhteys
  Alisteinen LU-pyyntöohjelma (DLUR)
    Asynkroninen SNA-yhteys
    Hayes AutoSync
  Hayes AutoSync
  APPC 3270
    Asynkroninen SNA-yhteys
    Hayes AutoSync
  VT - Async
  Telnet 3270
  VT - Telnet (TCP/IP)
  X.25 Hayes AutoSync
  X.25 DLUR - Hayes AutoSync
  X.25 APPC 3270 - Hayes AutoSync

5250 |

  3270 - iSeries -yhteys
  Alisteinen LU-pyyntöohjelma (DLUR)

SDLC |

  Synkroninen yhteyskäytäntö (SDLC)
  3270 - iSeries -liittymä (läpivienti)
  APPC 3270 - SDLC
  Alisteinen LU-pyyntöohjelma (DLUR)

SNA/IP |

  LU 0, 1, 2 tai 3
  APPC 3270
  LU 0-, 1-, 2- tai 3-yhteys alisteisen LU-pyyntöohjelman kautta

IBM ISA/MCA WAC |

  Synkroninen yhteyskäytäntö (SDLC)
  3270 - iSeries -liittymä (läpivienti)
  APPC 3270 - SDLC
  Alisteinen LU-pyyntöohjelma (DLUR)
  X.25 Tarkennettu siirtoyhteyden ohjaus
  X.25 3270 - iSeries
  APPC 3270 - X.25
  X.25 DLUR

API-työasemaohjelma |

  Communications Server -työasemaohjelma
  Communications Server -palvelin

IBM-EEDLC |

  LU (0, 1, 2, 3) -istunto DLUR-liittymän kautta
  APPC 3270

OEM |

  LU (0, 1, 2, 3)
  3270 - iSeries -liittymä (läpivienti)
  APPC 3270
  Alisteinen LU-pyyntöohjelma (DLUR)

### iSeries-emulointiyhteydet

Taulukko 2. iSeries-emulointiyhteyden kuvakkeet.

Liittymä | Yhteys
--- | ---
LAN |

  LAN - IEEE 802.2 -liittymä
  Telnet5250 - TCP/IP
  Telnet5250 - IPX/SPX
  VT - Telnet

5250 |

  Twinax-yhteyskäytäntö (APPC)
  Twinax-yhteyskäytäntö (ohjauspääte)

COM-portti |

  Asynkroninen SNA-yhteys
  Hayes AutoSync
  Asynkroninen SNA-yhteys (ohjauspääte)
  VT - Async
  VT - Telnet
  Telnet 5250
  X.25 Hayes AutoSync

SDLC |

  Synkroninen yhteyskäytäntö (SDLC)

SNA/IP |

  5250

IBM ISA/MCA WAC |

  Synkroninen yhteyskäytäntö (WAC)
  X.25 Tarkennettu siirtoyhteyden ohjaus

IBM-EEDLC |

  5250

OEM |

  APPC 5250

### ASCII-emulointiyhteydet (vain SBCS)

Taulukko 3. ASCII-emulointiyhteyden kuvakkeet.

Liittymä | Yhteys
--- | ---
LAN |

  VT - Telnet (TCP/IP)

COM-portti |

  VT - Async
  VT - Telnet (TCP/IP)

### S/3X-emulointiyhteydet

Taulukko 4. S/3X-emulointiyhteyden kuvakkeet.

Liittymä | Yhteys
--- | ---
5250 |

  Twinax-yhteyskäytäntö (ohjauspääte)

### Työasema-palvelinyhteydet (vertaisyhteydet)

Personal Communications -ohjelmassa on työasemaa varten APPN-loppusolmun tuki, jonka avulla työasema voi joustavasti muodostaa yhteyksiä muihin verkon järjestelmiin.

Kun työasema on määritetty APPN-loppusolmuksi, APPN-verkkosolmupalvelin toimittaa työasemalle seuraavat hakemisto- ja reitityspalvelut:

- välittyvän istunnon reititys
- hakemistopalvelut
- topologia- ja reitinvalintapalvelut.

Personal Communications -ohjelman avulla voit muodostaa työasema-palvelinyhteyksiä moniin eri tietokoneisiin ja työasemiin, joissa on käytössä Windows 2000 tai Windows XP -järjestelmä. Voit yhdistää tietokoneet myös työasemaan, jossa on käytössä Communications Server -palvelin. Käytettävissä ovat seuraavat SNA-työasema-palvelinyhteyden lajit:

- LAN - IEEE 802.2 -liittymä
- Synkroninen yhteyskäytäntö (SDLC)
- Asynkroninen SNA-yhteys
- AnyNet SNA - TCP/IP
- Hayes AutoSync
- IBM Global Network - asynkroninen SNA-yhteys
- Twinax-yhteyskäytäntö (APPC)
- X.25
- OEM Deep -sovitin
- Wide Area Connector -sovitin (WAC)
- Enterprise Extender -ohjelma

### APPN-verkon käyttö

APPN (Advanced Peer-to-Peer Networking) on verkkoyhteyskäytäntö, joka reitittää välittävien verkkosolmujen APPC-liikennettä. Kun esimerkiksi ohjelma A on APPC-verkon välityksellä yhteydessä ohjelmaan B, APPN-yhteyskäytäntö etsii solmun, jossa ohjelma B sijaitsee, ja ohjaa APPC-tietoliikennettä verkossa.

APPN-yhteyskäytäntö sisältää useita toimintoja, jotka vähentävät verkon kokoonpanossa ja ylläpidossa tarvittavien määritysten määrää. Nämä ominaisuudet huolehtivat automaattisesti monista aikaa vievistä, monimutkaisista tai virhealttiista tehtävistä. Jos esimerkiksi asennat uutta työasemaa, joka käyttää APPN-yhteyskäytäntöä, sinun ei tarvitse määrittää kaikkien niiden työasemien kokoonpanoa, joihin haluat olla yhteydessä. Sinun tarvitsee vain määrittää sen tietokoneen nimi ja sen välittävän solmun osoite, jotka huolehtivat työasemasi tietoliikenteestä. APPN-yhteyskäytäntö selvittää muut tarvittavat tiedot työaseman APPC-tietoliikenteen reititystä varten.

Kun muodostat yhteyden APPN-verkkoon, työaseman kokoonpanon määritys on yksinkertaisempi ja verkon muiden tietokoneiden on helpompi muodostaa yhteys työasemaan.

Lisätietoja SNA-työasemiin/-palvelimiin liittyvistä käsitteistä on julkaisussa Administrator's Guide and Reference.

#### APPC (Advanced program-to-program communications)

Käyttämällä APPC (Advanced program-to-program communication) -yhteyskäytäntöä, joka tunnetaan myös nimellä LU 6.2, voi muodostaa nopeita yhteyksiä eri tietokoneissa olevien ohjelmien välille. Yhteyksiä voi muodostaa kannettavista tietokoneista ja pöytätietokoneista keskiluokan palvelimiin sekä ja pääkoneisiin. APPC-ohjelmasta on saatavissa versioita moniin käyttöjärjestelmiin joko käyttöjärjestelmän osana tai erillisenä ohjelmistopakettina.

APPC-yhteyskäytännön avulla erilaisten tietokoneiden ohjelmat voivat keskustella keskenään. Se on ohjelmien sekä verkon laitteiston ja ohjelmiston välinen liittymä. Lisäksi se määrittää säännöt, joita ohjelmat noudattavat tietoja vaihtaessaan.

APPC-yhteyskäytäntö toimii liittymänä sovellusohjelmien ja verkon välillä. Kun työaseman tietoliikennesovellus välittää tietoja APPC-ohjelmalle, tämä lähettää tiedot eteenpäin verkkoliittymään, esimerkiksi Token-Ring-sovitinkorttiin. Tiedot kulkevat verkossa toiseen tietokoneeseen, jossa APPC-ohjelma ottaa ne vastaan verkkoliittymästä. APPC-ohjelma muuntaa tiedot jälleen alkuperäiseen muotoon ja välittää ne tietoliikennesovellukselle.

Lisätietoja on julkaisussa Emulator User's Reference.

#### APPN-verkko

Liittyessään APPN-verkkoon Personal Communications -työasema saa käyttöönsä seuraavat lisätoiminnot:

- HPR-reititys
- alisteinen LU-pyyntöohjelma.

##### HPR-reititys (High-Performance Routing)

Personal Communications -ohjelma tukee Token-Ring- ja Ethernet-yhteyksissä HPR-reititystä, joka parantaa reitityksen tehoa ja luotettavuutta. HPR-reititys tukee nopeaa yhteyskäytäntöä ja mahdollistaa häiriöttömän uudelleenreitityksen toimimattomien verkkosolmujen ohi, tehokkaan valikoivan uudelleenlähetyksen sekä tietojen siirronaikaisen eheyden säilymisen ja ruuhkanvalvonnan.

##### Alisteinen LU-pyyntöohjelma (DLUR)

Alisteisen LU-pyyntöohjelman avulla alisteiset loogiset yksiköt (LU 0, 1, 2, 3 ja alisteinen LU 6.2) voivat käyttää APPN-verkon ominaisuuksia. Ohjelma tukee dynaamisia polkuja sekä useita samanaikaisia polkuja verkossa, minkä ansiosta alisteisen loogisen yksikön (tai sen yhdyskäytävän) ei tarvitse olla VTAM-pääkoneen viereinen solmu.

Alisteinen LU-pyyntöohjelma on APPN-loppusolmu tai -verkkosolmu, joka omistaa alisteisia loogisia yksiköitä. Se pyytää alisteiselta LU-palvelimelta (DLUS) verkon pääohjauspisteen (SSCP). Alisteinen LU-palvelin ohjaa muuntoa aliverkkoalueympäristöstä APPN-ympäristöön ja mahdollistaa alisteisten loogisten etäyksiköiden keskitetyn hallinnan APPN-verkon lisäominaisuuksia käytettäessä.

Personal Communications -ohjelma käyttää VTAM V4R2 -tietoliikenneohjelmiston tarjoamaa tukea alisteisten loogisten yksiköiden käytölle APPN-verkossa tai aliverkkoalueen ja APPN-verkon yhdistelmässä. VTAM-ohjelman alisteinen LU-palvelintoiminto tarjoaa alisteisen toissijaisen loogisen yksikön (SLU) tuen luomalla LU 6.2 -istunnon alisteisen LU-pyyntöohjelman (DLUR) solmun ja alisteisen LU-palvelimen (DLUS) solmun välille.

Lisätietoja aiheesta on julkaisun Emulator User's Reference SNA-työasemiin ja -palvelimiin liittyviä käsitteitä käsittelevissä kohdissa.

### AnyNet

Personal Communications -ohjelma sisältää AnyNet SNA - TCP/IP -toiminnon, joka mahdollistaa SNA-perustaisten emulointiohjelmien ja työasema-palvelinsovellusten yhteydet TCP/IP-verkossa. AnyNet-toimintoa käytettäessä tarvittavien yhteyskäytäntöjen määrä vähenee ja toiminnot yksinkertaistuvat, vaikka valmiita sovelluksia tai laitteita ei muuteta.

Lisätietoja AnyNet-toiminnosta on julkaisussa Emulator User's Reference.

Julkaisu Administrator's Guide and Reference sisältää esimerkkejä AnyNet-yhteyksien määrityksestä.

### Enterprise Extender -ohjelma (HPR - IP)

Enterprise Extender -ohjelman ansiosta SNA-sovelluksia ja -tietoja voi käyttää myös IP-verkoissa ja IP-liittymää käyttävät työasemat voivat käyttää samoja toimintoja kuin SNA-käyttäjät. Enterprise Extender -ohjelma käyttää tavallista IP-tekniikkaa eikä edellytä toimiakseen mitään uutta laitteistoa tai ohjelmistoa.

Enterprise Extender -ohjelma on HPR-tekniikan laajennus, jonka avulla on mahdollista tehdä seuraavia toimia:

- työaseman varmistuskopiointi pääkoneeseen tausta-ajona
- SNA-siirto paikallisen IP-verkon kautta
- siirtokanavan virhesuojaus
- siirtokanavan tietojen priorisointi
- skaalattavat ja edulliset yhteydet.

## ActiveX/OLE 2.0 -tuki

Personal Communications -ohjelman istunnon voi liittää osaksi yhdistettyä asiakirjaa. Asiakirja näyttää yksittäiseltä yksiköltä, mutta se koostuu useiden ohjelmien sisältämistä tiedoista. Yhdistetty asiakirja voi esimerkiksi sisältää tietoja, joiden avulla Personal Communications -ohjelmaa voi ajaa taulukkolaskentaohjelman sisällä.

Kun Personal Communications -ohjelma on sisällytettynä toiseen ohjelmaan, sitä kutsutaan upotetuksi tai linkitetyksi objektiksi ja ympäröivää ohjelmaa kutsutaan säilöksi. Personal Communications -ohjelma tukee ActiveX/OLE 2.0 -yhteensopivia säilöjä, kuten Lotus Notes, Lotus WordPro ja Microsoft Word. Useimpiin säilöihin voi upottaa objektin valikkojen avulla (esimerkiksi Microsoft Word -ohjelmassa käyttämällä Lisää-valikon Objekti-vaihtoehtoa) tai vetämällä ja pudottamalla työasemaprofiilin asiakirjaan.

Upotettu Personal Communications -ohjelma voi sopeuttaa ulkoasunsa säilöohjelman osaksi, jos säilöohjelma tukee tällaista muutosta. Personal Communications -ohjelman voi myös aloittaa omassa erillisessä ikkunassaan, jolloin se käyttää omaa profiiliaan ja omia näyttöjään.

Personal Communications -ohjelman voi aktivoida upotettuna objektina monin eri tavoin. Ohjelma voi näkyä esimerkiksi kuvakkeena toisessa ohjelmassa, jolloin sen voi aktivoida kaksoisnapsauttamalla kuvaketta. Personal Communications -ohjelman voi aktivoida myös komentosarjan avulla. Personal Communications tukee esimerkiksi Visual Basic- ja LotusScript-komentokielellä kirjoitettuja komentosarjoja, mutta voit käyttää myös mitä tahansa ActiveX/OLE-komentokieltä.

Komentosarjan avulla Personal Communications -ohjelma voidaan aktivoida osana automaatiopyyntöä. Personal Communications voidaan esimerkiksi aloittaa komentosarjan avulla aina, kun säilöohjelma aloitetaan. Myös pääkoneen sisäänkirjaustiedot voidaan määrittää täytettäviksi automaattisesti.

Personal Communications -istunto päättyy, kun säilöohjelma lopetetaan tai kun Personal Communications -ikkuna suljetaan. Jos ohjelma on aloitettu linkitettynä ohjelmana, se on suljettava erikseen.

## Olioperustainen sovellusohjelmaliittymä

Personal Communications -ohjelma sisältää uuden, kielestä riippumattoman olioperustaisen sovellusohjelmaliittymän. Siinä on seitsemän objektia, joita voi käyttää laadittaessa Visual Basic- tai Lotus Script -kielellä tai millä tahansa ActiveX/OLE-komentokielellä yhdistettyjä asiakirjoja, joissa Personal Communications -ohjelma on upotettu toiseen ohjelmaan.

Jos haluat laatia sovelluksia, jotka sisältävät Personal Communications -ohjelman upotettuna ActiveX/OLE 2.0 -yhteensopivaan ohjelmaan, katso lisätietoja Host Class Library -ohjelmointioppaasta. Julkaisussa kerrotaan Personal Communications -ohjelman sisältämistä objekteista ja ohjelman tietojen käsittelystä. Julkaisu sisältää lisäksi tietoja Visual Basic- ja Lotus Script -muokkauskielen sekä C++-ohjelmointikielen käyttäjille. Personal Communications -ohjelman CD-tietolevy sisältää mallikomentosarjoja Visual Basic- ja Lotus Script -kielellä.

[ Sivun alku | Edellinen sivu | Seuraava sivu | Sisällysluettelo | Hakemisto ]