# Kom godt i gang

# API-klientforbindelser

## Communications Server

Hvis du opretter forbindelse til en Communications Server til Windows ved at anvende Communications Server-klientprogrammet eller ved at installere på en Communications Server-maskine, skal du konfigurere Personal Communications til at bruge SNA API-klient-grænsefladen.

Ved hjælp af API-klientgrænsefladen kan du oprette følgende forbindelser:

- 3270-emulering

  LUA - LU 0, 1, 2 eller 3 via WinRUI-grænsefladen. Du kan her anvende almindelige konsol- og printersessioner.

- APPC3270

  Sørger for 3270-skærmsessioner (ikke printersessioner) via en LU 6.2-forbindelse til værten.

- 5250-emulering

  Sørger for 5250-konsol- og printersessioner via APPC.

Bemærk:
  Du skal først installere en klient til Communications Server til Windows 5.0 eller senere.

Du kan installere Personal Communications på Communications Server til Windows Server eller på API-klienten.

Følgende to typer grænseflade kan benyttes:

- Communications Server til Windows

  Du kan udføre Personal Communications på en server med Communications Server installeret. Personal Communications bruger protokolstakken fra Communications Server til at oprette forbindelse til værten.

- Klient til Communications Server til Windows

  Til klientarbejdsstationer har Communications Server en klient, der kommunikerer med serveren og indeholder en grænseflade, Personal Communications kan bruge. Klienten skal være installeret på arbejdsstationen, inden du installerer Personal Communications.

Bemærk:
  Du kan ikke installere Personal Communications' SNA-protokolstyreprogrammer, hvis du vil bruge API-klientgrænsefladen. Du kan dog anvende ikke-SNA-forbindelsestyper, som indeholder HPO, Home3270, TN3270 og IPX/SPX.

## Belastningsudjævning

Personal Communications understøtter belastningsudjævning for alle klienttyper. Vha. belastningsudjævning kan du fordele LU 0- til 3- og LU 6.2-sessioner på tværs af Personal Communications-servere. Serveren annoncerer tjenester, inkl. faktorer vedrørende belastning, som klienter og servere kan indsamle og organisere for at vælge en server.

### Belastningsudjævning via TCP/IP-protokoller

Belastningsudjævning via TCP/IP-protokoller er en nøglefunktion i IBM Communications Server til Windows 5.1. Funktionen kan udjævne afhængige LU2-sessioner (vært-til-arbejdsstation) dynamisk. Benyttes en LU2-session via en TCP/IP-forbindelse, fordeles belastningen på tværs af serverne inden for en navngiven LU2-pulje og et navngivent definitionsområde. Den server med den mindste samlede belastning inden for det angivne definitionsområde, der understøtter den angivne LU2-pulje, opfylder en given LU-forbindelsesanmodning.

Bemærkninger:

1. Filen IBMSLP.DLL skal være tilgængelig på klientarbejdsstationens SYSTEM-bibliotek. Se i dokumentationen til serveren for at få flere oplysninger om, hvordan du få fat i denne DLL-fil.

2. Hvis du vil have fuldt udbytte af belastningsudjævning, skal du angive et jokertegn ('*') for Servernavn og Servicenavn og bruge pulje-LU-typen sammen med et pulje-LU-navn.

## Hot standby

Vha. hot standby-funktionen kan de konfigurerede forbindelser til en vært fortsætte med at fungere, hvis en server går ned, ved at aktivere alternative forbindelser på en alternativ server. Belastningsudjævning kan benyttes sammen med hot standby.

Hvis den aktive session til serveren går ned pga. en linkfejl, forsøger Personal Communications at oprette forbindelse til sessionen igen vha. det angivne alternative server-, service- eller puljenavn.

Filen IBMSLP.DLL skal være tilgængelig på klientarbejdsstationens SYSTEM-bibliotek.

[ Øverst på siden | Forrige side | Næste side | Indholdsfortegnelse | Stikordsregister ]