# Kom godt i gang

# Personal Communications

Med Personal Communications kan du udnytte netværksfaciliteterne ved at anvende en række forbindelsesmuligheder, der understøtter LAN (Local Area Network) og WAN (Wide Area Network). Personal Communications har en bred vifte af faciliteter til kommunikation, netværk og administration, uanset om det drejer sig om terminalemulering til værter, client/server-programmer eller forbindelsesmuligheder.

Personal Communications er et emuleringsprogram med alle funktioner. Ud over terminalemulering til værter er der følgende faciliteter:

- Filoverførsel.
- Dynamisk konfiguration.
- En letanvendelig grafisk brugergrænseflade.
- Emulerings-API'er som f.eks. EHLLAPI (Emulator High-Level Language Programming Interface) HACL (Host Access Class Library) og PCSAPI. EHLLAPI bruges f.eks. ofte til automatiske operatørprogrammer, som læser værtsskærmbilleder og indsætter tastanslag uden brugerens indgriben. Der er flere oplysninger i Emulator Programming og Host Access Class Library.

Personal Communications er en nøgleklientkomponent i IBM-værtsintegrationen med LAN, WAN og eksterne adgangs- og forbindelsesmuligheder. Personal Communications giver adgang til applikationer og data, der er placeret på midrange- eller virksomhedsservere. Det er endvidere den optimale platform til traditionel adgang til data og applikationer på værten. Personal Communications indeholder nye værktøjer, som kan være en hjælp til at overføre traditionel forretning til business e-business.

Ved hjælp af Enterprise Extender i Personal Communications kan du bevare integriteten i SNA LU6.2/CPIC/APPC-applikationer via IP. Denne mulighed findes kun med IBM på både arbejdsstationer og kommunikationsservere, der leverer gatewayen tilbage til SNA-miljøet. Du er i besiddelse af den eneste løsning på problemet med at overføre SNA-applikationer via et IP-netværk.

Vha. Enterprise Extender kan dine SNA-programmer og data nå endnu længere ud - helt ud til IP-netværk og IP-tilknyttede klienter med samme stabilitet, skalérbarhed og kontrol som SNA-brugere. Personal Communications understøtter Enterprise Extender (EE) DLC.

Personal Communications understøtter et udvalg af SNA-baserede klient-API'er (Application Programming Interface). Du kan oprette programmer, der anvender klient-API'er, som bygger på LU 6.2. API'erne stilles til rådighed af Personal Communications. Med API'erne kan du få adgang til og behandle data på peer-arbejdsstationer.

Personal Communications understøtter APPN (Advanced Peer-to-Peer Networking) (APPN) som slutnode og anvender avancerede netværksfaciliteter, nemlig HPR (High Performance Routing) og DLUR (Dependent LU Requester).

AnyNet SNA via TCP/IP er en funktion i Personal Communications, der giver emulerings- og client/server-SNA-programmer mulighed for at kommunikere via TCP/IP-netværk.

## Nyheder i Personal Communications Version 5.9

Personal Communications Version 5.9 er baseret på den meget populære Personal Communications Version 5.8. Hvis du har kendskab til Personal Communications Version 5.8, kan du i det følgende læse om de nye funktioner og forbedringer.

Forbedringer i emuleringssessioner

  Støtte til Windows x64-platform
    Personal Communications Version 5.9 indeholder støtte til ikke-SNA-platform til Windows XP Professional x64 Edition og Windows Server 2003 Standard x64 Edition og Enterprise x64 Edition.

  Side - Overskrift og bundtekst
    Du kan tilføje en top- eller en bundtekst til udskrevne sider til skærmudskrivningsjob eller en samling af skærmudskrivningsjob.

    I Emulator User's Reference er der flere oplysninger om denne funktion.

  Styreprogram til Windows-udskrivning til VT-værtsudskrivning
    Du kan bruge styreprogrammet til Windows-udskrivning til VT-værtsudskrivning. Denne facilitet føjes til den eksisterende PDT-udskrivningsmulighed.

  Samtidige IPv4 og IPv6-forbindelser til EEDLC
    Du kan konfigurere og udføre IPv4- og IPv6-forbindelser til EEDLC samtidigt.

  Politikudvidelser til ændring af sessionsfremvisning
    Hvis du redigerer Windows-gruppepolitik, kan du skjule værktøjslinjen til sessionsvinduet, menulinjen og den udvidede OIA.

    I Administrator's Guide and Reference er der flere oplysninger om at ændre politikken for fremvisning.

  Udvidet politik for at begrænse styringen af sessionsvindue
    Du kan ved at redigere Windows-gruppepolitikken begrænse brugerens mulighed for at maksimere, minimere eller lukke sessionsvinduer.

    Der er flere oplysninger i Administrator's Guide and Reference om ændring af udførelsespolitikken.

  Saml udskrivningsjob til 5250-printersessioner
    Med denne funktion kan du samle udskrivningsjob og udskrive dem som et enkelt job eller i en gruppe. Funktionerne til denne facilitet kan knyttes til tastaturet, pop op-tastgruppen, museknappen eller en værktøjslinjeknap.

    I Emulator User's Reference er der flere oplysninger om denne funktion.

  Udvidede sporingsbuffere
    Der er mulighed for flere CSTrace-buffere, så alle sporingsrecords bliver opfanget i forbindelse med stor sporingsbelastning.

  Nærmeste font i Sideopsætning
    Du kan aktivere nærmeste fontskalering ved at markere et afkrydsningsfelt i dialogboksen Sideopsætning. Denne funktion aktiveres til følgende sessioner:
    - 3270-skærm og -printer
    - VT-skærm, herunder kontroltilstand til printer

    I Emulator User's Reference er der flere oplysninger om denne funktion.

Sikkerheds- og valideringsudvidelser

  Kerberos-baseret logon-automatisering
    I 5250-skærmsessioner giver denne funktion mulighed for automatisk logon til værter ved hjælp af brugeroplysninger fra logon. Til funktionen Dataoverførsel kan du anvende Kerberos-validering for at springe over pålogningen.

    I Administrator's Guide and Reference er der flere oplysninger om denne funktion.

  Telnet-forhandlet sikkerhed
    TLS-sikkerhed kan forhandles mellem værten og Personal Communication som en del af Telnet-forhandlingsproceduren.

    I Administrator's Guide and Reference er der flere oplysninger om denne funktion.

Support- og administrationsudvidelser

  IBM Support Assistant
    Med IBM Support Assistant kan du let få svar på spørgsmål til programmer. Support Assistant indeholder følgende komponenter:
    - Søg

      Gør det muligt at søge i informationsdatabasen med programmer.

    - Service

      Assisterer kunder, der vælger at sende en PMR, ved at give adgang til webstedet Electronic Service Request.

    - Supportlink

      En liste over IBM-weblink ordnet efter firma og produkt.

    Helpdesk-personer og Personal Communications-administratorer kan installere Support Assistant for bedre at kunne støtte brugere. Support Assistant kan hentes på følgende adresse:
    http://www.ibm.com/software/support/isa/index.html

  ITLM Readiness
    Denne funktion aktiverer installation og funktionsregistrering af Personal Communications ved hjælp af IBM Tivoli License Manager.

## Programikoner

Når du har installeret Personal Communications, vises programmets hovedfunktioner som ikoner. Ikonerne er grupperet i underfoldere i programfolderen til IBM Personal Communications.

Nedenfor følger en oversigt over de enkelte funktioner:

Start eller konfigurér sessioner
  Brug denne ikon til at aktivere Styring af sessioner. I denne dialogboks kan du starte eller konfigurere sessioner. Under konfigurationen kan du angive nye sessionstyper, skærmstørrelse, LU-nummer, grafikunderstøttelse, kommunikationsforbindelsens type og parametrene for denne og andre oplysninger. Du kan gemme oplysningerne i en terminalsessionsprofil. Du kan derefter starte sessionen ved at klikke på sessionsikonen. Autoriserede brugere kan også oprette nye kommandofiler fra denne dialogboks.

SNA-nodekonfiguration
  Anvend ikonen til at konfigurere en SNA-node og de tilknyttede ressourcer eller til at ændre udvidede konfigurationsparametre. De fleste emuleringssessioner kan konfigureres uden brug af denne funktion. Du skal imidlertid konfigurere en SNA-nodekonfiguration, hvis du vil anvende client/server- og peer-kommunikation. Du kan også gøre det fra en aktiv session ved at vælge Handlinger -> Start -> SNA-nodekonfiguration.

### Hjælpefunktioner til fejlfinding og administration

Certifikatoverførsel
  Brug denne ikon til at overføre sikkerhedscertifikater fra GSKit til Microsoft CryptoAPI (MSCAPI). Der er flere oplysninger om aktivering og brug af sessionssikkerhed i Administrator's Guide and Reference.

Vis SNA-fejlmeddelelse eller -advarsel
  Anvend ikonen, hvis du vil have vist SNA-fejlmeddelelser og -advarsler (Sense Data) med tilhørende forklaringer. Sense Data er oplysninger om SNA-fejl, der er placeret i en SNA-datastrøm, i fejllogge, fejlmeddelelser og sporinger. Visse Personal Communications-meddelelser indeholder disse årsagsdata.

Pakkeprogram
  Anvend ikonen til at indsamle systemfiler og bestemte sporings- og logfiler samt oplysninger om den software, der er installeret, og som afvikles på maskinen. Du kan også gøre det fra en aktiv session ved at vælge Handlinger -> Start -> Pakkeprogram.

Internet Service
  Anvend ikonen til at sende system- og fejlfindingsdata, der er indsamlet af pakkeprogrammet, til en FTP-server. Du kan også gøre det fra en aktiv session ved at vælge Handlinger -> Start -> Internet Service.

Logfremviser
  Anvend ikonen til at få vist, sammenflette og sortere Personal Communications-meddelelses- og sporingsfiler. Personal Communications registrerer fejl og orienterende meddelelser under initialisering, og mens det kører. Du kan også gøre det fra en aktiv session ved at vælge Handlinger -> Start -> Logfremviser.

Overførselsfunktion
  Anvend ikonen til at konvertere brugerklasse- og systemklassefiler til Personal Communications Version 5.9.

Værktøj til programopdatering
  Anvend ikonen til at få adgang til webopdatering og undersøge, om der er tilgængelige APAR'er (Authorized Program Analysis Reports) og MR'er (Manufacturing Refreshes).

SNA-konfigurationsverificering
  Anvend ikonen, hvis du vil have bekræftet, at de ASCII-ændringer i SNA-nodekonfigurationsdata, du har foretaget manuelt, er gyldige.

SNA-nodefunktioner
  Anvend ikonen, hvis du vil benytte SNA-nodefunktioner, f.eks. starte eller stoppe ressourcer, eller have vist oplysninger om ressourcer. Du kan også gøre det fra en aktiv session ved at vælge Handlinger -> Start -> SNA-nodefunktioner.

Sporingsprogram
  Anvend ikonen, hvis du vil aktivere eller deaktivere sporingsfunktioner og opsamle de oplysninger om kommunikationsprotokoller, der udveksles mellem den lokale arbejdsstation og værten. Du kan anvende sporinger, når du skal løse kommunikationsproblemer. Du kan også gøre det fra en aktiv session ved at vælge Handlinger -> Start -> Sporingsprogram.

### Hjælpeprogrammer

Hjælpeprogrammerne APING og AFTP er kun tilgængelige på engelsk.

Bemærk
`Disse programmer leveres, som de er og forefindes, uden nogen form for garanti, hverken udtrykkeligt eller underforstået vedrørende f.eks. om programmerne er kurante eller egnede til et særligt formål.`

iSeries-forbindelseskonfiguration
  Anvend ikonen til at definere forbindelser til hver iSeries-, eServer i5- eller System i5-vært, der skal bruge dataoverførselsfunktionen.

Certifikatstyring
  Brug denne ikon til at aktivere SSL-kommunikation (Secure Sockets Layer) mellem kommunikationsserveren og klienten. Der er flere oplysninger om brugen af denne funktion i Administrator's Guide and Reference.

Kontrollér APING-forbindelse
  Anvend det medfølgende eksempel på et CPI-C-program til at kontrollere netværksforbindelser. Du kan anvende APING, hvis du vil oprette netværksforbindelser, analysere problemer eller foretage enkle målinger af ydeevne. APING udveksler datapakker med en partnercomputer og måler, hvor lang tid dataoverførslen tager.

CM Mouse
  Anvend ikonen til at definere museknapper, der udfører en serie tastanslag på værten, inkl. PF-taster og specielle kontroltaster til emulering. Du kan også bygge pop op-menuer, hvis du vil styre værtsprogrammer uden at foretage ændringer i de pågældende programmer.
  Bemærk:
    CM Mouse er et eksempelprogram, der leveres til brug som et hjælpeprogram. Det findes kun på engelsk og kan kun bruges på et SBCS-system.

    Denne funktion kan kun installeres via den tilpassede installation. Der er flere oplysninger i Installationsvejledning - Cd.

Konfiguration af CM Mouse
  Anvend ikonen til at konfigurere CM Mouse-hjælpeprogrammet til kommandofiler.

Konvertér makro
  Anvend ikonen til at konvertere en eksisterende Personal Communications-makro til en XML- eller VBScript-fil.

Dataoverførsel (kun iSeries)
  Vha. denne ikon kan du overføre data mellem en arbejdsstation og en iSeries-, eServer i5- eller System i5-database.

Databaseadgang
  Anvend ikonen, hvis du vil starte et hjælpeprogram til databaseadgang, så du kan hente data fra en database, f.eks. en SQL-server, Microsoft Excel, Lotus 1-2-3 eller dBASE, der overholder ODBC-standarden, niveau 1. Du kan derefter overføre de hentede data til Excel, Lotus 1-2-3 og andre programmer.

DOS EHLLAPI
  Anvend ikonen, hvis du vil aktivere eller deaktivere DOS-baserede EHLLAPI-programmer, der kommunikerer vha. 32-bit Personal Communications-emulering.

Tilpasning af menulinjen
  Anvend denne ikon, hvis du vil tilpasse menulinjen i sessionsvinduet.

Flere sessioner
  Anvend ikonen, hvis du vil oprette en kommandofil (.BCH), der kan angive flere emuleringssessioner (terminalsessionsprofiler) eller andre Windows-programmer, som du vil starte samtidig. Du kan oprette en ikon til hver kommandofil og starte programmerne ved at klikke på ikonen.

AFTP-overførselsfil
  Anvend programmet til hurtig og effektiv overførsel af tekstfiler og binære filer.

Brugerindstillinger
  Anvend ikonen, hvis du vil konfigurere eller ændre brugerindstillinger, f.eks. ændre sprog på brugergrænsefladen.

ZipPrint (kun 3270)
  Anvend ikonen, hvis du vil starte ZipPrint-programmet, så du kan udskrive filer eller skærmbilleder fra værten, noter fra PROFS eller OfficeVision, kalendere og dokumenter, CMS-filer og XEDIT-arbejdsområder. Når ZipPrint startes, tilføjes et punkt på menulinjen i sessionsvinduet.

## Personal Communications-sessioner

De sessioner, Personal Communications stiller til rådighed, er logiske forbindelser, der muliggør kommunikation mellem en arbejdsstation og en vært. Der er følgende sessionstyper:

Skærmsession
  Anvender arbejdsstationen som en skærmterminal med forbindelse til værten.
Printersession
  Anvender arbejdsstationsprinteren som en værtsprinter.
Client/server-session
  Opretter forbindelser, der muliggør peer-kommunikation vha. CPI-C og APPC (LU 6.2).

## Personal Communications-forbindelser

Personal Communications understøtter en række forbindelser til følgende værter. Du får vist de fire ikoner nedenfor, når du konfigurerer en emuleringssession.

zSeries

iSeries

ASCII

S/3X

### zSeries-emuleringsforbindelser

Tabel 1. Ikoner for zSeries-emuleringsforbindelse

Grænseflade | Forbindelse
--- | ---
LAN |

  LAN via IEEE 802.2
  3270 via Communications Server til Windows
  Telnet3270
  3270 via iSeries (passthru)
  APPC 3270 via LAN
  Microsoft SNA-klient via FMI
  Microsoft SNA-klient (anvender LUA-grænseflade)
  Microsoft SNA-klient (anvender APPC-grænseflade)
  DLUR (Dependent LU Requester)
  3174 Peer Communications
  VT via Telnet (TCP/IP)

COAX |

  SNA DFT (Distributed Function Terminal)
  Ikke-SNA DFT (Distributed Function Terminal)

COM-port |

  SNA via asynkron forbindelse
  IBM Global Network (ikke i Japan)
  Home3270
  IBM Global Network - SNA via asynkron forbindelse
  DLUR (Dependent LU Requester) via
    SNA via asynkron forbindelse
    Hayes AutoSync
  Hayes AutoSync
  APPC 3270 via:
    SNA via asynkron forbindelse
    Hayes AutoSync
  VT via Async
  Telnet 3270
  VT via Telnet (TCP/IP)
  X.25 Hayes AutoSync
  X.25 DLUR via Hayes AutoSync
  X.25 APPC 3270 via Hayes AutoSync

5250 |

  3270 via iSeries
  DLUR (Dependent LU Requester)

SDLC |

  SDLC (Synchronous Data Link Control)
  3270 via iSeries (passthrough)
  APPC3270 via SDLC
  DLUR (Dependent LU Requester)

SNA/IP |

  LU 0, 1, 2, 3
  APPC 3270
  LU 0,1,2,3 via DLUR

IBM ISA/MCA WAC |

  SDLC (Synchronous Data Link Control)
  3270 via iSeries (passthrough)
  APPC3270 via SDLC
  DLUR (Dependent LU Requester)
  X.25 Qualified Logical Link Control
  X.25 3270 via iSeries
  APPC3270 via X.25
  X.25 DLUR

API-klient |

  Communications Server-klient
  Communications Server

IBM-EEDLC |

  LU (0, 1, 2, 3) via DLUR
  APPC 3270

OEM |

  LU (0, 1, 2, 3)
  3270 via iSeries (passthrough)
  APPC 3270
  DLUR (Dependent LU Requester)

### iSeries-emuleringsforbindelser

Tabel 2. Ikoner for iSeries-emuleringsforbindelse

Grænseflade | Forbindelse
--- | ---
LAN |

  LAN via IEEE 802.2
  Telnet5250 via TCP/IP
  Telnet5250 via IPX/SPX
  VT via Telnet

5250 |

  Twinax-DLC (APPC)
  Twinax-DLC (konsol)

COM-port |

  SNA via asynkron forbindelse
  Hayes AutoSync
  SNA via asynkron forbindelse (konsol)
  VT via Async
  VT via Telnet
  Telnet 5250
  X.25 Hayes AutoSync

SDLC |

  SDLC (Synchronous Data Link Control)

SNA/IP |

  5250

IBM ISA/MCA WAC |

  SDLC (Synchronous Data Link Control) - WAC
  X.25 Qualified Logical Link Control

IBM-EEDLC |

  5250

OEM |

  APPC 5250

### ASCII-emuleringsforbindelser

Tabel 3. Ikoner for ASCII-emuleringsforbindelse

Grænseflade | Forbindelse
--- | ---
LAN |

  VT via Telnet (TCP/IP)

COM-port |

  VT via Async
  VT via Telnet (TCP/IP)

### S/3X-emuleringsforbindelser

Tabel 4. Ikoner for S/3x-emuleringsforbindelse

Grænseflade | Forbindelse
--- | ---
5250 |

  Twinax-DLC (konsol)

### Client/server-forbindelser (Peer)

Personal Communications stiller APPN-slutnoder til rådighed for arbejdsstationer, så de kan kommunikere mere fleksibelt med andre systemer på netværket.

Når en arbejdsstation er defineret som en APPN-slutnode, stilles følgende biblioteks- og rutefunktioner til rådighed af en APPN-netværksnodeserver:

- Mellemsessionsrutning
- Biblioteksfunktioner
- Topologi og funktioner til rutevalg

Ved hjælp af Personal Communications kan du etablere client/server-forbindelser til forskellige computere og arbejdsstationer, der kører Windows 2000 eller Windows XP. Du har også mulighed for at forbinde computere til en arbejdsstation, der anvender Communications Server. Der er følgende SNA-client/server-forbindelsestyper:

- LAN via IEEE 802.2
- SDLC (Synchronous Data Link Control)
- SNA via asynkron forbindelse
- AnyNet SNA via TCP/IP
- Hayes AutoSync
- IBM Global Network - SNA via asynkron forbindelse
- Twinax-DLC (APPC)
- X.25
- OEM Deep-adapter
- WAC
- Enterprise Extender.

### APPN-netværk

APPN (Advanced Peer-to-Peer Networking) er den underliggende netværksprotokol, der dirigerer APPC-trafik gennem mellemliggende noder i netværket. Hvis program A f.eks. anvender APPC til kommunikation med program B, finder APPN den node, hvor program B er placeret, og dirigerer APPC-trafikken gennem netværket.

APPN indeholder adskillige faciliteter, der reducerer arbejdet med konfigurationen under installation og vedligeholdelse af netværket. Funktionerne udfører en række opgaver automatisk, der normalt er tidskrævende, komplicerede og kan indebære fejl. Hvis du f.eks. installerer en ny arbejdsstation, der anvender APPN, er det ikke nødvendigt at angive oplysninger om alle de arbejdsstationer, du vil kommunikere med, under installationen. Du kan nøjes med at angive navnet på computeren og adressen på den mellemliggende node, der håndterer trafikken. APPN finder resten af de oplysninger, der er nødvendige for rutning til og fra din arbejdsstation.

Hvis du opretter forbindelse til et APPN-netværk, forenkles den manuelle konfiguration, og det er lettere for andre computere i netværket at finde din arbejdsstation.

Der er flere oplysninger om SNA client/server-begreber i Administrator's Guide and Reference.

#### APPC

APPC (Advanced Program-to-Program Communication), der også kaldes LU 6.2, er et program, der muliggør kommunikation med høj hastighed mellem forskellige computere, fra bærbare og stationære pc'er til mellemstore og store værter. APPC kan fås til mange forskellige styresystemer enten som en del af styresystemet eller som en separat programpakke.

APPC er en kommunikationsprotokol, der muliggør kommunikation mellem programmer på forskellige typer computere. APPC stiller grænsefladen til rådighed for programmer og netværkshardware og -software og definerer de regler, som programmer skal anvende til udveksling af data.

APPC optræder som en grænseflade mellem brugerprogrammer og netværket. Når kommunikationsprogrammet på arbejdsstationen sender data til APPC, videresendes disse til en netværksgrænsefladen, f.eks. en TokenRing-adapter. Dataene sendes gennem netværket til en anden computer, hvor APPC modtager dem fra netværksgrænsefladen. APPC konverterer dataene til det oprindelige format og videresender dem derefter til det tilsvarende kommunikationsprogram.

Der er flere oplysninger i Emulator User's Reference.

#### APPN Network

Personal Communications-arbejdsstationer, der er en del af et APPN-netværk, kan også drage fordel af yderligere to funktioner:

- HPR (High-Performance Routing)
- DLUR (Dependent LU requester)

##### HPR (High-Performance Routing)

Personal Communications understøtter HPR via TokenRing- og Ethernet-forbindelser, der øger ydeevnen og pålideligheden ved rutning. HPR understøtter RTP (Rapid Transport Protocol) ved at sørge for en sikret omdirigering af trafik uden om afbrydelser på netværket, effektiv, selektiv genoverførsel samt kontrol af fuldstændig dataintegritet og belastning.

##### DLUR (Dependent LU Requester)

DLUR muliggør, at afhængige LU'er (LU 0, 1, 2, 3 og afhængig LU 6.2) kan anvende APPN-netværk. DLUR understøtter anvendelse af dynamiske stier og flere samtidige stier og gør det unødvendigt, at afhængige LU'er (eller deres gateway) er tilknyttet en VTAM-vært.

En DLUR er en APPN-slutnode eller netværksnode, der ejer underordnede LU'er, men som kræver, at en afhængig DLUS (Dependent LU Server) stiller SSCP (System Services Control Point) til rådighed for de afhængige LU'er. En DLUS kontrollerer konvertering fra et underordnet miljø til et APPN-miljø. Derved kan du bevare central styring af eksterne afhængige LU'er og samtidig udnytte fordelene ved APPN-netværket.

Personal Communications anvender understøttelsen i VTAM Version 4 Release 2 af afhængige LU'er via APPN-netværk og kombinationer af undermiljøer og APPN-netværk. Den underordnede LU-serverfunktion (i VTAM) understøtter en afhængig SLU (Secondary Logical Unit) ved at oprette en LU 6.2-session mellem en DLUR-node (Dependent LU Requester) og en DLUS-node (Dependent LU Server).

Der er flere oplysninger om SNA Client/server-principper i Emulator User's Reference.

### AnyNet

Personal Communications indeholder AnyNet SNA via TCP/IP, der muliggør kommunikation med et SNA-emuleringsprogram og client/server-programmer via TCP/IP-netværk. Ved at anvende AnyNet-funktionen kan du reducere antallet af netværksprotokoller, der skal installeres, og forenkle driften uden at ændre de eksisterende programmer og den bestående hardware.

I Emulator User's Reference er der flere oplysninger om AnyNet.

I Administrator's Guide and Reference er der eksempler på, hvordan AnyNet-forbindelser konfigureres.

### Enterprise Extender (HPR via IP)

Vha. Enterprise Extender kan dine SNA-programmer og data nå endnu længere ud - helt ud til IP-netværk og IP-tilknyttede klienter med samme stabilitet, skalérbarhed og kontrol som SNA-brugere. Enterprise Extender-integrering bruger standard IP-teknologi og kræver ikke ny hardware eller software i IP-backbone.

Enterprise Extender stiller følgende udvidelser til den eksisterende HPR-teknologi til rådighed:

- Konstant alternativ forbindelse mellem arbejdsstation og vært
- SNA-overførsel via oprindeligt IP-netværk
- Beskyttelse mod fejl fra start til slut
- Dataprioritering fra start til slut
- Skalérbar og prisbillig forbindelse.

## ActiveX/OLE 2.0

Personal Communications-sessioner kan indgå som del af et sammensat dokument. Et sammensat dokument er et dokument, der fremtræder som en enhed, men er sammensat af data fra mere end et program. Et sammensat dokument kan indeholde data, der tillader Personal Communications at fungere inden for rammerne af et regneark.

Personal Communications kaldes i dette tilfælde for et integreret eller sammenkædet objekt, og programmet kaldes en objektbeholder. Personal Communications understøtter ActiveX/OLE 2.0-kompatible objektbeholdere, f.eks. Lotus Notes, Lotus WordPro og Microsoft Word. I de fleste objektbeholdere kan du integrere et objekt ved at anvende en række menuer. I Microsoft Word skal du f.eks. vælge Indsæt og derefter Objekt. Du kan normalt også trække en terminalsessionsprofil til og placere den i dokumentet.

Personal Communications kan ændre udseende, når det integreres i en objektbeholder, under forudsætning af, at objektbeholderprogrammet tillader en ændring. Personal Communications kan også startes, så programmet afvikles i et selvstændigt vindue og anvender sin egen profil og egne skærmbilleder.

Du kan aktivere Personal Communications som integreret objekt på forskellige måder. F.eks. kan Personal Communications vises som en ikon i et andet program og aktiveres med dobbeltklik. Personal Communications kan også aktiveres med en kommandofil. F.eks. understøttes Visual Basic og Lotus Script som kommandofilsprog af Personal Communications. Du kan også anvende andre sprog, der understøtter ActiveX/OLE.

Anvendelsen af kommandofiler gør, at Personal Communications kan aktiveres som en del af en automatiseringsforespørgsel. F.eks. kan du skrive en kommandofil, der automatisk starter Personal Communications, hver gang objektbeholderen startes, eller du kan anvende en kommandofil, der automatisk indsætter data i værtens startvinduer.

Personal Communications-sessionen slutter, når en objektbeholder lukkes, eller når du lukker Personal Communications-vinduet. Selvom Personal Communications er startet som et integreret objekt, skal programmet lukkes separat.

## Objektorienteret API

Personal Communications indeholder et nyt sproguafhængigt objektorienteret API. Der er syv objekter, der kan anvendes sammen med Visual Basic, Lotus Script eller et andet ActiveX/Ole-sprog til fremstilling af kommandofiler, der producerer sammensatte dokumenter, hvor Personal Communications er et integreret objekt i et andet program.

Hvis du er interesseret i at skrive et program, der integrerer Personal Communications som et objekt i et ActiveX/OLE 2.0-kompatibelt program, er der flere oplysninger i HACL-programmeringshåndbogen Host Access Class Library. Håndbogen beskriver de objekter, Personal Communications stiller til rådighed, og hvad du skal bruge for at få adgang til Personal Communications-data. Oplysningerne kan anvendes af programmører, der anvender Visual Basic-kommandofiler, Lotus-kommandofiler eller C++. Der er eksempler på Visual Basic- og Lotus-kommandofiler på Personal Communications-cd'en.

[ Øverst på siden | Forrige side | Næste side | Indholdsfortegnelse | Stikordsregister ]