# Kom godt i gang

# Om denne bog

Bogen indeholder en gennemgang af installation, konfiguration og start af IBM Personal Communications. Når du har startet Personal Communications, kan du anvende onlinehjælpen, hvis du har brug for flere oplysninger om de forskellige funktioner. Se Flere oplysninger om Personal Communications for at få flere oplysninger om onlinehjælpen, Personal Communications-biblioteket og andre bøger. Du kan finde definitioner på de tekniske udtryk, der er brugt i denne bog, på webstedet IBM Glossary of Computing Terms på adressen:
http://www.networking.ibm.com/nsg/nsgmain.htm

Bogen er beregnet til brugere af

- IBM Personal Communications til Windows, Version 5.9
- IBM Personal Communications iSeries til Windows, Version 5.9

Der er oplysninger om indholdet af programpakken i Programpakkens indhold.

I denne bog henviser Windows til Microsoft Windows 2000, Windows 2003 og Windows XP. Det er angivet i teksten, hvis oplysningerne kun vedrører et bestemt styresystem.

## Programpakkens indhold

Personal Communications Version 5.9-pakken indeholder IBM Personal Communications til Windows, Version 5.9, der indeholder 5250-, 3270- og VT-emulering og -forbindelser til z/OS-, z/VM-, eServer i5-, System i5-, iSeries-, zSeries, ASCII- og System/36- eller System/38-værtssystemer (S/3X).

Cd'erne til Personal Communications indeholder ud over ovennævnte programmer:

- Adobe Acrobat Reader, der anvendes til at læse de bøger (*.PDF), der findes på cd'en.
- Bogfiler i PDF-format

Bemærkninger:

1. Til de to grundlæggende pakker findes der flere cd'er, der afhænger af:

   Sprog
     Der findes en flersproget version, som understøtter op til 19 sprog samtidig. Der findes også enkeltsprogede versioner til
     - Kinesisk (uforkortet)
     - Kinesisk (forkortet)
     - Koreansk

   Sikkerhedsniveauer
     Personal Communications leveres med 168 bit-kryptering.

2. DB2 Connect-programmet leveres på en separat cd.

## Flere oplysninger om Personal Communications

De følgende afsnit omhandler den hjælp, du kan få til installation, konfiguration og anvendelse af Personal Communications.

### Informationcenter

Der er dokumentation og link til andre ressourcer i Personal Communications Informationcenter på denne adresse:
http://publib.boulder.ibm.com/infocenter/pcomhelp

Informationcenter indeholder oplysninger, som ikke findes i denne bog, som f.eks. tastaturoversigter og værtstegntabeller. Det japanske Informationcenter indeholder også ofte stillede spørgsmål og tip til fejlfinding.

Personal Communications Informationcenter indeholder oplysninger på engelsk og japansk.

### Onlinehjælp

Hjælpefunktionen indeholder hjælp til installation, konfiguration og anvendelse af Personal Communications. Onlinehjælpen er omfattende og indeholder oplysninger om alle aspekter, der vedrører konfiguration og brug af Personal Communications. Du kan bruge Personal Communications-onlinehjælpen på samme måde som onlinehjælpen til Windows.

Du kan få oplysninger om:

- Menupunkter.
- Fremgangsmåde ved anvendelse.
- Anvendelse af vinduer.
- Betydningen af tekst, der vises i vinduer.
- Årsagen til fejl og forholdsregler i den forbindelse.
- Aktiviteter baseret på mus.
- Aktiviteter uden mus.
- Oplysninger om bestemte udtryk.
- Tekniske oplysninger om Personal Communications.
- Oplysninger om meddelelser på statuslinjen.

Bogen Kom godt i gang findes også online i HTML-format. Du kan få vist bogen fra menuen Hjælp i Styring af sessioner.

### Personal Communications-biblioteket

Personal Communications-biblioteket indeholder følgende bøger:

- Installationsvejledning - Cd
- Kom godt i gang (denne bog)
- Emulator User's Reference
- Administrator's Guide and Reference
- Emulator Programming
- Client/Server Communications Programming
- System Management Programming
- CM Mouse Support User's Guide and Reference
- Host Access Class Library
- Configuration File Reference

Udover PDF-dokumenterne følger følgende HTML-dokumenter med Personal Communications:

Kom godt i gang
  HTML-udgaven af Kom godt i gang indeholder samme oplysninger som PDF-udgaven. HTML-filerne installeres automatisk, og du kan få vist dem fra menuen Hjælp på skærmbillederne til sessionsstyring og .WS-sessionsskærmbillederne.

Host Access Class Library for Java
  HTML-dokumentet beskriver, hvordan man skriver et program, der overholder ActiveX/OLE 2.0-standarden, og som anvender Personal Communications som et integreret objekt.

Host Access Beans for Java
  HTML-dokumentet beskriver Personal Communications-emuleringsfunktionerne som et sæt JavaBeans.

### Andre bøger

Der er flere oplysninger om LAN i følgende bøger:

- IBM Local Area Network Technical Reference
- AS/400 Communications: Local Area Network (LAN) Guide Version 2

### Kontakt IBM

I dette afsnit beskrives, hvordan du kan kontakte IBM, hvis du opdager et problem i forbindelse med Personal Communications. Afhængig af problemets art, bedes du have visse oplysninger klar, så vi kan hjælpe dig bedst muligt.

- Det miljø, problemet er opstået i:
  - Personal Communications-konfiguration.
    - Personal Communications-version og MR-niveau.
    - Navnet på terminalsessionsprofilen.
    - Navnet på SNA-nodekonfigurationsfilen.
  - Arbejdsstationskonfiguration.
    - Arbejdsstationstype og -model, systemets hukommelse, skærmadapter.
    - Kommunikationsadapter.
    - Andre installerede adaptere (især kommunikationsadaptere).
    - Printertype og -model.
    - Andre installerede enheder, f.eks. lydkort, modemer eller fax.
  - Softwarekonfiguration
    - Windows-version og -niveau.
    - Kommunikationsprogrammets og styreprogrammets version og niveau.
    - Andre kommunikationsprogrammer, f.eks. Microsoft SNA Server eller Microsoft Data Link Control, der afvikles og bruger ressourcer.
    - Printerstyreprogrammets version og niveau.
  - Værtskonfiguration
    - Konfiguration af vært på et højere niveau.
- Oplysninger vedrørende problemanalyse
  - Symptomer
  - Problemtype
  - Eventuelle statuslinje- eller fejlmeddelelser
  - Nøglefaktorer i forbindelse med problemet.

Hvis du har tekniske problemer, bør du læse og udføre de forslag til afhjælpning, der er foreslået her. Kontakt den lokale support, før du kontakter IBM. Du kan muligvis også finde flere oplysninger under Hints and Tips på Personal Communications's websted. Vi anmoder om, at vi så vidt muligt kontaktes af personer med administratoransvar. De lokale supportmedarbejdere bør være kontaktpersoner til IBM.

Der er oplysninger om fejlfindingsværktøjer i Emulators User's Reference til Personal Communications Version 5.9. Vejledningen indeholder bl.a. udførlige oplysninger om udskrivning, fil- og dataoverførsel og nodebehandling.

### Support

Sådan modtager du nyhedsbreve om Personal Communications:

1. Åbn websiden til Personal Communications på følgende adresse:
   http://www.ibm.com/software/network/pcomm/support
2. Klik på My Support under Personal Support.

   Hvis du allerede har et IBM-registrerings-id, kan du logge på. Hvis det ikke er tilfældet, skal du registrere dig.

3. Vælg Networking i produktoversigten, når du er logget på.
4. Vælg de produkter, du vil modtage nyheder om. Klik på Save and Return.

   Din supportprofil er vist på næste skærmbillede.

5. Du kan vælge at modtage mailbeskeder, downloadfiler eller begge dele. Klik på Submit.

   Du modtager en besked om, at din profil er opdateret.

6. Klik på Sign out for at afslutte sessionen.

Du kan også abonnere på IBM Network Software Support Bulletin på følgende adresse:
http://www.ibm.com/software/network/support/alert/bulletin.html

Indtast de nødvendige oplysninger, og vælg de produkter, du ønsker at modtage mailbeskeder om. Hvis du tidligere er registreret på Bulletin, kan du ændre din profil på dette websted.

#### Kontakt IBM

Hvis du beslutter dig for at kontakte IBM, kan du gøre det på følgende måder:

- Gå til websiden for Personal Communications:
  http://www.ibm.com/software/network/pcomm
- I USA kan du kontakte International Support Center ved at ringe på 1-800-IBM-4YOU og bede om at blive viderestillet til International Support Center (ISC) i Atlanta. Internationale kunder uden adgang til gratisopkaldsnumre kan ringe direkte til ISC på 770-863-1234. Faxnummeret til ISC er 770-863-3030, og det kan benyttes hele døgnet rundt.

[ Øverst på siden | Forrige side | Næste side | Indholdsfortegnelse | Stikordsregister ]