IBM Personal Communications versjon 5.9 for Windows-operativsystemer

## Les dette

Første utgave

Dette dokumentet inneholder opplysninger som du ikke finner i hjelpen på systemet eller i bøkene. Her kan du lese om nylig tilføyde funksjoner, tips, begrensninger og rettelser. Personal Communications Information Center inneholder annen informasjon som er nyttig når du bruker Personal Communications versjon 5.9, og den fullstendige produktdokumentasjonen.

Du finner opplysninger om installering av IBM Personal Communications for Windows i boken CD-ROM Guide to Installation. Se boken Komme i gang hvis du ønsker informasjon om nye funksjoner og funksjonalitet i versjon 5.9.

Navn på og bruksbetingelser for tredjepartskomponenter finner du i license.txt, som ligger i installeringskatalogen til Personal Communications eller i produktinstalleringsbildet.

Takk for at du valgte Personal Communications versjon 5.9.

## Innholdsfortegnelse

### Nyheter

Støtte for Windows x64-plattformen
Topptekst og bunntekst
Windows-utskriftsdriver for VT-vertsutskrift
Samtidige IPv4- og IPv6-tilkoblinger for EEDLC
Forbedret policy for endring av sesjonsvinduet
Forbedret policy for å begrense endringer av sesjonsvinduet
Samling av utskriftsjobber for 5250-skriversesjoner
Utvidede sporingsbuffere
Alternativ for beste tilpassing av sideformat
Kerberos-basert automatisering av pålogging
Telnet-forhandlet sikkerhet
IBM Support Assistant
Forberedt for ITLM
Endring av UDC-verdiområde for tradisjonell kinesisk
Overstyring av skiftlåsvirkemåte for numeriske taster på tyske og østerrikske tastbord
Miljøvariabler i arbeidsstasjonsprofiler
Endre konverteringstabellen for japansk kodesett 1390 og 1399
Pakkeinformasjon i vinduet Om Personal Communications
Støtte for deaktivering av STRPCCMD-kommandoen

### Personal Communications Information Center

### Støtte

Abonnere på nyhetsmeldinger
IBM Support Assistant

### Vurderinger om operativsystem

Bruke Personal Communications med Windows Firewall i XP Servicepakke 2

### Andre emner

Installere eller migrere Personal Communications med Communications Server
Vise arabiske data i VBHLLAPI-eksempelprogrammet

## Nyheter i Personal Communications versjon 5.9

Personal Communications versjon 5.9 er basert på Personal Communications versjon 5.8. Hvis du er fortrolig med Personal Communications versjon 5.8, kan det være greit å se gjennom denne oversikten over nye funksjoner og forbedringer.

### Støtte for Windows x64-plattformen

Personal Communications versjon 5.9 har støtte for ikke-SNA-plattform for Windows XP Professional x64 Edition og Windows Server 2003 Standard x64 Edition og Enterprise x64 Edition.

Tilbake til toppen

### Topptekst og bunntekst

Du kan tilføye en topp- eller bunntekst på utskriftssidene ved skjermbildeutskrifter og innsamling av skjermbildeutskrifter.

Se Emulator User's Reference hvis du ønsker mer informasjon om denne funksjonen.

Tilbake til toppen

### Windows-utskriftsdriver for VT-vertsutskrift

Du kan bruke Windows-utskriftsdriveren for VT-vertsutskrifter. Denne funksjonaliteten utvider de eksisterende PDT-utskriftsfunksjonene.

Tilbake til toppen

### Samtidige IPv4- og IPv6-tilkoblinger for EEDLC

For EEDLC kan du konfigurere og kjøre IPv4- og IPv6-tilkoblinger samtidig.

Tilbake til toppen

### Forbedret policy for endring av sesjonsvinduet

Ved å redigere Windows-gruppepolicyen kan du skjule verktøylinjen, menylinjen og det utvidede informasjonsområdet i sesjonsvinduet.

Se Administrator's Guide and Reference hvis du ønsker mer informasjon om endring av visningspolicyen.

Tilbake til toppen

### Forbedret policy for å begrense endringer av sesjonsvinduet

Ved å redigere Windows-gruppepolicyen kan du begrense brukernes mulighet til å maksimere, minimere og lukke sesjonsvinduet.

Se Administrator's Guide and Reference hvis du ønsker mer informasjon om endring av utføringspolicyen.

Tilbake til toppen

### Samling av utskriftsjobber for 5250-skriversesjoner

Med denne funksjonen kan du samle utskriftsjobber og skrive dem ut som en enkelt jobb eller i en gruppe. Funksjonene som er knyttet til denne hovedfunksjonen, kan tilordnes til tastbordet, tastgruppevinduet, museknapper eller verktøylinjeknapper.

Se Emulator User's Reference hvis du ønsker mer informasjon om denne funksjonen.

Tilbake til toppen

### Utvidede sporingsbuffere

CSTrace-bufferne er utvidet slik at alle sporingsposter blir fanget opp under store sporingsbelastninger.

Tilbake til toppen

### Alternativ for beste tilpassing av sideformat

Du kan aktivere en funksjon for beste tilpassing av utskriftsskalering ved hjelp av en valgrute i vinduet Sideformat. Denne funksjonen er aktivert for disse sesjonene:

- 3270-skjerm- og -skriversesjoner
- VT-skjermsesjoner, inklusive skriverkontrollermodus

Se Emulator User's Reference hvis du ønsker mer informasjon om denne funksjonen.

Tilbake til toppen

### Kerberos-basert automatisering av pålogging

For 5250-skjermsesjoner gir denne funksjonen automatisk pålogging til vertsmaskiner med legitimasjonen til den påloggede brukeren.

Se Administrator's Guide and Reference hvis du ønsker mer informasjon om denne funksjonen.

Tilbake til toppen

### Telnet-forhandlet sikkerhet

Telnet-forhandlet sikkerhet er en utvidelse til Telnet som gjør det mulig å forhandle om TLS over en Telnet-tilkobling. Du kan konfigurere Telnet-forhandlet sikkerhet for 3270-skjerm- og -skriversesjoner.

Telnet-forhandlet sikkerhet støtter versjon 1 av TLS-protokollen. Denne protokollen tillater forhandlinger om sikkerhet fra TLS 1.0 til SSL 3.0 for tjenere som ikke støtter TLS 1.0.

Sikkerhet med alternativet Telnet-forhandlet

Når du konfigurerer en sesjon, kan du velge alternativet Telnet-forhandlet etter at du har valgt Aktiver sikkerhet. Hvis du merker av for både Aktiver sikkerhet og Telnet-forhandlet, blir det forhandlet om en TLS-tilkobling etter at den vanlige Telnet-tilkoblingen er opprettet. 3270-sesjonen starter imidlertid ikke før TLS-forhandlingen er fullført på vellykket måte. Hvis tjeneren ikke støtter TLS-basert Telnet-sikkerhet, starter ikke sesjonen, og du får en feilmelding.

Hvis du opphever valget av Aktiver sikkerhet, blir prosessen for Telnet-forhandling deaktivert. Hvis sikkerhet ikke er aktivert og tjeneren ber klienten om en sesjon med TLS-basert Telnet-sikkerhet, kan Personal Communications ikke starte en sesjon med TLS-basert Telnet-sikkert, og du får en feilmelding.

Sikkerhet uten alternativet Telnet-forhandlet

Hvis du merker av for Aktiver sikkerhet men ikke velger Telnet-forhandlet, blir det utført TLS-forhandlinger i en TLS-tilkobling til tjeneren. Dette er standardverdien, fordi Telnet-tjenere vanligvis ikke støtter TLS-basert Telnet-sikkerhet.

Merk: Hvis du har aktivert Telnet-forhandlet sikkerhet og senere ønsker å deaktivere alternativet, må du velge alternativet Aktiver sikkerhet for å få tilgang til valgruten Telnet-forhandlet.

Se Administrator's Guide and Reference hvis du ønsker mer informasjon om sikkerhet i Personal Communications.

Tilbake til toppen

### IBM Support Assistant

Med IBM Support Assistant får du hjelp til å løse spørsmål i forbindelse med programvare. Se Support Assistant hvis du ønsker nærmere opplysninger.

Tilbake til toppen

### Forberedt for ITLM

Denne funksjonen gjør det mulig å påvise installering og bruk av Personal Communications ved hjelp av IBM Tivoli License Manager.

Tilbake til toppen

### Endring av UDC-verdiområde for tradisjonell kinesisk

For tradisjonell kinesisk kan du definere et nøkkelord for å endre PC UDC-verdiområdet fra 0x8181--0x8C82 til 0xC6A1--0xC8F1 og tilordne til EBCDIC-koden 0xEOEB--0xE2FD. Slik definerer du nøkkelordet:

    [Translation]
    NewUDCRangeCHT=Y

Tilbake til toppen

### Overstyring av skiftlåsvirkemåte for numeriske taster på tyske og østerrikske tastbord

For tyske og østerrikske tastbord kan du oppgi et nøkkelord som overstyrer standard virkemåte til numeriske taster i skiftlåsmodus. Syntaks:

    [Keyboard]
    ShiftlockOverride=Y

Når dette nøkkelordet er aktivert, vil numeriske taster returnere det tilknyttede tallet i stedet for symbolet som er knyttet til tasten. Dette er samme virkemåte som i versallåsmodus (Caps Lock).

Merk: For å kunne benytte denne funksjonaliteten må du oppgi Tysk (IBM) for tastaturoppsett i Regionale innstillinger i Windows.

Tilbake til toppen

### Miljøvariabler i arbeidsstasjonsprofiler

I arbeidsstasjonsprofiler kan du oppgi miljøvariabler for banene til følgende Personal Communications-filer:

- Verktøylinjefiler (.bar)
- Tastgruppefiler (.pmp)
- Musetilpasningsfiler (.mmp)
- Tastborddefinisjonsfiler (.kmp)

Syntaks:

    [Toolbar]
    BarFile=C:\%USERDIR%\disp.bar

    [Poppad]
    DefaultPoppad=C:\%PROFILEDIR%\test.pmp

    [Mouse]
    DefaultMouse=%PCOMMPROFILE%\vtpf.mmp

    [Keyboard}
    DefaultKeyboard=C:\%USERFOLDER%UserMap.kmp

I eksemplene ovenfor er USERDIR, PROFILEDIR, PCOMMPROFILE og USERFOLDER miljøvariabler som du oppgir. Eksempel:

    USERDIR = profile\toolbarfiles

Tilbake til toppen

### Endre konverteringstabellen for japansk kodesett 1390 og 1399

Standard Personal Communications-konverteringstabell for japansk kodesett 1390 og 1399 er forskjellig fra tabellen som brukes av IBM WebSphere Host On-Demand. Følgende nøkkelord i arbeidsstasjonsprofilen gjør det mulig å bruke samme konverteringstabell som i Host On-Demand.

    [Translation]
    UsePcomCDRA1399=N

Tabellen nedenfor viser forskjellen mellom standard konverteringstabell i Personal Communications (nøkkelordet satt til UsePcomCDRA1399=Y eller ikke oppgitt) og tabellen i Host On-Demand (nøkkelordet satt til N).

EBCDIC-kodepunkt | Standard Personal Communications Unicode-verdi | Unicode-verdi når UsePcomCDRA1399=N
--- | --- | ---
0x4260 | U+2212 (minus symbol) | U+FF0D (full width hyphen-minus)
0x43A1 | U+301C (wave dash) | U+FF5E (full width tilde)
0x447C | U+2016 (double vertical line) | U+2225 (parallel to)
0x444A | U+2014 (em dash) | U+2015 (horizontal bar)
0x426A | U+00A6 (broken bar) | U+FFE4 (full width broken bar)
0xE9F3 | U+FF0D (full width hyphen-minus) | U+2212 (minus symbol)
0xE9F4 | U+FF5E (full width tilde) | U+301C (wave dash)
0xDFE5 | U+2225 (parallel to) | U+2016 (double vertical line)
0xDDB7 | U+2015 (horizontal bar) | U+2014 (em dash)
0xE9F5 | U+FFE4 (full width broken bar) | U+00A6 (broken bar)

Tilbake til toppen

### Pakkeinformasjon i vinduet Om Personal Communications

Du kan se språket til den installerte pakken ved å velge Hjelp > Om Personal Communications fra menylinjen. Dette er språkkodene:

- S - MLS
- T - Tradisjonell kinesisk
- P - Forenklet kinesisk
- K - Koreansk

Tilbake til toppen

### Støtte for deaktivering av STRPCCMD-kommandoen

Du kan deaktivere støtten for STRPCCMD-kommandoen ved å bruke følgende nøkkelord i arbeidsstasjonsprofilen:

    [5250]
    Ignore_STRPCCMD=Y

Hvis nøkkelordet har verdien N eller ikke er oppgitt, er STRPCCMD-støtten fortsatt aktivert.
Tilbake til toppen

## Personal Communications Information Center

Du finner dokumentasjon og linker til andre ressurser i Personal Communications Information Center på denne adressen:

> http://publib.boulder.ibm.com/infocenter/pcomhelp

Japansk Information Center inneholder dessuten ofte stilte spørsmål (FAQ) og feilsøkingstips.

Denne ene Personal Communications Information Center-adressen inneholder informasjon på engelsk og japansk. Hvis du vil vise det japanske innholdet, må du bruke et system med japanske regionale innstillinger. Alle andre regionale innstillinger viser som standard det engelske innholdet.

Tilbake til toppen

## Støtte

### Abonnere på nyhetsmeldinger

Gjør slik hvis du ønsker å motta nyhetsmeldinger om Personal Communications:

1. Gå til Personal Communications Support-nettstedet på denne adressen:

   > http://www.ibm.com/software/network/pcomm/support

2. Klikk på My Support under Personal Support. Hvis du allerede har registrert en IBM-ID, kan du logge deg på. Hvis ikke, må du registrere deg.
3. Når du har logget deg på, velger du Networking fra produktfamilielisten.
4. Velg produktene du vil motta nyheter om. Klikk på Save and Return. Din profil blir vist på det neste skjermbildet.
5. Du kan velge om du vil motta nyhetsmeldingene via e-post, som nedlastbare filer eller begge deler. Klikk på Submit. Du får en melding om at profilen er oppdatert.
6. Klikk på Sign out for å avslutte sesjonen.

Tilbake til toppen

### Support Assistant

Med IBM Support Assistant får du hjelp til å løse spørsmål i forbindelse med programvare. Support Assistant har følgende komponenter:

- Søkefunksjon
  Gjør det mulig å søke i databasen med programvareinformasjon.
- Service
  Gir kunder som ønsker å sende en PMR, tilgang til nettstedet for elektronisk servicebestilling (Electronic Service Request).
- Støttelinker
  En samlet liste med linker til IBM-nettsteder ordnet etter merke- og produktnavn.

Help Desk-personale og Personal Communications-administratorer kan ha nytte av å installere Support Assistant for å kunne gi sine sluttbrukere bedre støtte. Du kan laste ned Support Assistant fra denne adressen:
http://www.ibm.com/software/support/isa/index.html

Tilbake til toppen

## Vurderinger om operativsystem

### Bruke Personal Communications med Windows Firewall i XP Servicepakke 2

Både IPv4 og IPv6 EEDLC-pakkene blir blokkert av Windows Firewall-funksjonen som finnes i Microsoft Windows XP Servicepakke 2.
Hvis du vil aktivere EEDLC-tilkoblingen, må du tilføye standard UDP-porter for EEDLC (12000 til 12004) i unntakslisten for Windows Firewall. Du kan bruke hvilken som helst av metodene nedenfor til å tilføye portene.

#### Konfigureringsvinduet til Windows Firewall:

1. Åpne Windows Firewall fra kontrollpanelet i Windows.
2. Klikk på kategorien Unntak.
3. Klikk på Legg til for å tilføye UDP-portene 12000 til 12004.

#### Vinduet Nettverkstilkoblinger:

1. Åpne vinduet Nettverkstilkoblinger og klikk på Egenskaper > Avansert > Innstillinger.
2. Klikk på kategorien Unntak.
3. Klikk på Legg til port for å tilføye UDP-portene 12000 til 12004.

#### Kommandolinjen:

Bruk disse kommandoene til å tilføye hver enkelt port:

>     netsh firewall set portopening UDP 12000 Udp_12000_EEDLC

>     netsh firewall set portopening UDP 12001 Udp_12001_EEDLC

>     netsh firewall set portopening UDP 12002 Udp_12002_EEDLC

>     netsh firewall set portopening UDP 12003 Udp_12003_EEDLC

>     netsh firewall set portopening UDP 12004 Udp_12004_EEDLC

Etter at du har tilføyd portene, viser unntakslisten i Windows Firewall-vinduet de nye UDP-portnumrene.
Hvis du vil vite mer om Windows Firewall, kan du slå opp i Microsoft Developer Network-databasen på denne adressen:

> http://msdn.microsoft.com

Denne funksjonen har en annen IPV6-filtreringsfunksjon enn Internet Connection Firewall (ICF) i Windows XP-utgaver før SP2. Hvis du vil vite mer om hvordan du bruker Personal Communications med ICF, kan du lese Technote 1176310 på nettstedet for Personal Communications-støtte. Du finner en link til nettstedet for støtte i Personal Communications Information Center, i tillegg til andre ressurser.

Tilbake til toppen

## Andre emner

### Installere eller migrere Personal Communications med Communications Server

Hvis du har installert både Personal Communications og IBM Communications Server for Windows på et system, må du ikke bruke automatisk migrering når du installerer en nyere versjon av Personal Communications.

Først må du fjerne både Personal Communications og Communications Server for Windows fra systemet. Deretter må du reinstallere Communications Server før du installerer den nye versjonen av Personal Communications.

### Vise arabiske data i VBHLLAPI-eksempelprogrammet

Gjør slik for å vise arabiske data på riktig måte i VBHLLAPI-eksempelprogrammet:

1. Rediger kildekoden for VBHLLAPI-eksempelprogrammet. For hvert skjema må du endre egenskapen for standardfont til en Windows True Type-font som støtter arabiske skript (for eksempel Courier New).
2. Kompiler VBHLLAPI-eksempelprogrammet på nytt.

Se Emulator Programming hvis du ønsker informasjon om API-eksempelprogrammene.

Tilbake til toppen

.