# Komme i gang

# Aktivere klient/tjener-applikasjoner

Med Personal Communications-støtten for APPN-sluttnoder kan du utnytte APPN-nettverk. I et APPN-nettverk kan du benytte deg av automatisk søk etter partnerapplikasjoner og dynamisk optimalisert rutevalg. Ved hjelp av disse funksjonene kan arbeidsstasjonene kommunisere mer fleksibelt med andre systemer i nettverket.

Personal Communications har også støtte for 32-biters APPC- og CPI-C-programmeringsgrensesnitt (APIer), som gjør at 32-biters klientapplikasjoner på din arbeidsstasjon lett kan kommunisere med applikasjoner på andre arbeidsstasjoner.

## Konfigurere en node

Før du kan benytte klient-APIene og kommunisere med andre programmer, må du konfigurere Personal Communications som en SNA-sluttnode.

Slik konfigurerer du SNA-noden:

1. Fra Start-menyen velger du Programmer -> IBM Personal Communications -> SNA-nodekonfigurering.

   Vinduet Personal Communications SNA-nodekonfigurering blir vist.

2. Velg de nødvendige konfigureringsalternativene i den rekkefølgen de står i i vinduet.

   Du velger et alternativ ved å klikke på det og velge Ny.

   For hvert alternativ oppgir du relevante opplysninger i konfigurasjonsskjermbildene. De fleste nødvendige opplysningene finner du på siden Grunnleggende. Klikk på OK for å fullføre alternativet. Klikk på Hjelp hvis du trenger flere opplysninger om enkeltparametere.

3. Velg Fil -> Lagre eller Lagre som.
4. Skriv filnavnet og velg Lagre. Legg merke til at du kan velge filtype og hvor filen skal lagres. Standard filtype er ACG, og standardplassering er katalogen for systemklasseapplikasjonsdata.
5. Velg Fil -> Avslutt.

Tips
Hvis du har mer enn en konfigurasjonsfil, kan du bruke flere konfigurasjonsfiler for en aktiv node. Se i hjelpen i avsnittet om SNA-nodefunksjoner hvis du ønsker flere detaljer.

## Starte SNA-noden

1. Du starter SNA-noden fra Start-menyen ved å velge Programmer -> IBM Personal Communications -> SNA-nodekonfigurering.

   Vinduet Personal Communications SNA-nodefunksjoner blir vist.

2. Velg Start node fra menyen Handlinger.

   Vinduet Velg hvilken konfigurasjonsfil som skal brukes blir vist.

3. Dobbeltklikk på konfigurasjonsfilen (*.ACG) som definerer noden du vil starte.

Merk:
  Du kan også starte SNA-noden fra kommandolinjen. Kommandoen du skal bruke, er CSSTART. Riktig syntaks er beskrevet i Administrator's Guide and Reference.

## Stoppe SNA-noden

1. Du stopper SNA-noden ved å velge Programmer -> IBM Personal Communications -> Administrasjon og problemløsing -> SNA-nodefunksjoner.

   Vinduet Personal Communications SNA-nodefunksjoner blir vist.

2. Velg en ressurs i kolonnen Tilnavn.
3. Velg Stopp node fra menyen Handlinger.

Merk:
  Du kan også stoppe SNA-noden fra kommandolinjen. Kommandoen du skal bruke, er CSSTOP. Riktig syntaks er beskrevet i Administrator's Guide and Reference.

## Krav for APING

Hvis du vil kjøre hjelpeprogrammet for å kontrollere forbindelsen (APING) som følger med i denne pakken, til en iSeries, eServer i5, or System i5 som kjører OS/400 V3R1, må du først installere MF10808 på iSeries, eServer i5 eller System i5. Hvis denne PTFen ikke er installert, vil du få feil med referansekodene 080F 6051 og 1008 201D.

[ Øverst på siden | Forrige side | Neste side | Innholdsfortegnelse | Stikkordregister ]