# Komme i gang

# Meldinger

Meldinger blir vist under Personal Communications-sesjoner, men en melding betyr ikke alltid at det har oppstått en feil. For eksempel kan du få en melding om at en operasjon er i gang eller ferdig. Du kan også få beskjed om å vente på at en operasjon blir fullført.

Trykk på F1 for å få frem hjelpen til meldingene du får.

## Meldinger som gjelder sikkerhet

Personal Communications kan bruke TLS (Transport Layer Security) eller SSL (Secure Sockets Layer) når det blir opprettet sesjoner med tjenere, og dette kan kreve at du oppgir data (for eksempel et passord). Du finner flere opplysninger i Administrator's Guide and Reference.

## Funksjoner som er beskyttet av systempolicyer

Hvis arbeidsstasjonen er sentralt administrert, kan du få en varsel- eller feilmelding når du prøver å bruke bestemte beskyttede funksjoner. Hvis du for eksempel ikke har mulighet til å omdefinere tastbordet, blir det vist en melding når du velger Innstillinger -> Tastbord fra menyen Rediger.

Be den systemansvarlige om hjelp. Du finner flere opplysninger om systempolicyene som leveres med Personal Communications, i boken Administrator's Guide and Reference.

## Feilmeldinger

Hvis du får en melding om forkastet side eller en annen feilmelding i et tilleggsvindu, kan du kopiere innholdet til utklippstavlen i Windows. Følg fremgangsmåten nedenfor:

1. Klikk på Detaljer i vinduet.
2. Merk teksten du vil kopiere.
3. Høyreklikk på den merkede teksten og velg Kopier.
4. Start et redigeringsprogram, for eksempel Notisblokk, og velg Rediger -> Lim inn.
5. Lagre filen i tilfelle IBMs servicepersonale trenger opplysningene til å diagnostisere feilen.

## Meldinger i informasjonsområdet

Personal Communications viser meldinger i informasjonsområdet eller i et tilleggsvindu. Meldinger fra Personal Communications blir vist i meldingsvinduet. Meldinger fra vertssystemet blir vist i informasjonsområdet i sesjonsvinduet.

Den nederste linjen i vinduet er informasjonsområdet. IO-indikatoren viser statusen for Personal Communications og informasjon om arbeidsstasjonen, vertssystemet og tilkoblingsmetoder.

Alle IO-indikatorer, påminnelser og meldinger er beskrevet i hjelpen.

[ Øverst på siden | Forrige side | Neste side | Innholdsfortegnelse | Stikkordregister ]