CPI-C for Java Az utóbbi idő egyik legnagyobb feltűnést keltő Internetes technológiája a Sun Microsystems által kifejlesztett hálózati számítástechnikai környezet, a Java. A Java technológia két okból is nagyon hasznos:

1. Platform független, így az ebben megírt alkalmazások sokféle számítógépen futtathatók.
2. Dinamikusan letölthető; így a szerveren lévő kód szükség esetén áttöltődik a kliensre. Ezzel lecsökkennek a telepítés költségei.

Az IBM kifejlesztett egy Java kapcsolódási pontot a Közös kommunikáció programozási felülethez (Common Programming Interface for Communications azaz CPI-C), amely egy nyitott API az SNA LU 6.2-höz. Ennek segítségével a Java jobban illeszkedik a nagymegbízhatóságú enterprise intranetekhez.

A CPI-C for Java eszközkészlet a következőket nyújtja:

- A CPI-C for Java-ban megírt alkalmazások bármely CPI-C for Java-t támogató környezetben futtathatók
- A kliensoldali alkalmazások CPI-C for Java-ba átvihetők és bármilyen meglévő APPC és CPI-C kiszolgáló alkalmazással futtathatók a kiszolgáló alkalmazás megváltoztatása nélkül.
- A meglévő CPI-C programozási képességeit kamatoztathatja az új Java környezetben

JPing példaprogram

A JPing egy CPI-C Java példaprogram, amely pontosan úgy viselkedik, mint az ASUITE "APING" kliensprogram. A JPing egy munkaállomáson vagy átjárón futó APING kiszolgáló folyamattal (APINGD) végez adatátvitelt. A JPing parancssorból futtatható, és működése az indításkor megadott futtatási paraméterekkel szabályozható.

A `JPing.class` osztály-fájlt a `CPICJAVA.JAR` Java archívum (JAR) fájl tartalmazza. A példaprogram futtatásakor a Java futásidejű környezetnek (JRE) meg kell adni, hol keresse az osztály-fájlt. A következő példában a Személyi kommunikáció a `C:\Program Files\Personal Communications` útvonalon található. A JRE a `JRE` almappában van, a JAR fájl pedig a `samples\JPing` almappában.

Az első példa a JPing-et a `-?` paraméterrel futtatja. A paraméter hatására a program kilistáz egy rövid használati segédletet.

    C:\Program Files\Personal Communications>jre\bin\jre -cp .\CPICJAVA.JAR JPing -?

    IBM Corporation 1997. Minden jog fenntartva.
    U.S. Government Users Restricted Rights - Use, duplication
    or disclosure restricted by GSA ADP Schedule Contract with
    IBM Corp.

    JPing [-s szimb_cél] [-n iter_szám] [-d adat_hossz]

A "`-cp .\CPICJAVA.JAR`" paraméterrel kell megadni a JRE számára, hogy az osztály keresésben `CPICJAVA.JAR` fájlnak is szerepelnie kell, az alapértelmezett és a `CLASSPATH` környezeti változóban lévő útvonalak mellett.

A következő példában a felhasználónál konfigurálva van a "`APINGM4`" CPI-C oldal info rekord.
Ez a példa a JPing-et a `-s APINGM4` CPI-C szimbolikus cél névvel futtatja le 10 iterációval.

    C:\Program Files\Personal Communications>jre\bin\jre -cp .\CPICJAVA.JAR JPing -s APINGM4 -n 10

    -----------------JPing nyitás------------------
              OS név       = Windows 95
     CPI-C oldal info (-s) = APINGM4
      Iterációk száma (-n) = 10
        Adatok hossza (-d) = 2000
       Max puffer (cmembs) = 65535

    Lefoglalási idő = 0.05 másodperc

    Verzió csere idő = 0.66 másodperc

    Kiszolgáló hiba verzió: 1
    ServerVersion: 2.38

    Ping idő = 0.11 másodperc
    Ping idő = 0.05 másodperc
    Ping idő = 0.11 másodperc
    Ping idő = 0.06 másodperc
    Ping idő = 0.05 másodperc
    Ping idő = 0.11 másodperc
    Ping idő = 0.06 másodperc
    Ping idő = 0.05 másodperc
    Ping idő = 0.06 másodperc
    Ping idő = 0.11 másodperc

    Teljes ping idő = 0.77
    Átlagos ping idő = 0.077
    -----------------JPing bezárás------------------

A Gyors kezdet és a Konfigurációs fájl referencia részekben megtalálja, hogyan kell a CPI-C oldal információs rekordokat APING-hez és JPing-hez konfigurálni. A példaprogram jelenleg nem képes a Vezérlőpont nevet a partnel LU neveként használni, de kis módosítással ez a tulajdonság könnyen beleírható.

Az IBM, az eNetwork, és az OS/2 az International Business Machines Corporation bejegyzett védjegyei az Egyesült Államokban és/vagy más országokban. A Java a Sun Microsystems Inc. védjegye. A Windows 95 a Microsoft Corporation védjegye, vagy bejegyzett védjegye.
Other company, product, and service names may be trademarks or service marks of others.

Navigáció

[Az oldal tetejére] [IBM eNetwork személyi kommunikáció honlap]

[IBM honlap] [Lépjen kapcsolatba az IBM-mel]