# Kom godt i gang

# Konfiguration af sessioner

Personal Communications gemmer konfigurationsoplysninger om emuleringer i en terminalsessionsprofil (.WS) og SNA-oplysninger i en konfigurationsfil (.ACG). Du kan have terminalsessionsprofilen alene eller begge filer, afhængigt af din konfiguration. Terminalsessionsprofilen kan anvendes af andre sessioner eller til genstart af den aktuelle session. SNA-konfigurationsfilen (.ACG) anvendes til initialisering af SNA-noden til Personal Communications.

Du kan oprette en ikon til hver terminalsessionsprofil. Du kan anvende sessionsikonen til at etablere forbindelse til værten vha. den gemte terminalsessionsprofil.

Bemærk:
  Hvis du konfigurerer mere end én terminalsessionsprofil til at oprette forbindelse til et SNA-værtssystem, bør du anvende den samme SNA-konfigurationsfil til dem alle. Hvis du ikke anvender en fælles SNA-konfigurationsfil, skal du sikre dig, at der ikke er sammenfald mellem link- eller PU-navne (til 3270-sessioner) i de to konfigurationsfiler. Desuden skal der være tilsvarende lokale systemoplysninger i vinduet Konfigurér lokalt system. Hvis det ikke er tilfældet, er sessionerne upålidelige og inkonsistente.

Konfigurér til iSeries, eServer i5 eller System i5
  Hvis du vil oprette forbindelse til et iSeries, eServer i5- eller System i5-system, skal bestemte konfigurationsoplysninger i terminalsessionsprofilen svare til oplysninger på iSeries-, eServer i5- eller System i5-systemet. iSeries-, eServer i5- eller System i5-konfigurationseksemplerne i Emulator User's Reference indeholder flere oplysninger om, hvordan du opretter beskrivelser af skærm, linje og kontrolenhed på iSeries-, eServer i5- eller System i5-systemet.

Der er flere oplysninger om konfiguration af flere link i Administrator's Guide and Reference.

## Oprettelse af konfiguration

Brug følgende fremgangsmåde for at oprette en ny session:

1. Vælg følgende fra menuen Start: Klik på Programmer -> IBM Personal Communications -> Start eller konfigurér sessioner.
2. Klik på Ny session i dialogboksen til styring af sessioner.

   Du får vist vinduet Tilpas kommunikation.

3. Vælg værtstype i oversigten Værtstype.
4. Vælg grænsefladetype i oversigten Grænseflade.
5. Vælg forbindelsestype i oversigten Forbindelse.
6. Klik på Sessionsparametre for at ændre sessionstypen (skærm eller printer), værtstegntabel samt valg af fremvisning og grafik.

   Vinduet Sessionsparametre - 3270, 5250, ASCII eller S/3X vises, afhængigt af den vært, du har valgt i trin 3. Klik på OK.

7. Klik på Linkparametre.

   Hvis du har valgt en SNA-forbindelse, bliver du bedt om af konfigurere en SNA-forbindelse. Indtast de relevante oplysninger på hver side, og klik på Næste for at fortsætte. Vælg Afslut, når du er færdig.

   Gem SNA-konfigurationen som beskrevet på side "Gem en SNA-konfiguration".

   Hvis du vælger en anden type forbindelse end en SNA-forbindelse, skal du vælge parametre i det viste vindue. Vælg Hjælp, eller tryk på F1, hvis du vil have oplysninger om parametrene. Vælg OK, når du er færdig. Du behøver ikke gemme en SNA-konfiguration.

   Bemærk:
     Hvis værten er konfigureret til at understøtte SSL (Secure Sockets Layer) eller TSL (Transport Security Layer), skal du vælge skillebladet Konfigurér sikkerhed. Der er flere oplysninger om konfiguration af sessionssikkerhed i Administrator's Guide and Reference.
8. Vælg skillebladet Værtsdefinition for at konfigurere Forbindelsesindstillinger.
   - Vælg Genopret forbindelse automatisk for at retablere en afbrudt forbindelse.
   - Værdien Forbindelsestidsfrist fortæller Personal Communications, hvor lang tid der skal ventes på oprettelse af forbindelse til værtssystemet.
   - Valgmuligheden Prøv at oprette forbindelse til den sidst konfigurerede vært uendeligt er aktiveret som standard. Fjern markeringen af dette afkrydsningsfelt, hvis Personal Communications ikke automatisk og uendeligt skal vente på bekræftelse på en forbindelseskommando fra den sidst korrekt konfigurerede server/vært.
   - Vælg Foreløbigt logon vha. Kerberosprincipal for at aktivere Kerberos-validering. Der genereres en billet, der sendes til iSeries-, eServer i5- eller System i5-værten under TN5250-forhandling. Dette er kun muligt i 5250-skærmsessioner.
     Bemærk:
       Du skal logge på et Windows-domæne for at bruge Kerberos-validering. Der er flere oplysninger i den relevante Microsoft-dokumentation. Der er flere oplysninger om express logon-funktioner i Administrator's Guide and Reference.
9. Du definerer en printertilknytning ved at klikke på skillebladet Printertilknytning og gøre følgende:
   1. Vælg Tilknyttet printersession.
   2. Angiv .WS-filen for den printer, der skal knyttes til den specifikke terminal. Du kan også klikke på Gennemse for at finde filen.

   Du kan også angive følgende valgmuligheder:

   - Markér afkrydsningsfeltet Start tilknyttet printer minimeret, hvis du vil. Valgmuligheden er inaktiv, indtil du har valgt en tilknyttet printer.
   - Markér afkrydsningsfeltet Luk automatisk den tilknyttede printersession sammen med denne session, hvis du vil. Valgmuligheden er inaktiv, indtil du har valgt en tilknyttet printer.
   - Vælg Tilknyttet navn på enhed for at knytte en skærmsession til en printerenhed, der aktuelt findes på en iSeries-, eServer i5- eller System i5-vært. Funktionen er kun tilgængelig i 5250-sessioner.
10. Klik på OK i Telnet-skærmbilledet, når du har konfigureret sessionsvalgene.
11. Klik på OK i vinduet Tilpas kommunikation. Sessionen vises automatisk.

    Gem terminalsessionsprofilen som beskrevet under Gem en terminalsessionsprofil.

Bemærk:
  Hvis du har en brugerprofil, der er oprettet i en tidligere version af Personal Communications, er det muligt, at Log på automatisk ikke virker, når du opretter forbindelse til en iSeries-, eServer i5- eller System i5-vært via en SNA-forbindelse. Er det tilfældet, skal du oprette den igen. Vælg Konfigurér brugerprofil i vinduet Sessionsparametre - 5250-vært.

## Gem konfigurationsoplysninger

Dette afsnit beskriver, hvordan du gemmer konfigurationsoplysninger. SNA-konfigurationsoplysninger gemmes i en .ACG-fil og konfiguration af emulering i en terminalsessionsprofil (.WS).

### Gem en SNA-konfiguration

Vinduet Gem som vises automatisk, når du har oprettet eller ændret konfigurationsoplysninger til en SNA-forbindelse. Sådan gemmer du oplysningerne i en konfigurationsfil:

1. Angiv filnavnet, og vælg Gem. Standardfiltypen er .ACG, og standardbiblioteket er det bibliotek til programdata, der er angivet under installationen.

   Hvis du gemmer en SNA-konfigurationsfil, bliver den også standardkonfiguration for SNA-noden.

   Du får vist vinduet Tilpas kommunikation igen.

2. Vælg OK, til du får vist sessionsvinduet igen, og gem terminalsessionsprofilen som beskrevet i det følgende afsnit (Gem en terminalsessionsprofil).

Bemærk:
  Du skal have autorisation som bruger eller administrator for at kunne ændre eller oprette en SNA .ACG-konfiguration.

### Gem en terminalsessionsprofil

Hvis du gemmer oplysninger om konfiguration af emuleringer, anvender sessionen de samme indstillinger næste gang, du starter den. Hvis du har føjet en ikon til Personal Communications-folderen, kan du genstarte sessionen med de gemte konfigurationsoplysninger ved at klikke på ikonen på menuen Start. Du bliver automatisk spurgt, om du vil gemme sessionsoplysninger, når du lukker en session. Du kan imidlertid gemme oplysningerne på et hvilket som helst tidspunkt ved at gøre følgende:

1. Vælg Gem på menuen Fil i sessionsvinduet.

   Du får vist vinduet Gem terminalsessionsprofil som.

2. Skriv et filnavn (.WS), og vælg OK. Navnet anvendes som ikonnavn, medmindre du angiver en beskrivelse. Bemærk, at du kan vælge et bibliotek, hvor filen gemmes. Standardbiblioteket er biblioteket til programdata, der angives under installationen.
3. Der vises en ikon, der er knyttet til profilen, i Styring af sessioner

## Ændring af konfigurationsoplysninger

Du kan ændre alle konfigurationsparametre i terminalsessionsprofilen og SNA-konfigurationen.

### Revidér SNA-konfiguration

Du kan ændre konfigurationsparametre for SNA-konfigurationen til en session på en af følgende måder:

- Vha. guiden til konfiguration af SNA-emulering
- Vha. SNA-nodekonfigurationsprogrammet
- Ved at redigere konfigurationsfilen med et ASCII-redigeringsprogram.

Bemærk:
  Hvis du vil ændre avancerede konfigurationsparametre for at angive en anden standardkonfiguration, skal du anvende programmet SNA-nodekonfiguration. Det indeholder flere konfigurationsmuligheder end emuleringsguiden. Hvis du retter manuelt i konfigurationsfilen, bør du anvende funktionen til SNA-nodekonfigurationsverifikation, før du anvender filen for første gang.

#### Brug af emuleringskonfigurationsprogrammet

Sådan ændrer du en SNA-konfiguration:

1. Vælg Konfigurér på menuen Kommunikation, og klik derefter på Sessionsparametre.
2. Revidér de parametre i vinduet, som du har brug for, og klik derefter på OK.
3. Klik på Linkparametre.

   Standardkonfigurationsfilen åbnes automatisk. Hvis du vil ændre en anden konfiguration, skal du vælge Eksisterende... og derefter den konfigurationsfil, du vil revidere.

   Der vises en guide, som fører dig gennem konfigurationen.

4. Foretag ændringerne, og vælg Næste.

   Du kan nu fortsætte med at foretage ændringer, hvis det er nødvendigt.

5. Vælg Afslut, når du er færdig.
6. Hvis du vil udskifte en eksisterende konfiguration, skal du vælge Ja for at overskrive den. Hvis du vil oprette en ny konfiguration baseret på den eksisterende, skal du angive et nyt filnavn. Du skal anvende SNA-nodekonfiguration, hvis den nye konfiguration skal være standardkonfiguration.
7. Vælg OK, til du vender tilbage til sessionsvinduet.

#### Brug af SNA-nodekonfigurationsprogrammet

SNA-nodekonfigurationsprogrammet har en grafisk brugergrænseflade (GUI), som du kan bruge til at styre indholdet af .ACG-filerne. Vha. programmet kan du definere individuelle SNA-ressourcer eller ændre definitionen af disse ressourcer.

#### Brug et ASCII-redigeringsprogram til at ændre konfigurationsfilen

Du kan oprette og ændre en konfigurationsfil uden brug af grænsefladen i SNA-nodekonfigurationsprogrammet. Du kan anvende et hvilket som helst ASCII-redigeringsprogram. Du har et verifikationsværktøj til rådighed, der sikrer dig mod eventuelle fejl, der er opstået under redigeringen.

Se bogen Configuration File Reference for at få flere oplysninger om, hvordan du kan redigere konfigurationsdata vha. et ASCII-redigeringsprogram, og hvordan du verificerer ændringerne.

### Revidér en terminalsessionsprofil

Sådan ændrer du en terminalsessionsprofil:

1. Hvis sessionsvinduet ikke er aktivt, skal du vælge den ikon, der svarer til den terminalsessionsprofil, der skal ændres.

   Sessionsvinduet vises.

2. Vælg Konfigurér på menuen Kommunikation.

   De efterfølgende trin er de samme som ved oprettelse af en ny konfiguration fra trin 3.

3. Når du har foretaget ændringerne, vises følgende meddelelse:

             Hvis du fortsætter, afsluttes kommunikationen,
             fordi du har ændret konfigurationen.
             Er du sikker?

   Hvis du vælger OK, afsluttes kommunikationen, men der oprettes forbindelse igen med de nye konfigurationsoplysninger.

   Du kan gemme ændringer i terminalsessionsprofilen ved at vælge Gem på menuen Fil i sessionsvinduet og derefter vælge Ja for at erstatte den eksisterende fil. Hvis du vælger Nej, gemmes oplysningerne i en ny konfigurationsfil.

Tip
Hvis du ikke har fjernet markeringen af Gem ved afslutning i dialogboksen ved afslutning ved at vælge Indstillinger -> Afslut på menuen Redigér, gemmes ændringerne automatisk i terminalsessionsprofilen, så snart du afslutter en session.

## Konfiguration af arbejdsstationen til thai, hindi, arabisk eller hebraisk

I afsnittet om tovejssprog i Administrator's Guide and Reference er der flere oplysninger om udskrivning og andre konfigurationsoplysninger.

### Konfigurér til thai

Sådan konfigurerer du til thai:

1. Vælg Konfigurér på menuen Kommunikation.
2. Vælg Sessionsparametre.
3. Vælg en af følgende værtstegntabeller for hver konfiguration:
   - 838 Thai
   - 037 Thai/US

Sådan aktiverer du tastaturinput i thai:

1. Vælg Indstillinger -> Tastatur på menuen Redigér.
2. Vælg Tastaturlayout: Thai.

### Konfigurér til hindi

Sådan konfigurerer du til hindi:

1. Vælg Konfigurér på menuen Kommunikation.
2. Klik på Sessionsparametre.
3. Vælg en af følgende værtstegntabeller for hver konfiguration:
   - 1137 Hindi
   - /US

Sådan aktiverer du input fra hindi tastatur:

1. Vælg Indstillinger -> Tastatur på menuen Redigér.
2. Vælg Tastaturlayout: Indien--Hindi.

Der er flere oplysninger om støtte til Hindi i Administrator's Guide and Reference.

### Konfigurér til arabisk og hebraisk

Sådan konfigureres en arabisk arbejdsstation:

1. Vælg Konfigurér på menuen Kommunikation.
2. Vælg Sessionsparametre for at få vist skærbilledet Tilpas kommunikation.
3. Vælg 420 Arabisktalende som værtstegntabel.
   Bemærk:
     I 5250-udskrivningssessioner medfører valg af værtstegntabellen 420, at Personal Communications indlæser filen PCSPDA.DAT. Denne fil sikrer, at de værtsangivne fonte konverteres korrekt til den arabiske printerfont. I afsnittet om støtte til tovejssprog (bidirectional language support) i Administrator's Guide and Reference er der flere oplysninger om DAT-filvalg til arabiske sessioner.
4. Vælg OK på skærmbilledet Sessionsparametre.
5. Vælg OK på skærmbilledet Tilpas kommunikation.
6. Vælg Tastatur på menuen Redigér -> Indstillinger. Vælg Arabisktalende som tastaturlayout.
7. Vælg Font på menuen Redigér -> Indstillinger -> Udseende. Vælg ARB3270 i oversigten Auto. tilpasning eller Fast størrelse. Dette sikrer, at den aktive skærmfont er arabisk.
8. Vælg API på menuen Redigér -> Indstillinger.
9. Markér afkrydsningsfeltet DDE/EHLLAPI, og vælg 1256 som pc-tegntabel.
10. Vælg Sideopsætning på menuen Fil. Vælg fonten Typing Arabic for at kunne udskrive arabiske filer.

Sådan konfigurerer du numerisk eller symmetrisk skift (swapping):

1. Vælg Indstillinger -> Udseende -> Konfigurér skærm på menuen Redigér.
2. Vælg Skift i oversigten til venstre i vinduet. Du får vist indstillingerne for numeriske og symmetriske tegn. Ændringerne træder i kraft med det samme i den aktive session.
   Bemærk:
     Numerisk swapping kan kun bruges til 3270-sessioner. Funktionen kan ikke vælges til iSeries-, eServer i5- eller System i5-sessioner.

Sådan konfigureres en hebraisk arbejdsstation:

1. Vælg Konfigurér på menuen Kommunikation, og klik derefter på Sessionsparametre for at få vist skærmbilledet Tilpas kommunikation.
2. Vælg 424 Hebraisk (Bulletin Code) eller 803 Hebraisk (Old Code) som værtstegntabel.
3. Vælg OK på skærmbilledet Sessionsparametre.
4. Vælg OK på skærmbilledet Tilpas kommunikation.
5. Vælg Tastatur på menuen Redigér -> Indstillinger. Vælg Hebraisk (Bulletin Code) eller Hebraisk (Old Code) som tastaturlayout.
6. Vælg Overfør på menuen Redigér -> Indstillinger.
7. Vælg følgende på skillebladet Generelt: 862, 916 eller 1255 fra listen Pc-tegntabel.
8. Vælg API på menuen Redigér -> Indstillinger.
9. Markér afkrydsningsfeltet DDE/EHLLAPI, og vælg derefter 862, 916 eller 1255 som pc-tegntabel.
10. Vælg Font på menuen Redigér -> Indstillinger -> Udseende.
11. Vælg HEB3270 i oversigten Auto. tilpasning, eller vælg den relevante størrelse på skriftsnittet under fontvalget Fast størrelse.
12. Vælg Sideopsætning på menuen Fil.
13. På skillebladet Tekst skal du vælge printerfonten (Courier Heb).

#### RTL-udskrivningsretning

Du kan udskrive en fil fra arabiske 3270-printersessioner i RTL-retning. Vælg højre mod venstre i dialogboksen Printerkonfiguration. Du kan derefter vælge symmetrisk eller numerisk swapping.

#### Sideopsætning for arabisk udskrivning

##### Brug af Windows-printerstyreprogrammer

5250-printersessioner: Klik på skillebladet i dialogboksen Udvidede funktioner. Angiv valgmuligheden Printertegntabel til 1008.

3270-printersessioner: Klik på skillebladet Tekst i dialogboksen Sideopsætning. Angiv valgmuligheden Font til Arabisk indtastning.

##### Brug PDT-filer (Printer Definition Table)

5250-printersessioner: Klik på skillebladet i dialogboksen Udvidede funktioner. Angiv valgmuligheden Printertegntabel til 864.

##### Brug Værtsudskrivningskonvertering (kun 5250)

5250-printersessioner: Klik på skillebladet i dialogboksen Udvidede funktioner. Angiv valgmuligheden Printertegntabel til 864.

#### Lam-Alef-udvidelse

Programmet til tovejs-layout konverterer mellem visuel og implicit repræsentation af arabiske tegn. Lam-Alef-ligaturen i den visuelle repræsentation udvides til <Lam>- og <Alef>-tegn i implicit repræsentation. Hvis der ikke er tilstrækkelige tomme pladser i slutningen af den arabiske tekst (dvs. begyndelsen af det engelske felt), som Lam-Alef kan udvides i, går tegnene i slutningen af det arabiske felt tabt og erstattes af styretegnet <SUB>.

Personal Communications beskytter en plads for hvert <Lam-Alef>-tegn for at sikre et tilstrækkeligt antal pladser i begyndelsen af feltet. Der vises en fejlmeddelelse, hvis du forsøger at skrive et tegn på den beskyttede plads.

I det følgende eksempel beskyttes en plads i begyndelse af det engelske felt, når der skrives et <Lam-Alef>tegn i begyndelsen af det arabiske felt.

Position | 1 | 2 | 3 | 4 | 6
Tegn | Ingen tilladt (beskyttet) | åben | åben | åben | `<Lam-Alef>`

I dette eksempel er der indtastet to <Lam-Alef>-tegn, så Personal Communications beskytter to pladser i slutningen af det arabiske felt.

Position | 1 | 2 | 3 | 4 | 5
Tegn | Ingen tilladt (beskyttet) | Ingen tilladt (beskyttet) | åben | `<Lam-Alef>` | `<Lam-Alef>`

Bemærkninger:

1. Hvis der ikke er flere ubeskyttede pladser i et felt, og du forsøger at indtaste flere tegn, vises en fejlmeddelelse, og tastaturet låses. Klik på Reset for at låse tastaturet op.

2. Klippe- og klistrefunktioner: hvis den yderste venstre plads i feltet (position 1 i ovenstående eksempel) ikke er tom, når <Lam-Alef>-tegnet indtastes, kan du ikke indtaste <Lam-Alef>-tegnet, og Personal Communications viser en fejlmeddelelse om en ugyldig tast.

3. Denne udvidelsesfunktion kan ikke bruges med Windows Terminal Server.

Du kan aktivere udvidelsesfunktionen på menuen Redigér -> Indstillinger -> Udseende -> Konfigurér skærm.

#### Filoverførsel

Når du overfører filer på arabisk mellem pc'en og værten, er de tilgængelige pc-tegntabeller 864 (IBM pc-arabisk) og 1256 (Microsoft Windows-arabisk).

Når du overfører filer på arabisk mellem pc'en og værten, er de tilgængelige pc-tegntabeller 862 (IBM pc-hebraisk), 916 (hebraisk ISO) og 1255 (Microsoft Windows-hebraisk).

Bemærk:
  Hvis du overfører en pc-fil til værtssystem og angiver en record-længde, der mindre en pc-linjelængden, kan der forekomme forkert linjeskift på værtssystemet. Du kan undgå problemet ved at overføre pc-filen med en større record-længde end den største pc-linjelængde. Du kan derefter bruge en værtseditor som f.eks. XEDIT til at dele linjerne.

Angiv filoverførselsparametrene sådan:

1. Klik på Redigér -> Indstillinger -> Overførsel i sessionsvinduet.
2. Klik på skillebladet Generelt.
3. Klik på BiDi-valg.

   Du kan ændre følgende parametre.

   - Markér afkrydsningsfeltet Højre mod venstre, hvis du vil bruge højre mod venstre-værtsfilretning. Markér afkrydsningsfeltet Venstre mod højre, hvis du vil bruge venstre mod højre-værtsfilretning.
   - Markér afkrydsningsfeltet Højre mod venstre, hvis du vil bruge højre mod venstre-pc-filretning. Markér afkrydsningsfeltet Venstre mod højre, hvis du vil bruge venstre mod højre-pc-filretning.
   - Når du overfører en fil mellem vært og pc vha. pc-tegntabellen 1255 eller 1256, kan du vælge pc-filtypen Visuel for at overføre filen i visuel tilstand. I modsat fald kan du vælge Implicit for at overføre filen i logisk tilstand. Standardindstillingen er Implicit.
   - Når du sender (uploader) en arabisk fil til værten, skal du markere feltet Lam-Alef-komprimering. Når du modtager (downloader) en arabisk fil fra værten, skal du markere Lam-Alef-udvidelse.
   - Brug Symmetrisk skift til at nulstille tegn, der kan skiftes (swappable). I en højre mod venstre-streng bliver der vendt om på tegnene ( og ).
   - Brug funktionen Omløb til at deaktivere ombytningen af tal, hvis de står efter arabiske tal.
   - Angiv den relevante talfacon: Nominel, National eller Kontekstafhængig.

Bemærk:
  Når du bruger funktionerne Send fil eller Modtag fil i en RTL-skærm, skal numerisk og symmetrisk swapping være deaktiveret. Det gøres ved at klikke på Redigér -> Indstillinger -> Skærm. Sæt Symmetrisk swapping og Numerisk swapping til Nej i funktionen Swapping.

#### Dataoverførsel til arabisk

Når du overfører SQL-data mellem pc'en og iSeries, eServer i5 eller System i5, er de tilgængelige pc-tegntabeller 864 (IBM-arabisk) og 1256 (Microsoft Windows-arabisk). Sådan overfører du data:

1. Vælg Indstillinger -> Overfør på menuen Redigér.
2. Vælg skillebladet Konverteringstabeller.
3. Vælg Brugerdefineret.
4. Vælg Værtstegntabel: 420 Arabisktalende.
5. Vælg Pc-tegntabel: 864 eller 1256.

   Hvis du vælger tegntabel 1256, skal du angive retningen for værtsfilen (se beskrivelsen i forbindelse med filoverførsel).

I tovejssessioner afhænger værts- og pc-standardtegntabellen af sprogindstillingen i Windows. For hebraisk Windows er værtstegntabellen 424, og pc-tegntabellen er 1255. For arabisk Windows er værtstegntabellen 420, og pc-tegntabellen er 1256. Du kan ændre værdierne manuelt.

#### OIA-indikatorer til arabisk

I værtssessionen kaldes den nederste linje på skærmen statuslinjen. Den vises altid fra venstre mod højre. I arabiske miljøer anvendes følgende symboler:

- Sprogindikator
  - Isoleret EIN
    Aktuelt sprog, arabisk
  - E: Aktuelt sprog, engelsk
- Skærmretning
  - S>: Venstre-mod-højre, skærmretning
  - <S : Højre mod venstre
- Skriveretning
  - => : Venstre mod højre
  - <= : Højre mod venstre
  - : Venstre mod højre, skubberetning (kun 3270)
  - : Højre mod venstre, skubberetning (kun 3270)
- Funktionen Automatisk feltretning er aktiv (kun 3270)
  - <->
- Automatisk omvendt felt for tal (kun 3270)
  - N
- Funktionen Automatisk skub er aktiv (kun 3270)
  - U
- Facontype på arabiske tegn
  - Tegnet Alef-Madda angiver CSD-typen.
  - Isoleret GHEIN angiver facontypen Basis/Isoleret.
  - Start GHEIN angiver facontypen Start (kun 3270).
  - Middel GHEIN angiver facontypen Middel (kun 3270).
  - Endelig GHEIN angiver facontypen Endelig (kun 3270)

#### OIA-indikatorer til hebraisk

I værtstilstand er den nederste linje på skærmen statuslinjen (OIA). Den vises altid fra venstre mod højre. I hebraiske miljøer anvendes følgende symboler:

- Sprogindikator
  - H : Aktuelt sprog er hebraisk
  - E : Aktuelt sprog er engelsk
- Skærmretning
  - S>: Venstre-mod-højre, skærmretning
  - <S : Højre mod venstre
- Skriveretning
  - => : Venstre mod højre
  - <= : Højre mod venstre
  - #>: Venstre mod højre, skubberetning (kun 3270)
  - <#: Højre mod venstre, skubberetning (kun 3270)
- Funktionen Automatisk feltretning er aktiv - tovejs pil
  - <-->
- Automatisk omvendt felt for tal
  - N
- Indikator for Autoskub aktiv
  - U

### Konfigurér VT-emulering til arabisk og hebraisk

Hvis du vil anvende en arabisk eller hebraisk arbejdsstation til VT-emulering, skal du gøre følgende:

1. Vælg Konfigurér på menuen Kommunikation.
2. Vælg ASCII som værtstype.
3. Klik på Sessionsparametre.
4. Vælg værtstegntabeltypen National.
5. Vælg værtstegntabellen.
   - Hvis der skal konfigureres til arabisk, skal du vælge Arabisk ASMO 708 til 8 bit-tegntabel eller Arabisk ASMO 449 til 7 bit-tegntabel.
   - Hvis der skal konfigureres til hebraisk, skal du vælge Hebraisk ISO eller Hebraisk NRCS.
6. Vælg trykknappen Avanceret.
7. Klik på trykknappen BiDi-valg.
8. Angiv valg for tovejssprog i dialogboksen Udvidet BIDI ASCII-vært.
   - Hvis du konfigurerer til arabisk, skal du gøre følgende:
     - Vælg Talfacon.
     - Vælg, at BIDI-tilstand skal være aktiveret eller deaktiveret.
   - Hvis du konfigurerer til hebraisk, skal du gøre følgende:
     - Vælg Vist teksttype.
     - Vælg Markørretning (kun til hebraiske Visual-sessioner).
9. Luk de åbne dialogbokse ved at klikke på OK på hvert skærmbillede.
10. Vælg fonten. Vælg Redigér og Indstillinger -> Udseende -> Font .
11. Vælg skriftsnittet.
    - Hvis du konfigurerer til hebraisk, skal du vælge HEB3270.
    - Hvis du konfigurerer til arabisk, skal du vælge AVT3270.

#### Filoverførsel

Der sker automatisk tegntabelkonvertering i forbindelse med filoverførsel. Dette gælder dog kun for 8 bit-tegntabeller.

Ved arabiske arbejdsstationer sker konverteringen under afsendelsen fra arabisk ASMO 708 til 1256. Tegntabelkonverteringen foregår modsat ved modtagelsen.

Ved hebraiske arbejdsstationer sker konverteringen under afsendelsen fra hebraisk ISO til 1255. Tegntabelkonverteringen foregår modsat ved modtagelsen.

#### Kopiér/Klistre

Der sker automatisk tegntabelkonvertering i forbindelse med funktionen Kopiér/Klistre. Ved arabisk sker konverteringen fra den aktuelle værtstegntabel til 1256 og omvendt. Ved hebraisk sker konverteringen fra den aktuelle værtstegntabel til 1255 og omvendt.

#### Udskriv skærmbillede

Gør følgende for at udskrive et skærmbillede i en arabisk eller hebraisk session:

1. Vælg Sideopsætning på menuen Fil.
2. I en arabisk session skal du vælge fonten Typing Arabic VT. I en hebraisk session skal du vælge fonten Courier Heb.

#### Arabiske OIA-indikatorer for VT

I arabiske miljøer anvendes følgende OIA-symboler:

- Sprogindikator
  - AIN (arabisk tegn): Aktuelt sprog er arabisk
  - E : Aktuelt sprog er engelsk
- Skærmretning
  - S>: Venstre-mod-højre, skærmretning
  - <S : Højre mod venstre
- Kolonneoverskrift
  - CH : Kolonneoverskrift er aktiveret.

#### Hebraiske OIA-indikatorer for VT

I hebraiske miljøer anvendes følgende OIA-symboler:

- Sprogindikator
  - H : Aktuelt sprog er hebraisk
  - E : Aktuelt sprog er engelsk
- Skærmretning
  - S>: Venstre-mod-højre, skærmretning
  - <S : Højre mod venstre
- Teksttypetilstand
  - I : Logisk/Implicit teksttilstand
  - V : Visuel teksttilstand
- Markørretning
  - => : Venstre mod højre
  - <= : Højre mod venstre

#### Revidér udvidede BIDI-fremvisningsvalg

Gør følgende for at angive udvidede valg til tovejs-ASCII for hebraiske sessioner:

1. Vælg den relevante hebraiske nationale værtstegntabel. Vælg trykknappen Avanceret på skærmbilledet Sessionsparametre - ASCII-vært.
2. Vælg trykknappen Bidi-valg på skærmbilledet Tilpas kommunikation - Udvidet ASCII-vært.
3. Vælg Vist teksttype, enten Logisk eller Visuel.
   - Til logiske hebraiske sessioner skal du vælge Aktivér eller Deaktivér for Smart rækkefølge. Når Smart rækkefølge er aktiveret, skal du vælge Ja eller Nej til Vis tekstattributter.
   - I hebraiske Visual-sessioner skal du vælge Venstre mod højre eller Højre mod venstre for markørretning.

Gør følgende for at angive udvidede valg til tovejs-ASCII for arabiske sessioner:

1. Vælg den relevante arabiske nationale værtstegntabel. Vælg trykknappen Avanceret på skærmbilledet Sessionsparametre - ASCII-vært.
2. Vælg trykknappen Bidi-valg på skærmbilledet Tilpas kommunikation - Udvidet ASCII-vært.
3. Vælg Talfacon, enten Kontekstafhængig, Nominel eller National.
4. Vælg Aktivér eller Deaktivér for BIDI-tilstand.
5. Vælg Aktivér eller Deaktivér for Smart rækkefølge. Når Smart rækkefølge er aktiveret, skal du vælge Ja eller Nej til Vis tekstattributter.

[ Øverst på siden | Forrige side | Næste side | Indholdsfortegnelse | Stikordsregister ]