# Käyttöopas

# Työasema-palvelinsovellusten käyttöönotto

Personal Communications -ohjelman APPN-loppusolmujen tuen avulla voit hyödyntää APPN-verkkoja. APPN-verkossa järjestelmä voi paikantaa automaattisesti kumppanisovellukset ja valita ajonaikaisesti edullisimman reitin. Näiden ominaisuuksien ansiosta työasemat voivat vaihtaa tietoja muiden verkon järjestelmien kanssa joustavammin.

Personal Communications -ohjelmassa on tuki myös 32-bittisille APPC- ja CPI-C-API-liittymille, joiden avulla työaseman 32-bittiset sovellukset voivat vaihtaa tietoja toisten työasemien vastaavien sovellusten kanssa helposti.

## Solmun kokoonpanon määritys

Ennen työaseman sovellusohjelmaliittymien hyödyntämistä ja tietojen vaihtamista muiden sovellusten kanssa Personal Communications -ohjelma on määritettävä SNA-loppusolmuksi.

Voit määrittää SNA-solmun kokoonpanon seuraavasti:

1. Valitse Käynnistä-valikosta vaihtoehdot Ohjelmat -> IBM Personal Communications -> SNA-solmujen määritystoiminto.

   Kuvaruutuun tulee Personal Communications -ohjelman SNA-solmujen määritys -ikkuna.

2. Valitse tarvittavat kokoonpanoasetukset ikkunassa luetellussa järjestyksessä.

   Voit valita vaihtoehdon napsauttamalla sitä ja napsauttamalla sitten Uusi-painiketta.

   Kirjoita kunkin vaihtoehdon tiedot kokoonpanoikkunoihin. Lähes kaikki tarvittavat tiedot on lueteltu Perusasetukset-ominaisuussivulla. Napsauta OK-painiketta, kun määritys on valmis. Jos haluat lisätietoja yksittäisistä parametreista, napsauta Ohje-painiketta.

3. Valitse vaihtoehto Tiedosto -> Tallenna tai Tallenna nimellä.
4. Kirjoita tiedoston nimi ja napsauta Tallenna-painiketta. Voit valita tiedoston lajin ja tiedoston tallennuspaikan. Oletustiedostolaji on .ACG ja oletushakemisto on järjestelmän sovellustietojen hakemisto.
5. Valitse Tiedosto -> Lopeta.

Vihje
Jos järjestelmässä on useita kokoonpanotiedostoja, voit käyttää aktiiviseen solmuun lisäkokoonpanotiedostoja. Lisätietoja on tuotteen SNA-solmun toiminnot -osan ohjeessa.

## SNA-solmun aloitus

1. Voit aloittaa SNA-solmun valitsemalla Käynnistä-valikosta vaihtoehdot Ohjelmat -> IBM Personal Communications -> SNA-solmujen määritystoiminto.

   Kuvaruutuun tulee Personal Communications -ohjelman SNA-solmun toiminnot -ikkuna.

2. Valitse Toiminnot-valikon Aloita solmu -vaihtoehto.

   Näkyviin tulee Valitse käytettävä määritystiedosto -ikkuna.

3. Kaksoisnapsauta sen kokoonpanotiedoston nimeä (.ACG), joka määrittää aloitettavan solmun.

Huomautus:
  SNA-solmun voi aloittaa myös komentoriviltä. Aloituskomento on CSSTART. Julkaisussa Administrator's Guide and Reference on tiedot komennon oikeasta syntaksista.

## SNA-solmun lopetus

1. Jos haluat lopettaa SNA-solmun, valitse vaihtoehdot Ohjelmat -> IBM Personal Communications -> Hallinnan ja vianmäärityksen apuvälineet -> SNA-solmun toiminnot.

   Kuvaruutuun tulee Personal Communications -ohjelman SNA-solmun toiminnot -ikkuna.

2. Valitse resurssi Valenimi-sarakkeesta.
3. Valitse Toiminnot-valikon Lopeta solmu -vaihtoehto.

Huomautus:
  SNA-solmun voi lopettaa myös komentoriviltä. Lopetuskomento on CSSTOP. Julkaisussa Administrator's Guide and Reference on tiedot komennon oikeasta syntaksista.

## APING-apuohjelman järjestelmävaatimukset

Jos haluat käyttää tuotteen mukana tulevaa APING (Yhteyden tarkistus) -apuohjelmaa iSeries-, eServer i5- tai System i5 -järjestelmässä, jossa on käytössä OS/400-käyttöjärjestelmän versio V3R1, iSeries-, eServer i5- tai System i5 -järjestelmään on ensin asennettava PTF-korjaus MF10808. Jos PTF-korjausta ei ole asennettu, ilmenevät virheet, joiden sense-koodit ovat 080F 6051 ja 1008 201D.

[ Sivun alku | Edellinen sivu | Seuraava sivu | Sisällysluettelo | Hakemisto ]