# Käyttöopas

# Emulointi-istuntojen aloitus ja lopetus

Tässä luvussa kuvataan yhden tai usean emulointi-istunnon aloitusta ja lopetusta.

Jos emulointiohjelman kokoonpanotiedot on tallennettu kohdassa Määritystietojen tallennus esitetyllä tavalla, tiedot ovat työaseman profiilissa (*.WS), jonka pitäisi näkyä Session Manager -ohjelmassa.

Huomautus:
  Jos käytät Personal Communications -ohjelmaa ensimmäistä kertaa tai Session Manager -ohjelmassa ei ole istuntojen kuvakkeita, kokoonpano on luotava ensin. Istuntojen määritys sisältää kokoonpanon luontiohjeet.

## Session Manager -ohjelma

Personal Communications -ohjelman Session Manager -valintaikkuna helpottaa työasemaprofiilien ja komentotiedostojen käyttöä. Session Manager -ohjelman avulla voit aloittaa yhden tai useita istuntoja ja luoda uuden istunnon tai komentotiedoston.

Huomautus:
  Session Manager -valintaikkunassa näkyvät vain ne työasemien profiilit ja komentotiedostot, jotka sijaitsevat Personal Communications -ohjelman asennuksen yhteydessä määritetyssä sovellustietojen hakemistossa. Lisätietoja sovellustiedoista on kohdassa Sovellustiedot.

Voit vetää kuvakkeen Session Manager -ohjelmasta Windowsin Käynnistä-valikkoon tai työpöydälle. Valitse istunto tai istunnot ja vedä niitä hiirellä. Kun vapautat istunnot, näkyviin tulee kohdevalikko, jonka avulla voit siirtää tai kopioida kuvakkeen tai luoda pikakuvakkeen. Jos vedät kuvaketta pitämällä hiiren vasenta painiketta painettuna, kuvake siirtyy hiiren osoittimen mukana. Jos pidät CTRL-painikkeen alhaalla ja vedät kuvakkeen hiiren ykköspainikkeen avulla, kuvake kopioituu valittuun kohtaan. Jos pidät ALT-painikkeen alhaalla ja vedät kuvakkeen hiiren ykköspainikkeen avulla, järjestelmä luo vastaavan pikakuvakkeen.

Pyri käyttämään aina pikakuvakevaihtoehtoa, sillä profiilin siirtäminen tai kopioiminen muuttaa sen sijaintia ja toimintaa. Kun esimerkiksi kopioit profiilin työpöydälle sen sijaan, että luot siitä pikakuvakkeen, luot itse asiassa uuden profiilin. Työpöydällä olevaan profiiliin tekemäsi muutokset eivät vaikuta alkuperäiseen profiiliin (ja päinvastoin). Lisäksi työpöydän profiili tallentuu työpöytäkansioon (ei siis sovelluksen kansioon), joten se ei näy Session Manager -ohjelmassa (alkuperäinen profiili näkyy yhä Session Manager -ohjelmassa).

### Session Manager -ohjelman asetukset

Session Manager -ohjelman valikot ja kohdevalikot sisältävät runsaasti vaihtoehtoja, joiden avulla voit esimerkiksi mukauttaa näytettävien Session Manager -tietojen ulkoasua ja tuoda istuntoja tai komentotiedostoja Personal Communications -ohjelman sovellustietojen hakemistoon.

#### Session Manager -ohjelman valikot

Session Manager -ohjelman valikot sisältävät seuraavassa kuvatut vaihtoehdot.

Tiedosto

  Vaihda hakemistoa
    Voit ajaa tiedostoja, jotka sijaitsevat jossakin muussa hakemistossa kuin Personal Communications -ohjelman sovellustietojen hakemistossa.

  Tuo
    Tämän vaihtoehdon avulla voit kopioida istuntoja tai komentotiedostoja Personal Communications -ohjelman sovellustietojen hakemistoon. Tämän jälkeen tuodut tiedostot voidaan tuoda näkyviin Session Manager -ohjelman valintaikkunaan.

Näytä

  Istunnot
    Tällä vaihtoehdolla saadaan näkyviin kaikki kelvolliset työasemaprofiilit, joilla on vakiotunniste .WS ja jotka sijaitsevat sovellustietojen hakemistossa.

  Useita istuntoja -apuohjelma
    Tällä vaihtoehdolla saadaan näkyviin kaikki kelvolliset komentotiedostot, joilla on vakiotunniste .BCH ja jotka sijaitsevat sovellustietojen hakemistossa.

  Kaikki tiedoston tunnisteet
    Tällä vaihtoehdolla saadaan näkyviin kaikki (tunnistetta ei huomioida) kelvolliset moni-istunnot ja työasemaprofiilit, jotka sijaitsevat sovellustietojen hakemistossa.

  Piilotettu
    Tämän vaihtoehdon valinta tuo näkyviin tiedostot, jotka on aiemmin piilotettu kohdevalikon vaihtoehdon avulla. Jos tämä vaihtoehto valitaan, piilotetut istunnot näkyvät mustavalkoisina kuvakkeina. Jos vaihtoehto ei ole valittuna, istuntoja ei näytetä.

  Suuret kuvakkeet
    Tämä vaihtoehto ottaa käyttöön suuret istuntojen kuvakkeet Session Manager -ohjelmassa.

  Pienet kuvakkeet
    Tämä vaihtoehto ottaa käyttöön pienet istuntojen kuvakkeet Session Manager -ohjelmassa.

  Tiedot
    Seuraavat istunnon tiedot näkyvät näytön sarakkeissa. Sarakkeiden kokoa voidaan muuttaa tarvittaessa.
    - Tiedoston nimi
    - Tiedoston tunniste
    - Laji (istunto tai komentotiedosto)
    - Kuvaus (.WS-tiedoston `Description=`-kentässä olevat tiedot)
    - Seuraavat istunnon tiedot eivät näy komentotiedostojen yhteydessä:
      - Pääkoneen nimi (jos SNA, tässä sarakkeessa näkyy .ACG-tiedoston nimi).
      - Pääkoneen laji (istunnon määrityksen yhteydessä Mukauta tietoliikenne -valintaikkunassa määritetty pääkoneen laji)
      - Liittymä (istunnon määrityksen yhteydessä Mukauta tietoliikenne -valintaikkunassa määritetty liittymä)
      - Liitäntä (istunnon määrityksen yhteydessä Mukauta tietoliikenne -valintaikkunassa määritetty liitäntä)
      - Istunnon laji (kirjoitin tai pääte)
    - Muokattu (osoittaa tiedoston viimeisimmän muokkauspäivämäärän ja -kellonajan)

  Päivitä
    Jos kopioit istunnon tai komentotiedoston manuaalisesti sovellustietojen hakemistoon, Session Manager -näkymä on päivitettävä, jotta uudet tiedostot tulevat näkyviin.

#### Kohdevalikko

Seuraavat vaihtoehdot tulevat näkyviin, kun napsautat yhtä tai useaa istuntoa hiiren kakkospainikkeella.

Aloita
  Aloittaa valitut istunnot

Poista
  Poistaa valitut istunnot. Järjestelmän käyttörajoituksissa on oltava määritettynä valtuudet poistaa istuntoja Session Manager -ohjelmasta.

Piilota/Näytä
  Tämän vaihtoehdon avulla voit piilottaa tai näyttää istuntoja. Piilotetut istunnot tulevat näkyviin, kun vaihtoehdot Näytä -> Piilotettu valitaan. Piilotettujen istuntojen kuvakkeet näkyvät mustavalkoisina.

Muuta
  Tämä vaihtoehto on käytettävissä vain, kun valittuna on yksi tai useita komentotiedostoja. Komentotiedostot avautuvat muokkaustilassa. Järjestelmän käyttörajoituksissa on oltava määritettynä valtuudet muuttaa komentotiedostoja Session Manager -ohjelmassa.

## Istuntojen aloitus

Voit aloittaa istunnot seuraavilla tavoilla:

- Valitse valmiiksi määritetyn istunnon kuvake Session Manager -ohjelmassa.
- Aloita istunto kuvaruudussa näkyvästä istuntoikkunasta.
- Määritä työaseman profiilin nimi Suorita-ikkunassa.
- Kirjoita komento PCOMSTRT Suorita-ikkunassa tai MS-DOS-kehotteessa.
- Valitse kuvake, joka on aiemmin kopioitu vetämällä Session Manager -ohjelmasta.
- Aloita useita istuntoja komentotiedoston avulla.

Huomautus:
  Pääkoneyhteyden aikana yhteyden tilasanomat näkyvät istuntoikkunan alareunassa olevassa tilarivillä.

Aloitus Aloita tai määritä istunto -kuvakkeen avulla
  Valitse Käynnistä-valikosta vaihtoehdot Ohjelmat -> IBM Personal Communications -> Aloita tai määritä istunto. Valitse haluamasi istunto Session Manager -valintaikkunasta ja napsauta Aloita-painiketta.

Aloitus aiemmin luodun istunnon ikkunasta
  Voit aloittaa istunnon istuntoikkunasta seuraavilla tavoilla:

  Toisen samaa profiilia käyttävän istunnon aloitus
    Valitse Tiedosto-valikon vaihtoehto Aja sama. Toinen samaa profiilia käyttävä istunto alkaa.

  Toisen eri profiilia käyttävän istunnon aloitus
    1. Valitse Tiedosto-valikon vaihtoehto Aja toinen.

       Avaa toinen työasemaprofiili -ikkuna tulee näkyviin.

    2. Kaksoisnapsauta haluamaasi Tiedoston nimi -luettelossa olevaa työasemaprofiilia.
    3. Napsauta OK-painiketta.

       Toinen vaiheessa 2 määritettyä profiilia käyttävä istunto alkaa.

  Eri istunnon aloitus Windows-istuntoikkunasta
    1. Valitse Tiedosto-valikon Avaa-vaihtoehto.
    2. Määritä haluamasi työasemaprofiili ja napsauta sitten OK-painiketta.

       Nykyinen istunto päättyy ja toinen valittua profiilia käyttävä istunto alkaa.

Aloitus komennon avulla
  Voit aloittaa istunnon seuraavasti:
  1. Avaa DOS-kehote.
  2. Kirjoita seuraava komento:

             PCOMSTRT /P=x:\AppData\oma.WS

     jossa `oma.WS` on asennuksen yhteydessä määritettyyn sovellustietojen hakemistoon tallennettu työasemaprofiili. Tämä on ainoa pakollinen parametri.

     Huomautus:
       Jos määrität useita `/p`-parametreja, PCOMSTRT-komento käyttää profiilin aloituksessa (.WS-tiedosto) vain viimeistä parametria.

     Täydellinen kuvaus parametreista on julkaisussa Administrator's Guide and Reference.

  Toinen tapa aloittaa Personal Communications -ohjelma komennon avulla on käyttää PCSWS.EXE-moduulin komentoa (lisätietoja on kohdassa PCSWS.EXE-asetukset).

## Useiden istuntojen aloitus

Jos olet asentanut Useita istuntoja -apuohjelman, voit aloittaa yhden työasemaprofiilin tai useita työasemaprofiileja samanaikaisesti käyttämällä PCSWS.EXE-apuohjelmaa, joka ajaa *.BCH-tiedostoja. Personal Communications -ohjelman komentotiedostojen avulla voit aloittaa myös toisia ohjelmia, jos liität niiden aloituskomennot näihin komentotiedostoihin. Tämä on käytännöllistä, jos haluat aloittaa tietyn sovelluksen aina istunnon aloituksen yhteydessä, esimerkiksi ZipPrint-ohjelman kaltaisen sovelluksen, joka käyttää Personal Communications -ohjelman sovellusohjelmaliittymää.

Huomautus:
  Järjestelmän käyttörajoituksiin on oltava määritettynä valtuudet luoda uusia komentotiedostoja.

Jos olet luonut komentotiedostolle kuvakkeen, kaksoisnapsauta kuvaketta Session Manager -ohjelmassa tai valitse kuvake ja napsauta Aloita-painiketta.

### PCSWS.EXE-asetukset

Voit käyttää komentotiedoston luonnissa tai muokkauksessa seuraavia vaihtoehtoja:

- voit määrittää istunnossa käytettävän näkymän lisäämällä komennon `/V=omanäkymä`, jossa `omanäkymä` on aiemmin tallennetun näkymän nimi:

       C:\Pcomm\PCSWS.EXE C:\SovTied\LAN1.WS /V=omanäkymä

  Jos määritettyä näkymää ei ole olemassa, komento ohitetaan. Lisätietoja näkymän tallennuksesta on kohdassa Emulointi-istuntojen hallinta.
- Aloittaessasi yhden istunnon tai useita istuntoja voit ohittaa IBM:n logon lisäämällä parametrin `/Q` komentotiedoston ensimmäiseen komentoon:

       C:\Pcomm\PCSWS.EXE C:\SovTied\TCPIP1.WS /Q

  jossa `C:\Pcomm\` on Personal Communications -ohjelman asennushakemisto ja C:\SovTied\ on sovellustietojen hakemisto.
- Voit aloittaa istunnon kuvakkeena ikkunan asemesta lisäämällä parametrin `/I` komentotiedoston komentoon:

        C:\Pcomm\PCSWS.EXE C:\SovTied\TWINAX.WS /I

  jossa `C:\Pcomm\` on Personal Communications -ohjelman asennushakemisto ja C:\SovTied\ on sovellustietojen hakemisto.
- Voit aloittaa istunnon piiloistuntona kuvakkeen tai ikkunan asemesta lisäämällä eräajotiedoston komentoriville parametrin `/H`.

        C:\Pcomm\PCSWS.EXE C:\SovTied\TWINAX.WS /H

  jossa `C:\Pcomm\` on Personal Communications -ohjelman asennushakemisto ja C:\SovTied\ on sovellustietojen hakemisto.
- Voit aloittaa istunnon erityisellä lyhyellä istunnon tunnuksella (istunnon kirjaimella) lisäämällä parametrin `/S=m` komentotiedostoon komennon PCSWS.EXE perään seuraavasti:

        C:\Pcomm\PCSWS.EXE /S=m C:\SovTied\LAN1.WS

  jossa `C:\Pcomm\` on Personal Communications -ohjelman asennushakemisto, `m` on istunnon lyhyt tunnus ja `C:\SovTied\` on sovellustietojen hakemisto.

Huomautuksia:

1. Jos määrität parametrin /S avulla kirjaimen A lyhyeksi istunnon tunnukseksi, määritä kaikki muutkin komentotiedoston istunnot tämän parametrin avulla. Muuten käy niin, että jos aloitat toisen istunnon ensin, siitä tulee A-istunto. Tällöin `/S=a`-asetusta käyttävä istunto ei ala, koska lyhyet istuntotunnukset ovat samat. Toinen tapa estää päällekkäisyys on määrittää jokin muu kirjain lyhyeksi istunnon tunnukseksi.

2. Aloitettavien istuntojen ominaisuuksia voidaan ohjata käyttämällä erilaisia parametreja. Parametrien arvot osoitetaan yksittäisillä merkeillä.

### Komentotiedoston luonti

Voit luoda eräajotiedoston seuraavasti:

1. Valitse Session Manager -valintaikkunassa vaihtoehto Useita istuntoja. Voit myös aloittaa uuden eräajotiedoston valitsemalla Windowsin Käynnistä-valikosta vaihtoehdot IBM Personal Communications -> Apuohjelmat -> Useita istuntoja.

   Luo tai muokkaa komentotiedostoa -ikkuna tulee näkyviin.

2. Voit liittää profiileja tai ohjelmia komentotiedostoon seuraavilla tavoilla:
   - kaksoisnapsauttamalla Tiedoston nimi -luettelossa olevia tiedostojen nimiä
   - vetämällä ja pudottamalla tiedostojen nimet (hiiren kakkospainikkeen avulla) Tiedoston nimi -kentästä Komentotiedoston merkinnät -kenttään
   - valitsemalla Tiedoston nimi -luetteloruudusta haluamasi tiedoston nimen ja napsauttamalla sitten Lisää-painiketta
   - kirjoittamalla koko polun ja komentotiedoston nimen komentotiedostomerkintöjen alueelle.
   - Voit myös kerätä useita istuntoikkunoita samaan näkymään Sieppaa näkymä -painikkeen avulla.

   Personal Communications -ohjelma lisää koko polun ja työasemaprofiilin tai muun ohjelman ajoon tarvittavan komennon muokkausalueelle kohdistimen osoittaman rivin yläpuolelle. Jos kohdistinta ei ole näkyvissä, ohjelma lisää komennon viimeiselle riville.

   Saat komentotiedostoon lisäämäsi profiilin sisällön näkyviin napsauttamalla sitä Tiedoston nimi -luetteloruudussa ja napsauttamalla sitten Näytä tiedosto -painiketta tai suurennuslasia.

   Huomautus:
     Komentotiedoston merkinnät -kentän yläosassa on joitakin lyhyitä ohjeita. Niitä ei tarvitse poistaa, sillä ne eivät vaikuta komentotiedoston toimintaan.

     Tähän on yksi poikkeus: Käytettäessä Personal Communications -ohjelman japaninkielistä versiota nämä ohjeet on poistettava. Ohjeet voi poistaa esimerkiksi valitsemalla Luo tai muokkaa komentotiedostoa -ikkunassa vaihtoehdot Tiedosto -> Uusi ennen tiedostojen lisäystä.

3. Toista vaihe 2 muille lisättäville tiedostoille.
4. Kun komentotiedosto on muokattu, tallenna se valitsemalla Tiedosto-valikon Tallenna-vaihtoehto.

   Tallenna komentotiedosto nimellä -valintaikkuna tulee näkyviin.

5. Kirjoita komentotiedoston (*.BCH) nimi.

   Ohjelma käyttää kirjoittamaasi nimeä kuvakkeen otsikkona, ellet kirjoita myös erillistä kuvausta.

Seuraava esimerkki on komentotiedosto, joka ajaa kuusi sovellustietojen hakemistossa sijaitsevaa työasemaprofiilia ja ajaa sen jälkeen tiedoston OMASOVEL.EXE.

    C:\dir\PCSWS.EXE C:\hakem\COAX1.WS /Q
    C:\hakem\PCSWS.EXE C:\SovTied\COAX2.WS /I
    C:\hakem\PCSWS.EXE C:\SovTied\SLAN1.WS
    C:\hakem\PCSWS.EXE C:\SovTied\SLAN2.WS
    C:\hakem\PCSWS.EXE C:\SovTied\AS4Y1.WS
    C:\hakem\PCSWS.EXE C:\SovTied\VT220.WS
    C:\APPL\OMASOVEL.EXE

jossa `C:\SovTied` on asennuksen yhteydessä määritetty sovellustietojen hakemisto ja `hakem` on asennushakemisto.

#### Useiden istuntonäkymien tallennus

Voit kerätä useita istuntonäkymiä Luo tai muokkaa komentotiedostoa -ikkunan avulla. Asettele ikkunaan korkeintaan 26 haluamasi kokoista istuntoikkunaa ja napsauta Sieppaa näkymä -painiketta. Nimeä näkymä ja napsauta Näkymän asetukset -näytössä Tallenna näkymä -painiketta. Voit tallentaa korkeintaan kahdeksan näkymää. Voit myös poistaa aiemmin tallennettuja näkymiä Näkymän asetukset -näytön luettelon avulla.

Jos näkymä on jo käytössä, kun napsautat Sieppaa näkymä -painiketta, tämä näkymä otetaan automaattisesti käyttöön, eikä uutta näkymää tarvitse tallentaa.

### Komentotiedoston aloitus

Voit ajaa komentotiedoston jollakin seuraavista tavoista:

- Jos olet luonut komentotiedostolle kuvakkeen, kaksoisnapsauta kuvaketta Session Manager -ohjelmassa tai valitse kuvake ja napsauta Aloita-painiketta.
- Aja komentotiedosto komentoriviltä seuraavasti:

        [asema]:\[polku]\PCSBAT.EXE  [asema]:\[polku]\xxxx.BCH /R

  Huomautus:
    Voit ajaa komentotiedoston määrittämällä parametrin /R.
- Aloita Useita istuntoja -apuohjelma.
  1. Valitse Luo tai muokkaa komentotiedostoa -ikkunan Tiedosto-valikosta vaihtoehto Avaa.
  2. Valitse haluamasi komentotiedosto ja napsauta OK-painiketta.

     Komentotiedoston sisältö tulee näkyviin muokkausalueelle.

  3. Valitse Aja-valikon Aja-vaihtoehto.

### Komentotiedoston muokkaus

Voit muokata komentotiedostoa seuraavasti:

- Napsauta kuvaketta Session Manager -ohjelmassa hiiren kakkospainikkeella ja valitse vaihtoehto Muuta.

  Voit muokata komentotiedostoa myös seuraavilla tavoilla:

  1. Aloita Useita istuntoja -apuohjelma Käynnistä-valikosta. Luo tai muokkaa komentotiedostoa -ikkuna tulee näkyviin.
  2. Valitse Tiedosto-valikon vaihtoehto Avaa. Avaa komentotiedosto -ikkuna tulee näkyviin.
  3. Valitse muokattava komentotiedosto ja napsauta OK-painiketta. Valitsemasi komentotiedoston sisältö tulee näkyviin Luo tai muokkaa komentotiedostoa -ikkunan muokkausalueelle.
- Muokkaa komentotiedostoa haluamallasi tavalla. Vaihe 2 sisältää lisätietoja.
- Kun tiedosto on valmis, tallenna muutokset valitsemalla Tiedosto-valikon Tallenna- tai Tallenna nimellä -vaihtoehto.
  - Jos haluat tallentaa muutokset samannimiseen tiedostoon, valitse Tallenna-vaihtoehto.
  - Jos haluat tallentaa muutokset uuteen tiedostoon ja jatkaa sitten vaiheesta 5, valitse Tallenna nimellä -vaihtoehto.
- Poistu Luo tai muokkaa komentotiedostoa -ikkunasta.

### Usean istunnon aloitus ilman komentotiedostoa

Voit aloittaa useita istuntoja ilman komentotiedostoa seuraavasti:

1. Aloita Session Manager -ohjelma.
2. Valitse istuntojen kuvakkeet ja napsauta Aloita-painiketta. Voit valita kuvakkeita vetämällä valintakehyksen niiden ympärille tai pitämällä CTRL-näppäintä painettuna samalla, kun valitset kuvakkeet hiirellä.
3. Kun yhteys pääkoneeseen on muodostettu, valitse Tiedosto-valikosta jokin seuraavista vaihtoehdoista:
   - Aloita toinen istunto samoilla kokoonpanomäärityksillä valitsemalla vaihtoehto Aja sama.
   - Aloita toinen istunto eri kokoonpanomäärityksillä valitsemalla vaihtoehto Aja toinen.

     Kun Avaa toinen työasemaprofiili -ikkuna tulee näkyviin, valitse siitä aloitettava profiili ja napsauta sitten OK-painiketta.

## Istuntojen automaattinen aloitus

Voit aloittaa yhden tai useita istuntoja automaattisesti seuraavasti:

1. Valitse Käynnistä-valikosta vaihtoehdot Asetukset -> Tehtäväpalkki.
2. Valitse Käynnistä-valikon ohjelmat -välilehti ja napsauta sitten Lisää-painiketta.
3. Napsauta Selaa-painiketta ja avaa sitten asennuksen yhteydessä määritetty sovellustietojen hakemisto.
4. Muuta tiedostotyypiksi `Kaikki tiedostot`.
5. Kaksoisnapsauta istunnon tai komentotiedoston kuvaketta.
6. Napsauta Seuraava-painiketta ja kaksoisnapsauta Käynnistys-kansiota.
7. Hyväksy kuvakkeen nimi tai kirjoita uusi nimi.
8. Napsauta lopuksi Valmis-painiketta ja sitten OK-painiketta.

Voit myös vetää kuvakkeen Session Manager -ohjelmasta pikakuvakkeeksi Käynnistys-kansioon.

## Istuntojen lopetus

Voit lopettaa istunnon napsauttamalla näytön oikeassa yläkulmassa olevaa X-painiketta tai kaksoisnapsauttamalla istuntoikkunan vasemmassa yläkulmassa olevaa ohjausvalikkokuvaketta tai valitsemalla Tiedosto-valikosta Lopeta-vaihtoehdon.

Voit lopettaa useita istuntoja samanaikaisesti valitsemalla Tiedosto-valikosta vaihtoehdon Lopeta kaikki. Kaikki emulointi-istunnot päättyvät, ja niiden ikkunat sulkeutuvat.

Voit lopettaa istunnon myös seuraavan komennon avulla:

1. Valitse Käynnistä-valikosta vaihtoehto Suorita tai vaihtoehdot Ohjelmat -> MS-DOS-kehote.
2. Kirjoita jompikumpi seuraavista komennoista:

       PCOMSTOP /S=x
          PCOMSTOP /ALL

   jossa `x` on lopetettavan istunnon tunnus. Parametrilla `ALL` voit lopettaa kaikki aktiiviset istunnot. Käytettävissä on myös muita parametreja. Lisätietoja aiheesta on julkaisussa Emulator User's Reference.

Huomautus:
  Telnet-istunnon lopetus sulkee automaattisesti myös siihen yhdistetyn kirjoitinistunnon, jos tämä vaihtoehto on valittu istuntoa määritettäessä. Lisätietoja yhdistetyn kirjoitinistunnon automaattisesta lopetuksesta on kohdassa Kirjoitinistunnon yhdistäminen.

[ Sivun alku | Edellinen sivu | Seuraava sivu | Sisällysluettelo | Hakemisto ]