# Kom godt i gang

# Hjælpeprogrammer

Personal Communications stiller flere hjælpeværktøjer til rådighed:

32-bit ODBC-administrator
  Ved hjælp af denne funktion kan du tilføje, konfigurere eller slette en ODBC-datakilde.

Databaseadgang
  Når du har konfigureret en datakilde, giver funktionen læseadgang til den valgte database.

CM Mouse
  Indeholder programmérbar musestøtte til 3270- og 5250-emuleringssessioner.

Tilpasning af menulinjen
  Du kan tilpasse menulinjen i sessionsvinduet.

Flere sessioner
  Du kan afvikle flere værtssessioner vha. en enkelt ikon.

ZipPrint
  Ved hjælp af denne funktion kan du udskrive PROFS- eller OfficeVision-noter, kalendere, OV-dokumenter, CMS-filer, XEDIT-arbejdsområder og 3270-sessionsskærmbilleder.

Konvertér makro
  Ved hjælp af denne funktion kan en eksisterende Personal Communications-makrofil konverteres til en XML- eller en VBScript-fil.

PC Organizer
  Du kan køre Windows-programmer fra en 5250-skærmsession.

Dataoverførsel
  Data overføres fra iSeries-, eServer i5- eller System i5-systemet til arbejdsstationen eller fra arbejdsstationen til iSeries-, eServer i5- eller System i5-systemet på recordniveau.

Text Assist (kun SBCS)
  Ved hjælp af denne funktion kan du oprette eller redigere et dokument eller korte meddelelser.

iSeries-forbindelseskonfiguration
  Definér forbindelser til hver iSeries-, eServer i5- eller System i5-vært, der skal bruge dataoverførselsfunktionen.

Brugerindstillinger
  Konfigurér avancerede parametre.

Værktøj til programopdatering
  Giver mulighed for test af anvendelse af MR'er (Manufacturing Refreshes) og APAR'er (Authorized Program Analysis Reports).

## 32-bit ODBC-administrator

ODBC er en programmeringsgrænseflade, der giver programmer adgang til databasestyringssystemer, der anvender SQL (Structured Query Language) som standard for databaseadgang.

Anvend følgende trin, når du konfigurerer ODBC-datakilden i Personal Communications.

1. Vælg ikonen 32-bit ODBC-administrator i ODBC-programgruppen via Windows Kontrolpanel. Vinduet Datakilder vises.
2. Markér datakilden IBM DB2 ODBC i oversigten over datakilder (styreprogrammer). Klik derefter på Afslut.
3. Klik på Tilføj database. Personal Communications-guiden til tilføjelse af database vises og kan føre dig igennem konfigurationen.
4. Vælg at konfigurere forbindelsen manuelt.
5. Klik på Næste for at konfigurere datakilden.
6. Klik på Udført, når du har angivet datakilden.
7. Du bliver spurgt, om du vil teste forbindelsen. Klik på OK for at teste den.

Bemærkninger:

1. Personal Communications anvender ODBC 32-bit styreprogrammer. Programmer som f.eks. Lotus 1-2-3, der leveres sammen med Lotus SmartSuite 96, kræver et 16-bit styreprogram, og kan ikke anvendes sammen med Personal Communications. Du skal anvende en version, der bruger 32-bit ODBC-styreprogrammer (f.eks. Lotus 1-2-3 til Lotus SmartSuite 97).

2. Du skal starte Personal Communications SNA-subsystemet med de relevante konfigurationsdata for at teste DB2-forbindelsen. Disse konfigurationsdata skal indeholde følgende:
   - Definition af node
   - Definition af enhed
   - Definition af forbindelse
   - Definition af partner-LU
   - Definition af forbindelse (IBMRDB skal være oprettet)
   - CPI-C-oplysninger

   Du skal muligvis også angive en lokal LU 6.2-definition.

   Der er oplysninger om SNA-nodekonfigurationer i Administrator's Guide and Reference.

Det følgende er et eksempel på en .ACG-fil:

    NODE=(
         ANYNET_SUPPORT=ANYNET_SUPPORTED
         CP_ALIAS=YOURALIAS
         DEFAULT_PREFERENCE=NATIVE
         DISCOVERY_SUPPORT=DISCOVERY_CLIENT
         FQ_CP_NAME=YOUR.CPNAME              * <---- Revidér med CP-navn
         NODE_ID=05D00000
         NODE_TYPE=END_NODE
         REGISTER_WITH_CDS=1
         REGISTER_WITH_NN=1
    )
    PORT=(
         PORT_NAME=LAN0_04
         DLC_DATA=00000000000004
         DLC_NAME=LAN
         IMPLICIT_CP_CP_SESS_SUPPORT=1
         IMPLICIT_DEACT_TIMER=0
         IMPLICIT_DSPU_SERVICES=NONE
         IMPLICIT_HPR_SUPPORT=1
         IMPLICIT_LIMITED_RESOURCE=NO
         LINK_STATION_ROLE=NEGOTIABLE
         MAX_IFRM_RCVD=8
         MAX_RCV_BTU_SIZE=32767
         PORT_TYPE=SATF
         PORT_LAN_SPECIFIC_DATA=(
              ACK_DELAY=100
              ACK_TIMEOUT=3000
              ADAPTER_NUMBER=0
              BUSY_STATE_TIMEOUT=60
              IDLE_STATE_TIMEOUT=30
              LOCAL_SAP=04
              MAX_RETRY=10
              OUTSTANDING_TRANSMITS=16
              POLL_TIMEOUT=3000
              POOL_SIZE=16
              REJECT_RESPONSE_TIMEOUT=30
              TEST_RETRY_INTERVAL=8
              TEST_RETRY_LIMIT=5
              XID_RETRY_INTERVAL=8
              XID_RETRY_LIMIT=5
         )
    )
    LINK_STATION=(
         LS_NAME=LINKMVS
         ACTIVATE_AT_STARTUP=1
         ADJACENT_NODE_TYPE=APPN_NODE
         AUTO_ACTIVATE_SUPPORT=0
         CP_CP_SESS_SUPPORT=1
         DEFAULT_NN_SERVER=0
         DEST_ADDRESS=40000000000000      * <---- Revidér med destination
         DISABLE_REMOTE_ACT=0
         DSPU_SERVICES=NONE
         ETHERNET_FORMAT=0
         HPR_SUPPORT=0
         LIMITED_RESOURCE=NO
         LINK_DEACT_TIMER=0
         LINK_STATION_ROLE=USE_ADAPTER_DEFAULTS
         MAX_IFRM_RCVD=0
         MAX_SEND_BTU_SIZE=32767
         NODE_ID=05D00000
         PORT_NAME=LAN0_04
         SOLICIT_SSCP_SESSION=0
         TARGET_PACING_COUNT=1
         TG_NUMBER=0
         USE_DEFAULT_TG_CHARS=1
    )
    DLUR_DEFAULTS=(
         DEFAULT_PU_NAME=YOURALIAS    * <---- Revidér med dit navn
         DLUS_RETRY_LIMIT=3
         DLUS_RETRY_TIMEOUT=5
    )
    LOCAL_LU=(
         LU_NAME=LUNAME               * <---- Revidér med LU-navn
         LU_ALIAS=LUALIAS             * <---- Revidér med LU-alias
         LU_SESSION_LIMIT=0
         NAU_ADDRESS=0
         ROUTE_TO_CLIENT=0
         DEFAULT_POOL=0
    )
    .
    .
    .
    PARTNER_LU=(
         FQ_PLU_NAME=PARTNER.LUNAME       * <---- Revidér med oplysninger om partner
         CONV_SECURITY_VERIFICATION=1
         MAX_MC_LL_SEND_SIZE=32767
         PARALLEL_SESSION_SUPPORT=1
         PARTNER_LU_ALIAS=RBNAME          * <---- Revidér med lokation/RDBNAME
         PREFERENCE=USE_DEFAULT_PREFERENCE
    )
    CPIC_SIDE_INFO=(
         SYM_DEST_NAME=DB2CPIC            * <----- Skal bruges til ODBC-konfigurationen
         CONVERSATION_SECURITY_TYPE=NONE
         MODE_NAME=IBMRDB
         PARTNER_LU_NAME=USIBMNM.NM57DB21 * <---- Revidér med oplysninger om partner
         TP_NAME=DB2DRDA                  * <---- Revidér med TP-navn (pr. DB2-hjælp)
         TP_NAME_TYPE=APPLICATION_TP
    )
    VERIFY=(
         CFG_MODIFICATION_LEVEL=13
         CFG_VERSION_LEVEL=1
    )

## Databaseadgang

Databaseadgang giver dig adgang til databaser på værter og pc'er og mulighed for at hente data vha. ODBC-styreprogrammer. Hvis du angiver betingelserne for adgang til data i de enkelte vinduer, kan den ønskede forespørgsel oprettes automatisk.

Fra Databaseadgang kan du:

- Få vist og revidere SQL-sætninger, der oprettes automatisk.
- Få vist oversigter over tilgængelige databasetabeller.
- Kopiere regnearksdata til udklipsholderen.
- Vise data i regnearket i hovedvinduet, sende data til andre programmer, f.eks. Lotus 1-2-3 eller Microsoft Excel eller sende data til en printer.

Før du bruger Databaseadgang, bør du læse oplysningerne i onlinehjælpen om:

- Grænseværdi for databasestørrelse
- Installerede programmer.

## CM Mouse

Med CM Mouse kan brugere af værtsprogrammer pege og klikke for at udføre funktioner på værten. Hvis du bruger CM Mouse til at klikke på et hotspot, udføres der specifikke funktioner for hvert skærmbillede. Hotspot er ikke faste funktioner eller placeringer, de skifter dynamisk, mens du bevæger dig gennem værtsprogrammet.

Pop op-menuerne til CM Mouse giver dig adgang til oversigter med valg og funktioner med det samme. Du skal blot pege og klikke. Pop op-menuer kan forenkle kommandovalg og tilpasning samt automatisere opgaver, der skal udføres flere gange. Med redigeringsprogrammet til pop op-menuen for CM Mouse kan du hurtigt tilpasse menuer og oprette nye.

Kommandofilsproget til CM Mouse kan automatisere komplekse transaktioner med værter og er enkelt at anvende selv for nye brugere.

Der er flere oplysninger i CM Mouse Support User's Guide and Reference.

## Tilpasning af menulinjen

Funktionen gør det muligt at fjerne elementer fra menulinjen i sessionsvinduet. Ændringerne påvirker kun den session, du tilpasser, så du kan foretage forskellige ændringer i hver session. Du kan slette tre typer objekter:

- Et punkt på menulinjen, f.eks. Fil, Redigér eller Kommunikation
- Et punkt på en menu, f.eks. Ny, Åbn..., Farvedefinitioner eller Konfigurér
- En skillelinje, der er placeret mellem to punkter på en menu.

Ændringerne af menulinjen gemmes i den terminalsessionsprofil, du har valgt, og aktiveres, næste gang du starter sessionen.

Bemærk:
  Hvis du har oprettet en tilpasset menu i den forrige version af Personal Communications, skal du muligvis omkonfigurere indstillingerne af hensyn til den nye menustruktur i Version 5.9.

## Flere sessioner

Ved hjælp af Personal Communications-kommandofilen kan du starte flere sessioner på værten ved at klikke på en enkelt ikon. De nødvendige kommandoer angives i en kommandofil (.BCH). Her kan du angive andre programmer, der kan kommunikere med en session på værten via grænsefladen DDE eller EHLLAPI.

## ZipPrint

Du kan anvende ZipPrint, der er en 3270-funktion, til at udskrive PROFS- eller OfficeVision-noter, kalendere, OfficeVision-dokumenter, CMS-filer, XEDIT-arbejdsområder og skærmbilleder fra 3270-sessioner. Som standard benyttes den Windows-printer, der er defineret til værtssessionen, men du kan vælge en anden printer.

Du behøver ikke installere ZipPrint. Programmet skal blot startes. Programmet føjes automatisk til menulinjen i de sessioner, du definerer, så du kan bruge det på samme måde som de øvrige punkter på menulinjen. Du skal starte ZipPrint, før du starter en session, hvor det skal bruges.

ZipPrint kræver DDE/EHLLAPI, så det skal være aktiveret for de sessioner, hvor du vil bruge ZipPrint. Det aktiveres som standard, men du bør kontrollere, at det ikke er blevet deaktiveret.

Der er flere oplysninger om ZipPrint i ZipPrint (Kun 3270).

### Overvejelser vedrørende filoverførsel

ZipPrint bruger filoverførselsfunktionen i Personal Communications til at udskrive VM/CMS-noter og -filer. For at denne funktion kan fungere korrekt skal du bruge VM/CMS-værtstypen til 3270-filoverførsel.

Klik på Redigér > Indstillinger > Overfør i vinduet til emuleringssessionen. På skillebladet Indstillinger for filoverførsel > Generelt skal du vælge VM/CMS i oversigten Værtstype.

Hvis du anvender langsomme kommunikationslinjer, f.eks. IBM Global Network eller Home3270-forbindelse, eller hvis du anvender en stor pakke- eller blokstørrelse, kan det forekomme, at en tidsfrist udløber. Hvis det sker, kan du øge værdien for tidsfristen. Gør følgende for at ændre værdien for tidsfrist:

1. Vælg Redigér > Indstillinger > Overfør på sessionsmenuen.
2. Revidér værdien for Tidsfrist til 150 sekunder på skillebladet Generelt.

## Konvertér makro

Med konverteringsfunktionen kan du konvertere en eksisterende Personal Communications-makrofil til en XML- eller VBScript-fil.

Bemærk:
  Makroer, der konverteres til XML, er beregnet til brug i Host On-Demand og fungerer ikke i Personal Communications-emuleringssessioner. Brug makrostyringsprogrammet i HOD (HOD Macro Manager) til at importere en konverteret Personal Communications-makro ind i HOD. Disse konverterede makroer optræder ikke i listen over tilgængelige Personal Communications-makroer.

Vælg IBM Personal Communications -> Funktioner -> Konvertér makro for at bruge konverteringsfunktionen.

Sådan konverteres en eksisterende makro til en XML- eller VBScript-fil:

1. Markér navnet på den eksisterende makro, der skal konverteres.
   Bemærk:
     Makroen skal være placeret i det bibliotek med programdata, som er angivet under installationen.
2. Vælg VBScript eller XML som den type makro, der skal konverteres til.
3. Klik på Konvertér.
4. Indtast navnet på den nye XML- eller VBScript-fil, eller acceptér det viste navn. Filtypen tilføjes automatisk.
   Bemærk:
     Når du gemmer en konverteret XML-makro, kan du vælge, hvor den skal gemmes. Du bør ikke ændre placeringen af de konverterede VBScript-makroer.
5. Klik på Gem.
6. Gentag denne fremgangsmåde for hver makro, du vil konvertere, eller klik på Luk for at afslutte programmet.

## PC Organizer

Du kan anvende PC Organizer til at udføre DOS-kommandoer eller DOS- og Windows-programmer i en 5250-skærmsession.

Krav til iSeries, eServer i5 eller System i5
Før du kan anvende PC Organizer, skal et af følgende programmer være installeret på iSeries-, eServer i5- eller System i5-systemet:

- i5/OS eller OS/400 V3 eller nyere
- iSeries Access til Windows
- PC Support/400 (5738-PC1)

### Start PC Organizer

Sådan starter du PC Organizer:

1. Start en 5250-skærmsession.
2. Log på iSeries-, eServer i5- eller System i5-systemet.
3. Skriv følgende kommando på en iSeries-, eServer i5- eller System i5-kommandolinje:

         STRPCO PCTA(*NO)

   Bemærk:
     Personal Communications understøtter ikke PCTA-funktionen (PC Text Assist), så du skal angive denne parameter med *NO. Selv hvis du angiver *YES, kan du ikke anvende PCTA-funktionen, der leveres sammen med PC Support/400 til arbejdsstationer.

Du kan nu anvende PC Organizer-funktioner i en 5250-skærmsession ved at benytte en af følgende fremgangsmåder:

- Få vist menuen, og vælg punkter på denne.

  Du får vist PC Support/400 eller iSeries Access til Windows Organizer-menuen ved at skrive:

        GO PCOMNU

- Angiv PC Organizer-kommandoer.

  Skriv følgende for at starte PC Organizer-funktioner:

        STRPCCMD

Meddelelse om PCO.EXE
Når du udfører en kommando eller et program på arbejdsstationen, kan du få vist en meddelelse om, at PCO.EXE-programmet ikke er aktivt. Du kan ignorere meddelelsen, fordi det er ikke er nødvendigt for PC400 at aktivere PCO.EXE.

### STRPCCMD_PAUSE-nøgleord

Du kan bruge nøgleordet STRPCCMD_PAUSE i .WS-profilen til at styre pausefunktionen, når der sendes en kommando med STRPCCMD. Nøgleordet kan have værdierne Y (Yes) eller N (No).

Hvis STRPCCMD_PAUSE-funktionen ikke er aktiveret (værdien er N), behandler PC5250 STRPCCMD-kommandoen på følgende måde. Dette er standardfunktionen.

- Hvis kommandoen er en DOS-kommando, opretter PC5250 DOS-kommandoen. PC5250 sender ikke en DOS PAUSE. Programmet venter på, at DOS-kommandoen bliver afsluttet, lukker DOS-boksen og fortæller iSeries-, eServer i5- eller System i5-værten, at det er afsluttet.
- Hvis kommandoen er en Windows-applikation, ignorerer PC5250 PAUSE-parameteren, fordi der ikke kan udføres en DOS PAUSE, når en Windows-applikation er afsluttet. Når Windows-applikationen afsluttes, fortæller PC5250 iSeries-, eServer i5- eller System i5-værten, at det er afsluttet. PC5250 antager, at applikationen er afsluttet, når fokus skifter tilbage til PC5250-sessionsvinduet. Hvis brugeren intet foretager sig, starter Windows-applikationen, hvorved der skiftes fokus til applikationen. Når applikationen derefter afsluttes, skifter fokus til det sidste vindue med fokus, hvilket bør være PC5250-sessionsvinduet.
  Bemærk:
    Denne implementering har en anden virkning: du kan tvinge PC5250 til at fortælle iSeries-, eServer i5- eller System i5-værten, at STRPCCMD-kommandoen er afsluttet, selvom det ikke er tilfældet, ved at klikke på PC5250-sessionsvinduet.

Hvis STRPCCMD_PAUSE-funktionen er aktiveret, opretter PC5250 den givne STRPCCMD-kommando (DOS-kommando eller Windows-applikation). PC5250 venter på, at kommandoen eller applikationen afsluttes, før den fortæller iSeries-, eServer i5- eller System i5-værten, at det er afluttet.

Bemærkninger:

1. Hvad DOS-kommandoer angår, kan det ikke lade sig gøre at få vist Tryk på en vilkårlig tast for at fortsætte... i DOS-boksen eller lade PC5250 vente på, at brugeren trykker på en tast, før den fortæller iSeries-, eServer i5- eller System i5-værten, at den er afsluttet.

2. Præsentationspladsen ryddes, mens der ventes på, at kommandoen eller applikationen afsluttes.

### Hjælp

Der er flere oplysninger i onlinehjælpen om PC Organizer.

1. Vælg Fremgangsmåder på menuen Hjælp.
2. Når du får vist vinduet Hjælp, skal du søge på ordet `organizer` eller blade ned til PC Organizer (5250-session).

   Vælg emner i oversigten for at få vist oplysninger om start og anvendelse af PC Organizer, PC Organizer-menuen og forskellene mellem de udgaver af PC Organizer, der kan benyttes sammen med PC400 og PC Support/400.

## Dataoverførsel

Personal Communications-dataoverførsel gør det muligt at overføre data mellem et iSeries-system og arbejdsstationen. Du kan overføre data ved at vælge ikonen Dataoverførsel.

Der er stor forskel på at overføre data og filer. Filoverførsel er beskrevet iOverførsel af filer.

Krav
Før du overfører data med Personal Communications:

- Hvis du anvender SNA-forbindelser, skal du have en aktiv iSeries-, eServer i5- eller System i5-session.
- IBM PC Support/400 (5738-PC1) skal være installeret på iSeries-, eServer i5- eller System i5-systemet, medmindre OS/400 Version 3 (eller nyere) eller i5/OS er installeret.

Der er to typer dataoverførsel, afhængig af overførselsretningen.

Send data
  Data overføres fra arbejdsstationen til iSeries-, eServer i5- eller System i5-systemet. Du kan overføre data til følgende mål:
  - Eksisterende membere i en eksisterende fysisk iSeries-, eServer i5- eller System i5-fil.
  - Nye membere i en eksisterende fysisk iSeries-, eServer i5- eller System i5-fil.
  - Nye membere i en ny iSeries-, eServer i5- eller System i5-fil.

  Bemærk:
    Du kan ikke overføre data fra en fil på arbejdsstationen til en logisk iSeries-, eServer i5- eller System i5-fil.

Modtag data
  Data overføres fra arbejdsstationen til iSeries-, eServer i5- eller System i5-systemet.

  Når du modtager data fra en vært, kan du angive de data, der skal modtages, og hvor de skal gemmes.

  Data, der kan modtages, omfatter:

  - En hel iSeries-, eServer i5- eller System i5-fil.
  - En del af en iSeries-, eServer i5- eller System i5-fil.
  - Data kombineret fra flere iSeries-, eServer i5- eller System i5-filer.
  - Oversigt over record-grupper.

  Angiv følgende outputmål:

  - Skærm
  - Disk
  - Printer

  Du kan også angive format for numerisk værdi.

Der er flere oplysninger om dataoverførsel i Emulator User's Reference.

## Text Assist

I Personal Communications kan du bruge de forbedrede tekstredigeringsfaciliteter i Text Assist, der leveres sammen med OfficeVision/400, til at oprette et dokument eller en kort meddelelse eller til redigering af et dokument.

Du starter Text Assist ved at skrive `WRKDUC` på en 5250-kommandolinje.

Der er flere oplysninger om Text Assist i vejledningen til programmet OfficeVision/400.

Text Assist-funktionen i Personal Communications er en "Controller Text Assist", ikke en "PC Text Assist", understøttet af PC Support/400-arbejdsstationsfunktionen.

Controller Text Assist i Personal Communications indeholder følgende funktioner, der ikke leveres med PC Text Assist:

- Linjekommandoer
- 132 kolonner.

Controller Text Assist i Personal Communications indeholder derimod ikke muligheden for redigering af flere kolonner, der findes i PC Text Assist.

Bemærk:
  I Text Assist er Alt-tasten tilknyttet Ctrl-tasttilstanden for at undgå problemer med eksisterende emuleringsfunktioner. F.eks. er understregningstasten (WrdUnd) Ctrl+W i stedet for Alt+W. Mange af funktionerne kan tilknyttes Alt-tasttilstanden, uden at det giver problemer med emulering.

Når du tegner en linje vha. tegnefunktionen for markør i OfficeVision/400 kan du ikke anvende indsættetilstand.

Programkrav til iSeries, eServer i5 eller System i5
Et af følgende programmer skal være installeret på iSeries, eServer i5 eller System i5, for at du kan anvende Text Assist:

- OS/400 Version 2, Release 2.0 med akkumuleret PTF C3285220 med PTF SF14687
- OS/400 Version 2, Release 3.0 med PTF SF14495
- OS/400 Version 3, Release 0.5
- OS/400 Version 3 Release 1.0 eller nyere
- i5/OS

### Tastfunktioner i Text Assist

Det følgende er en oversigt over tastfunktioner i OfficeVision/400 Text Assist:

Funktion | Beskrivelse
--- | ---
Begynd linje | Flytter markøren til begyndelsen af linjen
Begynd fed skrift | Begynder fed skrift
Nederst på side | Flytter markøren til nederst på siden
Linjeskift | Afslutter en tekstlinje eller et afsnit med en CR
Centrér tekst | Centrerer en tekstlinje
Slut på linje | Flytter markøren til slutningen af linjen
Sideslut | Indsætter et "sideskifttegn" ved markørens position
Slut fed skrift/understregning | Afslutter fed skrift eller understregning
Halv linje ned | Begynder sænket eller afslutter hævet skrift
Halv linje op | Begynder hævet eller afslutter sænket skrift
Indsættesymbol | Viser en menu med specielle tegn
Vis tekstkoder | Viser skjulte styrekoder
Næste kolonne | Indsætter næste kolonne ved markørens position
Næste stopkode | Flytter markøren til næste stopkodesymbol
Fast tilbagerykning | Flytter markøren en position til venstre
Fast mellemrum | Indsætter et nødvendigt blanktegn for at holde ord sammen på en linje
Fast tabulering | Rykker en tekstblok
Stopkode | Indsætter en stopkode ved markørens position
Øverst på side | Flytter markøren til øverst på siden
Begynd understregning | Begynder understregning af tekst
Understreg ord | Understreger ordet, der begynder ved markørens position

## iSeries-forbindelseskonfiguration - Hjælpeprogram

Hjælpeprogrammet iSeries-forbindelseskonfiguration bruges til at definere forbindelser til hver iSeries-, eServer i5- eller System i5-vært, der bruges til dataoverførselsfaciliteten. Forbindelsesdefinitionerne gemmes i en .NDC-fil i ASCII-format.

Du kan bruge dette hjælpeprogram til SNA- eller TCP/IP-forbindelser.

Der er flere oplysninger om dataoverførsel i Dataoverførsel.

Klik på Start -> Programmer -> IBM Personal Communications -> Funktioner -> iSeries-forbindelseskonfiguration for at bruge denne funktion. iSeries-, eServer i5- eller System i5-konfigurationsskærmbilledet har følgende punkter:

Vis IP-værtsforbindelser
  Klik på denne knap for at få vist og konfigurere IP-forbindelser til iSeries-, eServer i5- eller System i5-værten.

Vis SNA-værtsforbindelser
  Klik på denne knap for at få vist og konfigurere SNA-forbindelser til iSeries-, eServer i5- eller System i5-værten.

Tilføj
  Markér forbindelsestypen (IP eller SNA), og klik derefter på Tilføj. Angiv værtsnavnet og aliaset i dialogboksen.

Revidér
  Markér et værtsnavn i forbindelsesoversigten, og klik derefter på Revidér for at redigere værtsnavnet og aliaset i .NDC-filen.

Fjern
  Markér et værtsnavn i forbindelsesoversigten, og klik derefter på Fjern for at fjerne denne forbindelsesdefinition fra .NDC-filen.
  Bemærk:
    Ved deaktivering af forbindelse: Hvis du vil bevare en forbindelsesdefinition, men deaktivere forbindelsen, skal du fjerne hakket i afkrydsningsfeltet ved siden af navnet i forbindelsesoversigten.

Vælg ACG-fil
  Klik på denne knap for at vælge en tilknyttet SNA-nodekonfigurationsfil (.ACG).

Globale parametre
  Klik på denne knap for at redigere felterne Filtype og Cachestørrelse.

### Filtype

Feltet Filtype (parameteren EXTENSION) angiver en fils filtype på et iSeries-, eServer i5- eller System i5-system. Du kan angive mere end én filtype i oversigten. Filerne med den angivne filtype konverteres fra EBCDIC-tegntabellen til ASCII-tegntabellen, når filen overføres fra iSeries-, eServer i5- eller System i5-systemet og klienten. Du kan angive op til tre tegn. Der er to specielle tilfælde:

- Et punktum (`.` ) angiver, at data for filer uden filtype skal konverteres.
- Tegnparret `.*` angiver, at data for alle filer skal konverteres.

### Cachestørrelse

Feltet Cachestørrelse (parameteren CACHE_SIZE) angiver, hvor mange kilobyte iSeries-, eServer i5- eller System i5-data der gemmes i klientens forudlæsningsbuffer. Standardværdien er 256 KB, maksimum er 4 MB. En værdi på nul angiver, at der ikke skal bruges cache. iSeries-, eServer i5- eller System i5-data kan hentes i mængder, der først gemmes i cachelageret på klienten. Klienten henter data fra cachen, til den lokale enhed er fyldt op. Denne forudlæsningscache nedsætter antallet af gange, klienten skal hente data på iSeries-, eServer i5- eller System i5-systemet.

## Brugerindstillinger

Vha. Brugerindstillinger kan du ændre konfigurations- og installationselementer.

Bemærkninger:

1. De indstillinger, du angiver vha. Brugerindstillinger, vil være gældende, når du logger på med den samme bruger-id på arbejdsstationen. De gælder for alle dine sessioner, når du er logget på.

2. Indstillinger, der angives via sessionens menu Redigér gælder for alle de sessioner, der kontrolleres af den terminalsessionsprofil, der oprettes eller ændres under brug af sessionen. Når sessionsprofilen bruges igen, vil indstillingerne være gældende uanset, hvilken bruger-id der benyttes.

3. En af egenskaberne ved Brugerindstillinger er, at det er muligt at angive et bibliotek til lagring af dine profiler. Det giver dig fuld kontrol over systemet.

Hvis du skal have adgang til brugerindstillingerne, skal du klikke på Programmer -> IBM Personal Communications -> Hjælpeprogrammer -> Brugerindstillinger på menuen Start i Windows. Startskærmbilledet viser basisoplysningerne om din Personal Communications-installation på egenskabssiden med skillebladet Generelt. Vælg skillebladet Basis for at ændre brugerindstillinger.

### Placering af emuleringsprofil

Hvis placeringen af biblioteket med klassiske private programdata er valgt under installationen af Personal Communications, kan du angive standardplaceringen for terminalsessionsprofiler.

### Placering af makro/kommandofil

Du kan angive, hvor emuleringsmakroer og kommandofiler skal placeres. Biblioteket bliver fælles for alle sessioner.

Makroer placeres som standard i det applikationsdatabibliotek, der angives under installationen af Personal Communications, og feltet til placering af makro/kommandofil er tomt.

### Brugergrænsefladesprog

Hvis systemet er installeret med understøttelse af flere sprog, viser Basis-egenskabssiden afsnittet Vælg et standardbrugergrænsefladesprog. Hvis du markerer valgknappen for Sprogvalg til Personal Communications-brugergrænseflade, vises en oversigt med det sprog, der benyttes aktuelt. Du kan vælge et andet sprog i oversigten, som så bruges til brugergrænsefladen, når du har genstartet Personal Communications. Du kan også markere valgknappen Brugerdefineret land og sprog fra Lokale indstillinger, hvis sproget skal være det sprog, der er angivet i Windows-indstillingerne. Du kan også vælge valgknappen Vis en dialogboks med sprogvalg for hvert program. Derefter vises en dialogboks, hver gang du starter et nyt program fra Personal Communications-programgruppen.

Bemærk:
  Der vises måske en advarsel, hvis det valgte sprog ikke er kompatibelt med systemets aktuelle tegntabel. Du kan vælge at ignorere det, hvis du vil genstarte computeren for at vælge en ny systemindstilling med en kompatibel tegntabel.

### Standby/dvale

Angiv, om du vil spørges om godkendelse, når systemet forsøger at skifte til standby- eller dvaletilstand (strømsparetilstand). Hvis du markerer Standby/dvale uden spørgsmål, kan systemet skifte til standby- eller dvaletilstand, uden at du bliver spurgt, selvom der er tilsluttede sessioner. Funktionen er som standard deaktiveret.

Der er flere oplysninger i Styring af strømforsyning.

## Værktøj til programopdatering

IBM leverer to former for opdateringer til Personal Communications-programmet: MR'er (Manufacturing Refreshes) og APAR'er (Authorized Program Analysis Reports). MR'er er hele programopdateringer, og APAR'er er programrettelser til enkelte moduler. Du bør ikke implementere MR'er eller APAR'er uden administrativ godkendelse.

Du kan bruge værktøjet til programopdatering for at kontrollere MR'er og APAR'er til Personal Communications via internettet. Du skal være autoriseret af systemet for at kunne gøre dette. Hvis du ikke er autoriseret, vises et systemvindue, som oplyser om begrænsningen.

Sådan undersøger du, om der er MR'er og APAR'er:

1. Fra Windows-menuen Start skal du klikke på IBM Personal Communications-> Administrativ og anden hjælp.
2. Vælg Værktøj til programopdatering.
3. Konfigurationsskærmbilledet vises automatisk, hvis der ikke er foretaget en opdatering via webbet efter installationen af Personal Communications. Klik på Forbindelseskonfiguration for at vælge mellem følgende:
   - Forbindelsesmetode

     Angiv internetforbindelsesmetoden. Hvis du etablerer forbindelse via et modem, skal du vælge opkaldsforbindelsesnavnet fra oversigten.

   - Indstillinger for proxyforbindelse

     Under installationen undersøger Personal Communications automatisk proxyindstillingerne for internetbrowseren og konfigurerer Webopdatering til disse indstillinger. Hvis der ikke er nogen tilgængelige proxyindstillinger, anvender Personal Communications ingen indstillinger. Vælg Anvender proxyforbindelse for at tilføje eller ændre proxy-indstillingerne for WebUpdate. Hvis du anvender en HTTP-proxyserver, kan du skrive brugernavnet og kodeordet.

     Hvis du opretter forbindelse via en SOCKS-server, skal du indsætte `socks=` foran serveradressen.

4. Klik på OK for at lukke vinduet med konfigurationsindstillinger.
5. Klik på Søg efter MR'er for at få adgang til Webopdatering, og kontrollér, om der er tilgængelige MR'er. Hvis der er tilgængelige MR'er, bliver du bedt om at skifte til webregistreringssiderne for MR'erne. Hvis du ikke skifter til webregistreringssiden, bliver den dato, der anvendes til automatisk kontrol, ikke opdateret i registret. Der vises et skærmbillede, hvis der ikke er nogen tilgængelige MR'er til den aktuelle version.
6. APAR-delen af faciliteten henvender sig primært til administratorer af Personal Communications. Du bør ikke teste, anvende eller fjerne en APAR uden godkendelse fra administratoren. Du skal være forbundet med internettet for at kunne teste eller anvende APAR'er.

Der er flere oplysninger i Administrator's Guide and Reference om APAR'er og MR'er og brug af værktøjet til programopdatering.

[ Øverst på siden | Forrige side | Næste side | Indholdsfortegnelse | Stikordsregister ]