Yhtenäinen tietoliikenneohjelmointiliittymä Java-kieltä varten (CPI-C for Java) Viime aikoina yksi Internet-tekniikka on herättänyt erityisen paljon huomiota. Kyseessä on Sun Microsystemsin kehittämä Java, joka on verkkoominaisuudet sisältävä ohjelmointiympäristö. Java on hyödyllinen tekniikka kahdesta syystä:

1. Java ei ole sidoksissa mihinkään käyttöympäristöön, joten samoja sovelluksia voidaan käyttää useissa eri käyttöympäristöissä.
2. Java-sovellukset voidaan noutaa työasemaan dynaamisesti. Ohjelmakoodi voi olla palvelimella, josta järjestelmä noutaa sen tarvittaessa työasemaan. Tämä ominaisuus vähentää työasema-asennuksista aiheutuvia kustannuksia.

IBM on luonut Java-sidonnan yhtenäiseen tietoliikenneohjelmointiliittymään (CPI-C), joka on avoin ohjelmointiliittymä SNA LU 6.2 -yhteyskäytäntöä varten. Tämä uusi ominaisuus parantaa Java-kielen soveltuvuutta luotettaviin yrityksen sisäisiin verkkoihin.

CPI-C for Java -ohjelmointityökaluohjelmiston avulla voit:

- kirjoittaa CPI-C for Java -sovelluksen ja käyttää sitä kaikissa ympäristöissä, joissa on CPI-C for Java -tuki
- siirtää työasemasovelluksia CPI-C for Java -liittymään ja ajaa niitä aiemmin luotujen APPC- ja CPI-C-palvelinsovellusten kanssa muuttamatta palvelinsovelluksia
- hyödyntää CPI-C-ohjelmointitaitoasi ja oppia käyttämään sitä uudessa Java-ympäristössä.

JPing-esimerkkiohjelma

JPing-ohjelmaon esimerkki CPI-C Java -sovelluksesta, joka toimii samaan tapaan kuin ASUITE APING -työasemasovellus. JPing-ohjelmaon yhteydessä joko yhdyskäytävässä tai työasemassa ajettavaan APING-palvelintoimintosarjaan (APINGD). JPing-ohjelmaajetaan komentoriviltä ja sitä voidaan hallita komentorivikäskyillä, kun ohjelman ajo on aloitettu.

Java-arkistotiedosto (JAR) `CPICJAVA.JAR` sisältää luokkatiedoston `JPing.class`. Kun ajat esimerkkiohjelmaa, Java-ajoympäristöä (JRE) varten on määritettävä luokkatiedoston sijainti. Seuraavissa esimerkeissä oletetaan, että Personal Communications -ohjelma on asennettu hakemistoon `C:\Ohjelmatiedostot\Personal Communications`. Ajoympäristö JRE on asennettu `JRE`-alihakemistoon ja arkistotiedosto (JAR) on `samples\JPing`-alihakemistossa.

Ensimmäisessä esimerkissä JPing-ohjelma ajetaan käyttäen `-?`-asetusta, jolloin kuvaruutuun tulee ohjesanoma.

    C:\Ohjelmatiedostot\Personal Communications>jre\bin\jre -cp .\CPICJAVA.JAR JPing -?

    Copyright IBM Corporation 1997. All rights reserved.
    U.S. Government Users Restricted Rights - Use, duplication
    or disclosure restricted by GSA ADP Schedule Contract with
    IBM Corp.

    JPing [-s symb_dest] [-n num_iter] [-d data_len]

`-cp .\CPICJAVA.JAR` -asetus määrittää, että järjestelmä etsii luokkatiedostoja myös `CPICJAVA.JAR`-tiedostosta oletushakemistojen ja `CLASSPATH`-ympäristömuuttujassa määritettyjen hakemistojen lisäksi.

Seuraavassa esimerkissä oletetaan, että käyttäjä on määrittänyt CPI-C-lähtöarvotietueen `APINGM4`.
Tämä esimerkkiohjelma ajaa JPing-ohjelman kymmenen kertaa käyttäen asetuksen `-s APINGM4` määrittämää symbolista kohdenimeä.

    C:\Ohjelmatiedostot\Personal Communications>jre\bin\jre -cp .\CPICJAVA.JAR JPing -s APINGM4 -n 10

    -----------------JPing Opening------------------
              OS Name      = Windows 95
      CPI-C Side Info (-s) = APINGM4
    Number Iterations (-n) = 10
          Data Length (-d) = 2000
       Max Buffer (cmembs) = 65535

    Allocate Time = 0.05 seconds

    Version Exchange Time = 0.66 seconds

    Server Error Version: 1
    ServerVersion: 2.38

    Ping Time = 0.11 seconds
    Ping Time = 0.05 seconds
    Ping Time = 0.11 seconds
    Ping Time = 0.06 seconds
    Ping Time = 0.05 seconds
    Ping Time = 0.11 seconds
    Ping Time = 0.06 seconds
    Ping Time = 0.05 seconds
    Ping Time = 0.06 seconds
    Ping Time = 0.11 seconds

    Total Ping Time = 0.77
    Average Ping Time = 0.077
    -----------------JPing Closing------------------

Lisätietoja CPI-C-lähtöarvotietueiden määrittämisestä APING- ja JPing-ohjelmaa varten on kohdassa Quick Beginnings ja Configuration File Reference. Esimerkkiohjelmassa ei voi käyttää ohjauspisteen nimeä istuntokumppanin nimenä, mutta ohjelmaa on helppo muokata niin, että se hyväksyy myös ohjauspisteen nimen.

IBM, eNetwork ja OS/2 ovat International Business Machines Corporationin rekisteröityjä tavaramerkkejä Yhdysvalloissa ja muissa maissa. Java on Sun Microsystems, Inc:in tavaramerkki. Windows 95 on Microsoft Corporationin tavaramerkki tai rekisteröity tavaramerkki.
Muut yrityksen, tuotteen tai palvelun nimet voivat olla muiden yritysten tavaramerkkejä.

Siirtyminen

[Sivun alkuun] [IBM eNetwork Personal Communications -kotisivu]

[IBM:n kotisivu] [Yhteydenotto IBM:ään]