# Kom godt i gang

# Brug af emuleringssessioner

Kapitlet indeholder en beskrivelse af, hvordan du anvender funktionerne udskrivning, redigering og dataoverførsel i en emuleringssession. Det beskriver også nogle af valgmulighederne i menuerne Funktioner, Vindue og Redigér -> Indstillinger -> Udseende i emuleringssessionen.

## Hjælpemidler

Personal Communications giver mulighed for at bruge hjælpemidler som f.eks. skærmlæsere. Følgende er nogle af de forbedringer, der er relateret til hjælpemidler.

### Lyde

Personal Communications understøtter funktionerne Vis lyde og Visuelle advarsler i Windows Kontrolpanel -> Hjælp til handicappede -> Lyd. Funktionen Vis lyde viser en streng, som repræsenterer den aktivitet, der genererede en lyd, på statuslinjen.

Du kan dæmpe alle lydene fra Personal Communications ved at vælge Dæmpet i skærmbilledet Redigér -> Indstillinger -> Udseende -> Konfigurér skærm -> Lyd.

### Hjælp til skærmlæsning (Screen Reader Assist)

Brugerne kan konfigurere en skiftetast, så Personal Communications erstatter tomme tegn og NULL-tegn i inputfeltet med et andet tegn. Valgmuligheden giver skærmlæsningsprogrammet mulighed for at rapportere længden af feltet til synshandicappede. Data, der sendes til og fra værten, ændres ikke. Det er kun skærmfremvisningen og skærmlæsningsprogrammets tale i forbindelse med skærmbilledet, der påvirkes. Funktionen er som standard deaktiveret.

I 3270- og VT-emulatorer er standardudfyldningstegnet et blanktegn. I 5250-emulering er standarderstatningstegnet en understregning. Du kan vælge et andet tegn, hvis du foretrækker det.

Du kan i løbet af sessionen aktivere og deaktivere skæmlæsningsprogrammet efter behov. Du kan definere en tast til at aktivere og deaktivere skærmlæsningsprogrammet ved at vælge Redigér -> Indstillinger -> Tastatur. Klik på Tilpas for at få vist dialogboksen til tastaturtilpasning. Der er flere oplysninger om tastaturfunktioner i onlinehjælpen.

### Udvidet OIA

Du kan fremvise vinduet Udvidet OIA, hvis du vil have en tilgængelig udgave af statuslinjen på den nederste linje af sessionen. Klik på Vis -> Udvidet OIA på sessionens menulinje. Du kan også vælge Vis udvidet OIA på sessionens systemmenu. Du kan ændre det viste antal linjer i den udvidede OIA i dialogboksen Revidér -> Indstillinger -> Udseende -> Konfigurér vindue.

Hvis du vil skifte fokus til den udvidede OIA, så et skærmlæsningsprogram kan læse værdier, skal du definere en tast til funktionen OIA: Skift fokus til/fra udvidet OIA. Tasten giver dig mulighed for at skifte fokus mellem sessionen og det udvidede OIA-vindue. Når du skifter fokus til udvidet OIA med en tast, sættes fokus i den udvidede OIA altid på første linje. Når du vender tilbage til sessionsvinduet, er markøren placeret dér, hvor den var, da du skiftede til det udvidede OIA-vindue. Der er oplysninger om tilpasning af tastaturdefinition i onlinehjælpen til dialogboksen Redigér -> Indstillinger -> Tastatur -> Tilpas.

### Pop op-tastgruppe

Du kan tilpasse og bruge pop op-tastgrupperne vha. tastaturet, selvom de fleste brugere benytter pop op-tastgrupperne vha. en mus. Hvis du vil bruge en pop op-tastgruppe uden en mus, skal du definere nogle få taster i dialogboksen Redigér -> Indstillinger -> Tastatur -> Tilpas.

Funktionen Vis poppad viser den sidste pop op-tastgruppe og skifter fokus til den. Funktionerne Vis poppad-gruppe 1, Vis poppad-gruppe 2, Vis poppad-gruppe 3 og Vis poppad-gruppe 4 viser en bestemt tastgruppe og skifter fokus til denne tastgruppe. Du kan udføre tasten med det aktuelle fokus ved at trykke på mellemrumstasten eller Enter-tasten.

Hvis du bruger en låst pop op-tastgruppe, forbliver vinduet med pop op-tastgruppen åben, indtil du lukker den. En almindelig pop op-tastgruppe lukkes, når du trykker på en af knapperne i den. Hvis du vil skifte fokus til en låst pop op-tastgruppe uden en mus, skal du definere funktionen Angiv fokus til poppad til en tast. Det skifter fokus til den låste pop op-tastgruppe fra sessionsgruppen. Eftersom du bruger tastkombinationen Ctrl-tabulator til at skifte fokus fra den låste pop op-tastgruppe til sessionen, bør du ikke definere denne tastkombination til funktionen Angiv fokus til poppad.

## Styring af strømforsyning

Personal Communications overholder Windows 2000's krav til styring af strømforsyning i forbindelsen med dvaletilstand (standby mv.). Denne støtte reducerer sessionsafbrydelser pga. netværksafbrydelser, der skyldes dvaletilstand i Windows 2000 og nyere versioner.

Forbindelse etableret
  Når Personal Communications har forbindelse, og Windows 2000 angiver, at brugeren er aktiv, anmoder Personal Communications brugeren om at give tilladelse til dvaletilstand.

  Du kan specificere en indstilling i Styring af brugerindstillinger, der giver systemet mulighed for at skifte til Standby- eller dvaletilstand uden at spørge. I standardtilstand (deaktiveret) vil du blive spurgt om tilladelse til, at systemet skifter til standby eller dvale, hvis der er mindst én tilsluttet session. Hvis der ikke er nogen tilsluttede sessioner, kan systemet skifte til standby- eller dvaletilstand, uden at du bliver spurgt. Se Standby/dvale.

Forbindelse ikke etableret
  Når Personal Communications ikke har forbindelse, kan Windows 2000 automatisk gå i dvaletilstand, uden at der bliver bedt om tilladelse fra brugeren.

Kritisk dvaletilstand
  Når Windows 2000 gendannes efter en kritisk afbrydelse, vises og gemmes muligvis en advarselsmeddelelse.

Der er flere oplysninger i Administrator's Guide and Reference om strømstyring.

## Tilknytning af printersession

Når du konfigurerer en 3270- eller 5250-skærmsession, kan du angive en tilknyttet printersession. Funktionen er implementeret i Communications Server, iSeries, eServer i5 eller System i5 TN5250 samt zSeries TN3270E-servere. Dette gælder kun for Telnet, og det kan ikke anvendes i et SNA-miljø.

Fordelene ved denne tilknytning er følgende:

- Hvis der er tilknyttet sessioner, behøver den person, der konfigurerer klientarbejdsstationen, ikke at vide noget om printersessionen.
- Når du starter skærmsessionen, startes den tilknyttede printersession ´ automatisk.

Gør følgende, hvis serveren skal knytte en printer til sessionen:

1. Klik på skillebladet Printertilknytning.
2. Vælg Tilknyttet printersession.
3. Angiv .WS-filen for den printer, der skal knyttes til sessionen. Du kan også klikke på Gennemse for at finde filen.

Du kan også angive følgende valgmuligheder:

- Markér afkrydsningsfeltet Start tilknyttet printer minimeret, hvis du vil. Valgmuligheden er inaktiv, indtil du har valgt en tilknyttet printer.
- Markér afkrydsningsfeltet Luk automatisk den tilknyttede printersession sammen med denne session, hvis du vil. Valgmuligheden er inaktiv, indtil du har valgt en tilknyttet printer.
- Vælg Tilknyttet navn på enhed for at knytte en skærmsession til en printerenhed, der aktuelt findes på en iSeries-, eServer i5- eller System i5-vært. Funktionen er kun tilgængelig i 5250-sessioner.

Bemærkninger:

1. Hvis du stopper en Telnet-session, lukkes en tilknyttet printersession automatisk, hvis du valgte dette punkt under konfigurationen af sessionen.

2. Hvis en 5250-printersession er knyttet til flere 5250-skærmsessioner, bliver printersessionen kun afsluttet, når den sidst tilknyttede skærmsession afsluttes.

3. Hvis værtsnavnet i den valgte profil til printersessioner er forskelligt fra værdierne i profilen til skærmsessioner, anvendes værtsnavnet til skærmsessionsprofilen i stedet. Værdierne for skærmsession bliver ikke gemt i profilen til printersessionen.

## Vis sessionsopsætning (3270 og 5250)

Du kan bruge Vis sessionsopsætning til at ændre fremvisningsindstillinger for en 3270- eller 5250-printersession. Klik på Redigér -> Indstillinger -> Udseende -> Vis sessionsopsætning. Du kan også føje dialogen Vis sessionsopsætning til sessionens værktøjslinje.

Der er følgende tilpasningsmuligheder:

Vis tekstoplysninger
  Du kan angive, at titlen og andre oplysninger skal vises i printersessionens vindue. Hvis valgmuligheden ikke er markeret, vises der ingen tekstoplysninger om sessionen.

Konfigurationsoplysninger

  Følgende elementer kan inkluderes i tekstoplysningerne.

  Forbindelsesoplysninger
    Følgende fremvisningsvalg er baseret på sessionsstatus og indstillinger i dialogerne Sessionsparametre -> Avanceret og Tilpas kommunikation.

    Forbindelsesstatus | Hvis dette element markeres, vises Tilsluttet, hvis sessionen har forbindelse. Afbrudt vises, hvis sessionen ikke har forbindelse.
    Værtsnavn | Værtsnavn eller IP-adresse for kommunikationen.
    Værtstype | Værtssystemtype, som sessionen har forbindelse til.
    Grænseflade | Grænseflade, der er valgt i dialogen Tilpas kommunikation.
    Forbindelse | Fysisk og logisk forbindelse for sessionen.
    WS-profil | Hvis sessionen er startet fra en gemt terminalsessionsprofil (.WS), vises navnet på profilen. Feltet er tomt, hvis sessionen lige er konfigureret.
    Værttegntabel | Tegntabel, der er valgt på skærmbilledet til konfiguration af værtssessionsparametre.

  Oplysninger om værtsenhed

    Følgende fremvisningsvalg er baseret på den valgte enhed og indstillinger i dialogen Sessionsparametre - 5250-vært > Avanceret. Disse muligheder kun tilgængelige i 5250-sessioner.

    Enhedsstatus | Hvis dette punkt er valgt, vises ordet Startet, hvis enheden er klar. Ordet Stoppet vises, hvis enheden ikke er klar.
    Arbejdsstations-id | Navn på enhed for sessionen.
    Meddelelseskø/bibliotek | Meddelelseskø og Meddelelsesbibliotek, som er angivet i dialogen Sessionsparametre -> Avanceret.
    Værtsfont | Værtsfont, som er valgt i dialogen Sessionsparametre -> Avanceret.
    Værtsudskrivnings- konvertering | Hvis dette punkt er valgt, vises ordet TRUE, hvis Værtsudskrivningskonvertering er aktiveret. Hvis værtsudskrivningskonvertering ikke er valgt, vises ordet FALSE.
    Printermodel for værtsudskrivnings- konvertering | Hvis dette punkt er valgt, vises printermodellen. Hvis værtsudskrivningskonvertering ikke er aktiveret, vises Ikke konfigureret.
    Værtsudskrivnings- konvertering skuffe1 | Hvis dette punkt er valgt, vises Skuffe 1. Hvis værtsudskrivningskonvertering ikke er aktiveret, vises Ikke konfigureret.
    Værtsudskrivnings- konvertering skuffe2 | Hvis dette punkt er valgt, vises Skuffe 2. Hvis værtsudskrivningskonvertering ikke er aktiveret, vises Ikke konfigureret.
    Kuvertskuffe | Hvis dette punkt er valgt, vises Kuvertskuffe. Hvis værtsudskrivningskonvertering ikke er aktiveret, vises Ikke konfigureret.
    Tilpasningsobjekt/ -bibliotek | Hvis dette punkt er valgt, vises tilpasningsobjektet og tilpasningsbibliotek. Hvis værtsudskrivningskonvertering ikke er aktiveret, vises Ikke konfigureret.
    ASCII-tegntabel 899 | Hvis dette punkt er valgt, vises ordet TRUE eller FALSE afhængig af, om ASCII-tegntabel 899 er aktiveret. Hvis værtsudskrivningskonvertering ikke er aktiveret, vises Ikke konfigureret.

  Printeroplysninger
    Følgende fremvisningsvalg er baseret på indstillingerne i dialogen Printerkonfiguration.

    Printer | Printernavn, der i øjeblikket er valgt for sessionen.
    PDT-fil | Printerdefinitionsfil, der i øjeblikket bruges til udskrivning.
    RTL-retning (kun tovejs-3270-sessioner) | Hvis dette punkt er valgt, vises ordet TRUE i sessionsvinduet, hvis Værtsfilretning (højre mod venstre) er aktiveret.
    Symmetrisk swapping (kun arabiske 3270-sessioner) | Hvis dette punkt er valgt, vises ordet TRUE i sessionsvinduet, hvis Symmetrisk swapping er aktiveret.
    Numerisk swapping (kun arabiske 3270-sessioner) | Hvis dette punkt er valgt, vises ordet TRUE i sessionsvinduet, hvis Numerisk swapping er aktiveret.

  - Sideopsætning

    Følgende fremvisningsvalg er baseret på terminalsessionsprofilen og indstillingerne i dialogen Sideopsætning. For 3270-sessioner findes de nævnte valgmuligheder på skillebladene Tekst og Teksttilpasning. For 5250-sessioner findes de nævnte valgmuligheder på skillebladene Udskrivningsretning og Udvidede funktioner.

    CPI/LPI (kun 3270-sessioner) | Antal tegn, der udskrives pr. tomme, og antal linjer pr. tomme.
    MPL/MPP (kun 3270-sessioner) | Maks. linjer pr. side og maks. skriveposition.
    Fontnavn (kun 3270-sessioner) | Printerfont.
    Venstre/topmargen (kun 5250-sessioner) | Værdier for venstre margen og topmargen.
    Skuffe1 | Udskrivningsretning for skuffe 1.
    Skuffe2 | Udskrivningsretning for skuffe 2.
    Nærmeste fontskalering | Hvis dette punkt er valgt, vises ordet TRUE, hvis Nærmeste font er vist i .WS-profilen. Hvis Nærmeste font ikke er aktiveret, vises ordet FALSE.
    Undertryk linjer med NULL-værdier (kun 3270-sessioner) | Hvis dette punkt er valgt, vises ordet TRUE, hvis Undertryk linjer med NULL-værdier er aktiveret.Hvis Undertryk linjer med NULL-værdier ikke er aktiveret, vises ordet FALSE.
    NULL-værdier som blanktegn (kun 3270-sessioner) | Hvis dette punkt er valgt, vises ordet TRUE, hvis NULL-værdier som blanktegn er aktiveret. Hvis NULL-værdier som blanktegn ikke er aktiveret, vises ordet FALSE.
    Ignorér PF ved første skriveposition (kun 3270-sessioner) | Hvis dette punkt er valgt, vises ordet TRUE, hvis Ignorér PF ved første skriveposition er aktiveret. Hvis Ignorér PF ved første skriveposition ikke er aktiveret, vises ordet FALSE.
    PF indtager skriveposition, hvis fulgt af Data (kun 3270-sessioner) | Hvis dette punkt er valgt, vises ordet TRUE, hvis PF indtager skriveposition, hvis fulgt af Data er aktiveret. Hvis PF indtager skriveposition, hvis fulgt af Data ikke er aktiveret, vises ordet FALSE.
    CR i maks. skriveposition + 1 (kun 3270-sessioner) | Hvis dette punkt er valgt, vises ordet TRUE, hvis CR i maks. skriveposition + 1 er aktiveret. Hvis CR i maks. skriveposition + 1 ikke er aktiveret, vises ordet FALSE.
    NL i maks. skriveposition + 1 (kun 3270-sessioner) | Hvis dette punkt er valgt, vises ordet TRUE, hvis NL i maks. skriveposition + 1 er aktiveret. Hvis NL i maks. skriveposition + 1 ikke er aktiveret, vises ordet FALSE.
    FF - vilkårlig position / kolonne 1 (kun 3270-sessioner) | Hvis dette punkt er valgt, vises ordet TRUE, hvis FF - vilkårlig position / kolonne 1 er aktiveret. Hvis FF - vilkårlig position / kolonne 1 ikke er aktiveret, vises ordet FALSE.
    Automatisk udskrivnings- retning (kun 5250-sessioner) | Hvis dette punkt er valgt, vises ordet TRUE, hvis automatisk udskrivningsretning er aktiveret. Hvis automatisk udskrivningsretning ikke er aktiveret, vises ordet FALSE.
    Printertegntabel (kun 5250-sessioner) | Printertegntabellen bruges ved udskrivning på arbejdsstationen.
    Ingen CR mellem felter (kun 5250-sessioner) | Hvis dette punkt er valgt, vises ordet TRUE, hvis Ingen CR mellem felter er aktiveret.Hvis Ingen CR mellem felter ikke er aktiveret, vises ordet FALSE.
    Fed som normal (kun 5250-sessioner) | Hvis dette punkt er valgt, vises ordet TRUE, hvis Fed som normal er aktiveret. Hvis Fed som normal ikke er aktiveret, vises ordet FALSE.
    Brug rasterfonte (kun 5250-sessioner) | Hvis dette punkt er valgt, vises ordet TRUE, hvis Brug rasterfonte er aktiveret. Hvis Brug rasterfonte ikke er aktiveret, vises ordet FALSE.

Vis tapet
  Du kan angive en bitmap som baggrund i sessionsvinduet. Du kan bruge standardgrafik eller en anden bitmap, som kan være monokrom, 16 farver, 256 farver eller 24 bit.

Dialogboks med udskrivningsstatus -> Vis dialogboks
  Vælg denne mulighed, hvis du vil have vist en dialogboks med printerstatus sammen med sessionsvinduet. Funktionen er kun tilgængelig i 5250-sessioner.

Dialogboks med udskrivningsstatus -> Vis i sessionsvindue
  Vælg denne mulighed, hvis du vil have vist en dialogboks med printerstatus, der er knyttet til sessionsvinduet. Når sessionsvinduet flyttes eller minimeres, flyttes printerstatusdialogen sammen med det. Funktionen er kun tilgængelig i 5250-sessioner.

## Udskrivning

Du kan anvende Personal Communications til udskrivning fra terminalsessioner eller printersessioner:

- I skærmsessioner kan du udskrive hele skærmbilleder (Udskriv skærmbillede) eller en del af dem (Tilpasset udskrivning) på en sessionsvindue- eller en terminalsessionsprinter.

  Du udskriver en del af et vindue ved at trække musen for at oprette et tilpasset rektangel omkring den del af vinduet, du vil udskrive, og derefter vælge Udskriv skærmbillede på menuen Fil.

- I printersessioner kan du udskrive filer direkte fra værten til en terminalsessionsprinter. Der er flere oplysninger i onlinehjælpen.

  Du kan konfigurere en printersession, hvor du angiver en terminalsessionsprinter som systemprinter, der enten anvender de printerdefinitionstabeller (PDT'er = Printer Definition Tables), som er leveret med Personal Communications, eller et Windows-printerstyreprogram. Der er flere oplysninger i onlinehjælpen.

Du kan udskrive på følgende måder:

- Du kan anvende Windows-printerstyreprogrammer, der konfigureres vha. sessionsmenuen Fil -> Printerkonfiguration.
- Du kan anvende printerdefinitionstabeller (PDT'er = Printer Definition Tables), som giver dig flere styringsmuligheder.
- Gælder kun for 5250: Du kan bruge Værtsudskrivningskonvertering, så værten formaterer og opbygger printerkommandoerne.

Der er flere oplysninger om udskrivning i Emulator User's Reference.

### Udskrivning samling af skærmbilleder - funktioner

Du kan bruge funktionen Saml skærmbilleder til føje et kopieret skærmbillede eller en del af det til en samling af kopierede skærmbilleder. Du kan derefter udskrive de samlede skærmbilleder på en gang med funktionen Udskriv samling.

Tilføj det aktuelle skærmbillede eller en del af skærmbilledet til samlingen ved at klikke på Fil -> Samling af skærmbilleder -> Saml skærmbilleder. Udskriv de samlede skærmbilleder ved at klikke på Fil -> Samling af skærmbilleder -> Udskriv samling.

Alle de samlede skærmbillede kan slettes uden udskrivning ved at klikke på Fil -> Samling af skærmbilleder -> Slet samlede skærmbilleder. Du kan ikke slette et enkelt skærmbillede fra samlingen.

Funktionen Fil -> Samling af skærmbilleder -> Udskriv samlede skærmbilleder ved afslutning sikrer, at alle skærmbilleder udskrives, inden du lukker eller afbryder forbindelsen. Funktionen er aktiveret som standard. Afslut sessionen uden at udskrive skærmbillederne ved at fjerne markeringen af Udskriv samlede skærmbilleder ved afslutning. Alle de indsamlede skærmbilleder slettes, når du lukker eller afbryder sessionen.

Bemærk:
  Funktionen til indsamling af skærmbilleder fungerer uafhængigt af den almindelige Udskriv skærmbillede-funktion. Du kan stadig bruge Udskriv skærmbillede til at udskrive individuelle skærmbilleder, mens du indsamler flere skærmbilleder.

Du kan føje funktionerne Saml skærmbilleder og Udskriv samlede skærmbilleder til værktøjslinjen, en pop op-tastgruppe eller en brugerdefineret tast. Indstillingerne i dialogboksen Sideopsætning bruges. De deles med den almindelige funktion til udskrivning af skærmbilleder.

Hvis du bruger PDT-tilstand, er der en mulighed for at udskrive flere skærmbilleder på samme side. Der er flere oplysninger i Administrator's Guide and Reference.

### Saml udskrivningsjob (5250-printersession)

Du kan samle 5250-udskrivningsjob og udskrive dem som et enkelt job eller i en gruppe. De samlede udskrivningsjob gemmes i en .SCS-fil.

Du kan angive følgende .WS-profilnøgleord for at angive stien til og filnavnet på .SCS-filen.

    [Printers]
    SCSFile=<filnavn>.scs
    	SCSPath=<lokal sti>

De funktioner, der er knyttet til denne facilitet, vises nedenfor. Funktionerne kan knyttes til tastaturet, pop op-tastgruppen, museknappen eller en værktøjslinjeknap.

- Tilstanden Saml

  Tilstanden Saml er startet, og udskrivningsjob, der sendes, gemmes i SCS-filen. De udskrives ikke med det samme.

- Udskriv samling

  De udskrivningsjob, der er gemt, sendes til printeren som et enkelt job.

- Slet samling

  De samlede udskrivningsjob slettes.

Der er flere oplysninger i onlinehjælpen om tilknytning af funktionerne.

Profilnøgleordet CombineJobs gør det muligt at samle job til udskrivning, mens de vedligeholdes som individuelle job (i stedet for som ét job i .SCS-filen. Angiv .WS-nøgleordet sådan:

    [Printers]
    CombineJobs=N

Hvis du angiver CombineJobs til N, sender funktionen Udskriv samling de separate, samlede job til printeren. I tilstanden Saml kombineres udskrivningsjob i et enkelt job i .SCS-filen, hvis nøgleordet er angivet med J.

### Brug af Windows-printerstyreprogrammer

Du kan konfigurere printeren, så den anvender et Windows-printerstyreprogram:

1. Vælg Fil -> Printerkonfiguration i sessionsvinduet.

   Konfigurationsvinduet viser de printere, der understøttes.

2. Vælg det printerstyreprogram, du vil anvende, i oversigten Printer. Brug Windows-standardprinter betyder, at standardprinteren i Windows benyttes.

   Bemærkninger:

   1. Valget DEFAULT vises, når .WS-filen indeholder `printer=DEFAULT` i afsnittet [printers].

   2. Når denne mulighed er valgt, vises der ingen meddelelse, før jobbet er udskrevet.

   3. Når der er valgt en printer til en session, vises printerens navn på statuslinjen i sessionsvinduet.
3. Du kan eventuelt markere afkrydsningsfeltet Vis denne dialogboks, før hver udskrivning.
4. Kontrollér, at afkrydsningsfeltet Brug PDT ikke er markeret, og vælg OK.

   Personal Communications anvender herefter det valgte printerstyreprogram, og vinduet Printerkonfiguration lukkes.

### Brug PDT-filer (Printer Definition Table)

PDT-filer definerer overførsel af tegn og styrekoder til printeren samt udskrivningsformatet. PDT-filen anvendes i stedet for Windows-printerstyreprogrammet, og Personal Communications genererer output til printeren ud fra de styrekoder, der er defineret i PDT-filen.

Der er flere oplysninger om PDT-filer i Administrator's Guide and Reference.

Sådan anvender du PDT-filer:

1. Vælg Fil -> Printerkonfiguration i sessionsvinduet.

   Vinduet Konfigurér printer vises.

2. Vælg den port, du vil anvende til printeren, i oversigten Printer.

   De PDT-filer, du vælger, kan anvendes til den port, du vælger her.

3. Vælg Konfigurér printer..., og vælg papirstørrelse.
4. Markér afkrydsningsfeltet Brug PDT og derefter Vælg PDT.

   Vinduet Vælg PDT vises.

5. Vælg en PDT-fil, og vælg derefter OK.

### Brug Værtsudskrivningskonvertering (kun 5250)

Når du konfigurerer en 5250-printersession, kan tilstanden HPT vælges. Sådan bruger du værtsudskrivningskonvertering:

1. På skærmbilledet Sessionsparametre skal du klikke på Avanceret.
2. Vælg Ja til Værtsudskr.konvert. Du kan derefter angive følgende parametre:
   - Printermodul
   - Formatnavne til Skuffe 1, Skuffe 2 og Kuvertskuffe
   - Tegntabel 899, Ja eller Nej
   - Tilpasningsobjekt og Tilpasningsbibliotek (valgfrit)

#### Konvertering til billedudskrivning

Du kan bruge konvertering til billedudskrivning (Image Print Transform) i 5250-udskrivningssessioner i Personal Communications, hvis du anvender konvertering til udskrivning på vært. Der er flere oplysninger om denne funktion i den nyeste udskrivningsvejledning til IBM iSeries, eServer i5 eller System i5.

### Tilpas side

I Personal Communications kan du definere parametre for tilpasning af side. Du kan f.eks. angive det maksimale antal linjer pr. side, det maksimale antal kolonner og fonte. Du kan også tilføje en top- eller bundtekst til en side.

Der er udførlige oplysninger om tilpasning af side i Emulator User's Reference.

### Understøt skalérbare APL-fonte (TrueType)

Visse APL-specialtegn stilles ikke til rådighed for printere ved udskrivning. Når disse tegn udskrives, anvendes APL-skærmfonte i stedet for printerfonte. I visse tilfælde udskrives tegnene med en temmelig lille font. Du kan udskrive større APL-tegn ved at installere Personal Communications AICAPL-fonten vha. Windows-dialogen Kontrolpanel -> Skrifttype.

## ZipPrint (Kun 3270)

Du kan anvende ZipPrint til at udskrive PROFS- eller OfficeVision-noter, kalendere, OfficeVision-dokumenter, CMS-filer, XEDIT-arbejdsområder og skærmbilleder fra 3270-sessioner.

### Forbered brug af ZipPrint

DDE/EHLLAPI skal aktiveres til en session, før du kan anvende ZipPrint. Det gøres ved at vælge Redigér -> Indstillinger -> API. Der er flere oplysninger om fremgangsmåden i onlinehjælpen. DDE/EHLLAPI er aktiveret som standard.

Bemærk:
  Som standard er PROFS-orienterede funktioner i ZipPrint amerikansk-engelsk PROFS. Du kan tilpasse ZipPrint til andre sprog. Start ZipPrint, før du starter en terminalsession.

### Start ZipPrint

Start ZipPrint, før du starter en terminalsession. Menuen ZipPrint tilføjes til menulinjen i det angivne sessionsvindue. Du kan herefter anvende menuen på linje med andre funktioner.

Start ZipPrint ved at vælge ikonen ZipPrint i folderen til Personal Communications. Det starter kun ZipPrint til Session A.

Du kan også starte ZipPrint ved at placere den som første kommando i kommandofilen til Personal Communications.

Der er flere oplysninger om ZipPrint bl.a. i flere emuleringssessioner i onlinehjælpen. Søg efter ZipPrint i hjælpen.

### Brug ZipPrint

Du skal tage hensyn til følgende forhold, når du anvender ZipPrint.

ZipPrint bruger filoverførselsfunktionen i Personal Communications til at udskrive VM/CMS-noter og -filer. På langsomme kommunikationslinjer, f.eks. forbindelserne SDLC, Async (IIN) eller Home3270, eller hvis du bruger store pakker eller blokstørrelser, kan det ske, at filoverførslen overskrider en tidsfrist. Hvis det sker, skal du øge tidsfristen:

1. Klik på Redigér -> Indstillinger -> Overførsel i sessionsvinduet.
2. Sæt tidsfristen til 150 eller mere.

Hvis du anvender ODPS (japansk PROFS eller en anden DBCS PROFS), bruger ZipPrint Hankaku-fonten (SBCS). Så hvis du anvender en Zenkaku-font, f.eks. Kanji eller Hiragana, skal indstillingerne for fonte ændres:

1. Vælg Konfigurér ZipPrint på menuen ZipPrint i sessionsvinduet.
2. Vælg Font.
3. Vælg en Zenkaku-font, f.eks. Mincho og Gothic. Vælg derefter OK.

### Bemærkninger vedrørende tovejssprog

Personal Communications understøtter følgende ZipPrint-funktioner i hebraiske og arabiske sessioner:

- Udskriv skærmbillede
- Udskriv CMS-fil
- Udskriv XEDIT-arbejdsområde

I tovejssessioner definerer de tovejsspecifikke parametre for filoverførsel også funktionaliteten i ZipPrint.

Hvis du vil undgå, at tal bliver vendt om, hvis der kommer tovejstegn før, skal du bruge fonten Typing Arabic til arabiske ZipPrint-sessioner og fonten Cumberland Hebrew til hebraiske sessioner.

Bemærk: For at kunne bruge fonten Typing Arabic til ZipPrint, skal du angive tegntabel 1008 i indstillingerne til filoverførsel.

### IBM 5586-H02-printer (kun Japan)

Anvend IBM5585.PDT til udskrivning i PDT-tilstand med IBM 5586-H02-printeren.

## Redigering

Du kan redigere indholdet af sessionsvinduet vha. Udklipsholder og menuen Redigér.

Bemærk:
  Når du bruger funktionerne Kopiér og Klip, indsætter Personal Communications hele indholdet af sessionsvinduet i udklipsholderen. Hvis du kun vil kopiere eller klippe markerede dele af sessionsvinduet, skal du opdatere funktionerne Kopiér og Klip. Sådan opdaterer du funktionerne Klip og Kopiér:
  1. Vælg Redigér -> Indstillinger -> Redigér.
  2. Vælg Klip/kopiér i vinduet Redigeringsvalg.
  3. Markér afkrydsningsfeltet Kun hvis der er markeret et udklipsrektangel på siden Klip/kopiér.
  4. Luk vinduet Redigeringsvalg.

Fortryd
  annullerer den seneste redigeringsfunktion, undtagen Kopiér link, og genindlæser indholdet af henholdsvis terminalsessionsvinduet og/eller udklipsholderen.

Klip
  kopierer det markerede område til udklipsholderen og fjerner det fra skærmen.

Kopiér
  kopierer det markerede område til udklipsholderen uden at fjerne det fra skærmen.

Tilføj kopi
  kopierer det markerede område til udklipsholderen uden at fjerne det fra terminalsessionsvinduet. Hvis der allerede er data i udklipsholderen, føjes de nye data til disse.

Klistre
  indsætter det aktuelle indhold af udklipsholderen i terminalsessionsvinduet fra den aktuelle markørposition.

Klistre næste
  Hvis ikke alle data blev indsat, aktiveres Klistre næste, og de resterende data i udklipsholderen kan indsættes.

Ryd
  fjerner det markerede område i sessionsvinduet. Indholdet i udklipsholderen ændres ikke.

Kopiér link
  understøtter funktionen Kopiér DDE-link. Hvis du vil starte et link mellem Personal Communications og et andet program, skal du markere et område i sessionsvinduet, vælge Kopiér link og derefter vælge Indsæt kæde/Klistre link i det andet program.
  Bemærk:
    Afhængigt af det program, du anvender, skal du anvende Klistre link/Indsæt kæde eller Klistre andre formater/Indsæt speciel.

Fjern markering
  fjerner markeringen. Sessionsvinduet og indholdet af udklipsholderen ændres ikke.

Markér alle
  markerer hele sessionsvinduet.

### Redigeringsvalg

#### Klistre - valg

Du kan på forhånd kontrollere, hvordan tekst vil blive indsat før og efter de beskyttede felter, og hvordan tekst med tabulering vil blive indsat. Der er følgende funktioner i forbindelse med klistre.

Flyt feltdata
  Markér afkrydsningsfeltet, hvis du vil flytte data, der er sat ind uden for et beskyttet felt, til det næste ubeskyttede felt. Hvis du ikke markerer dette felt, går data, der kopieres til et ubeskyttet felt, tabt.

Linjedeling
  Markér afkrydsningsfeltet, så der kan indsættes tekst over flere linjer.

Del ikke ord
  Markér afkrydsningsfeltet, så ord ikke deles over felter og linjer. Den tekst, der indsættes i felter, deles mellem ordene, så et nyt ord indsættes i næste felt. Hvis et ord indsættes i et felt, og feltet ikke er langt nok til ordet, indsættes så meget som muligt af ordet i feltet, og resten af ordet flyttes til næste felt.
  Bemærk:
    Hvis valgene Flyt feltdata eller Linjedeling ikke er markeret, kan feltet Del ikke ord ikke vælges.

Klistre til markeret området
  Markér afkrydsningsfeltet for at begrænse indsættelse af tekst til et markeret området, hvis der findes et. Hvis det markerede område ikke findes, indsættes teksten på den aktuelle placering.

Stop klistre, når beskyttet linje opdages
  Markér afkrydsningsfeltet for at stoppe indsættelse af tekst, når der er en beskyttet linje på emuleringsskærmbilledet. Hvis du ikke markerer afkrydsningsfeltet, fortsætter indsættelsen af tekst.

Behandling af tabulatortegn

  Fortsæt til næste tabulatorstop
    Du kan vælge at justere tekst med tabuleringer ved angivne tabulatorstop. Hvis du f.eks. vælger Fortsæt til næste tabulatorstop 4 kolonne(r), flyttes tabulatorteksten frem til den kolonneposition, der er det næste multiplum af 4.

  Erstat med n mellemrum
    Du kan vælge at erstatte tabulatorstop med et vist antal mellemrum. Hvis du f.eks. vælger Erstat med 3 mellemrum, udskiftes hvert tabulatorstop med 3 mellemrum.

    Standardindstillingen er, at hvert tabulatortegn erstattes med et blanktegn.

  Indsæt data i felter
    Du kan vælge at placere tekst med tabulatorer i efterfølgende ubeskyttede felter. Med denne mulighed vil de efterfølgende tekstdata blive indsat i det næste ubeskyttede felt i emuleringssessionen, når der står et tabulatortegn.
    Bemærk:
      Funktionen er kun tilgængelig i 5250-sessioner.

#### Klip/kopiér - valg

Du kan styre størrelsen på kopieringsområdet og hvordan tegnene +/- opfører sig med signerede numeriske felter (kun 5250).

Kun hvis et tilpasningsrektangel er markeret
  Markér afkrydsningsfeltet, hvis du kun vil kopiere tilpasningsrektanglet, der er markeret på sessionsskærmen. Som standard kopieres hele skærmbilledet, hvis der ikke er markeret et rektangel.

Indsæt foranstående +/-
  I et numerisk felt med fortegn medfører denne valgmulighed, at tegnet +/- placeres i begyndelsen af feltet i stedet for i slutningen.
  Bemærk:
    Funktionen er kun tilgængelig i 5250-sessioner.

#### Tilpas-parametre

Du kan styre, hvordan et tilpasningsrektangel opfører sig.

Tilpasningspunkter for rektangel
  Markér afkrydsningsfeltet for at tilføje håndtag på rektanglet til tilpasning, så du kan ændre størrelsen.

Tilpasningsrektangel bevares efter redigeringsfunktion
  Tilpasningsrektanglet forbliver aktivt, efter at tilpasningen er foretaget.

Udvid beskæringsrektangel under trækning
  Vha. denne funktion udvides beskæringsrektanglet til tegngrænserne, mens størrelsen tilpasses.

Brug udfyldt beskæringsrektangel
  Denne valgmulighed ændrer udseendet af beskæringsrektanglet. I stedet for en standard strukturgrænse vises beskæringsområdet som en udfyldt kasse.

### Redigér via link til Windows-programmer

Ved at oprette link til Windows-programmer, der understøtter Klistre link/Indsæt kæde kan du indsætte data fra sessionsvinduet i programmerne. Du kan bruge Kopiér link, når DDE/EHLLAPI er aktiveret.

#### DDE/EHLLAPI-indstillinger

Sådan undersøger du, om DDE/EHLLAPI er aktiveret:

1. Vælg Redigér -> Indstillinger -> API.
2. Sørg for, at afkrydsningsfeltet DDE/EHLLAPI er markeret.

   Når feltet er markeret, kan DDE/EHLLAPI anvendes. Fortsæt med trin 4.

3. Hvis feltet ikke er markeret:
   1. Markér afkrydsningsfeltet DDE/EHLLAPI. Vælg derefter OK.
   2. Stop sessionen, og genstart den, så de nye indstillinger kan træde i kraft.
4. Hvis DDE/EHLLAPI allerede er aktiveret, skal du vælge OK.

#### Brug Kopiér link og Klistre link

1. Markér det område af sessionsvinduet, hvor Kopiér link skal anvendes.
2. Vælg Kopiér link på menuen Redigér.

   Hvis der allerede er etableret et link mellem sessionsvinduet og et andet program, er Kopiér link gråtonet og kan ikke vælges. Hvis det er tilfældet, skal du afbryde linket ved at stoppe programmet. Derefter kan du vælge Kopiér link.

3. Start Windows-programmet til det vindue, som et område skal kopieres til.
4. Angiv placeringen, hvor Klistre link/Indsæt kæde skal udføres.
5. Vælg Indsæt kæde eller Indsæt speciel på menuen i Windows-programmet.

   Indholdet af det markerede område indsættes på det angivne sted i vinduet i programmet.

   Kopiér link er udført.

Når indholdet af det markerede område opdateres i sessionsvinduet, opdateres indholdet af det indsatte område i Windows-programmet også, så længe der er et link mellem de to vinduer.

Der er flere oplysninger i onlinehjælpen om Kopiér link og Indsæt kæde/Klistre link.

### Kopiér tabeldata til et regneark

Du kan bruge punkterne Klip, Kopiér, Kopiér link eller Tilføj kopi på menuen Redigér til at kopiere data i sessionsvinduet til vinduet i et Windows-regnearksprogram.

Hvis du anvender Kopiér, skal du vælge Klistre/Indsæt eller Klistre link/Indsæt kæde i det program, du vil kopiere data til.

Data i det markerede område kan kopieres til ét af følgende tre dataformater, afhængigt af hvilket format der understøttes af regnearket i det vindue, du kopierer data til:

SYLK-format
  Generelt dataformat til regneark, f.eks. Multiplan

Biff3-format
  Dataformat til Microsoft Excel

Wk3-format
  Dataformat til Lotus 1-2-3

Bemærk:
  Det er ikke sikkert, at f.eks. Excel eller Lotus 1-2-3 også understøtter de pågældende dataformater i efterfølgende versioner. Det afhænger af programspecifikationerne for den pågældende version.

Individuelle dataelementer i tabeller i sessionsvinduet inddeles automatisk, så de passer til regnearket, og de kopieres til hver sin celle i tabellen i Windows-programmet.

#### Kopiér markerede data uden at inddele i celler

Du kan indsætte data i et markeret område pr. linje uden at inddele det i enkeltceller ved at tilføje følgende linje til terminalsessionsprofilen:

    [Edit]
    SYLK=N       (Hvis SYLK-formatet ikke skal inddeles i celler)
    Biff3=N      (Hvis Biff3-formatet ikke skal inddeles i celler)
    Wk3=N        (Hvis Wk3-formatdata ikke skal inddeles i celler)

#### Kopiér linjer, der kun indeholder operatorer

Hvis data i et markeret område indeholder operatorer (+, -, =, eller |), betragtes de som linjer i tabellen. Når de fjernes, kopieres kun numeriske data.

Tabel 8. Tabeldata i markeret område

| 1 | 2 | 3 | 4
1990 | 60 | -63 | 71 | +58
1991 | +69 | 69 | 90 | 80
1992 | 71 | +80 | 80 | -30

Tabel 9. Data kopieret til regneark

| 1 | 2 | 3 | 4
1990 | 60 | -63 | 71 | 58
1991 | 69 | 69 | 90 | 80
1992 | 71 | 80 | 80 | -30

Hvis du vil kopiere tegnene uden at erstatte dem med NULL-tegn, skal du tilføje følgende linje til terminalsessionsprofilen:

    [Edit]
    MaskGridCharacter=N

#### Kopiér celledata som tekstdata

Data i det markerede område betragtes som standard som numeriske. Valutategn, f.eks. $, og tegnsætning, f.eks. kommaer, fjernes før kopiering. Du kan kopiere data, der indeholder disse tegn, som tekstdata ved at tilføje følgende linje til terminalsessionsprofilen:

    [Edit]
    ConvertToNumeric=N

Data i det markerede område, der indeholder operatorer og tegnsætning, kopieres som tekstdata. Også de numeriske data, der ikke indeholder operatorer og valutategn, kopieres som tekstdata.

#### Begrænsninger ved Home3270-forbindelse

Når du anvender en Home3270-forbindelse, er følgende redigeringsfunktioner begrænsede:

Funktionen Fortryd
  Du kan ikke anvende Fortryd, når du har anvendt Klip, Klistre (Indsæt), Klistre næste eller Ryd, fordi funktionerne reviderer skærmbilleder i protokolkonverteringen.

Funktionerne Klip og Ryd
  Hvis et område, der skal klippes eller ryddes indeholder feltattributtegn eller beskyttede felter, eller hvis hver linje i området slutter med slutningen af et ikke-beskyttet felt, kan følgende forekomme:
  - Tegn, der står i et ikke-beskyttet felt uden for området, bliver også klippet eller ryddet.
  - Du hører et alarmsignal.
  - Markøren vises ikke i startpositionen.

  Når du udfører Klip eller Ryd, skal du kun angive det mindst mulige nødvendige område, f.eks. nogle ord eller et felt i en linje, og derefter bekræfte, at markeringen er foretaget i et ikke-beskyttet område.

Funktionerne Klistre og Klistre næste
  Hvis et område, der skal klistres, indeholder feltattributtegn eller beskyttede felter, eller hvis slutningen af et klistreområde i hver linje slutter med slutningen af et ikke-beskyttet felt, kan følgende forekomme:
  - Tegnet, der skal klistres, indsættes ikke i den position, der forventes.
  - Du hører et alarmsignal.
  - Markøren vises ikke i startpositionen.

  Når du anvender klistre-funktionen, skal du klistre den kortest mulige streng (f.eks. en tekststreng uden CR/LF). Bekræft, at området, der skal klistres, er et ikke-beskyttet område.

### Parameter til DBCS IME (kun DBCS)

Standard for sessionen er automatisk start af IME, der indebærer, at når markøren flyttes til et DBCS-felt, aktiveres den systemvalgte IME automatisk. I PCSWIN.INI, tilføjes et flag for parameterværdien i afsnittet [DBCS] for at deaktivere funktionen.

    [DBCS]         IME_AUTO_START=N

Standard er Ja. Hvis du angiver "N" i INI-filen, startes IME ikke automatisk. Du skal starte IME ved at trykke på en systemtast.

### DOS GAIJI-filer (kun japansk)

GAIJI-redigeringsprogrammet J kan kun behandle GAIJI-filer, der er oprettet med Windows 3.1 GAIJI-redigeringsprogrammet. Det kan ikke behandle DOS GAIJI-filer. GAIJI-HENKAN-HOJO-værktøjet (GAIJICNV.EXE) anvendes til at konvertere DOS GAIJI-filer på følgende måde:

1. Start GAIJICNV.EXE, der er placeret i installationsbiblioteket til Personal Communications.

   Du får vist et vindue, hvor du skal angive kildefiler og målfiler.

2. Angiv `C:\$SYS1Z24.FNT` som kildesti og -fil og `C:\USERFONT.FON` som målsti og -fil.
3. Start en konvertering ved at vælge knappen Konvertér.
4. Udfør Windows gaiji-redigeringsprogrammet, og indlæs filen `C:\USERFONT.FON`, som er oprettet i trin 3.

Det er ikke nødvendigt at konvertere mere end en af fontene (24 x 24 eller 16 x 16) med GAIJICNV.EXE. til hver fil.

### Anvend brugerfont defineret på iSeries, eServer i5 eller System i5 (kun japansk)

Du kan anvende den brugerdefinerede font (GAIJI), der er defineret på iSeries, eServer i5 eller System i5 i Windows ved at anvende IBM Personal Communications Tools/400 (PCT/400), IBM Personal Communications og Gaiji-redigeringsprogrammet til Windows.

Indlæsningen foretages således:

1. PCT/400:
   - Kopiér brugerfontkommandoen (CPYUSRFNT).

     Kommandoen udføres i iSeries, eServer i5 eller System i5. Den kopierer den brugerdefinerede font fra DBCS-fonttabellen til en fil. Der er flere oplysninger i PCT/400-dokumentationen om kommandoen.

2. Personal Communications
   - Filoverførsel:

     Funktionen overfører filer, der kopieres med kommandoen CPYUSRFNT til kopiering af brugerfonte.

     - GAIJI-HENKAN-HOJO-værktøjet (GAIJICNV.EXE):

       Programmet udføres under Windows. Det konverterer filer, der er kopieret med kommandoen CPYUSRFNT til kopiering af brugerfonte til en GAIJI-fil i Windows 3.1-format, så de kan indlæses med Gaiji-redigeringsprogrammet til Windows.

3. Windows 2000 og Windows XP
   - GAIJI-editor:

     Funktionen anvendes til indlæsning af GAIJI-filer i Windows 3.1-format, der er konverteret med GAIJI-HENKAN-HOJO-værktøjet (GAIJICNV.EXE).

#### Eksempel

1. Kopiér den brugerdefinerede font fra DBCS-fonttabellen til en fil vha. kommandoen CPYUSRFNT til kopiering af brugerfonte.

             a. ADDLIBLE QPCT          (Tilføj QPCT-biblioteket til bibliotekslisten.
             b. CPYUSRFNT              (Kopiér fonte vha. standardparametre)

   Fysisk oprettes filen USRFNT i biblioteket QTEMP, og brugerdefinerede fonte kopieres til member-USRFNT fra DBCS-fonttabellen.

2. Overfør QTEMP/USRFNT(USRFNT) til pc'en som filen USRFNT.FNT ved at anvende filoverførselsfunktionen i Personal Communications.
3. Konvertér USRFNT.FNT vha. GAIJI-HENKAN-HOJO-værktøjet (GAIJICNV.EXE).
   - `C:\PROGRAMMER\PERSONAL COMMUNICATIONS\GAIJICNV.EXE`

     (kommandoen udfører GAIJICNV.EXE.):

   - Angiv USRFNT.FNT, som du overførte i trin 2, som kildefil. Skriv `C:\USRFNT.FNT`.
   - Angiv `C:\USERFONT.FON som sti og filnavn.`
   - Start konverteringen ved at vælge knappen Conversion.
4. Kør GAIJI-redigeringsprogrammet til Windows for at indlæse den fil, der er oprettet.

#### Hvad er anderledes end i Windows 3.1

1. GAIJI-HENKAN-HOJO-værktøjet (GAIJICNV.EXE-programmet) anvendes til konvertering af USRFNT.FNT. Programmet SETUFNTV.EXE til konfiguration af fonte, der leveres med PCT/400, anvendes ikke. Du behøver derfor ikke overføre programmet SETFNTV.EXE fra iSeries, eServer i5 eller System i5.
2. Fonten indlæses under Windows vha. GAIJI-redigeringsprogrammet til Windows.

## Overførsel af filer

Personal Communications muliggør overførsel af en eller flere filer mellem værten og arbejdsstationen. Du kan angive parametre for filoverførsel på forhånd, så du hurtigt og nemt kan overføre forskellige filer.

Bemærk:
PCT400 er ikke forhandlet siden 3/98.

Med Personal Communications kan du udføre følgende filoverførselsfunktioner:

Send filer til vært
  Send filer vha. menuen Send fil til vært på menuen Funktioner eller ved at klikke på knappen Send på værktøjslinjen. I 3270-sessioner kan du bruge kommandoen SEND på en DOS-kommandolinje.

  Du kan også sende filer vha. et EHLLAPI- eller DDE-program eller en makro, der starter en filoverførsel.

Modtag filer fra vært
  Modtag filer vha. Modtag fil fra vært på menuen Funktioner eller ved at klikke på knappen Modtag på værktøjslinjen. I 3270-sessioner kan du bruge kommandoen RECEIVE fra en DOS-kommandolinje.

  Du kan også modtage filer vha. et EHLLAPI- eller DDE-program eller en makro, der starter en filoverførsel.

Dataoverførsel
  I 5250-sessioner skal du klikke på Indstillinger -> Overførsel på menuen Redigér og derefter vælge Dataoverførsel på skillebladet Generelt. Det medfører, at dataoverførselsfunktionen startes, når en af ovenstående handlinger udføres. Hvis du ikke vælger Dataoverførsel, startes en normal filoverførsel.

Opret, test, erstat eller slet skabeloner
  Opret en skabelon, så der automatisk oprettes et filnavn for arbejdsstationen eller værten sammen med en bestemt overførselstype, når du vælger en fil, der skal sendes eller modtages.
  Bemærk:
    Det er ikke muligt at definere en skabelon til en filoverførsel med et langt filnavn.

Definér overførselstyper
  Du kan definere op til 16 overførselstyper til hver vært. Tekst, binær og append (undtagen til CICS) er på forhånd angivet som overførselstyper.

Vælg, opret og tilpas konverteringstabeller
  Vælg den konverteringstabel, der skal anvendes under filoverførslen.

Vælg, opret og tilpas DBCS-konverteringstabeller
  Vælg den DBCS-konverteringstabel, der skal anvendes under overførslen (kun til japansk og koreansk).

Importér eller eksportér filer (kun PC/3270)
  Import/eksport er et kommunikationsprogram til kontorsystemer. Det anvendes som program under CICS (IBM Customer Information Control System). Import/eksport-funktionen muliggør import og eksport af FFT- (Final Form Text), RFT- (Revisable Form Text) og pc-dokumenter.

  Når du eksporterer en fil fra en vært, modtager arbejdsstationen den fil, du eksporterer, samt en IDP-fil (Interchange Document Profile). Før du kan importere en fil på arbejdsstationen, skal du oprette en IDP-fil med oplysninger om overførslen.

Opret IDP-filer (kun PC/3270)
  En IDP-fil (Interactive Document Profile) indeholder header-oplysninger om dokumentet. Filen har samme navn som den fil, der overføres, men filtypen er .IDP.

  Du opretter en IDP-fil ved at vælge Indstillinger -> Overførsel på menuen Redigér.

Bemærk:
  Når du overfører en fil i en Telnet5250-session, kan du ikke overføre filer, der indeholder FFEF. Den aktuelle version af iSeries, eServer i5 eller System i5 Telnet-programmet fortolker fejlagtigt FFEF i filen som en markering for slut-på-record.

### ASCII-vært - dataoverførsel

Når du overfører filer mellem to computere, skal du anvende bestemte protokoller. Du kan kun overføre filer, hvis pc'en anvender den samme protokol som værten. Personal Communications understøtter public domain-protokollerne XMODEM og YMODEM.

Personal Communications anvender XMODEM- og XMODEM1K-protokoller til XMODEM. XMODEM er en blokorienteret halv dupleksprotokol til enkeltfiler, der kontrollerer for fejl. XMODEM1K er det samme som XMODEM, bortset fra, at programmet sender større pakker (på 1024 byte).

YMODEM-protokollen anvender som XMODEM1K-protokollen pakker på 1 KB, men giver mulighed for overførsel af flere filer samtidig.

YMODEMG-protokollen overfører flere filer ligesom YMODEM, men der er ingen mulighed for at registrere og rette fejl. Overførslen kan foregå langt hurtigere end YMODEM, men kræver til gengæld en fejlfri forbindelse.

Med Personal Communications kan du udføre følgende dataoverførselsfunktioner til eller fra en ASCII-vært:

Send en hvilken som helst filtype til værten
  Send filer vha. menuen Overfør med XMODEM, YMODEM, XMODEM1K eller YMODEMG.

Modtag filer fra vært
  Modtag filer vha. menuen Overfør med XMODEM, YMODEM, XMODEM1K eller YMODEMG.

Opret, test, erstat eller slet skabeloner
  Opret en skabelon, så Personal Communications automatisk genererer et filnavn på arbejdsstationen eller værten sammen med en overførselstype, når du markerer en fil, der skal sendes eller modtages.

## Tilpasning af sessionsvindue

Du kan bruge følgende funktioner til at tilpasse sessionsvinduet. Funktionerne findes på menuen Redigér -> Indstillinger -> Udseende.

Konfigurér skærm
  Du kan tilpasse f.eks. markør, musens pilmarkør, linealer, grafik, lyd, DBCS og farvepalet i skærmsessionsvinduet.

Farvedefinitioner
  Vælg de farver, der skal anvendes i sessionsvinduet.

Font
  Vælg den font, der skal bruges i sessionen. Du kan ændre udseende på fonten samt angive, om fonten skal tilpasses automatisk eller have en fast størrelse. Hvis du vælger en fast fontstørrelse, kan du angive en bestemt størrelse. Det sæt fonte, du kan vælge blandt, afhænger af hvilken type skærm du bruger.
  Bemærk:
    Fontstørrelsen kan ikke ændres, når sessionsvinduet er maksimeret.

Konfigurér vindue
  Vha. Konfigurér vindue kan du ændre udseende og overskrift i sessionsvinduet samt ændre sessionens ikon.

### Lyde

Personal Communications giver mulighed for tilpasning af programlyde vha. Kontrolpanel i Windows. Du kan konfigurere bestemte programlyde vha. de lydfiler, der er inkluderet i Personal Communications.

Du kan slå lyden fra for at dæmpe alle programlyde. Du får adgang til denne funktion på menuen Redigér -> Indstillinger -> Udseende -> Konfigurér skærm -> Lyd.

### Konfigurér værktøjslinjen

Værktøjslinjen vises under menulinjen i sessionsvinduet, så du har direkte adgang til funktioner, kommandoer og definerede makroer i Personal Communications.

Anvend værktøjslinjens pop op-menu, når du skal oprette, redigere eller slette elementer på værktøjslinen eller gemme og indlæse brugertilpassede værktøjslinjer. Du kan ændre rækkefølgen af elementer, tilføje eller slette dem, ændre funktion, navn eller grafik, tilknytte et element og ændre font, farver eller andre grafiske elementer. Indstillingerne gemmes i en .BAR-fil.

Du tilpasser værktøjslinjen ved at vælge Indstillinger -> Værktøjslinje -> Værktøjslinjens udseende på menuen Redigér. Du kan også anvende værktøjslinjens pop op-menu ved at klikke med højre museknap et vilkårligt sted på værktøjslinjen.

Du kan få flere oplysninger om tilpasning af værktøjslinjen i onlinehjælpen.

Der er oplysninger om, hvordan du skjuler værktøjslinjen i afsnittet Fremvis eller skjul menulinje, statuslinje eller værktøjslinje nedenfor.

### Fremvis eller skjul menulinje, statuslinje eller værktøjslinje

Du kan fremvise eller skjule menulinjen, statuslinjen eller værktøjslinjen. Hvis menulinjen er vist, kan du fremvise eller skjule statuslinjen eller værktøjslinjen på sessionsmenuen Vis. Du kan også gøre følgende:

- Klik på symbolet for systemmenuen i øverste venstre hjørne i sessionsvinduet. Du får vist systemmenuen.
  - Punktet Skjul menulinje vises, når menulinjen vises.
  - Punktet Vis menulinje vises, når menulinjen ikke vises.
  - Punktet Skjul statuslinje vises, når statuslinjen vises.
  - Punktet Vis statuslinje vises, når statuslinjen ikke vises.
  - Punktet Skjul værktøjslinje vises, når værktøjslinjen vises.
  - Punktet Vis værktøjslinje vises, når værktøjslinjen ikke vises.
  - Punktet Vis udvidet OIA vises, når den udvidede OIA ikke vises.
  - Punktet Skjul udvidet OIA vises, når den udvidede OIA vises.
- Du skjuler menulinjen, statuslinjen, værktøjslinjen eller den udvidede OIA ved at vælge Skjul menulinje, Skjul statuslinje, Skjul værktøjslinje eller Skjul udvidet OIA.
- Du fremviser menulinjen, statuslinjen, værktøjslinjen eller den udvidede OIA ved at vælge Vis menulinje, Vis statuslinje, Vis værktøjslinje eller Vis udvidet OIA.

  Hvis du skjuler menulinjen, tilføjes valgene på systemmenuen. Pop op-menulinjen viser en taglagt menu, der indeholder alle menupunkter på den skjulte menulinje.

### Konfigurér vindue

Hvis du fjerner markeringen af Maksimeret type -> Med overskriftslinje i sessionsdialogen Redigér -> Indstillinger -> Konfigurér vindue i visse Windows-udgaver, virker funktionen Minimer alle vinder på Windows-proceslinjen muligvis ikke. Tryk på Alt + mellemrumstasten, og klik på Minimér.

## Konfigurér og brug funktionerne på menuen Assistance

Hjælpefunktionerne i dette kapitel bruges til styring af systemet. Tastaturmakro/kommandofil kan tilpasses på menuen Funktioner. De øvrige funktioner kan tilpasses på menuen Redigér.

### Funktioner til tastatur, makroer og kommandofiler

Med en kommando til tastatur-, makro- eller kommandofilfunktioner kan du udføre kommandofiler, makroer eller Personal Communications-understøttede tastfunktioner uden at anvende tastaturet. Du kan køre kommandofiler, makroer eller tastfunktioner fra den aktuelle markørposition i sessionsvinduet.

#### Funktioner til kommandofiler

Du kan skrive, indspille eller afbryde VB-kommandofiler (VBScript) i emuleringsmiljøet. Kommandofilerne har adgang til automatiske API'er under HACL. Programmeringsmiljøet omfatter metoder, beskrivelse af klasser og indstillinger. VB-kommandofiler er en del af Visual Basic-programmeringssproget.

#### Makrofunktioner

En makro er en sekvens af tastanslag eller musefunktioner, som du kan udføre med en enkelt handling, f.eks. ved at trykke på bestemte taster på tastaturet. En makrofunktion skal defineres. Der er flere oplysninger i Definér og anvend makro/kommandofil.

#### Tastfunktioner

Personal Communications indeholder en række tastfunktioner, der kan tilknyttes taster på tastaturet, museaktiviteter eller knapper på pop op-tastgruppen. Du kan også anvende dem, når du opretter makroer.

### CM Mouse (programeksempel)

CM Mouse er et programeksempel i Personal Communications og indeholder intelligent og programmérbar understøttelse af mus til 3270- og 5250-emuleringssessioner. Programmet gør det muligt for brugere af programmer på værter at pege og klikke, når de vil udføre funktioner på værter. CM Mouse har en enestående skærmgenkendelsesteknologi, der øjeblikkeligt indretter sig på skiftende vinduer i programmer på værter vha. hotspot.

Pop op-menuen til CM Mouse giver dig øjeblikkelig adgang til oversigter med valg og funktioner. Du skal blot pege og klikke. Pop op-menuer forenkler valget af kommandoer og funktioner, og opgaver, der skal gentages, kan automatiseres.

Der er flere oplysninger om CM Mouse i CM Mouse Support User's Guide and Reference.

### Konfigurér hotspot

Et hotspot er et område i sessionsvinduet, hvor du kan dobbeltklikke med venstre museknap, hvis du vil udføre en kommando eller en funktion. Det er ikke nødvendigt at anvende tastaturet. Du kan f.eks. dobbeltklikke på et funktionstastnummer for at udføre en funktion.

Tip:
  Vælg Vis hotspot, hvis du vil anvende tredimensionale (3D) hotspot. De kræver kun et enkelt klik, og de vises tydeligt på skærmen.

Du kan definere følgende handlinger for et hotspot:

- Klik på en adresse (URL), hvis du vil oprette forbindelse til et World Wide Web-sted.
- Simulér funktionstaster.
- Afspil en makro med samme navn som den tegnstreng, du vælger i sessionsvinduet.
- Angiv den valgte streng ved markørpositionen.
- Simulér Enter-tasten på den aktuelle markørposition.
- Simulér to sæt funktionstaster på VT, F1 til F4 og F6 til F20.

#### Anvend hotspot

Bemærk:
  Du skal have en mus for at kunne anvende hotspot.

Sådan anvender du et hotspot:

1. Flyt musens pilmarkør til det hotspot, der vises i sessionsvinduet.
2. Dobbeltklik med venstre museknap. Det gælder ikke 3D-hotspot, der kun kræver et enkelt klik.

   Personal Communications undersøger, om du har angivet en hotspotfunktion, der svarer til, hvad der vises, hvor pilmarkøren er placeret. Hvis det er tilfældet, udføres hotspottet. Hvis der er angivet to eller flere hotspot for en enkelt tegnstreng, udføres det hotspot, der indlæses først.

   Hotspot indlæses i følgende rækkefølge:

   1. Peg og vælg (forbindelse til et websted vha. URL).
   2. PFnn, FPnn, Fnn, nn.
   3. Peg og vælg (afspil en makro).
   4. Peg og vælg (angiv den valgte streng).
   5. Peg og vælg (angiv markørpositionen).

### Konfigurér tastatur

Du kan anvende Konfigurér tastatur til at ændre funktionen for de enkelte taster på tastaturet, bortset fra visse reserverede taster.

Du kan definere følgende funktioner for tasterne:

- Udfør en tastfunktion.
- Afspil en makro.
- Indtast tegn.

Bemærk:
  Som standard er Enter-funktionen tilknyttet Ctrl-tasten. Du kan ændre denne tilknytning eller tilpasse tastaturet, hvis det ikke er IBM-kompatibelt, og Enter-tasten ikke virker korrekt. Til 3270- og 5250-sessioner kan du bruge filerne med tastaturdefinitioner, der leveres med Personal Communications. Der er flere oplysninger om tastdefinitioner og tastfunktioner i Emulator User's Reference.

#### Tastaturfil

Når du angiver en tast, kan du gemme den nye definition i en fil (.KMP). Du kan oprette flere tastaturfiler, som du kan skifte mellem.

Sådan tilknytter du en funktion til en tast på tastaturet:

1. Vælg Indstillinger -> Tastatur på menuen Redigér, eller klik på ikonen med oversigter på værktøjslinjen.
2. Vælg Tilpas, når du får vist vinduet Konfigurér tastatur.
3. Tilknyt de ønskede tastfunktioner. Der er flere oplysninger i onlinehjælpen.
4. Gem ændringerne, og luk vinduet Konfigurér tastatur.
5. Vælg OK, når konfigurationen er afsluttet.

Du kan genindsætte standardvalget for hele tastaturet eller enkelte taster:

- Hvis du vil benytte den oprindelige tastaturdefinition igen, skal du vælge IBM-standard i vinduet Konfigurér tastatur.
- Hvis du vil genindsætte værdier for bestemte taster, skal du vælge en tast i vinduet Tilpas tastatur og derefter vælge Standard i feltet Revidér aktuelle funktioner for den valgte tast.

Bemærk:
  Der er syv taster, du ikke kan ændre, og som derfor er gråtonede i Konfigurér tastatur: Alt, AltGr, Print Screen, Scroll Lock, CapsLock, NumLock og Skift.

#### Tilpas VT-emuleringstastatur

Hvis du anvender en VT-emuleringssession, kan du anvende symboler for ASCII-styrekoder i den tegnstreng, du definerer for det tilpassede tastatur.

Anvend #-tegnet som symbol for CTRL-tasten efterfulgt af et af følgende tegn (kun store bogstaver kan benyttes):

    @ABCDEFGHIJKLMNOPQRSTUVWXYZ[\]^_

Anvend ## som symbol for et aktuelt #. For eksempel symboliserer `123##45` `123#45`.

Hvis du angiver et andet tegn end et af de tilladte efter #, får du vist en fejlmeddelelse:

    PCSKBD160 - Ukendt tastfunktion: "tegnstreng

F.eks. får du vist følgende fejlmeddelelse, hvis du har angivet strengen "#a:

    PCSKBD160 - Ukendt tastfunktion: "#a

Der er følgende styrekoder:

Tegnpar | Styrekode | Bemærkninger
--- | --- | ---
#@ | Ctrl-@ | NULL
#A | Ctrl-A |
til |  |
#Z | Ctrl-Z |
#[ | Ctrl-[ | ESC
#\ | Control-\ |
#] | Ctrl-] |
#^ | Control-^ |
#_ | Ctrl-_ |

*.KMP-filen kontrolleres inden programkørslen for at sikre, at tegnstrengen er korrekt. Det skyldes, at filen kan redigeres. Hvis `"###` behandles, får du vist et `#` efterfulgt af et bip for at angive, at hele tegnstrengen ikke er behandlet. Hvis `"123#a456` behandles, vises `123` efterfulgt af et bip.

### Definér og anvend makro/kommandofil

En makro er en sekvens af tastanslag eller musefunktioner, som du kan udføre med en enkelt handling, f.eks. ved at trykke på bestemte taster på tastaturet. Du kan redigere en eksisterende makro eller oprette en ny ved at vælge Indstillinger -> Makro/kommandofil på menuen Redigér.

VB-kommandofiler er en del af Visual Basic-programmeringssproget. Der er flere oplysninger om kommandofiler i onlinehjælpen.

#### Brug af makro eller kommandofil

Du kan anvende makroer og kommandofiler på forskellige måder. Tabel 10 viser nogle eksempler på, hvordan du kan definere og anvende makroer og kommandofiler.

Tabel 10. Eksempler på brug og indstilling af makroer

Brug | Gør følgende
--- | ---
Afspil en makro eller kommandofil automatisk, når sessionen starter. | Angiv automatisk start af makro eller kommandofil.
Afspil en makro eller kommandofil under en forbindelse til et program på en vært. | Start afspilning af makro/kommandofil.
Afspil en makro eller kommandofil med tastatur- eller makrofunktionen. | Brug funktionen Tastatur/Makro/Kommandofil.
Klik på et hotspot for at afspille en makro eller en kommandofil. | Vælg Hotspot.
Tilknyt en makro eller kommandofil til en tast i en pop op-tastgruppe. | Tilpas pop op-tastgruppefilen.
Anvend museknappen til at afspille en makro. | Tilpas musefil.
Anvend en tast på tastaturet til at afspille en makro eller en kommandofil. | Tilpas tastaturfil.

#### Opret en makro

Du kan oprette en makro manuelt eller ved at indspille en række interaktioner med værten, f.eks. proceduren Log på.

Sådan opretter du en makro manuelt:

1. Indstillinger -> Makro/kommandofil på menuen Redigér.
2. Når vinduet Definér makro/kommandofil vises, skal du vælge Tilpas.
3. Når vinduet Tilpas makro/kommandofil vises, skal du vælge Fil, derefter Ny og endelig Makro. Derefter kan du redigere makroen. Du kan skrive kommandoer direkte eller vælge funktioner, tegn og andre makroer i oversigten Tastfunktioner i delvinduet Vælg en tastfunktion.

   Der er flere oplysninger i onlinehjælpen.

4. Vælg Fil og derefter Gem. Makrofilen gemmes.

Bemærkninger:

1. Makroer, der konverteres til XML, er beregnet til brug i Host On-Demand og fungerer ikke i Personal Communications-emuleringssessioner. Brug makrostyringsprogrammet i HOD (HOD Macro Manager) til at importere en konverteret Personal Communications-makro ind i HOD. Disse konverterede makroer optræder ikke i listen over tilgængelige Personal Communications-makroer.

2. Konvertering til arabisk tegntabel udføres, når der oprettes en XML/VBScript-makro, så de arabiske tegn i makroen vises korrekt. Tegntabellen konverteres sådan, når makroen indspilles:
   - 3270/5250-sessioner: 1008 (arabisk tegntabel) til 1256
   - VT-sessioner: 1089 til 1256

   Tegntabellen konverteres sådan, når makroen afspilles:

   - 3270/5250-sessioner: 1256 til 1008
   - VT-sessioner: 1256 til 1089

#### Makrokommandoer

Du kan anvende følgende kommandoer, når du opretter en makro:

Tastfunktioner
  Du kan anvende Personal Communications-understøttede tastfunktioner.

Makro
  Du kan definere en makro i en anden makro, men du kan ikke oprette en makro i en permanent løkke, hvor den første makro indsættes i slutningen af den anden.

Tegn
  Du kan anvende alle de tegn, der vises i oversigten i vinduet Tilpas makro.

Tegnstreng
  Du kan anvende tegnstrenge, som du indtaster via tastaturet. Du skal anvende dobbelte anførelsestegn (") i begyndelsen af tegnstrengen.

Wait-betingelse
  Angiv en wait-betingelse, der kan stoppe afspilningen af makroen i et angivet tidsrum eller til en angiven betingelse forekommer.

Udtryk
  Du kan anvende kommandoer, f.eks. GOTO og RUN.

#### Overvejelse i forbindelse med brug af løkker i makroer

Hvis du bruger GOTO og LABEL til at oprette en løkke, bliver resultatet uforudsigeligt, hvis løkken udføres mange gange, dvs. mere end 1.000 gange.

#### Opret en kommandofil

Du kan oprette en kommandofil manuelt eller ved at indspille en række interaktioner med værten, f.eks. proceduren Log på. Med kommandofiler kan du udføre egentlige programmer, hvad der ikke er muligt med makroer.

Sådan opretter du kommandofiler:

1. Indstillinger -> Makro/kommandofil på menuen Redigér.
2. Når vinduet Definér makro/kommandofil vises, skal du vælge Tilpas.
3. Når vinduet Tilpas makro/kommandofil vises, skal du vælge Fil, derefter Ny og endelig Kommandofil. Derefter kan du redigere kommandofilen. Delvinduet Vælg tastfunktion er gråtonet, fordi du ikke kan benytte denne funktion her.

   Der er flere oplysninger i onlinehjælpen.

4. Vælg Fil og derefter Gem. Kommandofilen gemmes.

#### Konfigurér makro eller kommandofil, der starter automatisk

Sådan definerer du en makro eller kommandofil, der skal starte automatisk:

1. Vælg Redigér -> Indstillinger -> Makro/kommandofil.

   Du får vist vinduet Definér makro/kommandofil.

2. Angiv en makro eller kommandofil, der skal starte automatisk, når arbejdsstationen starter.
3. Vælg OK. Der er flere oplysninger om automatisk start i onlinehjælpen.

#### Konfigurér Java-miniprogram, der starter automatisk

Du kan starte et Java-miniprogram automatisk ved at føje funktionen Udfør miniprogram til en makro. Du kan føje funktionen til en makro, som starter automatisk, så miniprogrammet udføres, når sessionen starter.

1. Vælg Redigér -> Indstillinger -> Makro/kommandofil.

   Du får vist vinduet Definér makro/kommandofil.

2. Vælg Udfør miniprogram i funktionsoversigten, og skriv navnet på klassen.

Der er flere oplysninger om syntaks i onlinehjælpen.

Bemærk: Den angivne miniprogramklasse skal være placeret i det samme bibliotek som den .WS-fil, der inkluderer makroen.

#### Indspil makroer eller kommandofiler

Brug følgende fremgangsmåde for at starte indspilning af makro eller kommandofil:

1. Klik på Start indspilning af makro på menuen Funktioner.
2. Skriv navnet på makroen eller VB-kommandofilen.
3. Vælg indspilningsformatet.

   Hvis du indspiller en fil i makroformat til Ekspres-logon, skal du vælge afkrydsningsfeltet Aktiveret og angive program-id'en til Ekspres-logon-faciliteten (ELF).

4. Konfigurér de øvrige funktioner, og klik på OK.

Bemærk:
  Når du indspiller en makro, kontrolleres behandlingen af felter, der ikke kan vises, af indstillingen af parameteren HideNonDisplayDataOnRecord=Y i afsnittet [Keyboard] i .WS-filen. De skjulte felter ignoreres under indspilningen.

Klik på Funktioner -> Annullér indspilning af makro for at annullere indspilningen af en makro eller kommandofil. Indspilningen annulleres, og makroen eller kommandofilen gemmes ikke.

Klik på Funktioner -> Pause i indspilning af makro for at stoppe indspilningen af en makro eller kommandofil midlertidigt. Indspilningen stopper. Du kan starte indspilningen igen ved at vælge Fortsæt indspilning af makro.

Klik på Funktioner -> Stop i indspilning af makro for at stoppe indspilningen af en makro eller kommandofil. Indspilningen afsluttes, og makroen gemmes i den angivne fil.

#### Afspil makroer og kommandofiler

Hvis du vil starte afspilningen af en makro eller en kommandofil, skal du vælge Funktioner -> Start afspilning af makro/kommandofil, markere makroen eller kommandofilen og derefter vælge OK. Afspilningen af den valgte makro starter.

Hvis du vil stoppe afspilningen af en makro eller en kommandofil, skal du vælge Funktioner -> Afbryd afspilning af makro/kommandofil. Afspilningen af makroen eller kommandofilen stopper.

Bemærk:
  Når du afspiller en makro, kontrolleres visningen af felter, der ikke kan vises, af parameteren HideNonDisplayDataOnRecord=Y i afsnittet [Keyboard] i .WS-filen. Når denne indstilling angives, vises en vindue til dit input. Når vinduet vises, skal du indtaste de oplysninger, der anmodes om, og trykke på Enter for at fortsætte.

### Ekspres-logon-facilitet

Ved hjælp af Ekspres-logon-faciliteten kan en bruger, der afvikler en Personal Communications TN3270E-session, logge på et værtssystem uden at angive bruger-id og kodeord. Funktionen kun beregnet til at blive anvendt i visse situationer af administratorer af Personal Communications. Der er flere oplysninger om implementering i Administrator's Guide and Reference.

#### Indspil en Ekspres-logon-makro

Gør følgende for at indspille en ELF-makro:

1. Vælg filformatet Makro til indspilningen.
2. Markér afkrydsningsfeltet Aktivér for Ekspres-logon-makroen.
3. Angiv program-id'en for Ekspres-logon.
4. Gør følgende, når du bliver bedt om at indtaste bruger-id'en:
   1. Indtast bruger-id'en.
   2. Indtast kodeordet i kodeordsfeltet, hvor tegnene ikke bliver vist.
   3. Når du har indtastet kodeordet, kan du skrive evt. yderligere data, der skal bruges ved logon.

   Efterhånden som tastanslagene, der er indspillet under pålogningen, gemmes i ELF-makrofilen, forsøger Personal Communications at identificere og erstatte den bruger-id og kodeordet, du har angivet med de specielle pladsholderstrenge `)USR.ID(` og `)PSS.WD(`. Den automatiske genkendelse kræver, at kodeordet indtastes i det første inputfelt, hvor indholdet ikke vises. Det forudsættes, at bruger-id'en angives lige før kodeordet.

   Hvis du laver en fejl under indtastningen af logon-data, skal du indspille makroen igen.

Ved senere afspilning af makroen anvendes ELF-program-id'en (der er gemt i makroen) og den sikrede forbindelse til at gentage pålogningen, uden at der skal benyttes bruger-id og kodeord.

Du kan også manuelt konfigurere en makro til ELF. Der er flere oplysninger i Administrator's Guide and Reference.

#### Kontrollér en ELF-makro

Du kan visuelt undersøge makroindspilningen af pålogningen til et værtsprogram for at kontrollere, at bruger-id og kode er erstattet af koderne for Ekspres-logon-faciliteten (ELF). Gør følgende:

1. Vælg Redigér -> Indstillinger -> Makro/kommandofil for at åbne den makrofil, der indeholder de indspillede tastanslag.
2. Vælg den makrofil, du lige har indspillet, og vælg Tilpas.
3. Kontrollér, at bruger-id'en er erstattet med to koder: ELF-program-id'en og pladsholderen for ELF-bruger-id'en. Koden for program-id'en består af tre ord, som er adskilt af blanktegn: `elf`, `applid` og id'en på det værtsprogram, der logges på. Pladsholderen for bruger-id er `)USR.ID(`

   F.eks. skal `"minbruger-id` være udskiftet med `")USR.ID(`.

4. Undersøg, om kodeordet er udskiftet med pladsholderkoden for ELF-kodeord `)PSS.WD(`.

   F.eks. skal `"mitkodeord` være udskiftet med `")PSS.WD(`.

### Konfigurér mus

Kommandoen Konfigurér mus giver dig mulighed for at tildele funktioner til højre og venstre museknap. Du kan derved gøre følgende uden at anvende tastaturet:

- Udføre Personal Communications-understøttede funktioner.
- Udføre brugerdefinerede makroer.
- Placere et tegn på den aktuelle markørposition.

#### Musefil

Du kan gemme funktioner, der er defineret til museknapper i en musefil (*.MMP). Du kan oprette flere musefiler, som du kan skifte mellem.

Sådan konfigurerer du musen og tilknytter funktioner til museknapperne:

1. Vælg Indstillinger -> Mus på menuen Redigér.

   De aktuelle indstillinger vises i vinduet Konfigurér mus.

2. Konfigurér de elementer, du har brug for. Der er flere oplysninger om konfiguration i onlinehjælpen.

   Sådan opretter eller redigerer du en musefil:

   1. Vælg Tilpas.
   2. Når vinduet Tilpas mus vises, kan du tildele funktioner til højre og venstre museknap. De vises i Museknaps aktuelle funktion.
   3. Vælg de nødvendige funktioner under Tastfunktioner.
   4. Gem ændringerne, og vælg OK.
3. Vælg OK.

   Konfigurér mus er afsluttet.

### Konfigurér pop op-tastgruppe

Pop op-tastgruppen er et lille vindue med nogle taster. Hvis du vil have vist pop op-tastgruppen, skal du placere musens pilmarkør et tilfældigt sted i sessionsvinduet og klikke med højre museknap.

Du kan tildele tasterne følgende funktioner:

- Personal Communications-standardfunktion
- En brugerdefineret makro
- En tegnstreng

Når du vil have udført de tildelte funktioner, skal du blot klikke på en tast i pop op-tastgruppen med venstre museknap.

Du kan få vist en beskrivelse af en tastfunktion eller en makro med kort navn ved at pege med pilmarkøren på funktionen eller makronavnet og klikke med højre museknap.

#### Pop op-tastgruppefil

Du kan angive det antal taster, der skal vises i pop op-tastgruppen, de funktioner, der er tilknyttet tasterne, og tasternes farve. Du kan gemme definitionerne i en pop op-tastgruppefil.

En pop op-tastgruppefil (*.PMP) indeholder oplysninger om det antal taster, der vises i pop op-tastgruppen, om de funktioner, der er knyttet til tasterne, og oplysninger om farver. Du kan definere, hvilken pop op-tastgruppefil der skal knyttes til pop op-tastgruppen.

#### Anvend pop op-tastgruppen

Sådan anvender du pop op-tastgruppen:

1. Klik med højre museknap et vilkårligt sted i sessionsvinduet.
2. Vælg PAD 1, PAD 2, PAD 3 eller PAD 4.
3. Klik på den ønskede tast i pop op-tastgruppen.

Sådan konfigurerer du pop op-tastgruppen:

1. Vælg Indstillinger -> Pop op-tastgruppe på menuen Redigér.
2. Når vinduet Konfigurér pop op-tastgruppe vises, skal du vælge de elementer, du har brug for. Der er flere oplysninger i onlinehjælpen.

   Hvis du vil redigere pop op-tastgruppefilen, skal du vælge Tilpas og foretage de ændringer, du har brug for.

3. Vælg OK. Den pop op-tastgruppe, du har valgt, er klar til brug.

### Definér tabulatorindstillinger (kun VT)

Du kan bruge Definér tabulatorindstillinger til at definere tabulatorstop til VT-sessioner.

### Konfigurér webbrowser

Med Konfigurér webbrowser kan du definere den browser, du foretrækker, og anvende denne frem for den, der følger med det styresystem, du anvender.

## Håndtering af terminalsessionsvinduer

Personal Communications indeholder en række funktioner til styring af flere sessioner, der er åbne samtidig, som supplement til de funktioner, der stilles til rådighed af Windows. Disse funktioner gør det muligt at administrere sessionsvinduer hurtigt og nemt. Menuen Vindue har følgende punkter:

Skift
  Anvend Skift, når du skal skifte mellem de sessionsvinduer, der er åbne.

  Du kan ikke anvende Skift til at skifte til et skjult sessionsvindue. Du kan anvende Vis session på systemmenuen til at få vist et sådant sessionsvindue på skærmen. Vælg derefter Skift.

Skjul session
  Vælg Skjul session, hvis du vil skjule et sessionsvindue.

  Du kan ikke skjule alle sessioner. Mindst én session vises altid på skærmen.

Vis session
  Brug Vis session til at få vist et sessionsvindue, der tidligere er blevet skjult vha. funktionen Skjul session.

Brug Vis, hvis du vil have vist en tidligere gemt kombination af vinduer, eller hvis du vil gemme en kombination af vinduer.

Personal Communications kan gemme og gendanne følgende oplysninger om fremvisning af sessionsvinduer:

- Placering og størrelse af de enkelte vinduer
- Vinduets status (standard, minimeret eller maksimeret)
- Vinduets font

Du kan gemme disse oplysninger for op til otte vinduer.

### Hjælp

Der er flere oplysninger om styring af sessionsvinduer i onlinehjælpen.

1. Vælg Fremgangsmåder på menuen Hjælp.
2. Når du får vist hjælpevinduet, skal du blade til emnet Håndtér terminalsessionsvinduer.

   Vælg derefter det emne, du vil have flere oplysninger om.

## Støtte til 1390/1399-tegntabel

Personal Communications støtter tegntabellerne 1390 og 1399. Det giver mulighed for at anvende japanske tegn. Der er flere oplysninger om støtte til Unicode i Administrator's Guide and Reference.

## Find og reparér

Du kan bruge funktionen Hjælp -> Find og reparér til at undersøge, om Personal Communications-programmet er komplet. Funktionen Find og reparér kontrollerer de installerede Personal Communications-filer for at se, om installationen er beskadiget. Der foretages en efterfølgende reparation, hvis det er nødvendigt.

Bemærk: Stop alle aktive sessioner eller SNA-noder, før du starter funktionen Find og reparér.

Markér afkrydsningsfeltet Genopret genveje, hvis de originale genveje skal genskabes. Hvis du har ændret genvejene efter installationen af Personal Communications, vil du måske bevare dem. Hvis det er tilfældet, skal du ikke vælge denne valgmulighed.

Du skal være autoriseret af systemet for at kunne bruge funktionen Find og reparér. Du vil muligvis blive bedt om det originale installationsmedie til Personal Communications.

Personal Communications Find og reparér kan startes fra Styring af sessioner eller fra et emuleringsvindue. Hvis du vil bruge Windows Installer til at reparere Personal Communications, skal du starte programmet fra funktionen Tilføj/fjern programmer i Windows. Bemærk følgende forskelle på funktionerne.

Personal Communications Find og reparér udfører følgende:

- Geninstallerer en fil, hvis den mangler eller er beskadiget, eller hvis det er en ældre udgave af filen.
- Skriver alle registreringsindstillinger til applikationen igen i afsnittet LOCAL_MACHINE i registret.
- Skriver alle registreringsindstillinger til applikationen igen i afsnittet CURRENT_USER i registret.
- Installerer alle genveje igen (valgfrit).

Windows Installer udfører følgende:

- Geninstallerer en fil, hvis den mangler, eller hvis det er en ældre udgave af filen. Windows-installationsprogrammet kontrollerer ikke, om filer er beskadigede.
- Skriver alle registreringsindstillinger til applikationen igen i afsnittet LOCAL_MACHINE i registret.
- Skriver alle registreringsindstillinger til applikationen igen i afsnittet CURRENT_USER i registret.
- Installerer alle genveje igen. Denne funktion er ikke valgfri i Windows-installationsprogrammet.

[ Øverst på siden | Forrige side | Næste side | Indholdsfortegnelse | Stikordsregister ]