IBM Personal Communications 5.9 változat Windows operációs rendszerekhez

## Olvassa el!

Első kiadás

Ebben a dokumentumban kiegészítő információkat talál a súgóhoz és a kiadványokhoz. Itt olvashat az újonnan hozzáadott funkciókról, a korlátozásokról és a javításokról, valamint hasznos tippeket is talál. A Personal Communications 5.9 változatának használatával kapcsolatos további szempontokat, illetve a teljes termékdokumentációt a Personal Communications Információs központban találja.

Az IBM Personal Communications for Windows telepítésével kapcsolatos információkat a CD-ROM telepítési útmutató című kiadványban találja. Az 5.9 változat új funkcióiról és szolgáltatásairól további részleteket a Gyors kezdetek című kiadványban olvashat.

A harmadik féltől származó összetevők nevei, és az ezekre vonatkozó licenc feltételek a Personal Communications telepítési könyvtárában lévő license.txt fájlban találhatók.

Köszönjük, hogy a Personal Communications 5.9 terméket választotta!

## Tartalom

### Újdonságok

Windows x64 platform támogatás
Oldal fejléc és lábléc
Windows nyomtató illesztőprogram a virtuális terminál gazda nyomtatáshoz
Párhuzamos IPv4 és IPv6 kapcsolatok EEDLC-hez
Házirend továbbfejlesztések a szekciónézet módosításához
Házirend továbbfejlesztések a szekcióablak vezérlésének korlátozására
Nyomtatási feladatok összegyűjtése 5250 nyomtatószekciókhoz
Bővített nyomkövetési pufferek
Legjobb illeszkedés beállítás az Oldalbeállításban
Kerberos alapú bejelentkezés automatizálás
Telnet által egyeztett biztonság
IBM Support Assistant
ITLM képesség
Hagyományos kínai UDC tartomány módosítás
Német és ausztrál billentyázet Shift Lock viselkedés felülbírálata a numerikus billnetyűkön
Környezeti változók a munkaállomás profilban
1390 és 1399 japán kódlapok átalakítási táblájának módosítása
Csomaginformációk a Névjegy párbeszédablakban
STRPCCMD parancs támogatásának letiltása

### Personal Communications Információs központ

### Támogatási szempontok

Előfizetés a támogatással kapcsolatos hírekre
IBM Support Assistant

### Operációs rendszer szempontok

Personal Communications használata Windows tűzfallal 2-es XP javítócsomagon

### Egyéb szempontok

Communications Server kiszolgálóval rendelkező Personal Communications telepítése vagy áttelepítése
Arab adatok megjelenítése a VBHLLAPI példaprogramban

## A Personal Communications 5.9 újdonságai

a Personal Communications 5.9 változata a népszerű 5.8 változaton alapszik. Ha már ismeri a Personal Communications 5.8 változatát, akkor érdemes szánni egy kis időt az új funkciók és szolgáltatások megismerésére.

### Windows x64 platform támogatás

A Personal Communications 5.9 változata nem-SNA platform támogatást biztosít a Windows XP Professional x64 Edition és a Windows Server 2003 Standard x64 Edition és Enterprise x64 Edition operációs rendszerekhez.

Vissza a tetejére

### Oldal fejléc és lábléc

A képernyőnyomtatások és a képernyőnyomtatás gyűjtemény feladatok kinyomtatott oldalaihoz fejlécet vagy láblécet adhat meg.

A szolgáltatásról az Emulátor felhasználói kézikönyv című kiadványban talál részletes információkat.

Vissza a tetejére

### Windows nyomtató illesztőprogram a virtuális terminál gazda nyomtatáshoz

Használhatja a Windows nyomtató illesztőprogramját a virtuális terminál gazda nyomtatáshoz. Ez a funkcionalitás a meglévő PDT nyomtatási képesség kibővítése.

Vissza a tetejére

### Párhuzamos IPv4 és IPv6 kapcsolatok EEDLC-hez

Az EEDLC-nél megadhatja az IPv4 és IPv6 kapcsolatok párhuzamos használatát.

Vissza a tetejére

### Házirend továbbfejlesztések a szekciónézet módosításához

A Windows csoport házirendjének szerkesztésével elrejtheti a szekcióablak eszköztárát vagy menüsorát, és kibővítheti az OIA-t.

A Megjelenítési házirend módosításáról az Adminisztrátori kézikönyvben talál további információkat.

Vissza a tetejére

### Házirend továbbfejlesztések a szekcióablak vezérlésének korlátozására

A Windows csoport házirendjének szerkesztésével korlátozhatja a felhasználók képességét a szekcióablakok teljes méretre, kis méretre állítására illetve bezárására.

A Végrehajtási házirend módosításáról az Adminisztrátori kézikönyvben talál további információkat.

Vissza a tetejére

### Nyomtatási feladatok összegyűjtése 5250 nyomtatószekciókhoz

Ez a szolgáltatás lehetővé teszi a nyomtatási feladatok összegyűjtését és egyetlen feladatként, csoportban való kinyomtatását. A szolgáltatáshoz társított funkciók hozzárendelhetők a billentyűzethez, az előugró billentyűblokkhoz, az egérgombhoz vagy az eszköztár gombokhoz.

A szolgáltatásról az Emulátor felhasználói kézikönyv című kiadványban talál részletes információkat.

Vissza a tetejére

### Bővített nyomkövetési pufferek

További CSTrace pufferek állnak rendelkezésre, így nagy nyomövetési terhelések esetén minden nyomkövetési rekord elfogásra kerül.

Vissza a tetejére

### Legjobb illeszkedés beállítás az Oldalbeállításban

Engedélyezheti a Legjobb illeszkedést az Oldalbeállítás párbeszédablak egyik jelölőnégyzetével. Ez a szolgáltatás az alábbi szekciókkal használható:

- 3270 képernyő és nyomtató
- Virtuális terminál, beleértve a Nyomtatóvezérlő módot is

A szolgáltatásról az Emulátor felhasználói kézikönyv című kiadványban talál részletes információkat.

Vissza a tetejére

### Kerberos alapú bejelentkezés automatizálás

Az 5250 képernyő és az Adatátviteli szekcióknál ez a szolgáltatás a bejelentkezett felhasználók hitelesítési adatainak használatával automatikus bejelentkezést biztosít a gazdagépekre.

A szolgáltatásról az Adminisztrátori kézikönyvben talál részletes információkat.

Vissza a tetejére

### Telnet által egyeztett biztonság

A Telnet által egyeztetett biztonság a Telnet egy kibővítése, amely lehetővé teszi a TLS Telnet kapcsolatok keresztüli egyeztetését. A 3270 képernyő- és nyomtatószekciókhoz lehet beállítani a Telnet által egyeztetett biztonságot.

A Telnet által egyeztetett biztonság a TLS protokoll 1.0 változatát támogatja. A protokoll a TLS 1.0-tól az SSL 3.0-ig teszi lehetővé a biztonság egyeztetését az olyan kiszolgálóknál, amelyek nem támogatják a TLS 1.0 változatát.

Biztonság a Telnet által egyeztetett beállítással

A szekciók beállításakor a Biztonság engedélyezése beállítás kiválasztása után választhatja ki a Telnet által egyeztetett beállítást. Ha a Biztonság engedélyezése és a Telnet által egyeztetett beállítás is meg van adva, akkor a rendszer a Telnet kapcsolat létrehozása után egyezteti a TLS kapcsolatot. A 3270 szekció addig nem indul el, amíg a TLS egyeztetés sikeresen be nem fejeződik. Ha a kiszolgáló nem támogatja a TLS alapú Telnet biztonságot, akkor a szekció nem fog elindult, és egy hibaüzenet kerül kiadásra.

Ha megszünteti a Biztonság engedélyezése jelölőnégyzet kijelölését, akkor a Telnet egyeztetési folyamat letiltásra kerül. Ha a biztonság nincs engedélyezve és a kiszolágló TLS alapú Telnet biztonsági szekciót kér az ügyféltől, akkor a Personal Communications nem tudja elindítani a TLS alapú Telnet biztonsági szekciót. A rendszer egy hibaüzenetet küld.

Biztonság a Telnet által egyeztetett beállítás nélkül

Ha a Biztonság engedélyezése beállítás meg van adva de a Telnet által egyeztetett beállítás nincs, akkor a TLS egyeztetés a kiszolgálóval fennálló TLS kapcsolaton keresztül történik. Ez az alapértelmezett beállítás, mivel a Telnet kiszolgálók általában nem támogatják a TLS alapú Telnet biztonságot.

Megjegyzés: Ha előzőleg engedélyezte a Telnet által egyeztetett biztonságot de le szeretné tiltani, akkor ki kell választania a Biztonság engedélyezése beállítást ahhoz, hogy a Telnet által egyezetett jelölőnégyzet elérhetővé váljon.

A Personal Communications biztonságról az Adminisztrátori kézikönyvben talál részletes információkat.

Vissza a tetejére

### IBM Support Assistant

Az IBM Support Assistant lehetővé teszi a szoftverkérdések könnyű megoldását. Részletes információkat a Support Assistant témakörben talál.

Vissza a tetejére

### ITLM képesség

Ez a szolgáltatás az IBM Tivoli License Manager használatával lehetővé teszi a Personal Communications telepítésének és használatának felismerését.

Vissza a tetejére

### Hagyományos kínai UDC tartomány módosítás

A hagyományos kínai nyelvnél beállíthat egy kulcsszót a PC UDC tartományának 0x8181--0x8C82 tartományról 0xC6A1--0xC8F1 tartományra állítására és az 0xEOEB--0xE2FD EBCDIC kódra való leképezésre. A kulcsszót a következőképpen állíthatja be:

    [Translation]
    NewUDCRangeCHT=Y

Vissza a tetejére

### Német és ausztrál billentyázet Shift Lock viselkedés felülbírálata a numerikus billnetyűkön

A német és osztrák billentyűzeteknél megadhat egy olyan kulcsszót, amely felülbírálja a numerikus billentyűk működését Shift Lock módban. A szintaxis a következő:

    [Keyboard]
    ShiftlockOverride=Y

Ha ez a kulcsszó engedélyezve van, akkor a numerikus billentyűk a megfelelő számokat jelölik, és nem a billentyűkhöz rendelt szimbólumokat. Ez a működés megfelel a Caps Lock módban való működésnek.

Megjegyzés: Ennek a funkcionalitásnak a használatához a Német (IBM) billentyűzetkiosztást kell megadni a Windows Területi beállításaiban.

Vissza a tetejére

### Környezeti változók a munkaállomás profilban

A .WS profilban környezeti változókat adhat meg az alábbi Personal Communications fájlok elérési útjához:

- Bar fájlok (.bar)
- Előugró billentyűblokk fájlok (.pmp)
- Egér testreszabási fájlok (.mmp)
- Billentyűzetkiosztási fájlok (.kmp)

A szintaxis a következő:

    [Toolbar]
    BarFile=C:\%USERDIR%\disp.bar

    [Poppad]
    DefaultPoppad=C:\%PROFILEDIR%\test.pmp

    [Mouse]
    DefaultMouse=%PCOMMPROFILE%\vtpf.mmp

    [Keyboard}
    DefaultKeyboard=C:\%USERFOLDER%UserMap.kmp

A fenti példákban a USERDIR, a PROFILEDIR, a PCOMMPROFILE és a USERFOLDER a felhasználó által megadott változók. Lásd a következő példát:

    USERDIR = profile\toolbarfiles

Vissza a tetejére

### 1390 és 1399 japán kódlapok átalakítási táblájának módosítása

A 1390 és 1399 japán kódlapokhoz használt alapértelmezett Personal Communications átalakítási tábla különbözik az IBM WebSphere Host On-Demand által használt táblától. Az alábbi .WS profil kulcsszó lehetővé teszi a Host On-Demand átalakítási táblájávan megegyező tábla használatát.

    [Translation]
    UsePcomCDRA1399=N

Az alábbi táblázat az alapértelmezett Personal Communications átalakítási tábla (UsePcomCDRA1399=Y vagy nincs érték megadva) és a Host On-Demand tábla (a kulcsszó értéke N) közötti különbségeket mutatja.

EBCDIC kódpont | Alapértelmezett Personal Communications Unicode érték | Unicode érték ha UsePcomCDRA1399=N
--- | --- | ---
0x4260 | U+2212 (mínusz jel) | U+FF0D (teljes szélességű kötőjel mínusz)
0x43A1 | U+301C (hullám kötőjel) | U+FF5E (teljes szélességű hullám)
0x447C | U+2016 (dupla függőleges vonal) | U+2225 (függőleges egyenlőségjel)
0x444A | U+2014 (vízszintes vonal) | U+2015 (vízszintes vonal)
0x426A | U+00A6 (függőleges szaggatott vonal) | U+FFE4 (teljes szélességű függőleges szaggatott vonal)
0xE9F3 | U+FF0D (teljes szélességű kötőjel mínusz) | U+2212 (mínusz jel)
0xE9F4 | U+FF5E (teljes szélességű hullám) | U+301C (hullám kötőjel)
0xDFE5 | U+2225 (függőleges egyenlőségjel) | U+2016 (dupla függőleges vonal)
0xDDB7 | U+2015 (vízszintes vonal) | U+2014 (vízszintes vonal)
0xE9F5 | U+FFE4 (teljes szélességű függőleges szaggatott vonal) | U+00A6 (függőleges szaggatott vonal)

Vissza a tetejére

### Csomaginformációk a Névjegy párbeszédablakban

A telepített csomag nyelvét a menüsőr Súgó > Personal Communications névjegye menüpontjával jelenítheti meg. A nyelv jelzések a következők:

- S - MLS
- T - Hagyományos kínai
- P - Egyszerűsített kínai
- K - Koreai

Vissza a tetejére

### STRPCCMD parancs támogatásának letiltása

Az STRPCCMD parancs támogatását a következő .WS kulcsszóval tilthatja le:

    [5250]
    Ignore_STRPCCMD=Y

Ha a klucsszó N értékre van állítva vagy nincs megadva, akkor az STRPCCMD parancs le lesz tiltva.
Vissza a tetejére

## Personal Communications Információs központ

A termékdokumentációt, illetve a további információforrásokhoz vezető hivatkozásokat a Personal Communications Információs központban találja a következő címen:

> http://publib.boulder.ibm.com/infocenter/pcomhelp

A japán nyelvű Információs központban is található GYIK és hibaelhárítási tippek.

A Personal Communications Információs központ angolul és japánul áll rendelkezésre. A Japán nyelvű tartalom megtekintéséhez a rendszer japán területi beállítással kell használni. Minden más területi beállítás esetén az angol nyelvű tartalom jelenik meg.

Vissza a tetejére

## Támogatási szempontok

### Előfizetés a támogatással kapcsolatos hírekre

Ha meg szeretné kapni a Personal Communications terméktámogatási híreit, akkor tegye a következőket:

1. Látogasson el a Personal Communications terméktámogatási webhelyére a következő címen:

   > http://www.ibm.com/software/network/pcomm/support

2. A Személyes támogatás kategóriában kattintson a Saját támogatás hivatkozásra. Ha már van IBM regisztrációs azonosítója, akkor jelentkezzen be. Ha nem, akkor regisztrálnia kell magát.
3. A bejelentkezés után a termékcsaládok listájából válassza ki a Hálózatkezelés elemet.
4. Válassza ki, mely termékekről kívánja megkapni a híreket. Kattintson a Mentés és visszatérés gombra. A terméktámogatási profilja a következő képernyőn jelenik meg.
5. A levelezés beállításánál az e-mail üzeneteket, a letölthető fájlokat vagy mindkét lehetőséget is kiválaszthatja. Kattintson az Elküldés gombra. Megjelenik egy üzenet, mely szerint a profilja frissítésre került.
6. A munkamenet befejezéséhez kattintson a Kijelentkezés hivatkozásra.

Vissza a tetejére

### Support Assistant

Az IBM Support Assistant lehetővé teszi a szoftverkérdések könnyű megoldását. A Support Assistant a következő össztevőket tartlamazza:

- Keresés
  A szoftver információs adatbázis keresését teszi lehetővé.
- Szerviz
  Azokat a felhasználókat segíti, akik PMR elküldésével biztosítanak hozzáférést az Elektronikus szervizkérés webhelyhez.
- Támogatási hivatkozások
  IBM hivatkozások egyesített listája, márkák és termékek szerint csoportosítva.

A gyorssegélyszolgálat személyzete és a Personal Communications adminisztrátorai a Support Assistant telepítésével jobb támogatást biztosíthatnak a végfelhasználók számára. A Support Assistant a következő címről tölthető le:
http://www.ibm.com/software/support/isa/index.html

Vissza a tetejére

## Operációs rendszer szempontok

### Personal Communications használata Windows tűzfallal 2-es XP javítócsomagon

A Microsoft Windows XP 2. javítócsomagjában található Windows tűzfal szolgáltatás az IPv4 és az IPv6 EEDLC csomagokat is blokkolja.
Az EEDLC kapcsolat engedélyezéséhez az EEDLC szabványú UDP portokat (12000 - 12004 portszámok) hozzá kell adni a Windows tűzfal kivétel listájához. Az alábbi módszerekkel adhatja hozzá a portokat.

#### Windows tűzfal konfigurációs ablaka:

1. Nyissa meg a Windows tűzfal elemet a Windows vezérlőpultban.
2. Kattintson a Kivételek fülre.
3. A 12000 - 12004 portok hozzáadásához kattintson a Hozzáadás gombra.

#### Hálózati kapcsolatok ablak:

1. Nyissa meg a Hálózati kapcsolatok párbeszédablakot, majd kattintson a Tulajdonságok > Speciális > Beállítások elemre.
2. Kattintson a Kivételek fülre.
3. A 12000 - 12004 portok hozzáadásához kattintson a Port hozzáadása gombra.

#### Parancssor:

Használja az alábbi parancsokat az egyes portok hozzáadásához:

>     netsh firewall set portopening UDP 12000 Udp_12000_EEDLC

>     netsh firewall set portopening UDP 12001 Udp_12001_EEDLC

>     netsh firewall set portopening UDP 12002 Udp_12002_EEDLC

>     netsh firewall set portopening UDP 12003 Udp_12003_EEDLC

>     netsh firewall set portopening UDP 12004 Udp_12004_EEDLC

A portok hozzáadása után a Windows tűzfal ablak kivétel legördülő listája megjeleníti az új UDP portszámokat.
A Windows tűzfalról a Microsoft Developer Network adatbázisban talál további információkat a következő Internet címen:

> http://msdn.microsoft.com

Ez a szolgáltatás különbözik a Windows XP SP2 előtti kiadásainak Internet kapcsolat tűzfalának (ICF) viselkedésétől. Ha további információkra van szüksége a Personal Communications ICF-fel való használatáról, akkor nézze meg a 1176310. technikai megjegyzést a Personal Communications webhelyen. A támogatási webhelyre és az egyéb erőforrásokhoz a Personal Communications Információs központjában talál hivatkozásokat.

Vissza a tetejére

## Egyéb szempontok

### Communications Server kiszolgálóval rendelkező Personal Communications telepítése vagy áttelepítése

Ha a Personal Communications és az IBM Communications Server for Windows is telepítve van a rendszerre és új Personal Communications változatra szeretne áttérni, akkor nem használhatja az automatikus áttelepítést.

Először távolítsa el a Personal Communications és a Communications Server for Windows terméket a rendszerről. Utána telepítse újra a Communications Server terméket, majd telepítse a Personal Communications új kiadását.

### Arab adatok megjelenítése a VBHLLAPI példaprogramban

Ahhoz, hogy az arab adatok megfelelően megjelenjenek a VBHLLAPI példaprogramban, a következőket kell tennie:

1. Nyissa meg szerkesztésre a VBHLLAPI példaprogram forráskódját. Minden egyes űrlapnál módosítsa az alapértelmezett font tulajdonságot egy olyan Windows TrueType betűkészletre, amely támogatja az arab írásrendszert (például Courier New).
2. Fordítsa újra a VBHLLAPI példaprogramot.

Az API példaprogramokról további információkat az Emulator Programming című kiadványban talál.

Vissza a tetejére

.