# Zagon in zaustavljanje emulacijskih sej

V tem poglavju je opisano, kako zaustavite in zaženete več emulacijskih sej.

Če ste shranili informacije o konfiguraciji emulatorja, kot je opisano v temi Shranjevanje informacij o konfiguraciji, so shranjene v profilu delovne postaje (*.WS), ki jih lahko prikažete v Upravljalniku sej.

Opomba:
Če prvič uporabljate Personal Communications ali če ni ikon sej v Upravljalniku sej, za izdelavo konfiguracije preglejte Konfiguriranje sej.

## Upravljalnik sej

Personal Communications uporablja pogovorno okno Upravljalnika sej za nudenje preprostega dostopa do profilov delovne postaje in paketne datoteke. Z Upravljalnikom sej lahko zaženete eno ali več sej ter izdelate novo sejo ali paketno datoteko.

Opomba:
Pogovorno okno Upravljalnik sej prikaže samo profile delovne postaje in paketne datoteke, ki so na nahajališču podatkov aplikacije, podanem med namestitvijo programa Personal Communications. Preglejte temo Podatki aplikacije za podrobnejše informacije o podatkih aplikacije.

Ikono lahko povlečete iz Upravljalnika sej na meni Windows Start ali na namizje. Izberite eno ali več sej in povlecite z desnim gumbom miške. Ko zbrišete ikone, se prikaže kontekstni meni, ki nudi možnosti za premikanje, kopiranje ali izdelovanje bližnjice. Če povlečete ikono s pritisnjenim levim gumbom, je ikona premaknjena na to mesto. Če povlečete ikono s pritisnjenim levim gumbom, medtem ko držite tipko Ctrl, je ikona prekopirana na to mesto. Če povlečete ikono s pritisnjenim levim gumbom, medtem ko držite tipko Alt, je za ikono izdelana bližnjica.

Bližnjico uporabite, kadarkoli je mogoče. Premikanje in kopiranje bo vplivalo na nahajališče (in zato funkcije) profila. Še posebej, če profil prekopirate na namizje, namesto da bi izdelali bližnjico. V tem primeru ste dejansko izdelali še en profil. Vse spremembe, ki jih naredite v profilu na namizju, se ne bodo odražale v izvirnem profilu (in obratno). Tudi profil namizja se nahaja v mapi namizja (ne v podatkovni mapi aplikacije)--izvirna različica profila ostaja v Upravljalniku sej.

### Možnosti upravljalnika sej

Na padajočih menijih in menijih, ki se prikažejo po kliku z desnim gumbom miške so na voljo različne možnosti Upravljalnika sej. Tako lahko na primer prilagodite izgled prikazanih informacij Upravljalnika sej in uvozite seje ali paketne datoteke v imenik podatkov aplikacije Personal Communications.

#### Meniji Upravljalnika sej

Na menijih Upravljalnika sej so na voljo naslednje možnosti.

Datoteka
  Spremeni imenik
    S to možnostjo lahko zaženete datoteke, ki so shranjene v imeniku, ki ni imenik podatkov aplikacije Personal Communications.
  Uvozi
    S to možnostjo lahko prekopirate seje ali paketne datoteke v imenik podatkov aplikacije Personal Communications. Nato lahko uvožene datoteke prikažete v pogovornem oknu Upravljalnik sej.
Prikaz
  Seje
    Ta možnost prikaže vse veljavne profile delovne postaje, ki imajo standardno pripono .WS in so v imeniku podatkov aplikacije.
  Več sej
    Ta možnost prikaže vse veljavne paketne datoteke, ki imajo standardno pripono .BCH in so v imeniku podatkov aplikacije.
  Vse pripone datotek
    Ta možnost prikazuje vse veljavne večkratne seje in profile delovne postaje, ki so v imeniku Podatki aplikacije, ne glede na pripono.
  Skrite
    Ta možnost prikaže datoteke, ki so bile predhodno skrite z uporabo možnosti menija, ki se prikaže po kliku desnega gumba miške. Če izberete to možnost, so skrite seje prikazane s črno-belimi ikonami. V nasprotnem primeru ne bodo prikazane.
  Velike ikone
    Ta možnost v Upravljalniku sej prikaže velike ikone sej.
  Majhne ikone
    Ta možnost v Upravljalniku sej prikaže majhne ikone sej.
  Podrobnosti
    V stolpcih okna so prikazane naslednje podrobnosti seje. Velikost stolpcev lahko po potrebi razširite.
    - Ime datoteke
    - Pripona datoteke
    - Tip (seja ali paketna datoteka)
    - Opis (prikazuje informacije, podane v polju `Opis=` v datoteki .WS)
    - Naslednje informacije seje niso prikazane za paketne datoteke.
      - Ime gostitelja (če je SNA, ta stolpec prikazuje ime datoteke .ACG).
      - Tip gostitelja (prikazuje tip gostitelja, podanega v pogovornem oknu Prilagajanje komunikacij med konfiguracijo seje)
      - Vmesnik (prikazuje vmesnik, podan v pogovornem oknu Prilagajanje komunikacij med konfiguracijo seje)
      - Priloga (prikazuje prilogo, podano v pogovornem oknu Prilagajanje komunikacij med konfiguracijo seje)
      - Tip seje (tiskalnik ali zaslon)
    - Spremenjeno (nakazuje datum/čas zadnje spremembe datoteke)
  Osveži
    Če ročno prekopirate sejo ali paketni datoteko v imenik podatkov aplikacije, morate osvežiti prikaz Upravljalnika sej, če želite videti nove datoteke.

#### Meni klika desnega gumba (kontekstni)

Če z desnim gumbom kliknete eno ali več sej, so na voljo naslednje možnosti.

Poženi
  Zažene izbrane seje
Zbriši
  Zbriše izbrane seje. Če želite brisati seje iz Upravljalnika sej, morate imeti pooblastila v sistemskih načelih.
Skrij/prikaži
  S to možnostjo lahko skrijete ali prikažete seje. Če želite prikazati skrite seje, morate izbrati Prikaz -> Skrite. Prikazane skrite seje imajo črno bele ikone.
Spremeni
  Ta možnost je na voljo samo pri izbiranju ene ali več paketnih datotek. Paketne datoteke so prikazane v urejevalnem načinu. Če želite spreminjati paketne datoteke v Upravljalniku sej, morate imeti pooblastila v sistemskih načelih.

## Zagon sej

Za zagon sej lahko uporabite naslednje načine:

- Izberite ikono predhodno konfigurirane seje v Upravljalniku sej.
- Zagon iz obstoječega okna seje.
- V oknu Zaženi podajte ime profila delovne postaje.
- V okno Zagon ali poziv MS-DOS vnesite ukaz PCOMSTRT.
- Izberite ikono, ki je bila predhodno povlečena iz Upravljalnika sej.
- Zagon več sej s paketno datoteko.

Opomba:
Sporočila o statusu povezave bodo med povezovanjem z gostiteljem prikazana na statusni vrstici na dnu okna seje.

Zagon z menija Start ali z ikono Konfiguriraj seje
  Z menija Start izberite Programi -> IBM Personal Communications -> Zaženi ali konfiguriraj sejo. V pogovornem oknu Upravljalnik sej izberite želeno sejo in kliknite gumb Zaženi.
Zagon iz okna obstoječe seje
  Sejo lahko s pomočjo okna obstoječe seje zaženete na enega od naslednjih načinov:
  Zagon druge seje z istim profilom
    Z menija Datoteka izberite Zoženi enako. Zažene se druga seja z istim profilom delovne postaje.
  Zagon druge seje z drugim profilom
    1. Z menija Datoteka izberite Poženi drugo.

       Pojavi se pogovorno okno Zagon drugega profila delovne postaje.

    2. V seznamu Ime datoteke dvakrat kliknite želeni profil delovne postaje.
    3. Izberite Potrdi.

       Zažene se druga seja s profilom, podanim v koraku 2.

  Zagon drugega tipa seje iz okna seje
    1. Z menija Datoteka kliknite Odpri.
    2. Podajte želeni profil delovne postaje in nato izberite Potrdi.

       Trenutna seja se konča, nato pa se zažene druga seja z izbranim profilom.

Zagon z uporabo ukaza
  Če želite zagnati sejo, naredite naslednje:
  1. Zaženite ukazni poziv DOS.
  2. Vnesite ukaz

           PCOMSTRT /P=x:\AppData\my.WS

     pri čemer je `my.WS` profil delovne postaje, shranjen v imeniku podatkov aplikacije, podan med namestitvijo. To je edini zahtevani parameter.

     Opomba:
     Če podate več parametrov `/p`, PCOMSTRT uporabi samo zadnjega za zagon profila (datoteka .WS).

     Za popoln opis parametrov preglejte Vodič in referenčni opis za skrbnike.

  Personal Communications lahko z ukazom zaženete tudi z ukazom za modul PCSWS.EXE (glejte Možnosti PCSWS.EXE).

## Zagon več sej

Če ste namestili pomožni program za več sej, lahko uporabite paketni program PCSWS.EXE, ki zažene paketne datoteke (*.BCH) za sočasen zagon dveh ali več profilov delovne postaje. Paketne datoteke Personal Communications lahko zaženejo tudi druge programe, če vključite njihove zagonske ukaze. To je še posebej koristno, če želite vedno hkrati s sejo zagnati aplikacijo. Morda boste npr. želeli zagnati aplikacijo, kot je ZipPrint, ki uporablja Personal Communications API.

Opomba:
Če želite izdelati novo paketno datoteko, morate imeti pooblastila v sistemskih načelih.

Če ste za paketno datoteko izdelali ikono, dvakrat kliknite ikono v Upravljalniku sej ali izberite ikono in kliknite gumb Start.

### Možnosti PCSWS.EXE

Pri spreminjanju ali izdelavi paketne datoteke lahko uporabite naslednje možnosti.

- Če želite podati prikaz, ki naj bo uporabljen med sejo, dodajte ukaz `/V=mojprikaz`, pri čemer je `mojprikaz` ime predhodno shranjenega prikaza:

       C:\Pcomm\PCSWS.EXE C:\AppData\LAN1.WS /V=myview

  Če podani prikaz ne obstaja, ukaz ni upoštevan. Preglejte temo Upravljanje emulacijskih sej za informacije o shranjevanju prikaza.
- Če želite izključiti logotip IBM, ki se prikaže pri zagonu ene ali več sej, prvemu ukazu v paketni datoteki dodajte parameter `/Q`:

       C:\Pcomm\PCSWS.EXE C:\AppData\TCPIP1.WS /Q

  pri čemer je `C:\Pcomm\` imenik, kjer je nameščen program Personal Communications, C:\AppData\pa je imenik podatkov aplikacije.
- Če želite zagnati sejo kot ikono in ne kot okno, ukazu v paketni datoteki dodajte parameter `/I`:

        C:\Pcomm\PCSWS.EXE C:\AppData\TWINAX.WS /I

  pri čemer je `C:\Pcomm\` imenik, kjer je nameščen program Personal Communications, C:\AppData\pa je imenik podatkov aplikacije.
- Če želite zagnati skrito sejo, ne kot ikono ali okno, dodajte parameter `/H` v ukaz v paketni datoteki:

        C:\Pcomm\PCSWS.EXE C:\AppData\TWINAX.WS /H

  pri čemer je `C:\Pcomm\` imenik, kjer je nameščen program Personal Communications, C:\AppData\pa je imenik podatkov aplikacije.
- Za zagon seje z določenim kratkim ID-jem seje (črka seje) vstavite parameter `/S=m` za PCSWS.EXE v paketni datoteki:

        C:\Pcomm\PCSWS.EXE /S=m C:\AppData\LAN1.WS

  pri čemer je `C:\Pcomm\` imenik, kjer je nameščen program Personal Communications, `m` je kratki ID seje, `C:\AppData\` pa je imenik podatkov aplikacije.

Opombe:

1. Če uporabite možnost /S za dodelitev črke A kot kratkega ID-ja seje, morate uporabiti to možnost za vse seje v paketni datoteki. Če se prej zažene druga seja, ta postane seja A, seja z možnostjo `/S=a` pa se ne bo zagnala zaradi neskladja s kratkim ID-jem seje. Neskladje lahko preprečite tudi tako, da za kratki ID seje dodelite kasnejši znak v abecedi.
2. Za nadziranje določenih značilnosti seje, ki se zaganja, lahko podate več parametrov. Vrednosti stikal so določene z enim znakom.

### Izdelava paketne datoteke

Če želite izdelati paketno datoteko, naredite naslednje:

1. V pogovornem oknu Upravljalnik sej kliknite Nove večkratne seje. Novo paketno datoteko lahko zaženete tudi z menija Windows Start, tako da odprete IBM Personal Communications -> Pomožni programi -> Več sej.

   Prikaže se okno Izdelovanje/Spreminjanje paketne datoteke.

2. Za vključevanje profilov in programov v paketno datoteko obstaja več načinov:
   - Dvakrat kliknite imena datotek v seznamu Ime datoteke.
   - Povlecite in spustite imena datotek (z desno tipko miške) iz okenca Ime datoteke v Postavke paketnih datotek
   - Izberite ime datoteke s seznama Ime datoteke in izberite Dodaj.
   - V vnosno področje postavk paketnih datotek vnesite celotno pot in ime ukazne datoteke.
   - Če želite zajeti več oken sej v pogled, lahko uporabite tudi gumb Zajemi pogled.

   Personal Communications postavi celotno pot in ukaz, ki je potreben za zagon profila delovne postaje, ali drug program nad utripalko v urejevalnem področju. Če ni utripalke, bo ukaz dodan v zadnjo vrstico.

   Če želite prikazati vsebino profila, ki ste ga dodali v paketno datoteko, kliknite seznam Ime datoteke in nato Prikaži datoteko ali povečevalno steklo.

   Opomba:
   Na vrhu Postavke paketne datoteke bodo prikazana kratka navodila; ni vam jih treba odstraniti, ker nimajo vpliva na izvajanje paketne datoteke.

   Obstaja le ena izjema--če uporabljate japonsko različico Personal Communications, morate ta navodila zbrisati. To lahko storite tako, da pred dodajanjem datotek v pogovornem oknu Izdelava/spreminjanje paketne datoteke izberete Datoteka -> Nova.

3. Ponovite korak 2 za vsako naslednjo datoteko.
4. Ko končate urejanje, shranite izdelano paketno datoteko s pomočjo izbire Shrani na padajočem meniju Datoteka.

   Pojavi se pogovorno okno Shranitev paketne datoteke kot.

5. Vnesite ime za paketno datoteko (*.BCH).

   Ime, ki ga vnesete, se uporabi za naslov ikone, če hkrati ne vnesete opisa.

Naslednji primer je paketna datoteka, ki zaganja šest profilov delovnih postaj, ki so v imeniku podatkov aplikacije in nato zažene MYAPP.EXE.

    C:\dir\PCSWS.EXE C:\dir\COAX1.WS /Q
    C:\dir\PCSWS.EXE C:\AppData\COAX2.WS /I
    C:\dir\PCSWS.EXE C:\AppData\SLAN1.WS
    C:\dir\PCSWS.EXE C:\AppData\SLAN2.WS
    C:\dir\PCSWS.EXE C:\AppData\AS4Y1.WS
    C:\dir\PCSWS.EXE C:\AppData\VT220.WS
    C:\APPL\MYAPP.EXE

pri čemer je `C:\AppData` imenik podatkov aplikacije, podan med namestitvijo, `dir` pa je namestitveni imenik.

#### Shranjevanje več pogledov sej

V oknu Izdelava/Spreminjanje paketne datoteke lahko zajamete tudi več pogledov sej. Nastavite velikost in položaj do 26 oken sej in nato kliknite gumb Zajemi pogled. Poimenujte pogled in kliknite Shrani pogled v oknu Nastavitev pogleda. Shranite lahko do osem pogledov. V oknu Nastavitev pogleda lahko s padajočega seznama tudi zbrišete predhodno shranjene poglede.

Če je pogled že v uporabi, ko kliknete Zajemi pogled, je pogled samodejno uporabljen in program ne zahteva, da shranite nov pogled.

### Zagon paketne datoteke

Paketno datoteko lahko zaženete na enega od naslednjih načinov:

- Če ste za paketno datoteko izdelali ikono, dvakrat kliknite ikono v Upravljalniku sej ali izberite ikono in kliknite gumb Start.
- Iz ukazne vrstice Zaženi (Run) poženite paketno datoteko:

        [pogon]:\[path]\PCSBAT.EXE  [pogon]:\[path]\xxxx.BCH /R

  Opomba:
  Če želite zagnati paketno datoteko, podajte možnost /R.
- Zaženite pomožni program Več sej.
  1. Z menija Datoteka v pogovornem oknu Izdelava/Shranjevanje paketne datoteke izberite Odpri.
  2. Izberite želeno paketno datoteko in izberite Potrdi.

     Vsebina paketne datoteke je prikazana v področju za urejanje.

  3. Z menija Zaženi izberite Zaženi .

### Urejanje obstoječe paketne datoteke

Če želite urediti obstoječo paketno datoteko, naredite nekaj od naslednjega:

- Z desnim gumbom miške kliknite ikono v Upravljalniku sej in izberite Spremeni.

  Uporabite lahko tudi naslednji postopek:

  1. Na meniju Start zaženite pomožni program Več sej. Prikaže se okno Izdelovanje/Spreminjanje paketne datoteke.
  2. Z menija Datoteka kliknite Odpri. Pojavi se pogovorno okno Odpiranje paketne datoteke.
  3. Izberite paketno datoteko, ki jo želite urejati, in kliknite Potrdi. Vsebina izbrane paketne datoteke je prikazana v področju za urejanje pogovornega okna Izdelava/spreminjanje paketne datoteke.
- Uredite paketno datoteko. Za podrobnejše informacije preglejte korak 2.
- Ko končate urejanje, shranite izdelano paketno datoteko s pomočjo izbire Shrani ali Shrani kot na meniju Datoteka.
  - Z izbiro Shrani shranite spremembe v obstoječo datoteko.
  - S Shrani kot shranite spremembe v novo datoteko in nadaljujte s korakom 5.
- Zapustite pogovorno okno Izdelava/spreminjanje.

### Zagon več sej brez paketne datoteke

Več sej lahko zaženete tudi brez paketne datoteke, tako da naredite naslednje:

1. Zaženite Upravljalnik sej.
2. Izberite ikone za seje in nato kliknite gumb Start. Ikone lahko izberete tako, da povlečete izbirno okence ali pa tako, da držite tipko Ctrl medtem ko z miško izbirate ikone.
3. Po vzpostavitvi povezave z gostiteljem z menija Datoteka izberite eno od naslednjih izbir:
   - Zaženi isto za zagon druge seje z isto konfiguracijo.
   - Zaženi drugo za zagon seje z drugo konfiguracijo.

     Ko se pojavi pogovorno okno Odpiranje druge, izberite profil, ki ga želite zagnati, in kliknite Potrdi.

## Samodejni zagon sej

Če želite, da se bodo seje zagnale samodejno, naredite naslednje:

1. Na meniju Start izberite Nastavitve -> Opravilna vrstica.
2. Kliknite jeziček Programi menija Start in nato Add.
3. Kliknite Prebrskaj in nato odprite imenik podatkov aplikacije, podan med namestitvijo.
4. Spremenite tip datotek na `All files`.
5. Dvakrat kliknite ikono seje ali paketni ikono.
6. Kliknite Next (Naprej) in nato dvakrat kliknite mapo Startup (Samodejni zagon).
7. Sprejmite ime ikone ali vnesite novo ime.
8. Kliknite Zaključi in nato Potrdi, ko boste končali.

Ikono lahko tudi povlečete iz Upravljalnika sej v mapo Samodejni zagon kot bližnjico.

## Zaustavitev sej

Če želite zaustaviti sejo, kliknite X v gornjem desnem kotu, dvakrat kliknite zgornji levi kot okna seje, ali z menija Datoteka izberite Izhod.

Če želite hkrati zaustaviti več sej, z menija Datoteka izberite Izhod iz vseh. Zaprejo se vse emulacijske seje in povezana okna seje.

Seje lahko zaustavite z ukazom:

1. Izberite Zaženi ali Programi -> MS-DOS na meniju Start.
2. Vnesite enega od naslednjih ukazov:

          PCOMSTOP /S=x
          PCOMSTOP /ALL

   pri čemer je `x` črka seje, ki jo želite zaustaviti. Z možnostjo `ALL` lahko zaustavite vse aktivne seje. Na voljo so tudi drugi parametri. Popoln opis je na voljo v priročniku Referenčni priročnik za uporabnike emulatorja.

Opomba:
Če zaustavite sejo Telnet, bo samodejno zaprta tudi povezana seja tiskalnika, če je bila pri konfiguriranju seje izbrana ta možnost. Za informacije o samodejnem zapiranju seje povezanega tiskalnika preglejte Povezava seje tiskalnika.