# Gyors kezdetek

# Segédprogramok

A Personal Communications számos segédprogramot tartalmaz, köztük az alábbiakat:

32 bites ODBC adminisztrátor
  ODBC adatforrás felvételét, konfigurálását vagy törlését teszi lehetővé.

Adatbázis hozzáférés
  Az adatbázis beállítása után lehetővé teszi a kiválasztott adatbázis adatainak csak olvasható elérését.

CM Mouse
  A 3270 és az 5250 emulátor szekciók számára biztosít intelligens és programozható egértámogatást.

Menüsor testreszabása
  Eszközöket biztosít a Personal Communications szekció ablakában található menüsor tartalmának módosításához.

Többszörös szekciók
  Több gazdagép szekció futtatását teszi lehetővé egyetlen ikon segítségével.

ZipPrint
  A PROFS vagy OfficeVision jegyzetek, naptárak, OV dokumentumok, CMS fájlok, XEDIT munkaterületek és 3270 szekcióképernyők nyomtatását teszi lehetővé.

Makró átalakítása
  Lehetővé teszi, hogy egy meglévő Personal Communications makrófájlt XML vagy VBScript fájllá alakítson át.

PC szervező
  Segítségével a Windows alkalmazásokat egy 5250 képernyőszekcióból futtathatja.

Adatátvitel
  Adatok átvitele az iSeries, eServer i5 vagy System i5 rendszerről a munkaállomásra, vagy a munkaállomásról az iSeries, eServer i5 vagy System i5 rendszerrel (rekordszintű adatátvitel).

Szövegszerkesztő (csak SBCS esetén)
  Dokumentumok, vagy rövid üzenetek létrehozását és szerkesztését teszi lehetővé.

iSeries kapcsolatok beállítása
  Kapcsolatokat állít be az adatátviteli funkciót használó iSeries, eServer i5 vagy System i5 gazdagépekhez.

Egyéni beállítások
  Bizonyos speciális paraméterek beállítása.

Termékfrissítési eszköz
  Lehetővé teszi a hivatalos frissítések és Hitelesített programelemzési jelentések (APAR) keresését.

## 32 bites ODBC adminisztrátor

Az ODBC olyan programozási felület, amely az alkalmazások számára az SQL nyelvet adathozzáférési szabványként használó adatbáziskezelőn található adatokhoz való hozzáférést teszi lehetővé.

A Personal Communications ODBC adatforrásának beállításához tegye a következőket:

1. A Windows vezérlőpultban válassza ki a ODBC adminisztráció (32 bites) ikont. Megjelenik az Adatforrások ablak.
2. Az Adatforrások (illesztőprogramok) listáról válassza ki az IBM DB2 ODBC illesztőprogram adatforrást. Kattintson a Befejezés gombra.
3. Kattintson az Adatbázis hozzáadása gombra. Megjelenik a Personal Communications adatbázis hozzáadása varázsló, amely végigvezeti a beállítás folyamatán.
4. Válassza ki a DB2 adatbázis kapcsolatának kézi beállítása választógombot.
5. A Tovább gomb megnyomása után adja meg az adatforrás beállításához szükséges információkat.
6. Ha befejezte az információk megadását, akkor kattintson a Kész gombra.
7. A rendszer felszólítja a kapcsolat kipróbálására. A kapcsolat kipróbálásához kattintson az OK gombra.

Megjegyzések:

1. A Personal Communications 32 bites ODBC illesztőprogramokat használ. A 16 bites illesztőprogramot igénylő alkalmazások (például a Lotus SmartSuite 96 csomagban található Lotus 1-2-3) nem fognak a Personal Communications programmal működni. Forduljon a termék forgalmazójához egy olyan változatért, amely 32 bites ODBC illesztőprogramokat használ (ilyen például a Lotus SmartSuite 97 csomagban található Lotus 1-2-3).

2. A DB2 kapcsolat kipróbálásának sikeréhez a Personal Communications SNA alrendszert a megfelelő konfigurációs adatokkal kell elindítani. A konfigurációs adatoknak a következőket kell tartalmazniuk:
   - Csomópont meghatározása
   - Eszköz meghatározása
   - Kapcsolat meghatározása
   - Társ LU meghatározása
   - Üzemmód meghatározása (az IBMRDB-t létre kell hozni)
   - CPI-C segédinformációk

   Ezenkívül esetleg meg kell adnia egy helyi LU 6.2 meghatározást is.

   Az SNA csomóponti műveletekről az Adminisztrátori kézikönyv című kiadványban talál további információkat.

Példa egy .ACG fájlra:

    NODE=(
         ANYNET_SUPPORT=ANYNET_SUPPORTED
    	  CP_ALIAS=YOURALIAS
         DEFAULT_PREFERENCE=NATIVE
         DISCOVERY_SUPPORT=DISCOVERY_CLIENT
         FQ_CP_NAME=YOUR.CPNAME              * <---- Írja be a CP nevét
         NODE_ID=05D00000
         NODE_TYPE=END_NODE
         REGISTER_WITH_CDS=1
         REGISTER_WITH_NN=1
    )
    PORT=(
         PORT_NAME=LAN0_04
         DLC_DATA=00000000000004
         DLC_NAME=LAN
         IMPLICIT_CP_CP_SESS_SUPPORT=1
         IMPLICIT_DEACT_TIMER=0
         IMPLICIT_DSPU_SERVICES=NONE
         IMPLICIT_HPR_SUPPORT=1
         IMPLICIT_LIMITED_RESOURCE=NO
         LINK_STATION_ROLE=NEGOTIABLE
         MAX_IFRM_RCVD=8
         MAX_RCV_BTU_SIZE=32767
         PORT_TYPE=SATF
         PORT_LAN_SPECIFIC_DATA=(
              ACK_DELAY=100
              ACK_TIMEOUT=3000
              ADAPTER_NUMBER=0
              BUSY_STATE_TIMEOUT=60
              IDLE_STATE_TIMEOUT=30
              LOCAL_SAP=04
              MAX_RETRY=10
              OUTSTANDING_TRANSMITS=16
              POLL_TIMEOUT=3000
              POOL_SIZE=16
              REJECT_RESPONSE_TIMEOUT=30
              TEST_RETRY_INTERVAL=8
              TEST_RETRY_LIMIT=5
              XID_RETRY_INTERVAL=8
              XID_RETRY_LIMIT=5
         )
    )
    LINK_STATION=(
         LS_NAME=LINKMVS
         ACTIVATE_AT_STARTUP=1
         ADJACENT_NODE_TYPE=APPN_NODE
         AUTO_ACTIVATE_SUPPORT=0
         CP_CP_SESS_SUPPORT=1
         DEFAULT_NN_SERVER=0
         DEST_ADDRESS=40000000000000      * <---- Adja meg a célcímet
         DISABLE_REMOTE_ACT=0
         DSPU_SERVICES=NONE
         ETHERNET_FORMAT=0
         HPR_SUPPORT=0
         LIMITED_RESOURCE=NO
         LINK_DEACT_TIMER=0
         LINK_STATION_ROLE=USE_ADAPTER_DEFAULTS
         MAX_IFRM_RCVD=0
         MAX_SEND_BTU_SIZE=32767
         NODE_ID=05D00000
         PORT_NAME=LAN0_04
         SOLICIT_SSCP_SESSION=0
         TARGET_PACING_COUNT=1
         TG_NUMBER=0
         USE_DEFAULT_TG_CHARS=1
    )
    DLUR_DEFAULTS=(
         DEFAULT_PU_NAME=YOURALIAS    * <---- Adja meg a saját nevét
         DLUS_RETRY_LIMIT=3
         DLUS_RETRY_TIMEOUT=5
    )
    LOCAL_LU=(
         LU_NAME=LUNAME             * <---- Adja meg az LU nevet
         LU_ALIAS=LUALIAS         * <---- Adja meg az LU álnevet
         LU_SESSION_LIMIT=0
         NAU_ADDRESS=0
         ROUTE_TO_CLIENT=0
         DEFAULT_POOL=0
    )
    .
    .
    .
    PARTNER_LU=(
         FQ_PLU_NAME=PARTNER.LUNAME       * <---- Adja meg a partner információkat
         CONV_SECURITY_VERIFICATION=1
         MAX_MC_LL_SEND_SIZE=32767
         PARALLEL_SESSION_SUPPORT=1
         PARTNER_LU_ALIAS=RBNAME      * <---- Adja meg a helyet és RDB nevet
         PREFERENCE=USE_DEFAULT_PREFERENCE
    )
    CPIC_SIDE_INFO=(
         SYM_DEST_NAME=DB2CPIC            * <----- ODBC konfigurációhoz szükséges
         CONVERSATION_SECURITY_TYPE=NONE
         MODE_NAME=IBMRDB
         PARTNER_LU_NAME=USIBMNM.NM57DB21 * <---- Adja meg a partner információkat
         TP_NAME=DB2DRDA                  * <---- Adja meg a TP nevet (DB2 súgó alapján)
         TP_NAME_TYPE=APPLICATION_TP
    )
    VERIFY=(
         CFG_MODIFICATION_LEVEL=13
         CFG_VERSION_LEVEL=1
    )

## Adatbázis hozzáférés

Az adatbázis hozzáférés ODBC illesztőprogramokon keresztül lehetővé teszi a gazdagép, vagy PC adatbázisokhoz való hozzáférést és az adatok lekérdezését. Ha az adathozzáférés körülményeit minden egyes ablakban megadja, akkor a kívánt lekérdezés automatikusan létrehozható.

Az adatbázis hozzáférés a következőket teszi lehetővé:

- Megtekintheti és módosíthatja az automatikusan létrehozott SQL utasításokat.
- Megtekintheti a rendelkezésre álló adatbázistábla-listákat.
- A táblák adatait a vágólapra másolhatja.
- Adatokat jeleníthet meg a főablakban található táblázatkezelő rácsban, adatokat küldhet más alkalmazásoknak (például a Lotus 1-2-3, vagy a Microsoft Excel számára), vagy adatokat továbbíthat a nyomtatónak.

Az Adatbázis hozzáférés használata előtt olvassa el a következő témákra vonatkozó súgóinformációkat:

- Az adatbázis méretének korlátai
- Telepített programok

## CM Mouse

A CM Mouse a gazdagép alkalmazások felhasználói számára lehetővé teszi, hogy a megjelenített gazdagépfunkciókra való kattintással egyszerűen végrehajthassák azokat. Minden egyes gazdagép-alkalmazás képernyője igazi, helyzetérzékeny funkcióval bővül, ha a CM Mouse-zal aktív pontokra kattintunk. Az aktív pontok funkciója és elhelyezése nem rögzített, a gazdagép-alkalmazásnak megfelelően dinamikusan változik.

A CM Mouse előugró menüi egy egyszerű kattintással azonnali hozzáférést biztosítanak a beállításokhoz és funkciókhoz. Az előugró menük leegyszerűsíthetik a parancsok kijelölését, a beállítások kiválasztását, valamint önműködővé tehetik az ismétlődő feladatokat. A CM Mouse előugró menüjének szerkesztője lehetővé teszi a menük gyors és könnyű testreszabását a felhasználó céljainak megfelelően, valamint új menük létrehozását.

A CM Mouse parancsfájl nyelve elég hatékony ahhoz, hogy a gazdagéppel történő összetett együttműködéseket automatizálja, ugyanakkor kezelése még a kezdő felhasználóknak sem okozhat gondot.

További információkat a CM Mouse Support User's Guide and Reference című kiadványban talál.

## Menüsor testreszabása

Ennek a segédprogramnak a segítségével a Personal Communications szekció ablakának menüsorából távolíthat el bizonyos elemeket. A módosítások csak az adott szekcióra érvényesek, így minden egyes szekció esetében külön beállításokat lehet megadni. Három típusú elemet távolíthat el:

- A menüsor menüit, például: Fájl, Szerkesztés vagy Kommunikáció menüket.
- A legördülő menü parancsait, például az Új, a Megnyitás..., a Színkiosztás, vagy a Konfigurálás menüpontokat.
- Az elválasztó vonalakat, amelyek a legördülő menükben két parancs között helyezkednek el.

A rendszer a menüsor módosításait a munkaállomás profiljába menti, és a szekció következő indításakor aktiválja.

Megjegyzés:
  Ha az egyéni menüt a Personal Communications előző verziójában hozta létre, akkor elképzelhető, hogy a beállításokat újra el kell végezni az 5.9 változat új menüszerkezetének használatához.

## Többszörös szekciók

A Personal Communications Többszörös szekciók parancsköteg programja több gazdagép szekció indítását teszi lehetővé egyetlen ikonra való kattintással. Az ehhez szükséges parancsok egy parancsköteg fájlban (.BCH) vannak leírva. A parancsköteg-fájlba más programokat is felvehet, ezek a DDE vagy az EHLLAPI kezelőfelületen keresztül kommunikálhatnak a gazdagép szekcióval.

## ZipPrint

A ZipPrint egy 3270 segédprogram, amely a PROFS vagy OfficeVision (OV) jegyzetek, naptárak, OV dokumentumok, CMS fájlok, XEDIT munkaterületek és 3270 szekcióképernyők nyomtatását teszi lehetővé. Alapértelmezésben a gazdagép szekció számára aktuálisan beállított Windows nyomtatót használja, de ez kívánság szerint módosítható.

A ZipPrintet nem kell telepíteni, csak el kell indítani. Az megadott szekciók menüsorába felveszi magát, így a többi menüsor funkcióhoz hasonlóan használható. A ZipPrintet a ZipPrint funkciót használó szekció előtt kell elindítani.

A ZipPrintnek szüksége van a DDE/EHLLAPI-ra, ezért ellenőrizze, hogy a ZipPrintet használó szekciókban ez a beállítás engedélyezve van-e. (A beállítás alapértelmezésben engedélyezett, a biztonság kedvéért mégis ellenőrizze, hogy nem lett-e kikapcsolva.)

A ZipPrinttel kapcsolatos további információkat a ZipPrint (csak 3270) részben találja.

### Fájlátviteli szempontok

A ZipPrint a VM/CMS jegyzetek és fájlok nyomtatásához a Personal Communications fájlátvitel funkcióját használja. A funkció helyes működéséhez a 3270 fájlátvitelhez VM/CMS gazdagép típust kell használni.

Az emulátor szekcióablakában válassza a Szerkesztés -> Beállítások -> Átvitel lehetőséget. A Fájlátvitel beállításai -> Általános lapon a Gazdagép típusa legördülő listában válassza ki a VM/CMS értéket.

Lassú kommunikációs vonalakon, például IBM Global Network vagy Home3270 kapcsolatoknál, illetve nagy csomag vagy blokkméret használatakor fájlátvitel időtúllépés következhet be. Ilyen esetekben növelni kell az időkorlát értékét. Az időkorlát késleltetésének módosításához tegye a következőket:

1. Válassza a szekció menü Szerkesztés -> Beállítások -> Átvitel menüpontját.
2. Az Általános lapon módosítsa a Fájlátviteli időkorlát beállítást 150 másodpercre.

## Makró átalakítása

A Makró átalakítása segédprogrammal a meglévő Personal Communications makrófájlokat XML vagy VBScript fájlokká alakíthatja.

Megjegyzés:
  Az XML formátumra alakított makrók a Host On-Demand termékben használhatók, a Personal Communications emulációs szekciókban nem működnek. Az átalakított Personal Communications makró a HOD makrókezelővel importálható a Host On-Demand termékbe. Az átalakított makrók nem jelennek meg a rendelkezésre álló Personal Communications makrók listájában.

Az átalakítási segédprogram használatához válassza az IBM Personal Communications -> Segédprogramok -> Makró átalakítása menüpontot.

Meglévő makró XML vagy VBScript fájllá átalakításához tegye a következőket:

1. Válassza ki az átalakítani kívánt makró nevét.
   Megjegyzés:
     A makrónak a telepítés közben megadott alkalmazásadat könyvtárban kell lennie.
2. Adja meg, hogy a rendszer VBScript vagy XML fájllá alakítsa át a makrót.
3. Kattintson az Átalakítás gombra.
4. Adjon nevet az új XML vagy VBScript fájlnak, vagy fogadja el a program által létrehozott nevet. A kiterjesztés automatikusan hozzáadásra kerül.
   Megjegyzés:
     Az átalakított XML makró mentésekor megadhatja a mentési helyet. Az átalakított VBScript makrók helyét ne módosítsa.
5. Kattintson a Mentés gombra.
6. További makrók átalakításához ismételje meg ezt az eljárást, vagy az alkalmazás befejezéséhez kattintson a Bezárás gombra.

## PC szervező

A PC Szervező segítségével az 5250 képernyőszekcióból futtathat DOS parancsokat és Windows alkalmazásokat.

iSeries, eServer i5 vagy System i5 követelmények
A PC Szervező használata előtt az alábbi programok valamelyikét telepíteni kell az iSeries, az eServer i5 vagy a System i5 rendszerre:

- i5/OS vagy az OS/400 V3 vagy újabb kiadása
- iSeries Access for Windows
- PC Support/400 (5738-PC1)

### A PC Szervező indítása

A PC szervező indításához tegye a következőket:

1. Indítsa el az 5250 képernyőszekciót.
2. Jelentkezzen be az iSeries, az eServer i5 vagy a System i5 rendszerre.
3. Írja be a következő parancsot az iSeries, az eServer i5 vagy a System i5 parancssorába:

         STRPCO PCTA(*NO)

   Megjegyzés:
     A Personal Communications nem támogatja a PC Szövegszerkesztő (PCTA) funkciót, így ezt a paramétert *NO-ra kell állítani. A PC Support/400 Munkaállomás által szolgáltatott PC Szövegszerkesztő *YES megadása esetén sem használható.

A PC szervező funkciói az 5250 képernyőszekcióban az alábbi módon használhatók:

- Jelenítse meg a menüt, és válasszon a benne szereplő lehetőségek közül.

  A PC Support/400 vagy az iSeries Access for Windows Szervező menüjének megjelenítéséhez írja be a következőt:

        GO PCOMNU

- Írja be a PC szervező parancsokat.

  A PC szervező funkcióinak indításához írja be a következőt:

        STRPCCMD

PCO.EXE üzenet
Munkaállomás parancs vagy program futtatása esetén olyan üzenetet kaphat, amely szerint a PCO.EXE program nem aktív. Az üzenet figyelmen kívül hagyható, mivel a PCO.EXE aktiválása nem szükséges a PC400 számára.

### STRPCCMD_PAUSE kulcsszó

A STRPCCMD_PAUSE profil kulcsszóval határozhatja meg az STRPCCMD használatával kiadott parancsok utáni várakozási viselkedést. A kulcsszó értéke Y (Igen) vagy N (Nem) lehet.

Ha az STRPCCMD_PAUSE lehetőség nem engedélyezett (vagyis értéke N), akkor a PC5250 az STRPCCMD parancsot az alábbiak szerint dolgozza fel. Ez az alapértelmezett viselkedés.

- Ha a megadott parancs egy DOS parancs, akkor a PC5250 elindítja a DOS parancsot. A PC5250 nem ad ki DOS PAUSE parancsot. Egyszerűen megvárja a DOS parancs befejeződését, azonnal bezárja a DOS ablakot, majd értesíti az iSeries, az eServer i5 vagy a System i5 gazdagépet a befejezésről.
- Ha a megadott parancs egy Windows alkalmazás, akkor a PC5250 figyelmen kívül hagyja a PAUSE beállítást, mivel nincs lehetőség DOS PAUSE parancs kiadására a Windows alkalmazás befejezése után. A Windows alkalmazás befejezése után a PC5250 értesíti az iSeries, az eServer i5 vagy a System i5 gazdagépet a befejezésről. A PC5250 feltételezése szerint az alkalmazás akkor fejeződik be, ha a PC5250 szekcióablak visszakapja a fókuszt. Ha a felhasználó nem tesz semmit, akkor a Windows alkalmazás elindul, ezzel megkapja a fókuszt. Ezután, ha az alkalmazás befejeződik, a legutóbbi ablak kapja vissza a fókuszt, amelynek a PC5250 szekcióablaknak kell lennie.
  Megjegyzés:
    Ez a megközelítés még egy következménnyel jár: a PC5250 kényszeríthető, hogy akkor is jelentse az alkalmazás befejezését az iSeries, az eServer i5 vagy a System i5 gazdagépnek, ha az valójában még nem fejeződött be; ehhez kattintson a PC5250 szekcióablakra.

Ha az STRPCCMD_PAUSE beállítás engedélyezett, akkor a PC5250 elindítja a megadott STRPCCMD parancsot (DOS parancs vagy Windows alkalmazás). PC5250 megvárja a parancs/alkalmazás befejeződését, mielőtt értesítené az iSeries, az eServer i5 vagy a System i5 gazdagépet a befejezésről.

Megjegyzések:

1. DOS parancsok esetén nincs lehetőség arra, hogy a DOS ablakban megjelenjen egy Nyomjon meg egy billentyűt a folytatáshoz... üzenet, vagy hogy a PC5250 egy felhasználói billentyűleütésre várjon, mielőtt a befejezésről értesítené az iSeries, az eServer i5 vagy a System i5 gazdagépet.

2. A parancs vagy alkalmazás befejezésére való várakozás során a megjelenítési terület (képernyő) üres állapotban van.

### Súgó

A PC szervező használatával kapcsolatos további információkat az online súgóban találja.

1. Válassza a Súgó menü Eljárások menüpontját.
2. A súgó ablak megjelenésekor keresse ki a `szervező` szót, vagy görgesse le a listát a PC Szervező (5250 szekció) sorra.

   A PC Szervező elindításáról és használatáról, a PC Szervező menüjének kezeléséről, valamint a PC400 és a PC Support/400 által szolgáltatott PC Szervezők közötti különbségről a lista elemeinek kiválasztásával kaphat tájékoztatást.

## Adatátvitel

A Personal Communications adatátvitel lehetővé teszi az iSeries rendszer és a munkaállomás közötti adatátvitelt. Az adatátviteli funkció használatához válassza ki az Adatátvitel ikont.

Az adatátvitel meglehetősen különbözik a fájlátviteltől, amelyről bővebben a Fájlok átvitele című szakaszban olvashat.

Követelmények
Mielőtt adatokat vihetne át a Personal Communications segítségével, az alábbi feltételeknek kell teljesülniük:

- Ha SNA kapcsolatokat használ, akkor rendelkeznie kell egy aktív iSeries, eServer i5 vagy System i5 szekcióval.
- Az iSeries, eServer i5 vagy System i5 rendszerre telepíteni kell az IBM PC Support/400 (5738-PC1) terméket, kivéve, ha a rendszeren az OS/400 3. verziója (vagy annál újabb) vagy i5/OS fut.

Az átvitel irányától függően az adatátvitelnek két típusát különböztetjük meg.

Adatok küldése
  Az adatok átvitele a munkaállomásról az iSeries, eServer i5 vagy System i5 rendszerre történik. A következő célokhoz vihet át adatokat:
  - Meglévő memberek egy meglévő iSeries, eServer i5 vagy System i5 fizikai fájlban
  - Új memberek egy meglévő iSeries, eServer i5 vagy System i5 fizikai fájlban
  - Új memberek egy új iSeries, eServer i5 vagy System i5 fizikai fájlban

  Megjegyzés:
    A munkaállomásról iSeries, eServer i5 vagy System i5 logikai fájlba nem lehet adatokat átvinni.

Adatok fogadása
  Az adatok átvitele az iSeries, eServer i5 vagy System i5 rendszerről a munkaállomásra történik.

  A gazdagéptől érkező adatok fogadása közben megadhatja, hogy milyen adatokat kíván fogadni, és azt is, hogy az adatok milyen kimenetre kerüljenek.

  Fogadható adatok többek között a következők:

  - Egy teljes iSeries, eServer i5 vagy System i5 fájl
  - Egy iSeries, eServer i5 vagy System i5 fájl egy része
  - Egyesített adatok több iSeries, eServer i5 vagy System i5 fájlból
  - Rekordcsoportok összegzése

  A következő kimeneteket adhatja meg célként:

  - Képernyő
  - Lemez
  - Nyomtató

  A számértékek formátumát is megadhatja.

Az adatátvitelről további információkat az Emulátor felhasználói kézikönyv című kiadványban talál.

## Szövegszerkesztő (csak SBCS esetén)

A Personal Communications termékben az OfficeVision/400 szövegszerkesztési funkció által nyújtott Szövegszerkesztő tökéletesített képességeit használhatja dokumentumok vagy rövid üzenetek létrehozására, illetve meglévő dokumentumok szerkesztésére.

A szövegszerkesztő funkció indításához írja be a `WRKDUC` parancsot az 5250-es parancssorba.

A Szövegszerkesztő használatáról további információkat az OfficeVision/400 program dokumentációjában találhat.

A Szövegszerkesztő funkciója a Personal Communications termékben Vezérlő szövegszerkesztő, nem pedig a PC Support/400 munkaállomás szolgáltatás által támogatott PC szövegszerkesztő.

A Personal Communications Vezérlő szövegszerkesztője a következő funkciókat nyújtja, amelyeket a PC szövegszerkesztő nem tartalmaz:

- Sorparancsok
- 132 oszlop

A Personal Communications Vezérlő szövegszerkesztő azonban nem tartalmazza a PC szövegszerkesztő többoszlopos szerkesztési funkcióját.

Megjegyzés:
  A Szövegszerkesztő környezetben az Alt billentyűfunkciók a Ctrl billentyűhöz vannak rendelve, a meglévő emulátorfunkciókkal való ütközés elkerülése érdekében. A Szóaláhúzás (WrdUnd) billentyűsorozata például Ctrl+W, és nem Alt+W. E funkciók közül sok újra leképezhető az Alt billentyűre anélkül, hogy az emulátorfunkciókkal ütközne.

Ha az OfficeVision/400 program kurzorrajzolási lehetőségének segítségével rajzol vonalat, akkor a beszúró mód nem áll rendelkezésre.

iSeries, eServer i5 vagy System i5 szoftverkövetelmények
iSeries, eServer i5 vagy System i5 rendszeren a következő programok valamelyikét telepíteni kell ahhoz, hogy támogassa a Szövegszerkesztő szolgáltatásait:

- OS/400 V2R2.0 PTF C3285220 kumulatív és PTF SF14687 programjavítással
- OS/400 V2R3.0 PTF SF14495 programjavítással
- OS/400 V3R0.5
- OS/400 V3R1.0 vagy későbbi
- i5/OS

### Szövegszerkesztő billentyűfunkciók

Az OfficeVision/400 Szövegszerkesztő billentyűfunkciói a következők:

Funkció | Leírás
--- | ---
Sor eleje | A kurzort a sor elejére viszi
Kövér kezdete | Kövér betűs kiemelés kezdése
Oldal alja | A kurzort az oldal aljára viszi
Sor/bekezdés vége | A kocsi vissza jel beszúrásával befejez egy sor szöveget vagy egy bekezdést
Szöveg középre igazítása | Egy sor szöveget középre igazít
Sor vége | A kurzort a sor végére viszi
Oldal vége | Beszúr egy oldal vége karaktert a kurzorpozíciónál
Kövér/aláhúzás betűmód vége | Befejezi a kövér kiemelést és az aláhúzást
Alsó index | Alsó index kezdete vagy felső index vége
Felső index | Felső index kezdete vagy alsó index vége
Szimbólum beszúrása | Megjeleníti a speciális szimbólumok menüjét
Szövegvezérlők megjelenítése | Megmutatja a rejtett szövegvezérlőket
Tovább oszlop | Beszúr egy következő oszlop utasítást a kurzorpozíciónál
Következő stopkód | A kurzort a következő stopkód jelhez viszi
Kötelező backspace | A kurzort eggyel balra viszi
Szükséges szóköz | Beszúr egy szükséges szóközt, így a szavak együtt maradnak a sorban
Bekezdés beljebb kezdése | Behúz egy szövegblokkot
Stopkód | Beszúr egy stopkódot a kurzorpozíciónál
Oldal teteje | A kurzort az oldal tetejére viszi
Aláhúzás betűmód kezdete | Elkezdi a szöveg aláhúzását
Szóaláhúzás | Aláhúzza a kurzorpozíciónál kezdődő szót

## iSeries kapcsolat beállítása segédprogram

Az iSeries kapcsolat beállítása segédprogrammal adhatja meg a kapcsolatokat azokhoz az iSeries, eServer i5 vagy System i5 gépekhez, amelyek az adatátviteli funkciókat fogják használni. A rendszer a kapcsolat definíciókat egy .NDC fájlba menti, ASCII formátumban.

Ez a segédprogram SNA és TCP/IP kapcsolatokhoz is használható.

További információkat az adatátvitelről az Adatátvitel részben talál.

A segédprogram elindításához kattintson a Start -> Programok -> IBM Personal Communications -> Segédprogramok -> iSeries kapcsolat beállítása menüpontra. A megjelenő iSeries, eServer i5 vagy System i5 beállítási képernyő az alábbi beállításokat tartalmazza:

IP gazda kapcsolat megjelenítése
  Kattintson erre a gombra, ha az iSeries, eServer i5 vagy System i5 géppel fennálló IP kapcsolatokat szeretné megjeleníteni vagy beállítani.

SNA gazdák megjelenítése
  Kattintson erre a gombra, ha az iSeries, eServer i5 vagy System i5 géppel fennálló SNA kapcsolatokat szeretné megjeleníteni vagy beállítani.

Hozzáadás
  Kattintson a kapcsolat típusára (IP vagy SNA), majd kattintson a Hozzáadás gombra. Írja be a Gazdanevet és az Álnevet a megjelenő párbeszédablakba.

Módosítás
  Válassza ki a gazdanevet a kapcsolatok listájából, majd az .NDC fájlban szereplő Gazdanév és Álnév szerkesztéséhez kattintson a Módosítás gombra.

Eltávolítás
  Válassza ki a gazdanevet a kapcsolatok listájából, majd a kapcsolat definíció törléséhez az .NDC fájlból kattintson az Eltávolítás gombra.
  Megjegyzés:
    Ha egy kapcsolat letiltásakor meg szeretné őrizni a kapcsolat meghatározását, de le szeretné tiltani a kapcsolatot, akkor szüntesse meg a listában a név melletti jelölőnégyzet kijelölését.

ACG fájl kiválasztása
  Kattintson erre a gombra, ha egy társított SNA csomópont konfigurációs fájlját (.ACG) szeretné kiválasztani.

Globális paraméterek
  Kattintson erre a gombra, ha a Kiterjesztés listát és a Gyorsítótár méretét szeretné szerkeszteni.

### Kiterjesztés lista

A kiterjesztés lista paraméter egy iSeries, eServer i5 vagy System i5 fájl kiterjesztését adja meg. A kiterjesztés listában több kiterjesztés paramétert is meg lehet adni. A kiválasztott kiterjesztésekkel rendelkező fájlok kódlapját a rendszer EBCDIC kódlapról ASCII kódlapra fordítja a fájlnak az iSeries, eServer i5 vagy System i5 és az ügyfél közötti átvitelekor. Legfeljebb három karaktert lehet megadni. Két különleges eset van:

- A különálló pont (`.` ) azt jelzi, hogy a kiterjesztés nélküli fájlok adatait kell átalakítani.
- A két csillag `.*` azt jelzi, hogy minden fájl adatait át kell alakítani.

### Gyorsítótár mérete

A gyorsítótár mérete paraméter adja meg, hogy az iSeries, eServer i5 vagy System i5 adatokból hány kilobyte kerül ideiglenesen tárolásra az ügyfél előolvasási gyorsítótárában. Az alapértelmezett érték 256 KB, a maximum 4 MB. Nulla érték megadása esetén a rendszer nem használja a gyorsítótárat. Az iSeries, eServer i5 vagy System i5 adatokat olyan mennyiségekben lehet visszakeresni, amekkora adattömeget az ügyfél az első alkalommal ideiglenesen eltárol. Az ügyfél először a gyorsítótárból keresi vissza az adatokat, így a helyi meghajtót részesíti előnyben. Az előolvasási gyorsítótár használata azt eredményezi, hogy az ügyfélnek kevesebbszer kell hozzáférnie és adatokat lekérnie az iSeries, eServer i5 vagy System i5 rendszerről.

## Felhasználói beállítás kezelő

A felhasználói beállítás kezelővel (UPM) módosíthatja a konfigurációs és beállítási elemeket.

Megjegyzések:

1. A felhasználói beállítás kezelővel megadott beállítások mindig érvényben lesznek, amikor ugyanazzal a felhasználói azonosítóval jelentkezik be az adott munkaállomáson. A beállítások a bejelentkezés után az összes szekcióra érvényesek.

2. A szekció Szerkesztés menüpontjával elvégzett beállítások a munkaállomás profil által vezérelt minden olyan szekcióra érvényesek, amelyek a szekció közben kerülnek létrehozásra vagy módosításra. Az adott szekcióprofil ismételt használatakor a beállítások nem lesznek érvényben, még azonos felhasználói azonosító használata esetén sem.

3. Az UPM lehetővé teszi egy könyvtár megadását (ez a könyvtár tartalmazza a profilokat), így teljesen felügyelni lehet a környezetet.

Az UPM megjelenítéséhez kattintson a Windows Start menüjének Programok -> IBM Personal Communications -> Segédprogramok -> Felhasználói beállítások menüpontjára. A felhasználói profil kezelő első képernyője a Personal Communications termékre vonatkozó alapvető információkat jeleníti meg az Általános tulajdonság oldalon. A felhasználói beállítások módosításához kattintson az Alapszintű lapra.

### Emulátor profilfájl helye

Ha a Personal Communications telepítése közben a Klasszikus PRIVATE könyvtárat adta meg az alkalmazás adatok könyvtáraként, akkor megadhatja a munkaállomás profilok alapértelmezett helyét.

### Makró/parancsfájl helye

Meghatározható, hova kerüljenek az emulátor makró- és parancsfájljai. Ez a könyvtár minden szekcióban közös lesz.

A makrók alapértelmezésben az alkalmazás adatoknak a Personal Communications telepítésekor megadott könyvtárába kerülnek, a Makró/parancsfájlok helye mező pedig üres.

### Felhasználói felület nyelve

Ha a rendszer több nyelv támogatására van beállítva, akkor az Alapszintű tulajdonság oldalon megjelenik a Felhasználói felület alapértelmezett nyelvének kiválasztása beállítás. Ha a Personal Communications felhasználói felület nyelve választógombra kattint, akkor egy legördülő lista megjeleníti az aktuálisan kiválasztott és használt nyelvet. A rendszer ezt a nyelvet fogja használni a felhasználói felületeken a Personal Communications program későbbi újraindításainál. Ha a Windows beállításokban megadott nyelvet szeretné használni, akkor válassza a Területi beállítások szerinti felhasználói alapértelmezés választógombot. Kijelölheti a Nyelv kiválasztási párbeszédablak megjelenítése minden folyamat esetén lehetőséget is; ebben az esetben a rendszer egy párbeszédablakot jelenít meg minden egyes alkalommal, amikor egy alkalmazást indít a Personal Communications programcsoportból.

Megjegyzés:
  Ha a kijelölt nyelv nem kompatíbilis a rendszer aktuális kódlapjával, akkor figyelmeztető üzenet jelenhet meg. A figyelmeztetést figyelmen kívül lehet hagyni, ha a számítógépet újra szeretné indítani, a megfelelő új rendszer hellyel és kompatíbilis kódlappal.

### Készenléti állapot és hibernálás

Adja meg, hogy a rendszer kérjen-e engedélyt, mielőtt készenléti állapotba lépne vagy hibernálódna. A Készenléti állapot/hibernálás kérdés nélkül kiválasztásakor a Personal Communications lehetővé teszi a rendszer készenléti vagy hibernált állapotba kerülését kérdés nélkül, még akkor is, ha vannak aktív szekciók. Alapértelmezésben a beállítás nincs kiválasztva.

További információk: Energiagazdálkodás.

## Termékfrissítési eszköz

Az IBM a Personal Communications termékhez kétféle frissítési formát biztosít: hivatalos frissítéseket és Hitelesített programelemzési jelentéseket (APAR). A hivatalos frissítések teljes termékfrissítések, az APAR-ok pedig a termék egy-egy moduljának javításai. A felhasználók csak adminisztrációs hozzájárulással alkalmazhatják a hivatalos frissítéseket és APAR-okat.

A Termékfrissítési eszköz segítségével ellenőrizheti az Interneten a Personal Communications hivatalos frissítésekre és APAR-okra vonatkozó információkat. A felhasználónak jogosultsággal kell rendelkeznie a Rendszerházirendben. Ha a felhasználó nem rendelkezik jogosultsággal, akkor a Rendszerházirend korlátozás panel jelenik meg.

Hivatalos frissítések és APAR-ok keresése:

1. Kattintson a Windows Start menüjének IBM Personal Communications -> Adminisztrációs és hibakeresési segédletek menüpontjára.
2. Válassza ki a Termékfrissítési eszközt.
3. Ha a Personal Communications kezdeti telepítése után nem futott le a WebUpdate, akkor automatikusan megjelenik a beállítási párbeszédablak. Kattintson a Kapcsolati konfiguráció gombra az alábbi beállítások kiválasztásához:
   - Kapcsolati módszer

     Adja meg az Internet kapcsolati módszert. Ha modemmel csatlakozik, akkor válassza ki a Telefonos kapcsolat nevét a legördülő listából.

   - Proxy kapcsolat beállításai

     A telepítés során a Personal Communications automatikusan ellenőrzi a web böngésző proxy beállításait, és a WebUpdate eszközt ezen értékek használatára állítja be. Ha nincsenek rendelkezésre álló proxy értékek, akkor a Personal Communications alapértelmezésben üresen hagyja ezeket a beállításokat. Válassza a Proxy kapcsolat használata elemet a WebUpdate proxy beállításainak hozzáadásához vagy módosításához. Ha HTTP proxy kiszolgálót használ, akkor megadhatja a felhasználói azonosítót és jelszót is.

     Ha SOCKS kiszolgálón keresztül csatlakozik, akkor a kiszolgáló címe elé írja be a `socks=` kulcsszót.

4. Kattintson az OK gombra a konfigurációs párbeszédablak bezárásához.
5. A WebUpdate indításához, és a rendelkezésre álló javítások kereséséhez kattintson a Hivatalos frissítések ellenőrzése gombra. Ha vannak rendelkezésre álló hivatalos frissítések, akkor a regisztrációs weblapra kerül. Ha nem kerül át a regisztrációs weblapra, akkor az automatikus ellenőrzéshez használt dátum nem került frissítésre a rendszerleíró adatbázisban. Ha az aktuális változathoz nem állnak rendelkezésre hivatalos frissítések, akkor erről egy előugró párbeszédablak értesíti.
6. A segédprogram APAR része elsősorban Personal Communications adminisztrátorok számára szolgál. Adminisztrátori hozzájárulás nélkül ne teszteljen, véglegesítsen vagy távolítson el APAR-okat. APAR-ok ellenőrzéséhez és véglegesítéséhez Internet kapcsolattal kell rendelkeznie.

Az APAR-okról és hivatalos frissítésekről, valamint a termékfrissítő eszközről az Adminisztrátori kézikönyv című kiadványban talál további információkat.

[ Oldal eleje | Előző oldal | Következő oldal | Tartalom | Tárgymutató ]