# O tej knjigi

Ta knjiga opisuje, kako namestite, konfigurirate in zaženete IBMPersonal Communications. Ko je Personal Communications nameščen in pripravljen za izvajanje različnih nalog, dodatne informacije poiščite v zaslonski pomoči. Informacije o zaslonski pomoči, knjižnici Personal Communications in povezanih publikacijah boste našli v razdelku Kje so na voljo dodatne informacije. Definicije tehničnih izrazov, uporabljene v tej knjigi, so na voljo v IBM-ovem pojmovniku računalniških izrazov na naslednjem naslovu:

http://www.networking.ibm.com/nsg/nsgmain.htm

Ta knjiga je namenjena uporabnikom naslednjih programov:

- IBM Personal Communications za Windows, različica 5.9
- IBM Personal Communications iSeries za Windows, različica 5.9

Informacije o tem, kaj vsebuje paket izdelkov, boste našli v temi Kaj je v paketu.

V tej knjigi se Windows nanaša na Microsoft Windows 2000, Windows 2003 in Windows XP. Če se nanašajo informacije samo na določen operacijski sistem, je to napisano v besedilu.

## Kaj je v paketu

Paket Personal Communications različica 5.9 vsebuje IBM Personal Communications za Windows, različica 5.9, ki nudi emulacijo 5250, 3270 in VT in povezovanje z gostiteljskimi sistemi z/OS, z/VM, eServer i5, System i5, iSeries, zSeries, ASCII in System/36 or System/38 (S/3X).

Poleg omenjenih izdelkov zgoščenka Personal Communications vsebuje tudi naslednje:

- Adobe Acrobat Reader, ki omogoča branje zaslonskih publikacij, ki so na voljo na zgoščenki
- Datoteke knjig v formatu PDF

Opombe:

1. Za oba od obeh osnovnih paketov so na voljo tudi ločene zgoščenke, odvisno od naslednjega:
   Narodni jeziki
     Na voljo je večjezikovna različica, ki sočasno podpira do devetnajst jezikov. Na voljo so posamezne jezikovne različice za
     - Tradicionalna kitajščina
     - Poenostavljena kitajščina
     - Korejščina
   Ravni zaščite
     Personal Communications je na voljo s 168 bitno ravnijo šifriranja.
2. Izdelek DB2 Connect je na voljo na ločenem CD-ROM-u.

## Kje so na voljo dodatne informacije

V naslednjih poglavjih je opisano, kako poiščete pomoč pri nameščanju, konfiguriranju ali uporabi Personal Communications.

### Informacijski center

Dokumentacijo in povezave na ostale vire lahko najdete v Informacijskem centru Personal Communications na naslednjem naslovu:

http://publib.boulder.ibm.com/infocenter/pcomhelp

Informacijski center vsebuje referenčno gradivo, ki ga ni mogoče najti v tej knjigi, kot so postavitve tipkovnic in tabele s kodnimi stranmi gostitelja. Japonski Informacijski center vsebuje tudi pogosto zastavljena vprašanja in odgovore ter nasvete za odpravljanje težav.

Informacijski center Personal Communications nudi informacije v angleščini in japonščini.

### Zaslonska pomoč

Ta pomoč opisuje, kako namestite, konfigurirate in uporabljate Personal Communications. Zaslonska pomoč je zelo izčrpna in zajema informacije o vseh vidikih konfiguriranja in uporabe Personal Communications. Zaslonska pomoč Personal Communications se uporablja prav tako kot zaslonska pomoč za Windows.

V pomoči so na voljo informacije o naslednjih postavkah:

- Menijske izbire
- Operacije
- Operacije v oknih
- Pomeni izrazov, prikazanih v oknih
- Vzroki napak in ustrezna dejanja, ki jih morate izvesti
- Operacije z miško
- Operacije brez miške
- Podrobne razlage določenih izrazov
- Dodatne tehnične informacije o Personal Communications
- Podrobne razlage sporočil informacijskega področja operaterja (OIA)

Knjiga Hitri začetki je na voljo tudi v online načinu v obliki HTML. Do knjige lahko dostopite z menija Pomoč v Upravljalniku sej.

### Knjižnica Personal Communications

V knjižnici Personal Communications so na voljo naslednje publikacije:

- Vodič za namestitev z zgoščenke
- Hitri začetki (ta dokument)
- Referenčni priročnik za uporabnike emulatorja
- Vodič in referenčni opis za skrbnike
- Programiranje emulatorja
- Programiranje odjemalsko/strežniških komunikacij
- Programiranje upravljanja sistema
- Referenčni seznam in priročnik za uporabnike podpore za miško CM
- Knjižnica razredov za dostop do gostitelja
- Referenčni seznam konfiguracijskih datotek

S Personal Communications so poleg dokumentov PDF na voljo tudi dokumenti HTML:

Hitri začetki
  Oblika HTML priročnika Hitri začetki vsebuje iste informacije kot različica PDF. Datoteke HTML se namestijo samodejno, do njih pa lahko dostopate prek menijev s pomočjo v upravljalniku sej ter oknih seje .WS.
Host Access Class Library for Java
  Ta dokument HTML opisuje, kako razviti aplikacijo, združljivo z ActiveX/OLE, za uporabo Personal Communications kot vdelanega objekta.
Gradniki dostopa do gostitelja za Javo
  Ta dokument HTML opisuje funkcije emulatorja Personal Communications, predstavljene kot skupina gradnikov za Javo.

### S tem povezane publikacije

Informacije o lokalnih omrežjih (LAN) so na voljo v naslednjih publikacijah:

- IBM Local Area Network Technical Reference
- AS/400 Communications: Local Area Network (LAN) Guide Version 2

### Stik z IBM

V tem razdelku so našteti načini za kontaktiranje IBM-a v primeru, da pride napake ali če niste zadovoljni s Personal Communications. Glede na tip težave morate imeti pripravljene določene informacije, ki nam jih boste posredovali, da vam bomo lahko pomagali.

- Okolje, v katerem pride do težave:
  - Konfiguracija Personal Communications
    - Različica programa Personal Communications in proizvodna osvežitvena raven
    - Ime profila delovne postaje
    - Ime konfiguracijske datoteke vozlišča SNA
  - Konfiguracija delovne postaje
    - Tip in model računalnika, pomnilnik sistema in grafična kartica
    - Komunikacijski vmesnik, ki ga uporabljate
    - Ostali nameščeni vmesniki (še posebej komunikacijski vmesniki)
    - Tip in model tiskalnika
    - Ostale nameščene naprave, kot so zvočna kartica, modemi in faksi
  - Konfiguracija programske opreme
    - Različica in raven sistema Windows
    - Različica in raven gonilnika komunikacijske naprave
    - vDrugi komunikacijski programi (kot so npr. NetWare, Microsoft SNA Server ali Microsoft Data Link Control), ki se izvajajo in uporabljajo vire
    - Različica in raven gonilnika tiskalnika
  - Konfiguracija gostitelja
    - Konfiguracija in povezava gostitelja v smeri navzgor
- Informacije o analiziranju težave
  - Simptomi
  - Tip težave
  - Sporočila OIA ali sporočila o napakah (če so na voljo)
  - Ključni faktorji, povezani s težavo

Če je vaša težava tehnične narave, si vzemite čas in opravite predlagana dejanja. Preden se obrnete na IBM, poskusite težavo rešiti z lokalnim osebjem za pomoč. Za podrobnejše informacije lahko pregledate tudi namige in nasvete na spletni strani programa Personal Communications. Na IBM naj obrnejo samo osebe s temeljitim poznavanjem težave; osebje za pomoč naj deluje kot vmesnik med podjetjem in IBM.

Informacije o orodjih za razčlenjevanje težav najdete v Referenčnem priročniku za uporabnike emulatorja za Personal Communications različica 5.9. Te reference nudijo tudi podrobne informacije za tiskanje, prenos podatkov in datotek, operacije vozlišča in ostale teme, ki so odvisne od emulatorja.

### Možnosti podpore

Če želite prejemati novice podpore za program Personal Communications, naredite naslednje:

1. Pojdite na spletno stran podpore za program Personal Communications na naslednjem naslovu:
   http://www.ibm.com/software/network/pcomm/support
2. Pod Personal Support kliknite My Support.

   Če že imate IBM-ov registracijski ID, se lahko prijavite v nasprotnem primeru pa se morate registrirati.

3. Ko se prijavite, na seznamu družine izdelkov izberite Networking.
4. Izberite izdelke, za katere želite prejemati novice. Kliknite Save and Return.

   Na naslednjem zaslonu bo prikazan vaš profile podpore.

5. V poštnih nastavitvah lahko nastavite, da želite prejemati elektronska sporočila, snemljive datoteke ali oboje. Kliknite Submit.

   Sprejeli boste sporočilo, ki nakazuje, da je bil vaš profil ažuriran.

6. Kliknite Sign out, da zaključite sejo.

Na naslednjem naslovu se lahko naročite tudi na IBM Network Software Support Bulletin:

http://www.ibm.com/software/network/support/alert/bulletin.html

Vnesite zahtevane informacije in izberite izdelke, za katere želite prejemati elektronske pošte. Če ste se predhodno registrirali za Bulletin, lahko na isti strani spremenite profil.

#### Vzpostavljanje stika z IBM-om za podporo

Če ugotovite, da potrebujete pomoč IBM-a, lahko naredite naslednje:

- Preglejte spletno stran programa Personal Communications na naslednjem naslovu:
  http://www.ibm.com/software/network/pcomm
- Uporabniki v ZDA lahko številko IBM-ove službe za pomoč dobijo tako, da pokličejo 1-800-IBM-4YOU. Mednarodni kupci, ki imajo dostop do ameriške številke "800", lahko na številki 1-800-IBM-4YOU dobijo mednarodni center za pomoč, kjer naj zahtevajo mednarodni center za pomoč (ISC) v Atlanti. Mednarodne stranke, ki nimajo dostopa do ameriških brezplačnih številk, lahko ISC pokličejo neposredno na telefonsko številko 770-863-1234. Številka faksa mednarodne službe za pomoč je 770-863-3030 in je na voljo 24 ur na dan.