# Gyors kezdetek

# Personal Communications telepítésének tervezése

A Personal Communications számos munkaállomástípust támogat. A Personal Communications telepítésének megtervezésével kapcsolatban számos hardver-, szoftver-, memória- és tárolási követelményt számításba kell venni.

A következő fejezetek a támogatott monitorokat, kártyákat és billentyűzeteket sorolják fel.

A Personal Communications telepítésével kapcsolatos részletes útmutatásokat a CD-ROM telepítési útmutató című kiadványban olvashatja.

## Munkaállomás hardver

A Personal Communications a következő hardverrel rendelkező munkaállomásokat támogatja:

táblázat 5. munkaállomás hardver támogatása

Rendszeregységek | Az ajánlott rendszeregységnek Intel Pentium vagy ennél gyorsabb mikroprocesszora van, és CD-ROM meghajtóhoz is hozzáférhet. Legalább 125 MB merevlemez-terület szükséges. A választott telepítési beállításoktól függően további területre is szükség lehet.
Monitorok | A Windows által támogatott összes VGA és ennél jobb képernyő.
Videokártyák | A Windows által támogatott összes VGA és ennél jobb videokártya.
Billentyűzetek |

- 101, 102 vagy 104 gombos kiterjesztett billentyűzet (japán nyelvhez csak a 101 gombos használható)
- Helytakarékos billentyűzet
- Microsoft Natural billentyűzet
- 5576-001/002/003/A01/B01/B05 (Japán)

Nyomtatók | Bármely, Windows által támogatott nyomtató, ha nem használ PDT fájlt. A PDT módban támogatott nyomtatókról további részleteket az Emulátor felhasználói kézikönyv tartalmaz.
Kommunikációs kártyák | LAN, SDLC, koaxiális, twinaxiális, WAC, COM port, OEM és többprotokollos kommunikációs kártyák.
Modemek | Minden aszinkron, Hayes AT parancskészletet használó, Windows által támogatott modem. Szinkron (SDLC) modemek, amelyek többprotokollos kártyához (MPA), SDLC-hez vagy WAC kártyához kapcsolódnak.

### Memóriakövetelmények a munkaállomáson

A Personal Communications működéséhez szükséges memória mérete számos tényezőtől függ. Ilyen tényező például a használt operációs rendszer típusa, az összeköttetés típusa, a szekciók száma és a programillesztők -- mint például az Emulátor magas szintű nyelvű alkalmazásprogram illesztője (EHLLAPI) és a Dinamikus adatcsere (DDE) -- használata.

táblázat 6. Ajánlott rendszermemória

Támogatott operációs rendszer | Minimális | Ajánlott
--- | --- | ---
Windows 2000 Professional | 64 MB | 128 MB
Windows 2000 Advanced Server | 128 MB | 256 MB
Windows 2000 Server | 128 MB | 256 MB
Windows XP | 64 MB | 128 MB
Windows Server 2003 | 128 MB | 256 MB

## Munkaállomás szoftver

A Personal Communications a következő operációs rendszereket és platformokat támogatja:

- Windows 2000 (Professional, Server és Advanced Server)
- Windows XP (Home, Professional és Tablet PC)
- Windows XP Professional x64 Edition
- Windows Server 2003 (Standard és Enterprise)
- Windows Server 2003 x64 (Standard és Enterprise)
- Microsoft Host Integration Server 2000 Standard Edition
- Microsoft Host Integration Server 2004 (Standard és Enterprise)
- Windows Small Business Server 2003
- Citrix MetaFrame XP Presentation Server
- Citrix Metaframe Presentation Server 3.0
- Citrix Metaframe Presentation Server 4.0
- IBM Communications Server for Windows 6.1.2
- IBM Communications Server for Linux V6.2 (Windows ügyfél)
- IBM Communications Server for Linux on zSeries V6.2 (Windows ügyfél)
- Virtual PC 2004
- Virtual Server 2005 Standard Edition
- Virtual Server 2005 Enterprise Edition
- VMWare Workstation V5.5
- VMWare Server

A Personal Communications a következő típusú kiszolgálókkal és átjárókkal tud kommunikálni:

- IBM Communications Server for Windows 6.1.2
- Microsoft SNA Server V4 SP4
- Microsoft Host Integration Server 2000 Standard Edition
- Microsoft Host Integration Server 2004 (Standard és Enterprise)

A gazdagéppel szembeni követelmények
A gazdarendszerekre vonatkozó hardver- és szoftverkövetelményeket az Emulátor felhasználói kézikönyv írja le részletesen. Minden támogatott Windows operációs rendszerre a Java futási környezet 1.4.2 változata kerül.

### Windows x64 platform támogatás

Az x64 alapú Microsoft Windows Server 2003 és Microsoft Windows XP Professional x64 Edition operációs rendszerek eredeti 64 bites programok futtatására vannak optimalizálva, és nem támogatják a 32 bites illesztőprogramokat valamint a 16 bites alkalmazásokat.

Ezeknél a platformoknál a Personal Communications nem telepíti az alábbi szolgáltatásokat és könyvtárakat:

- IBM SNA protokollok
- DOS EHLLAPI
- 16-bit API support:
  - Standard EHLLAPI 16 bites felület
  - WinHLLAPI 16 bites felület
  - PCSAPI 16 bites felület
  - SRPI 16 bites felület
- Koaxiális illesztőprogramok

## Alkalmazás adatok

Az alkalmazás adatok általában olyan fájlok, amelyek felhasználói beállításokat vagy konfigurációs információkat tartalmaznak. Az alkalmazásoknak szükségük van ilyen fájlokra, vagy az összes ilyen fájlra a megfelelő működéshez. A Personal Communications több konfigurációs fájlt használ: a Felhasználói osztály fájlok egyenként is tárolhatók felhasználói profilokkal, míg a Rendszer osztályok közös helyen kerülnek tárolásra.

A táblázat 7 a legáltalánosabb Personal Communications fájlkiterjesztések meghatározásait tartalmazza.

táblázat 7. Alkalmazás adatfájl típusok

Felhasználói osztály | Rendszer osztály
--- | ---
Kiterjesztés | Fájltípus | Kiterjesztés | Fájltípus
.ws | Munkaállomás profil | .acg | SNA konfiguráció
.bch | Többszörös szekciók | .mlg | Alapértelmezett üzenetnapló
.ini | Szekció mérete és helye | .trc | Formázatlan nyomkövetés
.pmp | Előugró billentyűblokk konfiguráció | .tlg | Formázott nyomkövetés
.kmp | Billentyűzet konfiguráció |  |
.srl | Fájlátviteli lista |  |
.ndc | iSeries kapcsolati konfiguráció |  |
.upr | iSeries, eServer i5 vagy System i5 felhasználói profil |  |
.tto | iSeries adatátviteli kérés (fogadás) |  |
.tfr | iSeries adatátviteli kérés (küldés) |  |
.bar | Eszköztár beállítás |  |
.mac | Makró |  |
.mmp | Egérbeállítás |  |
.xlt | Fordítási tábla |  |
.xld | DBCS fordítási tábla |  |
.cert | Igazolás |  |
.sth | Jelszó tároló |  |
.adu | Automatikus tárcsázó segédprogram |  |
.kdb | Igazoláskezelő adatbázis |  |

### Alkalmazás adatok helye

Az alkalmazás adatok helye a Personal Communications telepítése során kerül megadásra. Az alábbi táblázatok az alkalmazás adatok alapértelmezett helyeit mutatja operációs rendszerek szerint.

Ha a [Felhasználói_profil]\Application Data helyet választotta a telepítéskor, akkor a telepítő a következő elérési utakat használja:

Operációs rendszer | Felhasználói osztályú könyvtár (Aktuális felhasználó) | Rendszer osztályú könyvtár
--- | --- | ---
Windows 2000, Server 2003, XP | C:\Documents and Settings\ %USERNAME%\Application Data\IBM\Personal Communications | C:\Documents and Settings\All Users\Application Data\IBM\ Personal Communications

Ha az All Users\Application Data helyet választotta a telepítéskor, akkor a telepítő a következő elérési utakat használja:

Operációs rendszer | Felhasználói osztályú könyvtár (Aktuális felhasználó) | Rendszer osztályú könyvtár
--- | --- | ---
Windows 2000, Server 2003, XP | C:\Documents and Settings\All Users\Application Data\IBM\ Personal Communications | C:\Documents and Settings\All Users\Application Data\IBM\ Personal Communications

Ha a klasszikus PRIVATE könyvtárat választotta a telepítéskor, akkor a telepítő a következő elérési utakat használja:

Operációs rendszer | Felhasználói osztályú könyvtár (Aktuális felhasználó)1,2 | Rendszer osztályú könyvtár
--- | --- | ---
Windows 2000, Server 2003, XP | C:\Program Files\IBM\Personal Communications\Private | C:\Program Files\IBM\Personal Communications\Private
1Ha a Felhasználói beállítás kezelő (UPM) az alapértelmezettől eltérő könyvtár használatára van beállítva, akkor a Personal Communications a felhasználói fájlok tárolására a megadott könyvtárat fogja használni. A rendszer osztályú fájlok mindig a Private könyvtárba kerülnek.

2A klasszikus PRIVATE könyvtár helyeknél a C:\Program Files\IBM\Personal Communications a Personal Communications telepítési helye.

Megjegyzés:
  A Windows x64 platformokon való telepítéskor a `Program Files` elérési út helyett a rendszer a `Program Files (x86)` elérési utat használja.

## A Personal Communications telepítése és megszorításai ChineseStar és RichWin rendszereken

Ez a rész a Personal Communications ChineseStar (CStar), illetve RichWin rendszerekre telepítésének módját, és a Personal Communications CStar, illetve RichWin rendszereken futtatásával kapcsolatos korlátozásait ismerteti.

### A Personal Communications telepítése ChineseStar és RichWin rendszerekre

A Personal Communications telepítése előtt ellenőrizze, hogy a CStar vagy a RichWin telepítve van-e, illetve hogy fut-e a Windows angol verziójában. A CStar vagy a RichWin telepítése és futtatása után telepítse a Personal Communications terméket a CD-ROM telepítési útmutató című kiadványban leírt lépéseknek megfelelően.

### Personal Communications korlátozások ChineseStar és RichWin rendszereken

A Personal Communications CStar és RichWin rendszereken futtatása során a következő korlátozásokkal kell számolni:

- A Personal Communications csak GBK kódlapot támogat.
- A RichWin nem támogatja a 3270 APL funkciókat.
- A CStar és a RichWin csak egy bemenet mód szerkesztőt (IME) támogatnak.

  Ezek szerint ha az IME-t többszörös ablakban nyitja meg, akkor az ilyen ablakokban az IME viselkedése szinkronizálásra kerül. Ez a rendszerkorlátozás a Personal Communications esetében is érvényes.

- Bár a CStar és a RichWin sokféle TrueType betűkészletet kínál, a Personal Communications azonban csak rögzített szélességű betűkészleteket támogat.

[ Oldal eleje | Előző oldal | Következő oldal | Tartalom | Tárgymutató ]